
FORORD. 

llifferat  jeg  i  Foraaret  1861  havde  gjennemreist  Palæstina, 
forundtes  det  mig  paa  Ny  i  Foraaret  1889  at  gjæste  det 
hellige  Land.  Da  denne  Reise  blev  foretagen  med  deelvis 
Understøttelse  af  Ministeriet  for  Kirke-  og  Undervisnings- 
væsen,  ønskede  jeg  at  forelægge  dens  Udbytte  for  Offentlig- 
heden, forsaa\idt  det  kunde  antages  at  have  Interesse  for 
en  større  Læserkreds.  Da  der  imidlertid  allerede  er  udgivet 
en  Beskrivelse  af  min  første  Reise  (»En  Pilgrimsfærd  i  det 
hellige  Land«,  1876),  og  da  der  overhovedet  ingen  Mangel 
er  paa  Reisebeskrivelser  fra  Orienten  og  Palæstina,  maatte 
der  vælges  en  anden  Form  forat  undgaae  unødig  Gjentagel.se. 
Jeg  besluttede  da  i  en  Række  Reisestudier,  hvoraf  hver 
enkelt  danner  et  lille  Hele  for  .sig,  at  meddele  det  Vigtigste 
af,  hvad  nyere  Forskninger  i  den  sidste  Menneskealder  have 
bragt  for  Lyset  vedrørende  Palæstina,  særlig  Jerusalems 
Topographi.  Enkelte  Gjentagelser  lode  sig  vel  ikke  undgaae 
ved  denne  Fremstillingsmaade,  men  kunde  paa  den  anden 
Side  hjælpe  til  en  lettere  Forstaaelse  af  de  stundom  noget 
indviklede  Spørgsmaal.  For  at  give  Fremstillingen  større 
Liv  og  Anskuelighed  indflettedes  mindre  eller  større  Reise- 
skildringer. Paa  Grund  af  den  .store  Rolle ,  som  Ægypten 
spiller  i  den  bibelske  Historie,  blev  ogsaa  dette  Land  draget 
ind    i    Fremstillingen.     Og   da  de  topographiske   og  archæo- 


logiske  Undersøgelser  i  Palæstina  ikke  staae  isolerede,  men 
•lanne  et  betydningsfuldt  Led  i  hele  Oldtidsstudiet,  er  en 
Studie  fra  Grækenland  bleven  medtaget  som  passende  Ind- 
ledning. Rækken  er  afsluttet  med  en  Universitetstale ,  der 
gjenneni  en  Sammenstilling  af  Rom  og  Jerusalem  gjør  Rede 
for  Forskjellen  mellem  det  romersk-katholske  og  det  evan- 
geliske Livssyn  og  påaviser  den  Betydning,  som  de  topo- 
graphiske  Undersøgelser  have  for  Godtgjørelsen  af  det  sidstes 
historiske  Sandhed. 

I-'lere  af  Æmnerne  har  jeg  behandlet  i  Foredrag,  som 
ere  holdte  i  det  kgl.  danske  geographiske  Selskab,  i  et  Par 
Præsteconventer  og  i  Studenterforeningen.  Enkelte  af  dem 
have  tidligere  været  trykte,  .saaledes  »Heliopolis*  i  »Aaret 
rundt«  (1890)  —  »Nyere  Terræn-Undersøgelser  i  Jerusalem« 
har  tildeels  været  ineddeell  i  »Geographisk  Tidsskrift«  (1881) 
-^  >Zion  og  Davids  Stad«  i  et  Universitetsprogram  for 
1890 —  »Hauran«  udkom  som  en  særlig  lille  Reiseskildring 
1889.  —  Endelig  foreligger  Universitetstalen  »Rom  og  Jeru- 
salem« i  svensk  Oversættelse  i  >  Tidsskrift  for  kristlig  tro  oeh 
bildningc,  utgifven  af  H.  Gez.  v.  Sehéele  (1891). 


Athen  og  dets  nye  Museer. 


Athen  har  i  vort  Aarhimdred  deelt  Skæbne  med 
og  er  voxet  med  det  unge  Kongerige,  hvori  det  er 
blevet  Hovedstaden.  Begge  befandt  sig  i  Aarhundredets 
Begyndelse  i  en  Trællestand  under  det  tyrkiske  Aag, 
l,ivorunder  de  havde  sukket  i  halvfjerde  Aarhundreder 
—  saa  frigjorde  de  sig  i  en  heltemodig  Frihedskamp, 
hvis  Opollrelse  levende  kalder  Mindet  tilbage  om 
Oldtidens  Hellener,  vandt  Uafhængighed  ved  de  euro- 
pæiske Stormagters  Bistand,  og  ere  siden  den  Tid 
stadig  voxede  og  forøgede  ved  en  Række  af  heldige 
Omstændigheder.  Men  medens  Tilvæxten  for  Landets 
Vedkommende  næsten  er  udelukkende  rumlig,  og  For- 
holdene paa  Landet  paa  Grund  af  de  manglende  Sam- 
færdselsmidler ere  kun  lidet  forskjellige  fra  den  tid- 
ligere Tid,  saa  forholder  det  sig  anderledes  med  Hoved- 
staden: den  er  ikke  blot  voxet  i  Omfang,  men  ogsaa 
i  Anseelse  og  Pragt. 

Vi  have  i  vor  Literatur  forskjellige  Beskrivelser 
over  Athen  af  danske  Reisende,  som  have  besøgt  Staden 
til  forskjellig  Tid  og  kunne  derved  følge  dens  gradvise 
Væxt.     I  Aaret  1810  var  Brøndsted  i  Athen    og  har   i 

sin  fortrælVelige  Reise  i  Grækenland  i  Aareiie  1810  — 
1.'}  -  et  af  de  bedste  Reiseværker,  som  den  danske 
Literatur  eier  —  skildret  os  Byen  i  dens  daværende 
Tilstand.  Det  var  en  lille  tyrkisk  Provindsby  med 
9000  Indbyggere,  Husenes  Antal  beløb  sig  til  1200  eller 
1300,  hvoraf  en  Trediedel  vare  tyrkiske.  Der  fandtes 
Ure  tyrkiske  Moskeer  og  en  stor  Mangfoldighed  af 
meget  smaa  Kirker  i  byzantinsk  Stil,  enkelte  af  disse 
havde  en  meget  høi  Ælde.  Hvad  der  gav  Byen  dens 
største  Interesse,  vare  de  pragtfulde  Ruiner  fra  Old- 
tiden, navnlig  Templerne  oppe  paa  Akropolis.  Disse 
skamskændedes  dog  for  en  stor  Deel  ved  at  være 
sammenbyggede  med  eller  indbyggede  i  Fæstningsværker 
og  Bastioner  eller  tyrkiske  Privathuse,  saa  at  man  kun 
lildeels  kunde  see  dem. 

Saa  udbrød  Frihedskrigen,  under  hviken  Athen 
blev  haardt  medtagen,  saa  at  den  ved  Krigens  Ende 
knap  talte  300  Huse  og  et  Par  Tusind  Indbyggere, 
altsaa  af  Størrelse  som  en  af  vore  mindste  Kjøbstæder. 
Alligevel  blev  den  paa  Grund  af  sine  store  Fortids- 
minder kaaret  til  Landets  Hovedstad,  og  fra  1835 
havde  Regeringen  sit  Sæde  i  den.  Nu  toges  der  med 
Kraft  fat  paa  Stadens  Gjenopførelse  og  Udvidelse. 
Tydske  Architekter.  som  fulgte  med  Kong  Otto,  afstak 
brede  og  lige  Hovedgader  for  den  nye  Stad,  fornemme- 
lig de  to  Hovedgader,  Æolusgaden  og  Hermesgaden, 
der  skære  hinanden  i  en  ret  Vinkel,  den  sidste  gaaer 
fra  Syd  (Akropolis)  til  Nord,  den  anden  fra  Øst  (Slottet) 
til  Vest.  Det  kongelige  Slot  byggedes,  ligeledes  Uni- 
versitetet og  flere  andre  offentlige  Bygninger,  ved  hvis 
Opførelse  de  to  udmærkede  danske  Architekter,  Brødrene 


Christian  og  Theophiliis  Hansen  indlagde  sig  stor  For- 
tjeneste ved  Anvendelse  af  den  rene  classiske  Stil, 
hvilket  Exempel  senere  fulgtes  af  andre  Architekter. 

Ved  Aarhundredets  Midte  var  Athen  en  smuk  og 
venlig  Stad  med  brede  og  lyse  Gader.  I  Efteraaret 
1860  opholdt  jeg  mig  tre  Maaneder  i  den  græske 
Hovedstad  og  følte  mig  meget  tiltalt  af  dens  Hyggelig- 
hed og  Venlighed.  Ruinerne  oppe  paa  Akropolis  vare 
blevne  befriede  for  de  Bygninger,  hvormed  de  i  Tyrke- 
tiden vare  belemrede :  ikkun  det  store  frankiske  Taarn, 
•der  hidrørte  fra  den  tidligere  Middelalder,  kneisede 
endnu  deroppe  og  stak  ved  sin  svære  Firskaarenhed 
underhg  af  mod  de  ædle  og  fine  Templer  fra  Oldtiden. 
Bagved  det  kongelige  Slot  laa  den  deilige  Slotshave 
med  sine  henrivende  Udsigter :  foran  Slottet  var  en  stor 
aaben  Plads,  paa  hvilken  Vagtparaden  trak  op  med 
sin  livlige  Musik.  Det  var  den  eneste  offentlige  For- 
nøielse,  som  havdes  i  Athen,  thi  der  fandtes  den  Gang 
hverken  Theater  eller  Concertsal.  Foran  denne  aabne 
Plads  var  der  en  lille  nydelig  Lund  med  en  Mængde 
smaa  Orangetræer  fulde  af  gylden  Frugt.  Et  Par  Alleer 
med  endnu  temmelig  smaa  Træer  vare  plantede  i 
enkelte  Gader,  som  strakte  sig  ud  fra  Slottet,  men 
iøvrigt  savnedes  Trævæxt  og  den  dermed  følgende 
Skygge  og  Friskhed  i  høi  Grad,  og  Athens  Omegn  var, 
med  Undtagelse  af  den  store  Olivenskov,  en  aaben  og 
nøgen  Slette,  hvor  Sandet  hvirvlede  op  ved  ethvert 
Vindpust  ^). 

Senere  har  Prof.  J.  L.  Ussing,   som   allerede   1846 

havde  orjæstet  Athen,  gjentaget  sine  Besøg  1872  og 
1882  og  givet  CII  Skildring  af  Byen,  som  viser  dens 
tiltagende  Omfang  og  Anseelse  ^).  Ogsaa  Vald.  Schmidt, 
Hoskiær  og  K.  Gjellerup  have  meddeelt  mere  eller  mindre 
udførlige  Beskrivelser  af  den  unge  Hovedstad  til  for- 
skjellige  Tider,  saa  at  det  nu  ikke  fattes  os  paa  Med- 
delelser om  dette  Æmne.  Det  er  derfor  heller  ikke 
min  Hensigt  paa  Ny  at  give  en  omfattende  Beskrivelse, 
men  kiin  at  fremdrage  nogle  Hovedpunkter,  som  særlig 
tildroge  sig  min  Opmærksomhed  under  mit  andet  Besøg 
i  Athen,  som  faldt  i  Februar  1889. 

—  Reisen  over  Adriaterhavet  var  stormfuld ;  den 
nordiske  Vinter  var  saa  høflig  at  følge  os  med  Hatten 
i  Haanden,  det  vil  sige  med  Storm,  Regn  og  mørke 
Skyer  lige  ned  til  Grækenland.  I  den  aarle  Morgen- 
stund inden  Solopgang  ankrede  vi  op  for  Patras;  i 
Mørke  roede  vi  bort  fra  Skibet,  men  Daglyset  brød 
hurtig  frem,  og  da  vi  naaede  Jernbanestationen,  var 
det  ganske  lyst.  Vi  toge  Billetter  til  Athen  og  havde 
en  herlig  Fart  langs  den  korinthiske  Bugt.  Solen 
steg  høiere  paa  Himmelen  og  skinnede  ind  til  os,  det 
blev  saa  deilig  sommerligt.  Varmen  og  Lyset  gjorde 
godt  ovenpaa  Kulden  og  Mørket  og  Søreisens  Besvær- 
ligheder. Og  nu  saae  vi  blomstrende  Mandel-  og 
Ferskentræer,  hist  og  her  hang  der  gule  Citroner  paa 
Træerne,  medens  vi  samtidig  nøde  henrivende  Ud- 
sigter over  den  blaa  Golf  til  Bjergene  paa  den  mod- 
satte Side. 

Kjørselen  paa  Jernbanen  var  just  ikke  overdreven 

')  J.  L.  Ussing,  Fra  Hellas  og  Lilleasien  i  Foraaret  1882. 


hurtig,  men  des  bedre  Tid  fik  vi  til  at  see  os  om. 
Først  Kl.  5  om  Eftermiddageji  naaede  vi  Athen,  der 
viste  sig  for  os  i  et  glimrende  Sollys.  Vi  fik  et  Par 
Vogne  og  kjørte  med  vort  Reisegods  gjennem  de  brede 
lige  Gader,  der  i  Øieblikket  vare  befolkede  med  mange 
Spadserende,  thi  det  var  netop  nu  Tid  for  Eftermiddags- 
promenaden.  Efter  at  have  faaet  gode  og  rummelige 
Værelser  anviste  i  Hotellet  og  hvilet  os  lidt  ud,  begav 
jeg  mig  ned  paa  den  aabne  Plads  foran  Slottet,  der 
var  lige  i  Nærheden. 

Slottet  laa  uforandret,  som  da  jeg  for  henved 
tredive  Aar  siden  saae  det,  men  desto  større  Foran- 
dringer var  der  foregaaet  i  dets  Indre,  hvor  en  ny 
Herskerslægt  var  draget  ind  og  allerede  havde  havt  sin 
Bolig  i  Fjerdedelen  af  et  Aarhundrede.  En  af  de 
følgende  Dage  søgte  vi  Audients  hos  Kong  Georg,  som 
modtog  os  med  den  aabne  Ligefremhed,  der  i  saa  høi 
Grad  har  vundet  ham  Grækerfolkets  Hjerter.  Med  samme 
Elskværdighed  bleve  vi  modtagne  i  den  kongelige  Fa- 
milie, da  vi  et  Par  Dage  senere  vare  tilsagte  til  Taffels, 
hvor  Musiken  til  Ære  for  os  spillede  danske  National- 
melodier. Endnu  mere  glædede  det  os  at  blive  tiltalt 
paa  Modersmaalet  saavel  af  Kongeparret  som  af  deres 
Børn,  hvad  der  under  disse  fremmede  Omgivelser  saa 
langt  fra  Hjemmet  var  dobbelt  frydefuldt. 

Det  andet  Hovedpunkt  i  Athen,  Akropolis  med 
sine  herlige  Tempelruiner,  fandt  jeg  ogsaa  i  Hoved- 
trækkene uforandret.  Fra  en  Terrasse  udenfor  mit 
Værelse  i  Hotellet  kunde  jeg  see  over  til  den  kneisende 
Høiborg  og  dens  Tempelrester.  En  nærmere  Iagttagelse 
viste  mig  dog,  at  heller  ikke  her  var  Tiden  gaaet  sporløs 


heil.  Det  store  Frankertaarn  fra  Middelalderen,  som 
tidligere  kneisede  paa  Vestfronten,  var  borttaget.  En 
stor  og  bred  Vei  er  lagt  i  Svingninger  lige  op  til  Ind- 
gangen, saa  at  man  i  al  Magelighed  kan  kjøre  op  til 
denne,  om  man  ønsker  det.  De  Levninger  af  tyrkiske 
og  nygræske  Bastioner  og  Fæstningsværker,  som  tid- 
ligere skjulte  Vestfronten,  ere  heelt  borttagne,  saaledes 
at  man  nu  frit  kan  see  de  gamle  græske  Mure  og  Klip- 
pen, som  bærer  dem.  Gjennem  en  Indgangsport,  ved 
hvilken  et  Par  Tilsynsmænd  holde  Vagt,  træder  man 
ind  og  har  Propylæerne  lige  foran  sig.  Ad  Marmortrapper 
stiger  man  op  gjennem  disse  og  staaer  nu  paa  Høide- 
randen af  Akropolis  med  det  vidunderlige  Syn  af 
Parthenon  og  Erechteon  umiddelbart  for  Øie.  Til  den 
anden  Side  har  man  fra  Akropolis  Udsigt  over  Athen, 
der  ligger  udstrakt  foran  Høiborgen.  I  Oldtiden  laa 
Akropolis  i  Stadens  Centrum,  nu  ligger  den  i  Syd, 
saaledes  at  hele  Staden  breder  sig  Nord  for  den.  Og 
under  Akropolis  ligger  den  ældste  Deel  af  Byen,  som 
endnu  har  bevaret  det  østerlandske  Præg  med  sine 
snævre  Gader,  sine  Bazarer  og  de  brogede  Skarer, 
som  færdes  i  disse.  Længere  ude  faaer  Byen  et  euro- 
ropæisk  Udseende  med  sine  brede  lige  Gader,  sine 
Kaféer  og  Boutikker.  Imod  Nordvest  strækker  den 
nyeste  Deel  af  Athen  sig,  som  paa  Grund  af  den  rige- 
lige Anvendelse  af  Marmor  gjerne  kan  kaldes  Marmor- 
byen. Her  findes  en  Række  rigt  udstyrede  Privathuse 
og  flere  offentlige  Pragtbygninger.  Blandt  de  sidste 
maa  især  nævnes  Videnskabernes  Akademi ,  der  er 
opført  med  stor  Pragt  efter  Tegning  af  Theophilus 
Hansen  i  Nærheden  af  Universitetet. 


Hvor  smukt  og  tiltalende  end  det  nye  Athen  er 
blevet  i  Aarenes  Løb,  vil  dog  den  Reisendes  Interesse 
væsentlig  være  knyttet  til  de  herlige  Rester  fra  Old- 
tiden, som  endnu  ere  bevarede.  Over  disse  have  fort- 
satte Undersøgelser  kastet  nyt  Lys.  Paa  A  k  r  o  p  o  1  i  s  er 
der  i  den  sidste  halve  Snes  Aar  foretaget  Udgravninger, 
som  have  givet  et  interessant  Udbytte  ved  at  skaffe 
Kjendskab  til  Bygningerne  heroppe  før  Perserkrigene. 
Da  Perserne  vare  trængte  frem  til  Athen,  indtoge  de 
Akropolis  og  satte  Ild  paa  Templerne  deroppe,  saa  at 
Alt  ødelagdes.  Efter  Perserkrigenes  lykkelige  Tilende- 
bringelse begyndte  Kimon  Anlæget  af  nye  Pragtbygninger, 
idet  han  lod  de  forkullede  Levninger  af  de  ældre  Templer 
nedbryde  og  dernæst  anlagde  svære  Fundamenter  for 
de  nye  Templer.  Disse  faldt  det  imidlertid  ikke  i  hans 
Lod  at  opføre.  Indre  politiske  Stridigheder,  derefter 
Kimons  Landsforvisning  og  Død  standsede  Værket,  og 
det  blev  Perikles.  hvem  Æren  tilfaldt  med  Phidias'  og 
Iktinos'  Hjælp  at  opføre  de  skinnende  Marmorbygninger, 
som  endnu  efter  mere  end  to  Aartusinders  Forløb 
vække  vor  Ærefrygt  og  Beundring. 

De  nye  Udgravninger,  som  begyndtes  i  Aaret 
1879  under  Ledelse  af  et  Par  franske  Architekter,  have 
bragt  Levninger  af  hine  ældre  Templer  og  Kimons 
grundlæggende  Forarbeider  for  Dagens  Lys.  Gjennem 
planmæssig  og  methodisk  Udgravning  søgte  man  at 
komme  ned  til  den  oprindelige  Klippegrund  paa  hg- 
nende  Maade,  som  man  i  Jerusalem  ved  at  skaffe  de 
her  rigtignok  mange  Gange  dybere  Lag  af  Grus  og 
Murstumper  til  Side  søgte  at  naae  ned  til  Klippegrunden 
og     derefter   bestemme    Morias    og    Zions    oprindelige 

Skikkelse.  Udgravningerne  paa  Athens  Akropolis  bleve 
standsede  i  et  Par  Aar  ved  nogle  indtrufne  Uheld,  men 
bleve  dog  senere  atter  satte  i  Gang.  Den  mærkeligste 
Dag  blev  d.  3.  Februar  188fi,  da  man  i  Nærværelse  af 
Kong  Georg  drog  frem  af  Gruset  en  prægtig  Kvinde- 
statue, udført  i  archaisk  Stil  og  derefter  sex  andre 
i  samme  Stil,  alle  temmelig  vel  bevarede.  De  havde 
ligget  gjemte  her  siden  Persernes  Erobring  af  Athen, 
altsaa  i  over  totusinde  Aar.  Udgravningerne  bleve 
fortsatte  og  efterhaanden  naaede  man  til  at  kunne  efter- 
vise hele  Grundfladen.  Der  viste  sig  her  ganske  lig- 
nende Forhold  som  paa  Tempelbjerget  i  Jerusalem. 
Paa  begge  Høie  skraane  Klippefladerne  jævnt  ned  fra 
en  skarp  Høideryg,  og  det  har  derfor  begge  Steder 
været  nødvendigt  at  anbringe  vældige  Fundamenter  forat 
tilveiebringe  en  jævn  Grundflade  af  tilstrækkeligt  Om- 
fang til  derpaa  at  opføre  Pragtbygninger.  Hvad  Salo- 
mon og  senere  Herodes  har  udført  paa  Moria,  det  har 
Athenienseren  Kimon,  Miltiades-Søn,  udført  paa  Akro- 
polis. Efter  Perserkrigenes  heldige  Tilendebringelse 
stod  de  nedbrændte  Tempelruiner  endnu  paa  Akropohs. 
I  sin  stolte  Seirsrus  vUde  man  dog  ikke  nøies  med 
at  gjenopføre  dem  i  deres  tidhgere  Skikkelse,  men 
krævede  en  større  Pragtudfoldelse.  Overfladen  af 
Akroi)olis  maatte  da  udvides,  navnlig  mod  Sydsiden, 
hvor  Klippen  faldt  stærkere  af  end  mod  Nord.  Paa 
Sydsiden  lod  Kimon  lægge  mægtige  Fundamenter,  og 
ovenpaa  disse  opførtes  det  nye  Parthenon.  De  seneste 
Udgravninger  have  eftervist,  hvilket  betydeligt  Arbeide 
her  blev  udført,  og  at  Æren  herfor  tilkommer  Kimon, 
medens  det  først  blev  Perikles,  der  fik  Held  og  Lykke 


til  at  opføre  de  store  Marmortempler,  som  alt  havde 
staaet  for  Kimons  Tanke  •). 

Ogsaa  Sydsiden  af  Akropolis  er  bleven  udgravet, 
og  de  store  Theatre,  som  vare  udhuggede  i  og  opførte 
ved  Borgklippen,  men  tildels  laae  skjulte  under  de  ned- 
styrtede Grusmasser,  ere  komne  for  Dagens  Lys. 
Dionysostheatret  sees  nu  i  sit  hele  Omfang  med  alle  de 
mange  Trinrækker,  hvorpaa  Tilskuerne  sadde,  og  nederst 
en  Række  Marmorlænestole,  i  hvilke  de  fornemste 
Øvrighedspersoner  toge  Plads,  hvorom  endnu  Ind- 
skrifterne bære  Vidnesbyrd.  Ligeledes  er  det  saakaldte 
Orchester,  i  hvilket  Chorene  havde  Plads,  og  en  Deel  af 
den  egentlige  Skueplads  kommen  frem;  Fodstykket  til 
det  sidste  er  smykket  med  Billedværker  og  knælende 
Silener.  Vestlig  for  dette  Theater  har  man  udgravet 
Buegange  og  et  Asklepieion  eller  Helligdom  for  Asklepios, 
og  længst  mod  Vest  ligger  endelig  Herodes  Atticus'  The- 
ater eller  Odeon,  der  ligeledes  er  blevet  frigjort  for  de 
Grusmasser,  som  tidligere  dækkede  over  det. 

Blandt  andre  Udgravninger,  som  ere  gjorte  i  Athen 
i  den  nyeste  Tid,  maa  nævnes  Dipylonporten  med 
Gravgaden  udenfor  samme.  Den  ligger  mod  Vest  for 
Enden  af  den  lange  Hermesgade,  der  i  hge  Retning 
gennemskærer  hele  Staden,  i  Nærheden  af  Jernbane- 
stationen. Herved  er  en  Del  af  de  gamle  Mure,  som 
omgav  Oldtidens  Athen,  kommet  frem :  Centrum  i  disse 
danner  Dipylon  eller  Dobbeltporten,  et  stærkt  Fæst- 
ningsanlæg med  Porte  og  Taarne.  Gjennem  Dipylon 
gik  Vejen  til  Akademiet,   den  skjønne  Have,   i  hvilket 


*)  M.  Collignon,  Les  fouilles  de  lacropole  d'Athénes.  (Revue 
des  deux  Mondes  1890). 

Plato  samledes  med  sine  Disciple,  og  som  har  givet 
Navn  til  don  nyere  Tids  Akademier.  Efter  Oldtidens 
Vis  var  en  Række  Grave  anlagte  langs  denne  Vei,  og 
af  disse  have  Udgravningerne  bragt  adskillige  frem  med 
deres  herlige  Billedværker  fra  Kunstens  bedste  Tid. 
En  Del  af  dem  har  man  opstillet  i  det  nye  Central- 
museum,  men  enkelte  har  man  ladet  blive  tilbage  og  søgt 
at  beskytte  dem  saavel  mod  Veirliget  som  mod  Publikum 
ved  at  anbringe  dem  i  store  Træskabe  med  Staaltraads- 
gitter  foran.  Flere  af  disse  have  et  høit  Kunstværd, 
hvad  enten  de  nu  fremstille  Afskedsscener  af  rørende 
Vemod  mellem  den  Hensovede  og  de  Efterlevende,  eller 
Kampscener  med  en  ildfuld  Energi,  som  Mindesmærket 
over  Dexileos.  en  ung  Athenienser,  der  faldt  i  Slaget 
ved  Korinth  394  f.  Chr.  Men  desforuden  frembyde  disse 
Gravmonumenter  en  høi  Grad  af  Interesse  ved  Navne 
og  Indskrifter,  stundom  (f.  Ex.  ved  Dexileos'  Monument) 
ved  Tidsangivelser,  der  have  Betydning  for  Oldtids- 
historien^). Mindesmærkerne  vise  en  stor  Afvexling;  de 
større  af  dem  ere  firkantede  Bygninger,  i  hvilke  Marmor- 
værkerne  ere  indsatte,  andre  ere  fritstaaende  Søiler,  oven- 
paa  hvilke  Figurer  sees  anbragte,  et  Sted  en  legemsstor 
Tyr,  andre  Steder  Sirener  i  Fugleskikkelser  med  Kvinde- 
hoveder, Sindbilleder  paa  Døden,  der  fanger  Alle  i  sine 
Garn.  stundom  Vaser  med  billedlige  Fremstillinger. 
Monumenterne  stod  i  flere  Rækker  bag  hinanden, 
imellem  dem  var  der  plantet  Cypresser,  Popler  og  Pla- 
taner, der  gav  baade   Skygge  mod  Solstraalerne  og  en 


')  J.  L.  Ussing.    Gravene    ved  Athen  (Fra  en  Reise,  1873).  — 
Undset.  Fra  Akershus  til  Akropolis.  1888,  s.  117  flg. 

yndefuld  Afvexling.  Mange  af  de  navnkundigste  Athe- 
niensere vare  begravede  her,  saaledes  Perikles,  Sokrates  ; 
her  fandtes  de  Fællesgrave,  i  hvilke  de  faldne  Borgere 
bleve  jordede.  Kortsagt  det  er  en  Slags  »Assistents 
Kirkegaard«  i  stor  Stil  uden  for  Athens  Vesterport,  hvor 
man  kunde  vandre  om  i  stille  Betragtninger  og  læse 
Navnene  paa  henfarne  Aandens  Stormænd  eller  paa 
nærstaaende  forudgangne  Slægtninge  og  Venner.  Af 
alt  dette  er  jo  nu  kun  nogle  Rester  tilbage,  og  det 
hele  henhgger  i  en  Tilstand  af  Uhygge  med  store  Grus- 
dynger og  anden  Uorden,  medens  Vinden  hvirvler  Støvet 
op,  og  Solen  brænder  paa  den  aabne  skyggeløse  Plads. 

Foruden  Akropolis  besøgte  jeg  naturHgvis  de  andre 
Ruiner  i  Athen,  Theseustemplet,  foran  hvilket  der  nu 
er  anbragt  en  smuk  lille  Haveplantning,  de  colossale 
Søller  af  Zeus-Olympiostemplet,  Hadriansbuen,  Vindenes 
Taarn  og  andre  Oltidslevninger,  som  alle  stod  saa 
temmehg  uforandrede'). 

Men  hvad  der  dog  mest  af  Alt  vakte  min  Op- 
mærksomhed under  dette  Besøg,  var  de  Museer  og 
Samlinger,  som  i  de  senere  Aar  ere  blevne  oprettede 
i  Athen,  thi  herved  var  noget  absolut  Nyt  kommet  frem. 
Tidligere  var  der  nemlig  ingen  saadanne,  Alt  blev  op- 
stillet, hvor  man  bedst  kunde  faae  Plads  til  det,  stundom 
under  fri  Himmel,  men  særlig  blev  dog  Theseus- 
templet benyttet  som  Oplagssted.  Der  var  her  meget 
værdifulde  Sager,  men  de  vare  opstillede  imellem  hver- 
andre, Belysningen  var  slet,  og  der  var  ingensomhelst 
Orden  i  det.     Og  siden  den  Tid  er  jo  ved  de  fortsatte 

^)  Jvfr.  den  udførlige  Beskrivelse,  som  er  giveu  af  dem  i  Forf.s 
»Grækenland«  1866. 

Udgravninger  Gjenstandenes  Antal  voxet  i  meget  bety- 
delig Grad.  Man  har  derfor  begyndt  at  opføre  selv- 
stændige Museer,  i  hvilke  de  rige  Skatte  kunne  komme 
til  deres  Ret  ved  en  uhindret  og  opmærksom  Beskuelse. 
Man  maa  imidlertid  ikke  paa  nogen  Maade  sam- 
menstille disse  Museer  med  de  rige  og  pragtfulde  Mu- 
seer i  Rom.  Man  finder  i  dem  Intet  af  disses  skinnende 
Marmorpragt ,  korinthiske  Søiler  og  mosaikindlagte 
Gulve  —  tværtimod,  alt  bærer  her  Præget  af  stor  Tarve- 
lighed. Den  græske  Regering  har  ikke  havt  saadanne 
Pengesummer  til  sin  Raadighed  som  de  romerske  Pa- 
ver: det  har  endog  kostet  Besvær  nok  med  at  skaffe 
Penge  til  Veie  til  de  blotte  Bygninger:  om  noget  over- 
flødigt Kunstudstyr  kunde  der  slet  ikke  være  Tale.  Man 
finder  i  dem  kun  store  Rum  med  nøgne  hvide  Vægge 
og  Lofter  samt  store  Vinduesaabninger  til  at  skaffe  for- 
nødent Lys.  Der  er  saaledes  Intet,  som  vil  bortdrage 
Opmærksomheden  fra  de  opstillede  Genstande,  men  de 
maae  udelukkende  selv  gjøre  sig  gjældende.  Heller  ikke 
maa  man  vente  en  saa  rig  æsthetisk  Kunstnydelse  som 
den,  der  ydes  i  de  vatikanske  Samlinger  med  saa  mange 
glimrende  Pragtværker.  Af  saadanne  findes  i  Athen  kun 
ganske  enkelte,  som  da  rigtignok  til  Gjengæld  ere  Før- 
sterangs-Værker. Men  Interessen  hgger  her  paa  et 
ganske  andet  Omraade  end  det  æsthetiske,  nemhg  paa 
det  archæologiske  og  historiske.  Det  er  den  tidligere 
Kunsfudvikling,  man  her  lærer  at  kende  i  hele  sin  Ud- 
strækning fra  de  første  famlende  Forsøg  op  til  det  fuld- 
endte Mesterskab.  Tidligere  havde  man  kun  enkelte 
Stykker,  der  stode  som  underlige  Særsyn,  men  efter- 
haanden    er    der    fundet    en    saadan    Mængde,     rigtig- 

nok  mest  i  Brudstykker,  at  man  derved  kan  faae  et 
Overblik  over  den  samlede  Rækkefølge.  Kommer  saa 
hertil  Schliemanns  mærkelige  Fund  fra  Troja,  Mykenæ 
og  Tiryns,  som  fører  os  ind  i  en  ny  Culturperiode 
forud  for  den  hidtil  kjendte,  saa  kan  det  siges,  at  Athens 
Museer  i  det  Store  og  Hele  vel  ikke  yde  nogen  særlig 
æsthetisk  Kunstnydelse,  men  at  de  derimod  fængsle 
Opmærksomheden  ved  det  Ukjendte  og  absolut  Nye. 
som  de  føre  frem  for  Beskuernes  undrende  Blik. 

Paa  den  østre  Del  af  Akropolis  bagved  Parthenon 
har  man  anlagt  Akropolis-Museet,  i  hvilket  man 
har  anbragt  alle  de  nye  Fund,  som  ere  gjorte  ved  Ud- 
gravningerne heroppe  i  det  sidste  Tiaar,  fornemmelig  i 
Aarene  1886-87.  Inden  Kimon  og  efter  ham  Perikles 
begyndte  Opførelsen  af  de  nye  Pragtbygninger,  bleve 
alle  de  gamle  Rester  af  Billedværker  og  Templer,  som 
stod  heroppe,  fjernede.  Dog  bleve  de  ikke  bortførte, 
som  man  vel  nu  vilde  gjøre,  men  efter  Oldtidens  Skik 
brugte  man  dem  til  at  udfylde  Huller  og  Fordybninger 
med,  og  ovenover  blev  saa  Grundlaget  for  de  nye 
Bygninger  lagt.  Her  have  de  ligget  gjemte  og  uænd- 
sede  i  et  Par  Aartusinder,  indtil  man  nu  i  vore  Dage 
har  draget  dem  frem.  Det  Meste  deraf  er  Stumper 
og  Stykker,  som  kun  har  ringe.  Skjønhedsværd. 
men  frembyder  desto  større  kunsthistorisk  Interesse. 
Det  er  Tiden  før  Perikles,  altsaa  før  den  classiske 
græske  Kunst,  som  de  føre  os  ind  i,  og  de  kaste  et 
klart  Lys  over  denne  og  viser  os  den  i  dens  fulde 
Eiendommelighed.  Vi  bemærke  først  de  Grupper,  som 
have  udfyldt  Tempelgavlene ;  de  ere  fundne  i  mange 
Stykker,    og    det    har    kostet  Møie   at    finde   den    rette 

Sammenstilling,  men  tildels  er  det  dog  lykkedes.  Et  af 
disse  Brudstykker  fremstiller  Typhon  i  Skikkelse  af 
tre  Torsoer  med  Menneskehoveder  i  gammel  archai- 
stisk  Stil,  Kroppene  ende  i  Slangehaler,  der  snoe  sig  om 
hinanden,  og  som  synes  at  have  udfyldt  den  spidse 
Gavlende.  Muligvis  er  det  et  Brudstykke  af  en  Gruppe, 
som  har  fremstillet  Herakles'  Kamp  med  Typhon.  En 
anden  Gruppe,  som  rimeligvis  har  smykket  den  modsatte 
Gavlende,  forestiller  Herakles'  Kamp  mod  Havuhyret 
Triton,  hvilket  Heros'en  tvinger  til  Jorden  og  sætter 
sit  Knæ  paa  det.  Begge  Grupper  ere  udførte  i  Kalk- 
steen, som  er  let  at  tilhugge,  og  rigelig  smykkede  med 
Farver,  hvoraf  der  endnu  sees  tydelige  Levninger.  I 
disse  tidlige  Arbeider  gaaer  Billedhuggerkunsten  Haand 
i  Haand  med  Malerkunsten,  og  der  anvendes  meget  stærke 
og  levende  Farver,  fornemmelig  Bødt  og  Ultramarinblaat, 
desforuden  Gult,  Grønt  og  Sort.  Farverne  ere  conven- 
tionelle  og  ikke  Efterligninger  af  Naturen,  saaledes  ere 
Hovederne  røde.  Skæg  og  Haarvæxt  blaa.  Denne  stærke 
Farvegivning  er  vistnok  overført  fra  en  tidligere  Træ- 
skærerkunst, og  den  grovere  Kalksten,  som  anvendes, 
kunde  nok  ønskes  dækket  med  Farver.  Senere  da  det 
finere  og  ædlere  Marmor  brugtes,  trængtes  Farverne 
tilbage,  og  en  stor  Del  af  Marmoret  lodes  ufarvet,  men 
helt  opgivet  blev  Malingen  aldrig,  end  ikke  i  den  bedste 
Periode,  og  Spørgsmaalet  bliver  saa,  om  dette  skyldes 
en  konservativ  Interesse,  der  ikke  heelt  vil  opgive  de 
gamle  og  ærværdige  Kunsttraditioner,  eller  om  det  skyl- 
des en  finere  Smag,  som  fandt  det  hvide  Marmor  for 
ensformigt  og  abstract.  Den  nyere  Billedhuggerkunst, 
som  ikke  har  følt  sig  bunden  af  nogen  ældre  Tradition, 

har  ganske  opgivet  Farverne,  og  vistnok  med  Rette, 
idet  den  alene  sætter  sin  Opgave  i  at  gjengive  Formerne 
og  forsmaaer  anden  Hjælp  end  den,  som  selve  Mar- 
morets ædle  Renhed  afgiver.  De  enkelte  Forsøg,  som 
ere  gjorte  paa  atter  at  anvende  Farver,  have  ikke 
formaaet  at  trænge  igjennem. 

Ogsaa  Brudstykker  af  et  Par  andre  Grupper,  der 
synes  at  have  tilhørt  et  andet  ældre  Tempel  jDaa  Akro- 
pohs,  ere  fundne  og  opbevares  i  Museet.  Det  ene 
forestiller  ligeledes  Herakles'  Kamp  med  Triton,  det 
andet  hans  Kamp  med  den  lernæiske  Hydra,  hvor  da 
tillige  sees  hans  Vognstyrer  Jolas.  Ogsaa  her  ere 
Farver  anvendte,  men  med  større  Moderation.  Lige- 
ledes ere  forskjellige  Hoveder  og  mindre  Statuer  fundne, 
nogle  udhuggede  i  Kalksten,  andre  støbte  i  Bronze, 
ved  de  sidste  beundres  navnlig  den  fine  Technik,  som 
viser  sig  i  Haarets  og  Skæggets  Behandling.  Men  overalt 
bære  Hovederne  det  samme  let  kjendelige  archaistiske 
Tilsnit:  stærkt  fremstaaende  Kindbeen  og  Hage,  store, 
skarpt  tilskaarne  Øine,  en  eiendommehg  kunstmæssig 
Frisure  af  Haar  og  Skæg,  og  fremfor  Alt  det  stereotype 
Smil.  Navnlig  det  sidste  gjør  et  næsten  idiotisk  Ind- 
tryk paa  Tilskueren,  men  for  hin  fjerne  Tid  har  det 
aabenbart  havt  en  ganske  anden  Betydning  og  snarere 
fremkaldt  Indtrykket  af  det  Høitidsfulde.  Kunsten  var 
endnu  for  keitet  og  ubehjælpsom  til  at  lægge  et  virke- 
ligt aandeligt  Udtryk  i  Ansigtet;  hint  Smil  er  det  første 
Forsøg  paa  at  fremkalde  et  saadant  og  maa  betragtes 
som  det  første  frembrydende  Glimt  af  høiere  Aandshv, 
som  Kunsten  formaaer  at  gjengive.  Det  fastholdes  der- 
for haardnakket,   og   først  efter  haarde  Kampe  og  An- 

strængolser  lykkes  det  en  mere  udviklet  Kunst  at  lægge 
et  virkeligt  aandeligt  Liv  ind  i  Ansigtet.  Som  særlig  inter- 
essant kan  fremhæves  en  Statue  af  blaaligt  Marmor  fra 
det  sjette  Aarhundred  f.  Chr.,  som  kaldes  Hermes  Mo- 
schophoros  (Kalvebæreren).  Den  fandtes  i  Brudstykker, 
som  nu  ere  blevne  sammensatte,  paa  Akropolis'  Østende 
og  fremstiller  i  archaisk  Stil  en  Mand,  som  bærer  en 
Kalv  paa  Nakken,  rimeligvis  til  OflVing:  Navnet  er 
vilkaarlig  valgt  og  neppe  rigtigt.  Behandlingen  er  tør 
og  haard  med  stærk  Stræben  efter  Natursandhed,  der 
særlig  er  opnaaet  i  Kalvens  Gjengivelse,  medens  det 
menneskelige  Legem  er  mindre  vel  gjennemført.  Lige- 
ledes kan  nævnes  en  hlle  Bronzestatuette  af  Athene, 
der  blev  funden  1887  Nord  for  Erechtheon  og  er  et 
ypperligt  lille  Arbeide;  det  bærer  tydelige  Spor  af  Ild, 
rimeligvis  fra  den  Gang,  da  Perserne  brændte  Templerne 
paa  Akropolis. 

I  en  følgende  Sal  er  det  betydeligste  Fund,  som 
er  gjort  ved  Udgravningerne  paa  Akropolis,  udstillet, 
nemlig  de  ovenfor  omtalte  archaiske  Kvindefigurer, 
som  fandtes  i  Februar  1886;  endnu  et  Par  kom  frem 
i  de  følgende  Aar.  De  laae  i  Lag  mellem  Søilestumper, 
Marmorstykker  med  Indskrifter  o.  Lign.,  de  forskjellige 
Lag  vare  alle  skilte  fra  hinanden  ved  et  tyndt  Lag  af 
Fliser  og  Smaasteen.  Findestedet  for  de  fleste  af  dem 
var  mellem  Erechteon  og  Borgens  Nordmur,  og  de  ere 
blevne  benyttede  som  Fyld  til  at  jævne  den  skraanende 
Klippeflade  og  danne  Underlag  for  de  senere  Funda- 
menter. Deres  Antal  er  sexten  eller  atten,  Hovederne 
og  fremstaaende  Dele  vare  afslaaede,  men  de  ere  atter 
blevne  sammensatte    og  opstillede  paa  høie  Fodstykker 

Og  afgive  ved  deres  samlede  Mængde  et  overraskende 
Skue.  Fremstillingen  er  med  ringe  Afvigelser  den 
samme  i  alle  Figurerne.  De  vise  os  en  staaende 
Kvindeskikkelse,  i  den  fremstrakte  høire  Haand  holdes 
et  Æble,  Blomst  ell.  Lign. .  medens  den  venstre  Arm 
hænger  ned  og  samler  Klædefolderne.  De  bære  den 
lange  fodside  Kjole  og  over  den  en  kort  ulden  Trøie, 
Ghiton,  samt  endelig  over  Hoved  og  Skulder  et  Slør, 
Peplos,  endelig  paa  Hovedet  et  Diadem,  smykket  mod 
Palmetter  og  Lotusblomster.  Store  tykke  Haarfletninger 
falde  ned  over  Brystet.  Ansigtstrækkene  ere  omtrent 
de  samme  i  archaisk  Stil.  De  bære  endnu  tydelige 
Spor  af  rig  Farvepragt,  hvorfor  der  ikke  maa  tages 
Afstøbninger  af  dem. 

Indtrykket  er  fremmedartet  og  i  første  Øieblik  ikke 
heelt  frit  forat  fremkalde  et  let  Smil.  Den  uldne  Over- 
kjortel og  især  Ansigtet  med  de  fremstaaende  Kind- 
been,  de  lidt  skraat  liggende  Øine  og  det  tvungne  Smil 
bragte  mig  til  at  tænke  paa  Grønlænderinder ,  og  det 
var  mig  unægtelig  overraskende  at  see  unge  attiske 
Jomfruer  fremstillede  i  saadan  Skikkelse.  Seer  man 
imidlertid  nærmere  paa  dem  og  vinder  større  Fortrolig- 
hed med  denne  for  os  noget  fremmede  Kunst,  faaer 
man  efterhaanden  et  andet  og  mere  løftende  Indtryk. 
Man  maa  for  det  første  drage  den  rige  Farvepragt, 
hvoraf  der  nu  kun  findes  ringe  Rester,  ind  med  i 
Betragtningen.  Den  røde,  grønne  og  blaa  Farve  er 
fremherskende  i  Klædedragten,  Borderne  paa  Over- 
stykket og  den  lange  Kjole  have  været  udførte  i  fine 
Farvetegninger,  ligeledes  Hovedsmykkerne.  Haaret  og 
de  lange  Fletninger  har  været  rødligt.  Ansigterne  synes 

H.  Scharling,  Keisestudier.  - 

ikke  at  have  været  malede,  kun  Øinene  og  Læberne 
have  været  farvede,  man  har  her  altsaa  ikke  tilstræbt 
en  ligefrem  Efterligning  af  Naturen.  Tænker  man  sig 
dem  nu  opstillede  paa  høie  Fodstykker  eller  Søiler  i 
Rækker  foran  de  gamle  Templer  under  aaben  Himmel 
i  det  stærke  og  kraftige  Sollys,  maae  de  vel  have  afgivet 
et  farverigt  og  pragtfuldt  Skue. 

Hvad  disse  Statuer  fremstille,  er  uvist  og  har 
fremkaldt  megen  Strid  blandt  de  Lærde.  Nogle  holde 
for,  at  det  er  Gudebilleder,  som  fremstille  Pallas  Athene. 
Herimod  er  med  Rette  gjort  gjældende,  at  de  mangle 
ethvert  Attribut,  og  at  netop  Athene  selv  i  meget 
gamle  Fremstillinger  er  afbildet  med  Hjælm  og  Ægide. 
Andre  formode  derfor,  at  det  er  Portrætstatuer  af  de 
fornemste  Præstinder  ved  Athenetemplet,  men  de  frem- 
byde kun  lidet  Portrætagtigt,  ere  tværtimod  meget 
stiliserede,  og  den  samme  Grundtype  gaaer  igjennem 
dem  alle.  Rimeligst  bliver  det  da  at  antage,  at  de  have 
været  Tempelgaver,  Anathemata,  som  ere  blevne  skæn- 
kede af  rige  og  fornemme  Giverinder  som  Udtryk  for 
deres  Ærefrygt  og  Taknemhghed  mod  Gudinden.  Det 
tør  vel  antages,  at  Perserne  have  omstyrtet  og  sønder- 
slaaet  dem,  da  de  ødelagde  og  brændte  Templerne; 
man  har  senere  ikke  villet  eller  kunnet  reise  dem  paa 
Ny,  men  foretrukket  at  henlægge  dem  alle  paa  et 
fælles  Sted,  hvor  de  vare  skærmede  mod  yderligere 
Vanhelligelse  og  tillige  tjente  som  Underlag  for  de  nye 
Helligdomme,  som  bleve  opførte. 

Den  omhyggelig  udførte  Klædedragt  giver  disse 
Statuer  en  stor  Interesse,  idet  de  vise  os  den  Dragt, 
som   fornemme   Kvinder   bare  i   Athen   i  det  6.  Aarh. 

f.  Chr.,  og  vi  erfare  heraf,  at  denne  har  været  langt, 
mere  broget  og  farverig,  end  vi  vilde  være  tilbøielige 
til  at  antage.  Netop  fra  denne  Side  have  derfor  disse 
Statuer  været  underkastede  omhyggelige  Undersøgelser, 
som  give  værdifulde  Bidrag  til  vort  Kjendskab  til  hin 
Oldtidscultur. ')  Men  desforuden  frembyde  de  en  over- 
ordentlig høi  kunsthistorisk  Interesse,  idet  de  udfylde  et 
Hul  i  den  græske  Kunsthistorie  og  danne  et  Overgangs- 
led  mellem  den  ældre  ubehjælpsomme  og  stive  Kunst 
og  den  senere  Tids  udviklede  Kunstformer. 

I  det  inderste  Værelse  i  Museet  findes  Parthenon- 
sagerne  opstillede,  deels  Afstøbninger  over  Gavlfigurerne, 
hvilke  Lord  Elgin  førte  til  London,  deels  de  tilbage- 
blevne Originaler,  fornemmelig  af  Parthenonsfrisen. 
hvilke  man  har  ladet  nedtage  og  opstille  herinde.  Her- 
ved bydes  fortræffehg  Leilighed  til  at  beskue  disse 
Kunstens  ypperste  Mesterværker  i  umiddelbar  Nærhed. 
Ligeledes  ere  herinde  opstillede  Basreliefs  fra  Balu- 
straden om  Niketemplet,  der  forestille  vingede  Seirs- 
gudinder,  som  føre  Oxer  frem  til  OfYring,  ligeledes  til- 
hørende den  ædleste  classiske  Kunst,  samt  Brudstykker 
af  Erechteonsfrisen ,  de  sidste  desværre  meget  sønder- 
brudte, saa  at  man  ikke  kan  faae  noget  klart  Indtryk 
af,  hvad  de  forestille. 

Man  vil  heraf  see,  hvilke  vigtige  Bidrag  Akropolis- 
museet  giver  til  Akropolis'  Historie  og  dermed  til  selve 
Hovedpunktet  i  Athens  Historie.  Idet  vi  gjennemvandre 
Museets    Sale,     gjennemgaae    vi    til    samme    Tid    den 


')  C.  Jørgensen,  Kvindefigurer  i  den  archaiske  græske  Kunst 
med  særligt  Hensyn  til  de  paa  Athens  Akropolis  fundne  Fi- 
gurer.    Kjøbenliavn.     1888. 

o* 

jjræske  Kunst  udvikling  fra  dens  første  usikkre  og  fam- 
lende Forsøg  til  dens  fulde  Mesterskab  i  den  ideale  Kunst. 

Modens  Akropolismuseet  kun  optager  Oldsager  fra 
et  enkelt  Sted,  men  ogsaa  det  vigtigste  Sted  i  Hellas' 
Historie,  saa  er  derimod  det  nye  Central  museum 
eller  Nationalmuseum  bestemt  til  at  optage  Kunst- 
sager og  Oldsager  fra  alle  Landets  forskjellige  Dele. 
Dette  Museum,  som  væsentlig  skyldes  en  rig  Grækers 
Rundhaandethed,  er  anlagt  i  Byens  nordligste  Del  i 
Knden  af  Patissiagaden  paa  en  fri  aaben  Plads,  saa- 
ledes  at  her  i  kommende  Tider  vil  være  rigelig  Rum 
til  Udvidelse.  Dette  storartede  Museum  var  endnu  under 
Opførelse,  paa  den  frie  Plads  foran  laae  Masser  af 
store  Steenblokke,  Kapitæler,  Søilestykker  henslængte, 
derimellem  antike  Billedværker  fra  Grave  og  Templer, 
som  endnu  ikke  vare  blevne  opstillede  i  Museet.  Gaaer 
man  saa  opad  den  høie  Trappe  ind  i  Vestibulen,  da 
har  man  herfra  et  herligt  Skue  over  de  skjønt  formede 
Bjerge  om  Athen.  Inde  i  Museets  rummelige  og  luftige 
Sale  ere  de  mange  Oldtidsfund  fra  nyere  og  nyeste  Tid 
opstillede. 

Atter  her  har  man  rig  Leilighed  til  Studier  over 
den  mærkelige  archaiske  Kunst.  Denne,  som  tidligere 
kun  kjendtes  gjennem  enkelte  Exemplarer,  er  nu  re- 
præsenteret af  en  Række  Kunstværker,  der  give  et 
samlet  Indtryk  af  dens  fremskridende  Udvikling.  Den 
græske  archaiske  Kunst,  der  omfatter  de  nærmest 
liggende  Aarhundreder  før  det  femte  Aarhundred  f.  Chr., 
viser  os  Overgangen  fra  den  ægyptiske  og  assyriske 
til  den  græske  Kunst.  Den  er  let  at  kjende  paa  sin 
stive  Bundenhed,    Armene    tæt  sluttende    til    Kroppen, 

Benene  tæt  sammensluttede  eller  det  ene  sat  foian  det 
andet  i  stiv  Fremadskriden,  iovrigt  ere  Legemslormerne 
rigtig  behandlede,  men  savne  det  indre  Liv.  Klæde- 
dragten er  ikke  Udtryk  for  Legemets  Bevægelser,  men 
er  lagt  i  skarpe  og  kantede  Folder  og  seer  snarest  ud, 
som  om  den  var  paaklæbet.  Hovedet  er  især  mærke- 
ligt med  de  store  Øine,  det  stereotype  Smil  samt  Haar 
og  Skæg  lagt  i  zirlige  Krøller  og  Fletninger  rimeligvis 
ofter  den  Tids  gjældende  Mode.  I  alt  dette  Stive  og 
Conventionelle  findes  Meget,  der  minder  om  den  assyriske 
og  den  ægyptiske  Kunst,  og  som  muligvis  ogsaa  skyldes 
Paavirkning  af  denne,  men  alligevel  er  der,  trods  al 
ydre  Lighed,  et  afgjort  Grændseskjel  sat  mellem  den 
græske  og  den  assyrisk-ægyptiske  Kunst.  Den  sidste 
afslutter  nemlig  trods  en  fortnnlig  Technik  indenfor  en 
bestemt  Grændse  og  kommer  aldrig  udover  den :  i  den 
græske  archaiske  Kunst  mærkes  en  stadig  Higen  og 
Stræben  efter  at  komme  udover  denne  Grændse,  den  har 
sit  Ideal  svævende  over  sig.  som  den  dunkelt  aner, 
men  endnu  ikke  evner  at  give  Udtryk :  Tanken  om 
det  frie,  sædelig  skjønne  Aandsliv,  som  finder  sit  høieste 
Udtryk  i  Menneskeskikkelsen,  fornemmelig  i  Ansigtet. 
Det  er  denne  Fremadstræben,  der  giver  den  archaiske 
Kunst  sin  eiendommelige  Interesse,  og  netop  nu  saa- 
meget  stærkere,  som  man  kan  følge  den  fra  dens  første 
svage  Rørelser  under  dens  stadige  Kamp  og  Fremad- 
stræben. Det  er  noget  Lignende  som  de  første  For- 
aarsfornemmelser  i  Naturlivet,  naar  de  grønne  Spirer 
og  milde  Luftninge  varsle  om  det  nye  Liv,  som  er  i 
Vente.  Den  græske  archaiske  Kunst  danner  et  Side- 
stykke til  Italiens  præraphaelitiske  Malerkunst:  i  begge 


22 

er  el  ri<,'t  Aandsindhold  i  Færd  med  at  arbeide  sig 
frem  under  en  haard  Kamp  med  Materialet,  gjennem 
hvilket  det  skal  fremstilles.  Begge  i  Forening  kunne 
afgive  en  god  og  sund  Lærdom  for  vor  egen  Tid,  der 
bolinder  sig  ved  den  modsalte  Ende  af  Kunstens  Ud- 
vikliiigsbane  og  raader  over  et  stort  Mesterskab  i 
Techniken,  men  er  paafaldende  fattig  paa  Idee  og 
Aandsindhold,  Hin  ubehjælpsomme  gamle  Kunst  vil 
kuinie  belære  os  om,  at  en  Kunst,  der  har  Noget  at 
sige  og  fortælle,  men  er  tung  og  keitet  i  sin  Udførelse, 
i  Virkeligheden  interesserer  langt  mere  end  en  Kunst, 
der  raader  over  en  mesterlig  Technik,  men  Intet  har 
at  fortælle  os  og  ikke  har  andre  Krav  at  stille  end  det, 
at  man  skal  beundre  dens  virtuosmæssige  Mesterskab. 
Gentralmuseet  i  Athen  faaer  ved  sin  store  Rigdom 
paa  archaiske  Kunstværker  en  enestaaende  Interesse, 
thi  intet  andet  Museum  giver  os  i  den  Grad  Midlerne  i 
Hænde  til  at  følge  Plastikens  Udvikling.  Vi  møde 
først  et  Par  meget  primitive  Gudebilleder,  saakaldte 
Xoana,  oprindelig  vel  udskaarne  i  Træ,  men  her  ud- 
førte i  Kalksten  eller  Marmor,  de  antages  at  fremstille 
Artemis  og  at  hidrøre  fra  det  syvende  Aarhundred  f.  Chr. 
Forskjellige  Friser  og  Hoveder  fra  en  noget  senere  Tid 
vise  allerede  betydelig  Fremgang.  Saa  kommer  en  Række 
Ynglingeskikkelser,  nogle  med,  andre  uden  Hoved,  der 
alle  vise  den  samme  archaiske  Behandling  og  gjerne 
gaae  under  Benævnelsen  Apollo.  Imidlertid  er  det  meget 
omtvistet,  hvorvidt  de  alle  forestille  Apollo;  flere  af 
dem  ere  muligvis  Billeder  af  Athleter  eller  Ynglinge  og 
have  tjent  som  Gravmonumenter.  Legemet  er  gjerne 
udført  med  en  vis  realistisk  Fylde,  men  uden  anatomisk 

Forstaaelse  og  med  kun  lidet  iudgaaende  Behandling 
af  de  enkelte  Legemst'ormer.  Ansigterne  vise  det 
godmodige  joviale  Udtryk  med  det  staaende  Smil, 
hvorom  ovenfor  er  talt.  og  Haaret  er  lagt  i  zirlige 
regelma^ssige  Krøller  over  Panden  og  Tindingerne.  En 
opmærksom  Betragtning  af  de  enkelte  Figurer  vil 
imidlertid  vise  Fremskridt  i  Retning  af  Legemets  Be- 
handling. I  Række  hermed  kan  nævnes  flere  Grav- 
steler, meget  lange  og  meget  smalle,  den  Afdøde  er 
her  fremstillet  i  fuld  Legemsskikkelse,  udført  i  meget 
fladt  Relief,  med  en  rig  Anvendelse  af  Maling.  En  af 
disse,  som  allerede  er  funden  for  længere  Tid  tilbage, 
og  som  tidligere  var  opstillet  i  Theseustemplet ,  viser 
os  en  fuldtrustel  Kriger  fra  det  sjette  Aarhundred, 
bærende  Navnet  Aristion.  Dette  Billed  giver  os  en 
anskuelig  Fremstilling  af,  hvorledes  Heltene  fra  Marathon 
vare  rustede.  De  stærkt  udviklede  Muskler  i  Arme  og 
Been.  de  zirligt  ordnede  Lokker  i  Haar  og  Skæg  minde 
stærkt  om  de  assyriske  Billedværker.  Et  Modstykke  til 
denne  Krigerskikkelse  danner  en  anden  Gravstele  om- 
trent fra  samme  Tid  og  udført  i  lignende  Stil,  den 
viser  os  en  Mand  i  en  lang  Kappe,  støttet  til  sin  Stav, 
han  leger  med  sin  Hund,  som  springer  op  ad  ham. 
Gjennem  de  ubehjælpsomme  Former  aander  en  frisk 
Naturfølelse,  og  den  Maade,  hvorpaa  Hunden  er  an- 
bragt, viser  Sands  for  Runmiets  Behandling  indenfor  de 
snævert  afstukne  Grændser. 

Efter  at  have  gjennemvandret  den  archaiske  Kunst 
kommer  man  i  de  følgende  Sale  til  den  classiske  Kunsts 
Frembringelser.  Her  møder  os  et  righoldigt  og  for- 
skjelligt    Materiale,    bestaaende    af   Hoveder,    Torso'er, 

Brudstykker  af  Statuer  og  Reliefer.  Den  ypperste  Plads 
herimellem  indtager  den  saakaldte  Hermes  fra  Andros. 
en  Statue  af  parisk  Marmor  fra  den  bedste  Kunst- 
periode, som  blev  funden  paa  Øen  Andros  1833.  I 
Holdning  og  Stilling  minder  den  i  høi  Grad  om  den 
belvederiske  Hermes  i  Vatikanet  og  hører  i  hvert  Fald 
til  samme  Art  Fremstillinger.  Tidligere  betragtede  man 
disse  som  Guden  Hermes  eller  Merkur  (deraf  Navnet), 
nuomstunder  er  man  mere  tilbøielig  til  deri  at  see  et 
Gravmonument,  forestillende  den  Afdøde  som  Hermes, 
ligesom  man  i  den  ældre  Tid  fremstillede  den  Afdøde 
som  Apollo.  Den  omtalte  Hermes  viser  os  da  det 
kunstneriske  Ideal  opnaaet.  hvortil  hine  archaiske 
Apollofigurer  møisommelig  arbeidede  sig  frem:  her  er 
Stillingen  fri  og  utvungen.  Legemets  enkelte  Dele  i  fuld 
Harmoni  og  indre  organisk  Sammenhæng,  Ansigtet 
viser  Aand  og  Tanke,  kort  sagt  hele  Skikkelsen  et 
Udtryk  for  ædel  mandig  Skjønhed.  Med  Rette  betragtes 
derfor  denne  Marmorstatue  ved  Siden  af  Parthenon- 
skulpturerne  som  det  ypperste  Kunstværk,  Athens  Mu- 
seer have  i  Eie. 

Ikke  mindre  Interesse,  men  af  noget  anden  Art, 
frembyder  en  lille  Marmorcopi  af  Phidias'  Guldelfen- 
beensstatue  i  Parthenon.  Det  er  et  romersk  Arbeide 
og  ikke  videre  godt  udført,  men  det  har  det  store 
Værd  at  give  os  en  i  Hovedtrækkene  paaHdelig  Frem- 
stilling af  hint  berømte  Kunstværk,  som  desværre  alt 
for  lange  Tider  siden  er  sporløst  forsvundet.  Vel  havde 
man  allerede  1859  funden  en  mere  flygtig  udført  Copi: 
denne  derimod  gjengiver  alle  Enkeltheder  (med  Undtagelse 
af   Relieferne    paa    Fodstykket    og    paa  Skjoldet)    med 

større  Troskab.  Don  blev  funden  ved  LMgravningcr  til 
en  Bygning  i  Athen  Nytaarsdag  1880  og  hilset  med 
umaadehg  Jubel  af  Grækerne,  der  betragtede  dette 
Fund  som  et  lykkeligt  Nytaars-Varsel  om  Grækenlands 
glimrende  Fremtid.  Skikkelsen  støtter  den  venstre 
Haand  paa  Skjoldet  og  bærer  i  den  høire  den  unge 
Seirsgudinde:  denne  Haand  støttes  af  en  Søile  paa 
Grund  af  Seirsgudindens  Vægt.  Paafaldende  er  især 
Ansigtets  runde  Form  (i  Modsætning  til  den  aflange 
ideale  Typus)  samt  de  vældige  Prydelser  paa  Hjælmen 
—  ved  de  sidste  maa  bemærkes,  at  da  de  sadde  høit 
oppe,  vare  de  beregnede  paa  at  sees  i  nogen  Af- 
stand. 

Det  store  Relief  fra  Eleusis.  som  blev  fundet  1859, 
har  nu  faaet  en  bedre  Opstilling  end  tidligere,  saa  at 
det  nu  kan  nydes  i  sin  fulde  Skjønhed.  Det  forestiller 
en  Yngling  (Triptolemos  ?),  som  indvies  i  Mysterierne  af 
de  tvende  Gudinder  Demeter  og  Persephone,  som  staae 
hver  paa  sin  Side  af  ham.  Hvad  der  særlig  udmærker 
dette  herlige  Kunstværk  fra  det  femte  Aarhundrede. 
er  den  Høitidsfuldhed  og  religiøse  Alvor,  som  hviler 
over  det. 

I  nær  kunstnerisk  Tilslutning  til  dette  Arbeide  staaer 
en  Række  attiske  Gravmonumenter,  udførte  i  den 
ædleste  Stil  fra  det  femte  og  fjerde  Aarhundred.  En 
Deel  af  disse  hidrøre  fra  den  ovenfor  omtalte  Begravelses- 
plads udenfor  Dipylonporten .  andre  ere  hidførte  fra 
forskjellige  Steder  i  Attika  og  de  nærmeste  Øer.  Medens 
den  ældre  Tid  fremstillede  en  enkelt  Figur  i  Skikkelse 
af  Apollo  eller  Hermes,  blev  det  senere  Brug  at  frem- 
stille  Grupper,    bestaaende  af  to   eller  flere    Personer, 

det  er  idealiserede  Familiegrupper,  Scener  af  det  dag- 
lige Liv:  unge  Kvinder,  som  tage  Smykker  ud  af  et 
Skrin.  Børn,  som  lege  med  en  Fugl  eller  en  Blomst, 
Ynglinge  med  en  Hund  o.  Lign.  Men  den  Scene,  som 
hyppigst  fremstilles,  er  Afskeden  ved  en  forestaaende 
lang  Reise  som  Sindbilled  paa  den  lange  Reise  i  det 
Ubekjendte,  Døden.  Vennerne  eller  de  nære  Slægtninge 
skilles  med  et  trofast  Haandtryk,  medens  de  for  sidste 
Gang  see  hverandre  i  Øinene^).  Hyppigt  fremstilles 
den  ene  Figur  siddende,  og  man  har  da  meent,  at 
dette  skulde  være  den  Afdøde,  dog  synes  det,  som  om 
her  ingen  bestemt  Regel  er  bleven  gjort  gjældende, 
men  at  den  Afdøde  snart  er  bleven  fremstillet  siddende, 
snart  staaende,  i  Begreb  med  at  drage  bort.  Over- 
hovedet have  vi  her  neppe  egentlige  Portrætfigurer 
for  os,  men  snarere  idealiserede  Fremstillinger,  ja  den 
hyppige  Gjengivelse  af  det  samme  Motiv  synes  at  tyde 
paa,  at  disse  Billedværker  have  været  den  almeen 
yndede  Form,  som  blev  leveret  efter  Bestilling.  De 
frembyde  da  en  overordentlig  Interesse  ved  at  vise  os 
den  Maade,  hvorpaa  det  hellenske  Folk  i  sin  høieste 
Kunstperiode  opfattede  Døden.  Her  er  ingen  vild  Smerte 
eller  sønderrivende  Klage,  Alt  er  roligt,  dæmpet,  mildt. 
Men  netof)  i  denne  ædle  Simpelhed  og  Ro  ligger  disse 
Gravmonumenters  gribende  Skjønhed.  Fra  et  æsthetisk 
Standpunkt  kan  der  ikke  tænkes  nogen  ædlere  og 
skjønnere  Maade  at  fremstille  Døden  paa,  og  Modsæt- 
ningen er  slaaende  til  den  senere  christne  Tids  ofte 
barokke  Behandling  af  det  samme  Æmne,   frerhfor  Alt 

'i    Afstøbninger  af  flere  uf  disse  Gravmonumenter  findes  i  Skulptur- 
samlingen  paa  Charlottenborg. 

Fremstillingen  af  Døden  som  Knokkelmanden  med 
Leen.  Men  for  den  religiøse  Betragtning  stiller  Sagen 
sig  anderledes.  Under  disse  grelle  Fremstillinger,  som 
ganske  vist  ofte  ere  i  høi  Grad  smagløse,  skjuler  sig 
paa  den  ene  Side  Tanken  om  Synd  og  Skyld  og  Døden 
som  fortjent  Straf  herfor,  paa  den  anden  Side  Haabet 
om  Livets  og  Opstandelsens  Herlighed,  som  ved  Guds 
Naade  skænkes  de  fromme  Ghristne.  Bag  hine  ædle 
og  skjønne  græske  Gravmonumenter  derimod  dølger  sig 
ingen  saadan  skjult  Modsætning,  der  udtales  intet  Haab 
om  et  Gjensyn,  om  en  kommende  Livets  Herlighed, 
men  ene  og  alene  et  dybt  Vemod  over  det  jordiske 
Livs  Forgængelighed,  en  stille  Resignation  under  en 
ubøielig  Skæbne. 

Centralmuseet  og  Akropolismuseet  give  os  saa- 
ledes  et  samlet  Overblik  over  den  græske  Plastiks  Ud- 
vikling fra  dens  første  elementære  Udvikling  til  dens 
høieste  Blomstring  i  ideal  Skjønhed.  Men  foruden  disse 
Museer  træffe  vi  endnu  en  Art  Samlinger  i  Athen,  som 
føre  os  mindst  et  halvt  Aartusend  høiere  op  i  Tiden 
end  de  ældste  Kunstværker,  som  findes  i  de  førstnævnte 
Museer,  og  stille  os  Ansigt  til  Ansigt  med  en  æld- 
gammel, hidtil  ganske  ukjendt  Cultur:  det  er  de 
Schliemannske  Fund.  Inden  jeg  omtaler  disse, 
vilde  det  være  rigtigt  at  give  nogle  Meddelelser  om 
denne  mærkelige  Mand,  støttede  til  den  Autobiographi, 
han  har  givet  i  sit  store  Værk  om  Ihos  (1881).  I  vore 
Dage,  da  Barbariet  atter  trænger  sig  frem,  og  man  vil 
give  den  studerende  Ungdom  Stene  for  Brød,  mathe- 
matiske  Formler  istedetfor  græsk  Sprog  og  Aandsliv, 
vil  det  have  sin  Interesse   at  høre  om  en  Mand,    der 

brændte  af  den  høieste  Begeistring  (or  Hellas,  uagtet 
hans  Livsvilkaar  i  en  lang  Aarrække  stillede  ham  uden- 
for den  Kreds,  hvor  de  classiske  Studier  drives.  Og 
ikke  nok  hermed,  olTrede  han  store  Pengesummer  og 
betydelige  Kræfter  paa  Foretagender,  som  syntes  Alle 
æventyrlige  og  phantastiske,  men  som  ikke  desmindre 
ved  hans  Ihærdighed  og  geniale  Begavelse  have  bragt 
overordentlige  og  aldeles  uventede  Resultater  til  Veie. 
Heinrich  Schliemann  er  født  d.  6.  Januar  1822 
i  eu  lille  By  i  Mecklenburg-Schwerin.  Faderen  var  en 
evangelisk  Præst,  som  uden  at  være  særlig  Philolog 
eller  Archæolog  besad  en  levende  Kjærlighed  til  den 
classiske  Oldtid.  Ofte  fortalte  han  sin  lille  Søn  om 
Herculanum  og  Pompeji  samt  om  Troja,  og  den  sidst- 
nævnte Stad,  der  paa  saa  forunderlig  Maade  skulde 
blive  Centrum  i  Heinrichs  Livsvirksomhed,  lysner  frem  i 
hans  tidligste  Barndomsminder.  Det  voldte  ham  stor 
Sorg  at  erfare,  at  Troja  var  aldeles  forsvundet,  men 
da  han  engang  i  en  illustreret  Verdenshistorie  fik  see 
et  Billed  af  Troja,  erklærede  han,  at  saa  stærke  Mure 
og  Taarne  kunde  umulig  være  heelt  forsvundne:  naar 
han  blev  stor.  vilde  han  drage  ud  og  finde  Troja.  Fra 
nu  af  dreiede  alle  hans  Tanker  sig  herom;  til  sine 
Kammerater  talte  han  om  Troja  aarle  og  silde,  og  de 
lo  ham  naturligvis  ud.  Kun  to  Smaapiger  hørte  op- 
mærksomt paa  ham,  og  de  bleve  nu  hans  stadige  Til- 
hørerinder, for  hvem  han  atter  og  atter  udmalede  sine 
Fremtidsplaner  om  at  drage  ud  og  finde  Troja.  Den 
ene  af  dem  hed  Minna,  hun  var  jævnaldrende  med 
ham,  og  de  bleve  da  snart  enige  om,  at  naar  de  bleve 
store,  vilde  de  være  Mand  og  Kone  og  saa  drage  ud  i 


29 

Forening  forat  udgrave  Trojas  Ruiner.    Begge  Børnene 
vare  dengang  otte  Aar  gamle. 

Af  disse  gyldne  Barnedrømme  skulde  dog  kun  Halv- 
delen, men  rigtignok  den  vigtigste  og  mærkeligste,  gaae 
i  Opl'yldelse.  Heinrich  skulde  virkelig  finde  Troja,  men 
ikke  i  Selskab  med  sin  Minna.  Hans  Moder  døde  og 
en  huslig  Ulykke,  for  hvilken  han  ikke  nærmere  gjør 
Rede,  førte  ham  bort  fra  Barndomshjemmet  og  skilte 
ham  fra  Minna.  Han  glemte  hende  dog  ikke,  lange 
Aaringer  igjennem  sled  og  stræbte  han  i  det  haardeste 
Arbeide,  men  altid  stod  Minna  og  Troja  for  hans 
Tanker  som  tvende  Haabets  gyldne  Stjerner,  der  lyste 
med  overjordisk  Glands  over  det  daglige  Arbeides  Slid 
og  Besvær.  Og  da  endelig  Lykken  begyndte  at  til- 
smile ham,  og  han  langt  borte  i  det  fremmede  Land 
blev  en  rig  Mand,  saa  skrev  han  hjem  til  Minna,  at 
nu  var  endelig  den  lykkelige  Stund  kommen,  da  han 
kunde  indtræde  i  Ægteskab  med  hende.  Nogen  Tid 
efter  kom  hendes  Svar :  hun  var  et  Par  Uger  i  Forveien 
bleven  gift  med  en  Anden.  I  lange  Tider  havde  hun 
hitet  hørt  eller  seet  til  ham,  og  det  tidligere  Forhold, 
der  var  blevet  afbrudt  omtrent  med  det  tiende  Aar, 
kunde  hun  med  god  Føie  betragte  som  en  Barndoms- 
forelskelse.  Men  saaledes  kunde  SchUemann  ikke  see 
Sagen;  i  de  mørkeste  og  trangeste  Tider,  som  han 
havde  gjennemlevet,  havde  dette  Ægteskab  staaet  for 
ham  som  hans  lykkeligste  Fremtidshaab ,  nu  følte  han 
sig  til  Mode,  som  om  Alt  pludsehg  var  styrtet  sammen 
over  ham,  og  som  om  Livet  for  ham  havde  mistet  alt 
Solskin  og  Glæde.  En  Tid  lang  laa  han  syg,  og  der 
gik  lange  Tider,  inden  hans  lidenskabelige  og  phantasi- 

fulde  Sjæl  atter  kom  saa  meget  til  Ro,  at  han  paa  Ny 
kunde  tage  fat  paa  Livets  praktiske  Organer. 

Havde  Schliemann  i  sin  Barndom  og  Ungdom  smagt 
de  gyldne  Drømmes  Sødme,  saa  havde  han  ogsaa  i 
fuldt  Maal  faaet  Kjendskab  til  Livets  haarde  Virkelig- 
hed. Hans  Fader  kom  i  stor  Fattigdom,  selv  blev  han 
som  Følge  deraf  taget  ud  af  Skolen  og  anbragt  i 
Handelen.  I  fem  og  et  halvt  Aar  stod  han  i  en  ussel 
lille  Krambod,  afveiede  Kaffe  og  Sukker,  solgte  Sild  og 
Smør.  feiede  Gulvet  og  var  sysselsat  paa  denne  Vis 
fra  Kl.  Fem  om  Morgenen  til  Elleve  om  Aftenen;  om 
at  studere  eller  blot  læse.  Noget  kunde  der  ikke  være 
Tale.  En  Gang  hændtes  det.  at  en  fordrukken  Student, 
som  førte  et  omflakkende  Vagabondliv,  kom  ind  i  Boden 
og  sagtens  for  at  vise  sin  Lærdom  fremsagde  100 
græske  Vers  af  Homer,  hvilke  han  seanderede  med  fuld 
Pathos.  Heinrich  forstod  ikke  et  Ord  deraf,  men  blev 
saa  greben  af  Sprogets  melodiske  Velklang,  at  han  ud- 
gød Taarer  og  fik  Studenten  til  at  fremsige  de  græske 
Vers  tre  Gange,  idet  han  for  hver  Gang  betalte  ham 
med  et  Glas  Brændevin.  For  at  komme  ud  af  al  sin 
Elendighed  tog  han  Tjeneste  som  Skibsdreng  paa  et 
Skib  fra  Hamborg  til  Sydamerika,  led  Skibbrud  under 
Holland,  svævede  i  flere  Timer  i  Livsfare  i  en  hlle 
aaben  Baad,  blev  endelig  reddet  og  kom  til  Amsterdam. 
Her  lykkedes  det  ham  at  faae  en  lille  Ansættelse  paa 
et  Handelscontor;  sin  Fritid  benyttede  han  til  at  lære 
forskjellige  Sprog,  bl.  A.  Russisk.  Dette  gav  Anled- 
ning til,  at  hans  Principaler  sendte  ham  til  St.  Peters- 
borg. Og  fra  nu  af  tilsmilede  Lykken  ham  uophørlig, 
han  etablerede  sig  selvstændig,    førte    navnlig   Handel 

med  Indigo:  heldige  Speculationer  og  gode  Conjunc- 
turer  (det  var  under  Krimkrigen)  bragte  ham  hurtig  i 
Veiret,  og  tilsidst  stod  den  fattige  Krambodgut  og  Skibs- 
dreng som  Millionær.  Og  nu  skulde  han  endelig  til  at 
leve,  det  vil  sige,  lære  Græsk,  thi  dette  stod  for  ham 
som  Livet,  og  under  sine  mange  Omtumlinger  havde 
han  aldrig  tabt  dette  Formaal  af  Sigte  ^).  Han  var  nu 
34  Aar  gammel,  men  hans  Begeistring  for  Hellas  og 
Troja  var  i  ingen  Henseende  kjølnet.  Inden  han  tog 
fat  paa  sin  Livsopgave,  vilde  han  dog  see  sig  om  i 
Verden  og  blev  nu  Tourisl  i  stor  Stil.  I  Aarene  1858 — 
59  besøgte  han  Sverrig,  Danmark,  Tydskland,  Italien. 
Grækenland  og  Orienten.  Et  Par  Aar  senere  gjorde 
han  en  endnu  større  Reise  over  Nordafrika,  hvor  han 
besaae  Karthagos  Ruiner,  til  Indien,  Java,  China  og 
Japan,  derfra  til  Kalifornien  og  Nordamerika  og  tog 
endelig  i  Foraaret  1866  Bolig  i  Paris.  Og  nu  først  gav 
han  sig  for  Alvor  til  at  studere  Archæologi,  og  tog  saa 
i  Aaret  1868,  46  Aar  gammel,  fat  paa  Virkeliggjørelsen 
af  sin  Barndomsdrøm,  at  finde  det  berømmelige  Troja 
og  udgrave  dets  Ruiner. 

Den  trojanske   Slette    med  sine   store   Kæmpehøie 


1)  Sehliemann  benytter  Leilighedeii  til  en  skarp  Polemik  mod 
den  sædvanlige  Maade  at  lære  Græsk  paa  i  de  lærde  Skoler 
og  betragter  den  stadige  Udenadslæren  af  de  grammatiske 
Former  og  Regler  som  ganske  forfeilet  og  tidsspildende. 
Han  vil.  at  Grammatiken  skal  læres  gjennem  Praxis  ved  en 
omhyggelig  Læsning  af  Prosaforfatterne  og  ved  at  lære  udvalgte 
Stykker  af  disse  udenad  (Ilios,  1881.  3.  18).  Om  end  Sehlie- 
mann som  Autodidakt  taler  med  nogen  Ensidighed,  fortjene 
hans  Udtalelser  dog  Opmærksomhed,  thi  det  nuværende 
Stormløb  mod  det  græske  Sprog  er  dog  i  mange  Maader 
fremkaldt  ved  en  upraktisk  og  uheldig  Læremethode. 

ligger  |iaa  den  asiatiske  Kyst  af  Dardanellerne,  omgivet 
af  l'orskjellige  større  og  mindre  Bjerghøider.  Paa  hvilken 
af  disse  det  homeriske  lUon  havde  staaet,  derom  vidste 
man  hitet,  ethvert  Spor  af  den  gamle  Kongestad  var 
forsvundet,  og  man  var  kun  henvist  til  usikkre  For- 
modninger. Det  almindelig  Antagne  var,  at  Høien 
Bunarbaschi  i  omtrent  halvanden  Mils,  tolv  Kilometres, 
Afstand  fra  Kysten  skulde  være  Sædet  for  det  gamle 
Ilion,  det  homeriske  Troja,  medens  derimod  det  senere 
Troja,  som  bl.  A.  omtales  i  det  nye  Testamente  (Ap.  Gj.  16, 
8:  20,6:  2Tim.  4, 13)  skulde  være  flyttet  længere  ned 
mod  Kysten.  Paa  en  foreløbig  Recognoseringsreise, 
som  Schliemann  gjorde  derover,  kom  han  snart  til  det 
Resultat,  at  det  homeriske  Troja  kunde  umulig  have 
ligget  paa  Bunarbaschi,  som  hgger  altfor  langt  borte 
fra  Kysten,  heller  ikke  fandt  han  ved  Udgravninger 
her  Levninger  af  nogen  større  Stad.  Derimod  bestemte 
han  sig  for  Hissarlik,  en  lille,  isoleret  Høi  af  henved 
150  Fods  Høide,  som  ligger  en  god  halv  Mil,  omtrent 
fem  Kilometre,  fra  Kysten,  og  som  i  alle  Maader  fore- 
kom ham  at  stemme  med  Homers  Stedangivelser. 
Skotske  og  tydske  Lærde  havde  tidligere  udtalt  den 
samme  Opfattelse,  men  Udgravninger,  som  kunde  godt- 
gjøre  Rigtigheden  heraf,  vare  ikke  blevne  foretagne. 
Det  var  saadanne.  som  Schliemann  satte  i  Værk,  idet 
lian  for  egen  Bekostning  begyndte  en  Række  Udgrav- 
ninger i  Aarene  1870—73,  senere  fortsatte  1878,  ende- 
lig de  mest  afgjørende  1882.  Høien  Hissarlik  blev 
gjennemskaaren  af  dybe  Grave  i  forskjellig  Retning,  og 
efterhaanden  kom  man  til  Erkjendelse  af,  at  paa  dette 
Sted  havde  der  ikke  blot  ligget  een  By  i  Oldtiden,  men 

hele  syv,  hvoraf  Kiiiiienio  l'andles  hgj^eiidc  lagvis  over 
hinanden,  saaledes  at  den  ældste  By  laa  nederst,  de 
andre  sex  have  været  byggede  ovenover,  idel  man  stadig 
byggede  en  ny  Stad  paa  Ruinerne  af  en  ældre.  Den 
tredie  nederste  ^eller  som  det  ved  senere  Undersøgelser 
blev  oplyst:  den  næstnederste)  Stad  var  bleven  ødelagt 
af  en  mægtig  Ildebrand,  hvoraf  Sporene  tydelig  kunne 
sees,  og  denne  erklærede  Schliemann  for  det  gamle 
Troja.  Gjennem  fortsatte  Udgravninger  bragte  han  Fun- 
damenterne af  Byens  store  Porte,  de  omgivende  Mure 
og  Husrækker  for  Dagens  Lys.  Det  var  selvfølgelig 
kun  den  nederste  Del  af  Murene,  der  endnu  var  bleveii 
staaende  i  en  Høide  fra  3  til  1<)  Fod.  Overalt  saae 
man  Sporene  af  den  uhyre  Brand,  der  havde  ødelagt 
Staden.  Desforuden  fandtes  mangfoldige  mindre  og 
større  Gjenstande.  der  kundgjorde  det  Gulturtrin,  hvor- 
paa  hin  fjerne  Oldtid  havde  staaet.  Mærkeligst  var  en 
stor  Samling  af  kostbare  Guld-  og  Sølvsmykker,  som 
fandtes  i  umiddelbar  Nærhed  af  det  kongelige  Palads, 
hvorfor  Schliemann  tilkjendte  den  Navnet  >Kong  Priamus' 
Skat.<  Og  saaledes  var  da  Schliemanns  Barndoms- 
drøm, som  han  trofast  havde  fastholdt  under  alle  Livets 
Omskiftelser  i  henved  fyrretyve  Aar.  gaaet  i  Opfyldelse: 
han  havde  fundet  og  udgravet  Murene  af  det  berømme- 
lige Troja.  Men  nu  opstod  en  heftig  Strid  om,  hvor- 
vidt dette  ogsaa  var  det  virkelige  Troja.  I  sin  Hjertens- 
glæde kundgjorde  Schliemann.  at  han  havde  fundet 
Troja.  Kong  Priamus'  Palads,  den  skæiske  Port.  det 
store  Taarn,  hvorfra  Helene  saae  [)aa  Kampen  omkring 
Troja  —  Alt  ganske  saaledes.  som  Homer  har  beskrevet 
det!  Det  manglede  ikke  paa  Modstandere,  som  spottede 

H.  Scharling.  Reisestuiiier.  o 

ham.  llii  der  var  jo  ikke  givet  et  eneste  Bevis  for 
Rigtigheden  af  disse  Paastande:  Schliemann  havde 
fundet  Levningerne  af  en  gammel  Stad  —  alt  det 
Andet  var  blot  Phantasteri.  Det  kan  ikke  nægtes,  at 
Schliemaims  Naivitet,  lians  Kritikløshed  og  Mangel  paa 
videnskabelig  Methode  gave  Angrebene  en  vis  Be- 
rettigelse. 

Imidlertid  havde  Schliemann  ved  Udgravninger  i 
Grækenland  gjort  nye  yderst  værdifulde  Fund.  I  Mykenæ, 
Agamemnons  gamle  Kongeborg,  havde  han  1876  oppe 
paa  Stadens  Akropolis  i  Nærheden  af  den  bekjendte 
Løveport  fundet  fem  (sex)  store  Grave  udhuggede  i 
Klippen,  hvori  foruden  Skeletterne  af  de  deri  nedlagte  Lig 
fandtes  kostbare  Guldsmykker,  prægtige  Vaaben  og 
Klædedragter,  Alt  bærende  Præget  af  en  hidtil  ukjendt 
Oldtidscultur.  I  det  nærliggende  Tiryns  udgravede  han 
Levningerne  af  en  ældgammel  Kongebolig.  Atter  blus- 
sede Striden  op:  Schliemann  mente,  at  han  havde 
fundet  Kong  Agamemnons  og  hans  Ledsageres  Grave, 
medens  hans  Modstandere  paastode,  at  det  kunde  Alt- 
sammen hidrøre  fra  meget  senere  Tider,  ja  en  af  dem, 
en  russisk  Lærd,  gik  endog  saa  vidt.  at  han  erklærede, 
at  Mykenæfundene  havde  Intet  med  den  græske  Oldtid 
at  gjøre.  de  hidrørte  fra  Folkevandringens  Tid,  altsaa 
flere  Aarhundreder  efter  Chr. ,  og  det  var  rimeligvis 
keltiske  eller  germanske  Høvdinge,  som  vare  blevne 
begravede  i  al  deres  barbariske  Pragt. 

I  Aaret  1870  havde  Schliemann  ægtet  en  Dame 
fra  Athen  og  fandt  i  hende,  hvad  han  havde  drømt  om 
Minna.  Hun  skildres  som  meget  begavet,  var  adskillige 
Aar  yngre  end  ham  og  delte  fuldelig  hans  Begeistring 

for  Homer,  og  hun  har  trofast  staaet  ham  bi  ved  alle 
hans  mærkelige  Udgravninger.  Blandt  Andet  hjalp  hun 
ham.  da  han  gjorde  det  rige  Fund  af  Guld-  og  Sølv- 
sager, som  han  gav  Navn  af  Kong  Priamus"  Skat,  med  i 
al  Hemmelighed  at  bringe  det  i  Sikkerhed. 

I  de  senere  Aar  levede  Schliemann  som  en  rig, 
lykkelig  og  anseet  Mand  i  Athen.  Han  har  bygget  sig 
et  prægtigt  Hus  i  Universitetsgaden,  paa  hvis  Tag  kneise 
hvide  marmorlignende  Figurer  af  de  homeriske  Helte. 
Husets  Indre  er  smykket  med  Mosaiker  og  Malerier, 
som  fremstille  Scener  af  de  homeriske  Sange.  Han 
førte  et  lykkeligt  Familieliv  med  sin  høit  elskede  Hustru 
og  sine  to  Børn,  en  Datter  ved  Navn  Andromache,  og 
en  lille  Søn,  som  hedder  Agamemnon.  Angrebene  mod 
ham  ere  efterhaanden  forstummede,  man  erkjender,  at 
han  har  i  hvert  Fald  gjort  nogle  af  de  største  og 
mærkeligste  græske  Oldtidsfund,  og  at  disse  skyldes 
hans  fremragende  Dygtighed,  Offerberedvillighed  og  frem- 
for Alt  hans  brændende  Begeistring  for  Homer  og 
Hellas.  I  Efteraaret  1890  maatte  Schliemann  paa  Grund 
af  en  Øresygdom  underkaste  sig  en  Operation  i  Tydsk- 
land.  Den  lykkedes,  og  han  vilde  over  Italien  begive 
sig  hjem  til  Athen,  men  blev  pludselig  syg  i  Neapel  og 
døde  d.  26.  Dec.  1890.  Hans  Lig  førtes  til  Athen  og 
jordfæstedes  paa  Kolonoshøien. 

I  den  nederste  Etage  i  Schliemanns  Hus  er  op- 
stillet en  Deel  af  Fundene  fra  Hissarlik,  for  det  Meste 
en  Mængde  Lerkar  i  forskjellig  Form.  Det  er  Dubletter, 
thi  selve  Fundene  fra  Troja  med  de  kostbare  Guld-  og 
Sølvsager  bleve  bragte  til  Berlin  og  ere  opstillede  i  de 
derværende  Museer. 

3* 


3B 

IVrimod  ov  del  liøist  interessante  Mykenæfund  blevet 
bevaret  i  Atben :  man  har  foreløbig  opstillet  det  i  en 
stor  Sal  i  den  polytechniske  Læreanstalt,  men  senere 
vil  det  blive  overført  til  Centralmiiseet.  Det  er  et  over- 
raskende Syn,  som  modtager  En  ved  Indtrædelsen  i 
denne  Sal:  fra  Skabe  og  Horde  straale  metalskinnende 
Gjenstande  i  Møde,  som  bære  Præget  af  en  fremmed- 
artet, hidtil  ukjendt  Cultiir.  Midt  i  Salen  har  man  hen- 
lagt et  af  Skeletterne,  som  det  fandtes  i  Graven,  lig- 
gende paa  et  Lag  af  Kiselsteen.  Rundt  om  staae  en 
MaMigde  Kostbarheder  opstillede,  hidrørende  fra  de  for- 
skjellige  Gravfund.  Schliemann  fandt,  som  ovenfor 
fortalt,  fem  Grave,  dybt  indskaarue  i  Klippen  paa 
Mykenæs  Akropolis  (senere  fandtes  en  sjette),  i  hver  at 
Gravene  fandtes  Benene  af  et,  to  eller  flere  Lig:  et  af 
de  rigest  udstyrede  gav  Schlieman  med  sin  sædvanlige 
Naivitet  Navn  af  Agamemnons  Lig,  uagtet  der  ikke 
fandtes  Spor  af  Indskrift  af  nogensomhelst  Art.  Paa 
flere  af  Ligene  (som  det  senere  viste  sig,  Mændenes) 
vare  Ansigterne  dækkede  med  Masker  af  tyndt  Guld- 
blik, der  fandtes  liggende  over  dem,  ligeledes  fandtes 
(Ml  stor  Mængde  tynde  runde  Plader  at  Guldblik,  præ- 
gede med  allehaande  geometriske  og  vegetative  Orna- 
menter. Disse  maa  antages  at  have  været  anbragte 
paa  Klæderne,  hvilke  nu  ere  forsvundne;  disse  rigt 
udsmykkede  Dragter  have  dog  neppe  været  baarne  i 
det  daglige  Liv.  men  rimeligvis  ved  særegne  Ledigheder, 
hvori »aa  ogsaa  de  gyldne  Masker  tyde.  De  mange 
runde  Guldblikstykker  have  været  anbragte  i  lange 
Kækker  eller  Bræmmer  paa  Klæderne,  der  vel  maa 
tænkes  at  have   været   tilskaarne    efter  orientalsk   Til- 

snit.  Rundt  om  [.igeno  fandtes  op.stillede  en  Mængde 
Vaaben.  lange  Sva'rdklinger  og  Landser  og  Pilespidse, 
desforuden  talrige  Guldkar.  Vaser  af  Sølv  og  Kobber- 
kjedler  i  forskjellig  Form.  Alle  disse  mærkelige  Gjen- 
stande  ere  opstillede  i  Skabe  og  Montrer,  hvor  man 
har  rig  Leilighed  til  en  inere  indgaaende  Betragtning 
og  til  at  beundre  den  overraskende  Technik.  hvormed 
Ornamenterne  ere  udførte.  Særlig  niaa  fremhæves  nogle 
Bronzedolke  med  indlagte  Jagtscener  og  Dyrebilleder, 
ligeledes  de  gyldne  Haarsmykker  eller  Diademer,  samt 
de  mangfoldige  Ornamenter,  blandt  hvilke  fornemmeUg 
Polyper  og  Sommerfugle  ere  anvendte.  Langs  Salens 
Vægge  fmdes  Gravstenene  opstillede  med  temmelig  rant 
udhuggede  Relieffremstillinger  af  Kampe  og  Jagtscener, 
som  noget  minde  om  de  bekjendte  assyriske  Fremstil- 
linger. I  det  Hele  modtager  man  et  stærkt  huUryk  al 
orientalsk  Indflydelse,  og  paa  høi  Ælde  tyder  don  Om- 
stændighed, at  Jern  fattes  og  ligeledes  enhver  Anven- 
delse af  Bogstavskrifl '). 

Men  fra  hvilken  Tid  skrive  disse  sjældne  og  mærke- 
lige Gravfund  sig?  Schliemanns  Paasland,  at  det  skulde 
være  Ligene  af  Kong  Agamemnon  og  hans  Ivampfæller. 
er  greben  ud  af  Luften  og  har  intet  Paahdeligt  at 
støtte  sig  til.  Endnu  mere  uholdbar  er  dog  den  Gisning, 
som  blev  fremsat  i  Modsætning  hertil,  at  det  nemlig 
slet  ikke  skulde  være  oldgræske  Fund.  men  derimod 
Begravelser  for  barbariske  Høvdinge  fra  Folkevandrin- 


')  En  omhyggelig  Besl^iivelse  af  Myivenæ-Fuadeiie,  oplyste  ved 
en  Række  smukke  Afbikluiiiger.  lindes  i  det  paa  Dansk  ud- 
givne Værk:  »Schliemanns  Udgiavningor  efter  Dr.  C.  Schuchardis 
Fremstilling.  t891.^ 

jroiis  Tid.  En  omhyggelig  Undersøgelse  af  Gjenstandene 
og  Sammenligning  med  andre  Fund,  som  ere  komne 
tor  Dagen  i  de  senere  Aar,  har  mere  og  mere  skalTet 
(Ion  Anskuelse  Indgang,  at  vi  her  ligesom  paa  Hissarlik 
(Trojai  møde  en  græsk  Oldcultur,  der  ligger  forud  for 
Alt,  hvad  der  hidtil  har  været  kjendt  af  hellensk  Cultur. 
Dens  Periode  antages  at  ligge  et  Par  Aarhundreder 
forud  for  de  homeriske  Digte  og  kan  muligvis  sættes 
imellem  1400  og  1200  f.  Chr.  Den  har  staaet  under 
en  stærk  orientalsk  Paavirkning,  men  mangler  dog 
heller  ikke  eiendommelige  Elementer;  de  gamle  græske 
Sagn  og  Myther  om  en  Indvandring  fra  Ægypten  og 
Phønicien  faae  herved  en  historisk  Bekræftelse.  Den 
kan  maaske  betegnes  som  en  eiendommelig  akhæisk 
Cultur,  der  ligger  forud  for  Dorernes  Indvandring  i 
Peloponnes,  og  som  muligvis  er  bleven  ganske  tilbage- 
trængt af  denne  doriske  Cultur.  Hvad  endelig  For- 
holdet mellem  denne  gamle  akhæiske  Cultur  og  de 
homeriske  Digte  angaaer,  da  gaaer  det  ikke  an  med 
Schliemaim  i  disse  at  see  en  direkte  Afspeiling  af  hin. 
Ganske  vist  kan  der  i  Enkeltheder  paavises  Overens- 
stemmelse, saaledes  mellem  de  homeriske  Skildringer 
af  pragtfulde  Kongeborge  og  de  udgravede  Paladser  i 
Troja  og  Mykenæ  eller  mellem  Beskrivelsen  af  kunstig 
indlagte  Værker  (Achilles'  Skjold)  og  de  fundne  Dolke 
og  Sværdklinger.  Saadant,  der  tidligere  ansaaes  for 
frie  Phantasibilleder  af  Digteren,  viser  sig  nu  efter  de 
Schliemannske  Fund  at  have  havt  nøie  Tilknytning  til 
Virkeligheden.  Men  i  det  Store  og  Hele  vil  man  vist- 
nok ikke  kunne  bringe  denne  gamle  Cultur  i  Samklang 
med  de  homeriske  Digte  uden  at  gjøre  Vold  paa  disse. 

Sammenhænjreii  niaa  snarere  bestemmes  saaledes.  at  de 
Begivenheder  og  Kampe,  som  Homer  besynger,  have 
deres  historiske  Tilknytning  i  hint  gamle  Culturfolk, 
men  den  udmalende  Skildring  af  Dragter,  Sædvaner  og 
Levevis  er  tagen  fra  Digterens  egen  Samtid,  der  ligger 
et  Par  Aarhundreder  senere,  og  i  hvilken  en  betydelig 
Culturændring  har  fundet  Sted.  Endehg  bør  det  ikke 
oversees,  af  det  ideale  Skjønhedspræg,  som  hviler  over 
den  homeriske  Digtning,  skyldes  den  digteriske  Phantasi; 
netop  denne  Omstændighed  giver  disse  vidunderlige 
Digtninge  deres  blivende  Værd  for  alle  Tider  og  hæver 
dem  op  over  enhver  enkelt  Tidsalders  individuelle 
Culturpræg.  Dette  er  egentlig  Schliemanns  store  Grund- 
vildfarelse, at  han  har  troet  at  kunne  finde  den  home- 
riske Digtning  som  haandgribelig  Virkelighed  i  gamle 
Gravfund  og  Ruinhobe.  Men  her  paa  Digtningens  og 
Phantasiens  Omraade  gjælder  Sandheden  af  Schillers 
Ord,  som  vor  Tids  naturalistiske  Kunst  og  Literatur 
(thi  man  kan  vel  ikke  kalde  den  Poesi)  kunde  have 
godt  af  at  lægge  sig  paa  Sinde: 

»Was  sich  aie  und  nirgends  hat  begeben, 
Das  allein  veraltet  nie.« 

Hvad  der  endnu  den  Dag  idag  og  til  alle  Tider 
giver  Homers  Digte  deres  umistelige  Værd,  er  ikke  den 
nøiagtige  Udmaling  af  en  enkelt  Tids  stærkt  begrændsede 
Cultur,  men  netop  det  Almeen-Menneskelige,  som  ikke 
er  indskrænket  til  nogen  enkelt  Tid,  men  har  Gyldig- 
hed for  alle  Tider.  — 

Tage  vi  nu  et  samlet  Overblik  over  Indholdet  af 
Athens  nye  Museer,  vil  det  sees,  at  dette  i  betydelig 
Grad  udvider   vor   Synskreds  navnlig   i  tilbagegaaende 

licluiiig  ov(M'  011  ældre  Tids  Kunst-  og  CulturLidvikling. 
(ijøre  Akropolis-  og  Centralmuseet  os  bekjendt  med 
(Ion  græske  Kunst,  som  ligger  forud  for  den  ideale 
classiske  Kunst,  saa  føre  Mykenæ-  og  Hissarlikfundene 
en  endnu  ældre  Cultur  frem  for  vore  Øine,  som  viser 
os  den  gradvise  Overgang  fra  den  orientalske  til  den 
græske  Kultur.  Og  det  tør  ventes,  at  disse  Samlinger 
ville  voxe  hurtig  i  en  nær  Fremtid;  i  Hissårlik  (Troja) 
foretages  nye  Udgravninger,  og  Udbyttet  af  disse  skal 
føres  til  Athen.  Ligeledes  maa  det  ventes,  at  der  saa- 
vel  i  Athen  som  rundt  omkring  i  Grækenland  vil 
kunne  gjøres  rige  Fund  saavel  fra  den  classiske  som 
den  førclassiske  Oldtid  og  dermed  de  nye  Museers 
Rigdomme  end  mere  forøges.  — 

—  Det  Spørgsmaal  opstod  hos  mig  og  sysselsatte 
mig  under  mit  Besøg  i  Athen:  kunde  det  ikke  tænkes, 
at  Athen  ved  sin  voxende  Betydning  for  Kunstens  og 
Culturens  Historie  kunde  faae  en  lignende  Stilling  som 
Rom.  ja  maaskee  endog  fortrænge  Rom  fra  den  Plads, 
som  det  har  indtaget  i  det  sidste  Aarhundrede  for 
Kunstnere  og  Videnskabsmænd  samt  alle  Yndere  af 
Kunst  og  Videnskab?  Alle  gamle  »Romafarere«  ere 
enige  om.  at  Rom  ved  at  blive  ophøiel  til  Italiens 
Hovedstad  har  tabt  Meget  af  sin  tidligere  Tiltrækning. 
Nye  Crader  bygges  med  himmelhøie  Huse,  hist  og  her 
borttages  gamle  Oldtidsruiner  ja  selv  Villaer  med  deres 
skjønne  Haver  forat  skaffe  Plads,  Folkemængden  til- 
tager og  med  den  Larmen  og  Uroen :  kort  sagt,  Rom 
har  tabt  Meget  af  sin  tidligere  Stilhed  og  Skjønhed  og 
er  ifærd  med  at  blive  en  moderniseret  Hovedstad  efter 
parisisk    For])illo(|.      Kinide    da    ikke    Athen   tænkes   at 

blivo  Roms  StedforlræderV  Ved  de  stigende  rSainfærsels- 
midler  er  den  kommen  os  betydelig  nævmeie.  snart  vil 
man  kunne  tilbagelægge  hele  Reisen  paa  Jernbane 
uden  at  være  udsat  for  Søreisens  Ubehageligheder,  den 
ligger  i  skjønne  Naturomgivelser  i  et  sydlandsk  Klima, 
har  rige  Minder  og  nogle  af  de  skjønneste  Mindes- 
mærker fra  Oldtiden,  og  har  ved  sine  nys  oprettede 
Museer  vfmdet  l'orøgot  Tiltrækning:  for  os  Danske  vil 
Staden  ved  sit  nuværende  Dynasti  af  dansk  Oprindelse 
ovenikjøbet  faae  et  vist  hyggeligt  og  lijemligt  Præg. 
Og  dog  alligevel,  trods  alle  disse  gunstige  Betingelser 
vil  Athen  neppe  være  istand  til  at  træde  istedenfor  Rojn. 
Det  savner  hertil  den  Mangfoldighed  af  betydehge  og 
stærke  Aandsindtryk  i  forskjellig  Retning,  som  Rom  be- 
sidder, og  som  vedblivende  ville  give  denne  Stad  trods 
alle  Ulæmper.  som  det  moderne  Hovedstadsliv  med- 
fører, sin  enestaaende  Betydning.  Ganske  vist  har  Athen 
sine  uovertrufne  og  uovertrælfelige  Glandspunkler.  frem- 
for Alt  Akropolis  med  sine  Marmortempler  og  sin  lys- 
nende Udsigt  over  det  klare  Hav  og  de  græske  Øer  og 
Bjerge,  men  Alt  ligger  her  indenfor  den  samme  Udvik- 
lingslinie, det  er  Altsammen  græsk  Kunst  og  græsk 
Cultur.  Rom  derimod  frembyder  rige  Minder  ikke  blot 
fra  Oldtiden,  men  ogsaa  fra  Middelalderen,  fra  livilken 
Tid  Athen  næsten  fntet  har.  Rom  har  endvidere  Re- 
naissancen  med  dens  herlige  Kunstværker,  de  store 
Gallerier  med  Plastikens  og  Malerkunstens  Mesterværker, 
de  gamle  Basilikaer  med  deres  rige  Stemningsfuldhed. 
Katakomberne  med  deres  Vidnesbyrd  om  den  ældste 
christelige  Kunst  —  her  ere  saa  forskjellige  Udviklings- 
linier paa  saa  forskjellige  Omraader,  at  Opmærksomheden 

idolig  tæiigsles  og  vækkes  paa  Ny.  Hertil  kommer  t'or- 
skjellige  ydre  Fordele,  som  Rom  har  fremfor  Athen: 
Klimaet  er,  naar  undtages  de  usunde  Sommermaaneder, 
i  hvilke  alle  Reisende  skye  Rom,  behageligere;  skjøndt 
Athen  ligger  sydligere,  er  Luften  mere  skarp  og  tør, 
hyppig  er  det  stærk  Blæst  og  deraf  følgende  bratte 
Omslag  i  Veirliget.  Endvidere  er  Athen  træløst;  naar 
undtages  den  kongelige  Slotshave,  er  her  Intet,  som 
kan  stilles  ved  Siden  af  Roms  deilige  skyggefulde  Villa- 
haver, og  heller  Intet,  som  kan  sammenlignes  med  de 
maleriske  og  hyggelige  Smaabyer  i  Albaner-  og  Sa- 
binerbjergene,  i  hvilke  den  Reisende  søger  Friskhed  og 
Naturskjønhed ,  naar  det  begynder  at  blive  ham  for 
varmt  og  trykkende  i  Roms  lumre  Gader.  Hvormeget 
derfor  end  Rom  har  tabt  af  sin  tidligere  stille  og 
skjønne  Storhed  ved  at  blive  en  larmende  Hoved- 
stad, vil  dog  Overvægten  vedblivende  være  paa  dets 
Side,  hvor  Talen  er  om  et  længere  Ophold  i  Syden, 
som  agtes  anvendt  til  Studium  og  videre  Uddannelse 
ved  Beskuelsen  af  en  stor  og  herhg  Kunst  eller  til 
Udhvilen  i  Sydens  milde  Klima  og  en  storartet  og  skjøn 
Natur.  Hvor  det  derimod  dreier  sig  om  et  kortere 
Ophold  paa  et  Par  Uger  eller  en  Maaneds  Tid,  vil  et 
Besøg  i  Athen  give  rigt  Udbyttte.  Man  vil  her  mod- 
tage nye  og  uforglemmelige  Skjønhedsindtryk  og  vinde 
en  Forstaaelse  af  den  græske  Oldtid,  som  man  ikke 
før  har  havt,  og  derigjennem  atter  et  nøiere  og  dybere 
Indblik  i  Menneskeslægtens  aandelige  Udvikling. 


II. 
Heliopolis. 

(Flugten   til  Ægypten). 

1  en  glødende  Hede  kom  vi  til  Kairo  Torsdagen 
den  28.  Februar.  Chamsinen,  den  hede  Ørkenvind, 
blæste  med  al  sin  Magt.  Ude  paa  Jernbanen  mellem 
Alexandria  og  Kairo  gik  det  endda  an,  her  var  Luften 
lettere  at  indaande  henover  de  store  Sletter  langs  Nil- 
flodens  Arme,  men  i  Kairo,  hvor  man  var  stængt  inde 
mellem  Huse  og  Mure,  var  der  utaaleligt.  Da  vi  vare 
ankomne  til  vort  Logis  og  havde  udhvilet  os  noget, 
prøvede  jeg  en  lille  Vandring  rundt  om  Esbekieh-Pladsen. 
Men  jeg  kom  snart  hjem  fra  den,  det  var  som  en 
glødende  Bagerovn,  Thermometret  viste  paa  henved 
30"  R.,  og  man  tabte  hurtig  al  Lyst  til  at  røre  sig. 

Næste  Morgen  var  Luften  friskere,  og  man  ind- 
aandede  nu  med  Behag  Ægyptens  milde  Solluft  paa  en 
tidlig  Foraarsdag.  Min  første  Gang  var  til  en  kjær 
Frænde,  en  dansk  Maler,  som  i  nogle  Maaneder  havde 
opholdt  sig  i  Kairo,  og  om  hvem  det  var  blevet  mig 
fortalt,  at  han  malede  et  bibelsk  Æmne.  Jeg  var 
længselsfuld  efter  at  gjensee  Maleren  under  disse  trem- 
mede Omgivelser  og  spændt  paa  at  see  hans  nye  Arbeide. 

Klter  al  væro  bleven  vist  rundt  g,joniieni  nogle  snævre 
og  krogede  Gader,  i  hvilke  det  vrimlede  med  Kameler, 
Æsler  og  turbanklædte  Arabere,  fandt  jeg  omsider  op 
til  hans  Værelse  i)aa  anden  Sal  i  et  stort  og  rumme- 
ligt Hus.  Maleriet  stod  paa  StalTeliet  lige  indenfor 
Døren,  saa  det  kunde  strax  tages  i  Øiesyn. 

Billedet  var  i  høi  Grad  eiendommeligt.  En  Deel 
af  det  golde  og  nøgne  Mokaltambjerg  ved  Kairo  saaes 
i  et  glimrende  Lys  fra  den  nedgaaende  Sol;  paa  dets 
Top  laa  en  faldefærdig  Moskee,  ovenover  hvælvede  en 
dunkelblaa  Himmel  sig.  I  Forgrunden  var  en  Hlle 
nydelig  udført  Gruppe  af  Arabere,  en  Mand,  der  trak 
et  Æsel.  hvorpaa  sad  en  Kvinde  med  et  lille  Barn, 
længer  tilbage  saaes  enkelte  spredte  Figurer. 

»Ja  det  skal  vel  være  »Flugten  til  Ægypten«?« 
spurgte  jeg  efter  en  Stund  at  have  betragtet  det. 

».la,«  lød  Svaret. 

Men  jeg  maatte  tilstaae,  at  Billedet  tiltalte  mig 
ikke  ret.  En  Madonna,  der  rider  overskrævs  paa  et 
Æsel,  saaledes  som  Araberinderne  gjøre  i  vore  Dage, 
vilde  slet  ikke  smage  mig.  Maleren  paaberaabte  sig, 
at  man  skulde  netop  male  de  bibelske  Æmner  udaf 
vore  Dages  østerlandske  Folkeliv,  thi  dette  bevæger 
sig  i  uforandrede  Former  fra  Oldtiden  af.  Jeg  be- 
stred dog  dette  og  meente,  at  saa  maatte  man  i  hvert 
Fald  gjøre  Skridtet  fuldt  ud  og  lade  Konen  baade  bære 
Barnet  og  trække  Æslet,  medens  det  var  Manden,  som 
fri  og  frank  red  derj^aa.  thi  saaledes  pleie  vor  Tids 
Arabere  at  ordne  Forholdet.  Og  hvorledes  der  allerede 
paa  Christi  Tid  kunde  have  ligget  en  Moskee  oppe 
paa  Mokattambjeiget,    det  kunde  jeg  aldeles  ikke  for- 

staao.     Min  Yoii  mot'iitc  iinidloilid,   at  don  :Sln?s  smna 
Anachronismer  kunde  man  nok  tillade  sig. 

Discussionon  var  vaini  og  fortsattes  ved  følgende 
Besøg.  Den  endte  dog  tilsidst  med  et  Forlig,  idet  det 
bibelske  Navn  blev  slettet,  og  Stykket  kom  til  at  hedde 
■►Solnedgang  vod  Kairo«.  Hermed  var  jeg  veltilfreds: 
Stykkets  maleriske  Fortrin  anerkjendte  jeg  gjerne,  sær- 
lig glædede  jeg  mig  over  den  Finhed  og  Ynde,  hvor- 
med den  omtalte  lille  Gruppe  var  udført. 

Men  nu  var  der  et  andet  Æmne.  som  fremkaldte 
en  ny  Menings-Udvexling  mellem  os:  det  var  det  vilde 
Ørkenlandskab,  som  var  fremstillet  paa  Billedet.  Det 
(ørte  vore  Tanker  hen  paa  det  Dobbeltsidige,  som  der 
er  i  Ægyptens  Natur:  paa  den  ene  Side  det  Vilde, 
Golde  og  Nøgne,  som  navnlig  Landets  Ørkener  og 
Klipper  frembyde,  paa  den  anden  Side  det  overordent- 
lig frugtbare,  næsten  Yppige,  som  viser  sig  langs  Nil- 
flodens  Bredder,  og  som.  seet  i  det  klare  og  deilige 
Sollys,  kan  have  en  forunderlig,  i^ind  og  Hjerte  be- 
tagende Magt.  Vor  Samtale  dreiede'sig  da  om,  hvilket 
af  disse  to  saa  vidt  forskjellige  Landskaber,  der  bedst 
vilde  egne  sig  til  en  malerisk  Fremstilling  af  »Flugten 
til  Ægypten«.  Det  var  tydeligt,  at  Maleren  vilde  fore- 
trække den  vilde  og  golde  Ørken,  jeg  den  rige.  skjønne 
og  idylliske  Natur. 

>Men  sig  mig  engang,  har  Du  været  i  Helioi>olis?« 
afbrød  jeg  Samtalen. 

'Nei.  endnu  ikke.  •^ 

»Saa  lad  os  tage  derud  sammen.  Der  skal  Du  faae 
en  frodig,  næsten  dansk  Sommernatur  at  see.  Des- 
uden veed  Du  vel,  at  Heliopolis  er  Stedet,    hvortil  den 

kirkelige  Tradition  henlægger  den  hellige  Families  Hvile 
under  Flugten  til  Ægypten,  saa  det  kan  jo  være  meget 
passende  at  tage  i  Øiesyn.« 

Han  var  strax  villig  dertil ,  og  vi  aftalte  at  gjøre 
Touren  en  Eftermiddag  i  Forening  med  nogle  Lands- 
mænd, med  hvilke  vi  vare  trufne  sammen  i  Kairo.    — 

—  II  e  1  i  o  p  o  1  i  s  eller  Solstaden  laa  en  Mils  Vei  Nord 
for  Kairo.  Dens  ægyptiske  Navn  var  An,  og  som  On 
nævne.''  den  oftere  i  det  gamle  Testamente.  Dens  Navn 
og  dens  Glands  rækker  op  i  en  tjærn  Oldtid;  den  var  hel- 
liget Soldyrkelsen  og  særlig  bekjendt  for  sine  mange 
Obelisker,  der  reiste  sig  parvis  udenfor  de  mægtige  Py- 
loner, som  førte  ind  til  Templerne,  og  vare  Symboler 
paa  Solstraalerne.  Den  nævnes  i  Patriarchernes  Historie, 
thi  her  opholdt  Joseph  sig  og  erholdt  Asnath  til  Ægte. 
en  Datter  af  den  ægyptiske  Solpræst  Potiphera,  og  med 
hende  fik  han  Sønnerne  Manasse  og  Ephraim  (1  Moseb. 
46,  20).  Men  allerede  længe  før  dette  skete,  var  On 
en  stor  og  glandsfuld  Stad,  i  hvilken  Konger  af  det 
tolvte  Dynasti  henved  tre  tusind  Aar  før  Christus  havde 
grundlagt  det  navnkundige  Soltempel.  Staden  var  dog 
ikke  alene  berømt  for  sine  pragtfulde  Templer,  men 
nød  stort  Ry  for  sin  Lærdom;  den  var.  om  man  saa 
tør  sige,  en  Slags  Universitetsby  for  det  gamle  Ægyp- 
ten, hvor  navnlig  det  medicinske  Studium  dyrkedes 
med  Iver  efter  hine  Tiders  Kaar.  Endnu  i  langt 
senere  Tider  bevarede  Staden  sit  gamle  Lærdomsry,  de 
videbegærlige  Grækere  besøgte  den  og  indsamlede  med 
Ærefrygt  den  ægyptiske  Visdom.  Baade  Pythagoras  og 
Plato  skal  have  studeret  her,  og  Herodot  erholdt  mange 
Oplysninger  om  Ægypten   hos  Præsterne   i  Heliopolis. 

Endnu  paa  Christi  Tul  stoil  Staden  i  fuld  Cilands  med 
sine  Templer  og  Obelisker,  men  de  sidste  vakte  Ro- 
mernes Begjær.  og  de  lode  liere  at  dem  føre  over 
Middelhavet  for  at  smykke  Verdensstaden  ved  Tiber- 
floden, paa  hvis  Torve  og  olTentlige  Pladser  de  kneise 
endnu  den  Dag  idag.  Først  i  det  tiende  Aar- 
hundrede  efter  Chr.,  da  Araberne  anlagde  Kairo,  gik 
Heliopolis  heelt  til  Grunde,  thi  den  benyttedes  som 
Stenbrud  for  den  nye  arabiske  Hovedstad,  idet  man 
brød  de  gamle  Templer  og  Paladser  ned  for  at  be- 
nytte Materialet  til  Opførelse  af  nye  Bygninger  i  Kairo. 
Og  saa  grundigt  er  dette  Nedbrydningsarbeide  blevet 
besørget,  at  der  af  Oldtidens  Herlighed  nu  kun  er  een 
eneste  Obelisk  tilbage,  der  kneiser  i  ensom  Majestæt 
paa  de  øde  Marker. 

Hvor  den  pragtfulde  > Solstad«  før  stod,  staaer  nu 
en  lille  arabisk  Landsby,  Matarieh,  med  venhge  Haver. 
Men  til  en  af  disse  knytter  den  fromme  Legende  et 
Minde,  der  ganske  har  fordunklet  Ægyptens  gamle 
Herlighed.  Her  skal  nemlig  efter  Sagnet  den  hellige 
Familie  have  taget  en  kort  Hvile,  da  Joseph  og  Maria 
maatte  flygte  til  Ægypten  tor  at  unddrage  Jesusbarnet 
Kong  Herodes"  grumme  Efterstræbelser.  Denne  Tradition 
er  sagtens  som  saa  mange  ligeartede  i  Palæstina  først 
opkommen  paa  Korstogenes  Tid,  da  den  fromme 
Phantasi  var  i  en  særdeles  livlig  Bevægelse  for  til  Punkt 
og  Prikke  at  kunne  eftervise  hvert  enkelt  Sted,  hvor 
Frelseren  havde  sat  sin  Fod.  Men  » Marietræet«  har 
nu  ligefuldt  vundet  Hævd  som  et  af  Traditionens  heUige 
Steder.  — 

—  Efter  Aftale  samledes  vi  en  Eftermiddag  paa  en 

Plads,  hvor  der  holdt  baade  Kjøretøier  og  Rideæsler. 
Saadanne  Æsler  slaae  opsadlede  rundt  om  paa  alle 
Kairos  Gadehjørner  og  benyttes  som  almindeligt  Be- 
fordringsmiddel. Med  dem  følger  en  stor  eller  lille 
Æselsdi'eng,  der  afgiver  den  bevægende  Kraft  —  det  vil 
sige,  sørger  for,  at  Æslet  uafbrudt  holdes  i  muntert 
Trav  eller  lystig  Galop.  Disse  Drenges  Udholdenhed 
er  aldeles  utrolig:  de  kunne  løbe  i  Timevis  under  sta- 
dige Tilraab  til  Dyrene,  uden  at  deres  Lunger  eller 
Reen  trættes.  Ogsaa  Æslerne  ere  iøvrigt  af  et  livligere 
Naturel  og  kunne  slet  ikke  sammenlignes  med  deres 
træge  og  dorske  Kolleger,  som  vi  kjende  hos  os.  Æslet 
er  et  Sydens  Dyr,  der  trænger  til  stærk  Sol  og  stærk 
Vainie  for  at  blive  livligt  og  muntert. 

Deels  kjørende,  deels  ridende  droge  vi  nd  af.  Byen 
gjennem  den  lange  Roide  de  l'AbbasieJi,  hvis  Huse 
ligesom  dens  Navn  ere  en  underlig  Blanding  af  fransk 
og  ægyptisk  Byggestil.  Derefter  gik  vor  Vei  ud  i  det 
Frie  forbi  Haver  og  veldyrkede  Marker,  saa  kom  vi 
forbi  et  stort  ægyptisk  Slot,  der  nu  benyttes  som  Ka- 
serne, udenfor  hvilken  Soldaterne  marseherede  i  snor- 
lige Rækker.  Dette  militære  Skue  passede  vel  som 
Forberedelse  til  den  store  Valplads,  som  vi  snart  efter 
droge  henover,  og  paa  hvilken  den  franske  Tapperhed 
og  Krigskunst  viste  sig  i  det  mest  glimrende  Lys 
overfor  Østens  sammenløbne  Skarer.  Her,  i  Nærheden 
af  Heliopohs,  slog  Marschal  Kléber  i  Aaret  1800  en 
tyrkisk-ægyptisk  Hær,  der  var  fem  Gange  saa  stor  som 
hans  egen. 

Kfter  henved  to  Timers  Fart  naaede  vi  frem  til 
Landsbyen    Matarieh.      Vi    standsede   og  gik  ind  i  en 

stor  Have,  hvor  det  gik  overmaade  lystigt  og  fornøieligt 
til.  Det  var  Grækere,  som  feirede  en  af  deres  mange 
Kirkefester  med  Sang  og  Dands.  De  havde  smykket 
sig  med  Krandse  af  duftende  Orangeblomster  og  opførte 
Runddandse  i  store  Kredse  under  muntre  Tilraab  til 
hinanden.  Et  saare  livligt  Skue  afgav  disse  mange 
glade  og  bekrandsede  Mennesker,  Mænd  og  unge  Kvinder 
og  Børn  mellem  hverandre ;  det  var  som  et  Stykke 
Grækenland,  der  pludselig  var  blevet  flyttet  ned  under 
Ægyptens  Palmer  og  Sykomorer. 

Midt  i  Haven  staaer  »Marie træets  en  prægtig 
Sykomore  med  en  tyk  Stamme,  hvorfra  adskillige  Grene 
skyde  ud.  Da  Keiserinde  Eugenie  i  Aaret  1869  be- 
søgte Ægypten  for  at  overvære  Festlighederne  ved  Suez- 
Kanalens  Aabning,  var  den  daværende  Khediv,  Ismail 
Pascha,  saa  galant  at  forære  hende  Haven  og  det  af 
Traditionen  helligede  Træ.  Den  ivrig  katholske  Fyrst- 
inde har  utvivlsomt  sat  høi  Pris  paa  Gaven  og  lod  det 
gamle  Træ  sikkre  ved  at  anbringe  et  Rækværk  udenom 
det,  hvad  der  nok  kunde  gjøres  Behov,  efterdi  Eng- 
lændere og  andre  driftige  Reisende  havde  begyndt  at 
skrælle  Barken  af  for  at  medbringe  Erindringer  derfra. 
Træet  er  et  Par  hundrede  Aar  gammelt  og  skal  have 
afløst  et  andet  gammelt  Træ,  til  hvilket  Traditionen 
knyttede  sig.  Kan  der  nu  end  næppe  tillægges  denne 
synderlig  historisk  Paalidelighed.  saa  har  den  dog  her 
som  saa  ofte  i  Palæstina  viist  stor  digterisk  Skjøn- 
somhed  ved  Valget  af  Stedet.  Det  hellige  Træ  giver 
Skygge  og  Læ  og  indbyder  til  Hvile  under  sine  løvrige 
Grene,  og  Haven,  som  omgiver  det,  er  gjennemstrømmet 
af  et  Kildevæld  og  rigt  bevoxet  med  allehaande  Planter. 

H.  Scharliug,   Reisestudier.  4 

Stedet  i  sin  nuværende  Skikkelse  afgiver  en  fredsæl 
Idyl,  og  Phantasien  udmaler  sig  gjerne  i  disse  Omgi- 
velser Billedet  af  den  hellige  Familie,  som  her  finder 
Fred  og  Hvile  efter  den  besværlige  og  angstfulde  Reise 
gjennem  Ørkenen. 

Fra  » Marietræet <  gik  vi  hen  for  at  see  Obelisken, 
det  Eneste,  som  endnu  er  tilbage  af  »Solstadens«  fordums 
Herlighed.  Efter  et  lille  Kvarteers  Gang  kom  vi  hen  til 
den:  der  stod  den  og  kneisede  i  ensom  Majestæt. 
Den  er  af  rød  Granit  og  fortræffelig  bevaret,  alle  fire 
Sider  ere  dækkede  med  Hieroglypher,  skarpt  ind- 
huggede og  tydelige  at  see,  kun  noget  forulæmpede 
ved,  at  vilde  Bier  have  bygget  Celler  i  en  Deel  af 
dem.  Indskriften  meddeler  med  sædvanlig  ægyptisk 
Pomp,  at  Usurtesen  »elsket  af  Aanderne,  Solens  Søn, 
Hersker  over  Øvre-  og  Nedre-Ægypten,  den  evigt  Le- 
vende etc.«  har  reist  denne  Sten.  Denne  Pharao  er 
en  af  Kongerne  af  det  12te  Dynasti,  og  hans  Levetid 
sættes  til  omtrent  2800  Aar  f.  Chr. 

Hvilken  fjern  Oldtid  føres  vi  tilbage  til !  Da  »Flugten 
til  Ægypten«  fandt  Sted,  stod  Obelisken  der  allerede 
som  Vidne  fra  en  Tid,  der  var  endnu  fjærnere  fra  hin 
Begivenhed  end  denne  er  fra  os!  Den  stod  der  allerede, 
da  Moses  førte  Israels  Børn  ud  af  Ægyptens  Land  — 
den  stod  der,  da  Joseph  kom  som  Fremmed  til  Ægypten 
og  ægtede  Solpræstens  Datter  i  On  —  ja  fra  Joseph 
skulle  vi  gaae  endnu  et  Aartusind  tilbage  i  Tiden,  altsaa 
til  et  Tidspunkt,  der  laa  ligesaa  fjernt  fra  Joseph,  som 
Gorm  den  Gamle  og  Jellingehøiene  ligger  fra  Os!  — 

Den  nedgaaende  Sol  kastede  sine  Straaler  over 
Obelisken  og  viste  den  i  et  gyldent  Lys.     Vi  vandrede 

stille  omkring  den,  medens  vore  Tanker  søgte  tilbage 
til  de  længst  henfarne  Tider,  Menneskeslægtens  Barn- 
domsperiode, der,  seet  i  Lyset  af  de  bibelske  Fortæl- 
linger, for  vor  Bevidsthed  smælter  underlig  sammen 
med  Stemninger  og  Anelser  fra  vor  egen  Barndom. 

Og  saa  droge  vi  atter  tilbage  til  Kairo.  Solen  gik 
ned,  og  Skyggerne  lagde  sig  over  Markerne.  Lette 
Taager  hævede  sig;  Luften  var  mild  og  frisk,  og  paa 
Himlen  stode  gyldenrøde  Skyer,  det  var  som  en  deilig 
Juniaften  hjemme  hos  os.  Jeg  henvendte  mig  til  Maleren 
og  spurgte:  »Er  Du  tilfreds  med  Udflugten  og  hvad 
siger  Du  til  denne  ægyptiske  Idyl?  Kunde  den  ikke 
være    en   ypperlig  Staffage  for     Flugten  til  Ægypten?« 

Han  rystede  paa  Hovedet  og  sagde:  »Den  er  altfor 
dansk.«  Nu  ja,  det  var  netop  det  Samme,  som  jeg 
følte.  Men  netop  fordi  Stemningen  var  saa  dansk, 
netop  derfor  forekom  den  mig  at  passe  saa  godt  til 
hint  Æmne.  Thi  ligesom  der  er  noget  Almeen-menne- 
skeligt,  som  træder  os  i  Møde  selv  i  de  os  fjernest 
staaende  Racer  og  Folkestammer,  og  lader  os  fornemme 
det  fælles  Broderskab,  som  sammenknytter  hele  Men- 
neskeslægten —  paa  samme  Maade  kan  der  maaske 
opstilles  noget  Almeen-Naturligt ,  der  paatrykker  de 
fjerneste  Landskaber  et  Fællespræg  og  lader  os  smage 
Hjemmets  Sødme  selv  i  Egne,  der  ligge  langt  borte 
fra  Fædrelandet.  Dette  Almeen- Naturlige  vil  da 
kunne  gjøre  ypperlig  Fyldest  som  malerisk  Indklæd- 
ning  for  saa  almeen -menneskelige  Æmner,  som  de 
bibelske  ere. 

Nogle  Dage  senere  aflagde  jeg  et  Besøg  i  den 
koptiske  Mariekirke  i  Gammel-Kairo.     Den   ligger 

midt  inde  i  Kopterkvarteret,  og  Adgangen  til  den 
er  ikke  let  at  finde.  Gjennem  meget  trange  Gyder 
føres  man  til  den  gamle,  smudsige  og  brøstfældige 
Kirke,  der  antages  at  være  fra  det  niende  Aarhundrede. 
Atter  her  mindes  vi  om  Flugten  til  Ægypten;  thi  her  i 
denne  Kirke  var  efter  den  koptiske  Legende  det  Hus, 
hvor  Joseph  og  Maria  boede  med  Jesusbarnet  under  deres 
Ophold  i  Ægypten.  1  Kirken  fandtes  adskillige  Billeder, 
deriblandt  et  Par,  som  fremstillede  Flugten  til  Ægypten. 
De  vare  udførte  i  den  byzantinske  Stil  med  de  be- 
kjendte  stive  Figurer  med  keitede  Bevægelser  og  kan- 
tede Foldekast  i  Klædningen  —  i  dem  var  Stemningen 
ikke  dansk.  Ei  heller  kunde  man  med  Føie  reise  den 
Beskyldning  mod  dem,  at  de  gik  Naturen  og  Virkelig- 
heden for  nær  ind  paa  Livet,  saaledes  som  ofte  er 
Tilfældet  med  den  moderne  Kunst.  Men  derfor  afgive 
de  jo  rigtignok  ikke  et  Exempel  til  Efterlignelse.  Begge 
Retninger  betegne  de  to  Yderpoler,  mellem  hvilke  den 
sande  Kunst  bevæger  sig.  Hin  gamle  byzantinske  Kunst 
giver  os  et  Ideal  uden  Liv,  den  moderne  Kunst  vil 
give  os  Livet  uden  Ideal,  men  den  sande  Kunst  maa 
dog  utvivlsomt  være  den,  som  formaaer  at  give  os 
Livet  og  Idealet  i  uadskillelig  Enhed. 


III. 
Mariettes  Udgravninger  i  Ægypten. 


1  Bulak.  Forstaden  til  Kairo,  lige  ved  Nilens  Bred- 
der ligger  det  store  Museum  for  de  ægyptiske  Oldsager, 
en  af  de  største  Skatte,  hvoraf  Kairo  for  Tiden  er  i 
Besiddelse.  Man  har  et  godt  Stykke  Vei  derud,  men  der 
findes  baade  Æsler  og  Kjøretøier  nok,  hvis  arabiske 
Førere  ere  parate  til  at  fare  afsted  med  En,  saasnart  man 
blot  har  tilkjendegivet  sit  Ønske.  Det  varer  ikke  længe, 
før  man  er  befordret  derud  og  bliver  sat  af  foran  en 
lav  Mur  med  en  lukket  Port.  Man  ringer  paa  en 
Klokke,  Porten  aabner  sig,  man  betaler  sin  Entree, 
træder  indenfor  og  er  i  samme  Nu  hensat  i  ganske  andre 
Omgivelser.  Istedenfor  den  høie  Larmen  og  Skrigen, 
de  mange  brogede  Skikkelser  stærkt  bevægede  i  Døgn- 
livets Uro,  hersker  her  dyb  Stilhed,  og  man  hensættes 
som  ved  et  Trylleri  tre  eller  fire  Aartusinder  tilbage 
i  Tiden,  medens  ganske  andre  Former  træde  frem  for 
Øiet  og  aande  ligesom  et  Pust  af  Evighedens  Alvor 
hen  over  Beskueren.  En  nydehg  lille  Have  med  Palmer 
og  andre  tropiske  Planter  ligger  foran  Museet,  og  i 
den  staaer  opstillet  Statuer  af  gamle  Pharaoner,  Sphinxer 
og    Gravsteler   med    Hieroglyphernes    underlige   Tegn. 

Af  og  til  træfler  man  en  gammel  Bekjendt,  saaledes 
Usurtesen  I.  der  regerede  omtrent  2800  Aar  f.  Chr., 
byggede  Soltemplet  i  Heliopolis  og  reiste  »de  store 
Sten«  d.  e.  Obelisker,  hvoraf  een  endnu  staaer  og  er  det 
Eneste,  som  er  tilovers  af  Solstadens  Herlighed.  Gaaer 
man  lidt  længere  frem  i  den  lille  Have,  træffer  man 
en  Forhøining,  paa  hvilken  man  stiger  op  og  har  da  en 
vid  Udsigt  over  den  prægtige  Nilflod,  som  løber  lige 
nedenunder,  og  paa  hvilken  en  Mangfoldighed  af  Nil- 
barker  og  Fartøier  færdes.  Længere  nede  mod  Syd 
seer  man  den  store,  henved  1000  Fod  lange  Bro,  som 
fører  over  Nilen,  og  ligeoverfor  paa  den  modsatte 
Bred  sees  Grupper  af  Palmetræer.  Det  nære  Naboskab 
til  den  mægtige  Flod  er  ikke  uden  Fare  for  Museet, 
idet  Nilen  ved  sine  aarlige  Oversvømmelser  er  steget 
op  og  har  sendt  sine  Vande  ind  i  dets  Sale,  hvilke 
man  da  hurtigst  mulig  har  maattet  rømme  for  deres 
Kostbarheder. 

Hvad  der  i  særlig  Grad  vækker  Opmærksomhed 
ude  i  Haven,  er  en  colossal  glat  poleret  Sarkophag  af 
sort  Marmor,  ganske  i  Lighed  med  dem,  hvori  Apis- 
tyrene  og  Pharaonerne  ere  blevne  hensatte.  Det  er 
imidlertid  ingen  af  disse  Majestæter  fra  Oldtiden,  men 
en  Nutids  Franskmand,  som  her  har  fundet  sin  sidste 
Hvile.  Det  er  Mariette,  Grundlæggeren  af  det  store 
Museum,  Udgraveren  af  Serapeet  med  Apisgravene, 
af  den  store  Sphinx,  af  Ruinerne  i  Tanis,  af  mang- 
foldige Grave  og  Templer  i  Nildalen,  den  store  Forsker, 
der  i  saa  høi  Grad  har  fremmet  det  oldægyptiske 
Studium.  Foran  Marmorsarkophagen  staae  fire  smaa 
Sphinxer  af  Kalksteen,  de  samme,  som   engang  ledede 


ham  til  hans  store  Fund  afSerapeum  bagved  kneiser 
en  Golossalstatue  i  rød  Granit  af  Ramses  II,  som  er 
blevet  fundet  i  Tanis.  Man  har  tilvisse  hædret  den 
utrættelige  Opdager  med  et  i  høi  Grad  imponerende 
Gravmonument,  men  det  var  dog  ønskeligt,  om  det  var 
blevet  udført  i  en  lidt  mere  christelig  Stil. 

Det  var  lige  i  Aarhundredets  Midte,  at  Mariette 
første  Gang  kom  til  Ægypten,  nemlig  i  Aaret  1850. 
Studiet  af  det  gamle  Ægyptens  Sprog  og  Cultur  stod 
den  Gang  i  fuld  Blomstring,  Lepsius  havde  gjennem- 
reist  hele  Ægypten  og  Nubien.  undersøgt  alle  Templerne 
og  udgivet  sit  store  Pragtværk  i  sex  Bind  over  Ægyp- 
tens og  Æthiopiens  Monumenter  —  og  Brusch  havde 
begyndt  sine  Studier  over  Ægyptens  gamle  Historie  og 
sine  rige  Samlinger  af  Indskrifter  fra  Templernes  og 
Kongeborgenes  vidtstrakte  Mure.  Mariette.  der  er  født 
i  Boulogne  1821,  var  paa  den  Tid  ansat  i  en  meget 
beskeden  Stilling  som  Assistent  ved  det  ægyptiske 
Museum  i  Louvre,  og  blev  af  Museets  Direction  sendt 
til  Ægypten  for  at  erhverve  koptiske  og  syriske  Manu- 
skripter i  de  derværende  Klostre.  I  Alexandria  og 
senere  i  Kairo  fik  han  nogle  Sphinxer  at  see,  som 
man  havde  fundet  nede  ved  Sakkarah,  en  Landsby  et 
Par  Mil  Syd  for  Kairo  paa  den  anden  Side  af  Nilen, 
paa  Stedet,  hvor  det  gamle  Memphis'  Nekropolis  havde 
staaet.  Han  kom  herved  til  at  tænke  paa  et  Sted  hos 
Strabo,  hvor  der  fortælles  om  en  Række  Sphinxer,  der 
førte  fra  det  græske  til  det  ægyptiske  Serapeum  med 
de  gamle  og  berømte  Apisgrave,  og  som  allerede  den 
Gang  vare  halvt  begravede  i  Ørkensandet.  Skulde  de 
Sphinxer,    han  havde  seet.    være    fra    hin  Række?    og 

kunde  man  ikke  ved  at  følge  det  givne  Spor  og  grave 
videre  gjøre  sig  Ilaab  om  at  naae  frem  til  de  mærke- 
lige Apisgrave?  Det  var  den  Gang  den  almindelige 
Mening  blandt  Ægyptologerne,  at  saavel  Apisgravene 
som  Serapeum  forlængst  vare  ødelagte  og  sporløst 
forsvundne.  Men  nu  lysnede  den  Tanke  frem  for 
Mariette,  at  de  muligvis  endnu  kunde  være  til,  be- 
gravne under  Sandmasserne,  og  denne  Tanke  gav  hans 
Studier  og  Virksomhed  en  heel  ny  Retning. 

Apistyren  betragtedes  i  det  gamle  Ægypten  som 
Incarnationen  af  den  høieste  Guddom,  den  evigt  vir- 
kende og  evigt  skabende,  altsaa  denne  selv  i  synlig 
Skikkelse.  Det  antoges,  at  den  fremkom  ved,  at  en  af 
Maanestraalerne  befrugtede  en  Ko,  hvis  guddommelige 
Kalv  da  kjendtes  paa  visse  synlige  Mærker.  Den  op- 
drættedes i  et  Tempel  og  var,  saalænge  den  levede, 
Gjenstand  for  guddommelig  Hyldest  og  Æresbevisninger. 
Dens  Død  fremkaldte  almindelig  Landesorg,  og  man 
maatte  da  give  Tid  og  bie,  indtil  en  ny  Apis  kom  til 
Verden.  Efter  Døden  indgik  Apis  en  Forening  med 
Osiris,  Herskeren  i  de  Dødes  Rige,  og  blev  til  Osiris- 
Apis,  hvilket  Navn  Grækerne  omdannede  til  Serapis, 
hvem  de  holdt  for  en  særlig  ægyptisk  Gud.  Heraf 
dannedes  atter  Navnet  Serapeum,  Benævnelse  for  Temp- 
let, under  hvilket  den  lange  Række  af  kostbare  Apis- 
grave fandtes. 

I  over  et  Aartusind  havde  disse  Grave  været  skjulte 
under  el  tykt  Sandlag,  idet  Ørkenen  havde  ført  sit  gule 
Sand  henover  den.  Mariette  drog  i  November  1850 
ned  til  Sakkarah,  opslog  et  Telt  i  Ørkenens  dybe 
Ensomhed  og  lod  det  franske  Flag  vaie  over  det ;  det  var 

hans  eneste  Beskyttelse  ude  mellem  Beduinerne,  thi 
han  havde  hverken  Ordre  eller  Anbefaling  til  Consulerne 
at  støtte  sig  til.  Snart  fik  han  samlet  en  Snes  Arabere 
og  begyndte  sine  Udgravninger.  Han  havde  Held  til 
at  finde  et  Par  Sphinxer  af  Kalksten,  svarende  til  dem, 
som  han  havde  seet  i  Alexandria  og  Kairo,  fortsatte 
Udgravningen  og  fandt  stedse  flere,  indtil  han  tilsidst 
havde  et  Antal  af  henved  halvandet  hundred.  Men  nu 
blev  han  pludselig  standset  af  en  Mur,  han  var  kom- 
men til  det  græske  Serapeum  fra  Ptolomæernes  Tid. 
Foran  Muren  fandtes  i  en  Halvkreds  elleve  Statuer  af 
græske  Digtere  og  Philosopher,  hvilke  senere  ere  bragte 
til  Louvre-Museet  i  Paris.  Ved  fortsatte  Udgravninger 
fandtes  det  oldægyp tiske  Serapeum  og  de  store  A pis- 
grave  under  samme.  Uforglemmeligt  var  Indtrykket, 
da  det  omsider  lykkedes  Mariette  at  arbeide  sig  ind  i 
det  første  Gravkammer,  som  ikke  tidligere  havde 
været  aabnet,  og  i  hvilket  fandtes  en  colossal  Apiskiste 
med  Ramses  H's  Kongemærke.  Han  stod  nu  i  et  Rum, 
der  i  over  tre  Aartusinder  ikke  havde  været  betraadt 
af  noget  Menneske,  medens  han  endnu  tydelig  i  Sandet 
kunde  see  Fodspor  af  de  ægyptiske  Præster  og  Arbeidere, 
der  havde  betraadt  det  for  saa  lange  Tider  siden. 
Senere  fandt  han  flere  Gravkamre,  de  ældste  vare  fra 
det  18.  Dynasti  (1700  f.  Chr.),  og  hver  Apiskiste  stod  i 
sit  Gravrum  —  senere  anlagde  man  lange  Gange,  og 
paa  hver  Side  af  disse  udhuggedes  Gravkamrene,  i 
hvilke  de  colossale  Stenkister  hensattes.  Disse  ere  af 
rødt  eller  sort  Granit,  de  største  af  dem  have  en  Længde 
af  sex  Alen  og  en  Høide  af  fire  Alen,  Bredden  er  hen- 
ved tre  Alen.     Deres  Vægt  har  man   beregnet  at  være 

60,000  Kilogram,  saa  man  kan  forstaae,  hvilket  Arbeide 
det  har  været  at  føre  dem  herned.  Uheldigvis  var 
Mariette  dog  ikke  den  første,  som  havde  besøgt  dem 
—  Araberne  have  tidligere  været  paa  Færde  her  og  søgt 
efter  skjulte  Skatte.  De  store  Stenlaag  vare  skudte 
tilbage,  og  i  Kisterne  fandtes  kun  nogle  Oxeknokler, 
omsvøbte  med  halvfortærede  Linnedstykker  og  Harpix, 
medens  de  kostbare  Smykker,  der  havde  været  nedlagde 
i  dem,  vare  borttagne.  Kun  to  Kister  vare  undgaaede 
Plyndring  (den  ene  fandtes  i  det  først  aabnede  Grav- 
kammer), dem  fandt  Mariette  i  uskadt  Stand  og  med 
deres  Kostbarheder  og  Smykker.  Alligevel  var  Fundet 
af  den  største  Betydning,  dels  ved  selve  de  mærkelige 
Grave  og  deres  Granitkister,  dels  ved  deres  chronolo- 
giske  Angivelser.  I  Gravkamrene  eller  paa  Kisterne 
vare  nemlig  anførte  Navnene  paa  de  Pharaoner,  under 
hvilke  vedkommende  Apistyr  havde  levet,  og  hermed 
var  givet  en  værdifuld  Hjælp  til  Fastsættelsen  af  de 
ægyptiske  Kongerækker. 

Med  dette  mærkelige  Fund  var  Mariettes  Ry  grund- 
lagt. Den  store  Gravmark  ved  Sakkarah  blev  efter- 
haanden  undersøgt,  og  i  mange  af  Gravene  gjordes 
høist  interessante  Fund.  De  fleste  af  dem  vare  ganske 
vist  allerede  tidligere  undersøgte  eller  plyndrede,  men 
der  var  alligevel  endnu  en  rig  Høst  tilbage.  Blandt 
Andet  gjorde  Mariette  her  en  mærkelig  Opdagelse,  at 
der  nemlig  i  Gravene  var  et  tilmuret  Rum,  i  hvilket 
fandtes  en  Statuette  af  den  Afdøde,  herved  bragtes 
mange  saadanne  i  aldeles  uskadt  Stand  frem  af  det 
Indelukke,  hvori  de  havde  staaet  hermetisk  tillukkede 
i  tre  eller  fire  Aartusinder. 

Senere  foretog  Mariette  Udgravninger  af  forskjellige 
Gravsteder  omkring  de  store  Pyramider  ved  Gizeli,  der 
hidrøre  fra  det  fjerde  Dynasti  (omkring  4000  Aar 
f.  Chr.).  Atter  her  gjordes  mange  værdifulde  Fund, 
blandt  hvilke  kan  nævnes  den  siddende  Statuette  at 
en  ægyptisk  Skriver,  hvilken  Mariette  skænkede  til 
Museet  i  Louvre,  hvor  den  i  særdeles  Grad  tildrager 
sig  de  Reisendes  Opmærksomhed  ved  det  overordentlig 
levende  og  intelligente  Udtryk  i  Ansigtet.  Envidere  fik 
Mariette  den  bekjendte  store  Sphinx  udgravet  af  de 
Sandmasser,  som  i  Aartusinder  havde  dækket  over 
den,  saaledes  at  kun  det  kæmpemæssige  Hoved  ragede 
i  Veiret  og  vakte  Beskuerens  studsende  Ærefrygt.  I 
1817  havde  Captain  Caviglia,  en  italiensk  Sømand 
med  levende  Interesse  for  Oldtidsvidenskaben.  forsøgt 
en  Udgravning,  han  havde  en  Arbeidsstyrke  paa  hun- 
drede Mand,  men  dog  kostede  det  ham  det  største 
Besvær,  thi  Vindstød  blæste  ofte  Sandet  tilbage  over 
Sphinxen.  Tilsidst  blev  han  angreben  afØiensyge  ude 
i  den  brændende  Ørken,  hvor  der  hverken  var  Skygge 
eller  Læ,  og  maatte  opgive  Arbeidet.  Dog  lykkedes  det 
Caviglia  at  udgrave  hele  Forsiden,  saaledes  at  man  fik 
Hoved,  Bryst  og  de  vældige  fremstrakte  Løvefødder  at 
see.  Senere  var  Alt  paa  Ny  blevet  tilføget  og  dækket 
af  Sand.  Mariette  gjorde  nu  atter  Forsøget,  og  det 
lykkedes  ham,  efter  et  uafbrudt  Arbeide  Dag  og  Nat  i 
19  Døgn,  at  faae  hele  Sphinxen  efter  dens  fulde  Længde 
og  Høide  lagt  blot,  saa  at  man  nu  ganske  kunde  over- 
skue dette  ældgamle  Mindesmærke,  i  hvilket  Natur  og 
menneskelig  Kunst  have  samvirket  paa  en  saa  mærke- 
hg  Maade.     Endelig  var  Mariette   saa   heldig  i   nogen 

Afstand  fra  Sphinxen  at  finde  og  udgrave  et  ægyptisk 
Tempel,  hvis  Existents  Ingen  anede,  da  det  var  ganske 
skjult  under  Ørkensandet,  som  her  ligger  mange  Favne 
høit.  Saavel  Bygningens  Bestemmelse  (Tempel  eller 
Gravsted?)  som  dens  Ælde  er  usikker  og  omstridt  af 
Archæologerne,  dog  taler  meget  for,  at  den  skriver 
sig  fra  Pyramidekongernes  Tid  og  altsaa  er  en  af  de 
ældste  Bygninger  i  Verden. 

I  Aaret  1858  overgav  Vicekongen  af  Ægypten  hele 
Nildalen  med  alle  dens  Templer  og  Grotter  til  Mariette, 
som  herved  fik  en  uindskrænket  Tilsynsret  med  alle 
de  gamle  Mindesmærker,  Ret  til  at  jage  alle  Uved- 
kommende bort,  og  dermed  Ret  til  at  uddrive  Fellaherne 
af  de  gamle  Templer  og  Grave,  i  hvilke  de  have  op- 
slaaet  deres  Boliger,  Ugesom  Mariette  ogsaa  herved 
fik  Ret  til  at  anstille  nye  Udgravninger  og  Efter- 
søgninger. Den  ivrige  Forsker,  der  fik  Titel  af  Bey, 
senere  af  Pascha,  satte  nu  Spaden  og  Hakken  i  Gang 
forskjellige  Steder,  hvor  det  tykke  Sand  dækkede  over 
Oldtidsresterne.  Efter  at  have  ladet  udgrave  over  300 
Grave  fra  den  tjerneste  ægyptiske  Oldtid  paa  den  store 
Nekropolis  omkring  Memphis,  lod  han  anstille  nye  Ud- 
gravninger i  San  i  Nedreægypten,  det  gamle  Zan,  i 
Bibelen  kaldet  Zoan  (4.  Mos.  13,  22,  Es.  19,  11,  Ez. 
30,  14),  af  Grækerne  Tanis.  Denne  Stad  har  særlig 
tiltrukket  sig  Ægyptologernes  Opmærksomhed,  thi  den 
var  Hovedsædet  i  Hyksosriget.  I  det  tredie  Aartusind 
før  Christus  trængte  semitiske  Stammer  ind  fra  Asien, 
satte  sig  fast  i  Nedreægypten  og  underkastede  sig  her- 
fra en  stor  Del  af  Ægypten,  idet  det  nationale  Dynasti 
trængtes   langt    mod    Syd.      De    kaldtes   Hyksos,    d.  e. 

Hyrdekonger  med  Hensyn  lil  deres  tidligere  Nomadeliv. 
De  dyrkede  Guden  Sutech  eller  Set,  identisk  med  Ka- 
naniternes  Baal,  og  foragtede  de  ægyptiske  National- 
guder. Men  efterhaanden  antoge  de  ægyptisk  Sprog, 
Sæder  og  Skikke:  ligeledes  antoge  deres  Konger  Pharao- 
titlen  og  det  stive  Hofceremoniel.  I  400  Aar  varede  dette 
Hyksosregimente:  da  mandede  det  nationale  ægyptiske 
Dynasti  sig  op,  begyndte  en  Befrielseskamp,  som  varede 
i  80  Aar  og  endte  med  Hyksos'  Fordrivelse.  De  bleve 
trængte  ud  af  Ægypten  og  bosatte  sig  i  Palæstina  og  Syrien. 
Og  nu  vender  Bladet  sig,  thi  nu  optræde  de  store 
ægyptiske  Pharaoner  af  det  attende  og  nittende  Dynasti, 
blandt  hvilke  Ramses  H  har  vundet  det  største  Navn. 
Deres  lange  Erobringstog  strækker  sig  over  Palæstina  og 
Syrien  dybt  ind  i  Asien  indtil  Tigrisfloden.  Deres  Seir- 
vindinger  og  Indtagelse  af  mangfoldige  Fæstninger  findes 
beskrevne  og  udførte  i  Billedværk  paa  de  vidtstrakte 
Murflader  i  de  store  Templer  og  Kongeborge  i  Theben. 

Hint  fremmede  Hyksosregimente  i  Nedre-Ægypten 
tildrager  sig  i  høieste  Grad  vor  Opmærksomhed,  fordi 
det  efter  al  Sandsynlighed  var  under  dette,  at  de 
israelitiske  Patriarker,  først  Abraham,  senere  Joseph 
og  Jakob  kom  til  Ægypten.  Den  gode  Modtagelse,  de 
fik,  finder  sin  naturlige  Forklaring  i,  at  det  var  stamme- 
beslægtede  Fyrster,  om  de  end  nu  havde  antaget  det 
ægyptiske  Pharaonavn  og  ægyptiske  Sæder  og  Skikke, 
der  bl.  A.  ikke  tiUod  dem  at  spise  sammen  med  deres 
Stammefrænder. 

Og  naar  der  senere  tales  om  en  ny  Konge  over 
Ægypten,  som  ikke  kjendte  Joseph  (2.  Mos.  1,  8),  da 
maa  herved  tænkes  paa  det  national-ægyptiske  Dynasti, 

som  uddrev  llyksos  og  selvfølgelig  ikke  vilde  kjendes 
ved  disses  Stammefrænder.  »Den  nye  Konge  over 
Ægypten«  nævnes  ikke  i  Mosebøgerne,  men  den  nyere 
Forskning  har  gjort  det  utvivlsomt,  at  det  har  været 
den  store  Erobrer,  hvis  Krigstog  strakte  sig  langt  ind 
i  Asien,  hvem  Grækerne  kaldte  Sesostris,  hans  virke- 
lige Navn  er  Ramses  II.  Om  ham  vides  det,  at  han 
en  Tid  lang  holdt  Residents  i  Zoan,  smykkede  Staden 
med  pragtfulde  Bygninger  og  mange  Billedstøtter  af  sig 
selv.  Hans  Efterfølger  var  Menephta,  og  det  bliver 
da  den  Pharao,  »hvis  Hjerte  Herren  forhærdede«,  og 
som  efter  sin  forgæves  Trods  mod  Israels  Gud  tilsidst 
omkom  i  det  røde  Havs  Bølger. 

Der  er  da  al  Rimelighed  for,  at  Zoan  er  Stedet,  hvor 
Moses  henlevede  sine  Barndoms-  og  Ungdomsaar.  Det  laa 
ved  den  tanitiske  Nilarm,  som  nu  taber  sig  i  Sumpe  og 
Ødestrækninger,  men  den  Gang  flød  som  en  bred  Strøm, 
bærende  mangfoldige  Handelsskibe.  I  Sivene  ved  denne 
var  det  da,  at  Mosesbarnet  blev  udsat  for  at  optages 
af  Pharaos  Datter  og  senere  opdrages  ved  det  rige  og 
mægtige  Kongehof.  Og  i  Zoan  er  det,  at  han  senere 
som  Guds  Udsending  optræder  for  den  følgende  Pharao, 
Menephta,  og  gjør  sine  Tegn  og  Undergjerninger,  hvorom 
det  hedder  i  Ps.  78,  12:  »Herren  gjorde  underlige 
Tegn  i  Ægyptens  Land.  paa  Zoans  Mark«  ')• 

Allerede  Lepsius  havde  ladet  foretage  Udgravninger 
i  San,  der  nuomstunder  er  et  usselt  Fiskerleie  med 
fattige  Indbyggere,  som  ernære 'sig  af  Fiskeri  i  Menzaleh- 
søen.     Disse  Udgravninger  fortsattes  afMariette.    Ruin- 

')  Andre  Ægyptologer,  f.  Ex.  H.  Brugs  c  li,  mene,  at  de  nævnte 
Begivenheder  forefaldt  i  Staden  Ramses. 

høiene  strække  sig  over  en  Mark  af  en  Fjerdingveis 
Længde  og  tilsvarende  Bredde.  Kn  stor  Mængde  Brud- 
stykker og  architektoniske  Fragmenter  ere  spredte  over 
dette  Fladeriini:  sønderslagne  Obelisker,  hvoraf  der  i 
Zoan  fandtes  en  stor  Mængde,  Statuer  af  ægyptiske 
Pharaoner,  colossale  Byggestene,  Kapitæler  og  Søile- 
stumper,  Alt  findes  her  kastet  mellem  hinanden  i  vild 
Uorden  ^).  Et  af  de  vigtigste  Fund,  som  Mariette  gjorde 
her,  vare  fire  store  Hyksos-Sphinxer,  der  afgive  et 
høist  mærkeligt  Vidnesbyrd  om  den  blandede  Cultur, 
som  herskede  her  under  hin  asiatiske  Stammes  Frem- 
medherredømme,  idet  Sphinxernes  Kroppe  ere  udførte 
i  sædvanHg  ægyptisk  Stil,  derimod  Hovederne,  der  vist- 
nok tør  antages  at  være  Portræfer,  vise  en  fremmed 
Typus,  ganske  forskjellig  fra  den,  som  ellers  findes  i 
ægyptiske  Portrætfigurer. 

Ogsaa  i  Denderah,  Abydus,  Edfu  og  Theben  lod 
Mariette  foretage  store  Udgravninger.  I  Edfu  havde 
de  ægyptiske  Fellaher  bygget  en  heel  Landsby  af  Leer- 
hytter  ovenpaa  det  colossale  Tempel:  den  lod  Mariette 
flytte  ned  paa  Sletten  og  fik  det  store,  prægtige  Tem- 
pel renset  for  de  Grusdynger,  som  opfyldte  det.  Paa 
lignende  Maade  blev-  det  pragtfulde  Tempel  i  Denderah 
frigjort  for  de  vældige  Grusdynger,  som  halvveis  dæk- 
kede det.  I  Abydus  og  Theben  bleve  store  Templer 
Dg  Pragtbygninger  fra  de  gamle  Pharaoner,  fornemmelig 
Seti  I's  og  Ramses  II's  Tid,  afdækkede.  Ved  Siden  af 
disse  fortsatte  Udgravninger  var  Mariette  stadig  syssel- 
sat med  at  udgive  lærde  Afhandlinger  samt  store  Pragt- 

')  Jfr.  Prof.  J.  L.  Ussings    Skildring   i    hans    > Nedreægypten«, 
1889.     S.  190. 

værker  over  sine  nye  Fund.  Hans  stadige  Ophold  var 
i  Ægypten,  men  han  gjorde  jævnlige  Reiser  til  Paris 
forat  faae  sine  Pragtværker  udgivne,  hvad  der  kun 
deelvis  lykkedes  ham,  da  han  gjerne  anlagde  dem 
etter  altfor  storartet  en  Maalestok.  Frankrigs  ulykke- 
lige Krig  1870  var  ham  en  stor  Sorg  og  berøvede 
ham  tillige  en  Deel  af  de  Midler,  som  han  behøvede 
til  sin  omfattende  Virksomhed.  Hertil  kom  huslige 
Sorger,  han  mistede  sin  Hustru  og  flere  af  sine  Børn, 
og  hans  Helbred  blev  nedbrudt  og  svækket  som  Følge 
af  de  store  Strabadser,  hvorfor  han  havde  været  udsat 
i  Ægyptens  hede  og  tørre  Klima.  Alligevel  fortsatte 
han  sine  Udgravninger  og  sine  lærde  Studier,  indtil 
Døden  borttog  ham  i  Januar  1881. 

Store  Rigdomme  af  Oldtidsskatte,  der  i  Aartusinder 
havde  ligget  skjult  under  Ørkenens  tykke  Sandlag, 
havde  Mariette  atter  ført  frem  for  Dagens  Lys.  For- 
uden Templerne.  Statuerne  og  Gravene,  der  vare 
blevne  afdækkede,  var  der  en  Mangfoldigked  af  mindre 
Gjenstande,  fornemmelig  Smykker  og  Husgeraad  samt 
mindre  Billedværker;  deres  Antal  løb  op  til  mange 
Tusinder.  Tidligere  havde  man  i  rigt  Maal  udført 
disse  til  de  forskjellige  Museer  i  Europa,  ogsaa  vort 
archæologiske  Museum  i  Kjøbenhavn  har  jo  faaet  sin 
lille  Andel  deraf,  for  ikke  at  tale  om,  hvad  der  var 
kommet  i  Privatmænds  Besiddelse.  Men  efterat  den 
ægyptiske  Regering  havde  faaet  Øinene  op  for  disse 
Oldsagers  Værd,  ønskede  den  at  bevare  de  nye  Fund 
i  Landet  selv,  og  der  udstedtes  Forbud  mod  Udførsel 
af  ægyptiske  Oldsager  og  Antikviteter.  Det  blev  da 
nødvendigt  at  have  et  Samlingssted  for  dem,  og  i  dette 

Øiemed  oprettedes  1858  Museet  for  ægyptiske  Oldsager 
i  Kairo.  Det  blev  henlagt  i  Forstaden  Bul  ak  ved 
Nilens  Bred,  og  Mariette  blev  valgt  til  Direktør  for  det. 
Pladsen  var  dog  ikke  heldig  valgt,  ogsaa  ere  Rummene 
utilstrækkelige,  mangfoldige  Gjenstande  kunne  af  Mangel 
paa  Plads  ikke  opstilles,  men  maa  opbevares  i  Kister 
og  Pakker.  Man  har  derfor  i  længere  Tid  tænkt  paa 
at  flytte  det  og  begyndt  at  opføre  et  stort  Museum  paa 
åen  modsatte  Bred  af  Nilen,  hvor  det  er  sikkret  mod 
Oversvømmelser,  og  hvor  der  er  tilstrækkelig  Plads  til 
fremtidig  Udvidelse  ^). 

Museet  bestaaer  af  en  Række  større  og  mindre 
Sale,  der  ere  fyldte  med  ægyptiske  Oldsager.  Midt  paa 
Gulvet  staae  de  store  Statuer,  Mumiekister  og  Billed- 
værker opstillede,  uden  om  disse  findes  en  Række 
Glasskabe,  fyldte  med  kostbare  Smykker  og  zirligt  ud- 
arbeidede  Redskaber.  Det  er  med  en  egen  høitidelig 
Følelse,  man  vandrer  rundt  mellem  disse  gaadefulde 
Skikkelser,  dækkede  med  Hieroglypher  og  Billedskrifter, 
fra  hvilke,  forat  minde  om  den  store  Napoleons  be- 
kjendte  Parole,  fire  Aartusinder  skue  ned  paa  os. 
Alt,  hvad  man  nys  færdedes  og  levede  i,  synes  paa 
een  Gang  saa  forunderlig  smaat,  forgængeligt  og  hurtig 
henfarende  i  Sammenligning  med  disse  Billedstøtter, 
over  hvilke  Aartusinder  ere  farne  hen  med  al  deres 
vexlende  brogede  Fylde  uden  at  efterlade  sig  Spor  af 
Svækkelse  eller  Alderdom. 

Det  vil  erindres,  at  Ægyptens  gamle  nationale  Her- 
skere falder  i  en  Række  Dynastier,    hvoraf   der    tælles 


')  Denne  Flytning  har  senere  fundet  Sted.  jfr.  en  Meddelelse  i 
Dagbladet  for  13.  Januar  1890. 

H.  S  c  har  lin  g.    Reiseatudier  O 

2').  indtil  Rigets  Uafhængighed  gaaer  tabt,  først  under 
det  persiske,  senere  under  det  macedoniske  og  det 
roniorske  Verdensherredømme.  Den  gamle  nationale 
Historie  deles  i  tre  store  Tidsperioder,  hvoraf  den 
ældste,  der  omfatter  de  elleve  første  Dynastier  og 
gaaer  fra  c.  4000  til  3000  f.  Chr.  (de  chronologiske 
Beregninger  ere  her  meget  usikkre),  kaldes  Gammel- 
riget,  derefter  kommer  Mellemriget,  som  omfatter  det 
tolvte  indtil  det  attende  Dynasti  (c.  3000—1400  f.  Chr.), 
endelig  Nyriget  fra  1400 — 525  f.  Chr.,  det  nittende  ind- 
til det  sexogtyvende  Dynasti. 

Størst  Interesse  frembyde  naturligvis  Statuerne  og 
Oldsagerne  fra  Gammelriget  med  de  ældste  Dynastier. 
De  hidrøre  for  største  Delen  fra  Mariettes  Fund  ved 
Sakkarah  og  omkring  Pyramiderne  ved  Gizeh.  Det 
forholder  sig  nemlig  ingenlunde  saa,  som  man  tidligere 
troede  og  Mange  maaskee  endnu  holde  for,  at  jo  høiere 
man  kommer  op  i  Nildalen,  des  ældre  bliver  Mindes- 
mærkerne. Tværtimod,  den  ældste  ægyptiske  Cultur 
findes  i  Memphis  og  dens  Nekropolis,  medens  Grave 
og  Templer  opad  Nilfloden  tilhøre  en  yngre  Periode, 
ja  nogle  af  dem  endog  en  forholdsvis  sen  Tid,  saaledes 
de  pragtfulde  Templer  i  Denderah.  Edfu  og  Esra,  der 
skrive  sig  fra  Ptolemæertiden  og  maa  nærmest  be- 
tragtes som  Efterligninger  af  den  gamle  ægyptiske  Stil. 
De  store  Pyramider  og  Gravene  omkring  dem  i  For- 
ening med  Sakkarahgravene  føre  os  længst  tilbage  i 
Tiden.  Med  hvilken  Interesse  betragter  man  ikke  en 
siddende  Pharaostatue  af  mørk  Granit,  der  er  opstillet 
i  den  store  Centrumssal  —  det  er  ingen  Ringere  end 
Kong  Chephren,    som    har    bygget    den    ene    af   de    to 

største  l'yi'aniider,  og  hvis  Hegeringstid  laldor  omkring 
4000  f.  Chr.  Den  nia^gtige  Hersker  er  afbildet  i  sid- 
dende Stilling  i  Legemsstørrelse  paa  en  Thronstol,  hvis 
Arme  ende  i  Løvehoveder,  medens  Thronstolens  Sider 
ere  smykkede  med  Papyrus-  og  Lotusplanter.  Den 
kraftige  Muskulatur,  navnlig  i  Arme  og  Ben,  er  ud- 
arbejdet med  stor  Dygtighed  i  den  haarde  Sten ;  i  Ansigtet 
er  et  virkningsfuldt  Udtryk  af  Majestæt  og  Ro.  Denne 
Statue  blev  tilligemed  flere  andre  af  samme  Pharao 
funden  i  en  dyb  Brønd  i  det  mærkelige  Tempelanlæg 
tæt  ved  den  store  Sphinx,  hvilkel  Mariette  lod  udgrave 
i  Aaret  1853.  Med  ikke  mindre  Interesse  vil  man  be- 
tragte den  store  Hyksossphinx,  som  er  opstillet  i  Salen 
ved  Siden  af  og  er  en  af  dem,  som  Mariette  udgravede 
i  San.  det  gamle  Zoan.  Hovedet  fremstiller  en  af 
Hyksos-Pharaonerne  fra  Abrahams  eller  Josephs  Tid. 
Det  er  af  en  høist  eiendommelig  Form,  ganske  for- 
skjellig  fra  de  national-ægyptiske  Pharaoner.  Medens 
disse  gjerne  have  regelmæssige,  noget  afrundede  Træk, 
en  krum  Næse.  i  det  Hele  et  majestætisk  Udtryk  af 
Høihed  og  Ro  med  et  let  Smil  om  Munden,  saa  have 
Hyksossphinxens  Ansigtstræk  et  ganske  andet  Præg. 
Kinderne  og  Hagen  staae  stærkt  frem.  Øinene  ere  smaa, 
det  stærke  Haar  staaer  næsten  som  en  Manke  om 
Hovedet,  det  fremherskende  Udtryk  er  krigerisk  Vildhed 
og  Kraft.  Paa  en  mærkelig  og  enestaaende  Maade 
giver  denne  Spliinx  os  en  Forestilling  om  den  blandede, 
halvt  ægyptiske,  halvt  asiatiske  Cultur,  som  vistnok  har 
hersket  under  Hyksosregimentet,  altsaa  paa  den  Tid, 
da  .loseph  kom  til  Ægypten  og  Israels  Børn  toge 
Gosen  i  Besiddelse. 

Ku  liel  Række  af  Gudebilleder,  Pharaoner  og  høit- 
slaaende  Holpersoner  ere  opstillede  i  disse  Sale.  De 
fleste  ere  fundne  i  Gravene  omkring  Pyramiderne  eller 
ved  Sakkarah ;  de  ere  altsaa  fra  Ægyptens  ældste  Tid. 
Som  oftest  ere  de  udhuggede  i  den  haarde  Granit  eller 
Diorit  eller  i  Kalkstenen,  som  er  lettere  at  bearbeide. 
Don  tekniske  Behandling  er  glimrende,  man  for- 
bauses  over  den  Sikkerhed,  hvormed  Graniten  er 
sleben  speilblank.  Hertil  kommer  den  stærkt  naturali- 
stiske Behandling,  der  giver  de  tusindaarige  Statuer  et 
overraskende  Udtryk  af  Liv.  Exempelvis  kan  anføres 
en  Statue  af  Træ,  som  Mariette  har  fundet  i  en 
Grav  ved  Sakkarah.  Den  benævnes  Schech-el-Beled 
(d.  e.  Sognefogeden),  et  Navn,  som  de  arabiske  Fel- 
laher  gave  den  ved  Udgravningen  paa  Grund  af  den 
overraskende  Lighed  med  En  at  deres  egne  Scheiker. 
Den  hidrører  fra  det  fjerde  Dynasti,  altsaa  omtrent 
4000  f.  Chr.  Fødderne  manglede  og  ere  senere  blevne 
tilføiede,  men  iøvrigt  var  hele  Statuen  vel  bevaret. 
Figuren  er  henved  to  Alen  høi,  fremstillet  i  staaende, 
fremadskridende  StiUing  og  danner  et  Sidestykke  til 
den  siddende  Skriver  i  Louvre-Museet.  Kun  et  kort 
Skjørt  dækker  om  Lænderne,  ellers  er  Figuren  nøgen 
og  lader  see  saavel  det  hvælvede  Bryst  som  de  muskel- 
stærke Arme  og  Ben.  Ogsaa  her  er  Arbeidet  for- 
trinligt, og  navnlig  har  Ansigtet  et  yderst  levende  Ud- 
tryk, som  tildels  fremkaldes  ved,  at  Øinene  ere 
dannede  af  gjennemsigtig  Kvarts.  Oprindelig  har 
Statuen  været  malet,  nu  er  Farven  forsvunden  og  kun 
det  haarde,  mørke  Træ  sees,  hvori  den  er  udarbejdet. 
Et  lignende  Præg  af  Portrætlighed  og  individuelt  Ydre 

har  et  (Iravmoiiumeut  over  Prins  Rahotep  og  hans 
Søster  (?),  Prindsesse  Nefert.  Det  er  udhugget  i  Kalk- 
sten, Farverne  ere  velbevarede,  efter  ægyptisk  Skik 
har  Prindsen  mørk,  Prindsessen  lys  Hudfarve,  Dragten 
er  hin  Tids  Hofdragt,  for  Prindsens  Vedkommens  be- 
staar  den  kun  af  et  kort  Skjørt  over  Lænderne  og  et 
Halsbaand,  Prindsessen  bærer  derimod  en  hvid  Kjortel, 
der  slutter  tæt  om  Bryst  og  Lemmer,  om  Halsen  et 
prægtigt  Halssmykke,  paa  Hovedet  en  ægyptisk  Paryk. 
Atter  her  give  Øinene,  der  ere  indsatte  af  forskjellig- 
farvet  Kvarts,  et  eget  Udtryk  af  Liv.  En  Indskrift  i 
Hieroglypher  meddeler,  at  Fyrsteparret  levede  under 
Kong  Snefru,  Forgænger  for  de  pyramidebyggende 
Pharaoner,  Cheops  og  Chefren.  Dette  Statuepar  be- 
tragtes derfor  af  Mange  som  det  ældste  Billedværk, 
hvoraf  vi  ere  i  Besiddelse.  Andre  vilde  dog  sætte 
Monumentet  et  Aartusinde  længere  ned  i  Tiden  til  det 
tredie  Aartusind.  Et  Aartusind  mer  eller  mindre  har 
nu  ikke  saa  Meget  at  sige  i  Ægypten  som  i  andre 
Lande,  og  Dobbelt-Statuen  vil  i  hvert  Fald  høre  til  det 
gamle  Rige  og  dermed  til  den  ældste  ægyptiske  Kunst. 
Og  mærkeligt  er  det,  at  netop  de  ældste  Statuer  ere  de 
bedste.  I  saa  Henseende  gjør  Museet  i  Bulak  lige  det 
omvendte  Indtryk  af  de  nye  Museer  i  Athen :  medens 
disse  vise  os  Kunsten  i  stadig  Udvikling  fra  de  første 
famlende  halvkomiske  Forsøg  til  det  høieste  ideale 
Mesterskab,  saa  viser  Bulakmuseet  os  netop  den  ældste 
ægyptiske  Kunst  som  staaende  paa  Toppunktet  med 
et  technisk  Mesterskab  og  en  naturalistisk  Sandhed, 
hvilket  den  følgende  Tid  ikke  naaer,  idet  den  i  det 
Hele    bevæger   sig   i    mattere    og    mere    conventionelle 

Former.  Det  kan  ikke  nægtes,  at  de  moderne  Ud- 
viklingstheorier  faae  et  stærkt  Stød  her,  og  meget  ivrige 
Evolutionsmænd  ville  næppe  føle  sig  ganske  vel  tilpas 
i  dette  Museum,  som  paa  en  saa  haandgribelig  Maade 
endevender  deres  skjønne  Systemer  ved  at  gjøre  de 
første  Led  i  Udviklingsrækken  til  de  bedste  og  mest 
fuldendte.  Hermed  skal  dog  ikke  være  sagt,  at  den 
ægyptiske  Kunst  ligestrax  er  begyndt  som  fuldstændig 
Kunst,  thi  vi  kjende  ikke  dens  første  Begyndelse,  men 
kun.  at  man  maa  være  varsom  med  at  anvende  Evo- 
Uitionstheorien,  fordi  vi  kjende  Lidet  eller  Intet  til 
Tingenes  første  Begyndelse.  Den  ukritiske  Maade, 
hvorpaa  denne  Theori  anvendes  i  vore  Dage,  fører 
ofte  til  urigtige  Besultater  og  bringer  os  længere  bort 
fra  Sandheden. 

I  en  følgende  Sal  er  en  Mængde  Mumiekister  op- 
stillede, de  fleste  af  Træ,  pragtfuldt  dekorerede  med  For- 
gyldning og  farvede  Hieroglypher.  Lignende  Kister  kunne 
sees  i  de  europæiske  Museer,  men  de  findes  her  i  usæd- 
vanligt stort  Antal  og  frembyde  et  værdifuldt  Stof  for 
Ægyptologernes  Granskninger.  Rundt  om  ere  anbragte 
Stole,  Skamler  og  andet  Bohave,  som  har  været  op- 
stillet i  Gravene,  og  i  Glasskabene  en  Mængde 
Smykker,  Halsbaand,  Ringe,  ligeledes  Gravfund.  Atter 
her  faaer  man  et  stærkt  og  farverigt  Indtryk  af  en 
ældgammel  Cultur,  der  naaer  op  til  den  fjerneste  Old- 
tid, vi  kjende.  Smykkerne,  som  ere  forfærdigede  af 
Guld  og  Sølv,  hyppig  med  indlagt  Emailarbejde,  vidne 
om  en  høi  Grad  af  teknisk  Færdighed.  Heller  ikke 
her  ville  de  moderne  Evolutionstheorier  slaae  til,  ifølge 
hvilke  Menneskeslægten    skulde  have  udviklet  sig  gjen- 

nem  lange  Aartusinder  fra  en  oprindelig  dyrisk  Raa- 
hed,  inden  der  kan  tales  om  en  begyndende  Cultur. 
Tværtimod  paatrænger  den  Tanke  sig  her.  at  Slægtens 
tidligste  Culturudvikling  maa  være  gaaet  forholdsvis 
hurtig,  og  at  den  i  Løbet  af  nogle  faa  Aarhundreder 
er  naaet  frem  til  stor  teknisk  Færdighed  og  en  til- 
svarende Cultur.  Dette  stemmer  da  ogsaa  med  den 
bibelske  Opfattele  (jvfr.  hvad  der  fortælles  i  1.  Moseb. 
4.  20  flg.  om  Jabal,  Jubal  og  Tubalkain  og  deres  Op- 
findelser). De  raa  og  plumpt  forarbeidede  Stensager, 
som  findes  rundt  om  i  Landene,  bevise  Intet  herimod 
thi  dels  kan  fra  dem  Intet  sluttes  med  Hensyn  til  Ud- 
viklingshastigheden, da  vi  savne  alle  chronologiske 
Data.  dels  ere  disse  Sager  i  mange  Tilfælde  ikke  Ud- 
tryk for  et  primitivt  Standpunkt,  men  for  en  Tilbage- 
gang og  begyndende  Raahed,  fremkaldt  ved,  at  enkelte 
Familier  og  Stammer  ere  sprængte  bort  fra  Menneske- 
hedens samlede  Helhed,  have  forvildet  sig  bort  i  Ud- 
ørkener og  i  Kampen  mod  en  overmægtig  Natur  meget 
hurtig  have  glemt  den  Cultur.  hvoraf  de  vare  i  Be- 
siddelse, saalænge  de  levede  i  uforstyrret  Samfund  med 
den  store  Menneskeslægt.  De  saakaldte  Vilde  —  hvilke 
snarere  bør  kaldes  Halvvilde,  thi  fuldstændig  vilde 
Mennesker  findes  ingensteds  —  i  deres  ynkelige  Fattig- 
dom og  dybt  sunkne  Raahed  afgive  den  Dag  idag  det 
slaaende  Udtryk  for  et  saadant  dybt  Fald,  fremkaldt 
ved,  at  de  ere  blevne  sprængte  bort  fra  den  samlede 
Culturverden,  og  i  deres  Forladthed  samt  under  en  haard 
Kamp  med  Naturmagterne  ganske  have  glemt  de  Fortrin 
og  Færdigheder,  hvoraf  tidligere  Slægtled,  der  levede 
under  gunstigere  Livsforhold,  have  været  i  Besiddelse. 


72 

—  Fortsætler  man  fra  Salen  med  Mumiekister  sin 
Vandring  gjennem  Museet  kommer  man  ind  i  en  ny 
Sal,  hvor  endnu  større  Overraskelser  vente.  Her  ere 
nemlig  selve  Mumierne  udstillede  i  Kister,  dækkede 
med  Glaslaag.  Og  det  er  ikke  Smaafolk,  som  paa 
denne  Vis  beskues,  men  det  er  nogle  af  de  største 
og  meest  berømte  Pharaoner.  Disse  hidrøre  fra 
et  høist  mærkehgt  Gravfund  ved  Theben  i  Sommeren 
1881,  et  halvt  Aars  Tid  efter  Mariettes  Død.  Den 
franske  Ægyptolog  Maspero  var  bleven  Direkleur  for 
Museet  og  fortsatte  med  Iver  sin  Forgængers  Under- 
søgelser og  Udgravninger.  Man  havde  faaet  Vished 
om,  at  der  i  Nærheden  af  den  saakaldte  Kongedal  ved 
Theben  maatte  findes  høist  interessante  Grave,  som 
Araberne  imidlertid  holdt  skjulte.  De  solgte  af  og  til 
Papyrusruller,  smaa  Statuetter  og  lignende  Gjenstande, 
men  vilde  ikke  sige,  hvorfra  de  havde  dem.  Maspero 
reiste  selv  til  Theben,  lod  et  Par  Scheiker  arrestere 
og  sætte  under  Tiltale,  fordi  de  havde  solgt  Oldsager, 
hvad  der  er  forbudt.  Men  de  fulgte  et  haardnakket 
Benægtelsessystem,  man  kom  ingen  Vegne  med  dem, 
og  tilsidst  maatte  Øvrigheden  atter  sætte  dem  i  Fri- 
hed. Imidlertid  havde  de  faaet  en  Skræk  i  Blodet  ved 
to  Maaneders  Arrest  og  Forhører;  de  følte  sig  ikke 
sikkre  for,  at  Sagen  jo  kunde  blive  optagen  paa  Ny  og 
volde  dem  flere  Ubehageligheder,  og  besluttede  derfor 
heller  godvihg  al  aabenbare  deres  Hemmelighed.  De 
gave  Anvisning  paa  Stedet,  og  en  videnskabehg  me- 
Ihodisk  Udgravning  blev  strax  sat  i  Værk.  Gjennem 
Anlæg  af  en  Skakt  naaede  man  til  en  Gang,  der 
førte    dybl    ind   i   Bjerget   og    efter    et   Par   Vendinger 

endte  i  et  sloit  firkantol  Rum,  omtrent  tolv  Alen  langt. 
Her  fandtes  store  Mumiekister  opstillede.  Statuetter, 
Krukker  og  Vaser  i  Uorden  sf)redte  om  paa  Gulvet.  I 
tilstødende  Gange  og  Rum  fandtes  nye  Mumiekister, 
man  maatte  kravle  frem  og  ved  det  usikkre  Skin  af 
et  Par  brændende  Lys  læste  man  Hieroglyphernes 
Kongenavne.  Og  hvilke  Kongenavne!  nogle  af  de 
mest  berømte  Pharaoner  —  Ahmes  I,  Thutmes  III, 
Seti  I,  Ramses  II.  netop  de  store  Erobrere,  under 
hvilke  Ægypten  naaede  sin  høieste  Glands  og  Vælde. 
Det  tør  vel  antages,  at  de  i  usikkre  Tider  ere  blevne 
flyttede  fra  deres  oprindelige  Grave  herhen  forat 
skærme  dem  mod  Udplyndring.  Efter  at  have  sikkret 
sig  det  kostbare  Fund  gjaldt  det  om  at  bringe  det 
i  Sikkerhed.  Trehundrede  Fellaher  bleve  satte  i  Ar- 
beide:  det  var  ingen  let  Sag  at  faae  de  tunge 
Kister  og  de  andre  Oldtidsskatte  bragte  ud  af  Bjerg- 
hulens Indre  og  opstillede  under  sikker  Bevogtning 
udenfor.  Men  dernæst  gjaldt  det  at  faae  dem  trans- 
porterede ned  over  Sletten  til  Dampbaaden,  der 
skulde  føre  dem  op  til  Kairo.  Det  var  i  Juli  Maaned 
i  en  brændende  Solhede,  tykke  Støvskyer  reiste  sig,  og 
de  tunge  Kister  kunde  neppe  løftes  i  Veiret  af  tolv 
eller  sexten  Mand.  Det  lykkedes  dog  omsider  at  faae 
Alt  indskibet,  og  Dampskibet  satte  sig  i  Bevægelse. 
Men  paa  begge  Sider  af  Floden  stode  Skarer  af  Kvinder 
med  udslagne  Haar  og  hylede,  medens  Mændene  fyrede 
Bøsseskud  af,  og  under  disse  Æresbevisninger  foregik 
denne  besynderlige  Ligfærd  af  ægyptiske  Pharaoner  tre- 
eller firetusind  Aar,  efterat  de  havde  levet'). 


')  Maspero,  Musée  de  Boulaq.     1884.  p.  319. 

Og  nu  eie  disse  Fortidens  Herskere  opstillede  i 
Museets  Sale,  hvor  de  sees  under  Glaslaag.  De  ere 
brune  eller  næsten  sorte,  ganske  indskrumpede  og 
visne,  omviklede  med  Baand  og  Linstykker,  der  ligeledes 
have  mistet  al  Farve,  men  de  skarpt  udhævede  Ansigts- 
træk kunde  dog  tydelig  kjendes.  Det  er  med  eien- 
dommelige  Følelser,  man  betragter  disse  vældige  Fyrster, 
navnlig  Ramses  II,  den  Pharao,  under  hvem  Moses' 
Barndom  og  Ungdom  falder.  Men  man  vil  dog  ikke 
kunne  tilbageholde  en  Følelse  af  Uvillie  over  denne 
Krænkelse  af  Gravfreden;  det  havde  været  bedre,  om 
man  havde  optaget  omhyggelige  Tegninger  og  Photo- 
graphier  og  dernæst  atter  overgivet  dem  til  den  stille 
Taushed.  i  hvilken  de  have  hvilet  i  Aartusinder,  isteden- 
for  paa  denne  Vis  at  stille  dem  til  Skue,  ofte  for  en 
tom  Nysgjerrighed. 

—  De  sidste  Værelser  i  Museet  indeholde  Oldsager 
fra  den  græsk-romerske  Periode,  som  imidlertid  ikke 
frembyde  synderlig  Interesse  efter  alle  de  Vidunderlig- 
heder, som  man  har  seet  i  de  foregaaende  Sale.  Dog 
kan  her  mærkes  Kanopusdecretet,  en  Kalkstøtte,  som 
danner  et  Sidestykke  til  den  berømte  Rosettesten,  ved 
hvis  Hjælp  man  i  sin  Tid  fandt  Nøglen  til  Hieroglyph- 
skriften.  Ogsaa  Kanopusstenen,  der  blev  udgravet  i 
Tanis,  indeholder  en  Indskrift  i  tre  Sprog.  Den  hid- 
rører fra  Ptolomæus  Euergetes  i  Iredie  Aarhundred 
f.  Chr.  Indholdet  er  Taksigelse  og  religiøs  Smiger  fra 
Præsteskabet  i  Kanopus  for  Kongefamilien.  Landets 
guddommelige  Velgjørere. 

Bulakmuseet  i  Kairo  skyldes  Mariettes  Anstrængelser 
og   Arbejde,    det    tæller   henved  30,000  Gjenstande   og 

er  rigere  end  alle  ægyptiske  Museer  i  Europa  til- 
sammen. Det  danner  et  Sidestykke  til  Museo  Reale 
i  Neapel.  Begge  vise  os  Rester  af  svundne  Cultur- 
perioder,  som  i  lange  Tider  have  været  dækkede  under 
et  tykt  Lag  af  Sand  eller  Aske.  og  fører  os  paa  en 
forunderlig  levende  Maade  tilbage  til  en  fjern  Oldtid  i 
dens  daglige  Livsførelse.  Den  græsk- romerske  Cultur 
i  Pompeji  har  paa  mange  Maader  tjent  til  Grundlag 
for  vor  egen  og  træder  os  i  Møde  som  en  gammel 
Bekjendt  derimod  har  den  pharaoniske  Cultur,  som 
møder  os  i  Bulakmuseet.  et  i  mange  Henseender 
fremmedartet  Præg,  som  den  jo  ogsaa  baade  i  Rum 
og  Tid  er  os  betydelig  fjernere.  Begge  træde  os  i 
Møde  som  Afslutning  paa  en  høit  udviklet  Cultur  og 
frembyde  herved  interessante  Paraleller  med  den  Cultur- 
periode.  i  hvilken  vi  selv  leve.  Endelig  er  der  den 
Lighed  mellem  Museerne  i  Neapel  og  i  Kairo,  at 
de  begge  befinde  sig  i  Centrum  af  den  Oldtids-Cultur, 
som  de  repræsentere,  og  at  man  ved  korte  Reiser  kan 
naae  ud  til  den  Skueplads,  hvorpaa  de  have  havl  deres 
Tilværelse,  og  herved  give  Billedet  den  rette  Fylde  og 
Afslutning.  Ganske  vist  hører  der  for  Bulakmuseets 
Vedkommende  hertil  en  Rejse  opad  Nilen  til  Nubiens 
Grænse.  Til  at  gjøre  en  saadan  vare  Vilkaarene  under 
vort  Ophold  ikke  gunstige :  Aarstiden  var  for  langt  frem- 
skreden, den  hede  Chamsin  havde  alt  begyndt  at  ind- 
finde sig,  og  endelig  var  Nilens  Vandstand  nu  saa  lav. 
at  man  kun  med  Besvær  kunde  komme  op  ad  Floden. 
For  mig  var  der  saameget  mindre  Grund  til  at  gjøre 
denne  yderst  interessante,  men  ogsaa  kostbare  Reise. 
som  jeg  alt  havde  gjort  den  i  Vinteren  186L    Dengang 

havde  nuværende  Professor  Valdemar  Schmidt  og  jeg 
opholdt  os  i  to  Maaneder  paa  Nilen,  paa  en  ægyptisk 
Dahabieh,  bemandet  med  arabiske  Søfolk,  og  havde  faaet 
rundelig  Tid  og  Lejlighed  til  at  besøge  de  prægtige 
Tompier  og  Kongeborge  i  Theben  og  andre  ægyptiske 
Stæder  helt  op  til  Nubiens  Grænse'''). 

Der  tilbødes  os  imidlertid  en  let  og  bekvem  Leilig- 
hed  til  en  saadan  Udflugt,  som  vilde  føre  os  over  til 
Hovedstedet  for  Mariettes  Udgravninger.  Det  Cookske 
Reiseselskab  indbød  til  en  Fællestour  paa  et  af  dets 
Dampskibe  tilSakkarah  og  dets  Monumenter  Lørdagen 
9.  Marts.  Vi  indtegnede  os  til  denne  Lystseiltour,  betalte 
hver  et  Pund  Sterling  og  fik  derved  Adgang  til  en  meget 
behagelig  og  meget  interessant  Udflugt. 

Et  talrigt  Reiseselskab  havde  samlet  sig  ombord 
paa  Nildamperen,  da  vi  til  bestemt  Tid  indfandt  os  paa 
den.  De  fleste  vare  Englændere  og  Amerikanere,  andre 
Nationer  vare  kun  svagt  repræsenterede.  Hvor  var  det 
velgjørende  at  komme  ud  paa  den  majestætiske  Flod  i 
den  friske  Morgenstund,  medens  Kairos  Paladser  og 
Huse  langsomt  giede  forbi  os,  og  hvilken  Glæde  var  det 
for  mig  at  fornye  nogle  af  mine  skjønneste  Ungdoms- 
minder, da  vi  kom  længere  frem  og  saae  Palmeskovene 
langs  Nilens  Bredder!  De  store  Pyramider  viste  sig  i 
et  vexlende  Spil  af  Sollys  og  Skygge  og  i  forskjellige 
SammenstiUinger,  alt  som  vi  fulgte  Flodens  Bøininger. 
Nilens  Vandstand  var  kun  lav,  og  vi  maatte  jævnlig  bøie 
af  snart  til  Høire  og  snart  til  Venstre  forat  undgaae 
Sandbankerne.     Efter   et   Par  Timers  Seilads  lagde  vi 

*)  Beskrivelsen    af    denne   Nilfart    lindes    i   Vald.    Schmidts 
>Rciso  i  Grækenland,  Ægypten  og  det  hellige  Land«    (1863). 

til  ved  Landsbyen  Bedraschén  ved  deii  venstre  Nilbred  og 
gik  i  Land.  Under  Palmetræerne  vare  en  Mængde  Æsler 
med  tilhørende  Æselsdrenge  og  Førere  samlede,  der 
skulde  bringe  Selskabet  o})  til  Sakkarah,  omtrent  en 
Times  Ridt.  Dette  kunde  nu  ikke  ordnes  uden  behørig 
Støi  og  Stim  og  Skrig,  thi  Araberdrengene  ynde  meget  paa 
een  Gang  at  skyde  en  halv  Snes  Æsler  frem :  neppe  har 
man  faaet  Foden  sat  i  Stigbøilen,  før  et  Par  andre 
Æsler  skydes  frem  som  Stormbukke  og  kun  ved  en 
rask  Vending  undgaaer  man  at  blive  kastet  til  Jorden. 
Saa  maa  der  skældes  og  smældes,  af  og  til  et  Rap  af 
Stokken  og  endelig  efter  en  halv  Times  øredøvende 
Spektakel  kommer  man ,  afsted.  Det  er  et  stort  og 
broget  Reiseselskab,  mangfoldige  baade  unge  og  ældre 
Damer  ere  med:  en  af  de  sidste,  der  ikke  har  havt 
Mod  til  at  betroe  sig  til  et  Æsel,  har  taget  Plads  i  en 
Lænestol,  hvilken  fire  Arabere  have  løftet  op  paa  deres 
Skuldre  og  føre  afsted  i  et  kort  Travløb  —  hun  af- 
giver et  høist  majestætisk  Skue,  thronende  over  hele 
den  øvrige  Skare.  løvrigt  gaaer  det  ved  slig  en  Æsels- 
Cavalcade  mere  efter  Æslernes  end  efter  Rytternes 
Hoveder,  og  man  maa  tage  Reiseselskabet,  eftersom 
det  behager  hines  Lunefuldhed  —  stundom  bliver  man 
hensat  midt  i  en  tæt  Flok  af  ivrig  talende  Damer  og 
maa  holde  Trit  med  dem,  indtil  det  behager  de  lang- 
ørede Graabeen  atter  at  sprede  sig  og  derved  bringe 
nye  Combinationer  istand. 

Vi  rede  gjennem  en  stor  Palmeskov,,  der  af  og  til 
aabnede  sig  for  Durra-  og  Hvedemarker,  som  vare  om- 
givne af  Palmetræer.  Himlen  var  dækket  med  et  let 
Skyslør,    som   dæmpede   det  stærke  Sollys,    Luften  var 

Dveroidentlig  frisk  O"'  ("oia aisagtig.  Inde  under  Palme- 
I ræerne  blev  der  gjort  Holdt  ved  den  store  Kolossal- 
statue af  Ramses  II.  Tidligere  iaa  den  i  et  Hul  med 
Næsen  nedefter,  nu  havde  man  laaet  den  løftet  op  og 
lagt  paa  et  Stillads,  udenom  var  opført  et  Bræddeskur 
forat  beskytte  den  mod  Uvedkommende.  Benene 
mangle,  men  Kroppen.  Hovedet  med  Kongesmykket  og 
de  tætsluttende  Arme  ere  bevarede.  Den  fulde  Længde 
har  været  henved  40  Fod,  den  er  udhugget  i  meget 
haard  Kalksten,  og  navnlig  er  Ansigtet  fortræffelig  be- 
varet med  den  krumme  Ørnenæse,  det  rolige  majestæ- 
tiske Udtryk  i  Øinene  og  et  fint  Smil  om  Munden,  den 
hele  Ansigtsform  viser  Lighed  med  den  jødisk-arabiske 
Typus.  Vi  krøbe  om  paa  Stilladset  forat  tage  den 
i  Øiesyn  og  følte  os  som  Lilliputter  overfor  denne 
Kæmpe.  Den  har  været  den  ene  af  de  to  Kolossal- 
statuer, der  vare  opstillede  foran  det  store  og  vidt- 
berømte Ptah- Tempel  i  Memphis.  Den  blev  funden 
1820  af  den  ovenfornævnte  Captain  Caviglia  og  skænket 
til  det  britiske  Museum  i  London,  men  paa  Grund  af  de 
store  Vanskeligheder  og  Bekostninger  ved  dens  Flytning 
er  den  bleven  liggende  paa  sin  Plads  indtil  Videre. 

I  Nærheden  findes  Fragmenter  af  en  anden  Kolos- 
salstatue og  nogle  Murlevninger,  som  antages  at  hid- 
røre fra  Ptah-Templet.  Og  dette  er  omtrent  Alt,  hvad 
der  endnu  er  tilbage  af  det  store  og  vidtberømte 
Memphis.  Thi  her,  hvor  nu  Hvedemarkerne  og  Palme- 
skovene vifte  let  i  Foraarsvinden,  her  stod  hin  vældige 
Stad,  den  Ijerne  Oldtids  London  eller  Paris.  Paa  hine 
Iaa  Levninger  nær  er  iøvrigt  Alt  forsvundet.  Memphis 
og  Theben.  Ægyptens  to  pragtfulde  Hovedstæder,  ere  i 

Aarliimdreders  lunge  Ha»kker  licU  etter  lidt  blevne  bort- 
førte og  tilintetg,)orte  af  Landets  Velgjører,  Nilfloden. 
I  Oldtiden  vare  de  skærmede  mod  dens  Oversvømmelser 
ved  Dæmninger  og  Kanaler,  men  da  disse  ikke  længer 
vedligeholdtes,  satte  Floden  ved  sine  aarlige  Over- 
svømmelser Alt  under  Vand;  endnu  danne  begge  de 
fordums  Hovedstæder  under  Nilens  aarlige  Oversvøm- 
melser to  store  speilklare  Søer.  Den  mylrende  Hus- 
mængde  var  opbygget  af  Mursten,  formede  af  brunt 
Nilleer,  der  ikke  kunde  holde  Stand  mod  Flodens 
stigende  Vande  og  efterhaanden  sank  sammen  og  for- 
svandt. I  Theben  bleve  de  store  Templer  og  Konge- 
borge, som  ere  opførte  af  tilhugne  Sten.  staaende,  og 
ere  endnu  den  Dag  idag  en  Gjenstand  for  de  Reisendes 
studsende  Undren:  men  ligeoverfor  Memphis  paa  den 
modsatte  Nilbred  blev  der  i  det  tiende  Aarhundred  op- 
ført en  ny  og  pragtfuld  Hovedstad,  nemlig  Kairo.  Og  nu 
gik  det  Memphis  paa  samme  Maade  som  det  gik  He- 
liopolis,  dens  Pragtbygninger  benyttedes  som  Stenbrud, 
hvorfra  man  hentede  Byggemateriale  til  den  nye  Stad. 
Saa  stort  var  deres  Antal,  at  man  i  flere  Aarhundreder 
forsynede  sig  herfra,  endnu  i  det  tolvte  Aarhundred 
have  vi  gjennem  arabiske  Forfattere  Skildringer,  som 
omtale  mange  Oldlidsmonumenter  i  Memphis.  Nu  ere 
disse  efterhaanden  forsvundne  til  den  sidste  Rest,  og 
Palmetræerne  kneise  nu,  hvor  før  de  pragtfulde  Templer 
stode.  Dog  er  det  sandsynligt,  at  man  ved  methodiske 
Udgravninger  vil  kunne  gjøre  betydelige  Fund,  hvad 
der  vil  være  en  kommende  Tid  forbeholdt. 

Vor  Karavane   fortsatte   sit  Ridt;    da    vi  kom   op 
paa  et  mere  aabent  Sted  med  friere  Udsigt,    saae  vi  i 

Horizonlen  forskjellige  Pyramidetoppe,  Mærker  af  den 
store  Nekro])olis  eller  Gravby,  der  strakte  sig  i  en  Halv- 
kreds af  et  Par  Mils  Længde  Vesten  for  Memphis. 
Disse  Pyramider,  hvis  Antal  beløber  sig  til  omtremt 
70,  hgge  i  Grupper,  som  føre  Navn  efter  de  arabiske 
Landsbyer,  der  ere  opførte  i  deres  Nærhed,  saaledes 
de  store  Pyramider  ved  Gizeh,  dernæst  ved  Abusir, 
Sakkarah  o.  s.  fr.  Vi  kom  forbi  Landsbyen  Sakkarah, 
der  ikke  frembyder  nogetsomhelst  Mærkeligt,  svingede 
af  til  Høire  i  Udkanten  af  en  Skov  af  Daddelpalmer,  i 
nogen  Afstand  til  Venstre  saaes  en  prægtig  skyggefuld 
Sykomore  over  et  arabisk  Gravsted:  kortefter  vare  vi 
paa  Randen  af  den  store  gule  Gravørken. 

Her,  som  andensteds  i  Ægypten,  er  Grænsen 
mellem  grønne  veldyrkede  Marker  og  det  golde  Ørken- 
sand dragen  med  overordentlig  Skarphed.  Her  er  ingen 
Overgang,  det  Ene  slutter  tæt  umiddelbart  til  det  Andet. 
Og  Ørkenen  er  her  det  rene  gulhvide  Sand,  ikke  et 
Græsstraa,  ikke  den  ringeste  Plante.  I  Aarhundreder 
er  dette  Sand  hvirvlet  ind  fra  den  tilstødende  libyske 
Ørken  og  har  gjemt  Alt  under  et  tykt  Dække. 

Og  saa  ride  vi  ud  i  Ørkenen.  Umiddelbart  foran 
os  reiser  den  mærkelige  Trinpyramide  sig  op  af  tætte 
Sanddynger,  klart  beskinnet  af  Solen,  thi  Skydækket  er 
langsomt  draget  bort,  og  aftegnende  sig  skarpt  mod 
den  klare  blaa  Himmel.  Den  har  en  høist  eiendommelig 
Form,  idet  den  reiser  sig  i  sex  store  Trin  eller  Ter- 
rasser af  aftagende  Høide,  den  nederste  er  tildeels  skjult 
af  Sandet,  de  fem  andre  have  hver  en  Høide  fra  c.  33 
til  25  Fod  —  hele  Pyramidens  Høide  bliver  henved 
180  Fod  (altsaa  en  halv  Gang  saa  høi  som  Rundetaarn). 

1  ilet  iiidro  er  deu  gjciinemskaaret  af  forskjellige  Ganoe 
og  Gravkamre.  Om  dens  Alder  herske  meget  forskjel- 
lige Meninger,  idet  nogle  henføre  den  til  det  første 
Dynasti  —  i  saa  Fald  vilde  den  være  den  ældste  af 
alle  Pyramiderne  og  overhovedet  det  ældste  Monument, 
vi  kjende  ved  Siden  af  Sphinxen  og  dennes  Tempel 
(se  det  følgende  Afsnit)  —  Andre  derimod  til  det  femte 
Dynasti.  Deu  er  opført  af  en  temmelig  skrøbelig  Kalk- 
sten, der  let  gaaer  i  Stykker,  naar  man  tager  haardt 
paa  den,  hvorfor  den  ikke  uden  P'are  kan  bestiges. 

Vi  svinge  rundt  om  Trinpyramiden  og  ride  dybere 
ind  i  Ørkenen.  Midt  imellem  Sanddyngerne  ligger  et 
[lus  ganske  ensomt,  det  er  Mariettes  Hus,  hvor  han 
har  boet  i  en  Række  Aar,  medens  han  ledede  Udgrav- 
ningerne i  Sandørkenen  rundt  omkring.  Vi  gaae  ind 
og  tage  et  Rundskue  fra  Terrassen  foran  Huset.  Hvilken 
forunderlig  Udsigt  over  det  bølgende.  Sandhav  til  allé 
Sider  —  dyb  Ensomhed  og  Stilhed  over  Gravstaden, 
som  hgger  skjult  under  Sanddækket.  Paa  mange  for- 
skjellige Steder  har  Mariette  anstillet  sine  Boringer  og 
Gravninger  og  draget  Oldtidens  i  Aartusinder  skjulte 
Skatte  frem  for  Dagens  Lys.  Næsten  halvandet  hundrede 
Grave  fra  det  gamle  Riges  Tid  (4—3000  f.  Ghr.)  ere 
her  bleven  aabnede,  dog  vare  mange  af  dem  tildeels 
ødelagte,  andre  ere  atter  blevne  tildækkede,  efterat  man 
har  taget  omhyggelige  Tegninger  af  deres  rige  Billed- 
indhold.  Masser  af  Ibis-  og  Kattemumier  ere  blevne 
fundne  her.  Ikke  uden  Fare  bevæger  man  sig  i  denne 
vidt.strakte  Gravby  og  maa  helst  være  ledsaget  af  en 
med  Stedet  velkjendt  Fører,  da  man  ellers  udsætter 
sig    forat  styrte   ned  i   en  af  de  mange  skjulte  Grave 

eller  Miimiebrøndo,  der  kunne  være  20—30  Fod  dybe. 
Hele  Gravbyen  strækker  sig  i  henved  to  Mils  Længde 
og  en  halv  Fjerdingveis  Bredde  Vesten  for  det  gamle 
Memphis,  hist  og  her  rager  en  enkelt  Pyramide  op, 
men  ellers  er  Alt  skjult  af  Sandet.  Atter  og  atter  er 
don  blevet  eftergravet  og  undersøgt  i  Haab  om  at  finde 
skjulte  Skatte,  i  Oldtiden  af  de  Ghristne,  senere  af 
Araberne  —  først  vort  Aarhundrede  tilkommer  Æren 
for  at  have  givet  disse  Udgravninger  et  høiere  ideelt 
Formaal.  Og  trods  Alt,  hvad  her  i  Løbet  af  Aarhun- 
dreder  er  fundet  og  bragt  bort,  er  her  vistnok  endnu 
et  rigt  Materiale  skjult,  som  vil  kunne  tilfredsstille  de 
kommende  Slægters  Videlyst. 

Nogle  faa  Skridt  fra  Mariettes  Hus  i  Ørkenen  ligger 
Stedet  for  hans  store  Triumph:  Apisgravene.  Det 
ægyptiske  Tempel  med  Søilerækker,  Forgaarde  og 
Pyloner,  som  tidligere  stod  over  Jorden,  er  for- 
svundet, kun  de  underjordiske  Katakomber,  der  nu 
dækkes  af  Sandmasserne,  ere  blevne  tilbage.  Den 
større  Deel  af  dem  ere  utilgængelige  og  afspærrede  for- 
medelst den  usikkre  Tilstand,  hvori  de  befinde  sig. 
Kun  de  fra  den  nyere  Tid,  fra  Psammetich  I  indtil 
den  romerske  Keiserperiode,  kunne  besøges,  i  dem 
findes  de  største  Kister.  Man  skrider  nedad  imellem 
de  høie  Sandbanker  til  begge  Sider,  indtil  man  naaer 
frem  til  en  Gitterdør.  Den  lukkes  op,  man  gaaer  atter 
lidt,  frem  og  befinder  sig  snart  efter  i  et  dybt  Mørke 
under  Jorden.  De  medbragte  Lys  tændes.  Hver  faaer 
sit  Lys  i  Haanden,  og  med  Føreren  i  Spidsen  vandrer 
den  lange  Lysrække  frem.  Vi  gaae  først  gjennem  en 
Gang    mellem    Kalkstensvægge  uden   Prydelser.     Snart 

efter  dreie  vi  om  et  Hjørne  og  staae  nu  i  den  lange 
Hovedgang,  der  løber  i  Retningen  fra  Vest  til  Øst. 
Loftet  er  hvælvet,  til  begge  Sider  ere  stærke  Sidegange 
huggede  ind  i  Kli|)pon.  det  er  Gravkamrene,  i  hvilke  de 
colossale  Stenkister  ere  opstillede.  Kun  usikkert  for- 
maae  vi  at  see  dem  ved  det  flimrende  Lys,  de  ere  ud- 
huggede af  Granit  eller  Kalksten  og  glat  afslebne.  De 
svære  Stenlaag  ere  skudte  noget  tilbage,  saa  at  man 
kan  see  Udt  ned  i  Kisterne,  de  fleste  af  dem  ere 
fyldte  med  Sten.  I  en  egen  høitidsfuld  Stemning  gaaer 
man  frem  i  det  bløde  Sand  og  beskuer  disse  mærke- 
lige Oldtidsmonumenter  saa  godt,  det  lader  sig  gjøre  i 
Halvmørket.  I  disse  underjordiske  Rum,  der  ere  af- 
spærrede fra  Forbindelse  med  den  ydre  Luft,  hersker 
altid  den  samme  Varmegrad,  20 "  R.  Naar  man  atter 
kommer  ud  i  den  friske  Luft,  er  dennes  Kjølighed  ikke 
mindre  følelig  end  det  skarpe  skinnende  Sollys. 

Rundt  omkring  paa  den  store  Sandmark  ere  mang- 
foldige Grave  blevne  aabnede,  og  deres  Skatte  ere 
blevne  førte  til  Museet  i  Bulak.  De  fleste  af  dem  ere 
atter  blevne  tilkastede  forat  skærme  dem,  eller  Sand- 
flugten har  af  sig  selv  dækket  over  dem.  En  af  de 
mærkeligste  ved  sin  rige  Billedpragt  er  den  saakaldte 
Mastaba  Ti.  De  ægyptiske  Grave  ere  enten  som  Fjeld- 
grotter udhuggede  i  Væggen,  eller  de  ere  fritstaaende 
Bygninger  med  pyramidalt  skraanende  Vægge,  disse 
sidste  benævnes  Mastaba.  En  af  disse  blev  Gjenstand 
for  vort  Besøg,  den  var  imidlertid  saa  tfldækket  og 
overfløiet  med  Sand,  at  den  snarere  gjorde  Indtryk  af 
en  underjordisk  Fjeldgrotte,  hvorfor  vi  ogsaa  her  maatte 

have  Lys  tændt  f'orat  see  de  mærkelige  Billeder,   hvor- 
med Væggene  ere  smykkede. 

Atter  her  komme  vi  til  at  staae  Ansigt  til  Ansigt 
med  den  oldægyptiske  Cultur,  thi  Graven  og  dens  Bil- 
h^der  hidrøre  fra  det  femte  Dynasti,  d.  e.  omtrent  30U0 
Aar  f.  Chr.  Ti,  som  blev  jordet  her,  og  til  hvis  Ære 
Graven  blev  reist,  var,  efter  hvad  de  hieroglyphiske 
Indskrifter  paa  Væggene  meddele,  en  ægyptisk  Stor- 
mand, som  besad  Godser  baade  i  Øvre-  og  Nedre- 
Ægypten  og  tillige  bar  en  Række  høie  Hoftitler.  Han 
benævnes  som  >den,  der  throner  i  sin  Herres  Hjerte« 
(=  os  elskelige)  »Hemmelighedens  Herre«  (=  Geheime- 
conferentsraad)  o.  lign.,  og  har  dertil  indtaget  en  meget 
høi  Rang  blandt  Geistligheden.  Gravbygningen  bestaaer 
af  en  lille  Forgaard  med  to  firkantede  Piller  i  Midten, 
derefter  et  større  Rum,  hvis  Loft  bæres  af  tolv  Piller. 
En  lang  (korridor  fører  herfra  ind  til  to  mindre  Grav- 
kamre. Overalt  ere  Væggene  bedækkede  med  flere 
Rækker  af  Billeder,  udliuggede  i  fladt  Relief  og  udførte 
med  stor  technisk  Dygtighed.  Oprindelig  have  de  alle 
været  malede,  nu  ere  kun  svage  Spor  af  Farverne  til- 
bage. Det  er  disse  Billeder,  som  give  Graven  dens 
høie  Interesse,  fordi  do  om  end  udførte  med  den 
ægyptiske  Kunsts  bekjendte  Stivhed,  dog  føre  os  lige 
ind  i  det  ægyptiske  Landliv,  som  det  førtes  for  halv- 
femte Aartusind  siden.  Mest  fremtrædende  er  Stor- 
manden TL  han  afbildes  altid  dobbelt  .saa  stor  som 
alle  Andre,  bærer  det  stive  hvide  Skjørt  om  Livet,  og 
paa  Hovedet  den  mægtige  ægyptiske  Allongeparyk,  som 
alt  har  været  i  Brug  i  hin  fjerne  Oldtid,  i  Haanden  har 
han  en  lang  Stav.    Dernæst  fremstilles  forskjellige  Offer- 

scener,  hvor  Uiiioo  Kn'kker  af  Ivvindor  frembære  Gaver 
til  Guderne.  Endelig  en  Mangfoldighed  af  Scener  fra 
Markarbeidet  og  den  daglige  Dont.  Pløiescener,  Fiske- 
fangst. Slagtning  af  Kvæg.  Gæs.  som  fedes,  og  Tra- 
ner, som  fodres.  AU  er  fremstillet  med  stort  Liv  og 
en  nøiaglig  Iagttagelse  og  Efterligning  af  Naturen, 
navnlig  hvor  Dyr  og  Fugle  fremstilles.  Kun  Størrelsen 
er  angiven  med  en  Vilkaarlighed.  der  stundom  svækker 
den  pompøse  Virkning,  saaledes  i  en  Scene,  hvor 
Stormanden  Ti  er  ude  i  en  Baad  paa  Jagt  efter  Flod- 
heste: medens  Ti  rager  op  som  en  Kæmpe,  ere  Flod- 
hestene fremstillede  i  Størrelse  som  Smaagrise,  hvorved 
Jagten  paa  dem  just  ikke  faaer  noget  meget  faretruende 
Udseende. 

Denne  Mangfoldighed  af  Scener  fra  det  daglige  Liv 
og  dets  Gjerning,  som  med  mærkeligt  Liv  ere  frem- 
stillede ikke  blot  i  denne  Grav.  men  i  en  Mængde 
andre,  navnlig  i  Gravene  i  Øvreægypten,  i  hvilke  de 
livlige  Farver  ere  ypperlig  bevarede,  gjør  et  forunder- 
ligt Indtryk  paa  Tilskueren.  Synet  af  dem  henflytter  os 
til  en  Oldtid,  som  ligger  ved  den  yderste  Grænse  af 
den  af  os  kjendte  Historie.  Overalt  møder  os  et  kraf- 
tigt og  arbeidsomt  Folkeliv  i  Forening  med  en  rigt 
udviklet  Cultur,  medens  vi  efter  Nutidens  gængse  Ynd- 
lingstheorier  skulde  vente  at  finde  nogle  fattige  halv- 
nøgne Vilde  under  elendige  halvt  dyriske  Livsvilkaar. 
Det  gaaer  os  da  her  som  i  Bulakmuseet:  Tanken  om 
en  langsom  Udvikling  gjennem  Aartusinder  fra  en  dyrisk 
raa  Begyndelse,  som  Menneskeslægten  skal  have  gjennem- 
levet.  kan  tage  sig  fortræffelig  ud  som  et  abstract 
Postulat,   men  viser  sig  ikke  længer  saa  holdbar,   naar 

man  bringer  den  i  umiddelbar  Berøring  med  Menneske- 
slægtens Historie,  og  navnlig  ikke,  naar  man  betragter 
den  i  Lyset  at'  den  ældgamle  Cultur,  der  i  vore  Dage 
er  blevet  gravet  op  af  Ørkenens  Sandhøie  og  stilles  os 
for  Øie  i  saa  mærkelig  levende  Farver  og  Former.  — 
—  Det  begyndte  at  lakke  ud  paa  Eftermiddagen,  Sol- 
straalerne  faldt  mere  skraat  henover  Ørkensandet.  Vort 
Reisetog  tiltraadte  alter  Hjemreisen,  idet  det  samledes 
i  forskjellige  Smaagrupper.  I  lystigt  Trav  og  Galop  gik 
det  over  de  grønne  Hvedemarker  og  gjennem  Palme- 
skovene ned  til  Dampskibet,  som  laa  med  Dampen  oppe 
og  ventede.  Da  vi  kom  ombord,  blev  der  paa  engelsk 
Vis  budt  The  rundt,  hvad  der  var  meget  forfriskende 
efter  alt  det  tørre  Ørkensand,  hvori  vi  havde  travet 
om.  Hjemfarten  gik  betydelig  hurtigere,  thi  nu  havde 
vi  Strømmen  med  os.  Den  majestætiske  Flod  bar  os 
frem  paa  sin  stærke  Arm,  indtil  vi  atter  naaede  Kairo, 
hvis  Paladser  og  Huse  viste  sig  for  os  i  et  prægtigt 
Eftermiddagssolskin. 


IV. 
Pyramiderne  og  den  store  Sphinx. 

JJe  lette  og  hui-tige  Samfærselsmidler  har  i  vore 
Dage  i  høi  Grad  forøget  Reiselysten  og  dermed  Antallet 
af  de  Reisende.  Ganske  vist  er  Middelhavet  ikke  saa 
overmaade  hyggeligt  at  fare  over  om  Vinteren:  har 
man  ikke  ligefrem  Storm,  saa  har  man  dog  ofte  de  lange 
Dønninger,  som  følge  efter  Storm  —  og  særlig'  er 
Adriaterhavet  endnu  ligesaa  stormfuldt  og  uroligt,  som 
det  allerede  i  Oldtiden  havde  Ord  for:  men  den  store 
Lethed ,  hvormed  man  nu  gjennemfarer  Europa  til 
Italiens  sydlige  Egne,  ja  om  ønskes  lige  til  Konstan- 
tinopel, har  gjort,  at  i  de  senere  Aar  ere  de  østlige 
Lande  omkring  Middelhavet  med  deres  Levninger  af 
en  længst  forsvunden  overvættes  rig  og  mægtig  Oldtids- 
cultur  bleven  dragne  ind  med  i  den  store  Touristroute. 
Navnhg  i  Vinter-  og  Foraarsmaanederne  vil  man  for- 
bauses  over  den  Strøm  af  Reisende,  der  i  enkelte 
Smaagrupper  eller  sammensluttede  i  store  Reisekara- 
vaner gjennemstreife  disse  Lande.  Det  Cook'ske  Reise- 
selskab, der  spænder  sine  Touristrouter  over  hele  Jorden, 
har  da  ogsaa  draget  Orientens  gamle  Culturlande  om- 
kring Middelhavet   ind   under   sit  Omraade.     Alt  bliver 

omhyggelig  lagi  til  Kette  for  de  Reisende:  luod  Erlæg- 
gelse af  et  bestemt  Honorar  vil  man  finde  Bordet 
dækket  og  Sengen  redt,  Skib,  Vogn  eller  Hest  er  stillet 
til  Raadighed,  overalt  hvor  man  kommer  frem  —  den 
Reisende  fritages  for  al  Uleilighed,  bl.  A.  ogsaa  for  at 
tænke.  Det  Sidste  turde  maaskee  være  det  FarUgste 
ved  Sagen. 

Hovedopgaven  for  disse  moderne  Reisetom'e  er  at 
komme  san  hurtig  frem  som  mulig,  og  i  den  kortest 
mulige  Tid  see  det  mest  Mulige.  At  der  ligesaavel 
kræves  Tid  til  den  aandelige  som  til  den  legemUge 
Fordøielse,  synes  man  aldeles  ikke  at  bryde  sig  om. 
Da  jeg  i  Efteraaret  1881  opholdt  mig  et  Par  Uger  i 
Florents.  indfandt  der  sig  en  Dag  ved  Middagsbordet 
en  Schweizer-Kjøbmand  med  sin  Datter.  Han  fortalte, 
at  de  vilde  ogsaa  til  Rom.  »Hvor  længe  bliver  Op- 
holdet saa  der?«  spurgte  jeg.  »Tre  eller  fire  Dage^, 
lød  Svaret.  »Men  det  er  jo  umuligt  at  see  noget  Ordent- 
ligt af  Rom  i  saa  kort  Tid«,  indvendte  jeg.  »Ja,  men 
vi  har  været  der  før-,  lød  det  beroligende  Svar.  »Ja 
det  forandrer  jo  Sagen.  Hvorlænge  var  De  da  i  Rom 
den  første  Gang?«  »To  Dage  s  svarede  den  brave 
Schweizer  til  megen  Moro  for  Bordselskabet.  Men 
vi  Danske  behøve  saamænd  ikke  at  stikke  op  for 
Schweizerne  i  dette  Stykke.  Netop  samme  Aar  var  en 
ung  Dansk  i  Rom,  som  kun  havde  Tid  at  blive  der 
fem  Dage.  Han  var  dog  meget  tilfreds  med  sit  Ophold 
og  erklærede  fornøiet  ved  Afreisen,  at  han  havde  »seet 
Alt  i  Rom,  det  Vigtigste  endog  to  Gange. <  —  Hvilken 
Modsætning  mellem  denne  Expedithed  og  Thorvaldsens 
Svar  til  en  Nysankommen,  der  spurgte  ham,  hvor  lang 

Tid  mail  vel  behøvede  torat  see  Korns  Mæi'kværdiji- 
heder  grundig  igjennem  — :  vja  det,  maa  de  spørge 
Folk  om.  som  har  opholdt  sig  længere  i  Rom  end  jeg. 
for  jeg  har  kun  været  her  i  otteogtyve  Aar.« 

Med  denne  Modsætning  er  da  ogsaa  Forskjellen 
mellem  den  ældre  Tids  og  den  moderne  Reisemaade 
trællende  betegnet.  Den  Gang  tog  man  sig  god  Tid. 
tilbragte  stundom  adskillige  Aar  paa  Udenlandsreiser. 
opholdt  sig  flere  Maaneder,  ofte  halve  eller  hele  Aar 
paa  det  samme  Sted,  læste,  studerede,  stiftede  He- 
kjendtskaber.  undertiden  Venskaber,  levede  sig  ind  i 
Forholdene  og  modnedes  langsomt,  men  sikkert.  Nu- 
omstunder  anvendes  der  ligesaa  mange  Dage  som  tid- 
ligere Maaneder  paa  at  lære  et  Sted  at  kjende,  det 
eneste  Studium  helliges  den  uundgaaehge  Biideker,  der 
giver  den  Reisende  Besked  om  alt  Muligt,  saa  han  kan 
spare  sig  alle  selvstændige  Undersøgelser.  Gamle  Gultur- 
lande,  der  hver  for  sig  repræsentere  rigt  udviklede 
Culturformer.  gjøres  færdige  paa  nogle  Dage.  i  det 
Høieste  et  Par  Uger.  Heldigvis  er  den  ældre  Tids 
langsommere,  men  solidere  Reisemaade  dog  endnu  ikke 
heelt  opgivet,  og  man  vil  endnu  stedse  finde  Reisende. 
der  forstaae  at  forbinde  vidtstrakte  Reiser  med  om- 
fattende Studier. 

Som  tidhgere  Schweiz  og  Italien,  saaledes  gjennem- 
strømmes  nu  Grækenland,  Ægypten  og  Palæstina  af  en 
let  bevægelig  Touristskare.  der  uden  Ophold  iler  fra 
Sted  til  Sted.  Hovedstammen  dannes  af  Englændere  og 
Amerikanere,  deriblandt  en  Mangfoldighed  at  Damer, 
hvortil  slutte  sig  nogle  Tydskere,  Franskmænd  og  Russere, 
yderst  faa  Skandinaver  og  næsten  ingen  Danske  —  for 

disse  sidste  vedbliver  Italien  endnu  stedse  at  være 
Kunstens  og  Skjønhedens  forjættede  Land.  Englænderne 
og  Amerikanerne  synes  at  opfatte  disse  østerlandske 
Toure  som  en  Art  storartet  steeplechase,  hvor  det  frem- 
for Alt  gjælder  om  at  komme  saa  hurtig  afsted  som 
nudig  og  see  saa  Meget  og  saa  Forskjelligartet  som 
mulig.  Det  techniske  Udtryk  for  denne  Art  Hurtigreiser 
er  to  do  Egypte,  to  do  Palestine  etc. 

Hvormeget  Udbytte  der  kan  vindes  ved  slig  hurtig 
Gjennemreise  af  Grækenland,  Ægypten  og  Palæstina 
(de  Allerivrigste  tage  endog  Italien  med  i  denne  Galo- 
pade) faaer  nu  blive  Vedkommendes  egen  Sag,  men 
vist  er  det,  at  dem,  som  foretrække  en  ældre  Tids 
langsomme  Reisemaade,  volder  denne  rastløse  Tourist- 
skare  en  Deel  Besvær.  Allerførst  fornemmer  man  dette 
paa  de  store  Middelhavsdampere,  som  i  F'ebruar,  Marts 
og  April  ere  saa  overfyldte,  at  man  maa  bestille  Plads 
liere  Uger  i  Forveien.  Ogsaa  paa  Landet  kan  det 
hændes,  om  man  er  saa  uheldig  at  træffe  sammen  med 
en  af  de  store  Cookske  Reisekaravaner,  at  baade  Pak- 
dyr  og  Ridedyr  samt  Hoteller  ere  optagne,  og  selv  hvor 
dette  ikke  er  Tilfældet,  ville  gjerne  Priserne  skrues  i 
Veiret.  Og  endelig  er  det  just  ikke  altid  saa  behage- 
ligt, naar  man  ønsker  at  færdes  i  Ensomhed  og  Ro 
paa  hine  minderige  Steder,  da  at  blive  overrasket 
af  et  larmende  Selskab,  som  løber  rundt  med  deres 
røde  Reisebøger  under  høirøstet  Tale. 

Imidlertid  blæser  der,  som  Ordsproget  siger,  ingen 
Vind  saa  slem,  at  den  jo  altid  blæser  noget  Godt  med 
sig,  og  dette  er  da  ogsaa  Tilfældet  her.  Man  kan  i  den 
store  Reisesværm  have  Held  til  at  træffe  behagelige  og 

elskværdige  Reisefæller  og  muligen  følges  et  Stykke  Vel 
med  dem  —  ogHaa  kan  det  have  sin  Betydning,  at 
man  kan  koniino  hurtig  alsted;  i  Palæstina  og  tildeels 
Grækenland  behøver  man  nu  ikke  at  frygte  for  over- 
dreven Hastighed,  thi  vil  man  see  sig  om  i  disse  Lande, 
gives  der  endnu  stedse  ingen  anden  Befordring  end 
den  middelalderlige  paa  Hesteryggen.  Endelig  kan  man 
paa  enkelte  Steder  blive  behagelig  overrasket  ved  at 
trælTe  Indretninger,  som  i  høi  Grad  lette  Reisens  Be- 
sværligheder. Dette  sidste  var  Tilfældet  med  et  Besøg, 
som  vi  fra  Kairo  aflagde  ved  de  store  Pyramider  og 
Sphinxen. 

Allerede  i  Vinteren  1861  havde  jeg  gjort  en  Udflugt 
til  disse  mærkelige  Monumenter.  Den  var  temmelig  be- 
sværlig: vi  maatte  bryde  op  fra  Kairo  før  Daggry  for 
saa  meget  som  mulig  at  undgaae  det  brændende  Sol- 
skin, satte  i  en  Færge  over  Nilfloden  og  derefter  red  vi 
lange  Strækninger  over  bare  Marker  og  Sandsletter. 
Ved  Pyramiderne  selv  var  der  intetsteds  Læ  for  Vinden 
eller  Solen,  vi  travede  rundt  i  det  dybe  Ørkensand, 
udsatte  baade  for  den  brændende  Sol  og  den  stikkende 
Vind,  af  Skygge  fandtes  kun  en  smal  Stribe  ved  Pyra- 
midernes Fod.  Nu  derimod  var  Alt  ganske  anderledes. 
Over  Nilfloden  er  der  bygget  en  pragtfuld  Jernbro,  om- 
trent 1000  Fod  lang,  og  fra  Flodens  Bredder  er  der 
lige  ud  til  Pyramiderne  plantet  en  deflig  skyggefuld 
AUee.  Endelig,  hvad  der  er  det  Vigtigste,  have  driftige 
Englændere  anlagt  et  comfortabelt  lifle  Hotel  lige  ved 
Siden  af  Pyramiderne.  Det  havde  været  vort  Ønske  at 
overnatte  derude  og  have  den  sjældne  Nydelse  at  til- 
bringe en  Maaneskinsnat  og  see  en  Solopgang  i  Pyra- 


92 

midernes  umiddelbare  Nærhed,  men  her  kom  nu  den 
store  Touristsværm  i  Veien:  Hotellet  var  overfyldt  af 
engelske  Herrer  og  Damer,  som  ynde  at  hgge  paa 
[.andet<  herude,  og  vi  maatte  altsaa  inden  Aften  igjen 
være  tilbage  i  Kairo. 

Der  er  maaskee  ingen  monumentale  Bygninger, 
som  i  den  Grad  tage  Phantasien  fangen  som  Pyra- 
miderne og  den  .store  Sphinx.  Deres  høie  Ælde,  den 
Fasthed,  hvormed  de  have  trodset  Aartusinders  Løb, 
den  Tanke,  at  de  bringe  os  Hilsen  fra  Historiens  første 
Begyndelse  og  som  uhyre  Tempelpyloner  holde  Vagt 
ved  Indgangen  til  Verdenshistorien,  endelig  deres  gaade- 
fulde  Bestemmelse  fylder  Sindet  med  Ærefrygt.  Mange 
Hypotheser  ere  blevne  fremsatte  om  deres  Bestem- 
melse, snart  at  de  skulde  være  Dæmninger  mod  Ørkenens 
Sandflugt,  snart  at  de  vare  beregnede  paa  mathematiske 
og  astronomiske  Observalioner.  Først  vort  Aarhundred 
har  løst  Gaaden  og  sat  det  udenfor  al  Tvivl,  at  de  vare 
Gravkamre  for  de  ældste  Pharaoner.  Deres  uhyre  Byg- 
ningsmasse forklares  af  den  eiendommelige  ægyptiske 
Udødelighedstro.  Denne  var  nemlig  ikke.  som  man 
længe  antog,  en  ubetinget  og  ophøiet  Tro.  hvilken  man 
endog  sammenstillede  med  den  christelige  Tro  paa 
Legemets  Opstandelse.  De  nyeste  ægyptologiske  Under- 
søgelser have  viist,  at  den  ægyptiske  Tro  paa  Sjælens 
Udødelighed  nøie  var  knyttet  til  Legemets  Bevarelse  ^). 
Derfor  balsamerede  man  Liget,  hvorved  det  unddroges 
Forraadnelsen,    derfor   byggede    man    de    faste    Grave, 


')   V.  Schmidt.  Assyriens  og  Ægyptens  gamle  Historie.     1877. 
II.    S.  1108. 

hvilke  nuiii  tillag(1e  Navnet  >de  evige  Boliger  .  Pyra- 
midernes eolossale  Stenmasse  har  til  Formaal  at  skærme 
om  Gravkamret,  som  lindes  dybt  i  deres  Indre,  og  til 
hvilket  Adgangen  var  gjort  saa  vanskelig  som  mulig. 
Dette  Formaal  er  da  ogsaa  blevet  naaet  gjennem  et 
Tidsrum  af  fire  eller  fem  Aartusinder.  Men  da  Ægypten 
var  kommen  under  Arabernes  Herredømme,  fremmanede 
disses  livlige  Phantasi  Billedet  af  store  Skatte,  som 
skulde  være  skjulte  i  disse  Kæmpebygninger.  Gjennem 
uhyre  Anstrængelser  lykkedes  det  at  bryde  Vei  til 
Pyramidens  Inderste,  hvor  man  dog  blev  yderlig  skuffet 
ved  kun  at  finde  et  Gravkammer  med  en  Sarkophag. 
Det  fortælles  endog,  at  Chalifen  hemmelig  lod  lægge  en 
betydelig  Pengesum  ind  i  Pyramiden,  forat  det  ikke 
skulde  hedde  sig,  at  det  strænge  Arbeide  havde  været 
forgæves.  Efter  denne  voldelige  Opbrydning  blev  Ad- 
gangen atter  tilspærret,  og  de  store  Pyramider  stode 
atter  som  tillukkede  Gaader  i  et  i\artusind.  Da  for- 
søgte man  paa  Ny  at  trænge  ind  i  dem.  dog  var  det 
denne  Gang  ikke  grisk  Havesyge,  men  videnskabelig 
Granskningsiver,  der  var  Drivfjederen. 

I  Aaret  1818  lykkedes  det  Ægyptologen  Belzoni  at 
bryde  Vei  ind  i  den  næststørste  af  Pyramiderne.  Han 
var  den  første  Europæer,  som  trængte  ind  i  disse  Old- 
tidens Kæmpegrave.  Ved  stor  Sindrighed,  Opfindsom- 
hed og  en  aldrig  trættet  Udholdenhed  lykkedes  det  ham 
at  naae  gjennem  den  158  Fod  lange  Gang  indtil  Grav- 
kamret, der  ligger  næsten  i  Pyramidens  Centrum. 
Herinde  fandt  han  en  Sarkophag,  der  var  fyldt  med 
Sten.  medens  Laaget  var  slaaet  i  Stykker.  En  arabisk 
Indskrift   paa  Væggen   meddelte,   at    arabiske  Sultaner 

tidligere  havde  ladet  Gravkammeret  aabne.  Ogsaa  et 
Par  andre  Kamre  fandtes  inde  i  Pyramiden,  men  uden 
Indskrifter.  Pyramiden  selv  gav  altsaa  ingen  Oplysning 
om  dens  Ophavsmand.  Men  i  en  af  Gravene  omkring 
Pyramiden  fandtes  Kongenavnet  Chafra  med  Tilføielse 
»som  byggede  Pyramiden«,  og  Herodots  Beretning,  at 
Chefren  havde  bygget  den  anden  Pyramide,  bekræftedes 
herved.  Hans  Portrætstatue  fandtes  senere  i  Nærheden 
og  er  nu  opstillet  i  Bulakmuseet  (s.  ovenfor  S.  67). 

Den  største  af  Pyramiderne  var  flere  Gange  bleven 
opmaalt  og  undersøgt  i  forrige  Aarhundrede,  særlig  ved 
den  franske  Expedition  1799—1801  under  Bonaparte. 
I  Aarene  1837 — 39  lykkedes  det  to  Englændere,  iJo?./;ar£^ 
Vyse  og  Perring,  at  trænge  ind  i  den;  de  anvendte 
store  Pengesummer,  og  overordentligt  Arbeide  paa  dette 
Værk.  Ogsaa  her  fandtes  Gravkamret  omtrent  i  Pyra- 
midens Midte,  og  inde  i  dette  en  Sarkophag  af  rød 
Granit,  som  var  tom  og  Laaget  aftaget.  Hverken  paa 
Granitkisten  eller  Kamrets  Vægge  fandtes  Indskrifter. 
Men  i  et  høiere  liggende  Kammer  lykkedes  det  Vyse 
gjennem  opmærksom  Undersøgelse  at  finde  Stenhugger- 
mærker, og  mellem  disse  to  Kongecartoucher  ^) ,  som  i 
Hieroglypher  havde  Chufus  Navn.  Dette,  som  svarer 
til  Herodots  Cheops,  er  altsaa  Navnet  paa  den  Pharao, 
som  lod  Pyramiden  opføre. 

Ogsaa  den  tredie,  meget  mindre  Pyramide,  blev 
aabnet  og   atter  her  fandt  man  et  Gravkammer,    og  i 


*)  Hermed  forstaaes  Ringe  af  oval  Form.  i  hvilke  Kongens  Navn 
er  skrevet  med  iJicroglyplier.  Det  var  denne  eiendommelige 
Maade  at  skrive  Koagouavnouc  paa.  som  først  gav  Nøglen  i 
Hænde  til  at  løse  Hieroglypfskriftens  Gaader. 

dette  et  Stykke  af  en  Kiste  af  Sykoinoretra^  saml  nogle 
Mumierester  indviklet  i  liarpixet  Linned.  En  arabisk 
Historieskriver  meddeler,  at  denne  Pyramide  var  bleven 
aabnet  i  det  trettende  Aarhundrede,  men  at  man  kun 
havde  fundet  et  Stykke  at  en  Kiste  med  nogle  Bog- 
staver, som  Ingen  kunde  læse.  samt  nogle  Rester  af  en 
menneskelig  Mumie.  Nedenunder  dette  Kammer  fandt 
Vyse  et  andet,  i  hvilket  der  fandtes  en  tom  Sarkophag 
af  Basalt.  Med  overordentlig  Besvær  fik  Vyse  denne 
baaret  ud  af  Pyramiden  og  bragt  ombord  i  et  engelsk 
Skib.  Ulykkeligvis  forliste  dette  under  Spaniens  Kyst 
og  Basalt-Kisten  gik  til  Bunds  i  Middelhavet.  Derimod 
kom  Levningerne  af  Trækisten  heldigere  til  England  og 
opbevares  i  det  brittiske  Museum.  Paa  Laaget  findes 
en  Hieroglyphindskrift,  som  i  Cartouchen  bærer  Konge- 
navnet Menkara,  Herodots  Mykerinus^). 

Disse  ihærdige  Undersøgelser  have  bragt  fuld  Klar- 
hed over  Pyramidernes  Bestemmelse  ligesom  ogsaa  om 
deres  Ophavsmænd  og  derigjennem  om  Tiden  for  deres 
Opførelse,  c.  4000  Aar  f.  Chr.  Endelig  er  der  ved  dem 
vundet  et  meget  interessant  Indblik  i  deres  Bygnings- 
maade.  En  lang  Gang  fører  i  skraa  opadgaaende 
Retning  ind  i  Pyramidens  Centrum  til  Gravkammeret, 
som  benævnes  Kongekammeret.  Fra  dette  fører  to 
opadskraaende  Gange  atter  ud  til  Pyramidens  Ydersider : 
disses  Bestemmelse  er  ikke  ganske  klar,  muligvis  de 
have  tjent  til  at  føre  Luft  ind  til  Arbeiderne.  Noget 
under  dette  findes  et  andet  Kammer,  Dronningens 
Kammer,  til  hvilket  ligeledes  en  Gang  fører  hen.     Men 


')    M.  A.  Matthey,  Explorations  modernes  in  Egypte.     1869. 

t'oral  ikke  den  uhyre  Vægt  at'  hele  den  stenmasse,  som 
er  over  Kongekamret,  skulde  knuse  det,  har  man  oven- 
over det  anbragt  fire  mindre  Kamre.  Naar  det  konge- 
Hge  Lig  var  bisat,  blev  den  lange  Gang,  som  førte  der- 
ind, tillukket  og  spærret.  Det  vil  saaledes  sees,  at  med 
Undtagelse  af  hine  smaa  Gravkamre  dannede  hele 
Pyramiden  en  compact  Stenmasse.  Denne  er  saa  stor, 
al  man  efter  en  fransk  Lærds  Beregning  alene  af 
Cheops- Pyramidens  Sten  vilde  kunne  bygge  en  Mur 
om  det  nuværende  Frankrig  af  sex  Fods  Høide  og 
en  Fods  Tykkelse.  Materialet  er  Kalksten  fra  Mo- 
kattambjerget  paa  den  anden  Side  af  Floden.  Det 
blev  tilhugget  som  mægtige  Kvadersten  paa  to  eller  tre 
Fods  Høide  og  henved  den  dobbelte  Længde.  De  bleve 
lagte  lagvis  over  hinanden  uden  Anvendelse  af  Kalk 
og  omhyggelig  sammenpassede,  Pyramidens  yderste  Rand 
dannede  en  opadstigende  Trappe  i  skraa  Retning  lige 
til  Spidsen :  naar  Pyramiden  havde  naaet  sin  fulde 
Størrelse,  blev  dens  yderste  Trinrække  dækket  med 
en  Række  glat  tilhuggede  Granit-  eller  Sandsten  fra 
oven  af  nedefter,  saaledes  at  Pyramidens  Yderside 
kom  til  at  danne  en  glat  Flade  fra  Toppen  til  Foden. 
Pyramiden  opførtes  fra  inden  af,  idet  man  om  en 
liden  fast  Kjærne  lagde  en  Omgang  Sten  og  fort- 
satte hermed,  saaledes  at  Omgangene  bleve  større 
og  større.  Pyramidens  endelige  Størrelse  afhang  af 
Længden  for  vedkommende  Pharaos  Regeringstid,  idet 
det  blev  hans  Eftermands  Sag  at  give  Pyramiden  dens 
Afslutning  ved  at  afglatte  Ydersiderne ').     De  to  store 

')   Mod  denne  Opfattelse,  som  navnlig  Lepsius  gjorde  gjældende, 
liai-  dog  Maspero   og  andre    nyere    Forskere   nedlagt    Imlsi- 

Pyramider  have  hver  en  Høide  af  over  400  Fod,  med 
en  oprindelig  Grundlinie  paa  henved  7(iO  Fod:  den 
tredie  har  ikke  den  halve  Størrelse. 

Disse  ældgamle  Bygninger  have  vakt  alle  Tiders 
Beundring  og  Studsen.  Ved  deres  uhyre  Stenmasse, 
den  fortrinlige  Technik,  den  store  Regelmæssighed  og 
faste  Afslutning  staae  de  som  talende  Udtryk  for  den 
pharaonisk-ægyptiske  vældige  Trods  og  titaniske  Higen  — 
den  samme  Aand,  der  paa  heel  anden  Vis  har  skaffet 
sig  et  ligesaa  talende  Udtryk  i  hin  Pharao,  om  hvem 
der  fortælles,  at  han  forhærdede  sit  Hjerte  og  i  dum- 
dristigt Hovmod  indlod  sig  i  Strid  med  selve  den 
almægtige  Gud.  De  Pharaoner,  som  opførte  Pyra- 
miderne, tilsigtede  herved  at  bygge  sig  »evige  Boliger«, 
ikke  af  den  Art,  som  Apostelen  Paulus  omtaler,  hvilke 
ikke  ere  ere  gjorte  med  Hænder  og  evigt  i  Himlen 
(2.  Kor.  5,  1)  —  men  tværtimod  saadanne,  som  bygges 
med  Hænder  her  paa  Jorden.  Dette  Maal  er  blevet 
naaet  gjennem  en  overordentlig  technisk  Dygtighed  og 
en  uhyre  Villiestyrke,  forsaavidt  man  overhovedet  kan 
bygge  »evige  Boliger«  paa  denne  Jord,  hvor  Alt  er 
Foranderlighed  underkastet.  Pyramiderne  have  virkelig 
trodset  Aartusinder,  men  Pharaonernes  Lig  have  de 
rigtignok  ikke  kunnet  skærme  mod  rovgriske  Skatte- 
søgeres Angreb.  Heller  ikke  have  Pyramiderne  staaet 
ganske  urørte  af  Tidens  Tand.  Af  den  store  Cheops- 
Pyramide   er  den   øverste   Spids  bleven  brudt  af,    saa- 


gelse.  De  gjore  gjældeiide,  at  Pyramidens  indre  Anlæg  med 
Gange  og  Kamre  maa  Jiave  været  paatænkt  fra  først  af,  samt 
at  der  intet  Forhold  er  mellem  Pyramidernes  Størrelse  og 
vedkommende  Pharaoners  Regeringstid. 

H.  Scharliiip,  Reisestudier.  / 

ledes  at  Toppen  danner  en  Flade  paa  flere  Kvadrat- 
alens Størrelse.  Ligeledes  er  hele  den  ydre  Beklædning 
borttagen,  saa  at  nu  hele  Pyramiden  danner  en  opad- 
stigende Trinrække,  ad  hvilken  man  med  nogen  Besvær 
kan  bestige  den.  Det  Samme  gjælder  om  den  anden 
store  Pyramide,  dog  er  her  den  øverste  Deel  af  Be- 
klædningen og  den  øverste  Spids  blevet  bevaret.  Mest 
medtagen  er  den  tredie  Pyramide,  Menkara-Pyramiden, 
thi  den  forsøgte  en  ægyptisk  Sultan  i  det  trettende 
Aarhundrede  at  benytte  til  Stenbrud.  De  store  Kvader- 
sten vare  imidlertid  saa  fast  sammenføiede,  at  han 
efter  otte  Maaneders  haarde  Anstrængelser  maatte  op- 
give Forsøget  og  lade  Pyramiden  blive  staaende.  Den 
samme  frugtbare  Tanke  at  benytte  Pyramiderne  til 
Stenbrud  havde  i  vort  Aarhundred  Mehemed  Ali.  Ved 
Hjælp  af  Krudt  og  den  moderne  Techniks  Hjælpemidler 
kunde  dette  vel  have  ladet  sig  gjøre,  men  heldigvis 
lykkedes  det  det  europæiske  Diplomati  i  Kairo  at  faae 
ham  til  at  opgive  denne  herostratiske  Plan*). 

Foruden  de  tre  store  Pyramider,  hvoraf  Menkara- 
Pyramiden  dog  neppe  har  den  halve  Høide  af  de  to 
andre,  findes  der  nogle  smaa  Pyramider.  Alle  disse 
danne  i  Forening  en  Gruppe,  som  udgjøre  et  Led  i  den 
lange  Bække  Pyramider,   der  i  henved  to  Mils  Længde 


*)  Endnu  i  October  1890  meddeler  en  Indsender  i  Times  fra 
Kairo,  at  et  Par  Scheiker  med  en  ret  betydelig  Arbeidsstyrke 
ere  ifærd  med  at  bryde  Stenblokke  fra  de  underste  Lag  af 
de  to  store  Pyramider.  Stenblokkene  hugges  itu  paa  Stedet 
og  skulle  anvendes  til  Bygningsmateriale.  Indsenderen  ud- 
taler sin  Harme  over,  at  Sligt  kan  finde  Sted  i  et  Land,  som 
staaer  under  engelsk  Administration  (Berl.  Tid.  f.  20.  October 
1890). 

strækker  sig  langs  den  libyske  Ørken  Vesten  lor  det 
gamle  Memphis.  Deres  samlede  Antal  er  henved  70, 
dog  kan  ingen  af  de  Andre  i  Størrelse  maale  sig  med 
de  to  omtalte.  Alle  høre  til  den  vidtstrakte  Nekropolis 
omkring  Memphis,  der  nu  ligger  skjult  under  Ørken- 
sandet, af  hvilket  kun  den  lange  Række  Pyramider 
rage  op.  Næsten  alle  disse  ere  Kongegrave  for  et 
Tidsrum  af  et  Aartusind :  da  Residentsen  blev  for- 
lagt fra  Memphis  til  Theben  i  Øvreægypten,  ophørte 
Pyramidebygningen,  og  man  valgte  andre  Former  for 
Kongegravene. 

I  umiddelbar  Nærhed  af  de  store  Pyramider  findes 
et  andet  Monument,  der  i  ikke  mindre  Grad  ved  sin 
høie  Ælde  og  sin  Kæmpemæssighed  fængsler  Opmærksom- 
heden, det  er  den  store  Sphinx.  For  det  Meste  er 
hele  Ryggen  dækket  af  Ørkensandet,  som  stadig  hvirvler 
hen  over  den,  og  kun  Hovedet  rager  majestætisk  op  og 
seer  ud,  som  om  det  var  umiddelbart  voxet  op  af 
Ørkenen.  I  den  nyere  Tid  er  den  flere  Gange  med  stort 
Besvær  og  Bekostning  bleven  udgravet  af  Sandet,  bl.  A. 
af  Caviglia  (se  ovenfor  S.  59).  Herved  er  man  kommen 
til  Kundskab  om  dens  Formation  og  Tilblivelse.  Den 
er  nemlig  bleven  dannet  af  en  naturlig  Klippe,  der 
maa  have  havt  nogen  Lighed  med  en  hggende  Løve, 
idet  man  deels  har  hugget  Klippen  til,  deels  har  føiet 
Bygningsværk  til  og  udfyldt  Revner  og  Huller.  Kroppen 
er  kun  i  ringe  Grad  blevet  formet,  derimod  er  Hals  og 
Hoved  ypperlig  dannede.  Det  Udtryk  af  ophøiet  Maje- 
stæt og  mild  Ro,  som  hviler  over  det  mod  Østen  vendte 
Ansigt,  har  til  alle  Tider  vakt  de  Reisendes  Beundring. 
Desværre  have  Araberne,    der  som  alle  Muhamedanere 

at'skye  Fremstillinger  af  Menneskeskikkelser,  handlet  ilde 
med  den,  idet  de  have  slaaet  en  Deel  af  Næsen  af  og 
beskadiget  Læberne,  hvorved  Ansigtets  Form  har  faaet 
noget  Negeragtigt.  De  store  Talstørrelser  i  Maalene 
ville  kunne  give  en  Forestilling  om  det  colossale  Monu- 
ment: den  fulde  Høide  af  den  liggende  Figur  fra  Fod- 
stykket til  Hovedissen  er  60  Fod;  af  Ansigtets  enkelte 
Dele  er  Næsen  o  Fod  høi,  Øret  4  Fod,  og  Munden  7 
Fod  lang.  Om  en  Mand  vilde  kravle  op  og  staae  paa 
den  øverste  Rand  af  Øret,  vilde  han  dog  ikke  være 
istand  til  at  naae  op  til  Issen. 

Som  Pyramiderne  naaer  ogsaa  dette  Kæmpeværk 
op  til  den  fjerneste  Oldtid.  En  hidskrift,  som  man 
fandt  paa  en  Tavle  ved  Sphinxens  Fødder,  nævner 
Thutmes  HI  af  det  18.  Dynasti  (omtrent  1700  f.  Chr.). 
Men  det  er  dog  neppe  rimeligt,  at  denne  store  Erobrings- 
Pharao,  som  havde  sin  Residents  i  Theben,  skulde  have 
ladet  et  saadant  Kæmpeværk  opføre  i  Memphis,  som 
den  Gang  ikke  længer  var  Hovedstad.  Rimeligere  er 
det,  at  Thutmes  HI  kun  har  ladet  foretage  en  nødven- 
dig Restauration.  Dette  bekræftes  ved  en  anden  Ind- 
skrift, som  Mariette  fandt,  og  som  nævner  Chufu  (Cheops) 
og  omtaler  Sphinxen  alt  existerende  paa  hans  Tid. 
Heraf  følger,  at  Sphinxen  er  endnu  ældre  end  den 
største  af  Pyramiderne  og  herved  avancerer  den  op  til 
noget  nær  at  blive  det  ældste  Menneskeværk,  som  vi 
overhovedet  kjende  paa  Jorden,  hvad  der  i  ikke  ringe 
Grad  forøger  vor  Interesse  for  den. 

Da  Sphinxen,  den  bekjendte  Sammenstilling  af  en 
Løvekrop  og  et  Menneskehoved,  jævnhg  brugtes  til 
Portrætstatue  af  Pharao,  har  man  troet,  at  dette  ogsaa 

var  Tilfældet  med  deii  store  Si)hinx  og  nærmest  {ijteUel 
paa  ThiUmes  III.  Men  ogsaa  herom  har  Mariettas  Ud- 
gravning bragt  Oplysning  ved  at  finde  dens  Navn  Har- 
em-Khu  d.  e.  Horus  (Solguden  i  i  sin  Opgang,  hvorat 
Gråskerne  dannede  Navnet  Harmachis.  Sphinxen  er 
allsaa  et  Billed  af  Solguden  og  har  som  saadan  været 
Gjenstand  for  Tilbedelse.  Hermed  stemmer  en  Tavle, 
man  fandt  ved  Sphinxens  Fod.  hvilken  viser  Sphinxen 
med  den  vingede  Solskive  paa  Hovedel.  liggende  paa 
et  Alter,  samt  en  Indskrift  af  Bønner,  henvendte  til 
den.  I  Hovedet  paa  den  store  Sphinx  findes  et  Hul. 
henved  tre  Fod  dybt.  og  Mariette  antager,  at  deri  har 
ved  de  aarlige  Fester  til  Ære  for  Sphinxen  været  an- 
bragt en  gylden  vinget  Solskive.  Dette  forklarer  os 
ogsaa.  at  dens  Aasyn  er  vendt  mod  Øst.  lige  mod  den 
opgaaende  Sol. 

Ved  fortsatte  Udgravninger  i  Sandet  omkring  Sphinxen 
gjorde  Mariette  et  nyt  mærkeligt  Fund.  nemlig  et  hidtil 
ukjendt  Tempel.  Det  er  bygget  af  Granitblokke,  Væggene 
ere  dækkede  med  Alabasterplader,  som  ere  speilglat 
polerede,  atter  her  finder  man  den  fortrinlige  techniske 
Behandling.  Indskrifter  og  Billedværk  mangler  ganske, 
hvorfor  der  hersker  Uenighed  om  Bygningens  Bestem- 
melse, idet  Nogle  holde  den  for  et  Tempel  og  sætte  den 
i  Forbindelse  med  Sphinxdyrkelsen.  Andre  derimod  for 
et  stort  Gravanlæg.  En  desværre  sønderslaaet  Votiv- 
tavle  bar  i  Hieroglypher  Chal'ras  (Chefrens)  Navn.  og 
i  en  dyb  Brønd,  der  var  fyldt  af  Sand.  fandt  Mariette 
flere  Statuer  af  denne  Pharao.  Formodentlig  vare  de 
styrtede  herned  forat  bevares  under  et  pludseligt  fjendt- 
ligt  Overfald.     To   af  disse  Statuer,   udhuggede  i   den 

liaardo  Diorit  og  vel  bevarede,  bleve  opstillede  i  Bulak- 
niuseet  (jvfr.  ovenfor  S.  67).  Disse  Fund  tyde  paa,  at 
Bygningen  er  af  høi  Ælde,  samtidig  med  eller  maaskee 
ældre  end  de  store  Pyramider,  i  hvert  Fald  foruden 
disse  den  eneste  Bygning,  som  vi  kjende  fra  de  første 
Dynastier. 

Rundt  om  Pyramiderne  og  Sphinxen  findes  en 
Mængde  Grave,  fritstaaende  eller  udhuggede  i  Fjeldet, 
nu  for  største  Delen  dækkede  af  Sand.  I  dem  ere 
Præster  og  Rigets  Stormænd  begravede,  alle  fra  det 
t'jerde  og  femte  Dynasti.  De  have  afgivet  en  rig  Fund- 
grube for  ægyptiske  Oldsager,  som  herfra  ere  blevne 
førte  til  Bulakmuseet.  — 

—  Af  alle  Kairos  Mærkværdigheder  er  der  ingen, 
som  i  den  Grad  er  Gjenstand  for  Skuelysten,  som  Pyra- 
miderne hinsides  Floden.  Kommer  man  med  Jernbanen 
fra  Alexandria,  er  det  Første,  man  speider  efter,  Pyra- 
miderne —  og  seiler  man  opad  Nilfloden,  bliver  Øiet 
ligeledes  med  næsten  magisk  Kraft  draget  hen  imod 
dem.  Kommer  man  op  paa  Citadellet,  hvor  man  har 
Staden  med  dens  Moskeer  og  Minareter  udbredt  for 
sine  Fødder,  eller  hvilkensomhelst  anden  Plads,  hvorfra 
haves  en  vid  og  fri  Udsigt  —  altid  søger  Øiel  uvilkaar- 
lig  i  sydvestlig  Retning  forat  see  de  solbelyste  Pyra- 
mider hæve  sig  som  Spidser  i  Horizonten.  Neppe  er 
der  nogen  europæisk  Reisende,  som  tilbringer  blot  et 
Par  Dage  i  Kairo,  uden  at  han  jo  anvender  i  det 
Mindste  en  af  dem  paa  en  Udflugt  til  Pyramiderne. 
Kftter  at  der  er  anlagt  et  Hotel  derude  og  plantet  en 
skyggefuld  Allee,  kan  denne  Udflugt  gjøres  uden  mindste 
Besvær.    Mine  Reisefæller  vare  meget  ivrige  forat  komme 

derud,  og  jeg  var  med  al  Fonioielse  rede  til  at  følge 
med  for  endnu  engang  efter  saa  mange  Aars  Forløb  at 
hilse  paa  de  gamle  Stenkæmper. 

Vor  eneste  Frygt  var  Chamsinen.  Denne  hede 
Ørkenvind,  der  i  Lighed  med  vor  Paaske-Østen  blæser 
i  Løbet  af  halvhundred  Dage  (deraf  Navnet)  i  For- 
aarsmaaderne ,  gjerne  to  å  tre  Dage  ad  Gangen ,  op- 
traadte  netop  i  Foraaret  1889  med  stor  Heftighed  i 
Ægypten  og  Palæstina  og  var  os  ofte  til  stor  Plage. 
D.  8.  Marts  havde  vi  en  usædvanlig  voldsom  Chamsin, 
Himlen  var  dækket  af  et  tæt  Slør,  hvorigjennem  Solen 
saaes  som  en  matglødende  Kugle  —  dog  var  det  ikke 
Skyer,  men  det  fine  Ørkensand,  som  i  store  Masser 
hvirvledes  henover  Byen.  Selv  gjennem  de  lukkede  Vin- 
duer trængte  det  ind  i  Værelserne,  og  fra  en  Vandring, 
som  vi  foretoge  i  Bazarerne,  kom  vi  hjem  med  et  tykt 
Lag  Støv  og  Sand  over  vore  Klæder.  Bleve  vi  over- 
raskede af  en  saadan  Chamsin  ved  Pyramiderne,  vilde 
vi  aldeles  Intet  kunde  see  derude. 

Heldigvis  var  vor  Frygt  ugrundet.  Ganske  vist 
laa  der  atter  tæt  Taage  over  Kairo,  da  vi  om  Mor- 
genen d.  12.  Marts  kom  ned  paa  Torvet  og  bestege 
vore  Æsler,  men  dette  viste  sig  snart  at  være  en  al- 
mindelig Taage  af  Dunst  og  Damp,  der  nærmest  maatte 
antages  at  bebude  godt  Veir.  Da  vi  rede  over  den 
store  Nilbro,  laa  den  rigtignok  over  Floden  saa  tæt 
som  en  Londonertaage  og  ligeledes  paa  den  anden 
Side,  hvor  en  Mængde  Landboere  strømmede  os  i  Møde, 
som  paa  deres  Æsler  og  Kameler  bragte  Grøntsager  til 
Staden.  Yi  rede  forbi  store  Haver,  som  ligge  omkring  et 
af  Khedivens  Paladser  og  bøiede  efter  et  Par  Svingninger 

ind  i  en  |)i'ægtig  Allee  af  Akazietræer.  som  i  lige  Linie 
løror  ud  til  Pyramiderne.  Nu  begyndte  Taagen  at  lette 
og  Solen  at  bryde  frem.  Vi  gjorde  en  Bøining  ud  af 
den  snorlige  Allee  forat  speide  efter  Pyramiderne  —  jo 
ganske  rigtig,  der  laa  de  lige  foran  os  i  et  deiligt 
rosenrødt  Lys  —  tilvisse  et  vidunderligt  Skue !  Alt  som 
vi  kom  længere  frem,  gjorde  vi  af  og  til  paa  Ny  en 
Svingning  ud  af  Alleen  for  at  see  efter  Pyramiderne, 
og  bver  Gang  vare  de  voxede  betydelig.  Nu  kunde 
vi  tydelig  adskille  Enkeltheder  og  speidede  efter  den 
store  Sphinx,  som  imidlertid  fra  denne  Side  ligger 
dækket  og  ikke  kan  sees. 

Vi  stege  af  vore  Æsler  ved  Foden  af  den  store 
Pyramide.  Mærkelig  nok  gjør  den  seet  i  umiddelbar 
Nærhed  ikke  saa  grandiost  et  Indtryk  som  i  nogen  Af- 
stand: det  er  ligesom  om  Øiet  maa  være  noget  borte 
fra  det  colossale  Object  for  tilfulde  at  kunne  fatte  dets 
uhyre  Rumfang.  Hertil  kommer,  at  Virkningerne  af 
Tidens  Tand,  der  gnaver  paa  Alt,  selv  paa  Pyramider, 
tydeligere  sees  i  den  umiddelbare  Nærhed.  Yder- 
beklædningen er  revet  af,  og  de  store  Kvadersten  ere 
paa  enkelte  Steder  blevne  stærkt  molestrerede  —  den 
skjønne  Regelmæssighed,  som  er  saa  virkningsfuld  i 
nogen  Afstand,  gaaer  tildels  tabt  i  Pyramidens  umiddel- 
bare Nærhed. 

Hvad  der  nok  saa  meget  som  selve  Pyramiden 
fængslede  vor  Opmærksomhed,  var  det  brogede  Liv- 
som  rørte  sig  ved  dens  Fod.  Det  nærliggende  Hotel, 
som  var  fuldt  af  Gjæster,  der  gjøre  et  kortere  eller 
længere  Opho  Id,  har  selvfølgelig  draget  en  Mængde 
Arabere  hertil,  som  speculere  i  at  tjene  en  Bakschisch. 

Nydeligt  opsadlede  Kideæsler,  deilige  arabiske  Heste, 
Dromedarer  med  skinnende  rødt  Seletøi  føres  omkring 
og  tilbydes  til  et  Ridt  omkring  Pyramiderne,  dertil  de 
brune  og  sorte  Mennesker  i  skinnende  hvide  eller  blaa 
Kjortler  med  Turbaner  eller  brune  Fellahhuer  paa 
Hovedet  —  Alt  dette  bevægede  sig  frem  og  tilbage 
under  lystig  Talen  og  Støien.  Det  stemmede  ganske 
vist  kun  lidet  med  Ørkenens  Ensomhed  og  Pyramidernes 
dybe  Alvor  og  fremkaldte  for  min  Tanke  et  Biiled  af 
ganske  anden  Art,  nemlig  af  vor  hjemlige  Dyrehavs- 
bakke  ved  Midsommertide,  der  her  syntes  at  have  givet 
Møde  i  østerlandsk  Forklædning. 

Efter  at  have  hvilet  os  lidt  og  moret  os  over  det 
brogede  Skue  gjorde  vi  os  rede  til  at  bestige  Pyra- 
miden. Dette  er  et  yderst  besværligt  Stykke  Arbeide. 
da  hvert  af  Kæmpetrinene  er  to  eller  tre  Fod  høit, 
men  Araberne  yde  beredvillig  Hjælp,  og  Opstigningen 
gaaer  for  sig  under  den  største  arabiske  Lystighed.  To 
Mand,  smidige  som  Katte,  tage  En  under  hver  Arm, 
medens  en  tredie  skyder  bag  paa,  og  desuden  følges 
man  af  en  lille  ligesaa  tjenstvillig  som  overflødig 
Skare.  En  bærer  en  Krukke  med  Nilvand,  hvoraf  han" 
idelig  tilbyder  en  styrkende  Drik,  en  Anden  har  be- 
mægtiget sig  Stokken  eller  Ridepidsken  og  bærer  den 
med  stor  Iver  op  til  Pyramidens  Top,  hvor  man  al- 
deles ingen  Brug  har  for  den,  en  Tredie,  der  af 
Araberne  kaldes  il  Dotiore,  gnider  af  og  til  den  Rei- 
sendes Ben,  for  at  de  ikke  skulde  blive  altfor  stive  — 
og  saa  endnu  to  eller  tre  Stykker,  som  opmuntre  ved 
deres  Tilraab.  Saa  begynder  Opstigningen  eller  rettere 
Ophalingen,    hvor  man   i  rivende  Fart   bliver  slæbt  op 


106 

nd    Kæmpelrinene,    medens   hele   Skaren    istemmer   en 
skingrende  Arabersang,  hvis  stadige  Omkvæd  er 

Colossal  —  pyramidal! 

Bakschisch  bakschisch! 
Af  og  til  gjøres  der  Holdt,  hvad  der  nok  kan  være 
nødvendigt  forat  faae  Veiret,  man  tager  Plads  paa  et 
af  Trinene,  omgivet  af  den  larmende  Araberskare, 
stirrer  ned  i  den  svimlende  Afgrund  foran  sig,  idet  man 
med  Gysen  tænker  paa,  hvordan  man  skal  komme  vel 
ned  igjen  uden  at  brække  Halsen.  Disse  melancholske 
Betragtninger  afbrydes  ved  et  nyt  Opbrud,  og  saaledes 
vedbliver  det,  indtil  man  har  naaet  Toppen.  Here  we  are\ 
Heroppe  er  en  Flade  paa  femten  eller  sexten 
Kvadratalen.  Naar  man  nu  blot  kunde  faae  Lov  at 
nyde  den  storartede  Udsigt  i  Ro!  Men  herpaa  er  der 
ikke  at  tænke,  thi  Araberne  trænge  sig  sammen  om 
En  og  begynde  en  levende  og  yderst  paatrængende 
Handelsforretning  med  Skarabæer,  Glasstumper,  Mumie- 
ben og  andre  Rarieteter.  Forgæves  paabyder  man 
Taushed  —  skænder  —  truer  —  ja  tilsidst  endog  tordner 
-  Alt  dette  gjør  lige  den  modsatte  Virkning  og  ægger 
kun  Araberne  til  at  skrige  saa  meget  høiere.  Endelig 
faaer  man  den  heldige  Idee  at  lade,  som  om  man  pludse- 
lig var  bleven  stokdøv,  og  stirrer  ud  i  det  tomme  Rum 
uden  at  give  en  Lyd  fra  sig.  Det  hjælper  —  Araberne 
trække  hen  til  en  anden  af  Selskabet,  og  man  faaer 
nogle  Minutters  Frist  til  at  see  sig  om  fra  det  høie 
Stade.  Skjøndt  det  er  klart  Solskin,  erHorizonten  dog 
taaget  og  diset  og  svømmer  ud  i  det  Ubestemmelige. 
Men  de  nærmere  Omgivelser  ligge  udstrakt  for  Ens 
Fødder    i    et   tydeligt   Fugleperspektiv.     Allerførst   hele 

Pyramidesaniliiigeii  med  de  omkring  samme  liggende 
Grave,  Alt  liggende  i  det  hvide  Ørkensand.  Med  Kik- 
kerten speide  vi  efter  den  store  Sphinx  —  endelig  faae 
vi  Øie  paa  den,  men  seet  oppe  fra  denne  Høide  (tre 
og  en  halv  Gang  saa  høi  som  Rimdetaarn)  seer  den 
vældige  Stenkolos  ud  som  et  Stykke  Legetøi,  der  er 
f^tukket  ned  i  Sandet.  Øiet  søger  videre  frem  og  over- 
skuer den  store  Flade,  hvor  forhen  det  folkevrimlende 
Memphis  stod  med  sine  straalende  Paladser  og  Tempel- 
Pyloner  —  nu  er  Alt  borte,  og  man  seer  kun  den  vidt- 
strakte Palmeskov  som  en  dunkel  Skygge  over  Stedet. 
Mod  Vest  strækker  den  uhyre  Sandørken  sig,  og  her- 
oppe fra  kan  man  ret  see  de  skarpe  Grænser  imellem 
de  grønne  Marker  og  Skove  og  den  golde,  ufrugtbare 
Ørken  —  den  skarpeste  IModsætning  mellem  Livet  og 
Døden,  der  støde  umiddelbart  op  til  hinanden.  Mod 
Øst  sees  Nilens  blanke  Strøm  og  hinsides  den,  i 
nordvestlig  Retning,  skinner  Kairo  med  sine  Minareter 
og  det  lysgule  IMokattambjerg. 

Nedstigningen  er  endnu  besværligere  end  Opstig- 
ningen. Under  den  sidste  har  man  dog  altid  Noget 
at  holde  sig  til,  nemlig  Pyramiden  selv,  opad  hvis 
Kæmpelegem  man  kravler  til  Veirs.  Men  ved  Ned- 
stigningen har  man  intet  Andet  end  den  tomme  Luft 
—  de  høiere  liggende  Trin  skjule  nemlig  de  lavere 
liggende,  saa  at  man  hele  Tiden  stirrer  ned  i  det 
svimlende  Dyb,  hvis  man  da  ikke  foretrækker  at  fæste 
Blikket  stivt  paa  sine  egne  Fødder.  Heldigvis  ere 
Araberne  ved  Haanden,  de  springe  idelig  i  Forveien 
forat  fange  En  op.  Efterhaanden  som  man  kommer 
længere    ned,    og  Dybden    aftager   foran  En,    beroliges 

Sindet,  og  omsider  naaer  man  Pyramidens  Fod.  Her 
kommer  nu  det  sidste  store  Spektakelnummer,  idet 
Araberne  skulle  have  den  lovede  Betaling  med  til- 
hørende Bakschischer,  og  Alle  møde  op  med  de  samme 
Krav,  baade  de,  som  have  hjulpet  og  de,  som  Intet 
have  g,jort.  Efter  nogen  Tids  heftige  Strid  og  Mund- 
huggeri slipper  man  bort,  efterat  man  saa  nogenlunde 
har  tilfredsstillet  deres  Krav,  thi  om  en  fuldkommen 
Tilfredsstillelse  kan  der  ikke  være  Tale,  med  mindre 
man  da  vilde  spadsere  aldeles  afklædt  og  nøgen  derfra. 

Pyramidernes  Indre  havde  jeg  alt  tidligere  beseet 
og  ønskede  ikke  at  gjentage  Besøget,  da  der  ingen 
Billeder  eller  Fremstillinger  ere  at  see,  men  kun  de 
glatte  Vægge  og  den  beundringsværdige  Technik,  med 
hvilken  de  uhyre  Stenblokke  ere  sammenpassede  og 
afglattede.  I  det  bælmørke  Indre  hersker  som  i  Apis- 
gravene  altid  den  samme  trykkende  Lummerhede  af 
21"  R.  Indstigningen  er  tilmed  yderst  besværlig,  da 
man  maa  gaae  bøiet  og  idelig  staaer  Fare  for  at 
rutsche  ned  i  Dybet  ad  de  glatte  skraanende  Gange. 
Men  ogsaa  her  følge  Araberne  med  og  have  godt  Tag 
i  En,  hvorved  mulige  Ulykkestilfælde  forhindres. 

Vi  tyede  derefter  ind  i  Mena-Hotellet,  der  har 
Navn  efter  den  første  ægyptiske  Pharao  Mena,  der  skal 
have  anlagt  Memphis  og  bygget  det  store  Ptah-Tempel 
sammesteds.  I  Hotellet  indtoge  vi  et  Maaltid  og  hvilede 
derefter  ud  i  de  luftige  Værelser.  Det  er  indrettet  med 
engelsk  Comfort;  særlig  morede  det  mig  at  betragte; 
den  lille  Have  udenfor,  der  bestaaer  af  det  bare  Sand, 
i  hvilket  det  dog  med  Flid  og  Kunst  er  lykkedes  at 
fremdrive  nogle  enkelte  Planter.    Fra  en  Veranda  havde 

mail  L'dsigt  til  (Ihcops-Pyramiden,  der  skiuucudc  i  Sol- 
lyset reiste  sig  ligeoverfor. 

ECterat  have  udhvilet  os  bestege  vi  atlor  vore 
Æsler  forat  gjøre  en  Tour  rundt  om  Fyramiderne  og 
Gravene  omkring  dem.  1  de  sidste  har  man  gjort  rige 
Fund,  som  tildels  opbevares  i  Bulakmuseet,  men  iøvrigt 
ere  de  fleste  af  dem  i  temmelig  ødelagt  Stand  og  frem- 
byde langt  fra  saa  rig  en  Billedpragt  som  Gravene  ved 
Sakkarah  og  ved  Øvre-Nilen. 

Tilsidst  gjorde  vi  Holdt  foran  den  store  Sphinx 
torat  tage  den  i  Øjesyn.  Som  ovenfor  fortalt,  havde 
Mariette  faaet  den  udgravet  1853,  senere  er  den  atter 
tilsandet,  men  netop  i  de  sidste  Aar  paa  Ny  bleven  ud- 
gravet af  et  fransk  Selskab.  Vi  kunde  altsaa  nu  beskue 
Kolossen  efter  dens  fulde  Høide,  som  den  laa  dernede 
i  sin  dybe  Sandhule.  Men  jeg  tilstaaer,  at  den  gjorde 
et  stærkere  og  mere  imponerende  Indtryk  paa  mig,  da 
jeg  første  Gang  saa  den.  hvor  kun  det  uhyre  Hoved 
saaes  rage  op  over  Sandet.  Det  virkede  den  Gang  mere 
som  en  sluttet  Totalitet  og  saae  næsten  ud,  som  om 
det  umiddelbart  var  skudt  op  af  Ørkenen.  Noget  for- 
styrrede ogsaa  de  mange  Turister,  som  færdedes  her. 
Netop  ligeoverfor  havde  en  Englænder  taget  Flåds, 
ridende  paa  en  Dromedar  og  iført  en  lys  Reisedragt 
med  en  mægtig  grøn  Solskjærm  over  Hovedet,  medens 
et  Far  Damer  stode  ved  hans  Side.  Denne  besynderlige 
vis-a-vis  Gruppe  til  den  store  Sphinx  fremkaldte  hos 
mig  Fornemmelser,  der  rigtignok  gik  mere  i  Retning 
af  det  Komiske  end  af  det  Ophøiede. 

Fra  Sphinxen  begave  vi  os  til  hin  ældgamle  Byg- 
ning, være  sig  Tempel  eller  Gravbygning,  som  Mariette 

har  udgravet  og  bragt  for  Dagens  Lys  efter  en  tusind- 
aarig  Glemsel.  Ad  en  Trappe  stiger  man  ned  mellem 
de  høie  Sandvolde  og  kommer  ind  i  en  lang  Gang,  der 
fører  til  en  stor  Hal  med  firkantede  Granitpiller;  de 
store  Overliggere,  som  hvile  ovenpaa  dem,  ere  endnu 
bevarede. 

Derefter  endnu  et  lille  Hvil  i  Mena-Hotellet  og  et 
Blik  paa  det  brogede  Liv,  som  rørte  sig  omkring  det, 
og  saa  tiltraadte  vi  Hjemtouren.  I  den  lange  Akazie- 
Allee  vendte  vi  os  mere  end  een  Gang  om  forat  sende 
vor  Afskedshilsen  til  de  gamle  Bygninger.  Og  saa  gik 
det  tilbage  til  Nilen  i  rask  Trav.  Det  var  atter  en  deiUg 
Aften;  et  gyldent  Sollys  lagde  sig  over  Markerne, 
medens  Luften  var  fuld  af  kvægende  Friskhed.  Vi  kom 
forbi  et  Vandløb.  Markerne  derom  vare  saa  friske,  at 
vi  uvilkaarlig  udbrøde:  »Det  seer  jo  ud  som  Ribe  Aa!<^ 
Men  naar  vi  saa  lod  Blikket  svæve  længer  ud  og  i 
Horizonten  saae  svalende  Palmetræer  og  Spidser  af  fjerne 
Pyramider  — ja  da  mindedes  vi  om,  at  vi  vare  »fremmede 
i  Ægyptens  Land«.  I  Løbet  af  halvanden  Time  naaede 
vi  ned  til  den  store  Nilbro,  hvor  en  travl  Menneske- 
masse mylrede  frem  og  tilbage.  Aftenens  dæmrende 
Skygger  lagde  sig  over  Floden  og  over  Kalifstaden,  som 
nu  er  blevet  Landets  Hovedstad  istedetfor  Oldtidens 
pharaoniske  Residents  paa  den  modsatte  Nilbred. 


V. 

Nyere  Terræn-Undersøgelser  i  Jerusalem. 

Jjlandt  alle  topographiske  Æmiier  er  neppe  noget 
paa  een  Gang  saa  interessant  og  saa  vanskeligt  at 
behandle  som  Jerusalem.  Interessant  er  det  paa  Grund 
af  den  store  Betydning,  som  der  tilkommer  denne  Stad 
i  Menneskeslægtens  religiøse  Udviklingshistorie,  og  det 
eiendommelige  Skær.  som  derved  falder  over  de  for- 
skjellige  Localiteter  i  samme.  Zion,  Moria,  Oliebjerget 
ere  for  os  hellige  og  dyrebare  Barndomsminder,  ja  de 
ere  mere  end  dette,  thi  disse  Navne  indeslutte  tillige 
en  høiere  Symbolik,  de  blive  for  os  Udtryk  for  en 
kommende  Aandens  Herlighed,  der  skal  aabenbares 
paa  os,  naar  den  nærværende  Forkrænkelighed,  under 
hvilken  vi  nu  sukke,  er  bleven  afløst  af  Uforkrænkelig- 
hed. Intet  Under,  at  disse  Navne,  allerede  naar  vi  see 
dem  paa  Kortet,  kunne  vække  anelsesfulde  Stemninger 
i  os,  men  end  mere  gjælder  det.  naar  vi  see  dem  i 
deres  Virkelighed,  vandre  frem  og  tilbage  over  dem. 
betragte  dem  i  deres  indbyrdes  Beliggenhed  og  nøie 
undersøge  deres  Udstrækning  og  Grændser.  Men  frem- 
byder saaledes  Jerusalems  Topographi  sin  særegne 
Interesse  for   os,    saa  frembvder   dette  Studium  ogsaa 

storo  eieiidommelige  Vanskeliglieder.  Thi  kun  faa  Steder 
er  der.  hvor  >  Ødelæggelsens  Vederstyggelighed«  har  hærget 
saaiedes  som  her.  og  maaskee  neppe  nogen  By,  der  saa 
hyjipig  har  maattet  friste  Beleiringens  og  Erobringens 
haarde  Lod.  Uagtet  Jerusalem  efter  sit  Navn  betyder 
»Fredens  Stad«,  har  den  dog  atter  og  atter  været  ud- 
sat for  Krigslykkens  Omskiftelser.  Man  tæller  i  dens 
Historie  35  Beleiringer  og  26  Erobringer^)  og  deriblandt 
mindst  tre  totale  Ødelæggelser,  hvor  Staden  ødelagdes 
i  Bund  og  Grund.  Navnlig  var  Ødelæggelsen  i  Aaret  70 
ved  Romerne  under  Titus  saa  forfærdelig,  at  det  sam- 
tidige Øienvidne  Flavius  Josephus,  der  har  givet  os  en 
yderst  malende  Beskrivelse  af  Jødefolkets  fortvivlede 
Dødskamp  overfor  de  grusomme  Romere,  siger:  »Staden 
blev  saaiedes  ødelagt  og  sløifet,  at  hvem  der  kom  der- 
til, skulde  neppe  troe,  at  der  havde  været  en  Stad«  -), 
Havde  Jerusalem  nu  havt  en  Beliggenhed  som  Kjøben- 
havn.  liggende  paa  en  stor  og  flad  Slette,  da  vilde  en 
saa  total  Ødelæggelse  for  saa  mange  Aarhundreder 
siden  have  umuliggjort  alle  topographiske  Undersøgelser 
paa  selve  Stedet,  og  vi  maatte  da  indskrænke  os  til  at 
sammenstille  de  faa  og  sparsomme  Optegnelser,  som  vi 
kunne  finde  i  de  gamle  Skrifter,  navnlig  hos  den  om- 
talte Historieskriver  Josephus.  Men  hvad  der  har  gjort 
det  muligt  for  os  endnu  trods  al  Jerusalems  Forstyrrelse 
at  kunne  anstille  Efterforskninger  paa  selve  Stedet,  er 
de  særegne  Terrainforhold.  Jerusalem  er  nemlig  en 
Bjergstad,  liggende  paa  Bjerge  og  mellem  Bjerge.    Her- 

')  De   findes  anførte  i  Vollratli   Vogt.    Det    hellige  Land,    1879. 

S.  331  i. 
-')  De  bcllo  .ludaico  VU.  1. 

ved  har.  hvad  vi  kunne  kalde  Stadens  Natur-Physiognonii 
faaet  en  saa  energisk  Udprægning.  at  ingen  Ødelæggelse 
iuir  formaaet  heelt  at  tilintetgjøre  den.  Mod  Vest,  Syd 
og  Øst  var  Staden  ved  dybe  Dale  skilt  fra  de  omliggende 
Hjerge  og  herved,  i  Forening  med  en  stærk  Fæstnings- 
mur.  saa  godt  befæstet,  at  intet  Angreb  nogensinde  har 
fundet  Sted  fra  nogen  af  disse  tre  Sider.  Dens  svage  Side 
var  derimod  mod  Nord.  hvor  Plateauet  mere  umærkelig 
glider  over  i  den  bredere  Høideryg.  Her  var  derfor 
Staden  allerede  tidlig  beskyttet  ved  to,  senere  ved  tre 
stæ>rke  Mure.  forsynede  med  Taarne.  Fra  denne  Side 
ere  derfor  alle  Angreb  blevne  rettede  mod  Staden,  saa- 
ledes  Assyrerne  under  Sancherib  —  Chaldæerne  under 
Nebukadnesar  —  Romerne  under  Pompejus.  senere 
under  Titus  —  i  Middelalderen  Korsfarerne  —  alle 
disse  rettede  deres  Angreb  og  Stormløb  mod  Nordsiden. 
Staden  selv  var,  efter  Josephus.  bygget  paa  to 
Høie.  der  adskiltes  ved  en  Dal,  Tyropoondalen.  som 
var  tæt  bebygget  med  Huse  ^).  Den  vestre  af  disse  Høie 
var  langt  bredere  og  høiere  end  den  østre,  paa  hin  laa 
efter  Josephus  Overstaden  og  den  antages  almindelig 
for  at  være  Zion.  hvilket  Navn  mærkelig  nok  slet  ikke 
forekommer  hos  Josephus.  Den  østre  Høi  var  smallere 
og  lavere,  Josephus'  Beskrivelse  er  her  noget  uklar, 
men  synes  at  gaae  ud  paa.  at  den  østre  Høi  ved  Ind- 
sænkninger  og  Dale  var  deelt  i  tre  Høie,  nemlig  Moria, 
paa  hvilket  Templet  laa.  Akra  (Ophel)  og  Bezetha  — 
(jvfr.  det  medfølgende  Kort  over  Jerusalem).  Alle  tire 
Høie   vare  i   Oldtiden    ved    Indsænkninger    og    Kløfter 

')  Flavius  Josephus.  De  Bello  Judaico  V.  4. 

H.  Scharling,   Beisestudier.  ^ 

skilte  fra  hinanden,  men  disse  ere  i  Tidens  Løb  blevne 
udfyldte  ved  nedstyrtede  Ruinmasser  og  Grushobe. 
Efter  Stadens  gjentagne  Ødelæggelser  tænkte  man  nemlig 
ikke  paa  at  fjerne  de  tilbagestaaende  Bygningsrester 
eller  Murmasser,  men  deels  væltedes  Saadant  ned  i 
Dalen,  deels  jævnede  man  Jorden  over  det  og  opførte 
nye  Bygninger  ovenpaa.  Naar  da  ny  Brand  og  Øde- 
læggelse hjemsøgte  disse,  bar  man  sig  ad  paa  lignende 
Vis,  og  saaledes  har  der  over  største  Delen  af  det 
gamle  Jerusalem  efterhaanden  leiret  sig  et  Gruslag  fra 
tyve  indtil  hundrede  Fods  Høide,  ovenpaa  hvilket  den 
nuværende  Stad  er  opført.  Herved  er  det  oprindelige 
stærkt  profilerede  Grundpræg  af  Byen  bleven  udvisket, 
den  danner  nu  en  jævn  Skraaning  fra  Vest  mod  Øst, 
og  Oldtidens  dybt  furede  Kløfter  kunne  nu  ofte  neppe 
kjendes  gjennem  umærkelige  Indsænkninger. 

Byens  Udstrækning  har  i  Oldtiden  ikke  været  meget 
større  end  i  vore  Dage:  i  Vest  og  Øst  er  Grænsen  an- 
givet ved  de  dybe  Dale ;  mod  Syd  har  den  strakt  sig 
noget  længere,  idet  Halvdelen  af  Zions  Bjerg  nu  ligger 
ubeboet  udenfor  Murene,  ligesom  ogsaa  Høien  Ophel. 
Syd  for  Moria,  tidligere  laa  indenfor  Murene.  Mod 
Nord  er  Grændsen  meget  omtvistet,  idet  ingen  Kløft 
eller  Dal  afgiver  nogen  virkelig  Grændse.  Mange  holde 
for,  at  den  yderste  af  de  tre  Mure  fandtes,  hvor  den 
nuværende  nordlige  Stadmur  findes;  Andre  derimod 
søge  den  yderste  (saakaldte  tredie)  Mur  meget  længere 
ude,  og  derved  drage  de  et  betydelig  større  Terræn 
indenfor  de  gamle  Stadmure. 

Den  Høide,  i  hvilken  Jerusalem  er  beliggende,  er 
mellem  2000  og  2600  Fod.    Det  høieste  Punkt  indenfor 

Murene  ligjier  mod  Nordvest,  hvor  nu  det  latinske 
Kloster  er.  det  er  2580  Fod  —  Zions  Bjerg  er  2530 
Fod  høit.  Moria  2430  Fod  —  det  laveste  Punkt  er 
Kilden  Eu  Rogel,  hvor  de  tvende  Dale.  Hinnoms  Dal 
og  Kedronsdal  støde  sammen,  det  er  1950  Fod:  ned- 
imod  dette  Punkt  sænker  hele  Terrænet  sig.  Olie- 
bjerget er  2650  Fod  høit  og  rager  altsaa  henved  150 
Fod  op  over  Byen:  fra  dets  Høider  haves  en  fortrinUg 
Udsigt  over  hele  Jerusalem,  navnlig  over  Omarmoskeen 
og  den  omgivende  Haramplads  (Oldtidens  Tempelplads), 
medens  der  til  den  modsatte  Side,  mod  Øst.  haves  et 
herligt  Skue  over  det  døde  Hav  og  de  hinsides  dette 
liggende  Moabs  Bjerge,  som  ved  Solnedgang  lysne  i 
det  deiligste  rødlige  eller  violette  Farvespil,  der  alt  som 
Solen  synker,  gjennemløber  en  heel  Scala  af  vexlende 
Farvenuancer,  indtil  omsider  Alt  forsvinder  i  Aftenens 
og  Nattens  dæmrende  Skygger.  —  Jerusalems  høie  Be- 
Uggenhed  udøver  en  kj endelig  Indflydelse  paa  Klimaet, 
der  om  Vinteren  trods  den  sydlige  Beliggenhed  hyppig 
kan  være  barskt  og  strængt.  Sne  er  ikke  ualminde- 
lig, ja  endnu  langt  ud  paa  Foraaret,  saaledes  ved  Paaske- 
tid, kan  Veiret  være  koldt  og  regnfuldt,  saa  at  Ther- 
mometretkun  naaer  op  til  8  Grader  R.  Skjøndt  Paasken 
falder  umiddelbart  efter  P'uldmaane,  kunne  Nætterne 
dog  være  baade  mørke  og  kolde,  naar  Stormen  jager 
Uveirskyerne  hen  over  Himlen.  Den  Nat,  »i  hvilken 
Herren  blev  forraadt« ,  har  neppe  været  nogen  tropisk 
Maaneskinsnat,  som  det  ofte  fremstilles  i  phantasifulde 
Beskrivelser  af  Jesu  Liv  ^),  men  synes  efter  Evangeliernes 

»)  Saaledes  t.  Ex.  i  F.  C.  Farrar's  meget  læste  The  Life  of 
Christ,  som  er  udkommen  i  en  Række  Oplag,  og  hvoraf  der 
ogsaa  foreligger  en  dansk  Oversættelse. 

s* 

Beretninger  meget  snarere  trods  Fuldmaanen  at  have 
været  en  mørk  og  kold  Nat  med  drivende  Uveirsskyer 
(jvfr.  Joh.  13.  30:  det  var  Nat  —  18.  3:  de  komme  med 
Blus  og  Fakler  og  søge  efter  Jesus  —  18.  18:  de  havde 
tændt  en  Kulild.  thi  det  var  koldt). 

Jerusalems  Bjerge  afgive  saaledes  det  første  og 
nærmeste  Holdepunkt  for  Topographien.  Hertil  kom- 
mer da  Bygningslevninger  fra  Oldtiden.  Men  i 
denne  Henseende  viser  sig  en  afgjørende  Forskjel 
mellem  Jerusalem  og  andre  Oldtidsbyer.  Medens  der  i 
Rom.  Athen.  Theben  i  Ægypten  endnu  findes  herlige 
Templer  og  Søilerækker.  der  sætte  Phantasien  i  livlig 
Bevægelse,  findes  intet  Saadant  i  Jerusalem.  Christi 
Ord  til  hans  Disciple:  der  skal  ikke  lades  Sten  paa 
Sten  tilbage  af  Alt  dette«  (Luk.  19.  44),  ere  gaaede  i 
bogstavelig  Opfyldelse.  De  prægtige  Marmorhaller,  de 
himmelhøie  Taarne,  som  Josephus  beskriver  os.  ere 
sunkne  i  Grus,  og  Øiet  leder  forgæves  efter  dem.  Salo- 
mos  og  Herodes'  pragtfulde  Tempelbygning,  der  var  et 
af  Oldtidens  Underværker,  er  saa  sporløst  forsvundet, 
at  de  Lærde  tvistes  om  Stedet,  hvor  det  har  staaet. 
Af  Alt,  hvad  der  for  Tiden  rager  op  over  Jorden,  er 
kun  Lidet  ældre  end  Korstogene,  og  næsten  Intet 
kan  føres  tilbage  til  Christi  Tid.  De  Mure.  som  nu 
omgive  Staden,  ere  opførte  af  Sultan  Soliman  d.  2den 
omtrent  1540  og  ere  for  Intet  at  regne  mod  Oldtidens 
stolte  og  faste  Murmasser.  Alt,  hvad  der  nu  er  tilbage 
fra  den  fjerne  Oldtid,  kan  mere  eller  mindre  henregnes 
til  det  underjordiske  Jerusalem.  Vi  kunne  inddele  disse 
Oldtidslevninger  i  tre  Klasser,  a)  Fundamenter  af 
INI  urene.     Her  findes   mægtige  Stenblokke  paa   20  til 

24  Fods  Længde  og  6  F'ods  Høide,  den  yderste  Hånd  i 
to  eller  tre  Tommers  Bredde  er  omhyggelig  afglattet. 
medens  den  midterste  Sten  hæver  sig  frem  derover  i 
utilhugget  Raahed.  Disse  colossale  Stene  ere  deels  fra 
Herodes"  Tid,  deels  kunne  de  vistnok  føres  heelt  op 
til  Kong  Salomo.  Saadanne  vældige  Stenblokke  findes 
saavel  paa  den  østlige  som  den  vestlige  Side  af  Ha- 
ramsmuren.  paa  sidstnævnte  Sted  er  Jødernes  Græde- 
plads,  hvor  de  hver  Fredag  Aften  samles  under  Bønner 
og  Veklager  og  paakalde  Messias,  at  han  vil  komme 
og  staae  dem  bi  til  at  opføre  deres  Tempel  paa  Ny. 
Hertil  høre  ogsaa  Levningerne  af  det  gamle  Taarn 
Pha^ael,  som  findes  i  det  nuværende  Kastel,  og  hvor 
lignende  colossale  Stenblokke  sees  i  den  nederste 
Deel.  b.  Vanddamme,  Kanalanlæg  og  Brønde. 
Jerusalem  var  i  Oldtiden  ypperlig  forsynet  med  Vand. 
saaledes  at  i  Beleiringstilfælde  Staden  var  forsynet, 
med  godt  og  rigeligt  Drikkevand,  medens  Beleirerne 
lede  Tørst.  Dette  beroede  paa.  at  man  skjulte  Kil- 
derne udenfor  Byen  og  ledede  Vandet  ved  kunstige 
Ledninger  ind  i  Byen.  Saadant  fortælles  f.  Ex.  om 
Kong  Ezechias.  da  han  skulde  forsvare  Byen  mod 
Assyrernes  Angreb  (2.  Krønn.  32.  30  jvfr.  Es.  3tS,  2). 
Disse  Kanaler  og  Vanddamme  vare  huggede  ud  gjennem 
Klipperne  og  kunne  sees  endnu  den  Dag  idag.  skjøndt 
i  en  yderst  forsømt  Tilstand,  mange  af  dem  ere  uden 
Vand.  Mest  bekjendt  er  vel  Siloams  Dam.  til  hvilken 
Jesus  henviser  den  Blindfødte,  at  han  skal  toe  sig 
(Joh.  9);  den  sees  endnu  ved  Udløbet  af  Tyropoon- 
dalen,  hvor  Josephus  angiver  os  dens  Beliggenhed. 
Bethesda  Dam  har  man  villet  eftervise  i  en  stor  Vand- 

beholder  Nord  for  Jerusalem.  Alle  disse  Vanddamme 
og  Brønde  staae  i  Forbindelse  med  hinanden  gjennem 
et  underjordisk  Kanalsystem.  Men  Nøglen  til  dette 
har  man  hidtil  forgæves  søgt  efter,  muligvis  findes  den 
oprindelige  Kilde  skjult  under  Harampladsen  og  vil 
blive  funden  ved  kommende  Udgravninger,  c)  Klippe- 
gravene i  og  omkring  Byen.  Disse  maa  ikke  tænkes 
som  vore  Grave,  der  ere  gravede  i  løs  Muldjord  og 
hurtig  forsvinde,  naar  de  ikke  idelig  vedligeholdes, 
men  de  ere  huggede  ind  i  Bjergene  som  større  eller 
mindre  firkantede  Rum  og  lukkedes  med  en  Sten,  der 
væltedes  for  (jvfr.  Matth.  27,  60).  I  en  stor  Kreds  rundt 
om  Byen  ligge  disse  Grave,  hvoraf  mange  utvivlspmt 
ere  fra  en  fjern  Oldtid,  men  da  de  ere  uden  Indskrifter, 
kan  Intet  fastsættes  herom.  Særlig  Interesse  frembyder 
den  saakaldte  Davids  Grav,  der  holdes  gjemt  under  en 
tyrkisk  Moskee.  Det  er  muligt,  at  virkeUg  Davids  og 
de  følgende  Kongers  Grave  kunne  findes  her  i  Klippe- 
grotter under  Jorden,  og  at  Udgravninger  kunne  bringe 
dem  for  Dagens  Lys,  men  Tyrkerne  forbyde  strængt 
alle  saadanne  og  tillade  ikke  engang  de  Ghristne  at 
komme  ind  og  see  Gravene.  Ikkun  Prindsen  af  Wales 
fik  paa  sin  Reise  i  Palæstina  1862  Tilladelse  til  at 
komme  derned  med  sit  Følge,  men  Besøget  var  for 
kortvarigt,  til  at  der  kunde  vindes  nølere  Kjendskab, 
og  det  er  et  Spørgsmaal,  om  Prindsen  virkelig  blev 
ført  ned  til  de  egentlige  Gravhvælvinger. 

Til  disse  faa  tiloversblevne  Levninger  af  Jeru- 
salems fordums  Herlighed  med  samt  Bjergene  og  Dalene 
er  det  altsaa,  at  de  topographiske  Undersøgelser  over 
Jerusalem  ere  henviste.    Nærmere 'Anvisning  faaes  der- 

næst  i  den  hellige  Skrift  og  hos  den  jødiske  Historie- 
skriver Flavius  Josephus.  Biblens  Angivelser  ere 
af  største  Betydning,  men  de  ere  saa  faa  og  spredte, 
at  der  af  dem  kun  vindes  et  meget  ringe  topographisk 
Udbytte,  hvad  Enhver,  der  er  nogenlunde  bevandret  i 
den  hellige  Skrift,  selv. vil  kunne  overtyde  sig  om.  En 
udførligere  Beskrivelse  af  Jerusalem,  som  det  var  paa 
Christi  Tid,  har  Flavius  Josephus  givet  os'),  og  vi  have 
her  et  malende  Billed  af  den  pragtfulde  Stad  med  de 
vældige  Mure  og  himmelhøie  Taarne,  med  de  kneisende 
Marmorpaladser,  omgiven  af  Haver  og  Lunde,  og  frem- 
for Alt  Templet,  et  af  Verdens  største  architektoniske 
Underværker.  Men  uheldigvis  har  Josephus  mere  lagt 
an  paa  digterisk  Anskuelighed  end  paa  topographisk 
Nøiagtighed.  Hans  Beskrivelse  er  i  væsentlige  Punkter 
meget  uklar,  er  derfor  bleven  Gjenstand  for  høist  for- 
skjeUige  Udlægninger  og  endnu  bestandig  et  Tvistens 
Æble  blandt  de  Lærde. 

Endelig  kommer  hertil  den  mundtlige  Tradi- 
tion og  Legendedigtning,  der  har  vævet  et  tæt  Slør  af 
from  Poesi  og  dækket  dermed  over  Jerusalems  faldne 
Mure  og  store  Grusdynger  paa  samme  Maade,  som  den 
friske  Vedbend  med  sit  grønne  Løv  dækker  over  de 
gamle  Borgruiner.  I  det  Qerde  Aarhundred  begynde 
Pilgrimsfarterne,  hvis  første  Begyndelse  vistnok 
allerede  kan  føres  tilbage  til  det  andet  Aarhundred,  at 
tage  et  fornyet  Opsving  med  den  gamle  Keiserinde 
Helenes  Besøg  paa  de  hellige  Steder,  hvortil  knytter 
sig  hendes  og  hendes  Søns,  Keiser  Constantins,  pragt- 

')  -De  bello  Judaico  V,  4. 

fulde  Kirkebygninger  i  Bethlehem  og  Jerusalem.  Sam- 
tidig bosatte  mangfoldige  Eneboere  sig  over  hele  Landet, 
og  der  bygges  efterhaanden  talrige  Klostre.  Hermed 
uddanner  Munketraditionen  sig,  der  gjennem  mange 
Aarhundreder  voxer  en  frodig  Væxt.  Af  det  mere  end 
tusindaarige  Tidsrum,  over  hvilket  Jerusalems  Historie 
strækker  sig,  og  som  afslutter  med  Stadens  Ødelæggelse 
i  Aaret  70  eft.  Chr.,  udskærer  Munketraditionen  et  meget 
lidet  Tidsrum,  nemlig  to  eller  tre  Aar,  ja  man  kan  sige 
et  endnu  kortere,  et  Tidsrum  af  otte  Dage.  Det  er 
Jesu  offentlige  Optræden  som  Prophet  og  Messias,  og 
fornemmelig  den  sidste  Uge  af  hans  Liv,  Lidelsesugen, 
om  hvilken  Evangelierne  have  givet  os  de  udførligste 
Optegnelser.  Dette  bliver  nu  Hovedæmnet  for  Tradi- 
tionen, over  hvilket  den  søger  at  lægge  et  fuldt  Daglys, 
medens  de  virkelige  Ruiner  af  Jerusalem  med  de  der- 
til sig  knyttende  gammeltestamentlige  Erindringer  træde 
tilbage  i  Glemselens  Skygge.  Man  vilde  ikke  nøies 
med  i  Almindehghed  at  vide,  at  paa  disse  Bjerge  og  i 
disse  Gader  vandrede  Jesus  om  med  sine  Disciple,  nei 
man  vilde  eftervise  Alt  til  Punkt  og  Prikke,  navnhg 
hele  Lidelsesveien,  via  dolorosa,  fra  Pilati  Domhus  til 
Golgatha,  standse  paa  hvert  Gadehjørne,  hvor  Frelseren 
havde  standset,  mindes  hvert  af  hans  hellige  Ord  — 
selv  de  mindste  Enkeltheder  bleve  dyrebare,  man  paa- 
viste  endog  den  Sten,  hvorpaa  Hanen  sad  og  galede, 
da  Peter  fornægtede  sin  Herre  —  ja  selv  den  rige 
Mands  Hus  i  Parablen  (Luk.  16)  kan  man  endnu  den 
Dag  idag  faae  at  see.  At  de  Gader,  i  hvilke  Jesus 
vandrede,  forlængst  vare  sunkne  sammen  og  dækkede 
med  et  favnedybt  Gruslag,  derpaa  tænkte  Ingen.      Den 

tVoniine  Pliantasi  begjærode  at  see  det  AltsainniPii 
haaiidgribeligt.  at  kunne  tage  og  føle  paa  de  hellige 
Steder  med  Hænderne,  kysse  Stenene  og  væde  dem 
med  sine  Taarer.  Munkene,  hvis  Klostre  modtoge  Gaver 
af  de  fromme  Pilgrimme,  havde  en  let  forstaaelig  In- 
teresse af  at  paavise  saa  mange  hellige  Steder  som 
mulig,  thi  desto  flere  Besøg  og  Gaver  fik  de.  Det  var 
fra  deres  Side  intet  Bedrag,  thi  de  troede  fuldt  og  fast 
selv  paa.  hvad  de  fortalte.  En  kritisk  Prøvelse  fandt 
intet  Menneske  paa  at  anstille,  en  saadan  laa  ganske 
udenfor  Tidens  Aand.  Med  hvert  Aarhundred  voxede 
Traditionen  og  dækkede  aandeligt  over  den  sande 
Historie,  som  de  vældige  Grusmasser  dækkede  over  det 
gamle  Jerusalems  Gader  og  Fundamenter. 

Først  i  vort  Aarhundred  er  der  skeet  en  Foran- 
dring heri.  Kritiken  er  paa  een  Gang  det  nittende 
Aarhundredes  Styrke  og  Svaghed.  Dets  Styrke  —  for- 
saavidt  ved  Kritikens  Hjælp  mange  gamle  Fordomme 
og  urigtige  Anskuelser  ere  blevne  henveirede  og  have 
givet  Plads  for  en  sundere  og  rigtigere  Opfattelse  — 
dets  Svaghed,  fordi  Kritiken  ofte  anvendes  paa  urigtig 
Maade  og  forhindrer  fra  at  indtage  et  afgjørende  Stand- 
punkt, hvor  et  saadant  er  absolut  nødvendigt,  navnlig 
paa  det  moralske  og  religiøse  Omraade.  Kritiken  har 
kun  Betydning,  hvor  den  har  et  givet  Grundlag  at  ar- 
beide  paa:  hvor  et  saadant  mangler,  kommer  Kritiken 
til  at  svæve  i  Luften  og  medfører  Holdningsløshed  og 
Usikkerhed.  Som  nu  den  lærde  Granskning  drog  den 
øvrige  Orient  ind  under  sine  Undersøgelser,  først  Ægypten, 
senere  Babylon  og  Ninive,  og  her  bragte  hidtil  ukjendte 
Skatte  frem  for  Dagens  Lvs.  saaledes  ogsaa  Palæstina. 

Den  Mand.  som  her  har  virket  banebrydende  og  givet 
Stødet  til  en  heel  ny  Opfattelse  af  Palæstinas  Geographi, 
er  den  theologiske  Professor  Robinson  i  New-York. 
Først  med  ham  begynder  en  egentlig  Palæstina-Viden- 
skab, thi  han  er  den  første,  som  gjør  en  prøvende 
Kritik  gjældende.  og  uden  en  saadan  kan  der  vel  findes 
megen  Lærdom  og  Kundskab,  men  ingen  Videnskab  i 
Ordets  strængere  Forstand.  I  femten  Aar  syslede  Ro- 
binson med  Studiet  af  Palæstinas  Geographi  og  læste 
Alt,  hvad  han  kunde  overkomme,  som  vedrørte  dette 
Æmne,  fornemmelig  alle  gamle  Pilgrimsbeskrivelser.  I 
Aaret  1838  reiste  han  over  til  det  hellige  Land,  led- 
saget af  sin  lærde  Landsmand  Dr.  Eli  Smith,  der  navn- 
lig besad  omfattende  Kjendskab  til  det  arabiske  Sprog. 
De  tvende  Amerikanere  kunde  nu  selv  med  deres  egne 
Øine  see  og  prøve  Alt  og  raadede  dertil  over  en  Skat 
af  lærd  Materiale,  som  neppe  nogen  Anden.  Robinsons 
store  Fortjeneste  er  den  at  have  opstillet  et  videnskabe- 
ligt Princip  og  tiUige  at  have  besiddet  tilstrækkelig 
Lærdom  og  Grundighed  for  at  gjennemføre  det  med 
Held.  Støvet  fra  Munketraditionen  blæste  han  bort  og 
saae  med  klart  og  uhildet  Blik  paa  Steder  og  Locali- 
teter.  Den  hellige  Skrift  og  Flavius  Josephus  opstillede 
han  som  eneste  prøvende  Norm  for  Alt,  hvad  der  an- 
gaaer  Palæstinas  og  Jerusalems  Topographi.  Hvad  der 
ikke  kan  bringes  i  Overensstemmelse  hermed,  for- 
kastede han  som  Digtning.  Med  sin  store  Belæst- 
hed efterviste  han,  hvorledes  flere  af  de  vigtigste 
Traditioner  have  dannet  sig  langt  ned  i  Middelalderen, 
saaledes  f.  Ex.  at  via  dolorosa  først  skriver  sig  fra 
Korstogenes  Tid.     Et  Sted  var  der,    som   dannede  et 

Hra'iidpuiikt  i  hans  Undersøgelser,  det  var  Golgatha  og 
(len  hellige  Grav.  Begge  havde  i  halvandet  Aartusinde 
været  Gjenstand  lor  fromme  Christnes  Ærefrygt  og  til- 
bedende Andagt.  Robinson  kom  til  det  Resultat,  at 
begge  vare  uægte.  Herimod  reiste  sig  heftig  Modsigelse, 
der  fik  saameget  større  Vægt.  som  den  kom  fra  Mænd, 
der  i  Aaringer  havde  opholdt  sig  i  Jerusalem,  saa- 
ledes  den  lærde  Englænder  George  Williams,  der  var 
Capellan  hos  den  protestantiske  Biskop  Alexander  i 
Jerusalem,  og  den  preussiske  Consul  E.  G.  Schultz 
sammesteds.  Til  disse  sluttede  sig  mange,  saavel 
katholske  som  protestantiske  Forskere.  Det  var  et  nyt 
Korstog,  hvor  der  kæmpedes  for  og  imod  den  hellige 
Grav.  ikke  med  de  blanke  Vaaben,  men  med  Lærdom, 
Skarpsindighed  og  Kritik.  I  Begyndelsen  saae  det  ud, 
som  om  Robinson  skulde  blive  beseiret.  dog  trængte 
hans  Opfattelse,  om  end  langsomt,  igjennem.  og  vægtige 
Stemmer  udtalte  sig  til  Gunst  for  ham,  blandt  hvilke  i 
forreste  Række  maa  nævnes  den  schv^eizerske  Læge 
Titus  Tobler,  der  har  gjort  fire  Reiser  til  Palæstina  og 
raadede  over  en  eminent  Lærdom  og  Sagkundskab. 
Ganske  vist  ere  Robinsons  Paastande  ved  senere  Under- 
søgelser i  mange  Henseender  blevne  berigtigede :  i  flere 
Punkter  er  han  gaaet  for  vidt,  i  andre  har  han,  uden 
selv  at  vide  det,  været  for  stærkt  bunden  af  den  kirke- 
lige Tradition,  men  dog  ville  hans  Undersøgelser  for 
lange  Tider  have  blivende  Værd. 

Havde  man  før  viist  altfor  stor  Sikkerhed  i  Jeru- 
salems Topographi,  saa  gik  man  nu  til  den  modsatte 
Yderlighed,  og  Alt  syntes  at  skulle  opløse  sig  i  lutter 
Usikkerhed  og  Tvivl.    Der  var  snart  neppe  noget  Punkt, 

hvorom  der  herskede  Enighed  blandt  de  Lærde,  og  hver 
ny  Forsker  tegnede  et  nyt  Kort  over  det  gamle  Jeru- 
salem, afvigende  fra  sine  Forgængere.  Exempelvis  kan 
anføres,  at  man  har  sammenstillet  sexten  forskjellige  Ud- 
kast til  Planer  over  Jerusalem,  udførte  af  lærde  og  dyg- 
tige Granskere.  Som  de  mest  omstridte  Punkter  maa 
nævnes  Tyropoondaleii  og  Akra,  hvilke  allerede  Ro- 
binson havde  betegnet  som  Fundamenter  for  Jerusalems 
Topographi.  thi  af  deres  Beliggenhed  er  en  Række 
andre  topographiske  Bestemmelser  afhængig.  Dernæst 
Murenes  Løb.  hvoraf  atter  Spørgsmaalet  om  Gravens 
og  Golgathas  Ægthed  er  afhængig  —  ja  selv  om  Zions 
Beliggenhed  tvistedes  der,  thi  hidtil  havde  man  alminde- 
lig holdt  den  vestre  Høi  for  at  være  Zions  Bjerg,  nu 
var  der  dem,  som  i  Henhold  til  Biblens  Udtalelser  og 
Vidnesbyrd  af  ældre  Pilgrimme  mente,  at  Zion  maatte 
henlægges  til  den  østre  Høi.  Aldeles  nye  Hypotheser 
fremsattes,  der  vendte  op  og  ned  paa  alt  det  hidtil 
Vedtagne,  saaledes  af  Englænderen  Fergusson,  der  frem- 
satte den  dristige  Paastand,  at  Jesu  Grav  ikke  skulde 
søges  under  Gravkirken,  men  under  Omars  Moskee  paa 
Moria  Bjerg,  om  hvilken  Alle  hidtil  havde  meent,  at 
den  stod  paa  det  gamle  Tempels  Plads. 

Skjøndt  det  saaledes  for  Lægmænd  maatte  tage  sig 
ud.  som  om  hele  Jerusalems  Topographi  opløste  sig 
i  lutter  Splid  og  Forvirring,  saa  stiller  det  sig  dog 
anderledes  for  den  Sagkyndige.  Fraregnet  enkelte 
meget  dristige  Hypotheser,  som  den  nysnævnte  af  Fer- 
gusson, er  der  dog  alligevel  visse  Hovedtræk,  hvorom 
man  mere  og  mere  samlede  sig.  Hvad  der  bidrog 
væsentlig   hertil,    er   selve  Terrænbeskaftenheden ,    der 

med  sine  Høie  og  Dale  og  Kløfter  frembyder  naturlige 
Holdepmikter.  Af  stor  Betydning  vilde  det  her  være, 
om  man  kunde  trænge  ned  gjennem  de  store  Grus- 
masser  til  den  oprindelige  Klippegrund  og  skaffe  sig 
nøie  Kjendskab  til  den.  thi  herved  maatte  adskillige  nu 
omtvistede  Problemer  fmde  deres  Løsning.  Det  er 
netop  herpaa,  at  Forskningen  i  nyeste  Tid  har  rettet 
sine  Bestræbelser.  Vanskeligheden  er.  at  den  nuværende 
By  er  bygget  ovenover  den  gamle,  og  den  lader  sig 
ikke  fjerne,  for  ikke  at  tale  om  de  mange  helHge 
Steder,  fremfor  Alt  den  store  Haramplads,  hvor  den 
religiøse  Fanatisme  umuliggjør  al  Gravning.  Imidlertid 
kan  der  dog  ved  Boringer  samt  Anlæg  af  Skakter  og 
Miner  skaftes  en  Deel  Kundskab  til  Veie,  og  her  er  det, 
at  Englænderne  have  taget  fat.  Disses  store  Ærefrygt 
for  Bibelen  i  Forening  med  deres  Handledygtighed  og 
praktiske  Sands  have  bragt  betydelige  Ofre  af  Penge, 
Tid  og  Kræfter  forat  skaffe  Oplysninger  om  det  hellige 
Land  og  de  til  dette  knyttede  klimatiske  og  physiske 
Eiendommeligheder.  Mange  Reiser  ere  foretagne  did, 
store  og  kostbare  Værker  ere  blevne  udgivne.  I  Aaret 
1865  dannede  sig  et  Selskab  under  Dronning  Victorias 
Patronat  med  Navnet  ThePalestine  exploration  fund,  hvis 
Formaal  er  at  udsende  videnskabehge  Expeditioner 
forat  foretage  Undersøgelser,  Opmaalinger  og  Udgrav- 
ninger i  det  hellige  Land,  fornemmelig  i  Jerusalem.  Et 
lignende  Selskab  har  1872  dannet  sig  i  Amerika,  men 
forat  der  ikke  skal  opstaae  GoUision,  har  det  ameri- 
kanske Selskab  valgt  Landet  Øst  for  Jordan  til  Gjen- 
stand  for  sine  Undersøgelser. 

Allerede  en  Deel  Aar  forinden  havde   en  Tydsker 

ved  Navn  Conrad  Schick,  der  siden  1846  er  bosat 
i  Jerusalem,  anstillet  Undersøgelser  med  Hensyn  til  de 
oprindelige  Terrainforhold  i  Jerusalem.  Hans  Stilling 
som  Forstander  for  et  derværende  Industrihus  og  som 
Bygmester  for  den  engelske  Mission  have  i  Forening 
med  hans  personlige  Elskværdighed  og  Intelligents 
aabnet  ham  Adgang  til  en  Række  Forbindelser  og  der- 
ved givet  ham  Leilighed  til  at  anstille  topographiske 
Undersøgelser  rundt  om  i  Staden.  Ved  Anlæg  af  nye 
Bygninger  eller  Istandsættelse  af  ældre  undersøgte  han 
omhyggelig  Grunden  forat  komme  efter,  hvor  dyb 
Grusmassen  var,  som  dækkede  over  den  oprindelige 
Klippegrund,  samt  hvilken  Formation  den  sidste  havde. 
I  Henhold  hertil  udarbeidede  han  Terrainkort,  som 
kunde  vise  den  oprindelige  Klippegrund  samt  Dybden 
af  de  samme  dækkende  Grusmasser. 

Disse  Undersøgelser  fik  betydeligt  Fremme  ved  det 
ovennævnte  engelske  Selskabs  Udgravninger.  I  Spidsen 
for  disse  stode  dygtige  Ingeniørofficerer,  og  Mænd  som 
Warren,  Wilson,  Stuart  og  Gonder  have  indlagt  sig  et 
Navn  ved  disse  Undersøgelser.  Den  første  af  disse 
Expeditioner  lededes  af  Captain  Warren.  der  opholdt 
sig  i  Jerusalem  fra  Februar  1867  til  1870.  I  Constan- 
tinopel  havde  han  erholdt  Tilladelse  til  at  foretage 
Udgravninger  overalt  i  Jerusalem  undtagen  paa 
Steder,  som  vare  hellige  for  Muhamedanere 
ellerChristne.  Ved  denne  Bestemmelse  vare  rigtig- 
nok de  vigtigste  Steder  udelukkede.  Det  var  fornemme- 
lig Murene  omkring  Harampladsen,  der  bleve  undersøgte. 
Paa  selve  Harampladsen  kunde  ingen  Udgravninger  finde 
Sted,  da  denne,  som  bærer  Omarmoskeen,  er  hellig  for 

Muhamedanerne.  Deinie  Omstændighed  benyttedes  al' 
Paschaen  i  Jerusalem  til  at  lægge  mangfoldige  Hin- 
dringer i  Veien  for  Captain  Warren,  idet  han  idelig 
paastod,  at  han  med  sine  Udgravninger  kom  den  hel- 
lige Plads  for  nær  og  derfor  skulde  holde  inde  med  dem. 
Captain  Warren  lod  grave  Skakter  ned  gjennem 
Grusmasserne  i  en  Dybde  af  30,  40,  stundom  80  eller 
henved  100  Fod.  Stor  Forsigtighed  maatte  anvendes 
herved,  thi  Grusmasserne  vare  ofte  bevægelige  som 
Vand,  og  naar  de  kom  i  Strømning,  førte  de  Alt  bort 
med  sig.  Stundom  bleve  store  Stene  eller  Klippestykker, 
der  laa  indesluttede  i  Gruset,  løsnede  fra  deres  Leie  og 
knuste  da,  hvad  de  traf  paa.  Om  et  saadant  Uheld, 
der  indtraf  i  October  1867,  fortæller  Captain  Warren, 
at  hans  Arbeidere  vare  naaede  ned  til  en  Dybde  af 
79  Fod,  hvor  de  traf  en  stor  Sten,  som  de  søgte  at 
løsne  med  Hakker  og  Spader.  Pludselig  gav  Grunden 
efter,  Stenen  foer  bort  med  samt  Redskaberne,  og 
Arbeiderne  frelste  med  Nød  Livet.  Forfærdede  søgte 
de  op  igjen  og  meddeelte  Captain  Warren,  at  de  vare 
naaede  ned  til  »den  bundløse  Afgrund«.  Warren  steg 
nu  selv  ned  i  Skakten  ved  Hjælp  af  Stiger  og  Reb,  og 
fandt,  at  »den  bundløse  Afgrund«  var  en  underjordisk 
Gang  af  6  Fods  Høide,  rimeligvis  en  gammel  Vand- 
ledning ind  til  Tempelpladsen.  —  Til  andre  Tider  sloge 
pludselig  giftige  Dunster  dem  i  Møde,  hidrørende  fra 
den  gjennem  mange  Aarhundreder  stillestaaende  Luft  i 
de  underjordiske  Kamre  og  Hvælvinger.  Det  taler  til 
megen  Ære  for  Captain  Warrens  Dygtighed  og  Omhu, 
at  trods  disse  mangehaande  Farer  af  forskjellig  Art 
dog  intet  Menneskeliv  gik  tabt. 

Mærkeligt  nok  var  det.  at  cler  ingen  archæologiske 
Fund  gjordes  af  Hetydning.  Man  havde  ventet  saa- 
danne,  men  blev  skuffet.  Vaaben  fandtes  slet  ikke, 
heller  ingen  Kostbarheder  eller  Skatte.  Nogle  Bronze- 
lamper, en  Deel  Potte-  og  Glasstykker,  Stenvægte  og 
et  Par  Signeter  var  hele  Udbyttet.  Det  Meste  heraf 
syntes  at  være  af  phøni/isk  eller  græsk  Oprindelse  og 
rimeligvis  fra  en  senere  Tid.  Langt  større  Interesse 
frembød  Fundamenterne  af  de  gamle  Mure  om  Tempel- 
pladsen i  deres  faste  Murværk  af  de  store  fugerandede 
Blokke,  som  laae  skjulte  dybt  under  Ruin-  og  Grus- 
masserne. Ligeledes  fandtes  gamle  Vandledninger  og 
underjordiske  Gange  samt  Levninger  af  de  store  Via- 
dukter, der  førte  fra  Tempelpladsen  over  Tyropoon- 
dalen  til  Overstaden '). 

Ogsaa  andre  Steder  i  Staden  anstilledes  Eftergrav- 
ninger.  saaledes  paa  Ophel,  ved  Damaskusporten,  Zions- 
bjerget  o.  s.  v.  Det  er  herved  lykkedes  at  vinde  Kjend- 
skab  til  de  oprindelige  Fordybninger  og  Dalsænkninger, 
som  nu  ere  udfyldte  af  Ruinmasser,  og  flere  meget 
omstridte  Localiteter  ere  blevne  fastsatte.  Saaledes  i 
Særdeleshed  Tyropoondalen,  hvis  Løb  er  af  saa  stor 
Betydning  for  Jerusalems  Topographi.  Det  tør  nu  an- 
sees  for  sikkert,  at  den  løber  i  temmelig  lige  Linie  fra 
Damaskusgaden  i  sydlig  Retning  til  ned  mod  Siloahs 
Kilde,  men  afsender  en  vestlig  Udløber  henimod  Jaffa- 
porton.  hvilken  af  Robinson  feilagtig  blev  tagen  for  den 
egentlige  Tyropoondal.    Templets  Beliggenhed  tør  vist- 

')  Den  nærmere  Beskrivelse  heraf  findes  i  2V<e  recovery  of  Jeru- 
salem (1871)  samt  Onr  work  in  PalesUne  (1874),  begge  ud- 
givne af  Tlic  PalesUne  exploration  fund. 


129 

nok  antages  at  have  været  der,  hvor  nu  Omars  Moskee 
staaer,  saaledes  at  »den  hellige  Klippe«,  som  rager  op 
indenfor  denne,  er  Morias  oprindelige  Bjergspids  og 
betegner  Stedet,  hvor  Brændofferalteret  stod.  Ogsaa 
det  gamle  Jerusalems  Begrænsning  mod  Nord  turde  finde 
sin  Afgjørelse'  ved  de  stedfundne  Eftergravninger,  idet 
det  har  viist  sig,  at  Gruslaget,  der  strækker  sig  over 
det  Indre  af  Byen  og  varierer  mellem  tyve  indtil  hen- 
ved hundrede  Fods  Dybde,  ophører  ved  den  nuværende 
nordre  Stadsmur.  Heri  har  man  vistnok  med  Rette 
troet  at  finde  Bevis  for,  at  den  nuværende  Mur  svarer 
til  Josephus'  tredie  Mur,  og  at  denne  følgelig  ikke, 
som  Robinson  og  flere  af  hans  Efterfølgere  holde  for, 
tør  sættes  i  en  vidtstrakt  Bue  længere  mod  Nord. 
Med  Hensyn  til  Bækken  Kedron  har  man  gjort  den 
mærkehge  Opdagelse,  at  denne  i  Oldtiden  havde  sit 
Løb  90  Fod  længer  mod  Vest,  altsaa  nærmere  inde 
under  Stadens  Mure,  samt  40  Fod  dybere  end  nu  er 
Tilfældet.  Allerede  Pilgrimme  fra  Middelalderen  tale 
om,  at  Kedron  et  Stykke  har  et  underjordisk  Løb  og 
derpaa  atter  kommer  frem.  Captain  Wilson  har  under- 
søgt Sagen  og  er  kommen  efter,  at  dette  virkelig  for- 
holder sig  saa:  de  uhyre  Ruinmasser,  som  efter  Byens 
Ødelæggelse  ere  blevne  væltede  ned,  have  opfyldt  Ke- 
drons  oprindeHge  Leie  samt  ført  den  et  Stykke  længer 
over  mod  Øst.  Endnu  kan  det  stundom  hænde  ved 
stærke  Regnskyl,  at  Bækken  søger  ned  til  sit  gamle 
Leie  under  Gruset  og  derpaa  kommer  frem  paa  Ny. 

Paa  denne  Vis  er  det  lykkedes  at  udarbeide  Terræn- 
kort over  det  gamle  Jerusalem,    der  vise   de  oprinde- 

II.  s  charlinfr ,  Keisesludier.  ^' 

lige  Høide-  og  Dybdeforhold ').  Tilsvarende  Profilkort 
vise  med  forskjelligt  Farvetryk  de  store  Grusmasser  i 
deres  forskjellige  Udstrækning,  som  nu  dække  over 
det  oprindelige  Terræn.  Er  først  dette  bragt  ti>  klar 
Erkjendelse,  da  tilbydes  herved  Holdepunkter  for  andre 
topografiske  Æmner.  fremfor  Alt  den  meget  om- 
stridte anden  og  tredie  Mur,  thi  disses  Løb  har  natur- 
ligvis været  bestemt  ved  Forhøininger  og  Fordybninger 
i  Terrænet,  som  have  kunnet,  understøtte  Befæstnin- 
gen. Saaledes  vil  man  da  atter  i  Tanken  kunne  op- 
bygge det  gamle  Jerusalem  fra  Grunden  af,  ei  blot 
støttende  sig  til  de  gamle  Skrifter,  men  til  selve  de 
naturlige  Terrænforhold.  Imidlertid  tør  det  ikke  dølges, 
at  om  nogle  af  de  vigtigste  Punkter  ville  vi  endnu  i 
lange  Tider  savne  Oplysninger.  Dette  skyldes  den  Om- 
stændighed, at  de  for  Muhamedanere  eller  Christne 
hellige  Steder  udtrykkelig  ere  unddragne  Eftergravning. 
I  første  Række  maa  her  nævnes  Harampladsen  d.  e. 
den  tidligere  Tempelplads.  Templet  og  alle  de  pragt- 
fulde Buegange,  som  omgave  det,  ere  sporløst  for- 
svundne, *men  selve  Pladsen  er  endnu  tilbage  i  sin 
fulde  Udstrækning.  Den  er  1500  Fod  lang  og  900 
Fod  bred,  indtager  henved  en  Sjettedel  af  det  nu- 
værende Jerusalem.  Da  imidlertid  Omarmoskeen  er 
opført  her,  betragtes  den  som  hellig,  og  de  Christne  er 
Adgangen  til  den  forbudt.  Tidligere  bleve  de  hilsede 
med  Stenkast,    naar  de  nærmede  sig  den,  og  dræbte 


')  .Jvfr.  Zimmeririanii,  Karten  und  Plane  zur  Topograpliio 
des  allen  .lerusalem,  Basel  1876,  hvortil  slutter  sig  en  »Plan 
des  heutigcn  Jerusalem  mit  Umgebungen«,  ligeledes  udgivet 
af  Zimmermann  1880. 

om  de  bleve  fiindiio  pati  den.  Kriinkiigen  har  bragt 
en  Forandring  heri.  Prindsen  af  Wales  fik  Tilladelse 
til  at  besøge  den  1862,  efterdi  England  havde  været 
Tyrkiets  Bundsfælle,  og  senere  er  denne  Tilladelse  oftere 
meddeelt,  saa  at  man  nu  mod  at  erlægge  en  større 
Bakschisch  kan  komme  derind.  De  engelske  Ingenieur- 
officerer  have  benyttet  sig  heraf  til  at  optage  om- 
hyggelige Planer  af  den  med  alle  dens  Vanddamme  og 
nuværende  Bygninger.  Men  det  er  paa  ingen  Maade 
blevet  dem  tilladt  at  sætte  Spaden  eller  Hakken  i 
Jorden  og  anstille  Eftergravninger.  Og  det  Interessan- 
teste findes  netop  i  Jorden,  de  mange  underjordiske 
Gange  og  Vandledninger,  der  upaatvivlelig  indeholde 
Nøglen  til  Jerusalems  meget  kunstige  Vandbygnings- 
system,  som  endnu  er  en  uløst  Gaade,  efterdi  man 
ikke  veed,  hvorfra  Vandet  kommer,  og  der  er  Grund 
til  at  antage,  at  Hovedkilden,  som  forsyner  alle  de 
andre,  er  skjult  under  Harampladsen.  —  Dernæst  er 
der  Jesu  Grav  og  Golgatha,  Striden  om  disses  Ægthed 
er  endnu  uafgjort  og  vil  muligvis  blive  det  til  alle 
Tider,  saaledes  at  den  sidste  Afgjørelse  beroer  paa  et 
subjectivt  Skjøn,  om  man  vil  skænke  Traditionen  Til- 
lid eller  ikke.  Men  en  Eftergravning  kunde  dog  mulig- 
vis bringe  mere  Lys  i  Sagen,  idet  den  kunde  vise,  om 
vi  her  have  med  virkelige  Klippedannelser  at  gjøre, 
eller  om  det  Hele  er  kunstig  opsat  Murværk,  hvad 
det  nu  rigtignok  seer  stærkt  ud  til.  Endelig  er  der 
Davids  Grav  paa  Zions  Bjerg,  som  nu  dækkes  af"  en 
Moskee  og  derfor  regnes  for  et  af  Muhamedanernes 
hellige  Steder.  Det  er  muligt,  at  dette  kun  er  Sagn  og 
Legende  som  saameget  Andet  i  Jerusalem,    og  at  Ind- 

gangen  til  Davids  tillige  med  de  andre  israelitiske 
Kongers  Grave  skal  søges  i  Tyropoondalen,  hvor  den 
ligger  gjemt  under  de  store  nedvæltede  Grusmasser. 
I  begge  Tilfælde  ville  kun  Udgravninger  kunne  skaffe 
fornøden  Oplysning. 


I  Sommeren  1880  gjordes  et  høist  mærkeligt  Fund 
i  Jerusalem,  nemlig  en  gammel  hebraisk  Indskrift,  der 
utvivlsomt  var  fra  de  israelitiske  Kongers  Tid,  mulig- 
vis endog  fra  Kong  Salomo.  Da  der  næsten  ingen 
Indskrifter  findes  i  Jerusalem  fra  Oldtiden,  var  dette 
Fund  af  den  største  Betydning.  Nogle  Drenge,  som 
efter  Arabernes  vanlige  Skik  badede  sig  i  Siloah  Kil- 
den, opdagede  bogstavlignende  Tegn  i  Indgangen  til 
den  lange  Tunnel,  som  fører  Vandet  fra  Mariakilden 
til  Siloah.  De  meddeelte  det  strax  til  Schick,  som 
ikke  var  seen  til  at  indfinde  sig  og,  saa  godt  det  lod 
sig  gjøre,  tog  et  Aftryk  af  Indskriften.  Da  Schick 
imidlertid  ikke  selv  er  kyndig  i  Oldtidssprogene,  og  da 
Bogstavtegnene  i  de  forløbne  Aartusinder  vare  stærkt 
forvitrede,  var  der  Ingen,  som  kunde  tyde  disse  Runer. 
Saa  kom  den  sproglærde  Professor  Sayce  fra  Oxford 
forat  tage  en  Afskrift,  som  vel  i  Hovedsagen  var  rigtig, 
men  dog  usikker  i  Tolkningen  af  flere  Bogstavtegn. 
Disse  vare  nemlig  paa  Grund  af  Vandets  stadige  Stigen 
og  Falden  blevne  udfyldte  af  et  Bundfald  af. Kalk,  som 
først  maatte  fjernes,  hvilket  krævede  længere  Tid.  Dette 
gav  Anledning  til,  at  Prof.  Hermann  Guthe  sendtes 
til  Jerusalem  fra  Leipzig  forat  tyde  den  gamle  Indskrift. 

Det  var  det  tyske  Pala";stiiia-Selskab,  som  ydedo 
H.  Giithe  de  fornødne  Hjælpemidler  til  Reisen;  det  var 
blevet  stiftet  i  Aaret  1877  og  havde  begyndt  Udgivelsen 
af  et  videnskabeligt  Tidsskrift  for  Undersøgelserne  i 
Palæstina.  Dette  Tidsskrift  havde  gjennem  forskjellige 
Afhandlinger  gjort  sig  til  Organ  for  den  nye  Zion- 
liypothese.  Medens  man  hidtil,  støttende  sig  til  Natur- 
forholdene og  de  gamle  Forfatteres  Vidnesbyrd,  holdt 
for,  at  den  gamle  Jebusiterborg  Zion,  som  erobredes 
af  David  og  fik  Navn  af  Davids  Stad,  havde  ligget  paa 
den  høie  og  anselige  Sydvesthøi,  saa  havde  nu  for- 
skjellige tydske  Lærde  fremsat  den  Paastand,  at  man 
her  befandt  sig  i  en  Vildfarelse,  og  at  Zion  skulde  søges 
l)aa  den  mindre  og  lavere  Sydosthøi,  hvilken  i  Regelen 
betegnes  med  Navnet  Ophel.  Denne  nye  Paastand 
savnede  et  sikkert  historisk  Fundament,  men  man 
sogte  at  støtte  den  ved  en  Række  kunstige  og  temme- 
lig indviklede  Fortolkninger  af  forskjellige  Steder  i  det 
gamle  Testamente.  Man  ønskede  nu  at  give  disse 
Undersøgelser,  som  hidtil  havde  været  af  literær  Art. 
en  fastere  Støtte  ved  Udgravninger  paa  selve  Stedet, 
som  antoges  at  kunne  bringe  Bygningsfundamenter  og 
Murlevninger  for  Dagens  Lys,  der  vilde  stille  Rigtig- 
hed af  den  nye  Zionhypothese  udenfor  al  Tvivl. 

Hermann  Guthe  fik  saaledes  et  dobbelt  Hverv  for 
sin  Palæstinareise,  nemlig  deels  at  skaffe  en  tydelig  og 
sikker  Gjengivelse  af  Siloah-Indskriften,  deels  at  foretage 
Udgravninger  paa  Sydosthøien  for  at  finde  Levninger 
af  det  gamle  Zion  eller  Davids  Stad,  som  antoges  at 
ligge  her.  Han  begyndte  disse  Udgravninger  i  Marts 
1881  og  fortsatte  dem  i  den  paafølgende  Sommer  ind- 

til  Slutningen  af  August.  Guthe  havde  langt  fra  saa 
store  Pengemidler  til  sin  Raadighed  som  Englænderne, 
men  havde  til  Gjengjæld  den  Fordeel,  at  Sydosthøien  nu- 
omstunder  ligger  udenfor  Murene,  og  at  den  som  Følge 
deraf  er  ubeboet,  opdyrket  i  smaa  Have-  og  Marklodder, 
som  ved  Hegn,  opførte  af  løse  Stene,  ere  skilte  fra 
hinanden.  Efterat  Guthe  havde  opnaaet  den  nødvendige 
Tilladelse  af  den  tyrkiske  Regering  til  at  anstille  Efter- 
gravninger,  maatte  han  underhandle  med  de  enkelte 
Privateiere  af  Jordstykkerne  forat  faae  Tilladelse  til  at 
grave,  hvilket  voldte  ham  adskilligt  Bryderi,  da  Araberne 
naturligvis  benyttede  den  gode  Leilighed  til  alle  Slags 
Prellerier  og  Pengeudpresninger. 

Udgravningerne  foretoges  paa  samme  Maade  som 
Englændernes,  nemlig  ved  at  grave  Skakter  ned  i 
Jorden  og  derefter  anlægge  Gange  i  forskjeUig  Retning. 
Naturligvis  maatte  disse  Gange  og  Skakter  tilbørlig 
støttes  og  afstives  ved  Hjælp  af  Trærammer,  og  der 
maatte  vises  stor  Forsigtighed  forat  undgaae  Jordskred 
eller  pludselige  Nedstyrtninger  af  store  Sten,  men  Ar- 
beidet  gjennemførtes  ogsaa  uden  Indtrædelse  af  .større 
Ulykkestilfælde. 

Guthe  begyndte  først  at  søge  efter  den  gamle  Øst- 
mur.  Af  denne  havde  allerede  Gapitain  Warren  ud- 
gravet et  betydeligt  Stykke,  der  fortsattes  fra  Haram- 
pladsens  sydøsthge  Hjørne  lige  mod  Syd,  senere  imod 
Sydvest.  I  henved  800  Fods  Længde  havde  Warren 
udgravet  den  gamle  Mur,  som  laa  skjult  under  Grus- 
og  Stenmasser,  og  paa  dette  Stykke  havde  han  efter- 
vist fire  mindre  og  et  større  Taarn,  hvilke  i  flere  Fods 
Bredde  sprang  frem  foran  Murfronten.    Saa  hørte  Muren 

pludselig  op.  Guthe  tog  nu  atter  fat  for  at  finde  dens 
b'ortsættelse.  Han  lod  først  anlægge  to  parallelle  Grave 
Ira  Ryggen  af  Sydosthøien  ned  til  Kedronsdalen  saa 
dybt,  at  han  stødte  paa  den  egentlige  Klippegrund. 
Efter  nogen  Tids  Søgen  lykkedes  det  ham  i  en  Afstand 
af  c.  300  Fod  længere  mod  Syd  atter  at  finde  Fort- 
sættelsen af  Østmuren.  Han  fandt  forskjellige  Brud- 
stykker, og  da  de  alle  laa  langs  Høiens  Rand,  kunde 
man  uden  Vanskelighed  eftervise  Murens  Løb  heelt  ned 
til  Høiens  Sydspids.  Længere  fremme  fandtes  atter 
Fundamenterne  af  et  Stykke  Mur,  som  gik  tværsover 
Tyropøondalen  og  altsaa  har  ført  Befæstningen  over 
paa  Sydvesthøiden.  Paa  denne  sidste  lykkedes  det 
ikke  at  fmde  Murrester,  formodentlig  ere  disse  i  Tidernes 
Løb  blevne  benyttede  til  andre  Bygninger  eller  væltede 
ned  i  Dalen  ad  de  steile  Skrænter.  Imidlertid  kan  det 
ved  andre  Kjendetegn  eftervises,  hvad  der  ogsaa  er 
rimeligt  nok,  at  Muren  har  været  opført  langs  den 
sydlige  Klipperand. 

De  af  Guthe  udgravede  Murlevninger  tilhøre  for- 
skjellige Tider.  Nogle  af  dem  hidrøre  fra  Makkabæer- 
tiden,  andre  gaae  muligvis  høiere  op  i  Tiden  til  Nehe- 
mias,  maaskee  endnu  længere  tilbage.  Guthe  mener 
endog,  at  enkelte  sværere  Stenrækker  høre  til  det 
allerældste  Jerusalem,  ja  muligvis  kunne  have  været 
Grundsten  til  den  gamle  Jebusiterborg  Zion,  som  David 
erobrede  ^).  Dette  er  imidlertid  ikke  andet  end  Gis- 
ninger, endog  meget  phantasirige  Gisninger,  men  der 
lader  sig  intetsomhelst  fremføre  som  sikkert  Bevis. 


^'\  H.  Guthe.  Ausgrabungen  bei  Jerusalem,  1883,  S.  248. 

Noget  længere  inde  paa  Høien  fandt  Guthe  for- 
skjellige  gamle  Vandbeholdere  udhuggede  i  Klippen, 
deriblandt  to  større,  af  hvilke  han  søger  at  identificere 
den  ene  med  den  i  Neh.  3,  16  omtalte  Kunstdam,  den 
anden  med  den  af  Josephus  (de  bello  judaico  V,  4,  2) 
omtalte  Salomodam.  Dog  er  ogsaa  dette  høist  usikkert, 
da  ogsaa  her  afgjørende  Beviser  fattes.  Endvidere  fandtes 
mange  Cisterner,  som  vidne  om,  at  Høien  i  Oldtiden 
har  været  stærkt  bebygget,  og  at  her  fandtes  et  folke- 
rigt Bykvarteer.  Ligeledes  fandtes  Stykker  af  Vand- 
ledninger, som  dog  ikke  stode  i  sammenhængende 
Forbindelse,  men  tyde  paa  en  tidligere  stærk  Bebyggelse 
af  Høien.  Af  egentlige  Huse  og  Bygninger  fandtes  kun 
meget  sparsomme  Rester,  da  Alt  her  forlængst  er 
sløifet  og  jævnet  med  Jorden,  dog  fandtes  hist  og  her 
Rum  udhuggede  i  Klippegrunden,  som  muligvis  have 
tjent  til  Opbevaringsrum,  Gravkamre  el.  Lign.  Enkelte 
Levninger  af  Mosaikgulve  maa  vel  henføres  til  den 
græsk-romerske  Periode.  Med  Hensyn  til  Fund  af  Bo- 
have, Husgeraad,  Vaaben  blev  man  skuffet  her  som 
tidligere  ved  de  engelske  Udgravninger;  det  var  kun 
overmaade  Lidet,  som  fandtes  heraf  og  mest  værdiløse 
Sager,  Potteskaar,  Broncelamper  samt  enkelte  Mønter. 
hvoraf  en  enkelt  lod  sig  føre  tilbage  til  Agrippa  Fs  Tid, 
de  andre  vare  fra  en  senere  Tid,  for  det  Meste  saa 
udslettede  og  forrustede,  at  der  ikke  lod  sig  udsige 
Nogetsomhelst  om  dem. 

Stor  Betydning  tillagde  Guthe  nogle  Trappetrin,  som 
han  et  Par  Steder  fandt  udhuggede  i  Klippen.  Han 
meente  i  disse  at  have  fundet -Trapperne  til  Davidstad <. 
som  omtales  af  Nehemias,  og  dermed  at  have  godtgjort, 

at  Davidsstaden  eller  det  gamle  Zioii  virkelig  havde 
ligget  paa  Sydosthøien.  Imidlertid  fmdes  saadaniie 
Trappetrin  ogsaa  andre  Steder,  ikke  alene  paa  Sydost- 
høien. men  ogsaa  paa  Sydvesthøien.  Paa  den  sidst- 
nævnte sees  nedenfor  Zellers  engelsk-arabiske  Skole 
en  lang  Række  Trin  udhuggede  i  Klippen,  utvivlsomt 
af  høi  Ælde.  I  det  Hele  have  Guthes  Udgravninger 
paa  Sydosthøien  ikke  fremsat  Nogetsomhelst,  der  kunde 
tjene  til  Bevis  for  Rigtigheden  af  den  nye  Zionhypothese. 
Ganske  vist  udforer  hans  livlige  Phantasi  et  meget 
malerisk  Billede  af  Sydosthøiens  Udseende  paa  Davids 
Tid  med  talrige  Grotte-  og  Hulebeboere^),  men  da 
ogsaa  her  alle  historiske  Vidnesbyrd  fattes,  kan  det  vel 
betragtes  som  henhørende  til  Digtningens  Verden. 

Ulige  større  Betydning  have  Guthes  Udgravninger 
foran  Siloahkilden  og  hans  Tydning  af  den  ovenfor  om- 
talte Indskrift.  Denne  sidste  giver  Meddelelse  om  Ud- 
hugningen af  den  1757  engelske  Fod  lange  Klippetunnel, 
som  leder  Vandet  tVa  Mariakilden  til  Siloahkilden. 
Den  fmdes  noget  indenfor  Siloahkilden,  paa  Væggen 
til  Venstre  i  Mørke,  hvad  der  vel  har  bidraget  til.  at 
den  ikke  tidligere  er  bleven  bemærket.  En  Deel  af 
den  var  dækket  med  Vand,  der  havde  afsat  Kalk  i  de 
udhuggede  Bogstavtegn.  Kalken  maatte  opløses  ved 
Syre,  og  saaledes  fik  man  efterhaanden  Indskriften 
frem.  Den  bestaar  af  sex  Linier,  Bogstaverne  have 
meget  gammel  Form,  Sproget  er  rent  hebraisk.  Over- 
sættelsen lyder  saaledes-) :  » Gjennembrydningen. 

*)  H.  Guthe,  Ausgrabungea  bei  Jorusalem  1883.  pag.  "270. 
'^)  Jvfr.  F.  Buhl.    Jerusalem    paa    Christi    og    Apostlenes   Tici. 
1886.     S.  37. 

Saaledes     foregik    Gjennembrydningen :     da    Hakkerne 
endnu  hævedes  mod  hverandre,   og  da  der  endnu  var 

tre  Alen  tilbage lød  den  Enes  Stemme  til  den 

Andens,  thi  der  var  en  Spalte  (eller  Sidegang?)  i  Klip- 
pen fra  Høire.  — Da  Gjennembruddet  skete,  sloge 

Arbeidernes  Hakker  mod  hinanden,  og  Vandet  flød 
fra  Kilden  til  Dammen  i  en  Længde  af  1200  Alen,  og 
100  Alen  var  Klippens  Høide  over  Arbeidernes  Hoved.« 
Denne  mærkelige  gamle  Indskrift  giver  altsaa  en 
Beskrivelse  af,  hvorledes  Tunnelen  er  bleven  udført: 
man  er  begyndt  fra  begge  Sider,  saavel  fra  Mariakilden 
som  fra  Siloahkilden,  har  boret  og  hugget  sig  ind  i 
Klippen,  indtil  man  var  kommen  saa  langt  frem,  at 
man  kun  skiltes  ved  en  Mellemvæg,  gjennem  hvilken 
man  fra  begge  Sider  kunde  høre  hinandens  Raab,  saa 
blev  denne  Mellemvæg  gjennembrudt,  og  nu  var  Ka- 
nalen færdig.  Men  det  er  et  stort  Savn,  at  Ind- 
skriften ikke  indeholder  nogensomhelst  chronologisk 
Angivelse,  som  kunde  veilede  os  med  Hensyn  til  Tiden 
for  dette  Arbeides  Udførelse.  Vi  ere  nu  henviste  til 
blotte  Gisninger:  Bogstavernes  Form  saavel  som  det 
Ubehjælpsomme  i  hele  Anlægget  tyder  paa  en  høi 
Ælde,  det  hidrører  utvivlsomt  fra  Israels  gamle  Konger, 
maaskee  endog  fra  Kong  Salomo.  Desværre  er  denne 
ældgamle  Indskrift  senere  bleven  behandlet  paa  en 
uforsvarlig  Maade.  En  fornem  Mand  i  Jerusalem  fik 
Lyst  til  at  tilegne  sig  denne  Antikvitet  og  lod  i  Juli 
1890  uden  Videre  Stenen  med  Indskriften  udhugge  af 
sin  Plads  og  bringe  til  sit  Hjem.  flan  lod  dette  Ar- 
beide  udføre  ved  nogle  ukyndige  Fellaher  paa  saadan 
Maade,    at  Stenen    blev    sonderslaaet    i    flere  Stykker. 

Senere  har  den  tyrkiske  Rej^^erin«];  ladet  Stykkerne 
samle  i  en  Kasse  og  føre  til  Mnseet  i  Konstantinopel. 
Beklageligt  er  det,  at  slig  Vandalisme  kan  uhindret 
gaae  for  sig.  Kt  Aftryk  i  Gibs,  som  Guthe  lod  tage  i 
1881  af  Stenen,  opbevares  i  Schnellers  syriske  Waisen- 
hus  ved  Jerusalem '). 

Den  lange  Tunnel  er  flere  Gange  bleven  gjenemvan- 
dret,  allerede  af  Robinson  1838,  senere  af  de  engelske 
Ingeniører  Wilson,  Warren  og  Conder.  Denne  Gjennem- 
vandring  er  yderst  besværlig,  da  man  maa  vade  gjennem 
Vandet  og  enkelte  Steder  krybe  paa  alle  Fire;  den  er 
heller  ikke  ganske  uden  Fare,  idet  nemUg  Vandet  plud- 
selig kan  stige  og  fylde  det  meste  af  Tunnelen.  Ogsaa 
Guthe  foretog  sig  en  saadan  Gjennemvandring,  men  dog 
nærmest  for  at  undersøge,  om  der  ikke  muhgvis  skulde 
tindes  endnu  en  Indskrift,  der  kunde  give  nye  Oplys- 
ninger. En  saadan  fandtes  vel  ikke,  derimod  opnaaede 
Guthe  ved  denne  Gjennemvandring,  hvortil  anvendtes  to 
Timer,  et  nøie  Kjendskab  til  hele  Anlæget.  Han  gik 
med  sine  Ledsagere  og  forsynet  med  de  nødvendige 
Lys  ind  ved  Siloahkilden,  det  første  Stykke  voldte  ingen 
Vanskeligheder,  men  efterhaanden  blev  Tunnelen  lavere, 
man  maatte  gaae  i  en  bøiet  Stilling,  tilsidst  endog  krybe. 
Lnderveis  fandtes  to  Skakter,  som  førte  op  til  Klippens 
Overflade ;  Guthe  anseer  dem  for  naturUge  Spalter  i 
Klippen,  som  ere  blevne  udvidede  ved  Kunst.  Man 
har  fra  først  af  hugget  Kanalen  i  østlig  Retning  fra 
Siloahkilden,  i  vestlig  Retning  fra  Mariakilden,  indtil  man 
kunde  antage  at  være  lige  Nord  og  Syd  for  hinanden, 


')  Deutsche  Palæstina-Zeitschrift  1891,  p.  286. 

og  derefter  har  man  boret  Kanalen  i  lige  Retning  fra  Nord 
til  Syd,  idet  man  huggede  sig  frem  fra  begge  Sider  forat 
mødes  i  Midten.  Det  sidste  Stykke  Arbeide  har  natur- 
ligvis været  det  vanskehgste,  og  det  kan  endnu  tydelig 
sees,  navnlig  henimod  Midten,  hvorledes  man  fra  begge 
Sider  har  følt  og  famlet  sig  frem,  et  Par  Steder  endo« 
hugget  blinde  Sidegange,  indtil  man  endelig  lykkelig 
mødtes  i  Midten,  ganske  som  Indskriften  fortæller  del, 
Forat  kunne  læse  denne  Indskrift,  hvis  nederste 
Deel  var  dækket  af  Vandet  i  Kanalen,  havde  det  været 
nødvendigt  for  Guthe  at  bortlede  Vandet  i  Kanalen. 
Dette  gav  Anledning  til  Udgravninger  foran  Siloahkilden. 
hvorved  mærkelige  Fund  gjordes  af  ældre  Ledninger 
og  Vanddamme.  Hidtil  har  man  almindelig  antaget,  at 
den  Vanddam,  i  hvilket  Siloahkildens  Vand  opsamles, 
er  den  samme  som  omtales  i  Joh.  Ev.  9,  7,  i  hvilken 
den  BUndfødte,  som  af  Jesus  har  faaet  sit  Syn  igjen. 
faaer  BefaUng  at  bade  sig.  Men  Guthe  fandt  nu,  at  der 
østlig  for  denne  Dam  var  udhugget  en  Vandbeholder  i 
Klippen,  som  nu  var  heelt  skjult  af  Jord  og  Gruslag. 
Denne  antager  han  at  være  den  i  Neh.  2,  14  omtalte 
Kongedam.  Denne  gamle  Dam  er  senere  bleven  udvidet 
og  omgivet  med  Haller,  hvad  der  eftervistes  ved  Ud- 
gravningerne, og  det  har  rimeligvis  været  den  i  Joh.  9 
omtalte  Si.loah  Dam.  Senere,  i  den  christne  Tid  blev  der 
bygget  en  Kirke  over  den;  der  tillagdes  Vandet  en 
helbredende  Kraft,  og  der  byggedes  to  ved  en  Mellem- 
væg adskilte  Badebassiner,  et  for  Mænd  og  et  for. Kvinder. 
Ogsaa  fandtes  i  Klippen  udhuggede  Ledninger  og  Ka- 
naler for  Vandet,  hvorved  det  kunde  føres  i  forskjellige 
Retninger.     Den    nuværende    Dam,    til   hvilken  Vandet 

iores  fra  Siloahkilden  gjenneni  on  Lodning,  er  da  riinr- 
ligvis  først  af  senere  clnistelig  Oprindelse,  og  de  Søile- 
>lumper,  der  kunne  sees  i  Bunden  af  den,  hidrøre  fra 
(le  senere  Bygningsanlæg. 

Men  fra  hvilken  Tid  hidrører  den  lange  i  Klippen 
udhugne  Tunnel,  som  endnu  stedse  fører  Vandet  fra 
Mariakilden  til  Siloahkilden?  Da  der  i  Siloah-Indskriften 
nævnes  »Dammen«,  sees  deraf,  at  der  allerede  tidligere 
har  været  et  Vandanlæg  her,  og  at  Tunnelen  blev  ud- 
hugget forat  føre  Vandet  fra  den  rigehge  Mariakilde  til 
dette  Anlæg.  Da  der  nu  i  2.  Krønn.  32,  30  fortælles, 
at  Kong  Ezechias  tillukkede  Gihonkilden  og  førte 
Vandet  til  Vestsiden  af  Davidsstaden  —  og  da  det 
videre  i  Sir.  48,  23  fortælles,  at  Kong  Ezechias  lod 
Klippen  gjennemhugge  med  Jern  og  anlægge  Brønde 
til  Vand  —  saa  har  man  meent,  at  det  var  netop 
denne  Klippetunnel,  som  Ezechias  lod  anlægge,  og 
at  Mariakilden  er  den  gamle,  saa  meget  eftersøgte 
Gihonkilde,  ja  man  har  endog  meent  at  kunne  fast- 
slaae  dette  som  urokkelige  Kjendsgjerninger.  Herved 
er  man  imidlertid  gaaet  meget  for  vidt,  og  disse  Slut- 
ninger ere  altfor  forhastede.  Der  findes  i  Jerusalem  alt- 
for mange  Vandledninger,  som  ere  udhuggede  gjennem 
Klippen,  og  som  endnu  ikke  ere  tilstrækkehg  undersøgte, 
til  at  man  med  Bestemthed  kan  sige,  at  den  forelig- 
gende Tunnel  netop  er  den  af  Kong  Ezechias  udhuggede. 
Men  dernæst  har  Siloahkanalen  utvivlsomt  havt  et  ganske 
andet  Formaal.  Kong  Ezechias's  Kanalanlæg  stod  i  nøie 
Eorbindelse  med  Stadens  Befæstning:  han  vilde  skjule 
tiihonkilden,  der  laa  udenfor  Murene  og  derfor  let  kunde 
p.fskæres  af  Fjenden,  og  lede  Vandet  gjennem  en  under- 

jordisk  Kanal  ind  i  Staden,  saaledes  at  man  herved 
kunde  faae  uhindret  Adgang  til  Kildevandet.  Men  dette 
Øiemed  er  slet  ikke  opnaaet  med  Siloahtunnelen.  Denne 
fører  Vandet  fra  Mariakilden,  som  laa  udenfor  Muren, 
over  til  Siloahdammen,  som  ogsaa  laa  udenfor  Muren, 
thi  dette  meddeler  ':Josephus*).  Men  saa  blev  jo 
det  store  kostbare  Arbeide  med  at  hugge  en  Kanal 
gjennem  KUppen  ikke  til  nogensomhelst  Nytte.  Be- 
tragte vi  de  store  omhyggelig  udførte  Vandanlæg  foran 
Siloahkilden,  som  Guthes  Udgravninger  have  bragt  for 
Lyset,  da  komme  vi  til  et  andet  Resultat.  Vandet  førte.-s 
nemlig  fra  disse  Damme  videre  mod  Syd  nedover  de 
store  pragtfulde  Haveanlæg,  som  her  fandtes,  og  den 
lange  Tunnel  gjennem  Klippen  er  vistnok  bleven  anlagt 
forat  føre  Vandet  fra  den  rigelig  strømmende  Maria- 
kilde ned  til  disse  Haver  og  saaledes  sikkre  dem  en 
stadig  Tilførsel  af  Vand,  uden  hvilken  de  slet  ikke 
kunde  bestaae  i  den  hede  og  regnløse  Sommer.  Kedrons 
Bæk,  der  ogsaa  løber  her  forbi,  er  nemlig  kun  en 
Vinterbæk  (Joh.  Ev.  18,  1)  og  udtørres  som  oftest  ganske 
om  Sommeren.  Ved  at  anlægge  de  store  Damme  ligo 
udenfor  Siloahkilden  skaffede  man  tillige  den  omliggende 
Deel  af  Staden  en  bedre  Vandforsyning.  Denne  Op- 
fattelse bestyrkes  ved,  at  endnu  den  Dag  idag  tjener 
Vandet  fra  Siloahkanalen  væsentlig  til  at  vande  Haverne 
og  Markerne  nedenfor  Sydosthøien.  Guthe  fortæller  i  sine 
Meddelelser  om  Udgravningerne  om  de  jævnlige  Sammen- 
stød, han  havde  med  Eierne  af  hine  Haver  og  Marker. 

*)  De  bello  Jud.  V,  9:  >  Siloah  og  alle  Vauddammene  udenfor 
Byen  vare  fulde  af  Vand,«  —  saa  at  Romerne  og  deres  Last- 
dyr havde  rigeligt  at  drikke. 

idet  de  beskyldte  ham  for  at  tilstoppe  Kilden  og  der- 
ved hindre  den  nødvendige  Vanding  af  deres  Jord- 
stykker. Som  dette  forholder  sig  den  Dag  idag,  saa- 
ledes  rimeligvis  ogsaa  i  Oldtiden,  kun  selvfølgelig  under 
langt  større  og  mere  glimrende  Forhold  ^).  Med  dette  for 
Øie  holde  vi  det  ingenlunde  for  usandsynligt,  at  selve 
Kong  Salomo  har  ladet  Tunnelen  udhugge  forat  skalle 
Vandtilførsel  til  sine  kostbare  Haveanlæg  Syd  for  Byen, 
og  at  den  omtalte  Indskrift  hidrører  fra  ham ;  den  Om- 
stændighed, at  den  ikke  indeholder  nogensomhelst 
chronologisk  Bestemmelse,  synes  ogsaa  at  tyde  paa 
meget  høi  Ælde.  Hertil  kommer  endelig,  at  Navnet 
Siloah,  der  betyder  Udsending«  (jvf.  Joh.  9,  7)  og 
peger  hen  paa  Klippetunnelen,  som  fører  eller  >  ud- 
sender« Vandet  fra  Mariakilden  om  paa  Høiens  Vest- 
side, er  ældre  end  Ezechias"  Tid,  idet  der  allerede  i 
Es.  8,  6  tales  om  »Siloahs  sagte  rislende  Vande«.  Ogsaa 
herved  ledes  man  til  den  Antagelse,  at  Tunnelens  An- 
læg skyldes  Kong  Salomo  og  har  staaet  i  Forbindelse 
med  hans  kostbare  Anlæg  Syd  for  Byen. 

Anderledes  forholder  det  sig  med  det  Tunnelanlæg, 
som  Captain  V^^arren  opdagede  ligeledes  ved  Maria- 
kilden. Det  bestaaer  i  en  Gang,  som  er  gravet  70  Fod 
ind  i  Høien,  hvor  det  mødes  med  en  lodret  Skakt, 
som  fra  Høiens  Overflade  er  ført  ned  i  en  Dybde  af  50 
Fod,  hvorfra  en  Række  Trin,  udhuggede  i  Klippen, 
fører  ned  til  et  hvælvet  Kammer,  hvortil  Vandet  førtes 
fra  hin  føistnævte  Gang-').    Dette  Anlæg  har  aabenbart 


*)  Jvf.  De  bello  Jud.  V,  9,  hvor  det  fortælles,  at  Siloah  og  de 
andre  Vanddamme  havde  rigeligt  Vand  ikke  alene  til  at  for- 
syne den  romerske  Hær,  men  ogsaa  til  at  vande  Haverne. 

-)  Recovery  of  Jerusalem  p.  214  sq. 

havt  til  Formaal  at  skaffe  en  lettere  Adgang  til  Maria - 
kildens  Vand  fra  det  Indre  af  Staden.  Men  hele  dette 
Anlæg  skriver  sig  utvivlsomt  fra  en  langt  senere  Tid, 
ja  muligvis  endog  først  fra  Herodes'  Tid:  derpaa  tyder 
Arbeidets  Fortrinlighed,  der  vidner  om  en  langt  større 
teknisk  Færdighed  end  hin  usikre  Famlen  i  den  gamle 
Klippetunnel. 

Den  12.  August  ISSl  sluttede  Guthe  sine  Udgrav- 
ninger. Han  havde  i  alt  ladet  anlægge  19  Skakter 
og  22  Grave.  Alle  disse  bleve  imidlertid  atter  tilkastede 
og  dækkede  efter  de  Contracter,  som  han  forinden 
havde  indgaaet  med  Eierne  af  Jordstykkerne.  Høien 
indtraadte  derved  atter  i  den  Tilstand,  hvori  den  tid- 
ligere havde  været,  og  af  de  gjorte  Udgravninger  saaes 
intet  Spor  mere.  Men  Guthe  har  ladet  optage  om- 
hyggelige Kort  og  Planer  og  til  disse  føiet  en  udførlig 
Beskrivelse,  og  endelig  udgivet  det  i  en  samlet  Frem- 
stilling under  Titelen  »Ausgrabungen  bei  Jerusalem  < 
(1883).  Han  har  ved  disse  Udgravninger  havt  den 
Fortjeneste  at  kaste  Lys  over  den  sydøstre  Deel  af 
Jerusalem,  som  tidligere  kun  i  ringe  Grad  har  været 
Gjenstand  for  Undersøgelse,  men  hans  Forventninger 
om  herved  at  eftervise  Behggenheden  af  det  gamle 
Zion  ere  ikke  gaaede  i  Opfyldelse. 


J 


VI. 
Jerusalem. 

18H1  og  1889. 

£jn  Reise  til  Palæstina  er  nuomstunder  langtfra 
saa  lang  og  besværlig  som  i  tidligere  Dage.  Jern- 
banerne have  forkortet  den  lange  Reise  gjennem  Europa 
til  nogle  faa  Dage,  og  over  det  urolige  Middelhav  føre 
store  og  veUndrettede  Dampskibe  de  Reisende  i  Løbet 
af  fem  eller  sex  Dage.  Reisen,  som  før  krævede  Uger 
og  Maaneder,  kan  nu  gjøres  i  tolv  eller  fjorten  Dage. 
Men  et  Punkt  i  Reisen  er  der  dog,  som  endnu  stedse 
har  beholdt  sin  tidligere  besværlige  og  farefulde  Charak- 
teer,  og  det  er  netop  Reisens  Slutningspunkt,  Landingen 
ved  Jaffa.  De  samme  Klager,  som  hørtes  af  Pilgrim- 
mene i  Middelalderen,  høres  endnu  den  Dag  idag.  thi 
Forholdene  ere  her  aldeles  uforandrede.  En  Havn  findes 
ikke  ved  Jaifa,  men  kun  en  aaben  Rhed,  i  hvilken  de 
nordlige,  vesthge  og  sydlige  Vinde  sætte  Middelhavets 
optaarnede  Bølger  ind  med  fuld  Kraft.  Det  hænder 
ikke  sjældent,  at  Dampskibene  slet  ikke  kunne  land- 
sætte Passagererne,  men  maa  føre  dem  videre  til  Haifa 
eller  heelt  op  til  Beirut,  hvad  atter  har  den  ubehage- 
lige Følge,  at  der  vendes  op  og  ned  paa  hele  Rejse- 
planen for  Palæstina. 

H.  Scharline,  Reispstudier.  1" 

Vi  skulde  i  fuldt  Maal  faae  Landingens  Besværlig- 
heder al  fornemme.  I  deiligt  Solskin  og  ved  fuldkommen 
rolig  Sø  vare  vi  gaaede  ombord  ved  Port  Said.  Efter  Op- 
holdet i  Kairo  havde  vi  tilbragt  et  Par  Dage  i  Mansurah  ^). 
hvor  vi  med  stor  Gjæstfrihed  vare  blevne  modtagne  af  vor 
Landsmand,  Dommer  Johannes  Ussing  og  hans  Hustru. 
Derefter  havde  vi  besøgt  Damiette,  som  ligger  midt 
imellem  Palmeskove,  og  vare  i  en  arabisk  Fiskerbaad 
i  klart  Fuldmaaneskin  seilede  over  Menzaleh-Søen  til 
Port  Said.  Her  vilde  vi  indskibe  os  i  det  østerrigske 
Dampskib,  som  kom  fra  Alexandria,  men  dette  var 
som  sædvanlig  paa  denne  Aarstid  overfyldt,  og  vi  havde 
kun  faaet  Plads  som  Dækspassagerer.  For  gode  Ord 
og  god  Betaling  havde  vi  dog  skaffet  os  Captainens 
Kahyt  og  havde  her,  i  Alt  fire  Personer,  indrettet  vort 
Natteleie  saa  godt,  som  det  lod  sig  gjøre.  Skibsofficererne 
talte  om  Forandring  i  Veiret,  og  Captainens  Barometer 
var  rigtignok  sunket  betydelig.  Da  Farten  imidlertid 
kun  varer  tolv  Timer,  trøstede  vi  os  med,  at  vi  vel 
nok  kunde  naae  Jaffa,  inden  den  bebudede  Veirforan- 
dring  indfandt  sig. 

Næste  Morgen  Kl.  6,  da  vi  atter  vare  ude  paa 
Dækket,  var  Veiret  endnu  smukt,  og  vi  kunde  allerede 
forude  i  taaget  Omrids  skimte  Bjergene  i  det  heUige 
Land.  Men  det  graanede  stærkt  i  Syd  og  begyndte  at 
pibe  i  Tovværket,  medens  vi  af  og  til  saae  lange  Bølge- 
kast, og  nu  brød  Stormen  løs  ligesaa  pludselig  som 
voldsomt.  Da  vi  en  Times  Tid  senere  ankrede  op  paa 
Jaffas  Rhed.    var  Søen  i  fuldt  Oprør.      Hurtig  samlede 

')    Om  Mansurah  og  Damiette  s.  J.  L.  Ussings  » Nedre-Ægypten » 
( 1889). 

vi  da  vor  Bagage  og  sprang  i  en  af  de  første  Baade, 
da  det  gjaldt  om  at  komme  afsted,  inden  Forbindelsen 
med  Land  blev  afbrudt,  og  vi,  meget  mod  vort  Ønske, 
i  baardt  og  stormfuldt  Veir  bleve  førte  op  til  Beirut. 
Ned  i  Baaden  kom  vi,  men  de  arabiske  Søfolk  vare 
ikke  at  formaae  til  at  sætte  af  fra  Skibet  og  bringe  os 
i  Land.  De  vilde  først  have  Baaden  fuld  af  Passagerer, 
og  alle  vore  Opfordringer  hjalp  Intet.  Saa  bleve  vi  liggende 
en  god  halv  Time,  medens  Baaden  af  de  høie  Bølger 
kastedes  op  og  ned  ad  Dampskibet.  Dertil  kom  en  uop- 
hørlig Raaben  og  Skrigen,  Stormen  tudede,  og  de  svære 
Bølgekast  sloge  dundrende  mod  Skibets  Sider.  Efterhaan- 
den  fyldtes  Baaden  af  Passagerer,  de  engelske  Damer 
kastedes  i  bogstavelig  Forstand  som  Vareballer  ned  i 
Baaden.  hvor  de  bleve  grebne  af  stærke  Araberarme  og 
anbragte  paa  Bænkene.  Damernes  Mod  og  Arabernes 
Behændighed  vakte  i  lige  høi  Grad  vor  Beundring. 
Omsider  var  Baaden  saa  propfuld,  som  den  kunde  være. 
og  nu  satte  vi  endelig  af.  Med  sikre  og  stærke  Aare- 
tag  førtes  Baaden  gjennem  de  fraadende  og  larmende 
Bølger  forbi  nøgne  sorte  Klippestykker,  der  ragede  op 
i  de  skumhvide  Brændinger,  ind  imod  Land,  og  inder- 
lig glade  vare  vi,  da  vi  sprang  op  ad  Trappen  og  atter 
havde  fast  Jord  under  Fødderne,  ovenikjøbet  det  hel- 
lige Land,  vor  Reises  længe  attraaede  Maal. 

Stormen  tiltog  op  ad  Dagen  i  Styrke,  Skibets  Pas- 
sagerer bleve  vel  satte  i  Land,  men  de,  '^om  fra  Land 
skulde  sættes  ombord,  kunde  ikke  komme  med,  da  Sø- 
gangen var  altfor  voldsom.  Vi  gik  ned  til  Strand- 
bredden og  saae  paa  det  fraadende  Hav,  men  iøvrigt 
nøde  vi  ikke  videre  godt    af  de   skjønne  Udsigter  om- 

10* 

kring  .lafTa,  da  Luften  var  opfyldt  af  Taage  og  Skyer 
og  Sand,  som  hvirvledes  omkring,  saa  vi  i  det  Hele 
mere  havde  Indtryk  af  at  befinde  os  imellem  Vest- 
jyllands Klitter  under  en  forrygende  Storm  end  paa 
Palæstinas  solbeskinnede  Strande.  Hele  Natten  ved- 
varede Stormen  og  tog  flere  Gange  saa  haarde  Tag, 
at  Huset  rystede.  Da  vi  et  Par  Maaneder  senere  i 
Konstantinopel  traf  en  af  vore  Medreisende,  som  var 
faret  videre  med  Skibet,  gav  han  en  levende  Skildring 
af  den  farefulde  Søreise,  som  vi  i  sidste  Øieblik  vare 
slupne  bort  fra.  Ankerkjættingen  var  sprungen,  og 
Captainen  havde  maattet  søge  rum  Sø,  for  ikke  at  blive 
dreven  ind  mod  Klipperne.  Saa  var  ogsåa  Piorkjættingen 
sprungen,  og  i  stor  Fare  og  Angst  havde  de  i  to  Dage 
drevet  om  paa  det  oprørte  Hav,  indtil  det  endelig  paa 
tredie  Dag  lykkedes  dem  at  naae  ind  til  Beirut.  Vor 
Landgang  havde  altsaa  funden  Sted  i  yderste  Øieblik, 
og  vi  havde  ret  faaet  Stormens  Pludselighed  og  Vold- 
somhed at  kjende.  Vare  vi  komne  et  Par  Timer  senere, 
havde  Landgang  været  umulig,  og  vare  vi  derimod 
komne  et  Par  Timer  tidligere,  vilde  den  være  gaaet 
lige  saa  let  for  sig  som  en  smuk  Sommerdag  i  Øre- 
sundet ved  Rungsted. 

.lernbanen,  som  nu  bygges  imellem  Jaffa  og  Jeru- 
salem, var  endnu  ikke  paabegyndt,  derimod  var  der 
bleven  anlagt  en  bred  Kjørevei,  saa  at  det  besvær- 
lige og  trættende  Ridt  over  Bjergene  ikke  længer 
var  nødvendigt.  Vi  ordnede  os  tidhg  næste  Morgen  i 
et  langt  Vogntog  for  under  Anførsel  af  vor  Hotelvært  i 
Jaffa  at  tiltræde  Reisen  til  Jerusalem.  Vognene  vare 
rigtignok    alt    Andet   end    magelige,    de    havde  haarde 

Sæder  med  Kalescher  over  til  al  dække  mod  Sol  oj^- 
Regn.  I  sidste  Henseende  lik  vi  god  Brug  for  dem.  thi 
det  blæste  stærkt,  og  der  faldt  underveis  flere  stærke 
Regnbyger.  Det  var  Foraarsregnen  eller  Sildigregnen, 
som  hilsedes  med  stor  Glæde  af  Befolkningen ;  Vinteren 
havde  været  tør,  og  man  frygtede  for,  at  Foraarsregnen 
reent  vilde  udeblive,  hvad  stundom  skeer,  hvoraf  Følgen 
bliver  en  flere  Maaneders  Tørke  og  deraf  følgende 
Misvæxt.  Nu  kom  Regnen,  et  Par  Regndage  fulgte 
senere  efter  i  Jerusalem,  og  Palæstinas  Jordbund  dæk- 
kedes med  frisk  Grønt  og  det  rige  blomstersmykkede 
Tæppe,  som  dækker  dets  Dale  og  Høie  i  Foraars- 
maanederne,  men  senere  afsvides  af  den  brændende 
Sommersol. 

Ved  EamleJi  gjorde  vi  et  kort  Holdt  og  benyttede 
Tiden  til  at  træde  ind  i  Moskeen,  en  prægtig  gammel 
Kirke  fra  Korsfarertiden  med  tre  Skibe,  Piller  og  høie 
Hvælvinger.  Derefter  fortsatte  vi  Farten  og  kom  ind  i 
Judæ  Bjerge,  tungt  og  langsomt  droges  Vognene  op  ad 
de  steile  Bakker,  jeg  steg  af  og  vandrede  et  langt  Stykke 
alene  i  den  dybe  og  tause  Bjergensomhed.  Ud  paa 
Eftermiddagen  naaedes  Kulonkli,  hvor  der  atter  rastedes: 
her  var  anlagt  et  græsk  Kaffehus,  hvor  nogle  Forfrisk- 
ninger indtoges.  Det  er  efter  Traditionen  det  gamle 
Emmaus.  Dette  er  rigtignok  høist  tvivlsomt,  og  flere 
Steder  i  Jerusalems  Omegn  gjøre  Krav  paa  at  have 
været  Stedet  for  hint  vidunderlige  Aftenmøde  mellem 
den  opstandne  Frelser  og  hans  to  Disciple.  Dog  følte 
jeg  mig  i  Øieblikket  ikke  stemt  til  at  anstille  kritiske 
Undersøgelser:  mine  Tanker  dvælede  ved  det  Opstan- 
delsens Budskab,    som    første    Gang    har    lydt   i   dett*' 

Land  og  disse  Omgivelser,  hvor  jeg  nu  færdedes,  og 
derfra  har  lydt  ud  over  al  Verdens  Lande  —  et  Ord, 
der  er  saa  forskjelligt  fra  al  Ægyptens,  Grækenlands 
og  Roms  Visdom,  men  som  har  overlevet  denne  og 
endnu  den  Dag  idag  gjennemstrømmer  Menneskeheden 
med  samme  Ungdomskraft,  som  da  det  første  Gang 
hørtes  med  undrende  Tvivl  og  begeistret  Jubel  mellem 
disse  Bjerge,  paa  hvilke  mit  Blik  nu  dvælede. 

Klokken  var  omkring  Fem,  da  vi  kjørte  op  ad  den 
sidste  tunge  Bakke,  og  Vognene  standsede  udenfor 
Jerusalems  Mure.  Her  maatte  vi  stige  af,  thi  i  de 
snævre  og  bratte  Gader  er  al  Vognkjørsel  umulig,  her 
kan  man  kun  færdes  tilfods  eller  ridende.  Det  var 
bidende  koldt,  skjøndt  det  var  den  19.  Marts,  men  det 
pludselige  Omslag  med  Storm  og  Regn  havde  bragt 
Thermometret  til  at  synke  adskillige  Grader,  og  vi 
svøbte  os  ind  i  alt  vort  Reisetøi.  Rundt  om  os  vrimlede 
det  med  Kjøretøier,  Heste  og  Kameler  samt  en  Mængde 
Mennesker.  Det  var  den  stærke  Tilstrømning  at  Pil- 
grimme og  Reisende,  som  ved  Foraarstid  drager  til 
Jerusalem,  og  som  gjorde  det  tvivlsomt  for  os,  om  vi 
kunde  faae  Herberg.  Ikke  uden  Bekymring  i  saa  Hen- 
seende gik  vi  gjennem  den  mørke  Jaffaport  og  befandt 
os  nu  i  Jerusalem  med  noget  blandede  Følelser  — 
deels  Glæden  over  at  have  naaet  Reisens  Maal,  deels 
Bekymring  for,  hvor  vi  skulde  faae  Natteherberg.  Den 
sidste  blev  dog  snart  fjernet,  idet  vi  mødte  Forstanderen 
for  Johanniterhospitiet,  som  bød  os  Velkommen  og 
meddeelte  os,  at  der  i  Henhold  til  tidligere  Breve  og 
et  Telegram,  som  var  afsendt  fra  Jaffa,  var  skaffet 
Værelser   til    os    i    Hospitiet.      Snart    vare    vi    og    vor 

I  »agage  anbragte  i  Hospitiets  lyse  og  rummelige  Værelser, 
store,  hvælvede  Rum,  hvis  Steengulve  vare  belagte  med 
Maatter,  og  hvor  der  foruden  Borde  og  Stole  vare  op- 
stillede velrodte  Senge  med  Moskitoforhæng.  Efter  at 
have  udhvilet  os  og  indtaget  vort  Aftensmaallid  van- 
drede vi  frem  og  tilbage  paa  det  flade  Tag  i  det  klare 
Maaneskin  og  saae  over  mod  Gravkirken,  Omarmoskeen 
og  Oliebjerget,  hvis  Bjergskraaning  dannede  Baggrunden 
for  det  fremmede,  østerlandske  Skue. 

Otte  og  tyve  Aar  vare  forløbne,  siden  jeg  sidst 
var  i  Jerusalem,  en  lang  Tid  i  et  Menneskeliv,  men 
kun  et  kort  Spand  af  Tid  i  den  tusindaarige  Stads 
Historie.  Og  dog  har  endogsaa  dette  korte  Tidsrum 
sat  sine  Mærker  og  efterladt  sine  Spor  i  Stadens  Ydre. 
Hvilke  disse  Ændringer  vare,  skulde  jeg  i  de  følgende 
Dage  faae  at  see,  idet  jeg  jo  nu  fik  rig  Leilighed  til  at 
opfriske  de  gamle,  stærkt  blegede  Minder  fra  1861  og 
tillige  sammenstille  dem  med  nye  Iagttagelser. 

Hospitiet,  der  atter  havde  optaget  mig  inden  sine 
gjæstfrie  Vægge,  var  saa  temmelig  uforandret.  Rigtig- 
nok var  det  flyttet  hen  i  et  andet  Hus  ikke  langt  fra 
det  gamle,  men  Aanden  og  Tonen  og  hele  Indretningen 
var  bleven  den  samme.  Det  er  stiftet  af  den  preussiske 
Johanniterorden  og  oprindehg  bestemt  til  Herberg  for 
fattige  Pilgrimme  og  Haandværkssvende,  som  her  fik 
nogle  Dages  frit  Ophold:  senere  søgte  ogsaa  andre 
Reisende  hertil,  fordi  det  var  vanskeligt  at  finde  Op- 
holdssted i  Jerusalem,  og  erlagde  ved  Bortreisen  en 
friviUig  Gave,  og  tilsidst  ordnedes  det  saaledes,  at  man 
betaler  fem  Francs  daglig  for  Kost  og  Logis.  I  de 
senere  Aar  er  der  vel  oprettet  et  Par  nye  engelske  Hoteller 

i  Jerusalem,  men  naar  man  ikke  stiller  store  Krav,  vil 
man  finde  sig  bedst  i  det  preussiske  Hospits,  hvor  der 
hersker  en  hyggelig  og  hjemlig  Tone.  Husfaderen. 
Hr.  Baier.  leder  det  Hele  fortræffeUg,  han  har  en  pas- 
sende Blanding  af  stille  Værdighed  og  jovial  GemytUg- 
hed,  er  altid  til  Rede  med  Raad  og  Underretning  for 
de  Reisende,  og  hans  Hustru  og  Datter  staae  ham  tro- 
lig bi.  Under  saa  fremmedartede  Forhold  og  Omgivelser 
er  det  dobbelt  velgjørende  at  finde  et  Hjem,  hvor  man 
altid  modtages  med  Opmærksomhed  og  Venlighed.  Den 
eneste  Mangel  ved  Johanniterhospitiet  er,  at  det  har 
for  faa  Værelser,  saa  at  det  navnlig  ved  Foraarstid 
ikke  kan  modtage  alle  de  Reisende.  som  ønske  at  tage 
Ophold  i  det. 

I  dette  Hospitium  optages  ikke  blot  Tydskere.  men 
ogsaa  andre  Nationer,  fornemmelig  Englændere  og  Ameri- 
kanere. Under  vort  Ophold  vare  Skandinaverne  i  Over- 
vægten, navnlig  da  de  norske  Præster,  Brødrene  Christian 
Hall  (har  senere  overtaget  StiUingen  som  Sekretær  for 
de  christelige  Ynglingeforeninger  i  Norden)  og  Birger 
Hall  kom  til.  De  Danske,  som  samtidig  med  Prof.  Buhl 
og  mig  vare  i  Jerusalem,  vare  Provst  Theodor  Sørensen 
og  Hustru,  der  havde  været  vore  Reisefæller  fra  Wien. 
samt  Pastor  Stahlfest  Møller  og  Hustru,  med  hvem  vi 
vare  mødtes  i  Kairo,  endelig  to  unge  theologiske  Can- 
didater,  J.  C.  Jacobsen  (senere  Professor  i  Theologi)  og 
Johannes  Gøtzsche.  De  to  sidste  vare  dog  kun  nogle 
Dage  sammen  med  os.  Det  hændtes  da  et  Par  Gange 
i  Hospitiet.  at  der  kun  samledes  Danske  og  Norske 
ved  Bordet,  saa  at  Husfader  Baier  sad  alene  for 
Enden  af  Bordet  uden  at  forstaae  et  Ord  af,   hvad  der 

blev  sagt  omkring  ham.  Hvad  der  navnlig  vakle  hanri 
Forundring  var,  at  Danske  og  Norske  hver  kunde  tale 
sit  Sprog  (han  kunde  meget  godt  hore  Forsk j ellen  i)aa 
det  bløde  og  det  haarde  Tonefald)  og  dog  alligevel 
ibrstaae  hinanden. 

Det  var  vel  tilfældigt,  at  der  i  denne  Vinter  sam- 
ledes saa  mange  Nordboer  i  Jerusalem,  men  det  er 
dog  rimeligt,  at  den  gamle  og  mærkelige  By  jævnlig  vil 
blive  besøgt  af  forskjellige  Reisende  fra  de  nordiske 
Lande.  For  saadanne  er  det  et  stort  Savn,  at  der 
ingen  nordisk  Consul  tindes  i  Jerusalem  saaledes  som 
i  Rom,  der  kan  tage  sig  af  deres  Anliggender.  Nord- 
boerne ere  nu  nødte  til  at  tye  til  den  tydske  eller 
engelske  Consul ,  om  de  ønske  nogen  Bistand  i  Raad 
eller  Daad.  Ønskeligt  vilde  det  være,  om  der  blev  an- 
sat en  dansk  (eller  skandinavisk)  Viceconsul,  der  kunde 
paatage  sig  dette  Hverv.  Det  vilde  ikke  være  bekoste- 
ligt, da  man  mellem  de  bosiddende  europæiske  Kjøb- 
mænd  eller  Læger  uden  Vanskelighed  vilde  kunne  finde 
en  dertil  skikket  Mand,  som  ikke  vilde  kræve  noget 
Honorar,  men  kun  forlange  de  nødvendige  Contor- 
udgifter  dækkede.  Oprettelsen  af  et  dansk  Viceconsulat 
i  Jerusalem,  der  vel  helst  maatte  staae  under  Consu- 
latet  i  Beirut,  vilde  i  mange  Henseender  kunne  være 
til  Gavn  for  danske  Reisende,  og  maatte  siges  at  være 
i  god  Overensstemmelse  med  den  fremragende  histo- 
riske Betydning,  som  Jerusalem  og  Palæstina  har. 

Allerede  indenfor  Hospitiets  Mure  havde  vi  da 
Selskab  nok.  Men  vor  Kreds  udvidedes  hurtig,  idet  vi 
gjorde  Bekjendtskab  med  de  i  Jerusalem  boende  Tydskere. 
der  af  og  til  aflagde  Besøg  i  Hospitiet.      De  danne  en 

lille  Koloni  tor  sig  og  have  stiftet  en  Forening,  i  hvilken 
der  holdes  selskabelige  Sammenkomster  hver  fjortende 
Dag,  hvor  der  jævnlig  holdes  |)opulære  Foredrag  over 
vexlende  Æmner.  Vi  bleve  modtagne  i  de  forskjellige 
lydske  Familier  med  megen  Gjæstfrihed  og  kom  her- 
ved til  at  føre  et  ret  selskabeligt  Liv.  Næstefter  Hus- 
fader Baier  og  hans  Familie,  der  hørte  til  vor  daglige 
Omgang,  maa  jeg  nævne  Lægen,  Dr.  med.  Sandreczky, 
som  tog  sig  af  os  med  særlig  Omhu,  gjorde  for- 
skjellige Udflugter  med  os  og  jævnlig  indbød  os  i 
sit  Hjem.  Han  taler  Arabisk  og  Nygræsk  med  samme 
Færdighed  som  Tydsk  og  er  gift  med  en  hollandsk 
Dame.  Saa  var  der  Præsten  Schhcht  ved  den  evan- 
geliske Menighed,  hos  hvem  vi  ogsaa  oftere  kom, 
og  den  tydske  Consul  Tischendorf,  Søn  af  den  be- 
kjendte  Theolog  og  Bibelkritiker.  Et  gammelt  Bekjendt- 
skab  fornyede  jeg  med  Missionær  Zeller,  hvem  jeg  i 
Aaret  1861  havde  truffet  som  evangelisk  Missionær  i 
Nazareth,  nu  er  han  bosat  i  Jerusalem  og  Forstander 
for  den  engelske  Missionsskole ;  han  er  gift  med  en 
Datter  at  den  nu  afdøde  tydsk -engelske  Biskop  Gobat 
i  Jerusalem.  --  En  Dag  indfandt  en  hlle  graahaaret 
Mand  med  et  aabent  og  godmodigt  Ansigt  sig  i  Hospiliet, 
det  var  den  bekjendte  Bauratli  Sehick,  vistnok  Nutidens 
første  topographiske  Autoritet  i  Jerusalem  (s.  ovenfor 
S.  126j.  Han  har  i  en  langAarrække  været  bosat  her,  har 
ikke  studeret,  men  været  i  forskjellige  praktiske  Stillinger. 
Han  kjender  hver  Gade  og  Stræde,  ja  man  kan  vel 
gjerne  sige,  hvert  Hus  i  Jerusalem ;  der  bliver  ikke  fore- 
taget en  Nybygning  eller  Udgravning,  uden  at  Baurath 
Sehick  er  tilstede,  og  han  har  saaledes  erhvervet  sig  et 

enestaaende  Kjendskab  til  .lerusalems  Topographi.  Vi 
talte  oftere  med  ham,  og  han  var  altid  meget  villig  til 
at  meddele  os  af  sin  rige  Kundskabsfylde.  —  Endnu 
maa  nævnes  Dr.  med.  Einsler,  Bankier  Frutiger,  den 
preussiske  Consulatsecretair  Schmidt  og  Lærer  Wienicke, 
og  man  vil  see,  at  det  var  ingen  lille  Kreds  af  Mænd, 
der  vare  godt  kjendte  med  Forholdene  i  Jerusalem  og 
Palæstina,  til  hvilken  vi  havde  Adgang,  og  som  kunde 
meddele  os  Oplysninger  af  forskjellig  Art. 

En  Maaned  tilbragte  vi  i  Jerusalem  og  det  var  den 
bedste  Foraarsmaaned  (fra  19.  Marts  til  18.  April) ;  dog  var 
Veiret  denne  Gang  ikke  saa  gunstigt  som  under  mit 
første  Besøg;  den  hede  Ørkenvind,  Ghamsinen,  hjem- 
søgte os  temmelig  ofte  og  lagde  en  trykkende  Hede 
over  Byen:  paa  de  skyggeløse  Høider  udenfor  Jeru- 
salems Mure  kunde  der  da  være  næsten  utaalehgt  i  de 
hede  Formiddagstimer. 

Hvad  der  under  dette  Ophold  meest  sysselsatte 
mig,  var  Studiet  af  Oldtidens  Jerusalem  ved  Under- 
søgelse deels  af  Høiene  og  Dalene,  der  have  saa  stor 
Betydning  for  Fastsættelsen  af  Topographien,  deels  af 
de  desværre  meget  faa  Oldtidsrester,  som  endnu  ere 
levnede.  Navnlig  var  der  et  Spørgsmaal,  som  uaflade- 
lig var  i  mine  Tanker,  og  som  fornemmelig  havde  til- 
skyndet mig  til  for  anden  Gang  at  foretage  denne 
lange  og  besværhge  Reise:  det  var  Spørgsmaalet  om 
Zions  Beliggenhed.  Besvarelsen  af  dette  Spørgsmaal 
er  nemlig  af  den  allerstørste  Betydning  med  Hensyn  til 
det  gamle  Jerusalems  Topographi.  Medens  tidligere 
Alle  i  Henhold  til  Traditionen  vare  enige  om  at  hen- 
lægge Zion  paa  den  høie  Sydvesthøi,    der  majestætisk 

behersker  hele  Oniegueii,  er  der  i  de  sidste  tyve  Aar 
opstaaet  en  Skole,  fornemmehg  af  tydske  Lærde,  som 
henlægge  Zion  til  den  langt  mindre  anseelige  Sydost- 
høi.  Navnlig  i  det  tydske  Palæstina -Tidsskrift  har 
denne  Mening  vundet  meget  ivrige  Talsmænd.  Med 
hvor  stor  Veltalenhed  og  Skarpsindighed  disse  end 
Iremsætte  don  nye  Hypothese,  havde  jeg  for  mit  Ved 
kommende  aldrig  kunnet  skænke  den  ret  Tillid.  Den 
forekom  mig  i  altfor  høi  Grad  at  stride  med  det  ganske 
vist  i  Tidernes  Løb  afblegede  Billed,  som  jeg  i  min 
Erindring  havde  bevaret  af  Jerusalems  Bjerge,  og  der- 
næst savnede  den  det  egentlig  afgjørende  Bevis.  Ja 
selve  den  historisk-kritiske  Methode,  der  her  bragtes  i 
Anvendelse,  vakte  Anstød  hos  mig  og  mindede  mig 
altfor  meget  om  den  Ensidighed,  hvori  en  moderne, 
saakaldet  videnskabelig  Kritik  gjør  sig  skyldig.  Man 
presser  Oldtidens  naive  Forfattere  med  deres  brede 
Stil,  der  ofte  er  unøiagtig  i  Enkeltheder,  saa  længe 
og  anstiller  et  saa  skarpt  Krydsforhør  over  dem,  ind- 
til man  endelig  faaer  dem  til  at  sige  det,  som  mau 
vil  have  dem  til  at  sige,  men  som  vistnok  aldrig  har 
været  i  deres  Tanker,  medens  man  paa  den  anden 
Side,  hvor  man  træffer  et  klart  og  bestemt  Udsagn,  der 
gaaer  i  modsat  Retning  af  det,  som  man  selv  vil  have 
frem,  mener  uden  Videre  at  kuinie  skyde  det  til  Side. 
Med  andre  Ord:  det  Hele  mindede  mig  i  altfor  høi 
Grad  om  det  Systemmageri,  der  har  fremkaldt  saa 
megen  Forvirring  baade  i  Historie  og  Theologi.  Ofte 
havde  jeg  ønsket  at  tage  til  Gjenmæle  og  paavise 
Uholdbarheden  at  den  nye  Zion-Hypothese ,  men  jeg 
turde  dog   ikke   ret   gjøre   det,    før  jeg  endnu    engang 

ved  Selvsyn  haxdo  viiudel  Fasthed  og  Sikkerhed  i  min 
Opfattelse.  Da  der  nu  ved  Prof.  Buhls  paatænkte  Reise 
tilbød  sig  Leilighed  til  et  godt  Reisefølge,  besluttede 
jeg  at  gjøre  Alvor  deraf,  og  saaledes  blev  det  meget 
omstridte  Zionspørgsmaal  for  mig,  om  ikke  den  eneste, 
saa  en  af  de  væsentligste  Aarsager,  til  at  jeg  anden 
(iang  foretog  en  Pilgrimsfærd  til  det  hellige  Land. 

—  Nu  var  jeg  altsaa  atter  i  Jerusalem  og  kunde 
betragte  dets  Høie  og  Dale  særlig  med  Zionspørgs- 
maalet  for  Gie.  Det  forsømte  jeg  da  heller  ikke,  men 
havde  ved  mine  Vandringer  i  og  udenfor  .Jerusalem 
stadig  Øie  og  Tanke  henvendt  paa  dette  Problem.  Re- 
sultatet var.  at  jeg  mere  og  mere  overtydedes  om 
Uholdbarheden  at  den  nye  Zionshypothese.  Og  jeg 
stod  heller  ikke  ene  med  denne  Anskuelse.  Flere  af  de 
ovennævnte  Mænd,  som  havde  tilbragt  en  Aarrække  i  Jeru- 
salem og  vare  vel  kjendte  med  de  topographiske  Under- 
søgelser, deelte  min  Synsmaade  og  meente  ligesom  jeg, 
at  man  med  det  umiddelbare  Skue  af  Jerusalems  Bjerge 
for  Øie  vanskelig  vil  kunne  henlægge  Zions  Borg  anden- 
steds end  der,  hvor  saavel  den  jødiske  som  den  christe- 
lige  Tradition  har  henlagt  den  siden  Christi  Tid.  Den 
mere  indgaaende  Undersøgelse  af  de  literærhistoriske 
Vidnesbyrd  maatte  opsættes  til  min  Tilbagekomst  til 
Hjemmet,  hvor  jeg  kunde  komme  i  Besiddelse  af  det 
nødvendige  kritiske  Apparat,  som  i  Jerusalem  med  sin 
fuldkomne  Mangel  paa  Bibliotheker  og  Bøger  ikke  stod 
til  min  Raadighed. 

Næstefter  Zionspørgsmaalet  laa  det  mig  mest  paa 
Hjerte  at  tage  de  Udgravninger  i  Øiesyn,  som  havde 
fundet  Sted  efter  1861.      Desværre  var  der  ikke  meget 


1 58 

her  at  see.  tin  »aavel  Englændernes  Udgravninger  om- 
kring Tempelbjerget  som  Tydskernes  paa  Ophel  (det 
nye  formentlige  Zionl  vare  atter  tilkastede,  saa  her  var 
intet  Andet  at  see  end  netop  Stedet,  hvor  disse  Ud- 
gravninger havde  fundet  Sted.  Større  Udgravninger 
fandt  ikke  Sted  under  vort  Ophold.  Dog  var  der  jo 
alligevel  Adskilligt,  som  var  kommen  frem  i  den  seneste 
Tid,  hvilket  vi  fik  Adgang  til  at  see.  og  som  frembød 
betydelig  Interesse. 

Allerførst  maa  nævnes  de  Udgravninger,  som  fandt 
Sted  i  vor  umiddelbare  Nærhed  lige  bag  ved  Hospitiet. 
Det  var  den  russiske  Regering,  som  lod  Terrænet  om- 
kring den  hellige  Gravs  Kirke  undersøge.  Et  Stykke 
Mur  med  vældige  fugerandede  Stene  var  herved  kom- 
men for  Dagens  Lys.  og  der  kan  efter  hele  Bygnings- 
maaden  ikke  være  nogen  Tvivl  om,  at  dette  er  den 
meget  efterspurgte  anden  Mur,  hvis  Fundamenter  vi 
her  saae  for  os.  Forholder  dette  sig  saa.  da  er  det 
hermed  godtgjort,  at  Gravkirken  og  dermed  Golgatha 
og  den  hellige  Grav,  som  vises  indenfor  samme,  virke- 
lig ligge  udenfor  den  anden  Mur,  og  dermed  er  i  al 
Fald  Muligheden  af  deres  Ægthed  godtgjort.  Det  er 
en  sindrig  Hypothese  af  Baurath  Schick.  at  den  store 
Fordybning,  hvori  den  østre  Del  af  Gravkirken,  det  saa- 
kaldte  Keiserinde  Helenes  Kapel,  er  bygget,  er  den 
gamle  Stadsgrav,  som  løb  foran  Muren,  og  at  ligeledes 
nogle  meget  dybe  Cisterner  i  Nærheden  skulle  være 
Dele .  af  den  gamle  Stadsgrav.  I  saa  Fald  ville  rigtignok 
baade  Golgatha  og  Graven  komme  til  at  ligge  næsten 
paa  Randen  af  Stadsgraven,  hvad  dog  vel  neppe  kan 
antages   at  have  været   Tilfældet,    saa   at  denne  altfor 

store  Nærhed  ved  Muren  vilde  tale  imod  Ægtheden  al 
de  nævnte  Steder. 

En  interessant  Vandring  gjorde  vi  en  Eftermiddag 
med  Baurath  Schick.  Først  besøgte  vi  de  nysnævnte 
Udgravninger  og  besaae  det  omtalte  Stykke  Mur,  samt 
i  umiddelbar  Nærhed  deraf  nogle  andre  svære  Funda- 
menter. Disse  antog  Schick  for  at  være  Levninger  af 
en  Borg  eller  et  Kastel,  som  skal  have  ligget  her,  men 
som  rigtignok  ikke  omtales  af  nogen  Forfatter,  hvorfor 
Andre  nære  Tvivl  om  denne  Borgs  Existents.  Herfra 
fortsatte  vi  vor  Vandring  forat  finde  andre  Spor  af  de 
gamle  Mure.  Men  af  disse  ere  kun  yderst  ringe  Spor 
tilbage,  og  man  er  næsten  udelukkende  henvist  til  den 
Veiledning.  som  Terrænet  giver.  En  stor  Buehvælving 
har  man  en  Tid  lang  anseel  for  at  være  en  Levning 
af  Gennathporten,  dog  er  dette  neppe  rigtig,  da  dennes 
Beliggenhed  vistnok  maa  søges  længere  mod  Vest.  —  I 
det  nordvestre  Hjørne  af  Staden  findes  svære  Murlevnin- 
ger, der  i  de  sidste  Aar  ere  blevne  overbyggede  af  en 
fransk  Missionsskole,  som  aabnedes  1878.  I  Kjælderen 
sees  et  Par  vældige  firkantede  Murpiller,  opførte  af 
fugerandede  Sten.  Det  er  sikkert  Levninger  af  det 
gamle  Psephinustaarn,  der  efter  Josephus'  Be- 
skrivelse laa  netop  paa  dette  Sted.  Under  Korstogene 
blev  det  ombygget  til  en  Fæstning  og  fik  Navn  af 
Tancreds  Borg;  paa  Grund  af  de  svære  Klippeblokke 
kaldtes  Ruinerne  senere  Kasr  el  Djalud  (Goliathsborg), 
idet  den  kritikløse  Legende  satte  det  i  Forbindelse  med 
Kæmpen  Goliath. 

Særlig  interessante  vare  de  Udgravninger,  som 
under  vort  Ophold  fandt  Sted  i  Nærheden  af  St.  Anna- 

kirken.  Denne  gamle  Kirke,  der  ligger  Nord  for  Haram- 
pladsen,  ikke  langt  fra  Stephansporten,  har  havt  en 
ganske  mærkelig  Skæbne.  Den  omtales  allerede  i  det 
syvende  Aarhiindred  og  skal  efter  Traditionen  være 
opført  paa  det  Sted,  hvor  Jomfru  Marias  Forældre, 
Joachim  og  Anna,  havde  deres  Hus,  og  hvor  hun  selv 
skal  være  født;  den  er  opkaldt  efter  hendes  Moder, 
den  hellige  Anna  eller  Hannah.  Paa  Korstogenes  Tid 
ombyggedes  Kirken  i  den  gotiske  Stil,  og  ved  Siden  at 
den  opførtes  et  Nonnekloster,  der  nød  stor  Anseelse. 
I  dette  bleve  flere  fyrstelige  Damer  optagne ;  blandt 
Andre  Kong  Balduin  Ts  Dronning,  som  af  sin  Gemal 
blev  tvungen  til  at  tage  Sløret.  Da  Byen  faldt  i  Ara- 
bernes Hænder,  blev  St.  Annakirke  omdannet  til  en 
Moskee,  og  Sultan  Saladin  oprettede  her  en  lærd  ara- 
bisk Skole,  som  efter  ham  kaldtes  es-Salahiye,  hvilket 
Navn  er  bevaret  til  vore  Dage.  Under  Tyrkernes  Herre- 
dømme forfaldt  baade  Moskeen  og  Skolen  og  det  Hele 
laa  hen  nærmest  som  en  Ruinhob.  Men  efter  Krim- 
krigen skænkede  Sultan  Abdul  Medjid  1856  baade 
Kirken  og  Bygningerne  omkring  den  til  Keiser  Napo- 
leon III  som  en  Taknemlighedsgave  for  den  af  Frankrig 
ydede  Hjælp.  Nu  blev  Kirken  opbygget  paa  Ny  og 
fuldstændig  restaureret,  og  tillige  oprettedes  i  de  om- 
liggende Bygninger  en  katholsk  Missionskole.  Denne 
aabnedes  1882  med  et  Antal  af  20  Børn,  senere  er 
Antallet  voxet  til  60.  Præsterne,  som  lede  Undervis- 
ningen, paahviler  det  "tillige  at  holde  Gudstjeneste  i 
Kirken.  Der  undervises  i  Latin,  Græsk,  Fransk  og 
Arabisk,  desuden  noget  Historie  og  Mathematik.  En 
halv  Times  Tid    anvendes  daglig  til  Haandarbeide    og 

Legemsøvelse,  og  blandt  Andet  fandt  man  paa  at  lade 
de  unge  Elever  foretage  Udgravninger  i  det  omliggende 
Terræn.  Disse  forte  1885  til  Opdagelsen  af  en  gammel 
Dam  med  tilstødende  Buegange,  hvilken  muligvis  kunde 
være  den  saa  meget  efterspurgte  Bethesda  Dam. 

Vi  besøgte  St.  Annakirke  en  Eftermiddag ;  tre  høie 
Spidsbueportaler  i  Vestfronten  danne  Indgangen  og 
svare  til  de  tre  Langskibe  i  Kirkens  Indre.  Dette  over- 
raskede os  ved  sine  rene  og  ædle  Former,  fri  for  al 
prunkende  Overlast.  To  Rækker  firkantede  Piller, 
forenede  med  Spidsbuer,  adskille  de  tre  Skibe  fra  hver- 
anden,  over  Tværskibets  Midte  hvælver  sig  en  Kuppel, 
Lyset  falder  kun  sparsomt  ind  gjennem  de  smaa  Vin- 
duer. I  det  sydostlige  Hjørne  fører  en  Trappe  med  21 
Trin  ned  i  Krypten.  Den  bestaaer  af  to  Grotter,  som 
ere  udhuggede  i  Klippen  og  foregives  at  have  været  to 
Værelser  i  Joachims  og  Annas  Hus;  i  det  ene  af  dem 
skal  efter  Legenden  Jomfru  Maria  være  født. 

Paa  den  store  aabne  Plads  udenfor  Kirken  saaes 
en  Mængde  Murstykker,  Søilestumper,  Kapitæler  og  en 
enkeltstaaende  opreist  Søile :  alt  dette  hidrørte  fra 
Udgravningerne.  En  hvidklædt  fransk  Præst,  som  vi 
tilfældigvis  mødte,  fortalte  os  om  disse  og  indbød  os 
til  at  tage  dem  i  Øiesyn.  Han  skaffede  os  Voxstabler 
og  Lys,  og  efterat  have  faaet  disse  antændte  kravlede 
vi  ad  mørke  fugtige  Trapper  ned  under  Jorden.  Det 
var  vanskeligt  at  finde  sig  til  Rette  hernede,  der  faldt 
kun  sparsomt  Lys  fra  vore  Voxstabler  ind  i  det  bælg- 
mørke Rum,  men  vor  forekommende  Fører  bødede 
efter  Evne  herpaa  ved  at  fortælle  os  om,  hvad  man 
havde  fundet.     Del   var   virkelig    en    af  Dammene  fra 

Oldtiden,  og  man  liar  ogsaa  fundet  Levninger  af  Bue- 
gangene, som  laa  ved  den.  Senere  er  der  blevel  op- 
ført en  Kirke  over  Dammen,  hvoraf  man  ligeledes  fandt 
Levninger.  Hvorvidt  nu  denne  Dam  virkelig  er  den  i 
Joh.  Kv.  5.  Cap.  omtalte  Bethesda  Dam,  er  ikke  let  at 
afgjøre;  dog  kunde  saavel  Beliggenheden  (ikke  langt 
fra  Stedet,  hvor  Faareporten  har  været,  jvfr.  Joh.  5,  2) 
som  ogsaa  Buegangene  tyde  paa,  at  dette  virkeHg  er 
den  rette  Bethesda  Dam.  I  hvert  Fald  kan  det  siges, 
at  af  de  forskjellige  Damme,  som  gjøre  Krav  paa  dette 
Navn,  er  denne  Dam  den,  som  nærmest  synes  at  være 
den  rette. 

Ikke  langt  fra  St.  Annakirke  ligger  de  franske 
Zionsøstres  Kloster  med  det  tilstødende  Ecce-homo- 
Kapel.  Ogsaa  herunder  findes  der  Levninger  af  en 
gammel  Vanddam,  som  man  længe  har  anseet  for  at 
være  Bethesda  Dam,  men  neppe  med  Rette.  Det  lyk- 
kedes os  imidlertid  ikke  at  faae  den  at  see,  idet  Ad- 
gangen til  den  nylig  var  bleven  spærret,  fordi  der 
sagdes  at  opstige  usunde  Dunster  derfra.  Derimod 
viste  man  os  i  Kjælderen  et  længere  Stykke  antik  Bro- 
lægning, omtrent  sex  Fod  under  den  nuværende  Gade ; 
ligeledes  saaes  romerske  Stenmure,  muligvis  fra  Ha- 
drians Tid.  Ecce-liomo-Kapellet  er  opkaldt  efter  Buen 
med  samme  Navn,  til  hvilken  det  støder  op.  Tradi- 
tionen udpeger  denne  Bue,  der  spænder  tværs  over 
Gaden,  som  det  Sted,  hvorfra  Pilatus  viste  den  torne- 
kronede Frelser  frem  for  det  rasende  Folk  (Joh.  19,  5). 
Buen  er  imidlertid  utvivlsomt  fra  Keiser  Hadrians  Tid, 
den  har  havt  to  mindre  Buer  paa  hver  Side  af  sig  og 
været  en  tredeelt  Triumphbue.     Den   nordre   Bue  sees 

inde  i  Kapellet  over  Alteret:  under  den  er  der  paa 
Alteret  reist  en  P2cce-homo-Statue.  I  Kapellet,  som 
først  er  opført  og  indviet  1868,  holdes  Gudstjeneste  af 
Zionsøstrene:  der  afsynges  et  Litani  for  Jødernes  Om- 
vendelse, i  hvilket  Jesu  Ord  efter  Vulgatas  Oversættelse 
synges  i  gjentaget  Chor:  ^pater,  cUmitte  illis,  non  enim 
sciunt,  quid  facixmt<^  (Luk.  23,  34). 

--  Spørgsmaalet  om  Jerusalems  Vandforsyning  er  et 
af  de  vigtigste  i  Stadens  Topographi.  Uagtet  den  ligger 
paa  et  tørt  og  stenet  Bjergplateau,  har  den  altid  været 
rigelig  forsynet  med  Vand.  Gihonkilden,  som  oftere 
nævnes  i  det  gi.  Test.,  er  nu  forsvunden,  hvad  enten 
den  er  bleven  tilstoppet  eller  skjult  under  de  mange 
Opfyldninger  i  Dalstrøgene.  Man  har  troet  at  kunne 
eftervise  den  i  den  nuværende  Jomfru  Marias  Kilde, 
dog  er  dette  neppe  rigtigt  (jvfr.  ovenfor  S.  141).  Jeru- 
salem har  i  Hovedsagen  faaet  sin  Vandforsyning  ved 
Cisterner  og  ved  Vandledninger.  Af  de  førstnævnte 
sees  endnu  en  stor  Mængde  udhuggede  i  Klippegrun- 
den, og  endnu  stedse  anvendes  saadanne  store  Cisterner, 
overhvælvede  med  et  Tag,  til  at  opsamle  Regnvandet. 
Desforuden  findes  der  store  Vanddamme,  i  hvilke 
Vandet  opsamledes  fra  nærmere  eller  fjernere  Kilde- 
væld. Af  disse  ere  de  tvende,  som  nævnes  i  det  nye 
Testamente,  Siloah  og  Bethesda  Damme,  allerede  om- 
talte. Foruden  disse  findes  forskjellige  Damme  nævnede 
i  det  gamle  Testamente,  og  endnu  den  Dag  idag  findes 
saadanne  store  Vandbeholdere,  deels  opmurede ,  deels 
udhuggede  i  Klippen,  saavel  i  som  udenfor  Jerusalem, 
men  Identificationen  af  disse  med  de  i  det  gamle  Te- 
stamente  omtalte    er  høist  usikker.     En   af  de  største 

11* 

ligger  inde  i  Byen,  ikke  langt  fra  Jaffaporten,  paa  alle 
Sider  omringet  af  Mure  og  Huse.  Et  arabisk  Kaffehus 
vender  ud  imod  den,  og  fra  et  af  Vinduerne  i  samme 
har  man  et  malerisk  Skue  over  den  gule  Vandflade 
ined  alle  de  gamle  Steimiure  rundt  om.  Den  fører  nu 
Navn  af  Patriarchdammen,  og  dens  Vand  benyttes  til 
et  tyrkisk  Bad  af  samme  Navn.  Den  kaldes  ogsaa 
Ezechiæ  Dam,  idet  den  antages  at  være  anlagt  af 
denne  Konge;  hvorvidt  denne  Formodning  er  rigtig, 
lader  sig  ikke  afgjøre.  Hos  Josephus  fører  den  Navnet 
Amygdalon. 

Ligeledes  fra  en  fjern  Oldtid  skrive  sig  to  andre 
store  Vanddamme,  der  Hgge  udenfor  Byen  mod  Vest. 
Den  ene  af  disse  er  Maniilladammen,  saa  kaldet  efter 
en  arabisk  Begravelsesplads  i  dens  Nærhed.  Den  er 
tildeels  udhugget  i  Klippegrunden,  tildeels  opmuret;  sin 
Vandmængde  synes  den  ikke  at  faae  fra  noget  Kilde- 
væld, men  fra  Regnvandet,  som  opsamles  i  den,  hvor- 
for den  ofte  er  tør  om  Sommeren.  Nu,  om  Foraaret, 
da  vi  besøgte  den,  var  den  halvfuld  af  Vand.  Udløbet 
fra  Vandet  var  skjult  under  Vandstanden,  det  findes  i 
den  østre  Væg,  og  Vandet  føres  herfra  gjennem  en 
Vandledning  under  Stadmuren  ind  til  den  nys  omtalte 
Patriarchdam  eller  Ezechiæ  Dam,  som  altsaa  faaer  sin 
Vandforsyning  fra  Maniilladammen.  Vi  fulgte  denne 
Vandledning  et  Stykke  Vei,  den  er  først  ganske  aaben, 
saa  tildækket  med  løse,  flade  Sten,  som  ere  lagte  over 
den,  og  forsvinder  dernæst  under  Jorden,  hvor  den  er 
hugget  gjennem  Klippen  og  tilmuret  foroven.  —  Den 
anden  store  Dam  udenfor  Staden  kaldes  Sultandammen 
efter  Sultan  Soliman   den  Anden,   som  lod  den  istand- 

sætte.  Den  er  opført  i  Dalbunden,  idet  man  lor  begge 
Ender  har  opført  Mure,  som  gaae  tværs  over  Dalen. 
Den  var  ganske  tør  og  synes  slet  ikke  mere  at  be- 
nyttes; en  Deel  af  den  var  opdyrket  til  Urtehave. 
Begge  disse  to  store  Damme  ere  et  Værk  fra  Oldtiden, 
muligvis  fra  Israels  Kongetid,  men  vi  vide  Intet  oni, 
hvem  der  har  anlagt  dem.  Man  har  i  dem  troet  at 
gjenfinde  den  øvre  og  nedre  Gihondam  og  meent,  at 
de  ere  blevne  forsynede  med  Vand  fra  den  nu  for- 
svundne Gihonkilde  —  dog  lader  sig  Intet  herom  sige 
med  Sikkerhed.  M. 

Nord  om  Sultandammen  gaaer  den  store  Vand- 
ledning, som  fører  Vandet  fra  de  saakaldte  Salomos 
Damme  ved  Bethlehem  ind  paa  Tempelpladsen.  Den 
var  dog  nu  i  Stykker  og  havde  intet  Vand.  Et  smukt 
arabisk  Kildebassin  ved  Veien,  som  skulde  fyldes  af 
hin  Vandledning,  stod  nu  ligeledes  tørt  og  vandløst. 
Man  fortalte  os,  at  en  rig  engelsk  Dame  havde  tilbudt 
at  sætte  hin  Vandledning  istand  paa  en  saadan  Maade, 
at  hele  Jerusalem  kunde  blive  forsynet  fra  den  med 
godt  Drikkevand,  men  paa  den  Betingelse,  at  Vand- 
ledningen for  Fremtiden  skulde  stilles  under  den  engelske 
Consuls  Tilsyn.  Da  den  tyrkiske  Regering  imidlertid 
ikke  vilde  tilstede  dette,  blev  Tilbudet  taget  tilbage. 
Saaledes  lade  Tyrkerne  Alt  forfalde  og  ville  heller  ikke 
tillade,  at  Andre  istandsætte  det. 

—  Nord  for  Jerusalem  have  Dominikanerne  fore- 
taget Udgravninger  og  herved  fundet  interessante  Lev- 
ninger af  middelalderlige  Kirkebygninger.   Denne  Munke- 

')    Det  Nærmere  om  disse  V^anddamme  og  om  Jerusalems  Vand- 
forsyning s.  min  u Pilgrimsfærd  i  det  hellige  Land*  S.  60  flg. 

orden,  som  tidligere  har  spillet  en  betydelig  Rolle  i 
Palæstina,  forsvandt  ganske  derfra  efter  Landets  Tilbage- 
erobring af  Araberne.  Medens  Franziskanerne  tappert 
lioldt  ud  under  alle  Lidelser  og  Forfølgelser  og  til  Tider, 
da  det  hellige  Land  ganske  var  overladt  til  de  Vantro, 
reiste  Korset  og  byggede  deres  Klostre  saavel  i  Jeru- 
salem som  i  de  større  Byer,  havde  Dominikanerne 
trukket  sig  tilbage  fra  det  hellige  Land.  Først  i 
de  allersidste  Aar  har  denne  Munkeorden,  som  satte 
sig  til  Opgave  ved  theologisk  Lærdom  at  forsvare 
den  romerske  Kirkelære  mod  Kjætterne  og  Schisma- 
tikerne,  atter  søgt  at  vinde  Fodfæste  i  Palæstina.  I 
1883  kjøbte  de  et  Grundstykke  Nord  for  Jerusalem, 
omtrent  300  Skridt  fra  Damaskusporten  og  opførte  her 
en  Klosterbygning.  Paa  dette  Grundstykke,  der  var 
opfyldt  af  Grusdynger  og  Ruinhobe,  fandtes  Levningerne 
af  et  græsk  Kapel.  Dette  ledede  Tanken  hen  paa,  at 
man  her  muligvis  kunde  finde  Spor  af  Kirkebygninger 
fra  den  christne  Oldtid.  Efter  de  ældste  Traditioner 
skal  nemlig  Stephanus  have  lidt  Martyrdøden  et  kort 
Stykke  udenfor  Damaskusporten,  som  tidligere  førte 
Navnet  Stephansporten,  hvilket  Navn  først  senere  blev 
overflyttet  til  den  østre  Port,  som  endnu  den  Dag  idag 
har  dette  Navn.  Over  Martyrstedet  lod  Keiserinde 
Eudoxia  i  det  femte  Århundred  opføre  en  stor  og  pragt- 
fuld Kirke  til  Ære  for  St.  Stephanus,  hvis  Lig  sagdes 
at  være  begravet  her,  og  den  fromme  Keiserinde  blev 
selv  efter  sit  Ønske  stedet  til  Hvile  ved  Siden  af  dette 
Gravsted.  Denne  store  og  pragtfulde  Kirke,  som  laa 
udenfor  Stadens  Mure,  blev  ødelagt  614  af  Perser- 
kongen Chosroes.      Paa  Korstogenes  Tid  blev  den  paa 

Ny  opført,  dog  i  mindre  Stil.  nieii  da  Saladin  1187 
førte  sine  Skarer  mod  Jerusalem,  ødelagde  Korsfarerne 
selv  Kirken,  da  den  jiaa  Grund  af  sin  usikkre  Beliggen- 
hed udenfor  Staden  ikke  kunde  beskærmes.  Siden  den 
Tid  har  St.  Stephanskirke  været  ganske  forsvunden. 

Af  denne  store  Kirke  haabede  man  at  finde  Spor. 
Man  lod  derfor  Grusdyngerne  fjerne,  gravede  dybere 
ned  og  fandt  virkelig  10  eller  12  Fod  under  Jorden 
smukke  Mosaikstykker  fra  det  tidligere  Kirkegulv.  Op- 
muntret ved  det  heldige  Fund  gravede  man  videre  og 
fandt  en  Krypte  med  Katakomber,  henved  30  Grave 
huggede  ud  i  Klippen.  Flere  af  disse  have  muligvis 
været  jødiske  Grave,  andre  hidrøre  fra  Christne.  Nu 
lagde  man  efterhaanden  hele  Gulvet  af  den  gamle  Kirke 
blot.  saaledes  at  denne  tydelig  kunde  kjendes  i  sine 
Grundrids. 

En  Eftermiddag  vandrede  jeg  ud  til  Dominikaner- 
klosteret, ringede  paa  Portklokken  og  blev  indladt.  En 
af  Dominikanerfædrene  kom  ned.  modtog  mig  meget 
venligt,  og  da  jeg  bad  om  Tilladelse  til  at  see  de 
gjorte  Fund,  svarede  han,  at  det  vilde  være  ham  en 
stor  Glæde  at  vise  mig  dem:  det  var  ham  og  hans 
Brødre  meget  kjært.  naar  Fremmede  kom  forat  see 
deres  Udgravninger.  Først  bød  han  dog  bringe  en 
Flaske  Vin,  forat  jeg  kunde  styrke  mig  lidt  og  hvile  ud 
efter  min  Vandring,  og  fortalte  mig  imidlertid  om  Ud- 
gravningerne. Efter  et  lille  Hvil  reiste  vi  os,  og  han 
førte  mig  ud  til  Stedet.  Der  laa  hele  det  gamle  Kirke- 
gulv med  dets  Mosaiker  afdækket,  saa  at  det  tydeUg 
kunde  oversees.  Der  har  været  tre  Skibe,  det  midterste 
endte    i    et  halvrundt  Chor   og  skiltes  ved   fire  mono- 

lithe  Søiler  til  hver  Side  fra  de  to  andre  Skibe.  Kirkens 
Længde  har  været  120  Fod  og  dens  Bredde  henved  60  Fod. 
Foran  Choret  fandtes  en  firkantet  Fordybning  hugget 
ud  i  Klippegrunden,  der  muligvis  har  tjent  til  et  Grav- 
sted. Men  over  Kirkegulvet  saaes  Spor  af  et  andet 
mindre  Gulv,  som  ligger  paa  tværs  af  det  første.  Dette 
kunde  muligvis  hidrøre  fra  den  senere  Kirkebygning  fra 
Korstogenes  Tid,  der  er  bleven  opført,  da  den  ældre  og 
større  Kirke  var  bleven  ødelagt.  ^) 

Det  tør  da  antages,  at  hint  første  Mosaikgulv  virke- 
lig hidrører  fra  Keiserinde  Eudoxias  Stephanskirke,  og 
hermed  turde  da  muligvis  Stedet  for  Stephanus'  Martyr- 
død, hvorom  der  fortælles  i  det  syvende  Kapitel  af 
Apostlenes  Gjerninger,  være  angivet.  Blandt  de  talrige 
Marmorstykker,  som  fandtes,  var  ogsaa  et  med  Ind- 
skriften rwi^  H'hoh'  ifvla'i  (Bordenes  Vogter),  hvilket 
peger  paa  Udtrykket  i  Ap.  Gj.  6,  2 :  diaxovelv  rqanéllais^ 
og  muhgvis  har  været  et  Stykke  af  Hovedalteret,  som 
var  indviet  til  St.  Stephanus. 

At  have  gjenfundet  hin  gamle  Basilika  fra  Oldtiden 
og  dermed  muligvis  Stedet  for  Stephani  Martyrdød  er 
jo  saare  glædeligt,  og  Dominikanerne,  hvem  dette  skyl- 
des, vare  da  heller  ikke  lidet  stolte  deraf.  Men  bagved 
staaer  en  anden  Mulighed  saa  dristig,  at  den  bringer 
de  gode  Dominikanermunke  til  at  svimle  af  Henrykkelse. 
Kunde  det  nemlig  ikke  tænkes,  at  Stedet  for  Stephani 
Martyrdød  har  været  i  umiddelbar  Nærhed  af  selve 
Stedet  for  Christi  Martyrdød?  Begge  Steder  vare  uden- 
for Byens  Mure   og  maa  nødvendigvis  søges  Nord  for 

'j   Jvfr.   F,  Buhls    mere  udførlige  Beskrivelse    i    Theol.    Tids- 
skrift f.  188H  S.  489  f]g. 

dem.  da  de  tre  andre  Sider  støde  umiddelbart  op  lil 
bratte  Afgrunde,  hvor  der  ingen  Plads  bliver  til  Martyr- 
stedet. Nu  ligger  kun  laa  Skridt  fra  den  gjenfundne 
Stephanskirke  en  halvrund  Høi,  i  hvis  Indre  den  saa- 
kaldte  Jeremiasgrotte  findes  (se  Kortet).  Denne  Høi 
ligner  i  høi  Grad  en  Hjerneskal,  den  hgger  tæt  uden- 
for Murene  —  kunde  det  da  ikke  tænkes,  at  dette 
var  Golgatha?  Den  Paastand  er  da  ogsaa  bleven  frem- 
sat i  nyeste  Tid,  at  denne  Høi  er  det  virkelige  Gol- 
gatha ,  i  hvis  Nærhed  den  hellige  Grav  maa  findes. 
Under  mit  Ophold  faldt  et  lidet  engelsk  Skrift  mig  i 
Hænde,  der  med  stor  Iver  søgte  at  bevise,  at  Høien 
over  Jeremiasgrotten  er  det  rette  Golgatha.  Imidlertid 
er  det  umuligt  at  komme  videre  end  til  en  blot  For- 
modning, da  det  i  altfor  høi  Grad  fattes  paa  historiske 
Bevismidler.  Selvfølgelig  turde  heller  ikke  Domini- 
kanerne fremsætte  en  Paastand,  der  vilde  omstyrte  den 
1  oOOaarige  Tradition  om  de  hellige  Steder  i  Gravkirken 
—  men  hvilken  Triumph  vilde  det  ikke  være  over 
deres  gamle  Medbeilere,  Franziskanerne,  om  det  kunde 
eftervises,  at  disse  sidde  inde  med  en  Skygge  af  Graven 
og  Golgatha,  medens  derimod  Dominikanerne  ere 
Ihændehavere  af  det  virkelige  Golgatha! 

Indtil  Videre  ville  Dominikanerne  i  Jerusalem  dog 
noies  med  mindre  ærgjerrige  Formaal.  Deres  Antal  er 
kun  fire  eller  fem  Fædre  og  ligesaa  mange  Lægbrødre. 
Men  efterhaanden  som  Antallet  voxer  og  de  faae  fastere 
Fod.  tænke  de  at  optage  Ordenens  tidligere,  mere 
aristokratiske  Traditioner,  og  i  Modsætning  til  Franzis- 
kanerne, som  fortrinsvis  virke  blandt  de  lavere  Folke- 
klasser, ville  de  lægge  Vægt  paa  lærde  Studier,  navnlig 

i  Retning  af  Jerusalems  meget  indviklede  Oldtids-Topo- 
graphi.  Ogsaa  skal  deres  Kloster  tjene  til  Asyl  for 
fremmede  Videnskabsmænd,  som  ønske  at  gjøre  et 
længere  Ophold  af  flere  Uger  eller  Maaneder  i  Jeru- 
salem, medens  der  i  Franziskanerklosteret  i  Jerusalem, 
som  iøvrigt  modtager  Alle  med  stor  Gjæstfrihed,  i 
Regelen  kun  tilstaaes  et  begrændset  Ophold  af  otte 
eller  ti  Dage.  Dernæst  ønske  de  netop  i  denne  By. 
hvor  alle  christelige  Bekjendelser  sætte  hinanden  Stævne, 
at  aabne  venskabelige  theologiske  Forhandlinger  med 
Protestanterne,  og  saaledes  ogsaa  her  gjenoptage  deres 
gamle  Hverv  at  virke  til  Kjætternes  Omvendelse,  om 
end  i  en  noget  anden  og  med  Tiden  mere  passende 
Form  end  tidligere.  Og  endelig  er  det  deres  Haab  at 
kunne  faae  tilstrækkelige  Midler  til  at  gjenopføre  Ste- 
phanskirken  over  dens  tidligere  Fundamenter,  som  det 
er  lykkedes  dem  at  bringe  for  Dagens  Lys.  ^) 

Inden  jeg  forlader  Stephanskirken,  maa  jeg  omtale 
et  mærkehgt  Fund,  som  tidligere  er  bleven  gjort  her  i 
Nærheden,  nemlig  et  antikt  Marmorhoved,  vistnok  det 
første,  som  er  fundet  i  Jerusalem.  Det  var  kommet  i 
den  russiske  Archimandrits  Besiddelse,  og  under  et 
Besøg,  som  vi  aflagde  ham,  fik  vi  Leilighed  til  at  see 
det.  Der  var  ingen  Indskrift  eller  Bogstavmærke  paa  det. 
kun  en  Dobbeltørn  paa  Hovedsmykket  antydede,  at  det 
var  fra  den  romerske  Tid.  Det  var  et  kraftigt  Mands- 
hoved  med  Fuldskæg,  i  Ansigtstrækkene  var  et  høist 
levende  Udtryk  af  Energi  og  Grusomhed.  Man  har  an- 
taget   det  for   et  Hadrianshoved,    men   det   er  umuligt: 

■)    V.  Guéiiu,  Jerusalem  188H,  p.  439. 

dette,  som  or  tilstrækkelig  kjeudt  lia  romerske  Buster 
og  Statuer,  frembyder  ikke  mindste  Lighed  med  det 
lier  omtalle.  Derimod  kunde  der  opstilles  en  Formod- 
ning om,  hvorvidt  det  kunde  være  Herodes  den  Store 
—  Udtrykket  i  Ansigtet  vilde  svare  godt  til  denne 
Fyrstes  velkjendte  Charakteer.  Skulde  dette  forholde 
sig  saa,  vilde  Fundet  være  yderst  interessant,  men  da 
vi  intet  Billed  have  af  Kong  Herodes,  er  det  umuligt 
at  bevise  Rigtigheden  af  denne  Formodning. 

—  Vende  vi  os  fra  disse  hensmuldrede  Rester  fra  en 
fjern  Oldtid  til  det  nuværende  Jerusalem,  da  er  der  i 
dette  tre  Hovedpunkter,  hvorom  Interessen  samler 
sig:  den  ærværdige  Kirke  over  den  hellige  Grav  og 
Golgatha,  den  pragtfulde  Omarmoskee  og  Harampladsen, 
samt  endelig  Oliebjerget.  Alle  tre  havde  jeg  for  Øie, 
naar  jeg  om  Morgenen  vandrede  frem  og  tilbage  paa 
Hospitiets  flade  Tag.  I  umiddelbar  Nærhed  laa  Gravkirken, 
og  det  glædede  mig  at  see,  at  Korset  paa  dens  Top 
rager  betydelig  høiere  op  end  den  blinkende  Halvmaane 
over  Omarmoskeens  Kuppel,  eftersom  den  sidste  ligger 
lavere.  Kun  undrede  det  mig,  at  de  fanatiske  Musel- 
mænd  havde  fundet  sig  heri.  Der  fortælles  da  ogsaa,  at 
denne  Dristighed  nær  havde  kostet  en  græsk  Patriarch  i 
det  niende  Aarhundred  Livet.  Han  blev  kastet  i  Fængsel 
og  anklaget  for  fræk  Bespottelse,  fordi  han  havde  vovet 
at  stille  Korset  høiere;  men  en  af  hans  Venner,  som 
besøgte  ham  i  Fængslet,  gav  ham  det  snilde  Raad,  at 
han  blot  dristig  skulde  paastaae,  at  Korset  ikke  stod 
høiere,  og  overlade  til  sine  Anklagere  at  bevise  det  Mod- 
satte. Dette  gjorde  han,  og  da  Muselmændene  vare  ude 
af  Stand   til   at  foretage  et  saadant  Regnestykke,    blev 

Patriarchen  frifunden  af  Mangel  paa  Bevis.')  —Længst 
tilbage  mod  Øst  laa  Oliebjerget  med  sine  spredte  Oliven- 
træer, badet  i  Morgensolens  stærke  Lys,  medens  en  blaa 
Himmel  lysklar  hvælvede  sig  over  de  nøgne  Bjerge  og 
Stadens  mange  Kupler. 

Min  første  Gang  Morgenen  efter  vor  Ankomst  var  til 
Grav  kirken.  Her  gik  Alt  til,  som  da  jeg  sidst  havde 
besøgt  den.  Kun  een  Forandring  havde  fundet  Sted: 
Kirken  havde  faaet  en  ny  Kuppel.  Under  mit  Besøg  i 
1861  var  nemlig  Kuplen  over  den  hellige  Grav  i  en 
meget  brøstfældig  Stand.  Den  var  bleven  opført  i  stor 
Skyndsomhed  efter  Branden  1808,  nu  var  der  store 
Revner  og  Huller  i  den,  hvorigjennem  Regn  og  Sne 
sivede  ned  over  de  hellige  Steder.  Men  Ingen  kunde 
istandsætte  den,  thi  Kuplen  var  fælles  Eiendom  for  de 
forskjellige  Kirkesamfund,  og  man  vaagede  skinsygt 
over,  at  ikke  den,  som  istandsatte  Kuplen,  derved 
.-skulde  erhverve  sig  Ret  til  den.  Endelig  efter  lange 
Forhandlinger  lykkedes  det  i  1863  af  bringe  et  Forlig 
istand,  hvorefter  Frankrig,  Rusland  og  Tyrkiet  skulde 
sende  hver  sin  Architekt  og  alle  tre  Magter  i  Forening 
bekoste  Istandsættelsen.  Denne  fuldendtes  1868,  og  nu 
hvælver  en  fast  og  sikker  Kuppel  sig  over  den  hellige 
Grav  og  holder  Regn  og  Uveir  borte.  --  I  Forbindelse 
hermed  kan  nævnes  en  anden  glædelig  Forandring,  som 
har  fundet  Sted:  det  er  blevet  tilladt  de  Christne  at 
bruge  Kirkeklokker.  Under  mit  første  Ophold  var  dette 
forbudt,  den  hellige  Stad  laa  stille  og  slum,  og  i 
Christenhedens    Moderstad  hørtes  aldrig    Lyden    af  en 

')   Warren,  The  temple  or  the  tomb.    188(».    p.  68. 

Kirkeklokke.  Men  ogsaa  her  har  Tyrkiel  maattet  give 
efter  for  de  christiie  Stormagters  stigende  Indflydelse, 
og  nu  lyder  der  et  forenet  Chor  af  de  stærke  Klokker 
i  Gravkirken  sammen  med  de  andre  christne  Kirker 
og  Kapeller  indtil  den  nye  russiske  Kirke  ovre  paa 
Oliebjerget.  Søndagmorgen  var  det  lifligt  at  høre  del 
tonende  Hav  af  Klokkeloner  bølge  hen  over  Staden. 

løvrigt  var  Alt  inde  i  Kirken  uforandret  som  for 
tredive  Aar  siden.  Foran  det  lille  Marmorkapel,  som 
er  reist  over  den  hellige  Grav,  ere  de  store  Sølvlyse- 
stager med  colossale  Voxlys  opstillede.  En  broget 
Mængde  i  Turbaner  og  Kaftaner  trænges  stadig  om 
Graven  eller  ligger  foran  den,  gjør  Knæbøininger  og 
slaaer  Hovedet  mod  Gulvet  i  andagtsfuld  Tilbedelse. 
Nogle  Skridt  herfra  fører  en  Række  Trin  op  til  et  lille 
Kapel,  der  hvælver  sig  over  Golgatha.  Under  Alteret 
sees  tre  dybe  Huller;  her  siges  de  tre  Kors  at  have 
været  nedrammede,  lidt  til  Høire  sees  en  langagtig  be- 
vægelig Sølvplade;  den  kan  skydes  til  Side,  og  man 
seer  da  under  den  en  dyb  Revne  i  Klippestenen,  som 
fremkom  ved  Jordskjælvet  under  Korsfæstelsen  (Matth.  27, 
51).  Alt  er  iøvrigt  saaledes  overdækket  af  Marmor, 
Sølv  og  en  Mængde  brændende  Lamper,  at  man  har 
ondt  ved  at  forestille  sig,  at  man  heroppe  slaaer  paa 
en  lille  naturlig  Klippehøi.  Rundt  om  Kirken  er  der 
opført  en  Mængde  større  eller  mindre  Kapeller,  til 
hvilke  der  knytte  sig  Minder  fra  Lidelses-  eller  Opstan- 
delseshistorien.  Alle  disse  tilhøre  forskjellige  Kirke- 
partier, som  hver  især  med  største  Nidkjærhed  vaage 
over  deres  Eiendeel,  kun  den  hellige  Grav  tilhører  alle 
Kirkepartier  i  Fællesskab.      Ved    de   store   Kirkefester 

opstaaer  ikke  sjældent  lliviiiiiger  og  Sammenstød  mellem 
de  forskjellige  Processioner,  der  bevæge  sig  omkring 
de  hellige  Steder,  og  da  man  ikke  skyer  at  gribe  til 
Knive  og  Knipler  ja  end  ikke  at  lade  Bøsserne  knalde 
under  de  gamle  Kirkehvælvinger,  saa  have  Kirkefesterne 
stundom  faaet  en  blodig  Udgang.  Forat  forhindre  dette 
er  der  altid  en  tyrkisk  Politivagt,  som  til  Venstre  for 
Indgangen  i  Kirken  indtager  et  ophøiet  Sæde  og  ufor- 
styrret ryger  sin  Tschibuk,  medens  Pilgrimmenes  tætte 
Skarer  strømme  frem  og  tilbage.  Henad  Paasken,  naar 
de  store  Skarer  af  græske  og  russiske  Pilgrimme  komme 
til  Jerusalem,  er  Kirken  fyldt  og  stundom  overfyldt  den 
ganske  Dag.  Det  er  med  en  egen  Følelse,  at  man 
færdes  mellem  disse  store  Skarer  i  pjaltede,  forrevne 
Klæder,  med  store  Skæg  og  vilde  Øiekast.  Man  har 
ondt  for  at  fatte,  at  disse  Røverskarer  virkelig  ere 
christelige  Troesfæller,  og  dog  røres  man  ved  at  see 
den  uskrømtede  Fromhed  og  inderlige  Andagt,  hvormed 
de  knæle  eller  bøie  Hovederne  og  fremsige  deres  stille 
Bønner.  De  ere  Pilgrimme  i  Ordets  fulde  Betydning, 
mange  af  dem  have  vandret  lange  Strækninger  til  Fods, 
de  have  døiet  brændende  Solhede  og  isnende  Regnskyl, 
over  Havet  have  de  havt  stormfulde  Reiser,  pressede 
sammen  paa  det  aabne  Dæk,  men  ingen  Besvær  og 
ingen  Møie  har  kunnet  holde  dem  tilbage,  og  i  mangt 
et  Øie,  navnlig  hos  Kvinderne,  seer  man  Henrykkelsen 
straale  over  omsider  at  have  naaet  det  hellige  Maal. 

Og  hvilken  Ærefrygt  fylder  ikke  Sindet,  naar  man 
drager  sig  til  Minde,  at  denne  Kirke  har  nu  i  halv- 
andet Aartusind  været  det  fælles  Mødested  for  hele 
Christenheden,  hvor  alle  Folkeslag  fra  Øst  og  Vest,  fra 


175 

Syd  og  Nord  mødtes  i  Tilbedelse  og  Andagt.  Thi  at 
dette  er  den  sanitiK^  Kirke,  som  Keiser  Koiislantiii 
lod  opføre,  derom  kan  der  ingen  Tvivl  være,  skjøndt 
der  ganske  vist  af  denne  neppe  kan  være  Andet  til- 
bage end  nogle  Fundamenter  i  Grunden.  Kirken  er 
nemlig  flere  Gange  bleven  ødelagt,  men  atter  reist  paa 
Ny.  Keiser  Konstantin  opførte  en  prægtig  Basilika 
med  fem  Skibe  og  Indgang  fra  Øst,  saaledes  at  Chor- 
rundingen  hvælvede  sig  over  den  hellige  Grav,  medens 
Golgatha  var  i  det  søndre  Sideskib.  Kirken  blev  ind- 
viet Aar  ?35  og  stod  omtrent  trehundred  Aar.  Da 
erobrede  Perserkongen  Chosroes  Jerusalem,  satte  Ild 
paa  Staden  og  jævnede  Kirken  med  Jorden.  Jerusalem 
blev  atter  tilbageerobret  af  de  Christne,  og  en  from 
Munk,  Modestus,  opbød  alle  sine  Kræfter  for  ved  Ind- 
samlinger og  milde  Gaver  at  faae  Kirken  gjenopført. 
Det  lykkedes  ham  ogsaa,  dog  ikke  i  dens  tidligere 
Pragt,  ja  det  blev  ikke  engang  een  stor  Kirke  som  tid- 
ligere, men  tre  eller  fire  mindre  Kirker  eller  Kapeller 
opførte  særskilt  over  hvert  af  de  hellige  Steder.  Men 
allerede  636  faldt  Jerusalem  paa  Ny  i  de  Vantroes 
Hænder,  Chalifen  Omar  skaanede  dog  Kirken.  Keiser 
Carl  den  Store  sendte  rige  Gaver  til  Kirken,  og  Chalifen 
Harun-al-Raschid  oversendte  ham  derfor  Nøglerne  til  den. 
Fra  den  Tid  skriver  sig  det  Patronat,  som  Frankrig 
indtil  den  Dag  idag  øver  over  Kirker  og  Klostre  i 
Palæstina.  I  Aaret  1010  brød  en  ny  Storm  løs,  den 
ægyptiske  Chalif  Hakem  lod  Kirkerne  i  Jerusalem  ned- 
rive, men  nogle  Aar  senere  bleve  de  dog  paa  Ny  op- 
byggede af  den  byzantinske  Keiser.  Da  Korsfarerne  i 
1099  havde  erobret  den  hellige  Stad,  var  deres  Omsorg 

særlig  lienveuclt  paa  Kirken,  som  hvælvede  sig  over 
den  Grav,  der  havde  draget  dem  til  hlodige  Kampe 
langt  borte  fra  Fædrehjemmet.  Istedetfor  de  forskjellige 
mindre  Kirker  opførte  de  een  stor  Kirke,  som  omsluttede 
alle  de  heUige  Steder,  og  denne  Skikkelse  er  Kirken 
bevaret  til  vore  Dage.  I  October  1808  udbrød  en  heftig 
Ildløs  inde  i  Kirken,  som  ganske  ødelagde  Kuppel- 
kirken over  den  hellige  Grav.  Den  blev  dog  snart  op- 
bygget paa  Ny,  men  i  en  moderne  italiensk  Renaissance- 
stil,  der  kun  lidet  svarer  til  den  byzantinske  og  romanske 
Stil,  som  hersker  i  Kirkens  øvrige  Dele.  Det  var  Græ- 
kerne, som  foretoge  denne  Ombygning,  og  de  benyttede 
sig  med  stor  Snedighed  deraf  til  at  fortrænge  Latinerne 
og  bemægtige  sig  selv  Størstedelen  af  Kirken,  saaledes 
at  Grækerne  nu  besidde  Hovedpartierne  at  Kirken, 
medens  Latinere,  Armeniere  og  andre  østerlandske 
Kirkepartier  ere  trængte  ud  imod  de  ydre  Kapeller. 

Kirken  over  Golgatha  og  Graven  har  saaledes  en 
høi  Ælde  og  har  undergaaet  mange  Omskiftelser.  Men 
ere  nu  ogsaa  de  hellige  Steder,  hvorover  den  hvælver 
sig,  det  virkelige  Golgatha  og  den  virkelige  Grav  — 
eller  er  det  her,  som  saamange  andre  Steder  i  Palæ- 
stina, kun  en  from  Phantasi,  der  henlægger  hine  under- 
fulde Begivenheder  netop  til  disse  Steder?  Vi  staae 
her  overfor  Spørgsmaalet  om  Gravens  Ægthed,  som  i 
de  to  sidste  Menneskealdre  har  fremkaldt  en  meget 
varm,  ofte  lidenskabelig  Strid.  Spørgsmaalet  er  endnu 
ikke  blevet  afgjort  og  vil  formodentlig  aldrig  blive  det 
paa  Grund  af  manglende  Bevis.  Ganske  vist  er  der 
ved  den  ovenfor  omtalte  Eftervisning  af  den  anden 
Mur  gjort  et  Skridt   fremad,   forsaavidt  der  herved  er 

vundet  en  iM ulighed  for.  at  Golgatha  og  (iraven 
virkelig  kunne  have  ligget  her.  Men  fra  Mulighed  til 
Virkelighed  er  endnu  et  langt  Skridt.  Det  Afgjørende 
bliver  den  rette  Forstaaelse  af  Kirkefaderen  P^usebius' 
Beretning  om  Gravens  Fund  ved  Keiser  Konstantin  ^). 
Der  berettes  først,  at  Hedningene  og  Afgudsdyrkerne 
havde  søgt  at  skjule  de  hellige  Steder,  hobet  Uhumsk- 
heder over  dem  og  bygget  Afgudstempler  over  dem. 
Men  alligevel  havde  Keiser  Konstantin,  ledet  af  gud- 
dommelig Visdom,  fundet  de  hellige  Steder  og  ladet 
dem  udgrave.  Dette  prises  nu  i  høie  Ord  som  et  af 
de  allerstørste  Mirakler,  der  nogensinde  har  fundet 
Sted,  og  som  overgaaende  al  menneskeUg  Forstand  og 
Visdom.  Af  disse  Udtalelser  fremgaaer  det,  at  Tradi- 
tionen har  været  brudt  og  de  hellige  Steder  været  i 
Forglemmelse,  men  at  Keiseren  ved  formeentlig  gud- 
dommelig Inspiration  fandt  dem.  Dette,  som  for  Biskop 
Fusebius  og  hans  Samtidige  bliver  et  Bevis  for  Gol- 
gathas  og  Gravens  Ægthed,  bliver  for  os  netop  Bevis 
for  det  Modsatte.  Gravens  Forsvarere  indvende  her- 
imod, at  man  ikke  maa  holde  sig  til  Ordenes  bogstave- 
lige Form,  thi  disse  ere  kun  Udtryk  for  den  byzantinske 
Hofstil,  som  paa  overdreven  Maade  priser  Keiserens 
Kløgt,  men  at  Hovedvægten  ligger  paa  det  hedenske 
Tempel,  som  var  opført  over  Graven  og  altsaa  beteg- 
nede Stedet  for  denne.  Men  skulde  dette  være  Meningen, 
da  bortfalder  jo  alt  det  Overordentlige  ved  Keiserens 
Visdom,  og  Enhver  kunde  jo  lade  Udgravningen  fore- 
lage,   som   blot  havde  Magt   og  Evne  dertil.      Man   vil 

')  Eusebius,  Vita  Constaiitiui  lib.  Ilt.  capp.  25—29. 

H.  Scharliug,   Keisestuiiier.  1* 

derfor  ikke  kumio  gaae  videre  end  til  at  antage,  at 
der  paa  Konstantins  Tid  endnu  var  en  meget  usikker 
Tradition  om,  at  Graven  skulde  findes  under  hint 
hedenske  Venustempel,  og  Keiserens  Fortjeneste  kom- 
mer da  til  at  bestaae  i.  at  han  trods  Traditionens 
Usikkerhed  lod  anstille  Udgravninger.  Men  naar  man 
til  Traditionens  Usikkerhed  føier  hin  Tids  store  Let- 
troenhed og  Mangel  paa  Kritik,  da  kommer  man  til 
det  Resultat,  at  en  gammel  Klippegrav  og  en  lille  Høi 
(og  af  begge  Dele  findes  der  fuldt  op  i  og  ved  Jeru- 
salem) uden  Videre  bleve  antagne  for  Christi  Grav  og 
Golgatha.  Den  fromme  Begeistring  tillod  i  næsten  halv- 
andet Aartusind  ingen  Tvivl  at  opkomme  herom,  indtil 
endelig  vort  kritiske  Aarhundred  har  optaget  Spørgs- 
maalet  til  en  dybere  og  mere  indgaaende  Undersøgelse*). 
Nu  at  paavise  den  ægte  Grav  og  det  virkelige  Golgatha, 
som  Flere  have  forsøgt  (jvfr.  ovenfor  S.  169  om  Høien. 
over  Jeremiasgrotten) .  maa  opgives  som  et  haabløst 
Arbeide,  thi  Antydningerne  i  vore  Evangelier  ere  altfor 
ubestemte,  til  at  deraf  kan  uddrages  nogen  bestemt 
Anvisning.  Muligvis  skulle  begge  Dele  søges  Nord  for 
Jerusalem,  hvor  der  endnu  findes  mange  Oldtidsgrave 
udhuggede  i  Klipperne,  ikke  sjeldent  smykkede  med 
architektoniske  Zirater.  Men  videre  end  til  en  blot 
subjectiv  Formodning  vil  man  her  ikke  kunne  komme, 
og  man  maa  lade  sig  nøie  med  den  Tanke,  at  inden- 
for denne  Bjerglinie,  som  indrammer  Synskredsen,  er 
Forsoningsværket  fuldbyrdet  og  har  hint    store  Under 

')  En  udførlig  Undersøgelse  af  Spørgsmaalet  om  Gravens  Ægt- 
hed findes  i  min  Pilgrimsfærd  i  det  liellige  Land.«  S.  101 
-115. 

i lindet  Sted,  paa  hvilket  vi  grunde  vort  christelige 
Haab  om  evigt  Liv  og  Salighed. 

Maa  nu  saaledes  end  Gravkirken  give  Afkald  paa 
det,  som  i  mange  Aarhundreder  har  givet  den  dens 
største  Tiltrækningskraft,  saa  vedbliver  den  dog  paa 
Grund  af  sin  høie  Alder -og  sin  mærkelige  Historie  at 
være  et  af  de  interessanteste  Bygningsværker.  Ogsaa 
i  reen  kunstnerisk  Henseende  er  den  dette  paa  Grund 
af  de  mange  architektoniske  Stilarter,  som  fremtræde  i 
den.  Imidlertid  er  det  ikke  let  at  overskue  disse  saa 
lidt  som  at  faae  et  samlet  Overblik  deels  formedelst 
det  Halvmørke,  som  hersker  i  Kirken,  deels  formedelst 
den  forvirrede  Sammenbygning  af  dens  enkelte  Dele  og 
de  mange  Kapeller,  som  ere  opreiste  i  den.  Heller 
ikke  dens  Ydre  kan  overskues,  da  den  er  omringet  af 
store  Klosterbygninger.  Kun  en  Deel  af  Sydsiden,  der 
hvor  dens  eneste  Indgang  nuomstunder  findes,  træder 
frit  frem.  Dette  Parti,  som  hidrører  fra  Korsfarerne, 
bestaaer  af  to  rundbuede  Portaler,  hvoraf  den  ene  er 
tilmuret,  over  hvilke  to  ligeledes  rundbuede  Vinduer 
ere  anbragte,  samt  det  ufuldendte  Klokketaarn.  Det 
minder  saavel  i  sine  Hovedtræk  som  i  sine  Detail- 
former  ganske  om  Domkirkerne  fra  den  tidligere 
Middelalder,  som  vi  træffe  rundt  om  i  Tydskland  og 
Frankrig. 

Ligeoverlor  mod  Syd  paa  'den  anden  Side  af 
Gaden  sees  Ruiner  af  en  anden  mægtig  Bygning,  der 
er  holdt  i  samme  Stil  og  fra  samme  Tid.  Det  er  en 
prægtig  Portal  i  middelalderlig  Rundbuestil  med  rige 
Decorationer.  Om  den  store  Rundbue  sees  endnu  en 
Frise  med  halvt  borthuggede  Figurer:    de  forestille  de 

12* 

tolv  Maaiieder  tilligemed  Sol  og  Maaiie.  Det  er  den 
gamle  Indgang  til  Johanniter- Hospitiet,  i  hvilket  Jo- 
hanniternes Ridderorden  havde  sit  Sæde.  Her  havde 
Ordenen,  hvis  Skytspatron  Johannes  den  Døber  var, 
sine  Kirker  og  Klostre  tilligemed  Herberge  for  Pil- 
grimme, som  i  stort  Antal  fik  Husrum  her.  Efter  Jeru- 
salems Fald  droge  Johanniterridderne  til  St.  Jean  d'Acre, 
som  de  i  et  Aarhundred  forsvarede  med  stort  Helte- 
mod, derfra  til  Rhodus  og  endehg  til  Malta,  stadig 
kæmpende  mod  Tyrkerne.  Deres  store  Rygninger  i 
Jerusalem  tog  Sultan  Saladin  i  Residdelse  og  omdan- 
nede dem  til  et  Hospital.  Med  et  arabisk  Navn  kaldtes 
det  Muristan,  og  dette  Navn  har  Rygningen  beholdt 
indtil  den  Dag  idag.  Efterhaanden  forfaldt  det  imidler- 
tid, og  i  det  attende  Aarhundred  var  den  kun  en  mæg- 
tig Ruinhob.  Grus  og  Jord  dækkede  over  den,  og  af 
de  tidligere  omfangsrige  Rygninger  saaes  intet  Andet 
end  den  store  Portal,  alt  det  Øvrige  var  kun  en  Grus- 
høi,  hist  og  her  bevoxet  med  Græs  og  lidt  Krat.  Men 
da  den  tydske  Kronprinds  Frederik  (senere  Keiser 
Frederik  den  Tredie)  i  1869  gjorde  en  Pilgrimsfærd  til 
Jerusalem,  forærede  Sultanen  ham  den  østlige  Deel  af 
Muristan,  og  dette  havde  atter  til  Følge,  at  den  tydske 
Regering  lod  anstille  Udgravninger,  de  vældige  Grus- 
masser bleve  fjernede  og  bragte  udenfor  Jaffaporteii, 
hvor  de  væltedes  ned  i  Daldybden.  I  en  Dybde  af  20 
eller  24  Fod  naaede  man  det  tidligere  Grundlag,  og 
nu  kom  Fodstykker  af  Piller  og  Søiler  samt  de  nederste 
Lag  af  Murene  for  Dagens  Lys,  saa  at  man  har  et 
klart  Overblik  over  en  Deel  af  det  mægtige  Rygnings- 
værk,    som   atter  er  bragt  for  Dagens  Lys.      Lige  bag 


181 

Portalen  sees  Grundstykkerne  af  den  store  Kirke,  kal- 
det Maria  Latina,  fordi  der  her  holdtes  romersk  Guds- 
tjeneste, man  seer  tydelig  de  tre  Skibe  med  de  tre' 
Ghorrundinger,  som  have  afsluttet  dem,  bagved  denne 
laa  den  firkantede  Klostergaard  med  Klostret  og 
endelig  Hospitalet  med  sine  mange  hvælvede  Rum. 
Klosterets  Refectorium  er  blevet  omdannet  til  et  Kapel, 
hvor  der  nu  hver  Søn-  og  Helligdag  holdes  tydsk  evan- 
gelisk Gudstjeneste.  Men  den  preussiske  Regering  har 
til  Hensigt  at  lade  den  gamle  Kirke  Maria  Latina  op- 
føre paa  Ny  og  tage  den  i  Brug,  og  ligeledes  at  resti- 
tuere de  øvrige  Bygninger  og  benytte  dem  til  Præste- 
bolig. Skole.  Pilgrims-Herberg  og  paa  denne  Maade 
kalde  det  gamle  Johanniter -Hospitium  til  Live  i  evan- 
gelisk Skikkelse. 

Medens  man  her  har  bragt  middelalderlige  Byg- 
ningslevninger frem  for  Dagens  Lys,  er  der  desværre 
andre,  som  forsvinde.  Midt  inde  i  det  muhamedanske 
Kvarteer  mellem  Herodesporten  og  St.  Annakirke 
laa  Maria -Magdalenekirken.  Det  fromme  Sagn  vilde 
vide,  at  her  stod  Huset,  hvor  Jesus  laa  til  Bords  hos 
Pharisæeren  Simon,  og  hvor  Synderinden  (Maria  Magda- 
lene?) salvede  hans  Fødder  (Luk.  7,  36  —  59).  Gamle 
Pilgrimsskrifter  omtale  en  Kirke,  som  var  bygget  over 
dette  Sted,  vistnok  allerede  før  Korstogene.  I  Tidernes 
Løb  var  den  faldet  sammen,  en  fattig  Pottemager 
havde  opslaaet  sin  Bolig  i  den,  og  for  nogle  Aar  siden 
var  den  taget  i  Brug  til  en  muhamedansk  Skole.  Vi 
gik  ud  forat  tage  i  Øiesyn,  hvad  der  endnu  var  tilbage, 
men  kom  netop  for  at  see  de  sidste  Levninger  bæres 
bort.    Man  var  ifærd  med  at  opføre  en  Fabrik  her;  der 

herskede  stor  Byggetravlhed,  og  under  denne  forsvandt 
de  sidste  Rester  af  den  gamle  Kirke.  — 

Det  andet  Hovedpunkt  i  det  nuværende  Jerusalem, 
hvorom  den  Reisendes  Opmærksomhed  samler  sig,  er 
Omar  moskeen  og  Haram  pladsen,  som  omgiver 
den.  Medens  den  historiske  Tradition,  der  knytter  sig 
til  Gravkirken,  er  yderst  usikker,  saa  befinde  vi  os 
ovre  ved  Omarmoskeen  paa  Historiens  utvivlsomme  og 
faste  Grund.  Thi  Omarmoskeen  staaer  paa  samme 
Sted,  hvor  fordum  det  pragtfulde  Tempel  stod,  og  den 
rummelige  Haramplads  er  den  gamle  Tempelplads,  hvor 
Israels  mange  Tusinder  flokkedes  om  Helligdommen, 
og  hvor  Jesus  vandrede  om  med  sine  Disciple  mellem 
Folkeskarerne.  Da  Jerusalem  i  Aaret  70  erobredes  af 
Romerne,  blev  Templets  Pragtbygninger  og  de  herlige 
Buegange,  som  omgave  det,  fuldstændig  ødelagde.  Keiser 
Hadrian  opførte  et  stort  Jupitertempel,  hvor  tidhgere 
Jødernes  Tempel  havde  staaet.  Senere  lod  den  christne 
Keiser  Justinian  opføre  en  Mariakirke  paa  Tempel- 
pladsen, vistnok  paa  dens  sydlige  Deel.  I  Aaret  636 
faldt  Jerusalem  i  Arabernes  Vold,  og  nu  blev  Tempel- 
pladsen omdannet  til  en  muhamedansk  Helligdom. 
Arabiske  Historieskrivere  fortælle,  at  da  Chalifen  Omar 
rykkede  ind  i  Jerusalem,  tillod  han  de  Christne  at  be- 
holde deres  Kirker  med  fri  Gudstjeneste,  men  med 
Tempelpladsen  gjorde  han  en  Undtagelse.  Her  knælede 
han  og  holdt  Bøn  først  paa  den  hellige  Klippe,  es  Sakhra, 
senere  i  Mariakirken,  og  hermed  vare  begge  Steder 
indviede  til  Islam.  Justinians  Mariakirke  blev  nu  om- 
dannet til  en  Moskee  og  fik  Navn  af  El-Aksa,  og  et 
halvt  Aarhundred  senere  (688—92)  lod  Chalifen   Abd- 

el-Melek  opføre  den  pragtfulde  Moskee  over  den  liel- 
lige  Klippe .  som  endnu  den  Dag  idag  bærer  Navn  af 
Omarmoskeen,  uagtet  den  ikke  er  opført  af  Omar,  men 
af  en  af  hans  Efterfølgere.  Denne  nye  Moskee  blev 
der  tillagt  særdeles  Hellighed,  den  er  den  helliq-sto  næst 
efter  Moskeen  i  Mekka  og  drog  selvfølgelig  store 
islamske  Pilgrimsskarer  til  sig.  Vel  skete  der  en  Af- 
brydelse heri  ved  Korsfarernes  Erobring,  som  indviedes 
med  den  blodige  s. normanniske  Gudstjeneste«,  da  de 
tætte  Skarer  af  Mænd,  Kvinder  og  Børn,  som  havde 
søgt  Tilflugt  omkring  Helligdommen,  uden  Naade  ned- 
huggedes, og  Blodet  flød  i  Strømme  henover  den  store 
Plads.  Omarmoskeen  blev  nu  omdannet  til  en  Kirke 
og  fik  Navn  af  Templum  Domini,  og  heraf  tog  atter 
Tempelherrernes  Orden  Navn.  El-Aksa  Moskeen  blev 
atter,  som  den  tidligere  havde  været,  en  christelig 
Kirke,  og  tæt  ved  den  byggede  Tempelherrerne  deres 
Ordenshus  med  store  Sale.  Men  1187  faldt  Jerusalem 
i  Arabernes  Vold,  Tempelherrerne  maatte  ligesom  Jo- 
hanniterridderne forlade  deres  Kirker  og  Ordenshuse. 
Nu  bleve  Kirkerne  paa  Harampladsen  atter  omdannede 
til  Moskeer  og  ere  vedblevne  at  være  det.  Omar- 
moskeen blev  i  Særdeleshed  omgivet  med  Hellighedens 
Glands;  den  tyrkiske  Sultan  Soliman  den  Anden  lod 
den  (1 522 — 28)  udstyre  med  stor  Pragt,  dens  Ydre  blev 
belagt  med  farvede  Fajenceplader,  og  brogede  Glas- 
vinduer bleve  indsatte,  gjennem  hvilke  Sollyset  falder 
mildt  og  dæmpet  ind.  Efterdi  Hellighed  i  muhamedansk 
Forstand  er  uadskillelig  fra  Fanatisme,  blev  al  Adgang 
til  Harampladsen  forbudt  Christne  og  Jøder  under 
Dødsstraf.      Dette   strænge  Forbud    holdt   sig   endnu   i 

vort  Aarlmndred.  først  efter  Krimkrigen  tillodes  det 
enkelte  høitstaaende  Reisende  at  træde  ind  i  Moskeen. 
Men  endnu  i  1861  hilstes  min  Reisefælle  og  jeg  med 
Tilraab  og  Stenkast,  hver  Gang  vi  nærmede  os  Haram- 
pladson.  og  det  lykkedes  os  ikke  at  faae  Adgang  til 
Omarmoskeen :  vi  maatte  nøies  med  at  betragte  den 
fra  det  Fjerne,  navnlig  oppe  fra  Oliebjerget,  hvor  der 
haves  et  godt  Overblik  over  hele  den  store  Plads  (s.  Titel- 
billedet).  Men  siden  den  Tid  har  den  europæiske  Ind- 
flydelse stadig  været  i  Stigen,  og  nu  kan  man  ved  Con- 
suleriies  Hjælp  og  imod  Erlæggelse  af  en  god  Bakschisch 
uden  Vanskelighed  erholde  Tilladelse  til  at  besøge  saa 
vel  Harampladsen  som  de  tvende  Moskeer. 

Vi  skaffede  os  den  fornødne  Tilladelse  og  aflagde 
et  Par  længere  Besøg  herinde.  Det  er  et  stort  og 
overvældende  Skjønhedsindtryk,  man  her  modtager, 
meget  forskjelligt  fra,  hvad  man  ellers  nuomstunder 
seer  i  Jerusalem .  hvor  Alt  er  sammentrSengt,  smud- 
sigt, mørkt  og  faldefærdigt.  Saasnart  man  er  traadt 
gjennem  en  af  Portene,  som  fører  ind  til  Pladsen, 
overraskes  man  af  den  store,  rummelige  Plads,  over 
hvilken  Lyset  fra  den  klare  Himmel  falder  blæn- 
dende ned,  medens  der  i  alle  Retninger  aabner  sig 
friere  Udsigter,  som  begrændses  af  Bjergene,  der  om- 
give Jerusalem.  Enkelte  gamle  Cypresser  med  deres 
tætte  dunkelgrønne  Løv  og  Oliventræer  med  deres  mere 
blaalige  Tone  staae  spredt  omkring;  og  til  alle  Sider 
sees  større  eller  mindre  Bygninger  i  phantastisk  Stil. 
Den  største  og  prægtigste  af  disse  er  selve  Omar- 
moskeen eller  Kuhbet  es  SakJira  d.  e.  Kuplen  over  don 
hellige  Klippe.    Den  hæver  sig  omtrent  midt  paa  Haram- 

pladsen  paa  on  Platform,  til  hvilken  Trappetrin  tøre  oji. 
Over  Trapperne  hæve  sig  Arkader  i  arabisk  Spidsbue- 
stil: den  blaa  Himmel,  seet  gjennem  dem.  og  det  rige 
gyldne  Sollys  betager  Sindet  med  sit  forunderlige  Trylle- 
skær.  Indenfor  staaer  Moskeen,  en  ottekantet  Bygning, 
over  hvilken  den  mægtige  Kuppel  hæver  sig:  over 
Kuplen  blinker  Halvmaanen.  Ydervæggene  ere  dæk- 
kede med  Fajenceplader  og  Marmor  med  fremherskende 
hvide,  grønne  og  blaa  Farver.  Vinduerne  have  flade 
Spidsbuer:  fire  Porte,  vendte  mod  de  fire  ^Verdens- 
hjørner,  føre  ind  i  Moskeen.  Dennes  Indre  er  over- 
ordentlig høitidsfuldt.  To  Rækker  Søiler  afvexlende 
med  Piller  danne  to  concentriske  Kredse:  Søilerne 
ere  Monolither  af  kostbart  Marmor  og  hidrøre  vistnok 
fra  Hadrians  Jupitertempel,  som  tidligere  stod  her. 
Indenfor  disse  Kredse  sees  et  rundt  Jerngitter  og  bag 
dette  ligger  den  egentlige  Helligdom  :  den  gjennemborede 
Klippe.  Under  Klippen  er  et  firkantet  Rum.  til  hvilket 
man  stiger  ned  ad  en  Trappe.  Det  er  den  naturlige 
Klippe,  som  her  træder  frem.  Jødiske  Traditioner  for- 
tælle, at  det  var  paa  denne  Klippe,  at  Abraham  vilde 
ofTre  Isak.  Muhamedanerne  fable  om,  at  det  var  her- 
fra, at  Muhamed  gjorde  sin  berømte  Himmelfart.  Den 
historiske  Sandhed  er  vistnok  den.  at  vi  her  see  Top- 
pen af  Moria  Bjerg.  Aravnas  Tærskeplads,  som  David 
kjøbte,  og  over  denne  Klippe  stod  senere  det  store 
BrændofTeralter.  Hullet  gjennem  Klippen  har  været  en 
Rende,  gjennem  hvilket  Blodet  af  de  slagtede  Offerdyr 
førtes  ned  i  underjordiske  Kanaler,  for  derigjennem  at 
føres  ud  i  Kedronsdalen.  —  Over  denne  KKppe  hvælver 
den  store  Kuppel  sig:    den  er  af  Træ   og   overdækket 

med  Bly.  Dens  Indre  er  ligesom  Moskeens  Vægge 
dækkede  med  Mosaiker,  deels  Krandse  og  Blomster, 
deels  Indskrifter  fra  Koranen  i  arabiske  Skrifttegn. 
Det  Meste  heraf  hviler  dog  i  Halvmørke,  de  ikke  meget 
store  Vinduer  og  end  mere  de  brogede  Glasmalerier 
i  dem  tillade  kun  Lyset  sparsomt  at  falde  ind;  men 
netop  den  mystiske  Dunkelhed  og  det  farvede  Lysskær 
i  Forening  med  det  kostbare  Materiale  har  en  betagende 
Virkning.  I  Modsætning  til  saamange  andre  tyrkiske 
Moskeer.- der  befinde  sig  i  en  mere  eller  mindre  falde- 
færdig Tilstand,  er  Omarmoskeen  ypperlig  vedligeholdt. 
Mærkelig  nok  har  der  været  stor  Uenighed,  om 
dette  store  og  pragtfulde  Bygningsværk  skulde  være  af 
christelig  eller  muhamedansk  Oprindelse.  Paa  Grund 
af  den  fremherskende  byzantinske  Stil  have  nyere 
Forskere  meent,  at  det  skulde  fra  først  af  have  været 
en  Christen  Kirke,  og  man  har  fremsat  den  Formod- 
ning, at  det  skulde  være  Keiser  Justinians  Mariakirke, 
der  i  saa  Fald  vilde  have  været  et  værdigt  Sidestykke 
til  Sophiakirken  i  Konstantinopel.  'Englænderen  Fergus- 
son  fremsatte  den  dristige  Paastand,  at  dette  skulde 
være  den  oprindelige  Gravkirke,  at  det  firkantede 
Rum  under  Klippen  skulde  være  Jesu  Grav,  og  at  den 
formentlige  Gravkirke  skulde  være  en  Efterligning, 
som  de  Christne  havde  opført  i  den  senere  Middel- 
alder til  Erstatning  for  den  virkelige  Gravkirke,  som 
nu  var  falden  i  Saracenernes  Hænder.  Alt  dette  er 
dog  uholdbare  Formodninger;  Bygningen  er  fra  først 
af  opført  af  Araberne  som  Moskee,  hvad  der  bekræftes 
af  Indskriften  paa  Kuplen.  Den  byzantinske  Stil  for- 
klares af,  at  Araberne  benyttede  byzantinske  Bygmestre, 

(ler  i  delte  Tilfælde  synes  at  have  benyttet  Kuplen 
over  den  hellige  Grav  som  Forbilled,  hvoraf  Ligheden 
mellem  begge  forklares.  Fergusson  har  vendt  For- 
holdet om  og  gjort  det  oprindelige  Forbilled  til  Efter- 
ligning og  omvendt. 

En  Mængde  muhamedanske  Sagn  og  Legender 
slynge  deres  Æventyrnet  om  Bygningen.  Fra  den  hel- 
lige Klippe  foer  Propheten  til  Himmels  paa  Vidunder- 
hesten Borak  og  gjennemfløi  alle  syv  Himle,  hørte  alle 
Englehærene  prise  Gud,  saae  Paradisets  salige  Glæder 
og  Helvedes  Kvaler,  blev  stedt  for  den  Allerhøiestes 
Throne  og  modtog  hans  Befalinger  om  den  nye  Reli- 
gion, han  skulde  forkynde,  derpaa  atter  samme  Vei 
filbage  —  og  Alt  dette  i  Løbet  af  een  Nat.  Det  runde 
Hul  i  Klippen  blev  boret  af  Prophetens  Legeme.  Klippen 
vilde  flyve  med,  men  Engelen  Gabriel  holdt  den  til- 
bage, Mærket  af  Engelens  Haand  sees  endnu.  Under 
Klippen  er  Sjælenes  Brønd  og  Nedgangen  til  Under- 
verdenen. Paa  Dommedag  skal  Guds  Throne  reises 
paa  denne  Klippe,  og  de  første  Basunstød  lyde  herfra. 
Ved  den  nordlige  Indgang  til  Moskeen  vises  en  Jaspis- 
Illade,  i  hvilken  Muhamed  har  slaaet  19  Nagler  fast, 
de  skulle  udfalde  til  bestemte  Tider,  og  naar  den  sidste 
falder,  kommer  Dommedag.  Djævelen  listede  sig  en 
Dag  til  at  pille  Naglerne  ud,  men  blev  heldigvis  op- 
daget af  Engelen  Gabriel,  da  han  endnu  manglede  tre 
Nagler,  og  jaget  bort.  Et  andet  Sted  i  Moskeen  vises 
et  Fodspor  af  Propheten,  ogsaa  opbevares  enkelte  Haar 
af  hans  Skæg  som  en  kostelig  Reliqvie.  Ligeledes  be- 
vares her  Muhameds  Fane,  Kalifen  Omars  Fane  o.  Lign. 

Øst  for  Omarmoskeen  ligger  en  nydelig  lille  Kuppel- 

Bygning,  udført  i  samme  Stil.  hvorom  Muhamedanerne 
paaslaae,  at  det  er  den  oprindeUge  Model  for  Moskeen. 
Ogsaa  til  den  knytte  sig  allehaande  Sagn :  det  forsikkres, 
at  dens  Kuppel  er  ved  en  usynlig  Kjæde  fæstet  til 
Himlen,  hvorfor  den  kaldes  Kubhet-es-SilsUeh  (Kjæde- 
kuplen).  Ligeledes  fortælles,  at  Kong  David  hold  Dom 
under  den,  hvorfor  den  ogsaa  fører  Navnet  Mehkemef 
Daud  (Davids  Domshus).  Dens  Oprindelse  og  F'ormaal 
er  uvis  —  man  har  opstillet  den  Formodning,  at  del 
skulde  være  et  Baptisterium.  altsaa  hidrøre  fra  Kors- 
farertiden,  dog  er  dette  høisl  usikkert. 

Bundt  om  paa  den  store  Haramplads  hgge  mange 
mindre  Bygninger,  hvoraf  enkelte  ere  opførte  i  en 
yderst  elegant  Stil,  til  andre  knytte  sig  muhamedanske 
Sagn.  adskillige  af  dem  ere  Koranskoler  eller  Bedehuse. 
Længst  mod  Syd  ligger  Harampladsens  anden  Moskee. 
kaldet  El  Aksa  (d.  e.  den  Fjerne).  Indgangen  til  den 
dannes  af  syv  spidsbuede  Portaler  i  gothisk  Stil.  der 
gjøre  en  imponerende  Virkning.  Foran  sees  nogle 
gamle  Cypresser  med  rig  Løvfylde  og  et  rundt  Vand- 
bassin, som  rigtignok  for  Tiden  var  tomt.  idel  den  store 
Vandledning,  der  forsyner  det  med  Vand,  var  i  Stykker. 
I  Nærheden  findes  flere  omfangsrige  Cisterner  skjulte 
under  Klippegrunden,  kun  Hullerne,  gjennem  hvilke 
Spandene  heises  ned  for  at  drage  Vandet  op,  sees. 
En  af  dem  kaldes  bir  -  el  -  waraka  (Bladbrønden),  og  til 
den  knyttes  det  Sagn.  at  en  af  ChaUfen  Omars  Mænd 
tabte  sin  Spand  og  gik  ned  forat  hente  den  op.  Nede 
i  Cisternen  fandt  han  en  Dør,  der  førte  ind  til  en 
deilig  Have.  Han  plukkede  et  Blad  og  steg  atter  op. 
Men  Bladet  visnede  ikke  —  det  var   nemlig   fra   Para- 

flisets  Have.  Andre  stege  ned  Torat  søge  cl'tei'  Døren, 
men  den  saaes  aldrig  mere. 

Aksa-Moskeens  Indre  gjør  et  overraskende  Indtryk 
ved  sin  storladne  Simpelhed.  Man  gjenkjender  øieblikke- 
lig  den  gamle  Basilika,  hvilken  Keiser  Justinian  lod 
opføre  til  Ære  for  Jomfru  Maria,  som  senere  blev  om- 
dannet til  Moskee  og  betydelig  ombygget.  De  tre 
Midtskibe  med  Søilerækker  og  det  flade  Bjælkeloft  hid- 
røre fra  den  gamle  Kirke,  men  forat  forstyrre  Kors- 
formen  opførte  Araberne  lavere  Sideskibe,  to  paa  hver 
Sine,  saa  at  der  nu  i  Alt  er  syv  Skibe,  og  Grundformen 
er  bleven  en  Firkant.  Korsfarerne  erobrede  Moskeen 
tilbage,  og  den  blev  nu  benyttet  som  Palads  for  de 
christne  Konger.  Disse  overlode  en  Deel  af  Paladset 
til  Tempelherrerne,  som  toge  deres  Residents  her. 
Endnu  sees  i  den  vestlige  Fløi  en  lang  Sal  med  spids- 
buede Vinduer  —  det  har  været  de  stolte  Ridderes 
Vaabensal.  Men  efter  1187  deelte  det  christne  Konge- 
og  Ridderpalads  Skæbne  med  Templum  Domini  og 
blev  ligesom  dette  paa  Ny  en  Moskee.  Alligevel  ere  de 
christne  Legender  ikke  blevne  helt  fortrængte:  etsteds 
i  Moskeen  vises  et  Fodspor  af  Jesus  trykt  i  Stenen,  og 
i  et  lille  Kapel  fremvises  Jesu  Vugge,  en  Marmornische, 
liggende  paa  Ryggen,  i  hvilken  Jesusbarnet  skal  have 
hvilet,  da  han  som  spæd  bragtes  af  Forældrene  til  det 
jødiske  Tempel.  Begge  Dele  æres  som  Reliqvier  af 
Muhamedanerne,  der,  som  bekjendt,  ogsaa  hylde  Jesus 
som  Prophet,  men  rigtignok  af  ringere  Orden  end 
Muhamed. 

Lange  Stentrapper  føre  ned  til  de  vældige  Under- 
bygninger,   hvorpaa    Aksa- Moskeen    og    den    sydøstre 


190 

Deol  af  Harmiipladsen  er  opført.  Her  sees  en  Mængde 
firkantede  Piller,  som  bære  Hvælvingerne,  over  hvilke 
Terrassen  er  lagt.  Disse  Hvælvinger  hidrøre  vistnok 
fra  Kong  Herodes'  Tid  og  have  tjent  til  Støtte  for  den 
sydosllige  Deel  af  Tempelpladsen,  som  han  lod  tilføie 
forat  skalle  Plads  til  sine  Pragtbygninger.  Muligvis  de 
ere  blevne  ombyggede  i  Middelalderen :  de  benyttedes 
da  af  Tempelherrerne  som  Stalde  for  deres  stolte 
Gangere,  endnu  sees  Ringe  i  Pillerne,  hvortil  Hestene 
have  været  bundne.  Dengang  fik  de  Navn  af  »Salo- 
mos  Stalde«,  idet  Traditionen  satte  dem  i  Forbmdelse 
med  Kong  Salomos  Palads.  I  Nærheden  findes  betyde- 
lige Rester  af  en  af  de  gamle  Tempelport«,  den  saa- 
kaldte  tredobbelte  Port,  som  nu  er  tilmuret,  gjennem 
hvilken  paa  Christi  Tid  FesI skarerne  droge  op  til 
Templets  Helligdom. 

I  den  sidste  Uge  af  vort  Ophold  i  Jerusalem  var 
al  Adgang  til  Harampladsen  formeent  de  Christne.  Da 
indtraf  nemhg  Nebfj-Musa- festen  d.  e.  Festen  til  Ære 
for  Propheten  Moses,  der  ligesom  Jesus  holdes  i  Ære 
af  Muhamedanerne.  Da  denne  Fest  som  overhovedet 
alle  religiøse  Fester  i  høiere  eller  ringere  Grad  frem- 
kalder Muselmændenes  Fanatisme,  anseer  Øvrigheden 
det  for  klogest  at  holde  alle  Christne  borte  fra  deres 
liellige  Steder  for  at  undgaae  Sammenstød,  hvis  Udfald 
ikke  lader  sig  beregne.  Rundt  om  i  Jerusalems  snævre 
Gader  mødte  man  smaa  Hobe,  der  med  Pauker  og 
Trommeslag,  Spring  og  vilde  Hyl  bragte  sig  i  Stem- 
ning. Til  samme  Tid  samledes  de  store  christne  Pil- 
grimskarer forat  feire  Paasken:  i  alle  Gader  og  ovre 
paa  Oliebjerget  herskede   et  stærkt  bevæget  Liv  af  de 

brogede  Skarer,    der  idelig  sU-øinmede  frem  og  lill)age, 
ikke    sjældent    mødtes    Filgrimstogene    af   begge    Reli- 
gionssamfund, dog  løb  det  fredeligt  af.     Vi  overværede 
Festskuet   af  den    store  Procession,    som   drager   ud  i 
Ørkenen  forat  feire  den  egentlige  Neby-Mnsa-fest.    Det 
var  et   meget  langt  Festtog,   som    aabnedes  af  tyrkiske 
Soldater,   dernæst  Pilgrimme  og  Derwischer,   Paschaen 
af   Jerusalem,     den     høie     muhamedanske    Geistlighed 
i    brogede    Silkekaaber   og    til    Hest,    saa    nye    Skarer 
af  Pilgrimme  og  dandsende   og  springende  Derwischer. 
vaiende    Bannere    og    dumpe    Trommeslag,     bestandig 
kom  nye  Skarer  frem  med  vilde  Fagter  og  et  æventyr- 
ligt  Udseende.    Vi  kunne  see  det  brogede  Tog  bevæge 
sig    op    over    Oliebjergets    Skraaninger    og    forsvinde 
bag  Høideryggen.     Hele  Kedronsdalen,  gjennem  hvilken 
Toget    bevægede    sig  frem,    var    opfyldt    af   Tilskuere, 
hvoriblandt  en  Mængde  Kvinder  i  deres  hvide  Burnusser. 
En  kold  Vind  blæste,  og  Sollyset  faldt  skarpt  hen  over 
hele    denne    bevægede,    farverige    Menneskeskare,    om 
hvilken  Jerusalems  Mure   og    Oliebjergets    Skraaninger 
dannede  den  mørkere   Ramme.      Man    fik    et   levende 
Indtryk   af  en    østerlandsk   Religion,    der  udelukkende 
henvender  sig  til  Følelsen  og  Phantasien,  som  den  for- 
staaer  at  opildne  til  vild  Lidenskab,  men  uden  Tilfreds- 
stillelse for  Tankelivet  og  uden  sædeligt  Ideal,  der  kan 
beherske  og  danne  Villien.     Det   var  underligt  nok  at 
see  en  saadan  Religion  udsende  sine  Festskarer  netoj) 
under  disse  Mure  og  over  disse  Bjerge,   hvorfra  Toner 
og  Minder  af  en  heel  anden  Art  lyde  til  os. 

Hinsides  Kedronsdalen  hæver  Oliebjerget  sin  al- 
vorsfulde Top  eller  rettere  sine  tre  Toppe,  thi  det  lang- 

strakte  Bjerg  (alder  i  tre  Partier.  Uagtet  det  i  det 
Hele  laa  hen,  som  da  jeg  sidst  havde  seet  det,  kunde 
dog  Tidens  Ændringer  ogsaa  kjendes  her.  Det  forekom 
mig,  at  Olietræernes  Antal,  der  staae  spredte  over  hele 
Bjerget,  var  formindsket,  og  at  Bjerget  derved  havde 
taaet  et  mere  bart  og  øde  Udseende.  Af  de  fire  gamle 
interessante  Klippegrave,  som  findes  udhuggede  i  den 
østlige  Skraaning  ved  Siden  af  hinanden,  var  den  ene 
torsvunden,  den  som  Traditionen,  iøvrigt  med  Urette, 
tillægger  Navnet  Josaphats  Grav  (Kong  Josaphat  blev 
nemlig  efter  1.  Kong.  2-2,  54  begravet  inde  i  Staden). 
Jeg  kunde  ikke  faae  Øie  paa  den  og  heller  ikke  erholde 
Oplysninger  om  den  og  antager  derfor,  at  den  er  bleven 
dækket  af  nedraslende  Sten  og  Grus  fra  de  høiere 
liggende  Skrænter. ' ) 

Derimod  fandt  jeg  Gethsemane  Have  i  vel- 
bevaret Stand.  Dette  fredhellige  Sted,  hvis  Beliggen- 
hed er  bekræftet  af  gamle  Traditioner  og  stemmer  med 
den  hellige  Skrifts  Angivelser  (Joh.  18,  1)  staaer  under 
Franziskanernes  Varetægt  og  har  ganske  Præget  af  en 
stille  Klosterhave.  En  ny  og  høiere  Mur  var  bleven 
opført  omkring  den,  i  dennes  Inderside  vare  paa  katholsk 
Vis  de  forskjellige  Lidelsesstationer  fremstillede  og 
daimede  en  Art  Kapeller  under  aaben  Himmel.  De 
ældgamle,  spaltede  og  sønderrevne  Oliventræer,  der  om 
de  end  ikke  række  op  Jil  Christi  Tid  (som  bekjendt 
fældede  Romerne  under  Jerusalems  Beleiring  alle  Træer 

')  Guérin  meddeler  i  sin  Bog  om  Jerusalem  (1889)  S.  272  Føl- 
gende om  Josaphats  Grav:  » Actuellement,  il  est  compléte- 
ment  dérobé  aux  regards  par  un  mur  en  pierres  séches,  qui 
le  masque  tout  å  fait.« 

udenfor  Stadens  Mure),  dog  tælle  adskillige  Aarliun- 
dreder,  ere  blevne  omgivne  aC  et  Jerngitter  forat 
skærme  dem  mod  de  Besøgende.  Udenom  dette  strækker 
sig  en  yndig  og  vel  vedligeholdt  Blomsterhave,  hvor- 
fra en  fm  Blomsterduft  krydrer  Luften.  En  eller  to 
Franziskanermunke  opholde  sig  derude,  modtage  den 
Fremmede  med  Venlighed  og  give  ham  ved  Bortgangen 
nogle  aft'aldne  Kviste  af  de  gamle  Træer,  om  han 
ønsker  at  medtage  dem  som  en  kjær  Erindring.  Da 
min  Vei  oftere  faldt  der  forbi,  benyttede  jeg  gjerne 
Leiligheden  til  at  dvæle  nogle  Øieblikke  derinde.  Sær- 
lig mindes  jeg  et  af  mine  sidste  Besøg  i  Haven.  Det 
var  Palmesøndag  om  Eftermiddagen,  lige  ved  Solnedgang: 
en  tung  Scirocco  blæste  og  dækkede  Himlen  med  graae 
Skyer,  Mørket  begyndte  at  falde  paa :  i  Horizonten  mod 
Sydost,  hvor  det  var  lysere,  saaes  Fuldmaanen  komme 
op  over  Bjergene.  De  mørke  Cypresser  hævede  sig 
rankt  i  Veiret:  ligeoverfor  saaes  Jerusalems  Mure  af- 
tegne sig  mod  en  skytung  Himmel.  En  alvorsfuld  Skær- 
torsdagsstemning  hvilede  over  dette  stille  Sted,  til  hvilket 
Christenhedens  helligste  og  dyrebareste  Minder  knytte 
sig.  Langsomt  fjernede  jeg  mig  derfra:  efterhaanden 
som  Maanen  kom  høiere  op,  fjernede  den  Skyerne  og 
kastede  sit  klare  Lys  over  Kedronsdalen  og  Jerusalems 
Mure.  omkring  hvilke  der  nu  herskede  dyb  Ensomhed 
og  Taushed.  Gjennem  Damaskusporten  kom  jeg  atter 
ind  i  de  snævre  og  steile  Gader  og  tog  Veien  til  vort 
Herberg. 

Flere  Nybygninger  ere  i  de  senere  Aar  blevne  op- 
førte paa  Oliebjerget.  Et  Stykke  høiere  oppe  over 
Gethsemane  Have  kneiser  en  ny  russisk:  Kirke  i  funklende 

H.  Scliarling,    Reisestudicr.  13 

byzauliiisk  Stil,  den  behersker  Kedronsdalen  nedenunder 
og  er  et  yndet  Valfartsted  for  de  store  Skarer  af  russiske 
Pilgrimme,  som  ved  Paasketid  besøge  Jerusalem.  Et 
Stykke  høiere  op  ad  Bjerget  træffer  man  to  Kapeller, 
der  skulle  fastholde  gamle  usikkre  eller  endog  ligefrem 
urigtige  Traditioner,  thi  til  den  historiske  Kritik  tage 
Munkesagnene  ligesaalidt  Hensyn  den  Dag  idag  som 
for  A  århundreder  siden.  Den  ene  af  disse  Traditioner 
udpeger  Stedet,  hvor  Jesus  lærte  sine  Disciple  Fadervor. 
Vore  Evangelier  have  herom  to  Beretninger,  hvoraf 
den  ene  (Matth.  6,  9 — 13)  henlægger  Bønnen  i  Bjerg- 
prædikenen, som  holdtes  i  Galilæa,  den  anden  (Luk.  11, 
1—4)  siger  kun  i  Almindelighed,  at  det  skete  paa 
et  Sted  {h'  totki)  tivl),  der  efter  Sammenhængen 
synes  at  være  i  eller  ved  Jerusalem,  men  Oliebjerget 
nævnes  ikke.  Ikke  desmindre  har  Traditionen  med 
vanlig  Sikkerhed  udpeget  et  bestemt  Sted  oppe  imod 
Toppen  af  Oliebjerget,  og  i  Korsfarertiden  stod  her  en 
Kirke.  Denne  Kirke  faldt  under  Tyrkernes  Herredømme 
i  Ruiner  og  forsvandt  ganske,  men  man  vedblev  dog 
at  vise  Pilgrimmene  Stedet.  En  fransk  Dame  af  fyrste- 
lig Æt,  Prindsesse  af  Latour  d'Auvergne  og  Hertuginde 
af  Bouillon,  som  i  1856  besøgte  Jerusalem,  kjøbte  Jord- 
stykket af  nogle  arabiske  Familier,  som  vare  komne  i 
Besiddelse  af  det,  og  lod  senere  (1875)  opføre  et  Kapel 
her  samt  en  Buegang  i  gothisk  Spidsbuestil,  i  hvis 
Vægge  der  er  anbragt  31  store  Stenplader,  paa  hvilke 
Fadervor  staaer  skrevet  i  31  forskjellige  Sprog.  I 
umiddelbar  Nærhed  heraf  lykkedes  det  den  fromme 
Dame  at  erhverve  et  andet  Grundstykke,  til  hvilket 
en    middelalderlig   Tradition    henlægger   Affattelsen    af 

Credo  (de  tre  Troesarlikler).  Ifølge  gamle  katliolske 
Sagn,  som  savne  al  historisk  Begrundelse,  skulle  de 
tolv  Apostle,  inden  de  skiltes  forat  forkynde  Evangeliet 
for  den  ganske  Verden,  være  mødt  her  forat  affatte 
den  fælles  Troesbekjendelse,  hvilket  skete  paa  den  Vis, 
at  hver  Apostel  fremsatte  sit  Led.  Ogsaa  over  dette  Sted 
byggedes  en  Kirke  med  en  Krypte  nedenunder,  i  hvilken 
fandtes  tolv  Nischer  til  Minde  om  de  tolv  Apostle. 
Kirken  forsvandt  og  Krypten  blev  omdannet  til  en  Ci- 
sterne. Denne  Cisterne  kjøbte  Prindsesse  Latour  d'Au- 
vergne  og  gav  den  paa  Ny  sin  tidligere  Skikkelse  som 
et  Slags  underjordisk  Kapel  med  tolv  Nischer.  I  Nær- 
heden af  Paternoster-  og  Gredokapellet  grundede  hun 
endvidere  et  Karmeliterkloster  for  Nonner,  hvis  Antal 
for  Tiden  skal  være  femten,  som  vaage  over  de  to 
Helligdomme  og  Dag  og  Nat  bede  for  Kirkens  Seir. 

Paa  Toppen  af  Oliebjerget  har  den  russiske  Re- 
gering i  de  sidste  Aar  ladet  opføre  et  Udsigtstaarn, 
hvorfra  haves  et  storartet  Rundskue  til  alle  Sider.  Mod 
Vest  Kgger  Jerusalem  med  alle  dets  mange  Kupler  : 
Tempelpladsen  med  de  to  Moskeer,  med  de  slanke 
Cypresser  og  Oliventræerne  oversees  tydelig,  og  man 
følger  med  Opmærksomhed  det  couperede  Terræn,  hvor- 
paa  Staden  er  bygget.  Ogsaa  over  de  Bjerghøider,  som 
omgive  Jerusalem,  haves  et  godt  Overbhk ;  Udsigten  af- 
sluttes i  Nord  af  Skopusbjerget,  hvor  de  romerske  Legi- 
oner under  Titus  og  senere  Korsfarerne  havde  deres 
Leirplads.  Vender  man  sig  derefter  mod  Øst,  da  seer 
man  det  døde  Hav  blinke  frem  i  sin  dybe  Dalsænk- 
ning, og  hinsides  det  Moabs  Bjerge,  som  henad  Sol- 
nedgang   fortone    sig    i    rødlig-gyldne    Farveskiftninger. 

13* 

Paa  Grund  af  Luftens  gjennemsigtige  Klarhed  synes  det 
at  ligge  langt  nærmere,  end  det  i  Virkeligheden  gjør. 
Hvor  herligt  nu  hele  dette  storartede  Rundskue  over  Jeru- 
salem og  Omegn  end  er,  saa  er  dette  Udsigtstaarn  dog 
ingen  Vinding,  men  maatte  heller  være  borte.  Thi 
ogsaa  uden  dette  vilde  man  oppe  paa  Oliebjerget  have 
et  vidtrækkende  Syn  til  alle  Sider,  og  Taarnet  virker 
i  høi  Grad  forstyrrende  ved  sit  moderne  turistagtige 
Præg.  Netop  heroppe  ønsker  man  allerhelst  at  kunne 
være  i  Stilhed  og  Ensomhed  for  uforstyrret  at  kunne 
hengive  sig  til  sine  Betragtninger,  Naturen  er  stor  og 
ophøiet  nok  til  at  virke  ved  sine  egne  Midler  og  trænger 
ikke  til  en  ydre  Hjælp,  som  i  altfor  høi  Grad  minder 
os  om  den  store  Skare  urolige  Mennesker,  der  i  vore 
Dage  rastløst  streife  Verden  rundt  forat  faae  et  over- 
fladisk Glimt,  som  kan  tilfredsstille  en  tom  Nysgjerrighed. 
Ved  mit  tidligere  Besøg  i  Jerusalem  saaes  ingen 
private  Huse  eller  Vaaninger  udenfor  Stadens  Mure. 
Man  var  her  ikke  sikker  for  Beduinernes  Overfald,  og 
Ingen  vovede  derfor  at  tage  Bolig  her.  Nu  havde  dette 
ganske  forandret  sig,  der  var  ligesaa  god  Sikkerhed 
udenfor  Mureue  som  indenfor.  En  livlig  Byggevirksom- 
hed var  kommen  i  Gang,  og  man  flyttede  i  Massevis 
ud  fra  den  snævre  indeklemte  Stad  til  de  frie  og  aabne 
Pladser  udenfor.  Navnlig  Nordvest  for  Byen  var  der 
voxet  et  heelt  nyt  Bykvarteer  op,  hvilket  man  gjerne 
kunde  kalde  Ny-Jerusalem.  Det  er  et  Slags  Villakvar- 
teer, dog  maa  man  hermed  ikke  forbinde  Tanken  om 
skyggefulde  Alleer  og  blomsterrige  Haver,  thi  Saadant 
findes  ikke.  Det  er  fornemmelig  de  i  Jerusalem  bo- 
satte Europæere,  Præster,  Læger,  Kjøbmænd,  som  fore- 

trække  at  boe  herude.  De  enkelte  Boligor  kunne 
være  ganske  hyggelig  og  comfo'rtabelt  indrettede,  men 
Ensemblet  afgiver  ingen  Skjønhedsvirkning.  De  stenede 
Veie  ere  paa  sydlandsk  Vis  indrammede  af  høie  hvide 
Mure,  det  blændende  Sollys  kastes  skærende  tilbage, 
og  det  anstrængte  Øie  speider  forgæves  efter  grønt 
Løvværk,  der  kan  skaffe  det  Hvile.  Enkelte  smukke 
Udsigtspunkter  findes  dog  navnlig  i  sydostlig  Retning, 
hvor  man  seer  den  skjønt  formede  Kuppel  paa  Omar- 
moskeen tegne  sig  mørkt  mod  Moabs  blaanende  Bjerge 
i  Baggrunden. 

Det  Indre  af  Jerusalem  fandt  jeg  uforandret.  Det 
var  de  samme  snævre  Gader  med  steile  Murvægge  paa 
begge  Sider,  skraanende  steilt  op  og  ned,  saa  al  Kjørsel 
er  en  Umulighed,  og  man  kan  kun  komme  frem  gaaende 
eller  ridende.  Paa  lange  Strækninger  ere  Gaderne 
overhvælvede :  her  bevæger  man  sig  frem  i  halvmørke 
Tunneler,  indtil  man  pludselig  atter  kommer  ud  i  Sol- 
lyset, der  skærer  saa  meget  stærkere  i  Øinene.  En 
underlig  muggen  og  daarlig  Luft  hersker  herinde  og 
?yør.det  Indtryk  af  Forfald  og  Armod,  som  hviler  over 
Staden,  endnu  pinligere.  Kun  i  Bazarerne  træffer  man 
et  Hvligt  og  broget  Skue  af  de  mange  forskjellig 
farvede  Dragter,  af  Ostens  Handelsvarer,  Appelsiner  og 
andre  sydlandske  Frugter,  som  ligge  opstablede  her. 
Tilslørede  Kvinder,  brune  Beduiner  i  deres  stribede 
Kapper,  turbanklædte  Arabere  og  Tyrker,  dertil  Æsler, 
Heste,  stundom  en  gravitetisk  fremskridende  Kamel  — 
Alt  dette  trænges  og  puffes  mellem  hinanden  under 
Skrig  og  Raaben,  Latter  og  Skjælden,  samt  livlige 
Gebærder  med  Hoved  og  Hænder. 

Stadens  umiddelbare  Omgivelser  fandt  jeg  ikke  saa 
tiltalende  som  tidligere  paa  Grund  af  de  mange  Bygge- 
foretagender.     Den    Gang   strakte    de    i    al    Fald    ved 
Foraarstid   grønne   Marker   og  Oliventræer  sig   helt  op 
til  Stadens  Mure:    saasnart  man  var  udenfor  disse,   fik 
man  strax  et  mildt  og   venligt  Indtryk  af  den  frie  Na- 
tur.    Nu  derimod  saae  man  Huse  og  Stenmasser:   paa 
et  fremragende  Punkt  mod  Sydvest  kneisede  en  Veir- 
møUe,    der  ved  sit  europæiske   Udseende   virkede  for- 
styrrende   i    de    østerlandske  Omgivelser    —    den   stod 
næsten    som   et  Symbol  paa   Vesterlandets  urolige    og 
uskjønne  Travlhed,  som  nu  trænger  sig  ind  over  Øster- 
landets stille  Ro   og  Skjønhed.      Men  i  een  Henseende 
har  dog  denne  nye  Gultur  bragt  et  virkeligt  Gode  med 
sig:  det  er  den  større  Sikkerhed.    Tidligere  bleve  Byens 
Porte  lukkede  ved  Solnedgang,    og  man  maatte  passe 
at  være  hjemme  forinden:    heller   ikke    forlod  vi  vort 
Herberg    efter   den   Tid,    men   tilbragte   altid  Aftenerne 
hjemme  med  Læsning  eller  Samtale.     Nu  var  der  Intet 
til  Hinder  for,  at  vi  kunde  færdes  ude  om  Aftenen,  og 
vi  benyttede   os  jævnlig  deraf  til   at  aliægge  endogsaa 
sene  Aftenbesøg  hos  vore  Venner  udenfor  Byen.     Den 
eneste    Ulæmpe  var  de  mange   Hunde,   der  her  som  i 
andre    tyrkiske    Byer   streife    om    paa    Gaderne.      Om 
Dagen  ligge  de  og  sove,   og  man  mærker  ikke  synder- 
ligt til  dem,    men   ved  Mørkets  Frembrud   komme  de 
paa  Benene  og  storme  om  Natten  rundt  i  Skarer  under 
rasende  Gjøen  og  Hyl:    ikke   sjældent  blev  vor  Natte- 
søvn forstyrret  ved  dette  ulidelige  Spektakel. 

Jerusalems  Indbyggerantal    er   steget   stærkt    i    de 
senere  Aar.      Navnlig  komme  en  Mængde  Jøder  hertil 

fra  Europa.  Jødiske  Rigmænd  som  Moses  Montefiori 
og  Rothsehild  iiave  ladet  opføre  lange  Rækker  af 
Vaaningshuse  udenfor  Jerusalem,  i  hvilke  talrige  Jøde- 
familier have  bosat  sig.  Den  samlede  Befolkning  an- 
gives til  43000,  hvoraf  28000,  altsaa  to  Trediedele,  ere 
.loder.  Resten  ere  Muhamedanere  eller  tilhøre  for- 
skjellige  christelige  Confessioner.  ^)  Ved  Paasketider, 
naar  de  store  Pilgrimsskarer  fornemmelig  fra  Lilleasien 
og  fra  Rusland,  men  ogsaa  fra  det  fjernere  Vesten, 
strømme  til  Staden,  forøges  Folkemængden  betydeligt, 
og  saavel  inde  i  de  snævre  Gader  som  udenfor  paa 
Hakker  og  Skrænter  hersker  et  overordentligt  livligt 
Røre  af  de  tætte  Skarer,  som  presse  sig  imod  hinanden. 

De  tre  monotheististiske  Verdensreligioner  have 
deres  Helligdomme  i  Jerusalem,  og  desuden  ere  alle  de 
større  christelige  Kirkesamfund  repræsenterede.  Her 
samles  da  de  forskjellige  Religioner  som  i  et  Brænd- 
punkt, og  Jerusalem  faaer  herved  sit  eiendommeHge 
Præg.  Og  dog  er  Synet  af  al  denne  Religiøsitet  kun 
lidet  tiltalende.  Det  Meste  af  al  denne  Fromhed  viser 
os  et  Vrængbilled  af  den  sande  Religion,  nemhg  en 
Gudsdyrkelse,  der  kun  bestaaer  af  ydre  Ceremonier  og 
Skikke.  Christendommen,  der  efter  sit  inderste  Væsen 
er  »en  Gudsdyrkelse  i  Aand  og  Sandhed«,  er  her 
sunket  ned  til  en  udvortes  Bogstavdyrkelse  med  den 
deraf  følgende  Partisplittelse  og  Fanatisme. 

Først  med  den  evangeliske  Kirke,  der  i  vort  Aar- 
hundred  har  begyndt  at  tage  fast  Sæde  i  Jerusalem,  har 
en   bedre  Aand   begyndt  at  gjøre   sig  gjældende.     Vel 

')  Guérin,  Jerusalem  1889,  p.  387. 

kjendes  ogsaa  her  megen  Smaalighed  og  Splidagtighed, 
og  det  maa  beklages,  at  den  smukke  Sammenslutning 
mellem  de  to  protestantiske  Stormagter  ved  Oprettelsen 
at  det  evangeliske  Bispedømme  i  Jerusalem  1841  atter 
er  ophørt  og  Forbindelsen  afbrudt,  hvorfor  Skylden 
vistnok  væsentligst  paahviler  Englændernes  Ritualisme. 
som  ogsaa  er  Bogstavdyrkelse.  Men  trods  al  denne 
Skrøbelighed  er  der  dog  med  den  evangeliske  Kirke 
kommet  en  ny  og  bedre  Aand  til  Live,  en  Aand,  som 
atter  fremkalder  Mindet  om  Evangeliets  første  Forkyn- 
delse her  i  Chrislendommens  Moderstad.  Denne  evan- 
geliske Aand  lægger  sig  da  ogsaa  for  Dagen  i  de  for- 
skjellige  Institutioner  med  et  christeligt  Kjærligheds- 
formaal,  som  ere  blevne  oprettede  i  Jerusalem  i  de 
senere  Aar.  Disse  ere  af  dobbelt  Art,  deels  Hospitaler, 
deels  Skoler.  Til  de  første  er  der  stor  Trang  saavel 
for  den  store  Mængde  Pilgrimme  og  Reisende,  der 
komme  til  Jerusalem,  som  for  Stadens  egen  fattige 
Befolkning,  der  i  Sygdomstilfælde  vanker  om  i  en 
sørgelig  Forfatning  uden  Pleie  og  Tilsyn.  Allerede  i 
Middelalderen  vare  Pilgrimsherbergerne  og  Klostrene 
forbundne  med  Sygehuse,  som  dog  kun  optoge  Christne 
til  Pleie.  I  vort  Aarhundred  ere  flere  Hospitaler  op- 
rettede. I  første  Række  maa  her  nævnes  de  tydske 
Diakonisser  fra  Kaiserswerth ,  som  have  oprettet  et 
Hospital  omtrent  paa  Toppen  af  Zionsbjerg.  Ad  snævre 
Trapper  og  Gader  stiger  man  derop,  modtages  venligt 
af  de  fromme  og  milde  Søstre  i  den  velkjendte  sorte 
og  hvide  Dragt.  Der  er  Plads  til  omtrent  50  Syge, 
og  man  kan  her  finde  Patienter  fra  alle  Nationer 
saavel  i  Vesterleden  som  Østerleden.    Hospitalets  Orden 

og  Renlighed  danner  en  velgjørende  Modsætning  lil  all 
Smudset  i  Nabolagets  snævre  Gyder;  oppe  paa  det 
flade  Tag  haves  et  prægtigt  Rundskue  over  hele  Jeru- 
salem, og  her  sees  blandt  Andet  et  Palmetræ,  hvad 
man  ellers  ikke  seer  i  eller  om  Staden.  -  I  Børnehospi- 
talet Marienstift  optages  syge  og  forladte  Børn  til- 
ligemed deres  Mødre;  det  er  beliggende  i  Villakvarteret 
udenfor  Jerusalem  og  bestyres  af  Dr.  Sandreczky  og  hans 
Hustru.  Mange  stakkels  Børn  med  Bylder  og  Benskade 
og  Kirtelsyge  opsamles  paa  Jerusalems  Gader  eller  i 
Omegnen  og  bringes  herhen,  hvor  de  nyde  en  god  og 
omhyggelig  Pleie.  —  En  ganske  særegen  Interesse  vækker 
det  i  1873  oprettede  Hospital  for  Spedalske.  Det 
er  opført  et  Kvarters  Gang  udenfor  Jaffaporten,  ligger 
ganske  ensomt,  temmelig  høit,  med  en  vid  Udsigt  til  alle 
Sider.  Forstanderen  Dr.  med.  Einsler  førte  os  derud  en 
Eftermiddag  og  viste  os  omkring.  Værelserne  vare  store 
og  luftige,  overalt  herskede  Orden  og  Renlighed.  Der 
var  for  Tiden  sexten  Spedalske,  baade  Mænd  og  Kvin- 
der. Det  var  sørgeligt  at  see  Virkningerne  af  denne 
forfærdelige  Sygdom,  der  langsomt,  men  uimodstaaelig 
nedbryder  Legem  og  Sjæl.  Patienterne  have  Alt  frit 
her,  og  skulle  kun  ved  Indskrivningen  betale  c.  70  francs, 
hvorved  man  har  villet  sikre  sig  imod,  at  de  ikke  strax 
løbe  bort  igjen.  Hospitalet  er  stort  nok  til  at  kunne 
rumme  et  Par  Hundrede  Syge,  altsaa  alle  dem,  som 
findes  i  Jerusalem  og  Palæstina,  dog  ville  de  Fleste 
ikke  komme,  men  foretrække  deres  ubundne  Tiggerliv 
udenfor  Stadens  Porte,  hvor  de  skarevis  falde  over  den 
Fremmede  og  med  hæse  Stemmer,  fremvisende  deres  af 
Sygdommen  halvt  fortærede  Lemmer,   kræve  Almisser. 

H.  Scharlins.    Reis°5tudier  14 

Jeg  talte  med  de  tvende  Læger,  Dr.  Einsler  og  Dr.  San- 
dreczky,  om  denne  Sot  og  dens  Forhold  til  den  i  Bibelen 
omtalte  Spedalskhed.  Mellem  begge  er  Forskjel  i  væsent- 
lige Hovedpunkter:  i  Bibelen  omtales  Spedalskheden  som 
i  høi  Grad  smitsom,  hvorfor  der  krævedes  en  fuldstændig 
Afsondring,  medens  den  nuomstunder  ikke  ansees  for 
smitsom;  paa  den  anden  Side  omtales  den  i  Bibelen 
som  helbredelig,  medens  den  nu  ansees  for  uhelbredelig. 
Imidlertid  mente  begge  Læger,  at  derved  den  i  Bibelen 
omtalte  Spedalskhed  ikke  kan  tænkes  paa  en  enkelt 
bestemt  Sygdom,  men  paa  forskjellige,  bl.  A.  ogsaa 
syphilitiske  Sygdomme,  der  ogsaa  nu  betragtes  som 
meget  smitsomme.  Det  Sørgeligste  ved  Spedalskheden, 
som  den  nu  fremtræder,  er  dens  fuldkomne  Uhelbrede- 
lighed. Den  nedarves  fra  Forældrene,  saaledes  at 
Børnene  fødes  sunde,  men  i  det  12te— 14de  Aar  begynder 
den  skrækkelige  Sygdom  at  vise  sig,  og  nu  skrider  den 
langsomt,  men  ustandselig  frem  for  i  lange  Lidelsesaar 
at  nedbryde  Legem  og  Sjæl.  Den  eneste  Maade  at 
udrydde  den  paa,  vilde  være  at  samle  alle  Landets 
Spedalske  i  Hospitalet  og  der  lade  Sygdommen  døe  ud 
tiUigemed  dem.  Men  til  denne  ganske  vist  noget 
drakoniske  Forholdsregel  har  den  tyrkiske  Regering 
med  sin  muhamedanske  Skæbnetro  ikke  villet  gribe, 
og  saa  bliver  der  intet  Andet  tilbage  end  at  modtage 
de  Faa,  som  frivillig  indfinde  sig  og  ved  menneske- 
kjærlig  Pleie  gjøre  dem  deres  tunge  Livslod  saa  taale- 
lig  som  mulig. 

Ved  Siden  af  disse  Anstalter,  der  have  til  Formaal 
at  afhjælpe  eller  at  lindre  den  legemlige  Nød  og  Elen- 
dighed,   staae    de    forskjellige   Skoler   og    Opdragelses- 

anstalter,  der  skulle  afhjælpe  den  aandelige  Nød  og 
sprede  Kundskab  og  Lys  i  det  tykke  Mørke,  hvori  den 
uvidende  og  overtroiske  Mængde  opvoxer.  En  af  de 
ældste  Anstalter  er  Schnellers  syriske  Waisenhus,  der 
er  bestemt  til  at  optage  forældreløse  syriske  og  arabiske 
Børn,  meddele  dem  de  meest  elementære  Kundskaber 
og  uddanne  dem  for  et  eller  andet  Haandværk.  De 
bosætte  sig  da  senere  i  Palæstina  eller  Syrien  og  ud- 
øve deres  Haandværk.  Det  syriske  Waisenhus  ligger 
en  Fjerdingvei  udenfor  Jerusalem  i  temmelig  øde  Om- 
givelser og  danner  som  en  Koloni  for  sig,  der  nogen- 
lunde om  det  skulde  være,  kunde  underholde  sig 
selv,  idet  der  indenfor  dets  Mure  fmdes  Bagerier, 
Skrædder-.  Snedker-  og  Smedeværksteder,  samt  andet 
Haandværk,  hvori  de  Unge  oplæres.  Ved  et  Besøg,  jeg 
aflagde  derude,  morede  det  mig  at  se  al  denne  travle 
Virksomhed  og  de  opvakte  arabiske  Drenge,  som  dreve 
deres  Gjerning  med  Liv  og  Lystighed.  Forstanderen 
havde  jeg  alt  besøgt  1861  ^)  —  da  var  han  i  sin  fulde 
Virkekraft,  nu  gjensaae  jeg  ham  som  en  venlig  gammel 
Mand,  der  tildeels  havde  trukket  sig  tilbage  fra  Gjer- 
ningen, hvilken  nu  ledes  af  hans  Søn,  den  dygtige 
Inspectør  Schneller.  —  I  samme  Formaal  ledes  den 
engelsk-arabiske  Missionsskole,  som  er  stiftet  af  Biskop 
Gobat  og  nu  styres  af  hans  Svigersøn  Zeller.  Den 
ligger  paa  Sydvestsiden  af  det  gamle  Zionsbjerg  og  i 
dens  Nærhed  har  man  ved  Udgravninger  fundet  Cisterner 
og  Trappetrin  udhuggede  i  Klippen,  der  utvivlsomt  ere 
af  meget  høi  Ælde  (s.  ovenfor  S.  137).  —  En  lignende 

*)   S.  »Pilgrimsfærd  i  det  liellige  Land«  S.  167. 

Anstalt  I'oi'  forældreløse  Piger  er  Talitha  Kumi  (etter 
Marc.  5,  41).  Det  bestyres  af  nogle  Diakonisser,  som 
med  stor  Venlighed  og  Forekommenhed  føre  den  Frem- 
mede omkring  og  vise  ham  Husindrctningen.  Omtrent 
100  arabiske  Pigebørn  have  deres  Ophold  her.  de  under- 
vises i  de  nødvendigste  Skolekundskaber  samt  Haand- 
arbeide  og  uddannes  herved  til  flinke  Tjenestepiger  og 
gode  Husmødre.  Naar  man  betænker  den  store  Uviden- 
hed, hvori  de  arabiske  Kvinder  opvoxe,  vil  det  forstaaes, 
lil  hvormegen  Velsignelse  denne  Anstalt  kan  virke. 

Ogsaa  Katholikerne  have  oprettet  Hospitaler  og  Op- 
dragelsesanstalter, blandt  hvilke  Zionsøstrenes  Skole  tæt 
ved  Ecce-homo-Buen  særlig  kan  nævnes.  En  omvendt 
Jøde,  der  var  gaaet  over  til  Katholicismen,  P.  Katisbonne 
(f  1884)  har.  udfoldet  stor  Virksomhed  saavel  i  Jeru- 
salem som  andensteds  for  Oprettelsen  af  saadanne  Op- 
dragelsesanstalter. 

Det  var  mig  en  stor  Glæde  under  mit  Ophold  i  Jeru- 
salem at  besøge  disse  Skoler  og  Hospitaler:  i  dem  alle 
herskede  Renlighed  og  Orden  og  en  christelig  Mildheds 
Aand.  Midt  i  al  den  Smuds,  Elendighed  og  Vankundig- 
heds Mørke,  som  dækker  over  det  nuværende  Jerusalem, 
ere  disse  Anstalter  sande  Lyspunkter,  der  aflægge  Vidnes- 
byrd om,  at  den  Kjærlighedens  Aand,  som  er  indblæst 
Verden  ved  Jesus  Christus,  endnu  er  mægtig  til  at 
skyde  friske  Skud  i  den  gamle  Stad,  hvor  Christen- 
dommens første  Vugge  har  staaet. 


VII. 

Zions  Bjerg  og  Davids  Stad. 

Jerusalem  er  en  Bjergstad,  bygget  paa  Bjerge  og 
omringet  af  Bjerge  (jvfr.  Ps.  125,  2:  Trindt  omkring 
Jerusalem  er  der  Bjerge).  Hermed  er  Byens  Udseende 
saa  vel  som  dens  Historie  væsentlig  bleven  bestemt. 
Disse  dybe  Dale  og  steile  Skrænter  i  Forening  med 
de  stærke  Mure  gjorde  Staden  til  en  af  Oldtidens 
stærkeste  Fæstninger,  der  har  udstaaet  en  lang  Række 
Beleiringer.  I  Forvisning  om  denne  Fæstnings  Uindtage- 
lighed var  det,  at  Jødefolket  dristede  sig  til  en  Kamp 
paa  Liv  og  Død  mod  Romerfolkets  uhyre  Overmagt. 
Folkets  religiøse  Tro  og  Jerusalems  Fæstningsmure 
vare  saa  stærke,  at  det  vældige  Rom  maatte  udfolde 
en  Kraftanstrængelse  forat  vinde  en  Seir,  som  endte 
med  Jødefolkets  Underkuelse  og  Jerusalems  fuldstæn- 
dige Ødelæggelse. 

De  stolte  Mure  og  Taarne  og  alle  Pragtbygningerne 
ere  nu  forlængst  forsvundne,  kun  hist  og  her  kan  der 
eftervises  Fundamenter  af  dem.  Derimod  ere  Høieno 
og  Dalene  blevne  bevarede  i  al  Fald  i  deres  Grund- 
træk, og  kun  ved  disses  Hjælp  bliver  det  muligt  at 
fæstne  Hovedpunkterne  i  Stadens  Topographi  i  Oldtiden. 


206 

Netop  derfor  er  et  Øiesyn  i  høieste  Grad  nødvendigt 
t'or  den,  som  vil  danne  sig  en  selvstændig  Mening  i  de 
yderst  indviklede  Spørgsmaal,  som  knytte  sig  til  Jeru- 
salems Topographi,  thi  selv  de  bedste  Beskrivelser  og 
de  bedste  Kort  ville  ikke  kunne  erstatte  det  umiddel- 
bare Skue  af  det  stærkt  gjennemskaarne  Terræn  og 
de  heraf  følgende  forskjellige  Høide-  og  Dybdeforhold 
saavel  i  som  udenfor  Byen.  Og  selv  ved  det  umiddel- 
bare Øiesyn  maa  det  stedse  erindres,  at  Høienes  Kon- 
turer ere  blevne  udviskede  og  Dalene  udfyldte,  saa  at 
man  nu  mange  Steder  vil  have  ondt  forat  fastholde, 
at  der  er  en  Sænkning  i  Terrænet,  hvor  der  i  Oldtiden 
var  en  dyb  Kløft.  Aarsagen  hertil  ere  de  store  Grus- 
masser og  Murlevninger,  som  fra  Høiderne  ere  blevne 
væltede  ned  i  Dalene  og  have  opfyldt  Bunden  af  disse. 
Engelske  og  tydske  Selskaber  have,  som  ovenfor  for- 
talt, i  de  senere  Aaringer  med  meget  Besvær  og  store 
Bekostninger  ladet  foretage  Udgravninger  paa  forskjel- 
lige Steder  forat  naae  ned  til  den  oprindelige  Klippe- 
grund, og  man  har  derefter  ladet  foretage  omhyggelige 
Korttegninger,  der  vise  Terrænets  oprindelige  Form, 
inden  de  senere  store  Opfyldninger  have  fundet  Sted^). 
Paa  sine  Steder  har  man  maattet  anlægge  Skakter  ind- 
til 80  og  100  Fods  Dybde  forat  naae  ned  til  Overflade- 
forholdene, som  de  vare  i  Oldtiden. 

Jerusalem  ligger  paa  en  Bjergknude  i  en  Høide  af 
henved  2500  Fod  over  Havet.    Denne  Bjergknude  danner 

J)  Plans,  elevations,  sections  etc,  sliewing  the  results  of  tlie 
excavations  of  Jerusalem  1867—70  (London  1884).  —  Zimmer- 
mann,  Karten  und  Plane  zur  Topographie  des  alten  Jeru- 
salem (Basel,  1876). 

som  en  Halvø,  der  mod  Nord  er  landfast  med  et  større 
Høideplateau,  medens  det  mod  Vest,  Syd  og  Øst  falder 
steilt  af  imod  dybe  Dale,  over  hvilke  Bakkerne  hæve 
sig  steilt  til  en  Høide  af  150  Fod.  Følgen  heraf  er.  at 
Staden  mod  disse  tre  sidste  Sider  var  næsten  uangribe- 
lig i  Oldtiden;  og  her  var  en  enkelt,  høi  og  bred  Mur 
tilstrækkelig  til  dens  Forsvar.  Derimod  mod  Nord  var 
Stadens  svageste  Side,  thi  her  hævede  Terrænet  sig  i 
langsom  Stigning,  uden  at  nogen  Dal  eller  Kløft  frem- 
kaldte bratte  Skrænter.  Derfor  bleve  alle  Angreb  mod 
Staden  førte  frem  fra  denne  Side,  thi  her  havde  Fjenden 
umiddelbar  Adgang  til  Murene,  som  kun  vare  dækkede 
af  en  kunstig  anlagt  Fæstningsgrav.  Saameget  større 
Omhu  havde  man  anvendt  paa  selve  Befæstningen:  i 
Oldtiden  dækkede  her  to  svære,  taarnbesatte  Mure,  i 
den  sidste  Tid  endog  tre  saadanne,  der  altsaa  hver  for 
sig  maatte  nedbrydes  og  stormes  af  en  fremtrængende 
Fjende,  medens  Forsvarerne  hver  Gang  kunde  tage 
Kampen  op  paa  Ny  fra  den  indenfor  liggende  Mur. 

Den  Reisende,  som  tager  Jerusalem  i  Øiesyn  fra 
en  af  de  omgivende  Bjerghøider,  vil  ved  det  første 
Skue  faae  Indtryk  af,  at  den  ligger  paa  en  Bjerghøide, 
der  skyder  sig  ud  fra  det  noi-dre  Plateau.  Men  gaaer 
han  derefter  ind  i  Byen,  vil  den  stærke  Stigning  og 
Sænkning  af  Gaderne  snart  overtyde  ham  om,  at  Ter- 
rænet er  delt  ved  en  dyb  Dal,  som  løber  gjennem  det 
fra  Nord  til  Syd  og  nuomstunder  kaldes  El  Wad  d.  e. 
Dalen.  Det  er  da  i  Virkeligheden  ikke  een,  men  to 
Høie,  hvorpaa  Staden  er  bygget.  Af  disse  er  den  vestre 
Høi  høiere  og  bredere,  og  gjør  i  det  Hele  et  anseligere 
Indtryk,    medens    den    østre    Høi    er   noget   lavere    og 

smallere.  Men  fortsættes  Undersøgelsen,  vil  man  snarl 
komme  efter,  at  begge  Høiene  ere  delte  ved  Tvær- 
sænkninger. Disse  vise  sig  nuomstunder  kun  for  et 
skarpere  Øie,  ja  ere  tildeels  endog  blevne  ganske  ud- 
fyldte, men  Udgravninger  og  Undersøgelser  af  Terrænet 
have  viist,  at  de  i  Oldtiden  vare  meget  dybere  og  skilte 
Stadens  enkelte  Dele  fra  hverandre,  saaledes  at  Jeru- 
salem var  bygget  ikke  paa  een  Bjerghøide,  men  paa 
tre  eller  fire  forskjellige  Høider,  der  ved  Dale  og  Kløfter 
vare  skilte  fra  hinanden. 

Dette  stemmer  nu  ogsaa  ganske  med  de  Beskrivelser, 
som  ere  os  opbevarede  fra  Oldtiden.  Den  hellige  Skrift 
giver  os  forskjellige  Meddelelser,  navnlig  omtaler  det 
gamle  Testamente  en  Mængde  Mure,  Taarne  og  Pragt- 
bygninger, men  nogen  sammenhængende  Beskrivelse  af 
Byen  gives  ikke,  hvad  der  finder  tilstrækkehg  Forklaring 
deri,  at  alle  Læserne  forudsættes  at  kjende  den  hellige 
Stad  tilstrækkelig  af  eget  Øiesyn.  Det  er  da  først 
tvende  Oldtidsforfattere  i  Aarhundredet  efter  Christus, 
der  give  os  saadanne  forklarende  Beskrivelser,  som  ere 
beregnede  paa  Læsere,  der  ikke  selv  have  seet  Jerusalem, 
nemlig  den  romerske  Historieskriver  Tacitus  og  den 
jødiske  Historieskriver  Flavius  Josephus.  Af  disse 
er  den  førstnævnte  meget  kortfattet,  holdt  i  den  store 
Historieskrivers  sædvanlige  knappe,  stærkt  sammen- 
trængte Stil,  der  i  faa,  men  fyndige  Udtryk  rammer 
Hovedpunkterne.  Det  hedder  her,  at  Jerusalem  var 
bygget  paa  to  vældige  Høie  {duos  colles  immensum 
editos),  der  vare  omsluttede  af  Mure  med  høie  Taarne 
og  indadbøiede  Hjørner,  hvorfra  man  med  Held  kunde 
beskyde    Angriberne.      Templet   dannede  en    Fæstning 

for  sig  med  de  allerstærkeste  Mure  og  pragtfulde  Søile- 
haller,  der  ligeledes  afgave  et  ypperligt  Værn  '). 

Udførligere   og   mere   omstændelig  er  Beskrivelsen 
hos  Josephus,   der  giver  en  Oversigt  over  Stadens  for- 

Tildeels  efter  Spiesz. 

JeiMisaleiu  efter  Joseplius. 

(Jvfr.  Kortet  S.  112—13). 

1.  Xystos.  5.     Trappeporten.  8.     Monobazos  Palads 

2.  Kaadhuset.  g     Helenes  Palads.  9.     Amygdalon  Dam. 
3      Arkivet 

„  '  7.     Graptes  Palads.  10.     Struthion  Dam. 

4.     Broen. 


»)   Tac.  Histor.  V.,  11-12. 

H.  Scharling,   Keisestudier. 

skjellige  Dele,  men  desværre  paa  en  noget  uklar  Maade, 
saa  al  den  har  været  Gjenstand  for  en  Mængde  For- 
tolkninger, der  atter  have  fremkaldt  en  uendelig  Strid 
mellem  Jerusalems  Topographer.  Da  denne  Beskrivelse 
imidlertid  er  Hovedkilden  for  et  samlet  Overblik  over 
Jerusalem  i  Oldtiden,  hidsættes  den  her:  »Staden  var 
bygget  paa  tvende  Høie,  der  laae  ligeoverfor  hinanden, 
og  som  vare  skilte  ved  en  mellemliggende  Dal,  i  hvilken 
Husene  vare  byggede  ned  fra  begge  Sider.  Den  ene  af 
Høiene,  paa  hvilken  Overstaden  (/;  ano  Trolig)  laa.  var 
meget  høiere  og  bredere  end  den  anden.  Paa  Grund 
af  sin  Fasthed  blev  den  af  David  kaldet  Borgen  {<pQovQioy), 
men  hos  os  kaldtes  den  det  øvre  Torv  (/;  aVoj  dyoQu). 
Den  anden  Høi,  der  hed  Akra,  og  paa  hvilken  Under- 
staden  (?;  xdroj  jroAig)  stod,  var  krummet  som  en  Halv- 
maane  {dfi(fty.vQTog).  Overfor  den  laa  en  tredie  Høi, 
som  af  Naturen  var  lavere  end  Akra  og  tidligere  var 
skilt  ved  en  bred  Dal,  hvilken  senere  de  hasmonæiske 
Fyrster  lode  opfylde  og  gjorde  tillige  Akras  Høi  lavere, 
forat  Templet  kunde  ligge  høiere  end  den.  Men  Dalen 
Tyropøon,  der,  som  ovenfor  bemærket,  skiller  Høien, 
paa  hvilken  Overstaden  laa,  fra  Høien,  som  Understaden 
var  bygget  paa,  strakte  sig  til  Kilden  Siloah,  som  har 
godt  og  rigeligt  Vand.  Udenfor  vare  begge  Høiene, 
hvorpaa  Staden  var  bygget,  omgivne  af  dybe  Dale,  og 
ingensteds  var  der  Adgang  til  den  formedelst  de  steile 
Skrænter  ^). « 

Det  fremgaaer  altsaa  af  Tacitus'  og  Josephus'  Be- 
skrivelser, at  Jerusalem  var  bygget  paa  to  anselige 
Høie,   adskilte   fra   hinanden    ved   en   dyb    Dal.     Dette 

')   Jos.  de  bello  judaico  V,  4,  1. 

svarer  til  Stadens  nuvierende  Udseende,  knn  at  Dalen 
er  bleven  sta^-kt  opfyldt.  Det  er  denne  Dal  som  nn- 
omstunder  kaldes  Æ'n'af/;  Josephus  underretter  os  om. 
at  den  i  Oldtiden  kaldtes  Tyropøondalen.  Den  løber 
fra  Nord  til  Syd.  og  paa  hver  Side  af  den  ligger  den 
høiere.  bredere  Vesthøi  og  den  noget  lavere  Østhøi. 
Endvidere  omtaler  Josephus  en  tredie  Hol,  paa  livilken 
Templet  var  bygget,  og  i  det  Følgende  endnu  en  fjerde 
Høi,  Bezetha.  Bezethas  Beliggenhed  angiver  Josephus 
med  tilstrækkelig  Klarhed  som  liggende  Nord  for  Temp- 
let, altsaa  som  den  nordlige  Deel  af  Østhøien.  Den 
anden  af  Høiene  er  den,  paa  hvilken  Templet  var 
bygget,  altsaa  Moria.  Templet  og  den  omgivende  Plads 
var  omgivet  af  prægtige  Buegange  og  stærke  Mure : 
det  dannede  et  Hele  for  sig  selv  og  kunde  forsaavidt 
betegnes  som  en  selvstændig  Høi,  uagtet  Tempelbjerget 
kun  var  en  Deel  af  Østhøien.  Men  høist  ubestemte  og 
uklare  ere  Josephus'  Udtalelser  om  den  Høi,  hvilken  han 
kalder  Akra.  Lange  Stridigheder  ere  førte  om  dennes 
Beliggenhed,  idet  Nogle  (Robinson,  Warren)  henlægge 
den  paa  den  nordlige  Deel  af  Vesthøien,  Andre  der- 
imod paa  den  sydlige  Deel  af  Østhøien.  Den  sidste 
Antagelse  er  vistnok  den  rigtigste,  men  da  dette  Spørgs- 
maal  foreløbig  ligger  udenfor  vor  Undersøgelse,  skulle 
vi  ikke  trætte  Læseren  med  en  udførligere  Redegjørelse 
herfor.  Vi  forstaae  da  Josephus'  Beskrivelse  saaledes, 
at  Jerusalem  var  bygget  paa  to  Høie,  en  bredere  og 
en  høiere  Vesthøi  og  en  noget  lavere  og  smallere  Øst- 
høi. Den  sidste  blev  atter  ved  Tværdale  deelt  i  tre 
Høie,  Bezetha  mod  Nord,  Tempelbjerget  (Moria)  i  Midten 

')   De  bello  judaico  V.  5.  8. 

og  Akra  mod  Syd.  Det  bemærkes  dog,  at  Josephus 
ogsaa  bruger  det  sidste  Navn  i  mere  udvidet  Betyd- 
ning, nemlig  om  hele  den  lavere  liggende  Deel  af  Byen, 
hvilken  han  kalder  Understaden  (/;  xdrw  Tco/.ig)  i  Mod- 
sætning til  Overstaden  (?;  aVw  Tio/ug),  hvorved  han  for- 
staaer  den  høie  og  anselige  sydlige  Deel  af  Vesthøien 
eller  Sydvesthøien. 

Men  nu  forekommer  i  Bibelen  et  Navn  paa  et  af 
Jerusalems  Bjerge,  der  er  blevet  det  mest  navnkundige 
og  har  stillet  alle  de  andre  i  Skygge.  Det  er  Navnet 
Zion.  Det  forekommer  mangfoldige  Gange  i  det  gamle 
Testamente,  enkelte  Gange  i  det  nye  Testamente,  men 
nævnes  aldeles  ikke  af  Josephus.  Ikke  desmindre  har 
den  christelige  Tradition  fra  gammel  Tid  med  stor  En- 
stemmighed fastholdt,  at  Zion  var  identisk  med  den 
høie  og  anselige  Sydvesthøi,  hvilken  Josephus  giver 
Navn  af  Overstaden.  Herom  har  der  ogsaa  hersket 
almindelig  Enighed  blandt  Jerusalems  Topographer,  og 
medens  saamange  andre  Navne  og  Localiteter  vare 
Gjenstand  for  en  meget  varm  Discussion,  gik  man  ud 
fra,  at  Zion,  Moria  eller  Tempelbjerget  (hvis  Beliggen- 
hed er  tilstrækkehg  sikret  ved  den  nuværende  Haram 
es  Sherif)  og  Bezetha  dannede  sikre  Støttepunkter  for 
Jerusalems  Topographi.  Men  i  de  sidste  Aartier  er  der 
blevet  fremsat  en  heel  ny  Hypothese,  som  søger  det 
navnkundige  Zions  Bjerg  ikke  paa  Vesthøien,  men  paa 
Østhøien.  Herved  kuldkastes  Grundlaget  for  den  hidtil 
gjældende  Opfattelse  af  Jerusalems  Topographi,  og  der 
er  opstaaet  en  Strid,  som  endnu  den  Dag  i  Dag  føres 
med  en  Varme,  der  ikke  sjældent  nærmer  sig  Liden- 
skabens Grændse.    For  Tiden  maa  derfor  Spørgsmaalet 

om    Zions    Beliggenhed    siges    at    være  det  mest   om- 
stridte blandt  Jerusalems  Topographer. 

Zion  er  fra  først  af  Navnet  paa  Jebusiternes  faste 
Borg,  som  David  erobrede  og  under  Navn  af  Davids 
Stad  gjorde  til  Hovedstad  i  sit  Rige  (2  Sam.  5,  7).  Naar 
denne  Borg  er  bygget,  og  om  den  allerede  har  existeret 
paa  Josvas  og  Dommernes  Tid.  derom  vide  vi  Intet 
med  Sikkerhed.  Heller  ikke  kan  man  af  den  yderst 
kortfattede  Text  i  2  Sam.  5,  7 — 8  see,  om  der  ved 
Zions  Borg  (Mezudat  Zion)  skal  tænkes  paa  et  stærkt 
begrændset  Kastel  paa  den  øverste  Bjergtop,  eller  om 
dermed  betegnes  hele  Bjerget.  Benævnelsen  »Mezuda<-^ 
peger  i  den  første,  Navnet  »Davids  Stad«  i  den  sidste 
Retning.  Maaskee  der  ved  »Zions  Borg«  fra  først  af 
skal  tænkes  paa  en  snæver  Klippeborg,  til  hvilken  For- 
svarerne kunde  trække  sig  tilbage  i  den  yderste  Nød, 
og  som  saaledes  dannede  en  Fæstning  indenfor  Fæst- 
ningen. Paa  denne  Vis  vare  efter  Josephus"  Beretning 
flere  Fæstninger  anlagte  i  Palæstina  ^),  og  dette  kan  da 
ogsaa  have  været  Tilfældet  i  Jerusalem.  Benævnelsen 
Zion  kan  i  saa  Fald  oprindelig  have  gjældt  Klippe- 
borgen, derefter  være  bleven  udvidet  til  Bjerget  og 
endelig  i  en  langt  senere  Periode  omfatte  hele  Staden. 
Dette  forklarer  os  da  den  Vaklen  og  Usikkerhed,  hvor- 
med Navnet  Zion  anvendes.  Vi  erfare  nemlig,  at 
dette  Navn  i  en  senere  Periode  overføres  paa  Tempel- 
bjerget, hvor  Stadens  Helligdom  laa  (saaledes  hyppig  i 
Psalmerne,  hos  Propheterne  og  navnlig  i  første  Makka- 
bæernes  Bog)    og  udvidedes  til   at   være   den  religiøs- 

')    Jvfi-.  Ebers  u.  Gutlie,  Palæstina.  1.  p.  364. 

theokratiske  Benævnelse  for  hele  Jerusalem,  der  under 
Navn  af  >Zions  Datter-  eller  Zion  betegnedes  som 
Guds  hellige  Stad  (Es.  10,  32 :  Ps.  76.  3 ;  Ps.  102,  22 : 
Zahh.  1,  17,  8,  3).  Spørgsmaalet  bliver  nu:  hvilken  af 
Jerusalems  forskjellige  Høie  er  det  oprindelige  Zion? 
eller:  paa  hvilken  af  Høiene  laa  den  faste  Jebusiter- 
borg  Zion,  der  siden  fik  Navn  af  Davids  Stad,  og  som 
altsaa  har  været  den  ældste  og  oprindeligste  Deel  af 
den  senere  Hoved-  og  Verdensstad  — ? 

Den  hellige  Skrift  giver  os  ingen  umiddelbar  Op- 
lysning herom,  idet  det  her,  som  ved  saa  mange  andre 
af  Jerusalems  Localiteter,  forudsættes,  at  Læserne  kjende 
dem  af  eget  Øiesyn  og  derfor  ikke  trænge  til  nærmere 
Veiledning.  Hos  Josephus  derimod,  som  skrev  sin 
jødiske  Historie  for  det  store  græsk-romerske  Pubhcum, 
der  ikke  selv  kjendte  Jerusalem,  kunde  vi  have  ventet 
at  faae  Oplysning,  men  underlig  nok  forekommer 
Navnet  Zion  ikke  en  eneste  Gang  hos  denne  Forfatter. 
Dog  tør  man  ikke  deraf  slutte,  at  Navnet  Zion  skulde 
paa  hans  Tid  være  gaaet  ganske  af  Brug,  thi  i  de  om- 
trent samtidige  nytestamentlige  Skrifter  forekommer 
Navnet  Zion  oftere,  men  rigtignok  kun  i  religiøs-theo- 
kratisk  Betydning.  Josephus'  Taushed  finder  sin  natur- 
lige Forklaring  deri,  at  netop  det  religiøs-theokratiske 
Synspunkt  er  blevet  ganske  forladt  af  ham,  som  følge- 
lig ingen  Anvendelse  har  for  det  gamle  hellige  Navn. 

Alligevel  har  Traditionen  ikke  været  i  Forlegenhed 
med  at  udpege  Zions  Beliggenhed.  Fra  Korstogenes 
Tid  nævnes  den  sydvestre  Høi,  det  anseligste  af 
Jerusalems  Bjerge,  som  Zions  Bjerg,  og  et  af  de  gamle 
Fæstningstaarne  har  fra  hin  Tid   indtil  den  Dag  idag 

bevaret  Navnet  Davids  Taarn  og  almindelig'  været  an- 
taget for  at  staae  paa  den  Plads,  hvor  før  Davids 
Palads,  den  tidligere  Jebiisiterborg  Zion  laa.  Den 
amerikanske  Forfatter,  Professor  Robinson  fra  New 
York,  Grundlæggeren  af  den  nyere  kritiske  Palæstina- 
Geographi,  hvis  Undersøgelser  ryddede  stærkt  op  mellem 
de  traditionelle  Erindringer,  der  knytte  sig  til  Jeru- 
salem, lod  dog  hin  gamle  Tradition  staae  urørt,  ifølge 
hvilken  den  sydvestlige  Høi  eller  Vest-Høien,  som  vi 
for  Kortheds  Skyld  ville  kalde  den,  skal  være  Zions 
Bjerg  og  Davids  Stad.  Og  det  Samme  var  Tilfældet 
med  den  Række  af  Mænd,  som  optoge  og  fortsatte 
Robinsons  Undersøgelser,  Schweitzerlægen  Titus  Tobler, 
Englænderen  Williams,  den  tydske  Consul  Schultz  og 
mange  Andre. 

Men  i  Aarene  1860—70  begynder  en  heel  ny  Oii- 
fattelse  at  dukke  op,  som  efterhaanden  vinder  flere  og 
flere  Tilhængere.  Allerede  i  1838  havde  Olshausen  i 
et  hlle  Skrift  (>Zur  Topographie  des  alten  Jerusalem) 
fremsat  den  Tanke,  at  Zion  og  Davids  Stad  ikke  havde 
ligget  paa  den  sydvestre,  men  paa  den  sydøstre  Høi, 
som  tidligere  gjerne  benævnedes  Ophel  (for  Kortheds 
Skyld  kalde  vi  den  i  det  Følgende  Østhøien).  Denne 
Hypothese  optages  og  begrundes  nærmere  af  Skotlæn- 
deren  Ferguson  (Topography  of  Jerusalem,  1847),  Eng- 
lænderen Thrupp  (Ancient  Jerusalem  1855),  senere  af 
Furrer.  Det  er  dog  fornemmelig  en  tydsk  Præst  i 
Elsass  ved  Navn  Ch.  Ed.  Gaspari,  som  i  et  Par  læn- 
gere Afhandlinger^)  udførHg  søgte  at  eftervise,  at  Zion 

')  Gaspari.  Zion  und  Akra  (Theologische  Studien  und  Kritiken 
1864).  —  Historiscli- geographisclie  Einleitung  in  das  Leben 
Jesu.     1869. 

og  Davids  Stad  have  ligget  paa  Østhøien,  Syd  for  Tempel- 
bjerget og  skilt  fra  dette  ved  en  dyb  Kløft,  der  senere 
er  bleven  udfyldt  og  tilsidst  ganske  skjult  under  Kong 
Herodes'  store  Byggeforetagender  paa  Tempelbjerget. 
Efter  den  Tid  har  den  nye  Hypothese  vundet  stedse 
flere  Tilhængere.  Tydskeren  Hermann  Guthe  fore- 
tog i  Vinteren  1881-82  en  Række  Udgravninger  paa 
Osthøien  og  fandt  betydelige  Levninger  af  Jerusalems 
gamle  Mure,  Vanddamme  og  andre  Substructioner  fra 
Oldtiden,  hvilke  Fund  efter  hans  og  mange  Andres 
Mening  bekræftede  Rigtigheden  af  den  nye  Hypothese  ^). 
Ligeledes  fremkom  i  det  tydske  Paliistina  Zeitschrift« 
flere  Afhandlinger,  fornemmelig  af  Klaiber  og  von  Alten, 
der  med  megen  Styrke  hævdede  Rigtigheden  af  den 
nye  Opfattelse.  Her  i  Danmark  har  denne  vundet  en 
varm  og  dygtig  Talsmand  i  Prof.  Dr.  theol.  F.  Buhl 
(»Jerusalem  paa  Christi  og  Apostlenes  Tid«.  1886). 
Det  har  dog  heller  ikke  manglet  paa  Stemmer,  som 
have  hævet  sig  til  Forsvar  for  det  traditionelle  Zion ; 
saaledes  den  katholske  Præst  i  Gaza,  G.  Gatt,  endvidere 
Schultz  o.  A.  —  En  eiendommelig  Plads  indtager  den 
udmærkede  engelske  Ingeniør,  Gaptain  Warren,  som 
i  Aarene  1867 — 70  ledede  Udgravningerne  omkring 
Harampladsen.  Efter  ham  skal  Zion,  hvilket  han  iden- 
tificerer med  Syrernes  Akra,  have  ligget  Nord  for  Syd- 
vesthøien,  og  han  bekæmper  baade  den  ældre  Theori, 
der  holder  paa  det  traditionelle  Zion,  og  den  yngre 
Theori,  der  henlægger  Zion  paa  Sydøsthøien  (Charles 
Warren,    The   temple    and    Ihe    tomb.     London  1880). 

')    Jvfr.  ovenfor  S.  139  flg. 

Hvad  der  i  den  følgende  Udvikling  anføres  imod  den 
nye  Zionshypothese,  vil  ogsaa  kunne  gjøres  gjældende 
mod  Warrens  Opfattelse. 

Det  omstridte  Spørgsmaal  er  af  den  meest  ind- 
gribende Betydning  for  Bestemmelsen  af  Jerusalems 
Topographi.  Efter  den  ældre  Opfattelse  bliver  den 
stolte  og  majestætiske  Vesthøi  ved  Siden  af  Tempel- 
bjerget det  egentlige  Hovedpunkt  i  Jerusalem,  medens 
den  sydøstlige  Høi  kun  spiller  en  meget  underordnet 
Rolle  i  Jerusalems  Historie :  efter  den  nye  Opfattelse  er 
det  derimod  den  vistnok  steile  og  bratte,  men  i  Sam- 
menligning med  Vesthøien  dog  lave  og  uanselige  Øst- 
høi,  der  er  Sædet  for  det  ældste  Jerusalem,  og  til 
hvilken  Stadens  Historie  væsentlig  er  knyttet  lige  til 
dens  ØdeUpggelse  af  Romerne. 

Det  skal  nu  ikke  nægtes,  at  den  sidste  Opfattelse 
har  stedse  vundet  flere  og  flere  Tilhængere,  og  at  disses 
Antal  vistnok  for  Tiden  er  i  afgjort  Majoritet.  Imidler- 
tid kunde  det  dog  være,  at  man  er  gaaet  noget  vel 
hastig  frem,  at  her  som  oftere  det  Nye  og  Overraskende 
har  blændet  Mange,  saa  meget  mere,  som  den  nye  Op- 
fattelse er  fremført  med  Dygtighed  og  med  en  sindrig 
Kombination  af  forskjellige  Udtalelser  i  den  hellige 
Skrift.  En  nærmere  Undersøgelse  og  Overveielse  vil 
dog  maaske  vise  os,  at  den  endnu  er  langt  fra  at 
være,  hvad  dens  mange  Tilhængere  gjerne  udgive 
den  for,  et  fastslaaet  Resultat  og  en  videnskabelig 
Kjendsgjerning,  men  at  den  i  Virkeligheden  kun  er  en 
sindrig  Hypothese,  og  at  den  paa  Grund  af  manglende 
Beviser  maaske    aldrig    vil    kunne    blive    Andet,    samt 

at   der  endelig  kan   fremføres  vægtige  Indsigelser  mod 
den '). 

Den  Deel  af  Østhøien,  hvorom  her  er  Tale,  ligger 
i  vore  Dage  udenfor  Jerusalems  Mure.  Den  er  nu- 
omstunder  ubeboet,  Størstedelen  af  den  er  opdyrket 
som  Marker,  hist  og  her  sees  enkelte  Oliventræer^). 
Den  har  Form  af  en  temmelig  spidsvinklet  Trekant  med 
Spidsen  vendt  mod  Syd,  og  er  indeklemt  mellem  de  to 
Dale  Kedronsdalen  mod  Øst,  Tyropøondalen  mod  Vest, 
og  falder  temmelig  steilt  af  mod  begge.  Derimod  gaaer 
den  mod  Nord  umærkelig  over  i  Tempelbjerget  og 
synes  nu  at  danne  en  sammenhængende  Høi  med  dette, 
men  Meget  taler  for,  at  den  i  Oldtiden  har  været  skilt 
derfra  ved  en  dyb  Kløft,  som  senere  er  bleven  udfyldt 
og  nu  ligger  skjult  under  den  søndre  Deel  af  Haram- 
pladsen.  Eftergravninger  her  ville  være  umulige,  saa- 
længe  Tyrkerne  ere  Herrer  i  Jerusalem,  fordi  disse  ikke 
paa  nogen  Maade  ville  tillade  Udgravninger  paa  Omar- 
moskeens hellige  Omraade.  Høiens  Overflade  er  ikke 
af   synderlig    Udstrækning,    henved   1500   Fod   lang  og 


')  Et  mærkeligt  Exempel  paa,  hvorledes  eu  ulijemlet  og  uhold- 
bar Hypothese  kan  vinde  Udbredelse,  afgiver  Fergusons 
dristige  Paastand,  at  Omarmoskeen  skal  være  den  oprindelige 
Kirke  over  den  hellige  Grav,  og  at  den  nuværende  Gravkirke 
skal  være  en  senere  Efterligning.  Om  denne  Paastand  siger 
Captain  Warren,  at  den,  skjøndt  den  er  »in  a  moribund  statc 
og  et  aldeles  ubegrundet  Phantasteri,  ikke  desniiudre  er 
bleven  udbredt  i  Bibelatlasser,  Lexikonner  og  Haandbøger 
(The  temple  or  tlie  tomb,  1880,  p.  XI i.  Paa  lignende  Maade 
kan  det  siges  om  den  nye  Zionshypothese.  at  den,  skjøndt 
den  svæver  i  Luften  og  savner  fast  Grund,  ikke  desmindre 
udspredes  i  Bibelkort  og  Haandbøger  og  betragtes  som  et 
sikkert  indvundet  Resultat. 

'^)    Jvfr.  Kortet  over  Jerusalem  S.  112  —  113. 

300  Fod  bred.  Den  er  temmelig  jævn,  men  falder  af 
mod  Syd  gjennem  en  Række  Terrasser.  Dens  Høide 
er  230(»  Fod  over  Havet.  Paa  denne  ikke  meget  store, 
men  af  Naturen  steile  og  utilgængelige  Høi  antages 
efter  den  nye  Hypothese  den  stærke  Jebusiterborg  at 
have  ligget,  som  David  indtog  og  gjorde  til  Hovedstad 
i  sit  Rige  (2  Sam.  5,  6 — 7).  Ganske  vist  er  Høien  ikke 
af  stor  Udstrækning,  men  man  vil  da  ogsaa  have  Uret 
i  at  tænke  sig  det  ældste  Jerusalem  som  en  stor  og 
udstrakt  Stad;  tværtimod  den  maa  snarere  stilles  i 
Lighed  med  andre  smaa  kananitiske  Bjergfæstninger, 
hvis  ringe  Omfang  netop  gjorde  dem  saa  meget  lettere 
at  forsvare.  Indbyggerne  i  det  gamle  Zion  have  rime- 
ligvis boet  i  Huler  og  Grotter  saaledes  som  det  endnu 
den  Dag  i  Dag  er  Tilfældet  med  Indbyggerne  i  den 
ligeoverfor  liggende  Landsby  Selvan  (Siloam),  og  de 
mange  stærkt  affaldende  Terrasser  paa  Sydsiden  have 
gjort  det  muligt,  at  en  tæt  Befolkning  kunde  sammen- 
trænges paa  den  indskrænkede  Plads  ^).  Rundt  om 
hæve  høiere  Bjerge  sig,  Vesthøien,  Moria  eller  det 
senere  Tempelbjerg  og  Oliebjerget,  men  de  vare  alle 
skilte  fra  Østhøien  ved  dybe  og  snævre  Dale,  der  gjorde 
Adgangen  til  den  yderst  vanskelig  og  besværlig.  En 
lille  Haandfuld  kjække  Mænd,  der  havde  forskandset  sig 
bag  stærke  Mure  og  Taarne,  kunde  da  med  Lethed 
holde  en  overlegen  Fjende  fra  Livet,  som  vi  ogsaa 
erfare,  at  Jebusiterne  spottende  tilraabte  David,  at 
deres  Halte  og  Blinde  kunde  forsvare  Borgen  (2  Sam.  5,  6). 
Alligevel   indtog  David  den  stærke  Borg  og  gjorde 


')    Jvfr.  H.  Guthe,  Ausgrabungen  bei  Jerusalem.    1883.  S.  271  flg. 
F.Buhl,  Jerusalem  paa  Cliristi  og  Apostlenes  Tid,  1886.  S.  29. 

den  til  sin  Hovedstad.  Han  byggede <  den  og  opførte 
stærke  Fæstningsværker,  hvorefter  han  gav  den  Navn 
af  Davids  Stad«,  et  Navn.  som  trofast  bevaredes  forat 
betegne  den  ældste  Deel  af  Byen.  Josephus  fortæller  i 
sin  jødiske  Historie  (7  Bogs  3  Cap.  1—2,  hvilket  Sted 
senere  skal  blive  gjort  til  Gjenstand  for  en  nærmere 
Prøvelse),  at  David  forenede  Høiborgen  d.  e.  Zion  med 
Øvrestaden  ^),  hvoraf  det  synes  at  fremgaae,  at  Zion 
maa  have  ligget  paa  en  anden  Høi  end  Øvrestaden,  og 
det  bliver  da  Østhøien.  Saaledes  erfare  vi  fra  Stadens 
første  Oprindelse,  forsaavidt  denne  overhovedet  er 
kommen  til  vor  Kundskab,  at  Zion  eller  det  ældste 
Jerusalem  har  ligget  paa  Østhøien,  og  at  Staden  herfra 
er  voxet  og  har  bredt  sig  udover  de  næriiggende 
Høie.  Vesthøien  og  Moria  eller  Tempelbjerget. 

Og  denne  Opfattelse  skal  da  finde  sin  Bekræftelse 
ved  en  Række  Udtalelser  i  det  gamle  Testamente,  som 
hidtil  have  været  temmehg  uforstaaelige .  men  over 
hvilke  den  nye  Hypothese  kaster  et  uventet  klart  Lys. 
Man  vil  saaledes  lægge  Mærke  til.  at  der  stadig,  hvor 
der  er  Tale  om  en  Bevægelse  fra  Davids  Stad  (Zion) 
til  Templet,  bruges  Udtrykket  op  til  Templet,  medens 
Bevægelsen  i  modsat  Retning  betegnes  som  ned  til 
Davids  Stad.  Saaledes  i  2  Sam.  24,  18—19:  Propheten 
Gad  byder  David  at  gaa  op  til  Araunas  Tærskeplads 
(d.  e.  den  senere  Tempelplads)  og  David  gik  derop 
efter  Guds  Ord.  Salomon  lader  Pagtens  Ark  føre  op 
til  Templet  fra  Davids  Stad  eller  Zion  (1  Kong.  8,  1  flg. 
jvfr.  2  Krønn.  5.  2  flgV      Og  senere,    da  Salomon  har 

^)   Læsemaaden   vakler    lier  mellem    »Ovrestadeu'    og    ^Nedre- 
staden'. 

taget  den  ægyptiske  Kongedatter  til  Ægte,  lader  han 
hende  drage  op  t'ia  Davids  Stad  til  det  Palads,  som 
var  bygget  for  hende  (1  Kong.  9.  24  jvfr.  2  Krønn.  8,  11). 
Omvendt  hedder  det  i  Jer.  36,  10 — 12,  at  Baruk  læste 
Jeremias'  Ord  i  Templet,  og  Michaja,  som  hørte  det, 
gik  derpaa  ned  til  Kongens  Hus—  og  i  2  Kong.  11,19 
fortælles,  at  de  førte  den  mige  Konge  Joas  ned  fra 
Templet  til  Kongens  Palads.  Af  disse  og  lignende  Ud- 
talelser kan  den  Slutning  drages,  at  saavel  Kongens 
Palads  som  Davids  Stad  og  Zion  maa  have  ligget 
lavere  end  Tempelbjerget,  efterdi  man  fra  hine  Loeali- 

teter  stadig   stiger  op   til   dette. Men  i  saa  Fald  kan 

Vesthøien  ikke  være  identisk  med  Zion,  efterdi  den  er 
vitterlig  høiere,  hvoraf  altsaa  følger,  at  man  maa  søge 
Zions  Plads  paa  Osthoien  og  paa  den  Deel  af  samme, 
som  er  lavere  end  Tempelpladsen,  det  er  den  sydlige 
Deel  af  samme  ^). 

Dette  søges  bekræftet  ved  en  anden  Omstændig- 
hed. I  det  nuværende  Jerusalem  er  den  saakaldte 
Jomfru  Marias  Kilde  det  eneste  virkelige  Kildevæld, 
maaske  med  Undtagelse  af  Hiobsbrønden,  hvilken  dog  i 
denne  Sammenhæng  ikke  kan  komme  i  Betragtning. 
Mariakilden  tager  sit  Udspring  paa  Østhøien  og  bliver 
derved  af  største  Vigtighed  for  Zionsborgen,  som  an- 
tages at  have  ligget  her,  thi  for  en  saadan  Borgfæstning 
vil  et  Kildevæld  være  af  den  allerstørste  Betydning  forat 
kunne  sikkre  den  stadige  Vandforsyning.  Paa  Vest- 
høien, det  traditionelle  Zion.  findes  derimod  intet 
Kildevæld,   og   følgelig  vil  man   vanskelig  kunne  tænke 

')   Klaiber,   Zion,   Davidstadt  und  die  Akra    (Palastiaa-Zeit- 
schrift  III,  S.  196  flg.). 

sig  (Ml  Fæstning  der,  hvor  den  vilde  mangle  den  nød- 
vendige Vandforsyning.  Meget  skal  nu  tale  for,  at 
Mariakilden  er  den  i  det  gi.  Test.  hyppig  omtalte  Gihons 
Kilde,  i  hvilket  Tilfælde  den  mærkehge  lange  Tunnel, 
der  i  en  Længde  af  1757  Fod  fører  fra  Mariakilden  til 
Siloahs  Kilde,  og  som  øiensynlig  er  et  Værk  af  meget 
høi  Ælde,  maa  være  den  Vandledning,  som  Kong 
Ezechias  lod  hugge  gjennem  KUppen.  Om  denne  siges 
det,  at  den  førte  Vandet  fra  Gihon  til  Vesten  for  Davids 
Stad  (2  Krønn.  32,  30).  Hermed  vil  det  da  være  givet, 
at  Davids  Stad  eller  Zion  laa  paa  den  østre  Høi,  gjennem 
hvilken  hin  mærkelige  Khppetunnel  er  udhugget. 

Det  afgjørende  Hovedbevis  for.  at  Zion  er  Øst- 
høien,  søges  i  Nehemiæ  Bog.  Intet  Skrift  i  hele  Bibelen 
indeholder  en  saadan  Mængde  Stedangivelser  i  det 
gamle  Jerusalem  som  dette.  Det  berettes  her,  hvorledes 
Nehemias  erholder  Perserkongens  Tilladelse  til  at  op- 
bygge Jerusalems  Mure,  som  endnu  stedse  laa  om- 
styrtede og  i  Buiner  efter  Chaldæernes  Ødelæggelse  af 
Staden.  Og  nu  nævnes  en  Række  af  Porte,  Taarne, 
Stykker  af  Murene,  Vanddamme,  Paladser  og  Grave, 
saaledes  at  her  er  givet  os  Midler  i  Hænde  til  at  ud- 
føre et  Kort  over  Oldtidens  Jerusalem  med  Angivelse 
af  de  vigtigste  Stedligheder.  Tidligere  har  man  taget 
sig  det  temmelig  let  med  disse  Angivelser,  men  i  nyere 
Tid  har  man  underkastet  dem  en  grundig  Prøvelse. 
Tre  Capitler  af  det  nævnte  Skrift  komme  her  i  Be- 
tragtning. Det  vigtigste  af  disse  er  det  tredie  Capitel, 
i  hvilket  Nehemias  fortæller  om  Murenes  og  Portenes 
Cijenopførelse.  Han  følger  her  en  bestemt  Orden,  idet 
han   begynder  ved  Faareporten  paa   Byens  nordostlige 

Hjørne,  bevæger  sig  derfra  mod  Vesl  og  omgaaer  hele 
Staden  i  en  Kreds,  følgende  Murens  Løb,  indtil  han 
omsider  naaer  sit  Udgangspunkt.  I  jævnt  fremskridende 
Orden  nævner  han  Portene.  Taarnene  og  Murstykkerne. 
hvorledes  de  opbygges  paa  Ny  af  de  forskjellige  Høv- 
dinge og  deres  Slægter.  Hertil  slutter  sig  det  tolvte 
Capitel,  der  fortæller  om  en  Takkefest,  som  afholdtes, 
efter  at  Murene  vare  reiste  og  Jerusalem  atter  i  dem 
havde  faaet  et  trygt  Værn  mod  sine  Fjender.  To  store 
Sangerchor  skride  i  Festtog  frem  paa  Murene  og  af- 
synge Hymner.  Saavidt  det  kan  skjonnes,  er  deres 
Udgangspunkt  Nordvesthjørnet,  omtrent  ved  den  nu- 
værende Jaflfaport:  her  skilles  de  ad,  saaledes  at  det 
ene  Chor  gaaer  rundt  paa  Nordmuren  til  den  ovenfor 
nævnte  Faareport  og  den  østre  Mur;  det  andet  Chor 
gaaer  frem  paa  den  vestlige  og  sydHge  Mur  og  mødes 
med  det  første  paa  Østmuren,  hvorfra  begge  Chor  gaae 
samlede  ind  i  Templet.  Atter  her  nævnes  forskjellige 
Porte  og  Taarne,  som  passeres  af  de  tvende  Festtog. 
Endelig  have  vi  i  det  andet  Capitel  en  kortfattet  Be- 
skrivelse af,  hvorledes  Nehemias  strax  efter  sin  An- 
komst til  Jerusalem  i  Nattens  Stilhed  og  i  største 
Hemmelighed  rider  rundt  om  de  nedfaldne  Mure  forat 
tage  dem  i  Øiesyn.  Han  rider  ud  af  Dalporten  paa 
Stadens  Vestside,  dernæst  rundt  om  den  vestlige  og 
sydlige  Mur  samt  et  Stykke  op  i  Bækken  (vistnok  Ke- 
drons  Dalj,  rider  dernæst  samme  Vei  tilbage  og  kom- 
mer atter  ind  gjennem  Dalporten.  Ogsaa  ved  dette 
natlige  Bidt  angives  forskjellige  for  Datidens  Læsere 
velkjendte  Steder,  forbi  hvilke  Veien  lægges. 

Disse  Beskrivelser  i  Nehemiæ  Bog  sammenholdes 

nu  med  de  Udgravninger,  som  den  tydske  Professor 
Hermann  Guthe  har  ladet  foretage  i  Vinteren  1881 — 82, 
og  at  hvilke  han  har  taget  omhyggelige  Tegninger  samt 
udført  Kort,  som  give  det  fornødne  Overblik.  Han  har 
fundet  storo  Stykker  af  gamle  Mure,  Levninger  af 
Taarne,  Vanddamme  og  Porte,  samt  Trappetrin  ud- 
hugne  i  Klippen.  Idet  han  nu  overfører  Beskrivelsen 
hos  Nehemias  paa  disse  Oldtidslevninger,  som  hidtil 
have  ligget  skjulte  under  Jorden,  mener  han  at  have 
ført  et  uigjendriveligt  Bevis  for,  at  det  er  den  sydøstre 
Høi,  tidligere  almindelig  kaldet  Ophel,  hvis  Mure  og 
Porte  ere  Gjenstand  for  Nehemiæ  Beskrivelse,  og  at 
heraf  med  Nødvendighed  følger,  at  det  er  denne,  paa 
hvilken  Zion  og  Davidsstaden  maa  henlægges. 

Foruden  Nehemiæ  Bog  indeholder  ogsaa  første 
Makkabæernes  Bog  adskillige  Stedangivelser  fra  Jeru- 
salem. Af  disse  skal  det  fremgaae,  at  Benævnelsen 
»Davids  Stad«  kun  omfatter  et  enkelt  Qvarteer  af  Byen, 
og  at  dette  ligger  paa  Østhøien,  samt  at  den  Borg, 
hvilken  de  syriske  Konger  anlagde  i  Jerusalem  forat 
kue  Jøderne,  og  som  benævnes  Akra,  ligeledes  har 
ligget  paa  Østhøien.  Det  samme  fremgaaer  af  forskjel- 
lige  Udtalelser  hos  Josephus.  Da  nu  hans  »Syrernes 
Akra  maa  antages  at  være  identisk  med  den  gamle 
Jebusiterborg  Zion,  saa  haves  her  det  afsluttende  Bevis 
for,  at  Zion  og  Davids  Stad  skal  søges  paa  Østhøien  ^). 

Den  rette  Tradition  skal  have  holdt  sig  endnu  heelt 
ned  i  det  fjerde  christelige  Aarhundred,  hvilket  kan  sees 
deraf,  at  Kirkefaderen  Hieronymus,  som  i  en  lang  Aar- 

')   F.  Buhl,  Jerusalem  paa  Christi  og  Apostlenes  Tid.    1886. 

række  var  bosat  i  Bethlehem  og  altsaa  havde  iiøie 
Kjendskab  til  Jerusalem,  leilighedsvis  omtaler,  at  Siloahs 
Kilde  ligger  ved  Foden  af  Zion,  hvor  altsaa  Zion  maa 
forstaaes  som  S.  O.  Høien,  eftersom  Siloahs  Kilde  ligger 
ved  Foden  af  denne.  Men  efter  den  Tid  synes  Glemsels 
Slør  at  have  leiret  sig  over  de  hellige  Steder,  og  da 
et  halvt  Aartusind  senere  Europa  i  from  Begeistring 
strømmer  til  Palæstina  forat  udrive  den  hellige  Grav 
af  de  Vanhelliges  Vold,  da  er  Zion  og  Davids  Stad 
bleven  forlagt  fra  Østhøien  over  paa  Vesthøien.  Aar- 
sagen  til  denne  Omflytning  maa  vistnok  søges  deri,  at 
Hovedinteressen  havde  efterhaanden  samlet  sig  om 
Vesthøien.  Her  havde  de  Christne  den  hellige  Grav 
og  i  nær  Sammenhæng  med  den  en  Række  hellige 
Steder  fra  Jesu  Lidelseshistorie,  der  ganske  fordunklede 
det  gamle  Testamentes  Fortællinger  om  Israels  Konger. 
For  Jøderne  kunde  disse  nye  Traditioner  selvfølgelig 
intet  Værd  have,  men  de  vare  fra  gammel  Tid  stængte 
ude  fra  Tempelbjerget,  Zions  hellige  Bjerg,  og  bleve 
nødsagede  til  at  bosætte  sig  paa  Vesthøien.  Under  det 
bittre  Savn  af  Fortidens  Herlighed  var  det  dem  dog 
altid  en  Trøst  at  vide.  at  de  dog  boede  paa  et  af  Jeru- 
salems hellige  Bjerge,  og  dette  kunde  for  den  fromme 
Bevidsthed  i  al  Stilhed  uformærket  omdannes  til,  at 
det  var  selve  det  hellige  Bjerg,  Zions  Bjerg,  som  de 
boede  paa.  Korsridderne  vare  vældige  Krigere,  som  i 
deres  tunge  Jernrustninger  sloge  drabelig  ned  blandt 
Muselmændene,  men  det  laa  ikke  for  dem  at  anstille 
videnskabelige  Undersøgelser.  Fra  alle  Sider  mødtes 
man  i  den  Tro,  at  den  sydvestlige  Høi  var  det  gamle 
Zion.   Davids  Stad,    og  saa   fast  voxede   man   sig  heri, 

H.  Scharling.   Kcisestudier.  lo 


226 

at  da  omsider  deii  videnskabelige  Kritik  begyndte  at 
vaagne  i  det  nittende  Aarhundred.  holdt  man  det  for 
givet,  at  det  traditionelle  Zion  ogsaa  var  det  historiske 
Zion.  Først  i  Løbet  af  den  sidste  Menneskealder 
har  man  begyndt  at  ane  Sagens  virkelige  Sammen- 
hæng, og  gjennem  en  omhyggelig  Prøvelse  af  forskjellige 
Steder  i  det  gamle  Testamente  samt  hos  Josephus  og 
andre  Oldtidsforfattere  i  Forening  med  Udgravninger  i 
Jerusalem  er  man  omsider  naaet  saa  vidt,  at  det  nu 
kan  ansees  for  en  videnskabehg  Kjendsgjerning,  at  Zion 
og  Davids  Stad  skal  søges  paa  den  østlige  Høi  Syd  for 
Templet. 


1  ovenstaaende  korte  Omrids  have  vi  gjengivet 
Hovedtrækkene  af  den  nye  Zions-Hypothese.  Den  op- 
træder med  stor  Sikkerhed,  og  naar  det  er  lykkedes 
den  at  vinde  saa  mange  Tilhængere,  da  skyldes  dette 
vistnok  ikke  alene  den  Skarpsindighed,  hvormed  den 
er  fremsat,  men  ogsaa  den  Omstændighed,  at  den  er  i 
god  Overensstemmelse  med  en  af  Tidens  Yndlingsideer, 
Evolutionstheorien,  der  nuomstunder  anvendes  baade  i 
Tide  og  Utide,  og  som  er  bleven  en  Prokrustesseng. 
hvorefter  man  vil  tilhugge  baade  Naturen  og  Historien 
uden  at  ændse.  at  dette  ikke  lader  sig  gjøre  uden  at 
anvende  betydelig  Vold  mod  begge.  Efter  denne  Theori 
skal  Alt  have  en  saare  ringe  og  uanseelig  Begyndelse, 
og  først  derfra  have  vundet  frem  til  Magt  og  Anseelse. 
Og  saaledes  kan  da  heller  ikke  Davids  Stad  fra  første 
Færd  have  været  en  betydelig  og  mægtig  Stad,  men 
den  inaa  nødvendig  først  have  været  en  lille  kananitisk 

Røverrede,  hvorfra  den  efterhaaiiden  gjeiiiiein  lange 
Tider  har  arbeidet  sig  op  til  at  blive  en  Storstad.  Hvo, 
der  imidlertid  ikke  paa  Forhaand  er  tilbøielig  til  at 
gaae  ind  paa  denne  Opfattelse  og  dermed  stiller  sig 
uhildet  overfor  den  nye  Hypothese,  vil  vistnok  finde,  at 
den  er  en  sindrig  og  behændig  Sammenstilling  af  for- 
skjellige  Skriftsteder,  men  at  den  ikke  har  et  eneste 
afgjørende  Bevissted  at  fremføre.  Det  er  Combinationer, 
byggede  paa  Combinationer,  og  Hypotheser,  støttede 
paa  andre  Hypotheser,  men  et  fast  og  bærende  Grund- 
lag savnes,  og  den  hele  Theori  kommer  derfor  til  at 
svæve  i  Luften.  Og  paa  den  anden  Side  træffe  vi  tvende 
Kjendsgjerninger,  som  lægge  et  tungt  Lod  i  Vægtskaalen 
mod  den  nye  Hypothese.  Disse  to  Kjendsgjerninger 
ere  Stedets  naturlige  Beliggenhed  og  den  jødiske 
Historieskriver  Josephus'  Vidnesbyrd. 

Den  første  kræver  et  umiddelbart  Øiesyn.  Her, 
som  ved  flere  andre  Punkter  i  Jerusalems  Topographi, 
vil  man  vanskelig  kunne  udtale  en  Dom  uden  selv  at 
have  taget  Staden  og  dens  eiendommelige  Beliggenhed 
i  Kløfter  og  paa  Bjergtoppe  i  Øiesyn.  Tegninger,  Photo- 
graphier.  Kort  og  Afrids  kunne,  hvor  fortræffelig  de 
end  ere  udførte,  ikke  erstatte  det  umiddelbare  Skue  og 
det  Indtryk,  som  dette  efterlader.  Og  dette  taler  i  det 
foreliggende  Tilfælde  stærkt  imod,  at  Østhøien  Syd  for 
Tempelpladsen  skulde  have  været  det  gamle  Zion,  det 
ældste  Jerusalem.  Ikke  saaledes  at  forstaae,  at  der  jo 
nok  kunde  bygges  en  stærk  Fæstning  paa  den,  thi  den 
falder  steilt  af  til  alle  Sider  og  har  i  Oldtiden  været 
endnu  mere   brat  og   utilgængelig  ogsaa  er  det  jo 

vitterligt,    at  den  i  senere   Tider  har  været  en  vigtig 

15* 

Deel  af  Stadens  Befæstning.  Men  hvad  der  gjør  det 
usandsynligt,  at  den  har  været  det  ældste  Anlæg,  er 
dens  Omgivelser.  Mod  Vest,  Nord  og  Øst  er  den  om- 
givet af  Bjerge,  som  rage  betydelig  op  over  den.  En 
Gjennemsnitslinie,  der  drages  fra  Vest  mod  Øst,  vil  til- 
dels kunne  anskueliggjøre  det^),  men  det  fulde  ludtryk 
af  Høideforskjellighederne  faaer  man  kun  ved  et  Øie- 
syn.  Navnlig  naar  man  stiller  sig  i  Syd  f.  Ex.  ved 
Hiobsbrønden,  hvor  man  har  begge  Høie  lige  foran  sig, 
seer  Vesthøien  ud  som  en  Kæmpe,  Østhøien  som  en 
Dværg.  Og  stiger  man  op  paa  Nabohøiderne,  enten 
det  traditionnlle  Zion  eller  paa  Oliebjerget,  da  forsvinder 
Sydosthøien,  og  man  har  ondt  forat  finde  dens  Plads. 
Men  i  hin  fjerne  Oldtid  søgte  man  op  til  de  steileste 
og  utilgængeligste  Klippetoppe  for  der  at  reise  sine 
faste  Borge,  saaledes  at  man  paa  een  Gang  under- 
støttedes af  Naturen  og  Kunsten- — jo  høiere  man  kom 
op,  desto  bedre.  Det  er  da  lidet  sandsynligt,  at  man 
blandt  flere  Bjerghøider,  der  ligge  umiddelbart  ved 
Siden  af  hinanden,  vilde  vælge  netop  den  uanseligste 
for  der  at  opføre  en  uindtagelig  Klippeborg.  Og  heller 
ikke  forstaaer  man,  hvad  der  skulde  have  bevæget 
David  til  at  vælge  denne  lille  Høi  til  Hovedstaden  i  sit 
Rige ,  thi  hertil  hører  ikke  alene  en  stærk  Fæstning, 
men  ogsaa  Plads  til  Bebyggelse,  og  det  indskrænkede 
Rum  paa  Sydosthøien  afgiver  ingen  saadan. 

Ganske    anderledes    med    Vesthøien.      Det    er   en 
mægtig  Bjergtop,   der  reiser  sig  stolt  til   en   fiøide  af 


')  Se  Planerne  og  Tegningerne  i  det  store  engelske  Værk:  Plans, 
elevations,  sections  etc.  of  Jerusalem  (London  1884).  Det 
haves  paa  det  store  kg).  Bibliotiiek. 


229 

2,530  Fod  over  Havet  og  skuer  viden  ud  ovor  Lande. 
Paa  de  tre  Sider  er  den  ved  dybe  Dale  skilt  fra  sine 
Omgivelser.  Som  ved  Øslhøien  have  ogsaa  her  Dalene 
i  Oldtiden  været  endnu  dybere,  og  Bjerget  er  faldet 
endnu  steilere  af.  Fra  de  tre  Sider  var  det  uindtage- 
ligt, mod  Nord  hænger  det  sammen  med  Høisletten. 
dog  kan  ogsaa  her  eftervises  en  Sænkning,  som  i  Old- 
tiden har  været  dybere,  men  senere  er  bleven  udfyldt 
af  de  nedstyrtede  Ruinmasser.  Dette  Bjerg  er  da  ikke 
alene  en  stærk  naturlig  Fæ-stning,  men  dets  Fladerum 
afgiver  tilstrækkelig  Plads  for  Bebyggelse  og  derved  for 
en  vordende  Hovedstad,  især  naar  Nabohøiderne  ogsaa 
inddrages.  Med  et  genialt  Blik  valgte  David  denne 
Høide,  der  allerede  i  lange  Tider  var  beboet  og  be= 
fæstet,  til  Hovedstad  for  sit  Kongerige.  Allerede  tid= 
ligere  havde  Israeliterne  indtaget  Jerusalem,  men  Høi= 
borgen  var  dem  for  stærk,  den  formaaede  de  ikke  al 
indtage,  og  de  boede  derfor  i  .lerusalem  sammen  med 
Jebusiterne ,  medens  Høiborgen  rimeligvis  var  i  de 
sid.stes  Magt  (Jo.sva  15.  63,  Domm.  1,  8,  21).  Dette 
bliver  at  forstaae  saaledes,  at  Israeliterne  havde  sat 
sig  fast  paa  de  omgivende  lavere  Høider,  hvad  Josephus 
senere  kalder  for  Understaden,  men  den  steile  og  util- 
gængelige Vesthøi  med  Zions  Bjerg  formaaede  de  ikke 
at  indtage.  Dette  lykkedes  først  David  (2  Sam.  5,  7—8), 
som  derefter  gjorde  den  erobrede  Borg  med  dens 
stærke  Fæstning  til  sin  Hovedstad  og  gav  den  Navnet 
'Dayids  Stad«.  Jerusalem  var  altsaa  allerede  en  stor 
og  anselig  Stad,  da  David  erobrede  den,  men  det  er 
forst  ham,  der  lægger  Grunden  til  dens  kommende  Be- 
rømmelse, og  med  Rette  kom  Staden  derfor  til  at  bære 

hans  Navn.  Vil  man  muligvis  indvende,  at  om  Vest- 
høien  var  rummelig  nok  til  at  være  Davids  Kongestad, 
da  bliver  den  altfor  rummelig  til  at  bære  Jebusiter- 
borgen,  idet  dens  store  Omfang  vanskeliggjør  Forsvaret 
for  en  lille  Stamme  —  da  maa  hertil  svares,  deels  at 
der  aldeles  Intet  vides  om,  hvor  stor  eller  lille  Jebusiter- 
stammen  var,  deels,  at  det  jo  udtrykkelig  fortælles,  at 
Borgens  Beliggenhed  var  saa  stærk,  at  »Blinde  og 
Lamme«  kunde  forsvare  den  (2  Sam.  5.  6)  eller  med 
andre  Ord,  at  kun  en  ringe  Deel  af  den  trængte  til 
Forsvar,  største  Delen  kunde  forsvare  sig  selv  ved  sin 
naturlige  Styrke. 

Denne  Opfattelse,  der  reent  umiddelbart  paatrænger 
sig  ved  det  første  Skue,  bestyrkes  end  ydermere  ved 
Historieskriveren  Flavius  Josephus'  Vidnesbyrd.  Han 
siger  nemlig  udtrykkelig,  at  Davids  Borg  laa  paa  Vest- 
høien.  I  sin  Beskrivelse  af  Jerusalem  fortæller  han,  at 
Overstaden  [i)  aico  Jio/.ig)  laa  paa  den  bredere  og 
større  Høi  d.  e.  Vesthøien,  og  tilføier  derpaa:  »for- 
medelst sin  Fasthed  kaldtes  den  af  Kong  David  Borgen« 
{(fQOvQiov  (.dv  vTio  zJavldov  tov  fiaai'kéiog  éxaAaiTo. 
De  Bello  Judaico  V,  4,  1).  Dette  Sted,  der  giver  reen 
og  klar  Besked  om  Davidsborgens  og  dermed  om  Zions 
Beliggenhed,  volder  selvfølgelig  Talsmændene  for  den 
nye  Hypothese  de  største  Vanskeligheder^).     Snart  sige 

')  Som  Exempel  paa  de  kunstige  Udflugter,  ved  Hjælp  af  hvilke 
man  søger  at  komme  bort  fra  Josephus'  bestemte  Udtalelse, 
kan  anføres  følgende  af  Klaiber:  »die  Oberstadt  kounte  von 
David  (poovotur,  castellum,  genannt  werden  wegen  ihrer  festen 
Lage,  ohne  dass  sie  damit  als  identiscli  mit  der  Jebusiter- 
burg  Zion  oder  der  Stadt  Davids  bezeichnet  wåre«.  (Palå- 
slina-ZeitschriftlV.    S.  24).     Altsaa  David  kaldte  Overstaden 

(le,  at  Josephus  her  ikke  tænker  jtaa  den  egentlige 
Borg.  men  kun  paa  en  Forskandsning  eller  et  Bro- 
hoved t'or  den,  som  blev  opført  paa  Vesthøien,  snart, 
at  den  rette  Tradition  var  gaaet  tabt  allerede  paa 
Josephus'  Tid,  snart  endelig,  at  Josephus  har  ført  for- 
virret Tale,  hvad  han  da  saa  ofte  gjør.  Den  første  af 
disse  Meninger  er  aldeles  uantagehg,  Josephus  kan  ved 
Ordene  (fQovQtoi  rov  Javu)ov  ikke  have  tænkt  paa 
Andel  end  den  virkelige  Borg,  T"  "^■'^',  hvad  der  end 
mere  bekræftes  ved,  at  han  ogsaa  betegner  Herodes' 
paladsagtige  Borg  som  tfQovQioi  (de  bello  Jud.  V,  5,8). 
Derimod  maa  Muligheden  af  de  to  andre  Meninger  ind- 
rømmes. ]\Ien  forat  der  virkelig  skal  tillægges  dem 
Gyldighed,  bliver  det  nødvendigt,  at  der  forehgger 
utvetydige  Udsagn  af  andre  Forfattere,  som  gaae  i  mod- 
sat Retning  og  derved  godtgjøre.,  at  Josephus  har  taget 
Feil.  Dette  er  ikke  Tilfældet,  tværtimod  maa  det  fasthol- 
des, at  Josephus  er  den  e  n  es  teOld  tids  forfatter, 
der  bestemt  angiver,  hvor  Davids  Borg  eller 
Zion  laa.  Et  saadant  Vidnesbyrd  kan  man  dog  ikke 
forkaste,  uden  at  særdeles  vægtige  Vidnesbyrd  tale 
derimod. 

Det  er  nu  ganske  vist,  at  Josephus"  Beskrivelse  af 
Jerusalem  og  af  de  forskjellige  blodige  Kampe  i  og  om 
samme  lider  af  en  Deel  Uklarhed,    fordi  det  gjennem- 


eller  Vesthøien  Fæstning,  skjøndt  der  ingen  Fæstning  laa 
deroppe  —  dette  minder  dog  i  altfor  høi  Grad  om  den  be- 
kjendte  Derivation  luens  a  non  lticendo\  —  Eller  skulde  Me- 
ningen være  den,  at  David  lagde  Fæstningen  fra  Østhøien 
over  paa  Vesthøien  V  Men  dette  strider  jo  imod  den  ud- 
trykkelige Angivelse  i  2  Sam.  5.  7.  at  Davids  Borg  var  den 
samme  som  Jebusiterborgen  Zion. 

gaaende  er  ham  mere  om  al  gjøre  at  fængsle  sine 
Læseres  Opmærksomhed  ved  en  livfuld  og  interessant 
Fortælling  end  at  give  en  nøiagtig  Skildring  af  alle 
Enkehheder.  Men  netop  jo  mere  svævende  og  udsat 
for  Misforstaaelser  hans  Skildring  er,  desto  nødven- 
digere bliver  det  at  fastholde  hin  bestemte  og  klare 
Meddelelse,  der  ligesom  tilfældig  undslipper  ham.  I 
Virkeligheden  bliver  den  det  eneste  faste  Holdepunkt  i 
hans  Udtalelser,  og  med  dette  for  Øie  vil  man  ogsaa 
kunne  forstaae  hans  øvrige  Beretning.  Han  fortæller 
da,  at  David  først  indtog  Understaden,  ?;  xdro)  noli^ 
d.  e.  Østhøien,  men  da  endnu  Borgen,  i)  ccxqu,  d.  e. 
Vesthøien,  var  tilbage,  lovede  han  den,  som  først 
trængte  gjennem  de  omgivende  Kløfter  op  i  Borgen, 
Overanførselen  over  Hæren.  David  gav  derefter  Staden 
Navn  af  Davids  Stad  {IT}  "V^)  og  boede  der  under  hele 
sin  Regering^).  Deretter  tilføier  Josephus:  »David 
omfattede  Understaden  [j]  xdco)  Trolig)  og  forenede 
Borgen  dermed,  og  gjorde  dem  til  eet  Legem,  idet  han 
omgav  dem  med  en  Mur-)«.  Alt  dette  bliver  meget 
klart  og  forstaaeligt,  naar  man  erindrer  den  ovenfor 
anførte  Meddelelse  af  Josephus,  at  Davids  Borg  laa  paa 
Vesthøien.  Understaden,  der  laa  paa  Østhøien,  og 
Høiborgen,  der  laa  paa  Vesthøien,  vare  hidtil  adskilte 
fra  hinanden  ved  Tyropøondalen :  David  sammenknytter 
dem  nu,  idet  han  omgiver  dem  begge  med  en  stærk 
Mur  og  forener  saaledes  de  tvende  tidligere  adskilte 
Staddele  til  een  Fæstning  eller  til  eet  Legem,  som  Jo- 

')    Jos.  Antiq.  VII,  3.  1-2  cfr.  2.  Sam.  5,  6-7. 

")     //avi'di;;   dl   Ti^r   Te   T'.dtvt   nu'/.ir   7tfni'/.u(iti)v   y.ai   Tiiv  ity.oav  avratla;  avrl, 
inuiiifiiv   tf   nuMcc   xcel   TiiDttfi/ina^  etc.    Ibld. 

sephus  udtrykker  det.  Hele  Fremstillingen  er  klar  og 
tydelig  nok:  naar  den  ikke  desmindre  har  voldet  saa 
mange  Vanskeligheder  og  Bryderier,  saa  er  det,  fordi 
man  forvexler  og  sammenblander  Davids  Borg  med  en 
anden  Borg  af  langt  senere  Oprindelse,  der  laa  paa  et 
ganske  andet  Sted  i  Byen,  nemlig  den  saakaldte 
vSyrernes  Akra'.  Josephus  bruger  nemlig  samme  Be- 
tegnelse for  begge,  j;  uxqu,  d.  e.  Borgen,  og  deraf  har 
man  med  Urette  villet  slutte,  at  det  er  den  samme 
Borg.  hvorom  der  tales.  Dette  vil  i  det  Følgende  blive 
Gjenstand  for  nærmere  Omtale. 

Vi  have  altsaa  tvende  overensstemmende  Vidnes- 
byrd for,  at  Zion  og  Davidsstad  laa  paa  Vesthøien, 
nemlig  Høienes  Beliggenhed  og  indbyrdes  Forhold  samt 
Josephus"  Meddelelse.  Det  næste  Spørgsmaal  bliver, 
om  dette  kan  bringes  i  Overensstemmelse  med  de  for- 
skjellige  Udtalelser  i  det  gamle  Testamente ,  eller  om 
der  i  disse  skulde  findes  afgjørende  Hindringer  imod 
Bigtigheden  af  vor  Opfattelse. 

Først  paatrænger  sig  her  den  ovenfor  angivne  al- 
mindelige Talemaade.  at  man  fra  Davids  Stad  stiger 
op  til  Templet,  hvoraf  man  har  villet  slutte,  at  hin  laa 
lavere  end  dette,  og  at  Zion  følgelig  ikke  kan  have 
ligget  paa  Vesthøien.  Men  denne  Slutning  er  ikke 
holdbar.  Det  maa  nemlig  erindres,  at  mellem  begge 
Høie  laa  en  dyb  Dal.  og  at  man  altsaa  i  en  tidligere 
Periode,  da  der  endnu  ikke  var  lagt  Broer  eller  Via- 
ducter  over  Dalen,  forat  komme  fra  den  ene  til  den 
anden  maatte  stige  ned  ad  den  ene  og  derefter  op  ad 
den  anden  steile  Høi.  Man  kunde  altsaa  med  god 
Grund  bruge  Udtrykket  stige  op  ad  Østhoien.   selv  om 


234 

man  kom  fra  Vesthøien,  der  i  Virkeligheden  laa  høiere. 
Paa  samme  Maade  vilde  man  ved  Beskrivelsen  af  en 
Reise  i  Norge  meget  vel  kunne  sige,  at  man  fra  File- 
fjeld steg  op  paa  Dovrefjeld,  uagtet  det  sidste  er  lavere, 
idet  man  jo  først  maa  ned  i  de  mellemliggende  Dale, 
inden  man  paa  Ny  kan  komme  op.  Og  hertil  kommer 
et  andet  Hensyn,  som  gjør  sig  gjældende,  nemhg  at 
man,  naar  man  bevæger  sig  hen  imod  et  Sted,  der  be- 
sidder større  Anseelse,  bruger  Benævnelsen  op  forat 
udtrykke,  at  det  vel  ikke  i  Rummet,  men  i  Aanden  og 
for  Aanden  ligger  høiere;  saaledes  siger  man  f.  Ex.  at 
gaae  op  paa  Slottet  eller  op  til  Kirken.  Paa  lignende 
Maade  kunde  en  Vandring  i  Jerusalem  til  Templet  vel 
betegnes  med  Udtrykket  o  p ,  selv  om  man  ikke  i  rum- 
lig Forstand  steg  høiere  til  Veirs. 

Heller  ikke  den  Omstændighed,  at  Østhøien  har  en 
Kilde,  den  saakaldte  Jomfru  Marias  Kilde,  medens  Vest- 
høien ingen  har,  berettiger  til  at  slutte,  at  den  gamle 
Borg  har  ligget  paa  Østhøien,  fordi  den  nødvendigvis 
maa  have  havt  Tilløb  af  Vand,  uden  hvilket  ingen 
Fæstning  kan  udholde  en  længere  Beleiring.  Endnu 
stedse  skeer  Jerusalems  Vandforsyning  for  største 
Delen  gjennem  Cisterner,  i  hvilke  Regnvandet  opbevares, 
og  saaledes  har  det  ogsaa  været  i  Oldtiden.  Vidnes- 
byrd herom  afgive  de  mange  Damme,  som  findes  ud- 
huggede i  KHppegrunden  eller  opmurede  i  Dalene,  og 
paa  hvilke  der  er  anvendt  stor  Omhu.  Af  saadanne 
Cisterner  har  ogsaa  Zions  Borg  faaet  sin  nødvendige 
Vandforsyning;  endnu  den  Dag  idag  sees  tydelige  Spor 
paa  Vesthøiens  Skraaning  af  Cisterner,  som  allerede  i 
en  fjern  Oldtid  have   været  udhuggede  i  Khppen.      En 

Kilde  er  altsaa  ikke  nødvendig  for  ikke  at  tale  om,  at 
der  meget  mulig  kan  have  været  en  saadan,  som  i 
Løbet  af  de  mange  Aarhundreder  og  under  de  store 
Omvæltninger,  som  her  have  fundet  Sted,  forlængst  kan 
være  blevet  tilstoppet  og  forsvundet.  Og  naar  man  nu 
med  Bestemthed  har  villet  hævde,  at  Mariakilden  paa 
Østhøien  er  identisk  med  den  gamle  Gihon,  og  at  den 
mærkelige  Klippetunnel  under  Østhøien  er  den  af  Kong 
Ezechias  udhuggede  Vandledning,  samt  heraf  drage  den 
Slutning,  at  Østhøien  er  Zion  og  Davidsstad  —  da  er  det 
i  Virkeligheden  kun  Postulater  og  intet  Videre.  Gihons 
Beliggenhed  er  et  af  de  mest  omstridte  Punkter  i  Jeru- 
salems Topographi  ^)  —  og  angaaende  hin  lange  Tunnel 
mangle  vi  enhver  paalidelig  Oplysning  og  ere  henviste 
til  Formodninger.  Vel  fandt  man  i  Tunnelen  den  be- 
kjendte  Siloah- Indskrift,  men  denne  savner  enhver 
chronologisk  Angivelse,  medens  der  paa  den  anden 
Side  findes  saamange  Tunneler  og  Kanaler  under  Jeru- 
salem, der  kun  tildeels  ere  undersøgte,  at  man  ingen- 
lunde med  Sikkerhed  kan  paastaae,  at  Siloahtunnelen 
netop  er  den,  som  Kong  Ezechias  har  ladet  udhugge-). 


*)  Jvfr.  mine  LMtalelser  om  Jerusalems  Vandforsyning  i  j-Eu 
Pilgrimsfærd  i  det  hellige  Land«  S.  62. 

-)  Exempelvis  kan  anføres,  at  selve  Ophavsmanden  til  den  nye 
Zionshypothese,  C.  E.  Gaspari,  sætter  Gihonskilden  i  Nær- 
heden af  Gravkirken.  Han  meddeler  en  iovrigt  ganske 
mærkelig  Udtalelse  af  en  gammel  Pilgrimsfarer,  Antonius 
Martyr  fra  6.  Aarh.,  at  naar  man  kaster  et  Æble  ned  i  en 
Brønd  ved  Gravkirken,  kan  man  finde  det  igjen  ved  Siloahs 
Kilde.  Herefter  maatte  der  altsaa  være  en  underjordisk 
Kanal  mellem  de  to  nævnte  Steder,  og  denne  Kanal  liolder 
Gaspari  for  Ezechias'  Vandledning.  (C.  E.  Gaspari.  Chrono- 
logiscb-geognaphische  Einloitung  in  das  Leben  Jesu  Giuusli. 
1869.    S.  260). 

.  Efter  hvad  ovenfor  (S.  141  flg.)  or  oplyst,  vil  det  sees, 
at  Siloahtunnelen  ikke  kan  være  den  af  Kong  Ezechias 
i  Klippen  udhuggede  Vandledning.  Hermed  bortfalder 
det  eneste  sikkre  Grundlag  for  den  nye  Hypothese. 

Det  er  dog  fornemmelig  Nehemiæ  Bog  og  dens 
store  Mængde  af  locale  Stedangivelser  i  Jerusalem,  som 
man  har  villet  benytte  til  Støtte  for  den  nye  Zions- 
hypothese.  Idet  man  nøie  følger  den  Rækkefølge,  hvori 
Nehemias  i  de  ovenfor  anførte  Capitler  nævner  forskjel- 
lige  Localiteter,  (Capp.  2,  12  især  3,  hvor  Murbygningen 
beskrives),  har  man  troet  med  Sikkerhed  at  kunne  angive 
deres  Beliggenhed.  Denne  skal  da  for  det  langt  over- 
veiende  Flertal  af  dem  være  paa  Østhøien,  og  herved 
mener  man  at  have  bevist,  at  den  er  Davids  Stad  og 
det  dermed  identiske  Zion.  Men  man  overseer  herved, 
at  ikke  en  eneste  af  de  mange  Porte,  Murstykker  og 
Bygninger  kan  angives  med  Sikkerhed,  hvorfor  der 
ogsaa  hersker  den  største  Uenighed  mellem  Fortolkerne 
om  Angivelsen  af  de  enkelte  Localiteter^).  I  Virkelig- 
heden have  vi  blandt  alle  de  mange  Stedsangivelser 
ikke  en  eneste,  som  er  hævet  over  al  Tvivl  og  derfor 
vil  kunne  benyttes  som  fast  Udgangspunkt.  Følgen  er, 
at  man  kan  lægge  sin  Plan  efter  Nehemias'  Beskrivelse, 
som  man  selv  vil.  Man  vil  ypperlig  kunne  faae  Be- 
skrivelsen til  at  passe  med  den  nye  Zionshypothese, 
men  man  vil  ogsaa  kunne  faae  Beskrivelsen  til  at  sam- 
stemme med   den   ældre  traditionelle  Zionshypothese  ^j. 


')  Ea  lærerig  Udsigt  over  de  forskjellige  Fortolkninger  er  givet 
i  anden  Udgave  af  Bertheaus  Fortolkning  af  Nehemiæ  Bog 
(ved  Victor  Ryssel)  1887.  S.  199  flg. 

-)  I  ovennævnte  anden  Udgave  af  Bertheaus  Kommentar  til 
Nehemiæ   Bog  vil  man  finde  begge  Opfattelser  gjennemførte 

I  Virkeligheden  forholder  Sagen  sig  saaledes,  at  Spørgs- 
maalet  om  Ziotis  oprindelige  Beliggenhed  ligger  uden- 
for Nehemiæ  Bog  og  derfor  maa  være  afgjort,  inden 
man  skrider  til  Fortolkningen  af  samme.  Man  maa 
først  være  forvisset  om,  hvor  det  oprindelige  Zion  laa. 
inden  man  gaaer  over  til  Fortolkningens  Enkeltheder. 
Og  selv  hvor  en  saadan  Vished  er  vunden,  stiller  der 
sig  andre  forskjellige  Hindringer  i  Veien,  hvis  Betyd- 
ning Fortolkerne  ikke  synes  tilstrækkelig  at  indsee. 
Disse  fremkomme  fornemmelig  derved,  at  man  ikke 
klart  kan  see  den  sydlige  Murs  Retning,  om  den  nem- 
lig er  gaaet  fra  Vesthøien  til  Østhøien  i  lige  Linie  over 
Tyronøondalen,  eller  om  den,  følgende  Tyropøondalen 
opefter,  har  gjort  en  dyb  Indskæring  først  op  langs 
Vesthøien  og  derefter  gaacnde  over  Tyropøondalen 
ned  ad  Østhøiens  Vestside  er  gaaet  videre  rundt  om 
denne.  Dette  Spørgsmaal,  som  endnu  ikke  kan  afgjøres, 
har  stor  Betydning  for  Fastsættelsen  af  de  enkelte 
navngivne  Punkter.  Endelig  haves  der  ikke  Vished 
for,  om  Nehemias  i  sin  Beskrivelse  følger  en  jævnt 
fremskridende  Orden,  eller  om  han  stundom  gjør  Spring, 
idet  han  først  nævner  visse  Hovedpunkter  og  derefter 
gaaer  tilbage  forat  nævne  Enkeltheder,  som  samle  sig 
om  hine  Hovedpunkter.  Det  vil  saaledes  indsees,  at 
Nehemiæ  Bog  trods  den  store  Mangfoldighed  af  Sted- 
angivelser i  Virkeligheden  ikke  giver  nogen  Veiledning 


med  en  omhyggelig  Fortolkning.  Naar  Udgiveren,  V.  Ryssel, 
ubetinget  erklærer  sig  for  Rigtigheden  af  den  nye  Zions- 
hypothese,  da  synes  dette  at  grunde  sig  i  et  rent  subjektivt 
Skjøn,  thi  nogen  afgjørende  Grund  for  dens  Rigtighed  har 
han  ikke  anført. 

til  Afgjorolsen  af  del  fnioliggonde  Spørgsinaal  om  Zions 
og  Davidsstadens  Beliggenhed,  og  at  det  er  forhastet, 
iiaar  man  har  meent  udaf  dette  Skrift  at  kunne  drage 
sikre  Slutninger  med  Hensyn  til  Løsningen  af  hint 
Spørgsmaal. 

Overhovedet  vil  man  kunne  rette  den  Anke  mod 
Talsmændene  for  den  nye  Zionshypothese,  at  de  ikke 
have  gjort  sig  det  tilstrækkelig  klart,  med  hvilke  over- 
ordentlige Vanskeligheder  Undersøgelsen  af  Jerusalems 
Topographi  i  Oldtiden  har  at  kæmpe.  De  tale  med  en 
Sikkerhed,  som  om  det  var  Pompeji,  Athen  eller  en 
anden  Oldtidsby,  man  havde  for  sig.  i  hvilke  store  Old- 
tidslevninger ere  bevarede,  og  hvor  man  tilmed  har  en 
rig  Literatur  at  støtte  sig  til.  Men  med  Jerusalem  for- 
holder det  sig  ganske  anderledes.  Her  skulle  vi  gaae 
tilbage  i  en  langt  fjernere  Oldtid,  hvad  der  allerede  gjør 
Undersøgelserne  vanskehgere.  Og  af  det  gammeljødiske 
Jerusalem  er  saa  godt  som  Intet  blevet  tilbage,  Alt  er 
som  feiet  bort  fra  Jordens  Overflade;  de  faa  Oldtids- 
levninger, som  endnu  ere  levnede,  hidrøre  næsten  ude- 
lukkende fra  Herodes'  og  det  romerske  Keiserdømmes 
Tid;  kun  ved  Eftergravninger,  ofte  i  mange  Favnes 
Dybde,  kan  man  finde  Levninger  af  Mure,  Vandbeholdere 
o.  Lign.  Kun  Bjergene  og  Dalene,  de  sidste  endda  op- 
fyldte med  et  Gruslag  af  mange  Fods  Dybde,  ere  blevne 
tilbage  og  have  bevaret  Grundtrækkene  af  det  i  høi 
Grad  couperede  Terrain,  hvorpaa  Jerusalem  var  op- 
bygget. Indskrifter,  som  kunne  give  chronologiske  Op- 
lysninger, findes  ikke ;  overhovedet  skal  man  vel  vanske- 
lig finde  nogen  Oldtidsstad,  der  er  saa  mærkehg  blottet 
for  Indskrifter  som  Jerusalem.   Alle  de  gammeltestament- 

lige  Forfattere  have  skrevet  for  Læsere,  soin  af  eget 
Øiesyn  kjendte  Staden,  og  have  derfor  ikke  givet  iiogen- 
somhelst  Veiledning  til  Forstaaelse  af  de  Localiteter, 
som  de  beskrive.  Først  Josephus,  der  skrev  for  Læsere, 
som  ikke  Runde  antages  at  have  seet  Jerusalem,  giver 
os  en  saadan  Veiledning,  som  endda  er  temmelig  ube- 
hjælpsomt affattet  og  derved  udsat  for  allehaande  Mis- 
forstaaelser.  Under  saadanne  Forhold  kan  man  i  de 
topographiske  Undersøgelser  kun  bevæge  sig  frem  med 
den  største  Varsomhed  og  maa  vogte  sig  for  at  fælde 
afgjørende  Domme,  hvor  man  i  Virkeligheden  ikke  kan 
vinde  længere  frem  end  til  mere  eller  mindre  usikre 
Formodninger. 

Derfor  kunne  vi  heller  ikke  tillægge  H.  Guthes 
ovenfor  (S.  132  flg.)  omtalte  Eftergravninger  paa  Syd- 
osthøien  i  Sommeren  1881  den  Betydning,  som  han 
selv  og  Andre  ville  tillægge  dem  med  Hensyn  til  Af- 
gjørelsen  af  det  Spørgsmaal,  som  her  er  Gjenstand  for 
Undersøgelse.  De  have  ganske  vist  betydeligt  antikva- 
risk Værd,  forsaavidt  de  eftervise  Retningen  af  for- 
skjellige  Mure,  ligeledes  flere  Vandbeholdere  og  Cisterner, 
hvoraf  navnlig  hans  Udgravninger  omkring  Siloah  Kilde 
have  Værd.  Men  med  Hensyn  til  de  mange  forskjellige 
Navnebetegnelser  give  de  ingen  Oplysninger,  idet  de 
fundne  Rester  dels  ere  fra  en  senere  Tid,  dels  ikke 
give  os  Midler  i  Hænde  til  en  Jævnførelse  med  de  i 
det  gamle  Testamente  angivne  Bestemmelser. 

Det  kan  nu  ikke  undre  os,  at  Nehemiæ  Bog  ingen 
Oplysninger  giver  os  om  det  oprindelige  Zion,  efterdi 
dette  Navn  efterhaanden  havde  faaet  en  videre  Betyd- 
ning.   Fra  at  betegne  en  enkelt  Bjergtop,  Sydvesthøien, 

var  det  blevet  udvidet  til  at  betegne  hele  den  Bjerg- 
masse, hvorpaa  Jerusalem  var  opført,  og  var  derigjennem 
blevet  Benævnelse  for  hele  Staden.  Hertil  knyttede  sig 
en  religiøs -symbolsk  Betydning,  idet  Zion  bliver  den 
eiendomnielige  theokratiske  Benævnelse  for  Jerusalem 
som  Herrens  udvalgte  Stad  eller,  om  man  saa  vil, 
Guds  egen  Residents,  i  Modsætning  til  alle  de  afgude- 
riske Hedningestæder.  I  denne  Betydning  vil  man  fmde 
Navnet  Zion  brugt  i  en  Mængde  Udtalelser  i  Psalmerne 
og  Propheterne.  Saaledes  i  Ps.  9,  12:  »Lovsynger 
Herren,  som  throner  paa  Zion  —  Ps.  74,  2:  »Kom 
Zions  Bjerg  i  Hu,  hvorpaa  Du  boede  —  Ps.  2,  6:  »Jeg 
har  salvet  min  Konge  paa  Zion,  mit  hellige  Bjerg«  — 
Ps.  48,  3:  »Zions  Bjerg  — den  store  Konges  Stad!«  — 
Es.  8,  18:  »Herren  Almægtigste,  som  boer  paa  Zions 
Bjerg <<  —  Es.  24,  2:  »Herren  Almægtigste  hersker  paa 
Zions  Bjerg  og  i  Jerusalem«  —  Micha  3,  12:  »Zion 
skal  blive  til  en  Mark,  som  pløies,  Jerusalem  til  Grus- 
dynger og  Husets  Bjerg  til  Stenhøie  —  Jerem.  8,  19: 
>Er  Herren  ikke  i  Zion?«  —  Joel  3,  22:  »Jeg  er 
Herren,  Eders  Gud,  som  boer  paa  Zion,  mit  hellige 
Bjerg,  og  Jerusalem  skal  være  en  Helligdom«.  Af  disse 
og  lignende  Udtalelser  ligesom  af  den  hyppige  Benæv- 
nelse »Zions  Datter«  vil  det  være  klart,  at  der  ved 
Zion  ikke  skal  forstaaes  en  Localbetegnelse  for  en 
enkelt  Deel  af  Jerusalem,  men  hele  Staden  og  dermed 
hele  Bjerggruppen,  hvorpaa  den  var  bygget.  Men  da 
det  store  pragtfulde  Tempel  var  opført  og  altsaa  i  sær- 
deles Forstand  blev  Guds  Hus  og  Herrens  BoHg,  laa 
det  nær,  særlig  at  bringe  Navnet  Zion  i  Anvendelse 
paa  Tempelbjerget.    Og  saaledes  finde  vi  ogsaa  i  første 


241 

Makkabæernes  Rog,  at  Zioii  benyttes  som  Localbeteg- 
nelse  for  Tempelbjerget  eller  Helligdommens  Bjerg, 
20  o^os'  TOV  hf)ov,  som  det  ogsaa  benævnes,  saaledes 
i  4,  36-37  (Judas  Makkabæus  og  hans  Brødre  droge 
op  til  Zions  Bjerg  forat  rense  Helligdommen)  5,  54  (de 
droge  op  paa  Zions  Bjerg  og  ofTrede  Brændoffer),  7,  33 
(Nikanor  drog  op  paa  Zions  Bjerg,  hvor  Præsterne  kom 
ud  fra  Templet  forat  hilse  paa  ham).  I  disse  og  andre 
Steder  bruges  Zions  Bjerg  som  Localbetegnelse  for  den 
østre  Høi,  og  Navnet  er  altsaa  blevet  henlagt  fra  Vest- 
høien.  hvor  det  oprindelig  havde  hjemme,  til  Østhøien. 
Imidlertid  har  denne  Omflytning  intet  Paafaldende,  naar 
det  erindres,  at  den  er  fremkaldt  ved  Udviklingen  af 
den  theokratiske  Idee.  løvrigt  maa  det  erindres,  at  en 
saadan  Omflytning  maa  ogsaa  efter  den  nye  Zions- 
hypothese  antages  at  have  fundet  Sted.  Forskjellen 
bliver  kun,  at  efter  den  nye  Opfattelse  flyttes  Navnet 
Zion  fra  Syd  mod  Nord,  efter  den  gamle  Opfattelse  fra 
Vest  mod  Øst. 

Men  denne  Indskrænkning  til  en  Localbenævnelse 
har  ikke  udelukket  den  theokratiske  Betegnelse,  hvor- 
efter Navnet  Zion  anvendes  saavel  for  hele  Jerusalems 
By  som  for  Bjerget,  hvorpaa  den  hellige  Stad  var  bygget. 
Saaledes  finde  vi  i  det  nye  Testamente  den  prophetiske 
Hilsen  »Zions  Datter«  henvendt  til  Jerusalem  (Matth. 
21,  5,  Joh.  12,  17),  hvilken  Tiltale  selvfølgelig  ikke 
gjælder  et  enkelt  Kvarteer  eller  en  enkelt  Deel  af  Jeru- 
salem, men  hele  Staden.  I  lignende  theokratisk  An- 
vendelse forekommer  Navnet  Zion  i  Rom.  9,  33  og 
1  Pet.  2,6  (^jeg  sætter  i  Zion  en  Anstødssteen«),  samt 
i  Rom  11,  26  (*fra  Zion  skal  Befrieren  komme«),  medens 

H.  Scharling,  Reisestudier.  IH 

det  i  Hebr,  12,  22  (>I  ere  komne  til  Zions  Bjerg,  det 
himmelske  Jerusalem*)  og  Apok.  14,  1  (»Lammet  staaer 
paa  Zions  Bjerg  med  144,000  Hellige«)  bruges  i  over- 
ført typisk  Betydning  om  den  overjordiske  Herlighed. 
I  den  udvidede  Betydning  om  hele  Bjerggruppen, 
hvorpaa  Jerusalem  var  bygget,  har  ogsaa  Kirkefaderen 
Hieronymus  brugt  Navnet  Zion,  naar  han  i  sin 
Kommentar  til  Es.  8,  6  beretter,  at  Siloahs  Kilde  laa 
ved  Foden  af  Zion  \).  Man  har,  som  ovenfor  bemærket, 
villet  benytte  denne  Udtalelse  til  Bevis  for,  at  den 
ældre  christelige  Tradition  henlagde  Zion  til  Østhøien, 
og  at  først  den  middelalderlige  Tradition  i  sin  Ukyndig- 
hed havde  henlagt  Zion  til  Vesthøien.  Men  at  denne 
Slutning  er  uberettiget,  vil  sees  deraf,  at  Hieronymus 
andensteds  meddeler,  at  Siloahs  Kilde  laa  ved  Foden 
af  Morias  Bjerg-),  thi  heraf  fremgaaer,  at  Zion  paa 
førstnævnte  Sted  er  brugt  i  Betydning  af  hele  Bjerg- 
gruppen. Paa  samme  Vis  meddeler  Hieronymus,  at 
Jomfru  Marias  Grav  fandtes  i  Josaphats  Dal  mellem 
Zions  Bjerg  og  Oliebjerget  ^),  hvor  ligeledes  Zion  bruges 
om  hele  Bjerggruppen.  Og  at  man  ved  Siden  af  denne 
mere  omfattende  Brug  af  Navnet  Zion  meget  vel  vidste, 
at  det  oprindelige  Zion,  hvor  Davids  Borg  stod,  var 
Sydvesthøien,  fremgaaer  med  tilstrækkelig  Klarhed  af 
gamle  Pilgrimsskrifter  fra  hin  Tid.  I  Særdeleshed  kan 
her  nævnes  et  saadant  af  en   unavngiven  Forfatter  i 


')  Siloé  fontem  esse  ad  radices  montis  Sion  dubitare  non  pos- 
sumus  nos  præsertim,  qui  in  hac  habitamus  provincia  (Hieron. 
Comment.  ad  Es.  8,  6). 

-') ad  radices  montis  Moria,  in  quibi;s  Siloé  fluit  (Hie- 
ronymus Comm.  ad  Matth.  10,28). 

';    Epist.  30  de  assumtione. 

Begyndelsen  af  det  fjerde  Aarhundrede,  den  saakaldte 
Pilgrim  fra  Bordeaux,  som  i  Aaret  334  besøgte 
Jerusalem.  Dette  Skrift,  der  kan  betragtes  som  en 
Slags  Oldtids- Bådeker,  indeholder  en  Fortegnelse  og 
Beskrivelse  af  de  vigtigste  hellige  Steder,  som  Pilgrim- 
mene besøgte.  Det  er  affattet  paa  slet  Latin  og  meget 
forvirret,  ofte  uklart  og  dunkelt,  men  har  alligevel  stor 
Værdi  som  affattet  af  et  Øienvidne  og  den  ældste  Be- 
skrivelse, som  vi  have  af  det  christne  Jerusalem.  Pil- 
grimmen fra  Bordeaux  fortæller  da,  hvorledes  man  fra 
Siloahs  Kilde  stiger  op  paa  Zion,  hvor  man  seer 
Ypperstepræsten  Kaifas'  Hus  og  den  Søile,  ved  hvilken 
Christus  blev  hudstrøgen,  ligeledes  Davids  Palads, 
medens  det  øvrige  af  Bjerget  henligger  til  Pløining  og 
Saaning  efter  Propheten  Esaias'  Spaadom.  Naar  man 
saa,  hedder  det  videre,  gaaer  udenfor  Zions  Mur  hen- 
imod  porta  Napolitana  (d.  e.  Nablusporten,  den  nu- 
værende Damaskusport),  har  man  paa  høire  Side  Pon- 
tius  Pilatus'  Dommerhus,  hvor  Christus  blev  forhørt, 
paa  venstre  Side  Golgatha.  hvor  han  blev  korsfæstet^). 
Det  er  klart,  at  der  her  ved  Zion  hele  Tiden  forstaaes 
Sydvesthøien,  og  det  fremgaaer  aldeles  utvetydigt  af 
denne  Skildring,  at  man  i  det  fjerde  Aarhundrede,  alt- 
saa  paa  Kirkefaderen  Hieronymus"  Tid,  betragtede  Syd- 

')  Se  Revue  archéologique.  vol.  X  (Paris  1864),  hvor  det  om- 
talte Pilgrimsskrift  lindes  meddelt  —  Naar  C.  E.  Gaspari  i 
sin  Afhandling  om  Zion  og  Akra  (Theologische  Studien  und 
Kritiken  1864)  uden  Videre  lægger  Davids  Palads  og  Kaiphas' 
Hus  og  Soilen,  ved  hvilken  Jesus  blev  hudflettet,  over  paa 
Sydøsthøien,  da  viser  det  kun,  med  hvilken  Lethed  en  lærd 
Tydsker,  der  sidder  hjemme  i  sin  Studerestue,  tumler  med 
Localiteterne  i  Jerusalem  og  flytter  dem  over  paa  Øst-  eller 
Vesthøien,  som  det  passer  bedst  med  hans  System. 

16* 

vesthøien  som  det  gamle  Zion,  hvor  Davids  Palads  eller 
Borg  slod,  thi  kun  paa  denne  Høi  passer  den  oven- 
staaende  Skildring.  Og  det  Samme  fremgaaer  af  et 
andet  gammelt  Pilgrimsskrift  fra  Slutningen  af  samme 
Aarhundrede,  som  først  for  ganske  nylig  er  blevet  ud- 
givet, nemlig  den  hellige  Sylvias  Pilgrimsfærd 
til  de  hellige  Steder  i  Aaret  385 1).  Her  gives  en  vidt- 
løftig Beskrivelse  af  de  forskjellige  Fester  og  Cere- 
monier, som  fandt  Sted  i  Kirkerne  i  Jerusalem.  Blandt 
disse  nævnes  Martyrium  og  Anastasis,  d.  e.  Kirkerne 
over  Golgatha  og  Graven,  samt  Syon  d.  e.  Kirken  paa 
Zion.  Disse  tre  Kirker  nævnes  stadig  i  umiddelbar 
Forbindelse,  saa  at  Afstanden  mellem  dem  kan  ikke 
have  været  stor,  og  det  siges  bestemt,  at  Zionskirken 
laa  paa  selve  Stedet,  hvor  den  Hellig  Aand  blev  ud- 
gydt over  Apostlene^),  hvilket  er  Sydvesthøien,  thi  her 
har  Traditionen  altid  henlagt  denne  Begivenhed.  Og 
hermed  samstemmer  endelig,  at  Eusebius  (f  340)  i 
sit  Onomasticon  fortæller,  at  Golgatha  vises  paa  den 
nordlige  Grændse  af  Zion  {rolyoDå  åeixvvvai  rcQog  roli; 
(ioQeloig  tov  ^io)v  oQOvg^),  hvor  der  ved  Zion  altsaa 
nødvendigvis  maa  forstaaes  Sydvesthøien. 

Der  er  saaledes  Intet,  som  tyder  paa,  at  man  i 
den  ældre  christne  Tradition  har  henlagt  Zion  paa 
Sydøsthøien  og  først  senere,  omtrent  paa  Korstogenes 
Tid,  lagt  den  over  paa   Sydvesthøien.     Tværtimod  de 


*)  Sanctæ  Sylviæ  peregrinatio  ad  loca  sancta,  udgivet  1887  i 
Bibliotheca  dell'  Academia  storica-giuridica.     Vol.  IV. 

2)    L.  c.  p.  102. 

»)  Eusebii  Pamphili  Onomasticon  ed.  Larsow  et  Paithey.  Be- 
rolim  1862,  p.  161. 

ældste  Pilgrimsskrifter,  som  vi  kjende,  henlægge  Zion 
tilligemed  de  hellige  Steder  sammesteds  til  Sydvest- 
høien.  Og  det  samme  er  Tilfældet  mod  de  senere  Pil- 
grimsskrifter fra  det  syvende  og  niende  Aarhundrede^). 
Naar  man  derfor  paa  Korstogenes  Tid  udpegede  Vest- 
høien  som  det  gamle  Zions  Bjerg,  da  var  man  her  i 
god  Overensstemmelse  med  den  ældre  christelige  Tra- 
dition, der  atter  støttede  sig  til  jødiske  Overleveringer, 
saaledes  som  vi  finde  disse  gjengivne  af  Josephus. 

Resultatet  af  vor  Undersøgelse  bliver  da,  at  den 
høie,  stærke  og  rummelige  Sydvesthøi  er  det  gamle 
Zion,  som  David  indtog  og  gjorde  til  Hovedstad  i  sit 
Kongerige.  Efterhaanden  som  Byen  udvidedes,  ud- 
videdes Navnet  Zion  ogsaa  til  at  omfatte  hele  den 
Bjerggruppe,  hvori)aa  Jerusalem  er  bygget,  det  hellige 
Bjerg,  og  i  høi  poetisk  Tale  kaldes  Jerusalem  for  Zions 
Datter.  Udtrykkene  Zions  Datter  og  Jerusalems  Datter 
bruges  synonyme  (s.  f.  Ex.  Zach.  9,  9,  Zeph.  3,  14) 
ligesom  ogsaa  Navnene  Zion  og  Jerusalem  (Zeph.  3,  16). 
I  den  senere  Tid,  vistnok  efter  Exilet,  udpeges  Tempel- 
bjerget, efterdi  det  bærer  Helligdommen,  særlig  som  det 
hellige  Bjerg  og  faaer  Navnet  Zion.  Herved  bliver 
Navnet  Zion  som  Localbetegnelse  flyttet  fra  Vesthøien 
over  til  den  midterste  Deel  af  Østhøien,  hvad  der 
finder  sin  tilstrækkeUge  Forklaring  i  den  theokratiske 
Udvikling.  Det  staaer  i  hvert  Fald  fast,  at  Navnet  Zion 
er  i  Tidernes  Løb  blevet  overført  paa  Tempelbjerget, 
hvor  det  oprindelig  ikke  havde  hjemme.  Ved  Siden  af 
Localbenævnelsen   for  Tempelbjerget  vedbliver  Navnet 


>)    Jvfr.  W.  Krafft.  Die  Topograpliie  Jerusalems,  1846,  S.  208. 


246 

Zion  at  være  theokratisk  Benævnelse  for  hele  Bjerget 
og  derigjennem  for  hele  Byen.  Saaledes  anvendes  det 
hos  Kirkefædrene  og  i  ældre  Pilgrimsskrifter,  medens 
Erindringen  om,  at  Zion  og  Davids  Borg  oprindelig  laa 
paa  Sydvesthøien,  ikke  har  tabt  sig.  Naar  Navnet 
Zion  atter  paa  Korstogenes  Tid  tillægges  Vesthøien,  da 
er  dette  intet  Brud  paa  den  ældre  Tradition,  men  i 
god  Overensstemmelse  med  samme.  Det  maa  derfor 
fastholdes,  at  denne  gamle  Tradition  kan  føres  i  ubrudt 
Linie  tilbage  til  Josephus,  altsaa  til  Ghristi  Tid.  Spørgs- 
maalet  bliver  nu,  om  der  udover  hvad  der  hidtil  er 
fremsat,  kan  tilvejebringes  nye,  tidligere  upaaagtede 
eller  ukjendte  Vidnesbyrd,  som  ere  stærke  nok  til  at 
omstyrte  den  ærværdige  henved  totusindaarige  Tradi- 
tion, ifølge  hvilken  Zions  Bjerg  og  Davids  Stad  skal 
søges  paa  Sydvesthøien. 


Efterat  David  havde  erobret  den  gamle  stærke 
Jebusiterborg  Zion,  gav  han  den  Navn  af  Davids  Stad, 
T"  "1"^?  (^  Sam.  5.  9).  Med  dette  Navn  gaaer  Jerusalem 
over  til  at  blive  en  historisk  By,  thi  det  er  David,  der 
drager  den  frem  af  det  Mørke,  som  hidtil  har  ruget 
over  den,  og  grundlægger  dens  Berømmelse.  Med 
Navnet  Davids  Stad<  betegnes  Byen  jævnlig  i  de 
historiske  Skrifter,  og  navnlig  forekommer  dette  Navn 
ved  Siden  af  Navnet  Jerusalem  hyppig  i  første  Makka- 
bæernes  Bog.  Mærkelig  nok  forekommer  denne  Be- 
nævnelse ikke  hos  Josephus,  der  synes  at  skye  den 
ligesom  Navnet  Zion. 

Benævnelsen  '^  Davids  Stad<    har  man  bragt  i  For- 

bindelse  med  den  nye  Zionshypothese  og  meent  deri 
at  finde  en  Bekræftelse  for  sammes  Rigtighed.  Davids 
Stad  skulde  da  ikke  være  Benævnelsen  for  hele  Jeru- 
salem, men  for  en  enkelt  Deel  af  Byen,  et  særegent 
Kvarteer.  der  har  været  omgivet  med  Mure  og  Taarne, 
skilt  fra  den  øvrige  Stad.  Dette  skulde  da  være  den 
ældste  Deel  af  Staden,  det  gamle  Zion.  Da  det  nu  til- 
lige efter  Yttringer  i  Nehemiæ  Bog  antages  for  givet, 
at  dette  gamle  Kvarteer  af  Byen  laa  paa  Sydøsthøien. 
var  det  jo  hermed  godtgjort,  at  ogsaa  Zion  havde 
ligget  paa  samme,  efterdi  det  staaer  fast,  at  Zion  og 
Davids  Stad  ere  identiske. 

Men  atter  her  søger  man  forgæves  efter  afgørende 
Beviser  for  Rigtigheden  af  denne  nyere  Opfattelse. 
Ganske  vist  forholder  det  sig  saaledes,  at  navnlig  i 
første  Makkabæernes  Bog  forekomme  Benævnelserne 
Davids  Stad  og  Jerusalem  umiddelbart  ved  Siden  af 
hinanden.  Saaledes  i  1  Makk.  1,  33  flg.  (Syrerne  erobre 
Jerusalem,  sætte  Ild  paa  Staden  og  nedrive  dens  Mure, 
derefter  befæste  de  Davids  Stad  og  anlægge  en  Borg, 
i  hvilken  de  samle  det  Bytte,  som  de  gjøre  i  Jerusalem) 
2,  31  (den  syriske  Besætning,  som  er  i  Jerusalem,  i 
Davids  Stad)  7,  32,  33  (den  syriske  Feltherre  Nikanor, 
som  er  bleven  slaaet  af  Judas  Makkabæus,  flygter  med 
Resterne  af  sin  Hær  til  Davids  Stad  og  drager  derfra 
op  paa  Zions  Bjerg  d.  e.  Tempelbjerget),  14,  36  (Hed- 
ningerne, som  vare  i  Davids  Stad,  i  Jerusalem,  blive 
fordrevne  af  Simon).  Disse  og  andre  Steder  kunne 
ganske  vist  forstaaes  saaledes,  at  /;  7To?ug  Javiå  be- 
tegner et  særegent  Kvarteer  i  Jerusalem,  hvilket  da  i 
Henhold  til  Nehemiæ  Bog  bliver  at  henlægge  paa  Syd- 

osthoien.  Men  de  kunne  ogsaa  forstaaes  paa  den 
Maade,  at  Udtrykkene  ere  synonyme,  og  at  Davids 
Stad  betegner  det  Samme  som  Jerusalem.  Denne 
sidste  Opfattelse  bestyrkes  af  Josephus,  der  udtrykkelig 
siger,  at  David,  efterat  have  uddrevet  Jebusiterne  af 
Jerusalem,  opkaldte  Staden  (ikke  en  Deel  af  samme) 
efter  sig  selv^).  Heraf  synes  det  da  at  fremgaae,  at 
Josephus  har  betragtet  de  to  omhandlede  Benævnelser 
som  synonyme.  At  Benævnelsen  »Davids  Stad«  i  første 
Makkabæernes  Bog  jævnlig  forekommer  ved  Siden  af 
Jerusalem,  finder  sin  naturlige  Forklaring  i  Tijdsforhol- 
dene.  Den  nationale  Bevidsthed  var  i  Makkabæertiden 
vaagnet  med  overordentlig  Styrke,  og  netop  derfor  ind- 
skærpes det  atter  og  atter,  at  det  var  i  Jerusalem,  i 
selve  Davids  Stad,  at  Hedningerne  havde  sat  sig  fast 
og  dreve  deres  Uvæsen.  Det  sidstnævnte  Navn  skal  da 
netop  kalde  de  nationale  og  religiøse  Minder  levende 
frem  for  Bevidstheden.  Paa  Bigtigheden  af  denne  For- 
staaelse  kan  man,  som  det  hedder  i.  Begnekunsten, 
gjøre  omvendt  Prøve,  idet  nemlig  Josephus'  fuldkomne 
Fortielse  (udenfor  den  nysnævnte  reent  historiske  An- 
givelse) af  dette  Navn  peger  i  samme  Betning.  Ligesaa 
ivrig  som  Makkabæernes  Bog  er  for  at  kalde  de  gamle 
nationale  Minder  til  Live,  ligesaa  ivrig  er  Josephus  for 
at  dysse  dem  ned  og  bringe  dem  i  Forglemmelse,  fordi 
det  var  dem,  som  idelig  satte  Uro  i  hans  Landsmænd 
og  vakte  dem  til  Oprør  mod  Bornerne.     Derfor  bruger 


^)     TJfiixJtng    ovv    Jav'tStii    rovg   ' Is^iovaaCovi    i^     Iiooaolv/uov     ex^iaXon'    aip 

iavTou  jifjoai^yliotvae  tliv  niliv  (Åntlq.  VII,  3,  2).    Kort  iforvcien 

hedder    det:      ''Aioixodufniaa^    ru    ' Iffioao'/.v^uc    no?.tv    ctvrijv    Javiåou 

han  ikke  Navnet  Davids  Stad,  ligesom  han  undgaaer 
Zions  Navn,  thi  netop  til  disse  Navne  knyttede  alle 
Fortidens  stolte  Minder  og  Fremtidens  store  Forvent- 
ninger sig.  Havde  derimod  »Davids  Stad«  kun  været 
Localbetegnelse  for  et  bestemt  Kvarteer  i  Jerusalem, 
kunde  han  uden  Fare  have  nævnet  det,  og  det  vilde  i 
saa  Fald  være  høist  besynderligt,  at  han,  der  nævner 
saa  mange  Localiteter  i  Jerusalem,  slet  ikke  skulde 
komme  til  at  nævne  denne. 

I  nær  Sammenhæng  hermed  staaer  det  da,  at  Ud- 
trykket TTolig  Javid  kun  forekommer  een  Gang  i  det 
nye  Testamente,  nemlig  Luk.  2,4  og  11,  og  her  bruges 
det  hverken  for  at  betegne  Jerusalem  eller  noget  enkelt 
Kvarteer  i  samme,  men  derimod  en  ganske  anden  By, 
nemlig  Bethlehem.  Dette  tyder  da  ogsaa  paa,  at  Be- 
nævnelsen »Davids  Stad',  der  oprindelig  blev  givet  af 
David  til  den  af  ham  erobrede  Stad,  senere  gik  over 
til  at  blive  en  national-theokratisk  Betegnelse,  der  endog 
kunde  anvendes  paa  en  anden  By,  til  hvilken  der  ogsaa 
knyttede  sig  betydningsfulde  Minder  om  Stifteren  af 
det  nationale  Dynasti. 

Af  Nehemiæ  Bog  vil  der  ikke  kunne  ventes  Af- 
gjørelse  af  dette  Spørgsmaal  paa  Grund  af  de  ovenfor 
paaviste  store  Vanskeligheder  for  den  rette  Forstaaelse 
af  dette  Skrifts  righoldige  topographiske  Angivelser. 
Derimod  synes  det  at  fremgaae  af  Es.  22,  9  (»I  skulle 
see  Revnerne  i  Davids  Stad),  at  dette  Navn  maa  for- 
staaes  om  hele  Jerusalem,  og  end  klarere  fremgaaer 
dette  af  en  Udtalelse  i  den  anden  Krønikernes  Bog, 
som  synes  at  bringe  Lys  i  denne  Sag,  nemlig  2  Krøn. 
33,  14.     Det  fortælles  her,    at  Kong  Manasse  »byggede 

den  ydre  Mur  om  Davids  Stad,  Vest  for  Gihon  i  Dalen 
indtil  Fiskeporten  og  omkring  Ophel«.  Desværre  er 
der  atter  her  megen  Usikkerhed  i  Forstaaelsen  paa 
Grund  af  vort  manglende  Kjendskab  til  de  nævnte  Lo- 
caliteter,  og  navnlig  er  det  meget  omstridt,  hvor  Gihon 
i  Dalen  skal  søges.  Men  saa  meget  er  dog  utvilvsomt 
klart,  at  Manasse  byggede  den  ydre  Mur  om  Davids 
Stad.  Ved  denne  ydre  Mur  (niii^n  n'ain)  kan  ikke 
forstaaes  Andet  end  den  saakaldte  anden  Mur,  som  gik 
Nord  om  Byen,  thi  kun  her  var  der  en  dobbelt  Mur, 
saa  at  der  kan  tales  om  en  ydre  og  indre  Mur.  Denne 
anden  Mur  siges  ogsaa  at  være  opført  af  Ezechias 
(2  Krøn.  32,  5),  men  tilskrives  paa  nærværende  Sted 
Manasse,  uden  at  det  iøvrigt  oplyses,  hvorledes  For- 
holdet har  været  mellem  de  to  Kongers  Byggearbejder. 
Men  denne  anden  Mur  berører  aldeles  ikke  Sydøst- 
høien,  idet  den  gaaer  i  en  Bue  Nord  om  Byen.  Naar 
det  nu  i  anførte  Sted  siges,  at  denne  ydre  Mur  opførtes 
om  Davids  Stad,  da  fremgaaer  det  heraf,  at  »Davids 
Stad«  kan  ikke  have  ligget  paa  Sydosthøien  alene, 
heller  ikke  betegne  et  enkelt  Kvarteer  af  Byen,  men 
bruges  som  Udtryk  for  hele  Jerusalem,  altsaa  identisk 
med  dette  sidste  Navn. 

Maa  det  nu  indrømmes,  at  Benævnelsen  Davids 
Stad  navnlig  i  første  Makkabæernes  Bog  og  i  Nehemiæ 
Bog  benyttes  paa  en  saadan  Maade,  at  derved  kunde 
forstaaes  en  enkelt  Deel,  et  særligt  Kvarteer  af  Jeru- 
salem, saa  kan  der  dog  ikke  anføres  afgjørende  Beviser 
for,  at  delte  virkelig  forholder  sig  saaledes.  Derimod 
taler  2  Krøn.  33,  14  ligesom  Josephus  stærkt  imod 
denne  Opfattelse.     Med  god  Grund  fastholde  vi  da,  at 

Benævnelsen  Davids  Stad,  der  oprindelig  har  været 
synonym  med  Zion,  sammen  mod  dette  Navn  er  voxet 
og  er  kommen  til  at  omfatte  den  By,  som  David  op- 
byggede og  omgav  med  Mure,  og  derefter  er  blevet  det 
theokratiske  Navn  for  hele  Staden.  Men  saa  har  Davids 
Stad  saa  lidt  som  Zion  oprindelig  ligget  paa  Sydost- 
høien:  de  have  begge,  efter  hvad  ovenfor  er  paavist, 
oprindelig  ligget  paa  Sydvesthøien  og  ere  derfra  blevne 
udvidede  til  at  gjælde  om  hele  Jerusalem,  deri  ind- 
befattet ogsaa  Sydosthøien. 


Henved  ni  hundrede  Aar  efier,  at  David  havde 
erobret  den  stærke  Jebusiterborg  Zion,  gjort  Jerusalem 
til  sin  Hovedstad  og  opkaldt  den  efter  sig,  træffe  vi  en 
ny  Borg  i  Jerusalem,  en  stærk  Fæstning,  der  benævnes 
som  Akra  d.  e.  Borgen,  og  efter  sine  Opbyggere  og 
Indehavere  gjerne  kaldes  for  Syrernes  Akra.  Det 
var  nemlig  Kongerne  af  det  seleucidiske  Herskerhus  i 
Syrien,  der  havde  gjort  sig  til  Herrer  over  Jerusalem 
og  Palæstina  og  nu  af  al  Magt  arbeidede  paa  at  græ- 
cisere  Folket,  tilintetgjøre  den  israelitiske  Cultus  og 
istedenfor  indføre  det  græske  Hedenskab  med  dets 
mange  Guder  og  Gudesagn.  Disse  Forsøg  mødtes  af 
Jøderne  med  stiv  Trods  og  en  baade  national  og  reli- 
giøs Frihedsfølelse,  der  fremkaldte  en  Række  blodige 
Religionskampe,  af  hvilke  Makkabæernes  Bøger  og  Jo- 
sephus  i  sin  jødiske  Historie  har  givet  en  malende 
Skildring.  I  disse  Kampe  var  Makkabæernes  Helte- 
slægt Israels  Førere  imod  dets  Undertrykkere  og  ud- 
foldede herved   en  Kraft   og  et  Heltesind,    der  levende 

genkalder  Mindet  om  Hellas'  stolteste  Dage  i  Kampen 
mod  Persernes  uhyre  Overmagt.  For  nu  at  kue  det 
frihedselskende  og  religiøst  begeistrede  Folk  havde  de 
syriske  Konger  midt  inde  i  Jerusalem  ladet  opføre  hin 
ovenfor  nævnte  faste  Borg.  Denne  blev  anlagt  i  Aaret 
167  f.  Chr.  af  Antiochus  4  Epiphanes  i  Nærheden  af 
Templet  og  blev  i  høieste  Grad  besværlig  for  Jøderne, 
idet  nemlig  de  syriske  Tropper,  som  laa  i  Besætning 
her,  stadig  gjorde  Udfald  fra  Borgen  og  overfaldt  de 
jødiske  .Festskarer  paa  deres  Vandringer  til  og  fra 
Templet  og  dræbte  Mange  af  dem  (1  Makk.  I,  25-40). 
Da  Judas  Makkabæus  havde  indtaget  Jerusalem  og  for- 
drevet Syrerne  i  Aaret  164,  lykkedes  det  ham  ikke  at 
indtage  deres  Borg  (1  Makk.  4  og  6).  De  syriske  Tropper 
havde  her  et  blivende  fast  Tilholdssted,  hvorfra  de  til- 
føiede  Jøderne  stor  Skade,  og  som  tillige  tjente  de 
syriske  Feltherrer  til  et  fast  Støttepunkt  under  deres 
Krigstog  i  Judæa.  Ja  selv  da  Syrerne  vare  fordrevne 
fra  hele  Landet,  holdt  de  sig  endnu  i  to  faste  Punkter, 
nemlig  i  Borgen  Akra  i  Jerusalem  og  i  Fæstningen 
Bethzur  mellem  Jerusalem  og  Hebron.  Gjennem  Under- 
handlinger søge  Jøderne  at  komme  i  Besiddelse  af 
Borgen  og  at  faae  den  godvillig  rømmet,  men  ogsaa 
disse  mislykkes,  og  Akra  er  vedblivende  i  Syrernes 
Besiddelse.  Da  begynder  Makkabæeren  Jonathan  en 
ny  Beleiring  og  indeslutter  Akra  med  en  Mur,  hvorved 
al  Tilførsel  afskæres.  Paa  denne  Vis  lykkes  det  til- 
sidst  Simon  Makkabæus  at  udhungre  Besætningen,  saa 
at  denne  i  Aaret  141  f.  Chr.  nødes  til  at  overgive  sig 
(1  Makk.  13,  49),  og  nu  kommer  endelig  Borgen  i 
Jødernes  Besiddelse.      Men  saa  stor  var  Forbittrelsen 

og  saa  stor  var  Frygten  for.  at  den  atter  skulde  komme 
i  Fjendens  Besiddelse,  at  Simon  lod  hele  Borgen  ned- 
rive indtil  sidste  Sten,  ja  ikke  nok  hermed,  fik  han 
Folket  overtalt  til  med  stort  Arbeide  at  sløife  og  bort- 
tage den  Høi  eller  Bjergknude,  hvorpaa  Akra  havde 
været  opført.  I  tre  Aar  varede  dette  strænge  Arbeide, 
men  da  var  ogsaa  Klippehøien  ganske  borttagen,  og 
Stedet  blevet  jævn  Mark,  saa  at  fra  nu  af  Templet  med 
sine  stærke  Fæstningsværker  ragede  op  over  det  og 
beherskede  det'). 

Ligesom  Navnet  paa  den  ældre  Borg,  Zion.  efter- 
haanden  havde  udvidet  sig  over  hele  Byen  og  var 
bleven  den  theokratiske  Benævnelse  for  Jerusalem,  saa- 
ledes  udvides  ogsaa  Navnet  paa  den  yngre  Borg,  Akra. 
og  kommer  til  at  omfatte  hele  Understaden,  i  hvilken 
hin  Borg  var  beliggende.  .losephus  bruger  Navnet  Akra 
snart  for  at  betegne  Borgen,  snart  for  at  betegne 
Understaden  -).  og  har  derved  givet  Anledning  til  meget 
Vilderede  og  mange  Misforstaaelser. 

Hverken  Josephus  eller  Makkabæerbøgerne  angiver 
med  Bestemthed,  hvor  hin  Borg  laa,  og  man  er  derfor 
henvist  til  at  uddrage  Slutninger  af  Beskrivelserne  paa 
de  Steder,  hvor  den  nævnes.  Da  nu  disse  Slutninger 
kunne  drages  i  forskjellig  Retning,  og  da  Uklarheden 
øges  ikke  lidet  ved  hin  dobbelte  Benævnelse  hos  Jo- 
sephus, vil  det  kunne  forstaaes,  at  Spørgsmaalet  om 
Borgen  Akras  Beliggenhed  i  lang  Tid  har  været  et  af 
de  mest  omstridte  blandt  Jerusalems  Topographer. 


1)   Jos.  Ant.  XII  et  Xill,  cfr.  1  Makk. 

*)     Josephus   de   bello  judaico   I,  1,   4    {tovro  di   tov   aottm;  TO   uioo; 
^ yly.oa  y.tx'/.rTai)   IDld.   »  ,  6,    1    {^xctrtX/t   ri/v  '.Ay.Qttv'.   aorij  åi   >;i'  »/  xaTvi 

Det  fremgaaer  med  tilstrækkelig  Klarhed  af  Be- 
skrivelserne, at  Borgen  Akra  laa  i  Understaden,  som 
fik  Navn  efter  den.  og  i  Nærheden  af  Templet.  Den 
kan  altsaa  ikke  søges  paa  S.  V.  Høien,  hvor  Jebusiter- 
borgen  Zion  laa ,  men  Understaden  selv  er  af  saa  vid 
Udstrækning,,  at  der  her  er  tilstrækkelig  Tumleplads  for 
de  forskjellige  Hypotheser.  Den  amerikanske  Professor 
Robinson,  som  ved  sine  kritiske  Undersøgelser  har 
brudt  Vei  for  en  videnskabelig  Behandling  af  Jeru- 
salems Topographi,  henlægger  Borgen  Akra  paa  den 
nordvestlige  Høi  i  Nærheden  af  den  nuværende  Kirke 
over  Golgatha  og  Graven,  idet  han  ikke  lader  Tyropøon- 
dalen  gaae  i  lige  Linie  fra  Nord  til  Syd,  men  derimod 
i  en  Bue  fra  Vest  til  Syd.  Denne  Opfattelse  fastholdes 
endnu  stedse  af  den  engelske  Kaptain  Warren  saavel 
i  »The  recovery  of  Jerusalem^  (1871)  som  i  hans 
senere  Arbeide:  '>The  temple  or  the  tomb«  (1880). 
Foruden  andre  vægtige  Grunde  vil  herimod  kunne  ind- 
vendes, at  Akraborgen  kommer  til  at  ligge  for  langt 
borte  fra  Templet,  i  hvis  umiddelbare  Nærhed  den 
ifølge  Josephus  maa  søges.  Andre  Forskere  have  der- 
for villet  henlægge  den  Nord  for  Tempelpladsen,  hvor 
senere  Borgen  Antonia  opførtes.  Men  herimod  strider 
nu  atter,  at  Terrainet  her,  som  det  kan  sees  endnu 
den  Dag  idag,  rager  altfor  høit  op  over  Tempelpladsen, 
medens  Josephus  udtrykkehg  meddeler,  at  Simon  Makka- 
bæus  lod  hele  Høien  eller  Klippen  borttage,  saa  at  den 
blev  lavere  end  Templet.  Øst  og  Vest  for  Tempel- 
pladsen kan  hin  Borg  heller  ikke  have  ligget,  thi  her 
bliver  ingen  Plads  til  den,  idet  Sidedalene  nærme  sig 
altfor    stærkt.      Tilbage    bliver    da    kun    Sydsiden    af 

Tempelpladsen,  og  her  har  Syrernes  Akra  utvivlsomt 
været  opført').  Da  det  senere  ganske  blev  sløifet, 
ja  endog  Klippehøien,  hvorpaa  Borgen  var  bygget, 
borttaget,  vil  man  nn  forgæves  søge  efter  nogetsomhelst 
Spor  af  den.  Muligvis  er  Pladsen  senere  bleven  draget 
ind  med  i  Herodes'  storartede  Byggeforetagender  paa 
Tempelbjerget  og  blevet  skjult  under  hans  Udvidelse 
af  Tempelpladsen  mod  Syd.  I  saa  Fald  maatte  Akras 
Sted  søges  under  den  nuværende  Haramplads ;  dog 
kunde  den  ogsaa  have  ligget  noget  sydligere  paa  den 
Høi,  der  gjerne  kaldes  Ophel,  og  som  nu  henligger 
ubeboet  udenfor  den  nuværende  Stads  Mure.  Herfra 
udvidedes  Navnet  Akra  til  at  betegne  hele  Understaden. 
Naar  man  nu  fastholder  Zion  paa  S.  V.  Høien 
(senere  anvendt  som  theokratisk  Benævnelse  for  hele 
Staden)  Akra  paa  S.  O.  Høien  (Navnet  udvidet  til  at 
omfatte  hele  Understaden)  og  endelig  Moria  eller 
Tempelbjerget,  saa  vilde  herved  være  vundet  tre  faste 
Udgangspunkter  for  Undersøgelsen,  ud  fra  hvilke  man 
efterhaanden  vilde  kunne  bestemme  en  Række  andre 
Punkter  i  Jerusalems  Topographi.  Men  ulykkeligvis 
bryder  her  den  nye  Zionshypothese  ind  og  kuldkaster 
Alt,  idet  den  vil  gjøre  heelt  nye  Synspunkter  gjældende. 
Den  opstiller  nemlig  den  dristige  Paastand,  at  Syrernes 
Akra  er  identisk  med  Jebusiterborgen  Zion,  og  da  nu 
hin  laa  paa  S.  O.  Høien,  er  det  hermed  givet,  at  ogsaa 
Zion  laa  paa  S.  O.  Høien.  Ja  netop  her  søger  den 
sit  egentlige  Hovedbevis  for  Rigtigheden  af  sin  Op- 
dagelse, at  Zion  ikke  har  ligget  paa  S.  V.  Høien,  som 


';    Den  nærmere  Bevisførelse  findes  hos  F.  Spiesz  (Das  Jeru- 
salem des  Josephus.  1881.  S.  39  ffg.). 

hidtil  almindelig  antaget.  Denne  Paastand,  at  Zion- 
borgen  og  Akraborgen  skulle  være  identiske,  hviler  dog 
mere  paa  en  stærk  subjecliv  Overbevisning  om,  at  det 
maa  forholde  sig  saaledes,  end  paa  egentlig  afgjørende 
Bevisgrunde.  Man  beraaber  sig  paa,  at  da  begge  om- 
tales som  næsten  uindtagelige  Borge,  er  det  rimeligt, 
at  de  maae  være  identiske,  og  finder  bestemt  Vished 
deri,  at  Josephus  omtaler  begge  Borge  under  Benæv- 
nelsen i)  axQa. 

Ingen  af  disse  Grunde  vil  dog  kunne  staae  for  en 
nærmere  Prøvelse.  En  Stad,  der  er  bygget  paa  et  saa 
stærkt  couperet  Terræn  som  Jerusalem,  vil  nemlig 
kunne  afgive  forskjellige  Punkter,  paa  hvilke  der  kan 
opføres  stærke  Borge,  og  vi  skulle  strax  see,  at  der 
virkelig  til  forskjellige  Tider  har  været  opført  forskjel- 
lige Borge  i  Jerusalem  alt  efter  de  ændrede  Tidsvilkaar. 
Og  naar  Josephus  betegner  saavel  Zionsborgen  som 
Syrernes  Akra  som  ?;  axQa,  da  ligger  heri  heller  intet 
Bevis,  thi  dette  Udtryk,  der  betyder  »Borgen«,  bruges 
af  Josephus  baade  som  nomen  appellativum  og  som 
nomen  proi)rium.  Ligesaa  urigtigt  som  det  vilde  være, 
om  en  fremmed  Historieskriver,  der  aldrig  havde  været 
i  Kjøbenhavn,  vilde  holde  for,  at  det  af  Biskop  Absalon 
opførte  »Kastel«  laa  paa  samme  Sted  som  Stadens  nu- 
værende Kastel  —  ligesaa  urigtigt  er  det  at  mene,  at 
Zions  Borg  og  Syrernes  Akra  maa  have  ligget  paa 
samme  Sted,  fordi  de  begge  føre  Navnet  Borgen« 
('AyQu).  Dette  vil  bedst  sees  deraf,  at  Josephus  bruger 
Benævnelsen  t]  axQa,  Borgen,  endnu  i  Fortællingeii  om 
Jerusalems  Ødelæggelse  ved  Romerne,  altsaa  paa  en 
Tid,   da  der  ikke  længer  existerede   det  ringeste  Spor 

af  Syrernes  Akra.  Han  beretter  nemlig,  at  da  Templet 
og  Understaden  allerede  vare  i  Romernes  Magt,  trak 
de  jødiske  Førere  sig  i  deres  Fortvivlelse  tilbage  dg 
Tt}v  axQar^),  og  hermed  menes  Herodes'  Borg  med 
de  tre  kæmpemæssige  Taarne,  som  laa  paa  Nord- 
randen af  S.  V.  Høien,  rimeligvis  paa  samme  Sted, 
hvor  det  gamle  Zion  havde  ligget.  Det  fremgaaer 
heraf,  at  Josephus  bruger  Navnet  Akra  (/;  axQa)  om 
forskjellige  Localiteter  efter  de  forskjellige  Tidsperioder, 
hvorom  han  taler.  Naar  han  taler  om  Davids  Erobring, 
forstaaer  han  ved  Akra  Zion  eller  S.  V.  Høien  —  naar 
han  taler  om  Makkabæernes  Kampe,  forstaaer  han  ved 
Akra  Borgen  paa  S.  O.  Høien  tæt  ved  Templet  —  og 
endehg  naar  han  fortæller  om  Jerusalems  Erobring  af 
Romerne,  forstaaer  han  ved  Akra  Herodes'  Borg  og 
Kæmpetaarnene  oppe  paa  S.  V.  Høien.  Man  maa 
nemlig  stadig  erindre,  at  Josephus  skriver  til  Under- 
holdning og  Oplysning  for  den  græskromerske  Læse- 
verden, der  aldrig  havde  seet  Jerusalem,  og  som  han 
derfor  ikke  vilde  trætte  med  en  Redegjørelse  for,  paa 
hvilke  Punkter  de  forskjellige  Borge  til  forskjellige  Tider 
havde  ligget.  Han  kalder  dem  derfor  allesammen  for 
Akra  d.  e.  Borgen.  Havde  Josephus  havt  den  ringeste 
Anelse  om,  hvilke  vigtige  Interesser  en  senere  Tid 
vilde  knytte  til  Jerusalem,  og  at  de  Lærde  endnu  efter 
et  Par  Aartusinders  Forløb  vilde  gjøre  hans  Beskrivelse 
til  Gjenstand  for  de  omhyggeligste  Undersøgelser,  da 
skulde  han  vel  have  beflittet  sig  paa  større  Udførlighed 
og  Tydelighed.      Alligevel    har  han   dog  altid   givet  et 


')     De  bello   Judaico  VI  Cap.  8:    Twf  åi  aiaaiaarZtv  ol  flir  unty 
)jdii  r»ji    noXiv  uvt'/ii){iiivv   rov  nixovi  dg  tijv  "jlxqcev. 
H    Scharling,  Eoisestudier.  17 


r(i);fOTE,' 

Par  Fingerpeg,  som  fortjene  at  paaagtes.  Han  med- 
deler, som  ovenfor  er  paavist,  at  Davids  Borg  {(pQovQiov) 
eller  Zion  laa  der,  hvor  paa  hans  Tid  Overstaden  laa 
d.  e.  paa  S.  V.  Høien  —  og  andensteds  meddeler  han 
i  Forbigaaende,  at  Syrerne  byggede  deres  Akra  i  Under- 
staden '),  hvormed  han  synes  at  ville  adskille  det  fra 
et  andet  Akra,  nemlig  Davids  og  senere  hen  Herodes' 
Borg,  som  laa  i  Overstaden  -)•  I  Sammenhæng  hermed 
kan  bemærkes,  at  Septuaginta  gjengiver  Millo,  en  stærk 
Befæstning  i  eller  ved  Zion,  ved  /)  axQa  (2  Sam.  5,  9. 
1  Kong.  11,  27),  hvad  der  tjener  til  Bekræftelse  af  vor 
Paastand,  at  Navnet  Akra  bruges  som  Fællesnavn  til 
Betegnelse  af  forskjellige  Localiteter. 

Men  heraf  følger,  at  det  paa  ingen  Maade  gaaer 
an  at  læse  Josephus  saaledes,  at  man  overalt  forstaaer 
Akra  om  den  samme  Borg,  nemlig  Syrernes  Akra. 
Tværtimod  bliver  Navnet  Akra  hos  Josephus  og  i  Sep- 
tuaginta at  forstaae  om  forskjellige  Borge  i  Henhold  til 
de  forskjellige  Tider,  hvorom  Talen  er.  Fremfor  Alt 
maa  man  ikke  oversee,  at  der  her  er  Tale  om  en 
meget  lang  Tidsperiode,  en  Periode  af  over  et  Aar- 
tusind,  nemlig  Tiden  fra  Jerusalems  Erobring  af  David 
indtil  dens  Erobring  og  Ødelæggelse  af  Romerne.  I 
denne  lange  Tid  var  Staden  underkastet  en  Række 
vexlende  Skæbner:  den  voxede  op  til  at  blive  en 
Pragtstad  med  architektoniske  Mesterværker  af  første 
Rang,  blev  beleiret,  ødelagt  og  opbygget  paa  Ny. 
Kommer    nu    hertil    det   bjergfulde    Terræn,    hvorpaa 


')      Ti|i'    £1    ri]    xdrc)    nh'/.ii    i'ixiidoiiijiiey   u/.nitr    (AlltlCJ.    XII,    O,    4). 

-)    Jvfr.  G.  Gatt,   Hatte  Jerusalem  eine  oder  mehrere  Akra  ge- 
nannte  BurgeaV     (Deutsche  Paliistiiia-Zeilschrift  1887). 

Staden  er  bygget,  vil  det  kunne  forstaaos.  at  Tyngde- 
punktet for  Stadens  Forsvar  til  forskjellige  Tider  blev 
henlagt  paa  forskjellige  Steder.  Vi  kunne  anføre  sex 
eller  syv  Borge,  som  deels  kunne  benævnes  deels  virke- 
lig benævnes  Akra.  Først  den  ældste  Borg,  Jebusiter- 
borgen  Zion,  der  laa  paa  S.  V.  Høien,  dernæst  det 
nysnævnte  Millo,  som  David  (eller  Salomo?  1  Kong. 
11,  27)  opførte,  hvis  Beskaffenhed  ikke  er  kjendt,  men 
som  synes  at  have  været  en  stærk  Befæstning  i  eller 
ved  Zion.  Senere  høre  vi  tale  om  en  Borg  (nn'^n)  tæt 
ved  Templet  (Neh.  2,  8),  rimeligvis  paa  Nordsiden  af 
det.  Det  er  vistnok  den  samme,  som  Josephus  omtaler 
i  Makkabæertiden  under  Navnet  Baris  (Antiq.  XIII,  11,  2). 
Dernæst  have  vi  det  meget  omtalte  Syrernes  Akra,  der 
laa  i  Understaden  Syd  for  Templet  og  blev  ganske 
ødelagt  og  sløifet  af  Jøderne  i  Aaret  141  f.  Chr.  Hos 
Josephus  og  i  det  nye  Testamente  mode  vi  Borgen 
Antonia  paa  Nordsiden  af  Templet,  opfort  af  Kong 
Herodes,  rimehgvis  paa  Grundlag  af  det  ældre  Baris. 
Endelig  Herodes"  paladsagtige  Borg,  af  Josephus  kaldet 
(fQovQtoi  eller  ay.Qa,  oppe  paa  S.  V.  Høien,  muligvis 
paa  samme  Sted,  hvor  den  gamle  Zionsborg  havde 
ligget.  Hertil  kan  endnu  henregnes  de  mærkelige  Mur- 
levninger, som  ere  komne  for  Dagens  Lys  ved  de 
seneste  Udgravninger  i  Jerusalem  lige  bagved  den  hel- 
lige Gravs  Kirke,  og  hvorom  den  sagkyndige  Baurath 
Schick  mener,  at  de  ere  Levninger  af  en  Borg  eller  et 
-  Kastel,  hvilket  det  dog  endnu  ikke  er  lykkedes  at  finde 
omtalt  hos  Josephus  eller  nogen  anden  Oldtidsforfatter. 
Overfor  saamange  Borge  og  Fæstninger  vil  den 
nye    Zionhypothese    neppe    kunne    holde    Stand.     Den 

17* 

søger  sit  Hovedbevis  i  den  paastaaede  Identitet  af 
Zionsborgen  og  Syrernes  Akra.  Denne  maa  opgives, 
naar  det  eftervises,  at  Akra  bruges  som  Betegnelse  for 
forskjellige  Borge,  hvortil  endydermere  kommer  Josephus' 
Meddelelse,  at  Zionsborgen  laa  i  Overstaden  (de  bello 
jud.  V.  4,  1),  Syrernes  Akra  derimod  i  Understaden 
(Antiq.  12,  5,  4).  Ganske  vist  kan  der  indvendes  mod 
den  ældre  Zionhypothese,  at  den  kun  har  hin  enkelte 
Udtalelse  hos  Josephus  samt  den  christelige  Tradition 
at  beraabe  sig  paa,  men  derimod  ingen  bestemt  og 
klar  Udtalelse  i  det  gamle  Testamente.  Dette  maa  ind- 
rømmes, men  disse  Vidnesbyrd  maa  vel  staae  ved  Magt, 
saalænge  ikke  stærkere  Vidnesbyrd  kunne  fremføres, 
der  tale  bestemt  i  modsat  Betning,  saa  meget  mere, 
som  de  have  en  god  Støtte  i  Terrænets  naturlige  Be- 
skaffenhed. Ogsaa  maa  det  ikke  tabes  af  Syne,  at  har 
den  ældre  Zionhypothese  kun  Josephus  og  den  christe- 
Hge  Tradition  at  støtte  sig  til,  saa  har  den  nye  Zion- 
hypothsse  slet  intet  fast  at  støtte  sig  til,  men  hviler 
kun  paa  en  Bække  Combinationer.  Flere  have  udtalt, 
at  nye  Udgravninger  i  Jerusalem,  navnlig  paa  Haram- 
pladsen,  muligvis  kunne  bringe  nyt  Materiale  frem  og 
derved  bringe  klarere  Lys  i  denne  Sag,  men  vi  dele 
ikke  dette  Haab.  Saadanne  Udgravninger  ville  kunne 
bringe  værdifulde  Oplysninger  om  Kilder  og  Vandløb, 
Mure  og  Porte,  Paladser  og  Pragtbygninger,  og  mange 
andre  interessante  Punkter  i  Jerusalems  Topographi, 
men  Zionspørgsmaalet  ligger  altfor  langt  borte,  i  en 
altfor  fjern  Oldtid,  til  at  derom  tør  kunne  ventes  nye 
Oplysninger.  Men  hvad  der  alt  er  fremkommet,  vil 
være  tilstrækkelig  til  at  sikkre  os  Zions  Beliggenhed. 

Kommer  hertil  Akra,  hvis  Behggenhad  vel  ogsaa  kan 
betragtes  som  sikkret,  samt  Moria  eller  Tempelbjerget, 
hvis  Beliggenhed  er  sikkret  ved  den  nuværende  Haram- 
plads,  og  endelig  Bezetha,  saa  er  herved  vundet  tre 
eller  fire  faste  Udgangspunkter,  der  ville  kunne  lægges 
til  Grund  for  en  videnskabelig  Behandling  af  Jerusa- 
lems Topographi  i  Oldtiden. 


Efterskrift. 


Ovenstaaende  Afhandling  fremkom  oprindelig  i  et 
Universitetsprogram  ved  Reformationsfesten  1890.  Efter 
den  Tid  er  der  her  i  Landet  fremkommet  tre  Udtalelser 
fra  Mænd,  som  Alle  udtale  sig  varmt  for  den  nye  Zion- 
Hypothese  og  erklære  den  traditionelle  Henlæggelse  af 
Zion  paa  Sydvesthøien  for  uholdbar.  Disse  Udtalelser 
hidrøre  fra  Prof.  Dr.  Theol.  F.Buhl,  Pastor  C.  Krohn 
og  Kammerherre  C.  v.  Krogh.  Til  alle  tre  lUænd 
staaer  jeg  i  et  venskabeligt  Forhold,  hvad  særlig  gjælder 
om  den  Førstnævnte,  min  tidligere  Collega  ved  Uni- 
versitetet og  Reisefælle  i  Palæstina.  Jeg  maa  beklage, 
at  medens  vi  i  andre  Punkter  havde  den  samme  Op- 
fattelse af  forskjellige  Punkter  vedrørende  Palæstinas 
Geographi  og  Topographi,  lykkedes  det  os  ikke  at 
komme  til  Enighed  om  Zionspørgsmaalet,  som  ret 
egentlig  er  Nøglen  til  Jerusalems  Topographi  i  Oldtiden. 

I  Fortalen  til  sin  »Palæstinas  Geographi«,  som  ud- 
kom en  Maaneds  Tid  efter  min  Afhandling,  afviser 
Prof.  Buhl  kort  den  Opfattelse,  jeg  har  gjort  gjældende, 

Og  erklærer,  at  den  nye  Zionhypothese  er  uigjendrive- 
lig  og  for  alle  Tider  har  seiret.  Imidlertid  indlader 
han  sig  ikke  paa  nogen  Gjendrivelse,  hvortil  der  ikke 
var  levnet  ham  Tid,  men  nøies  med  at  henvise  til 
1.  Makk.  1.  33  som  et  afgjørende  Hovedsted.  Senere 
har  han  tilføiet  en  kort  Udtalelse  i  Theol.  Tidsskrift 
1891  S.  80^82. 

Prof.  Buhl  mener,  at  man  kan  afgjøre  Spørgs- 
maalet  ad  reen  sproglig -literær  Vei.  Han  finder,  at 
allerede  Udtrykket  nn^i'c,  hvormed  Zion  benævnes  i 
2  Sam.  5,  7,  er  afgjørende,  th]  dette  Ord  skal  betegne 
en  trang  Klippeborg  og  ikke  en  Fæstning  af  større  Om- 
fang. Men  det  er  umuligt  at  afgjøre  topographiske  Strids- 
spørgsmaal  ved  Hjælp  af  Ordenes  rent  sproglige  Betyd- 
ning. Hertil  vexle  Ord  og  Navne  altfor  meget,  jvfr.  hvad 
ovenfor  (S.  213)  er  bemærket  om  Udtrykket  Zions  Borg. 
Naar  saaledes  Josephus  benævner  Nedrebyen  som 
Akra,  da  vidner  dette  noksom  om,  hvorlidet  man  tør 
bygge  paa  Ordenes  rent  sproglige  Betydning.  Hertil 
kommer,  at  Septuaginta  i  2  Sam.  5,  7  ikke  gjengiver 
n~^3:^  ved  axQa,  som  nærmest  maatte  betegne  en 
Klippeborg,  men  derimod  ved  nsQioxr],  en  Indhegning 
eller  Fæstning  af  større  Omfang,  medens  derimod  Navnet 
Millo  gjengives  ved  axQa.  Af  Ordet  n"^i'52  kan  altsaa 
Intet  sluttes  med  Hensyn  til  Zions  Beliggenhed. 

Dernæst  paaberaaber  Prof.  Buhl  sig  1  Makk.  1,  33 
som  et  aldeles  afgjørende  Sted.  En  nærmere  Under- 
søgelse af  dette  Sted  vil  dog  overtyde  om,  at  der  her 
foreligger  et  unøiagtigt  Udtryk,  hvad  der  ikke  kan  undre 
hos  en  Forfatter,  som  fører  en  bred  Krønikestil,  og  at 
derfor  ingen   Bevisførelse   kan  bygges   paa   dette  Sted. 

Den  rette  Forstaaelse  fremkommer  først  ved  at  sammen- 
stille det  omhandlede  Sted  med  den  supplerende  Med- 
delelse hos  Josephus  (Antiq.  XIII,  6).  Heraf  fremgaaer, 
at  Ordene  i,  1  Makk.  1,33  kun  kunne  forstaaes  saaledes, 
at  Syrerne  byggede  en  fast  Borg  i  Davids  Stad  —  eller 
med  andre  Ord:  de  nedreve  først  Murene  om  Jerusa- 
lem, saa  at  det  blev  en  aaben  By,  og  opførte  dernæst 
en  stærk  Fæstning  inde  i  Staden,  i  hvilken  der  blev 
lagt  en  Besætning  af  syriske  Tropper.  Jvfr.  mine  Be- 
mærkninger herom  i  Theol.  Tidsskrift  f.  1890  S.  603  fig. 

Naar  endelig  Prof.  Buhl  holder  for,  at  Sydvesthøien 
var  altfor  rummelig  til  at  kunne  forsvares  af  Jebusiter- 
stammen  —  da  er  ogsaa  denne  Slutning  uholdbar, 
efterdi  vi  Intet  vide  og  Intet  kunne  vide  om  Jebusiter- 
stammens  Størrelse  paa  Davids  Tid.  Tilmed  tyder 
Spotteordet  om  de  Blinde  og  Lamme  (2  Sam.  5,  6)  paa, 
at  den  rummehge  Fæstning  paa  Grund  af  sine  faste 
Mure  og  sin  stærke  Beliggenhed  kunde  forsvares  af  en 
forholdsvis  svag  eller  ringe  Besætning. 

—  Dernæst  har  Pastor  Krohn  i  en  lille  Afhand- 
ling om  Jebus  og  Jebusiterne  (Theol.  Tidsskrift  1892, 
S.  331  flg.)  med  stor  Bestemthed  udtalt  sig  til  Fordel  for 
den  nye  Zionhypothese.  Pastor  Krohn  har  i  en  Række 
Aar  flittig  syslet  med  Studiet  af  Jerusalems  Topographi, 
men  han  har,  saavidt  mig  bekjendt,  aldrig  været  i 
Jerusalem,  og  et  Selvsyn  er  her  i  høi  Grad  nødvendigt 
forat  fælde  en  afgjørende  Dom.  Han  vilde  næppe  med 
saa  afgjørende  Sikkerhed  have  erklæret,  at  >kun  Syd- 
osthøien  kunde  være  en  uindtagelig  Fæstning,  hvilken 
efter  Jebusiternes  Spottetale  Lamme  og  Bhnde  kunde 
forsvare    (anf.  St.  S.  339),  hvis  han  havde  været  i  Jeru- 

salem.  Enhver,  som  har  havt  LeiUghed  til  at  tage 
Jerusalems  Bjerge  i  Øiesyii,  og  som  ikke  forinden  er 
hildet  i  en  forudfattet  Mening,  vil  ansee  Sydvesthøien 
for  den  stærkeste  af  Høiene  —  som  det  da  ogsaa  er 
bekjendt  nok,  at  ved  Romernes  Erobring  laa  netop  den 
stærkeste  Deel  af  Befæstningen  heroppe,  hvilken  Jo- 
sephus  derfor  benævner  Akra. 

Pastor  Krohn  støtter  sig  fornemmelig  paa  Josva  15, 
7— S  og  18,  16  og  mener  i  disse  Steder  at  have  fundet 
det  historiske  Fundament,  som  Hypothesen  hidtil  har 
savnet.  »Bjerget«,  som  her  omtales  uden  Navne-Angivelse, 
skal  nemlig  være  Sydvesthøien,  hvoraf  da  nødvendig 
følger,  at  Sydosthøien  maa  være  Zion,  og  at  Sydvest- 
høien intet  Navn  har  havt.  Denne  Fortolkning  er 
imidlertid  umulig,  thi  det  fremgaaer  med  tilstrækkelig 
Klarhed  af  Texten,  at  det  omhandlede  »Bjerg«  hggerVest 
for  Hinnomsdalen ,  og  Stedet  giver  os  altsaa  ingen 
Oplysninger  om  Zions  Beliggenhed,  følgelig  heller  intet 
historisk  Fundament  for  den  nye  Hypothese. 

Endelig  har  ogsaa  Kammerherre  v.  Krogh  afgivet 
et  bestemt  Votum  til  Gunst  for  den  nye  Zionhypothese. 
Efter  allerede  tidligere  i  en  Reiseskildring  fra  Orienten 
(1889)  at  have  fremsat  den,  har  han  senere  hævdet  den 
i  de  allerbestemteste  Udtryk  i  en  saakaldet  >  Mod- 
indsigelse <  i  Berl.  Tid.  f.  23.  Februar  1892,  fremkaldt 
ved  en  tidligere  Udtalelse  sammesteds  af  mig.  Han 
fremfører  imidlertid  ikke  nye  Beviser,  men  henholder 
sig  til,  hvad  alt  tidligere  er  fremsat  om  denne  Sag 
og  beraaber  sig  fornemmelig  paa,  at  de  nye  Theo- 
rier  harmonere  langt  bedre  med  Udtalelserne  i  Biblen«. 
Denne    Overensstemmelse    er    imidlertid    kun    tilsyne- 

ladende  og  beroer  paa  en  Illusion.  Da  den  hellige 
Skrift  ikke  giver  en  samlet  Beskrivelse  af  Jerusalem, 
men  kun  nævner  spredte  Localileter  uden  Angivelse  af 
deres  Beliggenhed,  vil  man  uden  Vanskelighed  kunne 
tegne  et  Kort  over  det  gamle  Jerusalem  og  efter  Behag 
angive  Pladsen  for  de  enkelte  Localiteter  —  men  deraf 
følger  paa  ingen  Maade,  at  et  saadant  Kort  ogsaa  er 
rigtigt.  Spørgsmaalet  bliver,  om  der  kan  angives 
enkelte  faste  Punkter,  som  kunne  tjene  til  Udgangs- 
punkter, men  det  er  netop  saadanne,  det  skorter  paa 
—  og  de  smukke  Kort  over  Jerusalem,  der  saa  nøiagtig 
fastsætte  alle  Enkeltheder  og  siges  at  passe  saa  godt 
med  Bibelen,  blive  altsaa  til  blotte  Phantasibilleder. 

Alle  de  tre  nævnte  Forfattere  ere  imidlertid  enige 
om  at  •  kunne  paavise  i  al  Fald  eet  saadant  fast  Ud- 
gangspunkt, hvilket  da  skal  danne  det  historiske  Fun- 
dament for  den  nye  Zionstheori  —  det  er  Siloahkanalen. 
Denne  antage  de  nemlig  ganske  bestemt  for  at  være 
den  af  Kong  Ezechias  anlagte  Vandledning  gjennem 
Klippen,  hvoraf  altsaa  følger,  at  Mariakilden  er  den 
samme  som  Gihonkilden,  og  Davids  Stad  bliver  Sydost- 
høien.  Det  er  imidlertid  ovenfor  (S.  142)  bleven  paa- 
vist,  at  Siloahkanalen  Intet  har  havt  at  gjøre  med 
Befæstningen,  efterdi  begge  dens  Endepunkter  laa  uden- 
for Murene  —  at  den  følgelig  ikke  kan  være  den  af 
Kong  Ezechias  anlagte  Vandledning  —  og  at  følgelig 
Mariakilden  ikke  kan  være  Gihonkilden. 

Endelig  søger  man  et  Bevis  for  den  nye  Zion- 
hypotheses  Rigtighed  i  den  store  Tilslutning,  som  den 
i  kort  Tid  har  faaet.  Ogsaa  dette  er  imidlertid  en 
Feilslutning.    Nve  Theorier,  der  fremsættes  med  Talent 


266 

og  Skarpsindighed  og  med  stor  Sikkerhed,  vinde  hurtig 
Tiiskitning,  uanseet  om  de  ere  riglige  eller  falske  — 
det  Nye  har  altid  en  betagende  Magt  over  Sindene. 
Men  kun  altfor  ofte  gaaer  det  med  de  Opsigt  vækkende 
Theorier  som  med  Lavinerne:  de  begynde  som  en  Sne- 
bold, samle  hurtig  store  Masser  om  sig,  styrte  frem 
med  Bulder  og  Brag.  rive  Alt  med  sig  og  forsvinde  til- 
sidst  i  en  Afgrund  —  saa  hører  man  ikke  mere  til  dem. 
Den  nye  Zionhypothese  har  ved  Siden  af  alle  sine 
formentlige  Fortrin  den  væsentlige  Grundmangel,  at 
den  savner  et  fast  historisk  Grundlag.  Den  er  tilmed 
i  Strid'  saavel  med  en  uhildet  Betragtning  af  de  natur- 
lige Terrænforhold  som  med  Traditionen,  hvilken  vi 
kunne  følge  heelt  op  til  Christi  Tid.  Ganske  vist  er 
den  første  af  overveiende  subjectiv  Art,  og  Traditionen 
kan  være  bleven  forvansket:  disse  Muligheder  maa  ind- 
rømmes. Ikke  desmindre  have  begge  i  Forening  en 
saadan  Styrke,  at  der  for  at  omstyrte  deres  Beviskraft 
kræves  et  stærkt  og  afgjørende  Bevis  i  modsat  Retning 
—  og  et  saadant  har  den  nye  Zionhypothese  ikke  for- 
maaet  at  fremføre.  Man  kan  derfor  med  fuld  Føie 
sige,  at  den  gamle  Tradition,  der  henlægger  Zion  paa 
Sydvesthøien,  er  saa  vel  støttet,  at  der  ingen  Grund  er 
til  at  opgive  den. 


VIII. 
To  Prophetstæder. 

Tekoa  02  Ana  tot. 


t)  erusalem  er  Prophetstaden,  i  den  talede  og  virkede 
de  store  Propheter,  i  den  maatte  man  blive  navnkundig 
forat  gjælde  som  Prophet  (jvfr.  Joh.  7,  4 — 5 :  Jesu 
Brødre  opfordre  ham  til  at  drage  til  Jerusalem  ved 
Festen  forat  vinde  et  Navn  som  Prophet),  og  det  var 
endelig  Staden,  som  havde  tiltaget  sig  det  Privilegium 
at  slaae  Propheterne  ihjel  for  bagefter  at  reise  præg- 
tige Gravminder  for  dem  (Luk.  13,  33.  Matth.  23,  28). 
Men  Propheterne  selv  vare  ikke  fødte  og  opvoxede  i 
Jerusalem,  de  vare  ikke  Hovedstadsbørn,  men  havde 
gjerne  tilbragt  deres  Barndom  og  Ungdom  i  en  eller 
anden  stille  Bjergdal  ude  paa  Landet,  hvor  Aanden  i 
Stilhed  og  Ro  kunde  modnes  til  den  store  Livsgjerning, 
saaledes  som  det  jo  ogsaa  var  Tilfældet  med  Christus 
selv.  Tvende  saadanne  Prophetstæder,  d.  e.  Byer,  som 
have  opfostret  Propheter,  og  hvis  Navne  for  alle  Tider 
ere  blevne  knyttede  til  disse,  besøgte  jeg  i  Jerusalems 
Omegn,  nemlig  Tekoa,  hvorfra  Propheten  Amos  var, 
og  Ana  tot,  Jeremias"  Fødeby.  Navnene  ere  endnu 
bevarede  og  let  gjenkjendelige:  Tekua  og  Anata,  men  af 

Byerne  selv  sees  kun  Masser  af  Stene  og  nogle  elendige 
Hytter. 

Den  førstnævnte  By  besøgte  jeg  paa  en  Udflugt, 
jeg  havde  gjort  til  Bethlehem.  Prof.  Buhl,  med  hvem 
jeg  fulgtes,  var  taget  ind  hos  den  tydsk-evangeliske 
Præst  for  den  lille  evangeliske  Menighed,  L.  Schneller, 
medens  jeg,  der  intet  personligt  Bekjendtskab  havde  til 
denne,  havde  søgt  til  Franziskanerklostret  forat  fuide 
Optagelse.  Men  her  ventede  mig  en  Skuffelse.  Tid- 
ligere oplode  Franziskanerklostrene  i  Palæstina  gjæst- 
frit  deres  Døre  for  enhver  Reisende  uden  at  spørge  om 
Religion  eller  Nationalitet,  og  jeg  havde  mange  kjære 
Minder  fra  de  hyggelige  Klosterbrødre.  Men  det  store 
Antal  af  Pilgrimme  og  Turister,  som  nu  færdes  i  Pa- 
læstina, har  desværre  gjort  Ende  paa  denne  uindskræn- 
kede Gjæstfrihed.  Nu  skal  man  medbringe  en  permesso 
eller  Anbefaling  fra  Franziskanerklostret  i  Jerusalem 
forat  blive  indladt.  Dette  havde  jeg  forsømt,  og  man 
vilde  derfor  ikke  modtage  mig.  Imidlertid  lykkedes  det 
mig  at  komme  ind  efter  nogle  Forhandlinger,  da  jeg 
erklærede,  at  jeg  kun  vilde  blive  der  een  Nat.  Man 
førte  mig  op  til  en  rigtignok  overmaade  lille  Celle, 
hvis  to  store  opredte  Himmelsenge  fyldte  næsten  hele 
Rummet,  saa  der  kun  blev  en  ganske  smal  Gang 
mellem  de  to  Senge  tilbage  at  bevæge  sig  i.  Vinduet 
var  anbragt  saa  høit  oppe  paa  Væggen,  at  man  ikke 
kunde  see  igjennem  det.  I  dette  lille  Rum,  hvor  man 
var  fuldstændig  afsondret  fra  Omverdenen,  tilbragte  jeg 
en  halv  Times  Tid  i  ensomme  Betragtninger,  hvortil 
det  fortræffelig  egnede  sig,  indtil  en  Klosterbroder  kom 
og  underrettede  mig  om,  at  Middagsmaden  var  anrettet 

for  mig.  Jeg  fulgte  med  ham  ned  i  Spisesalen,  hvor 
der  var  dækket  for  mig  alene,  da  det  var  efter  den 
sædvanlige  Spisetid.  Maaltidet  bestod  af  Suppe  og 
kogt  Kjød,  derefter  Appelsiner,  samt  en  Flaske  af  den 
sædvanlige  lyse  og  lette  Landvin.  En  Munk,  der  lod 
til  at  have  et  Slags  Tilsyn,  indlod  sig  i  Samtale  med 
mig  og  forsikrede  mig  venlig,  at  jeg  kunde  godt 
blive  baade  denne  og  næste  Dag  i  Klostret,  om  jeg 
ønskede  det. 

Efter  endt  Maaltid  vilde  jeg  atter  begive  mig  op  i 
min  ensomme  Celle,  men  blev  opmærksom  paa  en  lille 
Gruppe  Munke  og  Arabere,  der  stode  i  ivrig  Samtale 
henne  ved  Indgangsdøren.  Da  jeg  kom  nærmere,  hørte 
jeg  til  min  Overraskelse  mit  Navn  blive  udtalt  forskjel- 
lige  Gange  paa  Tydsk,  Italiensk  og  Arabisk.  Lokket  af 
dette  interessante  Æmne  gik  jeg  nærmere  og  erfarede, 
at  det  var  et  Brev  med  det  omtalte  Navn  til  Udskrift, 
som  havde  fremkaldt  den  livlige  Forhandling.  Til  al- 
mindelig Overraskelse  erklærede  jeg  mig  forat  være 
lovlig  Ihændehaver  af  samme  Navn,  hvorefter  man 
overgav  mig  Brevet  til  Gjennemlæsning.  Det  var  en 
meget  venlig  Indbydelse  fra  Præsten  Schneller  til  at 
tage  Bolig  hos  ham;  hverken  for  ham  eller  hans  Hustru 
var  jeg  en  ukjendt  Gjæst,  da  de  havde  læst  flere  af 
mine  Skrifter. 

Jeg  tog  da  Afsked  med  Munkene  og  begav  mig 
hen  til  Præsteboligen,  som  laa  i  den  anden  Ende  af 
Byen.  Pastor  Ludwig  Schneller  er  født  i  Palæstina  af 
tydsk  Familie,  hans  Fader,  der  endnu  lever,  er  Be- 
styrer af  det  ovenfor  omtalte  syriske  Waisenhus  tæt 
udenfor  Jerusalem.    L.  Schneller  havde  senere  fuldendt 

sine  Iheologiske  Studier  i  Tydskland  og  var  derefter 
bleven  ansat  ved  den  evangeliske  Menighed  i  Belhle- 
heni,  hvor  han  udfoldede  stor  Iver  for  Opførelsen  af 
en  ny  Kirke.  Han  taler  udmærket  Arabisk,  er  nøie 
kjendt  med  Arabernes  Sæder  og  Skikke,  hans  livlige 
Skildringer  af  disse  som  af  det  hellige  Lands  Natur- 
skjønheder  have  fundet  stor  Udbredelse  i  Tydskland  og 
ere  ogsaa  gjennem  danske  Oversættelser  blevne  kjendte 
hos  os.  Hans  nydelige  unge  Hustru  er  en  Datter  af 
den  bekjendte  Bibelkritiker  og  Theolog  Tischendorf.  — 
løvrigt  har  Schneller  senere  forladt  Palæstina  og  mod- 
taget Ansættelse  som  evangelisk  Præst  i  Kolln. 

Med  stor  Hjærtelighed  blev  jeg  modtagen  af  de 
unge  Præstefolk,  •  hos  hvem  jeg  fandt  et  Par  Venner 
samlede.  Om  Eftermiddagen  besaae  vi  først  den  gamle 
Kirke,  en  af  de  ældste  i  Christenheden,  der  er  opført 
af  Keiser  Constantin  og  i  sine  væsentUge  Grundtræk 
bevaret,  og  dernæst  Grotterne  under  samme,  deriblandt 
den  formenthge  Christi  Fødselsgrotte.  Senere  foretoge 
vi  et  Ridt  ud  til  de  saakaldte  Salomos  Damme  og 
undersøgte  navnlig  Vandledningen,  som  fra  dem  førte 
Vandet  til  Jerusalem^).  Til  den  følgende  Dag  var  der 
berammet  en  længere  Udflugt  til  Tekoa. 

Næste  Morgen  rede  vi  ud  fra  Bethlehem.  Vi  vare 
et  muntert  lille  Selskab,  bestaaende  af  Præsten  og  hans 
unge  Frue,  en  tydsk  Lærer  Miiller,  ansat  ved  den 
evangeliske  Skole,  samt  Professor  Buhl  og  jeg.  Bethle- 
hem ligger  høit  med  vide  Udsigter  til  alle  Sider,  dets 
Beliggenhed  paa  to  mægtige  TviUinghøie  frembyder  ikke 


')   En  Beskrivelse  af  Salomos  Damme  og  af  Bethlehem  har  jeg 
tidligere  givet  (En  Pilgrimsfærd  i  det  hellige  Land  S.  191  flg). 

ringe  Lighed  med  Jerusalems.  Men  Landskabet  her- 
omkring er  frugtbarere  og  langt  venhgere ;  det  er  ikke 
den  mørke,  graahge  Stenørken  med  enkelte  spredte 
Oliventræer,  som  omgiver  Jerusalem,  men  livligere 
Farver  og  Toner.  De  blaalige  Farver  ere  frem- 
herskende her,  i  Forening  med  den  rigere  Vegetation 
give  de  Bethlehem  et  lifligt  Skjønhedspræg,  der  minder 
om  Italien.  Dette  forstærkes  endydermere  ved  den 
usædvanlig  smukke  Befolkning  i  dens  maleriske  Drag- 
ter. Sagnet  fortæller  da  ogsaa.  at  en  stor  Del  af 
Bethlehems  Indbyggere  nedstamme  fra  italienske  Kors- 
farere. 

Nedstigningen  fra  Bethlehems  Høider  var  temmelig 
brat  og  kostede  en  Deel  Anstrængelse  ad  de  stenede 
Veie.  Det  var  en  af  de  sidste  Dage  i  April,  Foraaret 
var  i  fuldt  Komme,  vi  frydede  os  over  Markernes 
friske  grønne  Farve  og  over  Vinplantningerne.  Figen- 
træerne stode  i  ganske  lyse  Farver  og  fremkaldte  en 
Samtale  mellem  os  om  den  mærkelige  Fortælling  i 
Mark.  11,  13—21  (Jesus  forbander  Figentræet).  Pastor 
Schneller,  der  havde  havt  rig  Leilighed  til  at  undersøge 
Figentræernes  Blomster-  og  Frugttid,  forklarede  Ordene 
i  V.  11  »det  var  ikke  Figentid  om  Figentræets  dobbelte 
Frugtbæring :  den  egentlige  Frugtbæring  falder  i  August 
Maaned,  og  den  gjælder  Evangelistens  Ord:  »det  var 
ikke  Figentid«.  Dog  om  Foraaret  sætter  Træet  nogle 
smaa,  men  saftige  Frugter,  der  skjules  under  det  tætte 
Løv,  og  som  endnu  den  Dag  idag  ere  meget  efter- 
spurgte af  Befolkningen  —  det  var  disse,  som  Jesus 
søgte  efter.     Og  saaledes  kan  den  tilsyneladende  Mod- 

sigelse  hæves,  at  Jesus  søger  efter  Figener,  uagtet  det 
ikke  var  Figentid '). 

Jo  længere  vi  kom  frem,  desto  mere  øde  blev 
Landskabet.  Vi  mødte  enkelte  Gede-  og  Faarehjorder; 
hist  og  her  saae  vi  en  opdyrket  Terrasse,  men  Boliger 
eller  Byer  saae  vi  ikke.  De  mange  Cisterner,  som  vi 
fandt  udhuggede  i  Klippegrunden,  vidnede  dog  om,' 
hvor  befolket  Egnen  maatte  have  været  i  Oldtiden.  Et 
langt  Stykke  Vei  rede  vi  gjennem  en  udtørret  Bæk, 
kun  med  Besvær  kom  vi  frem  over  de  mange  tæt- 
liggende Stene.  Herfra  stege  vi  atter  til  Veirs  og 
kom  ved  Middagstid  Kl.  12  op  paa  en  langagtig  Høi, 
over  hvilken  en  stor  Mængde  Sten  laa  spredte  i  vild 
Uorden.  Det  var  Ruinerne  af  Tekoa.  Alt  var  Ruiner, 
ikke  et  eneste  Vaaningshus  var  at  see,  kun  et  Par 
Hyrder  vankede  om  i  Nærheden  med  deres  Faare- 
hjorder. Vi  undersøgte  nærmere  de  store  Stene,  de 
vare  for  det  Meste  væltede  over  hinanden  og  rullede 
omkring,  saa  det  var  ikke  let  at  faae  noget  samlet 
Bygningsværk  ud  af  dem.  Dog  bemærkede  vi  de  tyde- 
lige Fundamenter  af  en  Kirke  og  fandt  i  den  en  smuk 
ottekantet  Døbefont  af  rødlig  Kalksten.  Det  Meste,  af 
hvad  vi  saae,  var  vistnok  fra  Middelalderen,  i  hvilken 
Tekoa  var  en  betydelig  Stad.  Dog  er  det  muligt,  at 
Adskilligt  af  Bygningsmaterialet  hidrører  fra  Oldtiden, 
saaledes  de  randfugede  Stene  i  Stykker  af  Fæstnings- 
muren. 

Hvad  der  dog  især  fængslede  os,  var  det  storartede 
Rundskue  til  alle  Sider,   et  sandt  palæstinensisk  Pano- 

')    Jvfr.  den  udførlige  Udvikling   heraf  i  Pastor  Schnellers  Bog: 
»Kennst  Du  das  Land?<   S.  217  flg. 

rama,  ikke  efterdannet  af  Kunsten,  men  i  fuld  Natur- 
virkelighed. Et  vidtstrakt  Høiplateau  strakte  sig  rundt 
om,  til  alle  Sider  omringet  af  skarpkantede  Bjerge. 
Imod  Nord  saaes  det  saakaldte  Frankerbjerg  med  sin 
afskaarne  Kegle,  bagved  det  saaes  Jerusalems  Bjerge 
og  Oliebjerget.  Interessantest  var  Udsigten  mod  Øst, 
hvor  det  døde  Hav  saaes  dybt  nede  med  sin  klare 
blaae  Farve,  hinsides  det  saaes  Moabs  blaanende  Bjerge, 
medens  Engeddis  Ørken  med  sine  brungraae  Farver 
dannede  Forgrunden.  Mod  Syd  og  Vest  viste  sig 
grønnende  Marker.  Huse  eller  Landsbyer  saaes  ikke  i 
det  vidtstrakte  Landskab;  denne  stille  Ensomhed  for- 
øgede end  mere  det  Storslaaede  i  Skuet. 

Dette  Sted  var  Propheten  Amos'  Fødested,  her  har 
han  tilbragt  Barndoms-  og  Ungdomsaarene  (Amos  1,  1 : 
Taler  af  Amos,  som  var  blandt  Faarehyrderne  fra 
Tekoa),  medens  hans  Manddomsgjerning  falder  høiere 
mod  Nord  i  Israels  Rige,  over  hvis  sædelige  og  religiøse 
Fald  han  udslynger  sine  haarde  Straffedomme.  Over 
disse  Marker,  i  disse  Bjergkløfter  har  han  drevet  sine 
Hjorder,  som  han  selv  vidnede  det  for  Israels  Konge: 
»Jeg  er  ikke  Prophet,  ei  heller  oplært  til  Prophet,  thi 
jeg  er  en  Fæhyrde  og  plukker  vilde  Morbær.  Men 
Herren  tog  mig  fra  Hjorden  og  sagde  til  mig:  »Gaa  og 
giv  Varsel  for  Israels  Folk!«'<  (Am.  7,  14).  Og  gjennem 
Prophetens  vældige  Tale  klinger  endnu  Minderne  fra 
hans  Hyrdeliv  i  Ungdomsdagene,  som  vi  høre  dem  lige 
strax  i  Begyndelsen  af  hans  Propheti:  Herren  brøler 
fra  Zion,  tordner  fra  Jerusalem,  Hyrdernes  Enge  falme. 
Karmels  Top  visner«  (Am.  1,  2),  og  som  det  senere 
lyder  gjennem  flere  af  de  Lignelser,  han  bruger. 

H.  Scharling,  Reisestudier.  jy 

Snart  tre  Aartusinder  ere  forløbne,  siden  hin  Tale 
lød  overfor  Israels  Mægtige.  Hvormeget  er  der  ikke 
blevet  raabt  og  talt,  skreget  og  skrevet  siden  hin  Tid, 
som  atter  er  svundet  bort  —  hvor  have  ikke  Liv  og 
Død.  Sorg  og  Glæde,  Latter  og  Graad,  Dands  og 
Kamp  skiftet  om  paa  disse  tause  Bjergsletter,  som  ligge 
udstrakte  for  vore  Øine,  og  det  er  Altsammen  veiret 
hen,  veiret  hen  som  Vinden,  der  nu  farer  henover 
disse  Sletter  og  derefter  sporløst  forsvinder.  Men  det 
prophetiske  Ord  har  overlevet  Alt  dette,  endnu  den 
Dag  idag  lyder  det  med  samme  Kraft;  det  staaer  fast 
som  den  urokkelige  Guldvægt,  paa  hvilken  Folkeslagenes 
og  Fyrstehusenes  Skæbner  afveies. 

Vi  dvælede  en  Stund  mellem  Tekoas  Ruiner  og 
indtoge  en  Frokost,  som  de  gJEQstfrie  Præstefolk  havde 
medtaget.  Den  blev  dækket  over  en  af  de  store  Sten- 
blokke, medens  den  klare  blaae  Himmel  hvælvede  sig 
over  os,  og  vore  Øine  mødte  det  herlige  Rundskue  af 
Bjerge  og  Dale  trindt  om  os.  Derefter  brøde  vi  op  og 
droge  videre  i  nordostlig  Retning.  Vi  kom  nu  ind  i 
Juda  Ørken,  der  strækker  sig  ned  imod  det  døde  Hav, 
et  vildt  sønderrevet  Bjergland,  fuldt  af  Kløfter,  Huler 
og  dybe  Dale.  For  en  stor  Deel  er  det  Kalkdannelser, 
hvor  de  voldsomme  Regnskyl  i  Aarenes  Løb  have  bort- 
skyllet de  blødere  og  lettere  Dele  og  derved  dannet 
uddybede  Render  og  mærkelige  Grotter.  Ved  disse 
naturlige  Skjulesteder  samt  ved  sin  øde  Vildhed  var 
dette  Land  et  yndet  Tilflugtssted  for  alle  dem,  som  af 
en  eller  anden  Grund  vare  komne  paa  en  spændt  Fod 
med  det  lovordnede  Samfund.  Her  flakkede  David  om 
med  sin  kjække  Skare   og  skjulte   sig  i  dybe   Grotter 

for  Sauls  Efterstræbelser.  Henved  halvandet  Aartusind 
senere  bleve  disse  øde  Steder  Maalet  for  en  Folke- 
vandring af  en  ganske  egen  Art:  det  var  den  i  det 
fjerde  og  femte  Aarhundred  vaagnende  Begeistring  for 
Eneboerlivet,  som  sendte  Skarer  af  fromme  Mænd  til 
disse  vilde  Klippekløfter,  hvor  de  kunde  leve  i  dyb« 
Ensomhed  fjernt  fra  det  brogede  Verdenslivs  Fristelser. 

En  af  disse  Eneboere  hed  Chaireton,  han  opsøgte 
en  af  de  vildeste  Klippedale  eller  Wadi'er  og  drog  en 
heel  Skare  Mænd  efter  sig,  der  henreves  af  Stedets 
Ensomhed  og  opførte  deres  Hytter  eller  Laurer  i  den 
samme  Dal.  Mindet  om  hin  første  Eneboer  er  indtil 
den  Dag  idag  bevaret  i  Dalens  Navn,   Wadi  CJmiretun. 

Vi  rede  nu  ind  i  denne  vilde  Ørken-Dal,  hvor  de 
steile  Klippemasser  hæve  sig  truende  til  begge  Sider. 
Tættere  og  tættere  trænge  de  sig  sammen,  en  smal  Sti 
fører  henad  den  sydlige  Skrænt,  ad  hvilken  vi  kun 
med  Besvær  kunne  ride,  tilsidst  maa  vi  stige  hed  og 
tilfods  trænge  videre  frem.  Vi  maae  bukke  os  dybt 
under  fremspringende  Klippestykker,  et  lille  Stykke 
endog  krybe  frem.  Endelig  naae  vi  vor  Vandrings 
Maal,  en  af  de  mærkeligste  Grotter,  der  strækker  sig 
dybt  i  Bjerget.  Vi  maae  dog  blive  ved  Indgangen  og 
tør  ikke  vove  os  ind,  da  vi  hverken  have  Lys  eller 
Seglgarn,  der  kunde  tjene  os  som  en  Ariadnetraad,  og 
et  Besøg  uden  disse  Hjælpemidler  ikke  vilde  være  uden 
Fare,  for  ikke  at  tale  om,  at  vi  Intet  vilde  see  i  det 
Bælmørke,  som  der  raader  inde.  Grotten  er  nemlig 
en  Labyrinth  af  snævre  Gange  og  større  Bum,  der  i 
flere  hundrede  Fods  Længde  strækker  sig  ind  i  Bjerget. 

Gamle    Traditioner  meddele,   at  denne   mærkelige 

18* 

Klippegrotte  er  Adullams  Hule,  i  hvilken  David  søgte 
Tilflugt  under  Sauls  Forfølgelse,  og  hvor  der  ikke 
alene  var  Plads  til  ham,  men  ogsaa  til  hans  Brødre  og 
400  Mand,  som  efterhaanden  samlede  sig  om  ham 
(1  Sam.  22,  1—2).  Stedets  Udseende  passer  fortrinhg, 
Grotten  er  stor  nok  til  at  rumme  en  lille  Hær,  Ad- 
gangen til  den  er  yderst  vanskelig,  og  en  enkelt  Mand 
vil  kunne  standse  en  heel  Trop  Fjender  paa  den  smalle 
Sti.  Og  dog  er  Alt  dette  ikke  tiistræ kkehgt  til  at  veri- 
ficere Stedet.  Forskjellige  Steder  (Josva  12,  15  og  15,  35, 
Micha  1,  15)  omtales  et  Adullam,  som  maa  søges  læn- 
gere mod  Vest  i  Nærheden  af  Eleutheropolis,  det  nu- 
værende Bet  Djihrin.  Ogsaa  her  findes  der  mange 
Huler  i  Omegnen,  og  det  bliver  vistnok  en  af  disse, 
som  har  afgivet  det  omtalte  Tilflugtssted  for  David  og 
hans  Mænd  i).  —  Navnet  paa  den  Hule,  i  hvilken  David 
skjuler  sig  for  Saul  og  senere  afskærer  Fligen  af  hans 
Kappe  (1  Sam.  24)  angives  ikke,  den  maa  efter  V.  2 
søges  i  Engeddis  Ørken,  altsaa  længere  mod  Øst  i 
Retning  af  det  døde  Hav. 

Vi  vendte  atter  tilbage  gjennem  den  øde  og  vilde 
Klippedal  og  toge  nu  Hjemveien  til  Bethlehem.  Foran 
os  havde  vi  Frahkenherg,  hvis  mærkelige  Form,  en  af- 
skaaren  Kegle,  giver  Egnen  sit  eiendommelige  Præg. 
Det  sees  vidt  og  bredt  omkring,  ja  heelt  oppe  fra 
Jerusalems  Bjerghøider  som  et  Kjendemærke  mod  Syd. 


')  Nyera  Fortolkere  have  opstillet  den  Paastaiicl,  at  der  i  den 
hebraiske  Text  slet  ikke  er  Tale  om  Adullams  Hule.  men 
derimod  om  Adullams  Borg,  idet  det  hebraiske  Ord  me'ara 
(Hule)  skulde  være  fremkommet  ved  en  Feilskrift  for  mezada 
eller  mezuda  (Borg),  jvfr.  2  Sam.  23,  hvor  der  i  V.  13  tales  om 
»Adullams  Hule«,  men  umiddelbart  efter  i  V.  14  om  Borgen. 

Det  er  det  gamle  Herodlon,  en  stærk  Fæstning  med 
Mure  og  Taarne,  opført  af  og  opkaldt  efter  Kong 
Herodes.  Her  havde  han  ladet  opføre  et  pragtfuldt 
Mausoleum  i  Lighed  med  de  store  Keisermausoleer  i 
Rom.  Da  han  under  store  Lidelser  var  død  i  Jericho, 
blev  hans  Lig  ført  herhid.  Mure  og  Taarne  og  Mau- 
soleum ere  forlængst  sunkne  sammen  til  en  Ruinhob, 
kun  ringe  Fundamenter  ere  tilbage.  Navnet  Franken- 
berg  skyldes  et  Sagn,  som  fortæller,  at-  Korsridderne 
efterat  have  mistet  Jerusalem  skulde  have  søgt  Tilflugt 
hertil  og  i  en  lang  Aarrække  have  holdt  Stedet  mod 
Saracenerne.  Da  der  imidlertid  ingen  samtidige  histo- 
riske Efterretninger  foreligge  herom,  maa  dette  betragtes 
som  en  Digtning, 

Efterdi  Dagen  alt  var  stærkt  fremskreden,  maatte 
vi  gjøre  Afkald  paa  at  tage  de  gamle  Ruiner  i  nærmere 
Øiesyn'  og  nyde  det  vidtstrakte  Skue  oppe  fra  Toppen. 
Vi  fortsatte  vort  Ridt  til  Bethlehem,  hvor  vi  tilbragte 
en  høist  fornøielig  Aften  i  Præsteboligen  og  overnattede. 
Næste  Morgen  havde  Veiret  ganske  forandret  sig.  Det 
susede  og  brusede  om  det  høitliggende  Bethlehem, 
mørke  Skyer  samlede  sig  i  Syd,  og  det  tegnede  til  at 
blive  en  Uveirsdag.  Efter  et  Par  Timers  Forløb  be- 
dagede Veiret  sig  dog  atter,  og  vi  vandrede  nu  til 
Fods  tilbage  til  Jerusalem ,  hvilken  Veilængde  i  jævn 
Gang  tilbagelægges  i  to  Timer. 


Anata,  det   gamle  Anatot,  ligger  en  lille  Mil  Nord 
for  Jerusalem.      Vi    anvendte  den  sidste  Dag  af  vort 

Ophold  til  en  Udflugt  derud.  Vi  havde  nemlig  leiet 
Heste  til  det  lange  Ridt  gjennem  Palæstina  og  skulde 
nu  først  prøve  dem,  og  dertil  kunde  en  saadan  lille 
Udflugt  være  passende.  Dr.  Sandreczki,  den  tydske 
Læge,  som  med  saa  stor  Imødekommen  og  Venlighed 
havde  ydet  os  sin  Bistand  under  hele  vort  Ophold, 
gjorde  Følgeskab.  Han  talte  Tydsk,  Arabisk  og  Ny- 
græsk med  samme  Færdighed  og  var  en  ligesaa  livlig 
og  meddelsom  som  hjælpsom  Mand. 

Vi  bestege  Hestene  udenfor  Damaskusporten,  fulgte 
et  Stykke  langs  den  nordre  Mur,  dreiede  derpaa  til 
Venstre,  rede  ned  i  Kedronsdalen  og  op  igjen  paa  den 
modsatte  Side.  Vendte  vi  os  tilbage,  da  havde  vi 
smukke  Fjernsyn  over  Jerusalem  med  dens  mange 
Kupler,  der  skinne  over  de  mørke  Oliventræer  i  For- 
grunden. Men  efterat  vi  havde  overskredet  et  Høide- 
drag, skjultes  Staden  for  os  af  de  mellemliggende 
Høie  og  Bjerge.  Landskabet  antog  nu  en  vild  og 
øde  Charakteer,  store  og  tunge  Bjergformer  viste  sig, 
Veien,  der  var  fuld  af  Steen,  var  besværlig  at  følge. 
Vi  kom  forbi  en  hlle  Landsby,  som  fører  Navnet 
El  Isawieh^  hvilken  man  har  villet  identificere  med 
det  gamle  Nob,  hvor  David  paa  sin  Flugt  modtog 
Hjælp  hos  Ypperstepræsten  Abimelek,  hvorover  Saul 
blev  saa  forbitret,  at  han  lod  Ypperstepræsten  og  alle 
Præsterne  nedhugge  (i  Sam.  22,  6—23).  Senere  om- 
tales Nob  i  Es.  10,  32  som  sidste  Station  paa  Sanche- 
ribs  Tog  mod  Jerusalem.  Dog  hviler  denne  'Identifica- 
tion mere  paa  en  blot  Formodning  end  paa  sikre 
Bevisgrunde.  Et  Stykke  videre  frem  aabner  der  sig 
Udsigt  over  en  bjergkrandset  Slette,  hvor  Anatas  hvide 

Huse  skinne  frem  lil  Høire.  Anata  er  nemlig  ikke  et 
saa  øde  og  forladt  Sted  som  Tekua.  en  Flok  Arabere 
have  opført  deres  Smaahuse  her.  Lige  ved  Indgangen 
til  Byen  saaes  Ruinerne  af  en  gammel  Kirke,  der  har 
været  helliget  Propheten  Jeremias,  en  Del  af  Mosaik- 
gulvet er  blevet  udgravet  og  lagt  frem. 

Anatot  er  en  gammel  By,  der  allerede  i  Josv.  21,  18 
omtales  som  Præstestad  og  senere  nævnes  adskillige 
Gange.  Propheten  Esaias  skildrer  i  sit  Syn.  hvorledes 
den  stolte  Assyrerhær  paa  sit  Seirstog  til  Jerusalem 
drager  forbi  det  elendige  Anatot  (Es.  10,  30)  og  i  raske 
Dagmarscher  nærmer  sig  Jerusalem.  Meest  berømt  er 
dog  Anatot  som  Propheten  Jeremias'  Fødeby  (Jer.  1, 1). 
Her  voxede  han  op.  undervistes  som  Præstesøn  i  de 
hellige  Traditioner  og  følte  som  Mand  Prophetiens  Aand 
over  sig.  Men  han  maatte  ogsaa  erkjende  Sandheden 
af  det  Ord,  hvilket  senere  den  største  af  alle  Propheter 
udtalte:  >en  Prophet  bliver  ikke  æret  i  sin  Fædreby<- 
(Joh.  4,  4i).  Thi  da  Jeremias  i  haarde  Straffetaler  for- 
kyndte svære  Ulykker  og  Nederlag,  da  optændtes  hans 
Byesbørns  Vrede  mod  ham,  saa  de  endog  truede  ham 
paa  Livet,  om  han  ikke  ophørte  med  sine  haarde  Ord 
(Jer.  11,  21).  Dette  skræmmede  dog  ikke  Propheten, 
men  bragte  ham  kun  til  med  større  Kraft  at  gjentage 
sine  Varsler  om,  at  de  unge  Karle  skulle  døe  for 
Sværdet,  deres  Sønner  og  Døtre  skulle  døe  af  Hunger, 
og  Herren  vil  føre  Ulykke  over  Anatots  Mænd<  (V.  22 
og  23).  I  Jerusalem  ventede  der  ikke  Propheten  bedre 
Skæbne.  Han  blev  sit  Kald  tro,  prædikede  utrættet 
Omvendelse  og  forkyndte  med  stigende  Angst  de  for- 
færdelige   Ulvkker,    som    Guds    retfærdige   Vrede    vilde 

føre  over  den  ugudelige  og  troløse  Stad,  og  som  nu 
nærmede  sig  med  raske  Skridt.  De  Store  og  Mægtige 
forbitredes,  den  svage  Kong  Zedechias  holdt  vel  i  sit 
Hjærte  med  Propheten,  men  evnede  ikke  at  beskytte 
ham  mod  hines  Vrede.  Han  blev  kastet  i  et  haardt 
og  afskyeligt  Fængsel,  hvilket  vel  senere  mildnedes 
noget  ved  Kongens  Mellemkomst,  men  man  vedblev 
dog  at  holde  ham  fangen  som  en  Landsforræder,  fordi 
han  forkyndte  svære  Ulykker  over  Land  og  Folk,  Først 
Nebukadnesars  Erobring  af  Jerusalem  gjorde  Ende  paa 
hans  Fangenskab,  og  han  blev  nu  atter  en  fri  Mand, 
men  kun  forat  see  alle  sine  Qlykkesvarsler  gaae  i 
en  forfærdelig  Opfyldelse:  den  skjønne  Stad  ødelagt, 
Templet  og  Pragtbygningerne  opbrændte,  Haverne  og 
de  skyggefulde  Lunde  omhuggede,  Blomsten  af  Folket 
bortført  i  et  forsmædeligt  Fangenskab.  Kun  Jeremias 
selv  blev  ladt  tilbage  med  en  Hob  fattige  Smaafolk, 
som  Fjenden  ikke  ansaae  det  for  Umagen  værd  at 
slæbe  med  sig.  Mellem  de  rygende  Tomter  sad  han 
og  sang  sine  Klagesange  over  Zions  Datter,  der  fra 
sin  Høiheds  Glands  var  styrtet  i  dybeste  Elendighed: 
»Hvordan  ligger  folkerige  Stad  ensom,  er  som  Enke 
vorden,  Storstad  blandt  Folkene,  Fruen  i  Landskaberne 
er  bleven  skattepligtig!  Høit  græder  hun  om  Natten, 
Taarer  ere  paa  hendes  Kind,  Trøster  har  hun  ikke 
blandt  alle  sine  Elskere,  alle  hendes  Venner  forraadte 
hende  og  bleve  hendes  Fjender!«  (Klagesange  1,  1  flg). 
Og  dog  vil  Propheten  ikke  slippe  sit  Haab,  at  der 
endnu  vil  komme  Frelse  og  Opreisning,  thi  »det  er 
ikke  efter  Guds  Hjerte,  at  han  krænker  og  ydmyger 
Menneskebørnene   —   hans   Kjærlighed  er  uden    Ende, 

ny  er  den  hver  Morgen,  og  stor  er  hans  Trofasthed!« 
(3,  22  33).  Dog  laa  den  forjættede  Opreisning  altfor 
langt  ude  i  Fremtiden,  til  at  Jeremias  skulde  faae  den 
at  see.  Han  blev  af  sine  urolige  og  oprørske  Lands- 
mænd mod  sin  Villie  ført  med  til  Ægypten,  hvor  han 
paa  Ny  ivrede  mod  Afgudsdyrkelsen  (Cap.  46).  Hans 
sidste  Skæbne  er  ukjendt,  efter  nogle  Meddelelser  blev 
han  stenet  i  Ægypten  af  Jøderne,  efter  andre  skal  han 
derimod  af  Nebukadnesar,  da  denne  store  Erobrer 
ogsaa  havde  gjort  sig  til  Herre  over  Ægypten,  være 
bleven  ført  til  Babylon  og  have  endt  sine  Dage  der. 

Det  var  denne  mærkelige  Mands  Fødeby,  vi  nu 
vare  komne  til.  Vi  rede  op  gjennem  Byens  faa  og 
lave  Huse,  indtil  vi  kom  op  paa  en  Bakke,  der  laa 
høit,  og  hvorfra  havdes  fri  Udsigt.  Her  stode  vi  af 
Hestene  og  leirede  os  i  Skyggen  af  en  Mur.  Efter- 
middagssolen brændte  varmt  og  lagde  et  glimrende 
Skær  over  det  vidtstrakte  Landskab.  Vor  Ankomst 
havde  naturligvis  strax  sat  Byen  i  Bevægelse,  og  det 
varede  ikke  længe,  førend  en  Gruppe  Arabere  med 
lange  Bøsser  i  Hænderne  samlede  sig  om  os.  De  be- 
gyndte en  livlig  Samtale  med  Dr.  Sandreczki,  der  for- 
nemmehg  dreiede  sig  om  Vaaben  og  Militærtjeneste. 
En  af  dem  havde  været  som  Soldat  i  Konstantinopel 
og  altsaa  seet  Noget  af  Verden;  de  Andre  afhandlede 
med  stor  Iver,  hvor  langt  de  kunde  række  med  deres 
Bøsser. 

Havde  Samtalen  et  ganske  moderne  Præg,  saa 
var  det  prægtige  Landskab,  der  udfoldede  sig  for  os, 
desto  mere  skikket  til  at  hensætte  os  i  de  gammel- 
testamenthge  Tider.     I  denne  golde  Stenørken  vare  de 

gule  og  graa,  længere  borte  de  blaalige  Farver  frem- 
herskende, derimod  saaes  kun  lidet  af  det  friske  op- 
livende Grønne.  Hist  og  her  stod  et  enkelt  Træ.  men 
Græsmarker  eller  Sædemarker  saae?  ikke.  Lige  for  os 
mod  Øst  havde  vi  den  nordlige  Deel  af  det  døde  Hav 
med  sin  stærke  blaa  Farve  nedsænket  i  sit  dybe  Klippe-' 
bassin.  Hinsides  Havet  saaes  Moabs  Bjerge  spille  i 
rødlige  og  blaalige  Farver  i  det  stærke  Sollys,  medens 
høiere  mod  Nord  Jordandalen  saaes  som  en  grøn 
Stribe  mellem  de  gullige  Sandørkener.  Dette  Landskab 
med  sine  store  og  strænge  Linier,  sin  Mangel  paa  frisk 
og  frodig  Vegetation,  sit  tungsindige  Øde  og  Forladt- 
hed svarede  i  høi  Grad  til  den  mægtige  prophetiske 
Røst.  som  engang  hørtes  her:  det  var.  som  om  hine 
Veraab.  Varsler  og  forfærdelige  Straffedomme  over  et 
letsindigt  Folk  havde  formet  og  dannet  disse  Bjerge 
og  Sletter.  Og  alligevel  vilde  man  ikke  faae  Land- 
skabet og  den  prophetiske  Skikkelse  til  ganske  at 
svare  til  hinanden.  Thi  ved  Siden  af  det  Haarde  og 
Strænge  hos  Propheten  Jeremias  er  der  noget  forunder- 
ligt Mildt  og  BUdt  og  Hjertevindende.  Ingen  af  de 
gammeltestamentlige  Propheter  staaer  vor  Tids  over- 
veiende  snbjective  Bevidsthed  saa  nær  som  han.  Han 
ikke  blot  forkynder  Straffedommen  og  opruller  den  i 
malende  Syner,  men  han  lider  selv  med  sit  Folk.  han 
sukker  og  klager  over  alt  det  Forfærdelige,  han  maa 
forkynde.  En  aandløs  Rationalisme,  blottet  for  al  histo- 
risk Opfattelse  og  stivnet  i  sin  bornerede  Selvgodhed, 
har  løsrevet  Propheten  fra  hans  tragiske  Livsskæbner 
og  kun  havt  Øre  for  hans  Veraab  og  Klagesange  og 
-Begrædelser'  .    men  ganske  glemt,    hvad   det  var,   der 

fremkaldte  dem.  Den  troesstærke  og  dybt  følende 
Prophet,  som  end  ikke  i  sit  Folks  dybeste  Elendighed 
slipper  Troen  paa  Guds  frelsende  Naade,  er  herved 
bleven  omskabt  til  en  klynkende  og  forsagt  Melan- 
choliker.  Men  vil  man  forstaae  denne  Prophet.  da 
maa  man  her  som  overalt  i  den  hellige  Skrift  holde 
Prophetierne  og  Historien  i  uadskillelig  Enhed,  og  da 
vil  man  netop  hos  Jeremias  finde  en  Blødhed,  en 
Dybde  og  Inderlighed  i  Følelsen,  som  giver  ham  en 
enestaaende  Plads  og  peger  fremad  mod  den  endnu. 
Større,  i  hvem  Prophetien  naaede  sin  Fuldendelse.  Men 
netop  dette  Milde  og  Bløde"  søger  man  forgæves  i  det 
strænge  og  alvorlige  Ørkenlandskab,  som  omgiver  Ana- 
tot. Heraf  vil  det  sees,  at  man  vil  ikke  kunne,  som 
det  ofte  er  forsøgt,  forklare  Prophetiens  Ord  ud  af 
Landskabet  og  Naturforholdene.  End  mindre  lader  en 
saadan  Betragtning  sig  gjennemføre  overfor  det.  som 
er  Prophetiens  egentlige  Kjærne,  nemlig  Forkyndelsen 
af  Guds  Lov  og  Dom,  af  det  Retfærdighedens  Rige. 
som  skal  komme.  Ud  fra  en  overveiende  æsthetisk  Be- 
tragtning har  man  villet  gjøre  de  store  malende  Syner 
til  det  Væsentlige  ved  Prophetien,  men  herved  rammer 
man  ikke  det  Eiendommelige.  Slige  Storsyn  findes 
ogsaa  hos  andre  Oldtidsfolk,  hos  Hellenerne  og  Nord- 
boerne. Synerne  ere  kun  Prophetiens  Klædebon,  dens 
Grundvæsen  ligger  i  dens  religiøs-sædelige  Aand,  i  den 
Kraft,  hvormed  den  gjør  Guds  Lov  og  Guds  Villie 
gjældende  i  en  falden  og  sunken  Slægt,  og  idet  den 
hertil  føier  Forjættelserne  om  et  kommende  Guds  Rige, 
staaer  den  i  Sandhed  som  Bærer  og  Forkynder  af 
Guds  Ord.    Heri  ligger  det  Enestaaende  ved  de  gammel- 

testamenllige  Prophetier,  thi  en  saadan  Kundgjørelse  af 
Sædeloven  i  dens  Renhed,  af  den  reUgiøse  Tro  i  dens 
Inderlighed,  og  endelig  Forkyndelsen  af  begge  i  uadskille- 
lig Enhed  —  den  findes  ikke  hos  noget  andet  Oldtids- 
folk. Derfor  jubler  ogsaa  den  fromme  Israelit:  Herren 
har  kundgjort  Jakob  sine  Ord,  Israel  sine  Skikke  og 
Love  —  han  har  ikke  gjort  saa  ved  noget  andet  Folk, 
og  hans  Love  kjende  de  ikke  (Ps.  147,  19 — 20).  Hos 
ham,  i  hvem  Prophetien  naaer  sin  Fuldendelse,  falde 
derfor  Synerne  bort,  og  den  nye  Lov,  Kjærhghedens 
Lov,  træder  utilsløret  frem,  som  vi  navnlig  see  det  i 
Bjergprædikenen.  Og  herfra  udbreder  nu  Prophetiens 
Strøm  sig  over  den  ganske  Jord  blandt  alle  Folkeslag, 
det  gamineltestamentlige  Prophetdømme  med  sine  Eien- 
dommeligheder,  som  udelukkende  er  knyttet  til  Israel, 
ophører,  og  overalt,  hvor  Guds  Ord  forkyndes,  der  er 
Prophetiens  Gave  virksom,  thi  nu  er  Forjæltelsen  gaaet 
i  Opfyldelse:  >de  skulle  Alle  være  oplærte  af  Gud.« 
(Joh.  6,  4ojfr.  Jerm.  31.  31). 

Det  er  dette  Retfærdighedens  Rige,  forkyndt  baade 
som  Lov  og  Forjættelse,  der  er  Kjærnen  i  den  gammel- 
testamentlige Propheti,  og  som  atter  danner  det  Cen- 
trum, hvorom  hele  den  kommende  Verdenshistorie  be- 
væger sig.  Assur,  Babel,  Ægypten  og  de  andre  hedenske 
Magter  og  Fyrstendømmer  ere  forlængst  udslettede  fra 
Jordens  Overflade,  og  andre  Riger  og  Folkeslag  ere 
traadte  i  deres  Sted,  men  de  staae  i  deres  Kamp  mod 
Israels  Folk  som  blivende  Repræsentanter  for  Verdens- 
rigernes Kamp  mod  Gudsriget.  Og  som  jeg  nu  sad 
her  ved  det  gamle  Anatot  og  skuede  ud  over  den  øde 
og  mennesketomme  Egn,    det   døde  Hav  dybt  nede  og 

de  omgivende  Bjerge,  Alt  luende  i  Solens  stærke  Skin, 
da  maatte  jeg  tænke  paa,  at  Solens  Skin,  de  faste 
Bjerge,  det  dybe  blaa  Hav  er  Altsammen  uforandret, 
som  i  den  fjerne  Oldtid,  da  den  mægtige  Bøst  lød  her, 
men  Menneskene  ere  vandrede  bort  Slægt  efter  Slægt, 
deres  stolte  Gjerninger  ere  henveirede,  deres  Bygninger, 
deres  Kunst  og  deres  Idrætter  forlængst  henvisnede 
som  Græsset,  der  bortsvides  af  Sommersolens  Brand. 
Kun  Et  er  der,  som  uforandret  bliver  ligesom  Solens- 
gyldne  Skin,  de  faste  Bjerge  og  det  dybe  blaa  Hav, 
det  er  selve  det  prophetiske  Ord  om  Retfærdighedens 
Rige,  der  lyder  fra  Slægt  til  Slægt  —  saaledes  som 
Apostelen  skriver:  »thi  alt  Kjød  er  som  Græs,  og  al 
Menneskets  Herlighed  som  Markens  Blomster:  Græsset 
visner  og  Blomsten  falder  af,  men  Herrens  Ord  bliver 
evindeligen  —  og  dette  er  det  Ord,  som  er  forkyndt 
for  Eder<   (1  Pet.  1,  24—25). 


IX. 
Genezareth  Sø  og  Jordankilderne. 


iM  aar  Jerusalem  med  sine  øde  og  stenede  Om- 
givelser er  ligesom  det  blivende  Udtryk  for  Lovens 
Strænghed  og  Guds  haarde  Straffedomme,  saa  forkynder 
Genezareth  Sø  med  sine  klare  Vande,  sine  grønne  og 
frodige  Omgivelser  Evangeliets  glade  Budskab.  Her 
have  alle  hine  vidunderlige  Ord  lydt,  som  endnu  den 
Dag  idag  fylde  vore  Hjerter  med  salig  Trøst  og  Glæde: 
Ordene  om  den  himmelske  Fader,  som  klæder  Markens 
Blomster  og  føder  Himlens  Fugle,  men  dog  elsker  sine 
I\Ienneskebørn  endnu  høiere,  Ordene  om  ikke  at'  be- 
byrde sig  med  unyttige  Bekymringer,  men  lade  hver 
Dag  have  nok  i  sin  Plage,  endelig  Lovens  Forkyndelse 
i  Kjærlighedens  forklarede  Skikkelse.  Og  alt  dette  præ- 
dikes ikke  alene  som  ophøiede  Lærdomme,  der  staae 
fjernede  fra  Hverdagslivet  med  dets  smaa  Oplevelser, 
men  det  virkeliggjøres  netop  i  et  saadant,  bliver  syn- 
ligt og  sandseligt  for  alle  Omgivelser,  saa  at  Disciplene 
med  Sandhed  kunde  sige:  >hvad  vi  have  seet  med  vore 
Øine,  hvad  vi  have  følt  paa  med  vore  Hænder  —  det 
Livsens  Ord  forkynde  vi  Eder«  (i  Joh.  1,  1 — 3).  Og 
naar  Jerusalem   er  Stedet,    hvor  Herren   møder  haard 

Modsigelse,  Fornægtelse  og  Bespottelse,  ja  tilsidst  bliver 
Stedet  for  hans  Lidelse  og  Død,  saa  bliver  Genezareth 
Sø  Stedet  for  hans  første  Optræden,  hvor  hans  Apostle 
slutte  sig  til  ham  og  i  ham  erkjende  den  ventede 
Messias,  og  hvor  de  tætte  Folkeskarer  samle  sig  om 
ham  forat  høre  de  livsalige  Ord,  han  forkynder.  Jeru- 
salem og  Genezareth  Sø  blive  da  de  to  aandelige 
Centra  i  det  hellige  Land,  de  'ere  som  Lov  og  Evan- 
gelium,  der  gjensidig  udfylde  og  forklare  hinanden.   — 

—  Den  lille  Kreds  af  Danske,  der  havde  været 
samlet  i  Jerusalem,  opløste  sig  efter  et  Par  Ugers 
Forløb.  Den  større  Deel  tiltraadte  i  sluttet  Karavane 
Reisen  gjennem  Palæstina  op  til  Damaskus  og  Beirut, 
medens  Prof.  Buhl  og  jeg  bleve  tilbage  i  Jerusalem, 
deels  fordi  vi  endnu  ikke  vare  færdige  her,  deels  fordi 
vi  stode  i  Underhandlinger  med  Consul  Løytved  i  Beirut, 
der  havde  lovet  at  møde  os  i  Galilæa  samt  ledsage  os 
gjennem  Hauran.  Efter  nogen  Tids  Venten  kom  der 
endelig  et  Telegram  fra  ham  med  Underretning,  at 
han  vilde  møde  os  i  Ban/as  Løverdagen  den  27de  April. 
I  Henhold  hertil  maatte  vi  fastsætte  vor  Afreise  fra 
Jerusalem  til  Torsdag  den  18de  April.  Denne  Dag  var 
Skærtorsdag  og  vi  maatte  altsaa  gjøre  Afkald  paa  at 
tilbringe  Paasken  i  Jerusalem.  Dog  voldte  dette  os 
ikke  Bekymring,  thi  de  store  Pilgrimsskarer,  der  trængte 
sig  sammen  i  og  udenom  Staden,  gjorde  med  al  deres 
Larmen  og  Støien  Opholdet  mindre  tiltalende,  og  vi 
foretrak  at  feire  vor  Paaske  i  Galilæas  stille  og  høitids- 
fulde  Naturomgivelser.  , 

Vi  droge  da  alene  gjennem  Palæstina,  kun  led- 
sagede af  en  Dragoman   (en  fransk  talende  Araber  fra 

Nazareth)  og  en  Oppasser  for  Hestene.  Den  sidste  ved 
Navn  Abu  Hassan  var  en  halvgammel  Fyr,  hvis  pudsige 
og  godmodige  Væsen  var  os  til  megen  Opmuntring 
under  Reisen.  Telt  og  Seng  førte  vi  ikke  med  os  og 
maatte  derfor  et  Par  Gange,  hvor  der  ikke  kunde 
skaffes  bedre  Nattekvarteer,  sove  paa  det  haarde  Gulv 
med  vore  Tæpper  bredte  over  os  og  vore  Reisetasker 
som  Hovedpude.  Det  gav  møre  Lemmer,  naar  vi  om 
Morgenen  reiste  os,  men  naar  vi  saa,  efter  at  have 
faaet  vor  Morgen-Kaffe  med  Brød  og  Æg  til,  atter  red 
hen  over  de  blomstersmykkede  Sletter,  over  hvilke  et 
gyldent  Sollys  lagde  sig,  medens  de  fjernere  Bakker  og 
Bjerge  fortonede  sig  i  blaalige  Taager,  da  var  Luften 
saa  frisk  og  styrkende,  at  vi  hurtig  kom  til  Kræfter  og 
glemte  Nattens  Besvær. 

I  Nazareth  tilbragte  vi  to  stille  Paaskedage.  Paa 
Grund  af  vor  Dragomans  Forsømmelighed  kunde  vi 
ikke  faae  Optagelse  i  Franziskanerklosteret,  efterdi  vi 
ingen  Anbefaling  havde  bragt  med  fra  Jerusalem.  Efter 
nogen  Søgen  lykkedes  det  os  at  faae  Kvarteer  i  et 
russisk  Pilgrimsherberg,  hvor  vi  befandt  os  meget  vel. 
Der  var  Feststemning  over  Byen,  den  christne  Befolk- 
ning, som  er  det  overveiende  Flertal,  vandrede  om  i 
pyntede  Skarer,  navnlig  saaes  Kvinderne  i  stort  An- 
tal samlede  ved  Mariabrøndens  rige  Kildevæld.  Byen 
ligger  smukt  i  en  langstrakt  Dal,  der  aabner  sig  mod 
Syd,  medens  de  andre  Sider  ere  omgivne  af  Bjerge, 
beplantede  med  Oliven-  og  Figentræer.  Alle  Boder  og 
Bazarer  vare  lukkede.  Solen  skinnede  varmt,  lette  hvide 
Skyer  dreve  langsomt  hen  over  den  lyse  Himmel,  Alt 
aandede  Foraar  og  Paaske. 

Fra  Nazarelh  gjorde  vi  en  Udflugt  til  Thabor, 
som  ligger  eii  god  Mil  derfra. 

Vi  rede  over  den  høie  Bakke  mod  Øst  og  vare 
snart  ude  i  store  ensomme  Bjergdale.  Nu  havde  vi 
Thabor  for  os,  der  langsomt  reiste  sig,  alt  som  vi 
kom  nærmere,  stundom  forsvandt  det,  naar  vi  kom 
ned  i  Daldybderne,  for  atter  at  hæve  sig  paa  ny, 
indtil  vi  endelig  saae  det  i  dets  fulde  Høide,  belyst 
af  Eftermiddagssolen.  Oppe  paa  Toppen  saaes  hvide 
Bygninger  skinne  klart  i  Sollyset:  det  var  Kloster- 
bygningerne derop'pe.  Hvilken  Stilhed  og  hvilken  dyb 
Ensomhed  herskede  ikke  i  disse  Bjergdale!  Pludselig 
hørte  vi  Gjøgen  kukke,  det  lød  som  en  Hilsen  fra  de 
danske  Bøgeskove.  Nu  vare  vi  komne  saa  vidt,  at  vi 
kunde  begynde  Opstigningen:  her  var  ganske  frodig 
Trævæxt,  hvad  ellers  er  en  Sjældenhed  i  Palæstina. 
Under  et  Egetræ  sad  en  Beduin  med  sin  Bøsse  i 
Haanden,  vi  hilste  ham  og  droge  videre.  Veien  gaaer 
i  store  Svingninger  i  Zikzak  op  ad  Bjerget,  ved  hver 
ny  Bøining  oplader  sig  nye  og  storartede  Udsigter 
over  det  omgivende  Land.  Hist  og  her  faae  vi 
Skygge  af  Egetræernes  lyse  foraarsgrønne  Løv.  Stig- 
ningen bliver  omsider  saa  stærk,  at  vi  maa  lade  vore 
Heste  blive  tilbage  og  til  Fods  naae  op  til  Toppen.  Vi 
komme  forbi  en  Mur  af  store  Kvadersteen,  som  engang 
har  omgivet  hele  Bjergets  Top  og  gjort  den  til  en 
stærk  Fæstning;  den  stammer  rimeligvis  fra  Romer- 
tiden. Høiere  oppe  ligger  et  latinsk  og  et  græsk  Kloster 
med  Smaahaver  udenom:  Endelig  øverst  oppe  ligge 
Ruiner  af  en  middelalderlig  Kirke,  bygget  til  Ære  for 
»Forklarelsen    paa   Bjerget«.      Grundmurene    og   Apsis 

H.  Scliarling,  Eeisestudier.  19 

sees  endnu  lydelig.  Oppe  fra  denne  Kirkeruin  haves 
et  uhindret  storartet  Rundskue  til  alle  Sider.  Mod 
Vest  sees  Karmel  og  Middelhavet  glimte  frem,  mod 
Nord  Safed  og  det  snedækkede  Hermon;  mod  Øst  seer 
man  den  nordlige  Deel  af  Genezareth  Sø  dybt  nede 
i  sin  Bjergdal  og  langt  tilbage  Haurans  og  Gileads 
Bjerge.  I  større  Nærhed  har  man  Gilboas  Bjerge  og 
Esdraelons  Slette,  og  endelig  allernærmest  Bjergene  om 
Nazareth. 

Vi  dvælede  en  rum  Tid  deroppe  for  ret  at  ind- 
prænte  os  det  herlige  Skue  og  tiltraadte  derpaa  Hjem- 
touren. Nedstigningen  ad  den  bratte  Vei  var  besvær- 
lig og  maatte  ofte  skee  i  Løb  og  Spring.  Vi  naaede 
atter  Stedet,  hvor  vi  havde  efterladt  vore  Heste  og 
lode  disse  følge  et  Stykke  efter  os,  indtil  vi  vare  komne 
saa  langt  ned,  at  Veien  begyndte  at  blive  jævnere.  Vi 
rede  nu  den  samme  Vei  tilbage.  Solen  dalede  hurtig 
og  forsvandt  bag  Bjergene,  Aftenens  Skygger  leirede 
sig  om  os.  Foran  os  mod  Vest  saaes  en  deilig  Aften- 
røda  over  Nazareth,  der  laa  ganske  indhyllet  i  Mørke. 
Enkelte  Lys  begyndte  allerede  at  skinne  i  Husene,  da 
vi  omsider  naaede  frem  til  vort  Herberg.  Vi  indtoge 
vort  Aftensmaaltid ,  som  vor  Dragoman  efter  Sædvane 
beredte  for  os,  og  toge  endnu  en  liden  Vandring  ud 
paa  det  flade  Tag  og  saae  en  pragtfuld  stjerneklar 
Himmel  hvælve  sig  i  Nattens  Dunkelhed  over  Nazareth 
og  de  omgivende  Bjerge  ^). 


*)  Angaaende  de  af  Traditionen  efterviste  hellige  Steder  i  Naza- 
reth, samt  Spørgsmaalet  om,  hvorvidt  Thabor  virkelig  er 
Forklarelsens  Bjerg  se  Forf.s  Pilgrimsfærd  i  det  hellige 
Land  S.  281  flg. 

Fra  Nazareth  droge  vi  til  Tiberias,  henved  sex 
Timers  Vei.  Atter  lagde  vi  vor  Vei  over  den  østlige 
Bjergkam,  som  indeslutter  Nazareth,  og  fortsatte  derpaa 
vor  Reise  mod  Øst.  Foran  os  havde  vi  Thabors  skjønt 
formede  Top,  hvilken  vi  lode  ligge  paa  vor  høire  Side, 
medens  vi  vendte  os  i  mere  nordlig  Retning.  En  Mils 
Vei  fra  Nazareth  kom  vi  til  Landsbyen  Kefr  Kenna, 
der  af  Robinson  og  andre  PalæsLinaforskere  holdes  for 
identisk  med  det  i  Joh.  Ev.  2  omtalte  Kana.  Det  er 
en  smuk  Landsby  med  et  frisk  strømmende  Kildevæld 
lige  udenfor  Byen.  Imidlertid  peger  en  ældre  kirkelig 
Tradition  paa  Ruinstedet  Kana  el  Bschelil,  liggende  tre 
Mil  Nord  for  Nazareth,  som  det  rette  Kana,  hvor  Jesus 
ved  Bryllupsfesten  forvandlede  Vand  til  Vin.  Det  er 
vanskeligt  her  at  træffe  den  rette  Afgjørelse,  dog  kan 
bemærkes,  at  for  det  sidstnævnte  Sted  taler  Overens- 
stemmelsen med  Benævnelsen  i  Joh.  2,  1  og  11 :  Kdva 
xrjg  ra?u?.aiag. 

Solen  steg  høiere,  og  Varmen  blev  mere  trykkende. 
Vi  gjorde  Holdt  ved  en  lille  Kratskov,  under  hvis 
Skygger  vi  toge  vor  Frokost  og  hvilede  ud.  Saa  fort- 
satte vi  vort  Ridt  over  den  frugtbare,  men  øde  og 
ubeboede  Slette.  Pludselig  gjorde  Veien  en  Svingning  — 
og  der  laa  den  udstrakt  for  vore  Blikke,  den  deilige  blaa 
Sø,  Genezareth  Sø,  hvilende  i  sit  dybe  Leie  mellem 
de  omgivende  Bjerge.  Det  var  et  ligesaa  overraskende 
som  frydefuldt  Syn,  dobbelt  kvægende  under  Dagens 
Hede  og  de  meget  ensformige  Omgivelser,  som  havde 
begyndt  at  trætte  os.  Det  var  den  nordlige,  større  og 
bredere  Deel  af  Søen,  som  vi  oversaae,  den  sydlige 
Deel  laa  endnu  gjemt  bag  Høie  og  Bjerge.      Vi   havde 

dog  endnu  et  Stykke  Vei  til  Søen,  men  glædede  os 
over  det  deilige  blaa  Vand,  som  vi  nu  hele  Tiden 
havde  for  Øie.  Til  Venstre  havde  vi  et  Bjerg,  der 
hævede  sig  skarpt  trem  med  sine  to  Spidser:  det  er 
Kam  Hattin.  hvilket  en  Tradition,  som  dog  først 
skriver  sig  fra  Korstogenes  Tid,  erklærer  for  Salig- 
prisningernes Bjerg,  paa  hvilket  Bjergprædikenen  blev 
holdt.  Da  Evangelisterne  imidlertid  ikke  give  nogen 
nærmere  Stedsbetegnelse,  end  at  denne  Tale  holdtes  paa 
ei  Bjerg,  er  der  ikke  stor  Sandsynlighed  for  Biglig- 
heden  af  hin  Angivelse.  Derimod  har  Karn  Hattin  en 
anden  desværre  meget  sørgelig  Berømmelse  i  Historien, 
thi  her  var  det,  at  Sultan  Saladin  1187  ganske  tilintet- 
gjorde den  christne  Korsfarerhær  og  dermed  lagde 
Palæstina  under  det  ulykkelige  Araber-  senere  Tyrker- 
herredømme indtil  vore  Dage. 

Nedstigningen  til  Tiberias  er  temmelig  brat,  da 
Søen  ligger  henved  600  Fod  under  Middelhavet.  Vi 
maatte  derfor  stige  af  Hestene  og  føre  disse  bagefter 
os.  Omsider  naaede  vi  frem  til  Byen,  hvis  Mure  endnu 
ligge  halvt  nedfaldne  og  omstyrtede  efter  det  forfærde- 
lige Jordskjælv  1837.  Gjennem  den  store  aabne  Port- 
bue, der  ligger  høiere  end  Byen,  havde  vi  en  malerisk 
Udsigt  over  den  solbeskinnede  straalende  Sø.  Vi  rede 
hen  til  Franziskanerklostret,  til  hvilket  vi  fra  Nazareth 
havde  skaffet  os  Brev,  og  som  gjæstfrit  aabnede  sine 
Porte  for  os.  De  venlige  Munke  førte  os  ind  i  en 
kjølig  Klosterhal,  hvor  de  bøde  os  Kaffe  og  Limonade, 
hvad  der  var  høist  forfriskende  efter  det  lange  træt- 
tende Ridt,  under  hvilket  baade  Hede  og  Tørst  havde 
plaget  os. 

Klostret  ligger  umiddelbart  ved  Søens  Bred  og 
giver  en  herlig  Udsigt  over  den.  En  Trappe  førte 
os  til  det  øvre  Stokværk,  igjenneni  hvilket  en  lang 
Gang  atter  førte  hen  til  Vinduerne  imod  Søen.  Jeg 
gik  hen  til  et  af  disse  og  standsede  overrasket  af 
det  vidunderlige  Syn.  Lige  udenfor  laa  Klosterhaven 
og  i  denne  tiltrak,  et  blomstrende  Neriumstræ  sig 
min  Opmærksomhed  -  ikke  en  Potteplante,  som  vi 
kjende  dem  hos  os.  men  af  Størrelse  som  et  Kirsebær- 
træ. De  pragtfulde  røde  Blomster  havde  til  Baggrund 
Søens  dybe  blaae  Farve,  og  hinsides  Søen  saaes  atter 
Bjergene  i  lysgylden  Glands.  Det  var  en  saadan  Skjøn- 
hedsfylde  af  blændende  Lys  og  Farverigdom,  at  jeg 
blev  ganske  betaget  deraf. 

Om  Genezarethsøens  Skjønhed  hersker  meget  deelte 
Meninger.  Medens  Nogle  prise  den  i  høie  Toner,  er- 
klære Andre,  at  den  hverken  kan  maale  sig  med 
Schweizersøerne  eller  de  italienske  Søer.  Begge  Parter 
kunne  have  Ret:  Genezarethsøens  Skjønhed  er  nemhg 
af  en  meget  vexlende  Art,  den  afhænger  ganske  af 
Belysningen.  De  omgivende  Bjerge  ere  afrundede  og 
frembyde  ikke  udprægede  Former:  kun  mod  Nord  bringer 
Synet  af  Hermons  snedækkede  Top  Afvexhng:  iøvrigt 
ere  Omgivelserne  ensformige.  Synet  af  det  klare  friske 
Vand  virker  altid  oplivende  i  et  saa  vandløst  og  tørt 
Land  som  Palæ.stina,  dog  Hgger  heri  jo  ikke  noget 
Eiendommeligt  for  Genezareth  Sø.  Dette  kommer  frem 
ved  det  vidunderlige  Farvespil,  som  det  skiftende  Sol- 
lys lægger  over  Søen  og  de  omgivende  Bjerge.  Paa 
en  Graaveirsdag  vil  Søen  ikke  frembyde  nogen  Eien- 
dommelighed  udenfor  sine   store   Minder,    den   har  da 

nærmest  Præget  af  jævn  Ensformighed.  Men  paa  en 
klar  Solskinsdag  under  Orientens  straalende  Himmel 
afgiver  det  vexlende  blaalige,  rødlige  og  gullige  Farve- 
spil et  yderst  fængslende  Skue.  Forholdene  vare  i 
denne  Henseende  saa  gunstige  som  mulig  under  vort 
to  Dages  Ophold  ved  Søens  Bredder,  og  det  var  da 
ogsaa  dette  rige  Farvespil,  som  særlig  var  Gjenstand 
for  min  Opmærksomhed,  og  som  jeg  stræbte  ret  levende 
at  opfange  og  bevare  i  Erindringen. 

Længe  blev  jeg  staaende  i  det  aabne  Vindue  og 
saae  udover  Søen  i  dens  magiske  Tryllelys,  idet  tillige 
mine  Tanker  dvælede  ved  de  vidunderlige  Begiven- 
heder, som  her  havde  fundet  Sted.  Den  underfulde 
Fiskefangst   —  Stormen  paa  Havet  —    Jesus  gaaende 

paa  Søen Alt  dette  havde  altsaa  fundet  Sted 

paa  denne  dybe  Sø,  som  laa  udbredt  for  mine  Øine 

og  saa  de  tætte  Menneskeskarer,  der  havde  samlet  sig 
paa  dens  Bredder,  snart  forat  høre  Herrens  Tale,  snart 
forat  »æde  og  blive  mætte«.  Sandt  nok,  Kgnende 
Tanker  kan  man  ogsaa  have  i  Jerusalem,  men  der 
lægger  Nutidens  Virkelighed  sig  imellem:  alle  de  graa 
Huse  og  Stenmasser  med  den  skrigende  og  smudsige 
Befolkning  maa  fjernes,  og  Phantasien  maa  bygge  en 
hel  anden  Stad  op  —  her  derimod  ved  Genezareth  Sø 
ligge  Søens  klare  Vande  og  de  omgivende  Bjerge  rede 
og  kunne  strax  tages  i  Brug  som  Skueplads  for  Evan- 
gehets  Fortællinger. 

Omsider  løsrev  jeg  mig  fra  det  herlige  Syn  og  gik 
ned  i  Byen.  Jeg  vandrede  gjennem  Bazarerne  og  de 
snævre  Gader  og  kom  efter  nogen  Tid  ned  til  Søens 
Bred.    Her  fik  jeg  fat  i  en  lille  Fiskerbaad  og  lod  mig 

at  et  Par  Arabere  roe  lidt  ud  paa  Søen.  Ret  langt 
kom  vi  dog  ikke  ad,  thi  mine  Baadførere  tilkjendegave 
mig,  at  ude  i)aa  Søen  var  der  stærk  Blæst  og  et  for- 
færdeligt oprørt  Vand.  Hertil  fæstede  jeg  nu  rigtignok 
ingen  Lid,  da  det  var  en  deilig  stille  Foraarsaften  og 
Søen  var  ganske  rolig.  Da  det  imidlertid  er  bekjendt, 
at  pludselige  Vindstød  kunne  komme  netop  paa  denne 
Sø,  og  da  jeg  intet  Kjendskab  havde  til  de  tvende 
Araberes  Sømandsdygtighed,  lod  jeg  dem  faae  deres 
Villie  og  nøledes  med  at  roe  et  Par  Gange  frem  og 
tilbage  foran  Byen.  Solen  nærmede  sig  sin  Nedgang, 
Bjergene  paa  den  modsatte  Bred  spillede  i  rødlige  og 
violette  Farver,  medens  Søen  efterhaanden  indhylledes 
i  Dunkelhed.  Lidt  efter  lidt  begyndte  ogsaa  Bjergene 
at  blive  blegere,  de  stærke  Farver  dæmpedes  —  nu 
svandt  Solen,  og  Alt  antog  en  graalig  Dæmrings  Farve. 
Baaden  lagde  atter  til  Land,  og  jeg  vendte  tilbage  til 
Klostret.  Et  Par  Timer  senere  steg  jeg  op  paa  det 
flade  Tag:  nu  var  Alt  ganske  mørkt,  utallige  Stjærner 
funklede  paa  Himlen,  men  Søen  selv  og  dens  Bjerge 
hvilede  i  dyb  Dunkelhed. 

Denne  lille  Rotour  var  kun  en  Forsmag;  næste 
Dag  skulde  anvendes  til  en  længere  Fart.  Gjennem 
sine  Forbindelser  i  Jerusalem  havde  Prof.  Buhl  skaffet 
os  en  større  Baad  til  Laans  hos  den  engelske  Læge- 
mission, som  er  stationeret  i  Tiberias,  og  vi  bestemte 
at  lade  os  føre  over  til  den  modsatte  Bred  og  derfra 
ned  til  Søens  sydlige  Bred  mod  Jordanflodens  Udløb  og 
saa  atter  tilbage  til  Tiberias.  Paa  denne  Vei  ville  vi 
befare  hele  den  sydlige  Halvdeel  af  Søen. 

Baaden  mødte  frem  næste  Morgen  Klokken  sex. 
Vi  havde  bestilt  den  saa  tidlig  forat  kunne  være  til- 
bage   inden    Klokken    tolv    og    saaledes    undgaae    den 

hedeste  Tid,  da  Solen  brænder  varmt,  og  vi  ude  i  den 
aabne  Baad  intet  Ly  vilde  have  imod  den.  Til  bestemt 
Tid  laa   da   ogsaa   nede  i  Søen  for  Enden  af  den  lille 

Klosterhave  en  pyntelig  Baad  med  fire  christne  hvid- 
klædte Rorkarle.  Vi  stege  i  Baaden  og  roede  med 
raske  Aaretag  ud  paa  Søen.  Det  var  en  frisk  Morgen- 
stund, maaske  netop  en  saadan  som  hin  Morgen,  da 
>de  havde  arbeidet  den  ganske  Nat,  men  Intet  faaet« 
(Luk.  o,  5).  Tiberias  med  sine  hvide  Kupler  trak  sig 
tilbage,  eftersom  vi  kom  længere  fra  Land,  medens 
Bjergene  bagved  Byen  reiste  sig  høiere  i  Veiret,  navn- 
lig hævede  Karn  Hattin.  Saligprisningernes  Bjerg,  sig 
bestemt  som  to  Horn.  Det  var  Vindstille,  men  da  vi 
kom  længere  ud  henimod  Søens  Midte,  var  der  dog 
nogen  Bevægelse  i  den,  rimeligvis  efter  Nattevinden, 
som  nu  havde  lagt  sig.  Herude  lode  vore  Rorkarle 
Aarerne  hvile  og  istemmede  en  arabisk  Psalme.  Jeg 
vil  ikke  sige,  at  Sangen  lod  skjønt  henover  den  stille 
Sø,  dertil  er  Arabernes  Begreb  om  musikalsk  Skjønhed 
altfor  afvigende  fra  vort  —  men  der  var  dog  noget 
Gribende  i  at  høre  en  Psalme  synge  netop  her  paa 
dette  Sted. 

Vi  nærmede  os  efterhaanden  den  østlige  Kyst,  og 
dennes  Bjerglinier  traadte  skarpere  frem.  Det  var 
Bjergene  i  Bjolan,  det  gamle  Gaulonitis,  som  her  naae 
næsten  lige  ud  til  Kysten  og  kun  lade  en  ganske  smal 
Kyststrimmel  blive  tilbage.  Mod  Nord  saae  vi  Hermons 
snedækte  Top ,  der  seer  langt  nærmere  ud,  end  den  i 
Virkeligheden  er,  og  behersker  hele  Genezareth  Sø. 
Bjergene  mod  Øst  ere  mere  lige  afskaarne  uden  frem- 
ragende Toppe.  Dog  bemærke  vi  en  fremtrædende  af- 
rundet Hoi.  mod  hvilken  vi  sætte  Coursen.  Den  har 
Form  af  en  Pukkel,  paa  dens  Top  findes  betydelige 
Ruiner,  og  den  antages  almindeligen  at  være  det  gamle 

Gamala,  en  stærk  Fæstning,  som  ikke  nævnes  i  vore 
Evangelier,  men  derimod  omtales  af  Josephus.  Den 
forsvarede  sig  med  stor  Tapperhed  mod  Romerne,  men 
blev  tilsidst  udhungret  og  derefter  indtaget,  hvorefter 
fulgte  et  vildt  Blodbad,  idet  Romerne  skaanselløst 
nedhuggede  alle  Indbyggerne.  De  mange  Ruiner  og 
Stedets  Beliggenhed  samstemme  med  Josephus'  Be- 
skrivelse, endelig  svarer  Bjergets  Form,  der  ligner  en 
Kamelpukkel,  til  Stedets  Navn  (Gamal  betyder  paa 
Hebraisk  en  Kamel)  ^). 

Overfarten  over  Søen  tog  halvanden  Time  —  den 
er  her  henved  en  Mil  bred.  Vi  stege  nu  i  Land,  men 
turde  dog  ikke  indlade  os  paa  at  bestige  Bjerget  og 
see  de  gamle  Ruiner,  da  Beduinerne  gjøre  Egnen 
usikker,  og  vi  ingen  Escorte  havde  med  os.  Vi  maatte 
da  nøles  med  at  vandre  lidt  om  paa  Strandbredden, 
uden  at  fjerne  os  for  langt  fra  Baaden.  Deilige  blom- 
strende Nerier  voxede  her  vildt,  og  midt  imellem  dem 
saaes  en  stor  Hjord  Kvæg  vadende  ud  i  Søen.  Paa 
Strandbredden  fandtes  en  Mængde  ganske  smaa  bitte 
Kolichylier,  som  vi  samlede  op  og  medtoge  som  Erindring. 


')  En  halv  Mils  Vei  længere  mod  Nord  ligger  Ruinhoben  Kersa^ 
i  hvilket  man  troer  at  gjenkjende  det  gamle  Gergesa,  hvor 
Jesus  uddrev  Djævle  af  tvende  Besatte,  som  fore  i  en  stor 
Svinelijord,  der  styrtede  sig  ud  i  Søen  (Markus  5,  1  flg., 
Luk.  8,  26  —  39).  Texten  er  dog  her  meget  usikker,  idet  flere 
Haandskrifter  have  Gerasenernes  Land,  og  Matth,  8,  28  har 
Gadarenernes  Land.  Dog  kunde  disse  Afvigelser  være  frem- 
kaldte ved  Forvexling  med  de  to  store  og  anseelige  Byer 
Gadara  og  Gerasa,  af  hvilke  den  sidste  laa  langt  mod  Syd 
ved  Floden  Jabok,  den  første  henimod  to  Mil  Sydost  for 
Genezareth  Sø.  Af  begge  Byer  findes  endnu  betydelige 
Ruiner,  Soilerækker,  Theatre,  Gravmonumenter  i  græsk- 
romersk Stil. 

Vi  stege  nu  atter  i  Baaden  og  lode  os  roe  langs 
Kysten  ned  til  Søens  sydlige  Bred.  En  frisk  og  sval 
Luftning  strøg  hen  over  os,  Himlen  var  dækket  med  et 
let  Skylag,  som  skærmede  os  mod  Solstraalerne.  Efter- 
haanden  som  vi  kom  længere  frem,  glattedes  de  lette 
Krusninger  over  Vandfladen  mere  og  mere  —  tilsidst 
var  den  saa  blank  som  et  Speil.  Den  sydlige  Bred  er 
ganske  flad  og  runder  sig  i  en  stor  Bue,  vi  speidede 
forgæves  efter  Jordanflodens  Udløb,  thi  for  vore  Øine 
saae  det  ud,  som  om  Søen  var  ganske  lukket.  En 
smal  Landstrimmel  skyder  sig  nemlig  ud  foran  Udløbet 
og  dækker  Synet  af  dette.  Først  da  vi  vare  tæt  ved 
Land,  fik  vi  Øie  paa  Floden,  der  her  ved  sit  Udløb  af 
Søen  skærer  sig  ind  under  en  høi  Banke,  som  dækker 
den  mod  Søen,  og  paa  hviken  saaes  en  Deel  Kvæg. 
Roturen  hertil  havde  atter  taget  halvanden  Time  og 
vi  stege  nu  paa  Ny  i  Land. 

Vi  gik  op  paa  den  høie  Banke,  over  hvilken  en 
Sti  fører  hen  til  Jordanfloden.  Høit  Græs  og  Rør  stode 
paa  begge  Sider  af  den  smalle  Sti  og  dækkede  Udsigten 
for  os ;  af  og  til  vege  de  tilbage,  og  da  havde  vi  glimt- 
vis herlige  Udsigter  over  Søen,  der  her  udstrakte  sig  i 
hele  sin  Længde  for  os.  Efter  omtrent  et  Kvarteers 
Gang  naaede  vi  frem  til  Jordanfloden,  der  baner  sig 
sin  Vei  fra  Søen  i  vestlig,  senere  endog  nordvestlig 
Retning,  og  først  et  Stykke  længere  henne  bøier  sig  mod 
Syd.  Hele  Banken,  over  hvilken  vi  atter  vendte  tilbage 
til  vor  Baad,  viste  Spor  af  tidhgere  Bebyggelse,  Mur- 
steen og  Bygningslevninger  stak  op  af  Muldjorden. 
Hvilken  Stad  har  her  staaet  i  Oldtiden?  Araberne  kalde 
nuomstunder  Ruinhoben  for  Kerak^  og  man  har  meent 

heri  at  gjeiikjende  Navnet  Tarichæa.  Denne  Stad  spillede 
ligesom  Gamala  en  fremtrædende  Rolle  i  den  jødiske 
Krig  mod  Romerne.  Josephus  lod  den  befæste  mod 
Landsiden,  men  ikke  mod  Søsiden,  hvor  den  antoges 
tilstrækkelig  beskyttet  af  Søen  selv.  Fremdeles  lod 
han  her  samle  Skibe,  hvilke  han  udrustede  til  Krigs- 
skibe. Romerne  samlede  imidlertid  ogsaa  en  heel 
Mængde  Skibe,  og  saaledes  kom  der  til  at  staae  et 
Søslag  paa  Genezareth  Sø,  i  hvilket  Romerne  seirede. 
Søen  blev,  efter  hvad  Josephus  fortæller,  ganske  rød 
af  det  udgydte  Blod  og  fuld  af  døde  Kroppe.  Byen 
selv  vilde  dog  ikke  aabne  sine  Porte  for  den  frem- 
rykkende Romerhær,  saaledes  som  Tiberias,  og  blev 
med  Tapperhed  forsvaret  af  de  jødiske  Friskarer,  som 
i  store  Masser  holdt  den  besat.  Men  Titus  lod  et  Par 
Rytterafdelinger  ride  ud  i  Søen  uden  om  Muren,  og 
nu  kom  de  ganske  uventet  ind  i  Byen,  hvor  de  øie- 
blikkelig  huggede  ned  for  Fode.  Herover  opstod  stor 
Forvirring  blandt  Jøderne,  og  Byen  blev  nu  indtagen  af 
Romerne,  der  efter  Sædvane  anrettede  et  stort  Blod- 
bad. Da  PHnius  leilighedsvis  meddeler,  at  Tarichæa 
laa  ved  Sydenden  af  Genezareth  Sø,  har  man  meent 
at  kunne  søge  den  her  ved  Jordanens  Udløb  ^).  Men 
dette  stemmer  ikke  med  Angivelserne  hos  Josephus, 
der  udførlig  omtaler  Begivenhederne  i  Tarichæa,  hvilke 
tildeels  fandt  Sted  under  hans  Ledelse.  Josephus  an- 
giver, at  Tarichæa  laa  »ligeoverfor  Gamala«  (altsaa  paa 
Søens  vestlige  Bred)  i  30  Stadiers  Afstand  fra  Tiberias 
og  utvivlsomt  Nord  for  donne  Stad.     Det   Sidste   siges 


1)    Saaledes  bl.  A.    Bulil:    Genezaretli  Sø   og  dens  Omgivelser. 
1889.     S.  60  flg. 

vel  ikke  udtrykkeligt,  men  fremgaaer  af  Beskrivelsen  af 
Hyens  Forsvar  mod  den  Syd  fia  fremrykkende  Romer- 
hær'). Endelig  omtales,  at  Byen  laa  under  et  hoit 
Bjerg  paa  den  flade  Kyst.  Alt  dette  passer  paa  Magdala 
(det  nuværende  Medjde!).  Derfor  ere  de  fleste  Forskere 
enige  om  at  ansee  Plinius'  Angivelse  for  urigtig  og 
derimod,  støttende  sig  til  Josephus.  at  henlægge  Ta- 
richæa  til  Magdala,  der  paa  Christi  Tid  var  en  blom- 
strende og  folkerig  Stad,  og  som  rimeligvis  kort  efter 
har  antaget  det  græsk -romerske  Navn  Tarichæa.  — 
De  ]\Iurbrokker,  hvilke  overalt  dække  Høien  Kerak,  tør 
vistnok  antages  at  hidrøre  fra  Sennahris,  en  befæstet 
Stad  ved  Jordans  Udløb  fra  Genezareth  Sø,  som  om- 
tales af  Josephus. 

Rotouren  tilbage  til  Tiberias  langs  den  vestlige 
Bred  tog  atter  halvanden  Time.  Søen  var  nu  ganske 
blank,  og  vi  giede,  førte  af  kraftige  Aaretag  hurtig 
forbi  de  fremspringende  Pynter,  indtil  vi  ved  Middags- 
tid Kl.  12  atter  stege  i  Land  ved  Klostret  i  Tiberias. 
Vi  havde  været  meget  heldige  med  vor  Udflugt,  hverken 
brændende  Solskin  eller  pludselige  Vindstød  havde  be- 
sværet os.  Hurtig  opkommende  Storme  ere  ikke  ual- 
mindelige, som  det  jo  ogsaa  var  Tilfældet  i  Oldtiden. 
Man  fortalte  os,  at  den  engelske  Læge  havde  med  et 
lille  Selskab,  deriblandt  flere  Damer,  gjort  en  Udflugt  i 
Baad  til  den  østlige   Bred.     Men    da    de   vare  komne 


')  De  bello  Judaico,  III,  10.  Da  Josephus  fortæller,  at  de  op- 
rørske Jøder  efter  Tiberias'  Overgivelse  flygtede  til  Tarichæa, 
fremgaaer  heraf,  at  denne  By  maa  have  ligget  Nord  for 
Tiberias.  I  modsat  Fald  vilde  Oprørerne  ved  at  flygte  mod 
Syd  løbe  i  Armene  paa  Romerhæren,  der  rykkede  frem  fra 
Syd,  idet  den  kom  fra  Scythopolis  ved  Jordans  vestlige  Bred. 

herover,  reiste  sig  en  af  hine  pludselige  Storme  og 
satte  Søen  i  stærkt  Oprør.  De  arabiske  Søfolk  vare 
hverken  ved  Bønner  eller  Trusler  at  formaae  til  at  føre 
Baaden  tilbage,  saa  Selskabet  nødtes  til  at  tilbringe 
Natten  under. aaben  Himmel,  da  de  ikke  havde  med- 
taget Telt,  og  Egnen  er  aldeles  øde  og  ubeboet;  først 
næste  Dag  kunde  de  vende  tilbage,  da  Stormen  havde 
lagt  sig,  og  Søen  atter  var  bleven  rolig.  Og  et  Par 
Maaneder  efter  vor  Rotour  hændtes  den  Ulykke  under 
en  lignende  Storm,  at  Baaden  kæntrede  og  den  arabiske 
Læge  druknede.  Genezareth  Sø  har  altsaa  bevaret 
det  samme  Præg  af  pludselige  Veiromskiftelser,  som 
den  havde  i  Oldtiden,  og  hvorom  de  evangeliske  For- 
tællinger give  Meddelelse. 

Det  var  dog  ikke  Gamala  og  Tarichæa  med  deres 
Krigsbedrifter  og  blodige  Rædsler,  som  droge  os_  til 
denne  Sø ;  men  det  er  tværtimod  Livets  Ord,  som  ere 
blevne  talte,  og  Kjærlighedens  Undere,  som  ere  blevne 
øvede  her,  der  gjøre  Genezareth  Sø  hellig  og  dyrebar 
for  os.  Det  er  en  Række  Byer,  som  ved  Jesu  Nær- 
værelse og  jævnlige  Ophold  have  vundet  et  Ry,  som 
fordunkler  de  store  Verdensstæder:  det  er  Magdala, 
Chorazin,  Betsaida  og  Kapernaum,  til  hvilke  de  hellige 
Minder  knytte  sig.  De  laa  ved  Søens  vestlige  og  nord- 
lige Bred,  men  iøvrigt  hersker  der  stor  Tvivl  og  Uenig- 
hed angaaende  den  bestemte  Angivelse  af  deres  Plads. 
De  to  førstnævnte  lade  sig  dog  uden  Vanskelighed  efter- 
vise, deres  Navne  kunne  paavises  i  nuværende  arabiske 
Stednavne.  Magdala,  der,  efter  hvad  ovenfor  er  be- 
mærket, senere  har  faaet  det  græske  Navn  Tarichæa, 
gjenfinde   vi   i   det  nuværende  Medjdel,    en   lille    ussel 

Landsby  omtrent  en  Mil  Nord  for  Tiberias  —  og  lige- 
ledes Chorazin  i  det  nuværende  Kerazeh,  en  Ruinhob, 
der  ligger  en  Milsvei  fra  Søens  nordlige  Bred  oppe  paa 
Bakkerne  i  betydelig  Høide  over  Søen.  Efter  disses 
Omfang  at  dømme  synes  Chorazin,  hvilken  By  vi  iøvrigt 
kun  kjende  af  Christi  Veraab  over  den  (Matth.  11,  21)  at 
have  været  en  ret  betydelig  Stad.  Derimod  ere  Menin- 
gerne meget  deelte  om  Betsaidas  og  Kapernaums  Be- 
liggenhed, og  det  er  netop  disse  to  Byer,  som  hyppigst 
nævnes  i  vore  Evangelier.  Angaaende  den  første  bliver 
det  et  Spørgsmaal,  om  der  omtales  en  eller  to  Byer 
af  dette  Navn.  Nogle  holde  for,  at  det  Betsaida,  hvor- 
fra flere  af  Herrens  Apostle  vare,  var  et  Fiskerleie  ved 
Søens  vestlige  Bred,  som  Enkelte  identificere  med  det 
nuværende  Klian  Mimjeh^]  —  hvilket  da  maa  skjelnes 
fra  Betsaida  Julias,  som  laa  Øst  for  Jordanfloden,  og  i 
Nærheden  af  hvilken  den  underfulde  Bespisning  af  flere 
Tusind  Mænd  med  nogle  faa  Fisk  og  Brød  foregik. 
Andre  antage  derimod,  at  begge  Byer  ere  identiske, 
idet  nemlig  Fiskerleiet  Betsaida,  hvorfra  Simon  Peter 
og  Andreas  samt  Apostelen  Philip  vare,  af  Tetrarchen 
Philip  blev  ombygget  og  forskjønnet  og  fik  Tilnavnet 
Julias  til  Ære  for  Keiser  August's  Datter  Julia.  Mulig- 
vis har  Fiskerleiet  ved  Søen,  der  i  Mark.  8,  23  omtales 
som  en  zw.«//  {Flække  eller  Landsby),  dannet  Forstaden 
til  den  egentlige  Stad,  som  laa  noget  længere  tilbage. 
Den  sidste  Anskuelse  er  vistnok  den  rigtigste  og  mod- 


1)  Audre  have  i  den  syriske  Form  Meuoto  for  ]\Iinyeh  meent 
at  gjenkjende  det  i  Mark.  8,  10  omtalte  Dalmanutha.  som 
efter  Sammenligning  med  Matth.  15,  39  laa  tæt  ved  Magdalas 
Grændser. 

bevises  ikke  ved,  at  Betsaida  i  Joh.  12,  21  omtales  som 
liggende  i  Galilæa,  efterdi  .losephus  regner  en  Deel  af 
Landet  Øst  for  Jordan  med  til  Galilæa,  ligesom  ogsaa 
Geographen  Ptolemæus  og  Talmud  regne  Betsaida  Julias 
til  Galilæa.  Allermeest  er  der  dog  blevet  stridt  om 
Kapernaums  Beliggenhed,  hvad  der  ikke  kan  undre, 
eftersom  denne  By,  i  hvilken  Jesus  oftere  opholdt  sig, 
og  som  endog  kaldes  for  »hans  egen  Stad«  (Matth.  9,  1 
jvfr.  Mark.  2, 1),  har  Krav  paa  særlig  Interesse.  De  to 
Punkter,  hvorom  Striden  dreier  sig,  er  Khan  Minyeh 
og  Ruinstedet  Tell  Hum.  For  det  førstnævnte  Steds 
Identitet  med  Kapernaum  gjøres  gjældende,  at  Lande- 
veien  Syd  fra  til  Damaskus  netop  bøier  af  fra  Søen 
ved  Khan  Minyeh,  og  at  det  Samme  vistnok  har  været 
Tilfældet  i  Oldtiden.  Da  nu  Kapernaum  omtales  som 
Toldsted  (Mark.  2,  13 — 15)  og  som  Garnisonsby  (Luk.  7, 
1  flg.),  ligger  det  nær  at  antage,  at  den  har  ligget  her 
lige  ved  Veien,  hvor  et  stort  Handelsrøre  fandt  Sted, 
medens  der  ved  Tell  Hum  ikke  sees  Spor  af  nogen 
større  Handelsvei.  Fremdeles  gjøres  der  opmærksom 
paa,  at  det  i  Mark.  6,  53  fortælles,  at  Jesus  og  hans 
Disciple  paa  en  Seilads  over  Søen  kom  til  Genezareth 
Land,  medens  det  om  den  samme  Seilads  hedder  i 
Joh.  6,  17  og  24,  at  de  kom  til  Kapernaum.  Heraf 
sluttes  da,  at  Kapernaum  har  ligget  i  Genezareth  Land, 
medens  Tell  Hum  ligger  udenfor  samme  og  altsaa  ikke 
kan  være  denne  Stad.  Ingen  af  disse  Grunde  har  dog 
synderlig  Beviskraft.  Hvad  Landeveien  angaaer,  da  kan 
der  jo  meget  vel  have  været  en  saadan  for  1800  Aar 
siden,  som  senere  under  de  store  Omskiftelser  er  for- 
svunden, ja  det  er  høist  rimeligt,   at  der  har  været  en 

større  Vei,  som  førte  Nord  om  Søen  til  Betsaida  Julias. 
Og  i  Evangelierne  kan  der  saare  vel  finde  en  lille 
Unøiagtighed  Sted,  da  Afstanden  mellem  de  nævnte 
Steder  er  meget  ringe.  Langt  stærkere  ere  Bevis- 
grundene, som  tale  for  Tell  Hum.  Allerede  Navnet 
Tell  Hum  synes  at  tyde  derpaa.  Thi  Kapernaum  er  en 
græciseret  Form  for  Kefar-Nalmm,  »Trøstens  By«.  Da 
Byen  er  lagt  i  Ruiner,  kaldes  den  ikke  længer  Kefar, 
men  Tell,  hvilket  er  det  almindelige  Navn  i  Palæstina 
for  enhver  Ruinhob,  hvorfor  vi  faae  Navnet  Tell  Na- 
hum,  der  atter  afkortes  til  Tell  Hum  ^).  Hertil  kommer, 
at  Ruinstedet  Tell  Hum  svarer  til  den  Beliggenhed, 
som  Kapernaum  har  havt  efter  Josephus'  Angivelser. 
Han  fortæller  nemlig,  hvorledes  han  i  en  Fægtning  ved 
Jordans  Bred  styrtede  af  Hesten  og  forstuvede  en  Haand, 
hvorfor  han  af  sine  Folk  bragtes  til  Byen  Kefarnome 
(Kapernaum)-).  Da  dette  vel  maa  antages  at  have 
været  den  nærmeste  Stad,  passer  dette  bedst  med  Tell 
Hum.  som  ligger  nærmere  ved  Jordan  end  Khan  Minyeh. 
Fremdeles  omtaler  Josephus  et  vandrigt  Kildevæld, 
hvorfra  Genezarethsletten  vandedes,  og  som  førte  Navnet 
Kapernaums  Kilde  '^).  Dette  er  utvivlsomt  den  nuværende 
Ain-et-Tabiga:  de  gamle  Vandledninger,  som  førte  dens 
Vand  ind  over  Genezarethsletten,  kunne  endnu  efter- 
vises. Byen  Kapernaum,  hvorefter  Kilden  har  faaet 
Navn,    maa  da   have    været  i   dens   Nærhed  —   ogsaa 


')  Andre  forklare  Navnet  som  »den  sorte  Høi«  og  udlede  det 
af  de  mørke  Basaltruiner;  er  denne  Forklaring  rigtig,  da 
bliver  Navnet  Tell  Hum  ganske  vist  uden  Forbindelse  med 
Kapernaum. 

-)    Josephus'  Levnetsbeskrivelse  Cap.  72. 

=*)    Jødiske  Krig.  III,  10. 

H.  Scharling,  Reisestudier.  20 

dette  passer  paa  Tell  Hum,  som  ligger  ikke  langt  fra 
Aiii-et-Tabiga^). 

De  tre  Stæder,  Chorazin,  Betsaida  og  Kapernaum 
iiave  ligget  saaledes,  at  man  fra  Søens  Bred  paa  een 
Gang  har  kunnet  see  dem  alle  tre,  de  to  liggende  ved 
Søens  blaa  Vande,  Chorazin  oppe  paa  Bjergskrænten. 
Jesu  Veeraab  over  de  tre  Byer  maa  have  gjort  et  saa 
meget  stærkere  Indtryk  paa  Tilhørerne,  som  havde  dem 
alle  tre  for  Øie,  liggende  i  det  stærke  Solskins  Straaler. 
Ogsaa  maa  overfor  Egnens  nuværende  Øde  og  Tomhed 
erindres,  at  Bredderne  omkring  Genezareth  Sø  vare 
paa  Jesu  Tid  tæt  bebyggede  og  beboede,  og  at  netop 
her  ved  Søens  nordlige  Ende  fandt  et  livligt  Røre  Sted, 
idet  de  store  Handelsveie  mellem  Middelhavets  Kyster 
og  Damaskus,  mellem  Jerusalem  og  Østjordanlandet  gik 
her  forbi.  Saaledes  var  Stedet  med  sin  skiftende  Folke- 
mængde fortrinlig  skikket  til  Jesu  prophetiske  Optræden, 
tlii  herfra  maatte  Rygtet  om  hans  vidunderlige  Tale, 
hans  Tegn  og  Undergjerninger  hurtig  bæres  viden  om 
og  saaledes  Jordbunden  forberedes,  til  den  Time  kom, 
da  Apostlene  skulde  forkynde  Evangeliet  ikke  blot  i 
Judæa  og  Galilæa,  men  i  den  ganske  Verden.  — 

—  Da  vi  nu  i  Baad  havde  befaret  den  sydlige 
Halvdel  af  Søen,  havde  vi  besluttet,  naar  vi  forlode 
Klostret,  at  fortsætte  vor  Reise  mod  Nord  langs  Søens 
vestlige  Bred  indtil  Tell  Hum  for  at  faae  Leilighed 
til  ogsaa  at  tage  de  her  hggende  Stedligheder  i  Øiesyn. 


')  Jvfr.  F.  Buhls  udførlige  Undersøgelse  om  de  nævnte  Byers 
Beliggenlied  i  hans  lille  Skrift  »Genezareth  Sø  og  dens  Om- 
givelser« (udgivet  blandt  F.  Nielsens  Smaaskrifter  til  Oplys- 
ning for  Cluistne,  1889). 

Torsdag  Morgen  cl.  25.  April  brøde  vi  op  fra  Tiberias, 
det  var  en  smuk  Foraarsmorgen  med  klart  Solskin. 
Veien  langs  Søen  ligger  temmelig  høit,  vi  havde  en 
prægtig  Udsigt  over  den  blaae  Vandflade  til  Bjergene 
paa  den  modsatte  Side,  som  nu  laa  i  et  klart  Morgen- 
lys. En  halv  Times  Vei  Nord  for  Byen  laa  nede  ved 
Søen  en  veldyrket  Have  med  Figentræer,  et  svagt 
Minde  om  den  store  Frugtbarhed,  som  i  Oldtiden 
havde  hersket  her,  medens  Alt  nu  henligger  udyrket  og 
øde.  En  halv  Times  Vei  videre  frem  svingede  vi  om 
et  Bjerg,  der  strakte  sig  ud  imod  Søen,  og  paa  den 
anden  Side  af  dette  laa  en  lille  ussel  Landsby  med 
sammenklinede  Lerhuse,  paa  hvis  Top  der  var  reist 
Straahytter,  og  et  enkelt  Palmetræ.  Den  fører  Navnet 
Medjdel,  hvori  vi  gjenkjende  Navnet  Magdala^),  der  i 
Oldtiden  var  en  folkerig  Stad,  rimeligvis  den  samme, 
som  senere  fik  Navnet  Tarichæa  (s.  ovenfor  S.  301). 
Over  alle  Fortidens  Erindringer  om  et  rigt  Handelsliv, 
om  Vaabendaad  og  Krigsbedrifter  rager  nu  en  enkelt 
Kvindeskikkelse  op,  der  fordunkler  alt  det  Øvrige  og 
lægger  Berømmelsens  Glands  over  Stedet.  Hvormange 
kjende  Magdala  eller  Tarichæa?  Men  Maria  Magda- 
lenes Navn  er  kjendt  af  hvert  Barn  i  Christenheden. 

Ved  Medjdel  trække  Bjergene  sig  tilbage  fra  Kysten 
i  en  Bue.  Foran  dem  ligger  langs  Søen  en  halvmaane- 
formet  Slette,  der  i  Oldtiden  var  berømt  for  sin  over- 
ordentlige Frugtbarhed.  Det  er  Gennesar-sletten,  hvor 
Jesus  lagde  til  Land  fra  Seiladsen  og  samlede  de  tætte 
Folkeskarer  om    sig,    der   førte   deres  Syge    med    sig, 

')   I  Matth.  15,  33  kaldes  den  Magada. 

20* 

hvilke  han  helbredte  (Matlh.  14,  34—36).  Den  er  knap 
en  halv  Mil  lang  og  en  lille  Fjerdingvei  bred,  men  trods 
sin  ringe  Størrelse  samlede  den  dog  i  sit  Skød  næsten 
hele  Palæstinas  rige  Plantevæxt^).  Med  sine  skygge- 
fulde Valnøddetræer,  sine  Figen-  og  Oliventræer,  sine 
fyldige  Vinranker  var  den  som  en  liden  Paradisets 
Have.  Aarsagen  hertil  maa  foruden  den  frugtbare 
Muldjord  søges  deels  i  det  næsten  tropiske  Klima,  deels 
i  den  store  Vandrigdom.  Sletten  vandedes  nemlig  af 
et  Par  Kildevæld,  hvis  rige  Vandstrømme  gjennem 
Kanaler  og  Ledninger  førtes  henover  den.  Kilderne 
ere  der  vel  endnu,  men  de  stensatte  Vandledninger 
ere  forsvundne,  hvoraf  Følgen  er,  at  Vandet  samler 
sig  hist  og  her  i  smaa  Søer  eller  Sumpe  uden  at  kunne 
finde  Afløb,  og  den  før  saa  frugtbare  Slette  ligger  nu 
hen  som  et  Vildnis. 

Veien,  som  vi  fulgte,  var  omgivet  af  rigt  blomstrende 
Nerier,  hvis  røde  Blomster  dannede  en  prægtig  Mod- 
sætning til  Søens  blaa  Vande.  Ogsaa  kom  vi  over 
forskjellige  Smaabække,  som  nu  frit  bane  sig  Vei  i  den 
side  Jordbund.  Vi  mødte  flere  Rækker  af  belæssede 
Kameler,  idet  Veien,  som  er  en  Deel  af  Handelsveien 
til  Damaskus,  er  mere  befolket  end  ellers  pleier  at 
være  Tilfældet  i  det  nu  saa  øde  og  folketomme  Land. 
Nu  nærmede  vi  os  Slettens  nordlige  Ende,  hvor 
Bjergene  atter  træde  lige  ud  imod  Søen.  Terrænet 
hæver  sig  og  Veien  stiger  opad  Bjerget.  Til  Venstre 
for  den  ligger  et  forfaldent  Herberge,  det  saakaldte 
Khan-Minyeh,    i  hvilket  Flere,   dog  neppe   med  Rette, 

')    Jvfr.    Josephus'    begeistrede    Skildring    af   Gennesarslettens 
Frugtbarhed  (De  bello  judaico  III,  10). 

have  villet  gjenfinde  Kapernaum  (s.  ovenfor  S.  304). 
Vi  følge  Veien  til  Høire,  der  svinger  rundt  om  Fjeld- 
pynten. Neden  for  os  ligger  et  Stykke  vandrigt  Land, 
overskygget  af  høie  Trægrupper,  det  er  Ain-et-tin  eller 
Figenkilden,  saa  kaldet  af  Figentræerne  ved  dens  Bred, 
Veien  fører  os  op  over  Bjerget;  den  er  temmelig  be- 
sværlig, thi  i  Virkeligheden  er  det  en  gammel  Vand- 
ledning, hugget  ud  i  KUppen,  som  har  ført  Vandet  fra 
det  rige  Kildevæld  hinsides  Bjerget  nedover  Sletten. 
Inden  vi  svinge  om  Pynten,  see  vi  endnu  engang  til- 
bage og  nyde  det  pragtfulde  Skue  over  Søen  og  see 
de  hvide  Huse  i  Tiberias  skinne  i  det  Fjerne.  Derefter 
fortsætte  vi  vor  Reise  og  komme  paa  den  anden  Side 
af  Bjerget  til  et  Stykke  Vandledning,  rigt  dækket  med 
Vedbend  og  Grønt,  hvoraf  Vandet  strømmer  ud  i  en 
stærk  Straale  og  derefter  plasker  ned  mellem  Sivene 
og  det  frodige  Græs.  Vi  ville  drikke  deraf,  men  Folkene 
advare  os  derimod,  idet  det  efter  deres  Forsikring  er 
daarligt  Drikkevand  og  nu  bruges  til  at  drive  en  Mølle 
i  Nærheden.  Tillige  fortælle  de  os,  at  Stedet  er  det 
gamle  Betsaida,  hvad  der  kunde  være  rigtigt,  saafremt 
der  ogsaa  har  været  et  Betsaida  ved  Søens  vestlige 
Bred,  hvorom  der  dog  kan  næres  grundet  Tvivl  (se  ovfr. 
S.  303).  Det  stærkt  strømmende  Vand  kommer  fra 
Kilden  Ain-tabiga,  der  vistnok  er  den  samme,  hvilken 
Josephus  kalder  Kapernaumskilden,  hvis  rige  Væld  be- 
nyttedes til  at  vande  den  nordlige  Deel  af  Genezaret- 
sletten.  Er  denne  Formodning  rigtig,  da  maae  vi  ogsaa 
være  i  Nærheden  af  »Herrens  egen  Slad«  (Matth.  9,  1). 
Vi  søge  den  i  Ruinhoben  Tell  Hum  og  styre  vore  Heste 
derhen.     Vor  Dragoman  gjør  rigtignok  Indsigelser   og 

paastaaer,  at  Veien  er  aldeles  ufremkommelig,  ja  at 
der  overhovedet  slet  ingen  Vei  er,  men  efter  nogen 
Strid  sætte  vi  dog  vor  Villie  igjennem.  Vi  maa  dog 
give  Dragomanen  Ret  forsaavidt,  som  der  virkelig 
slet  ingen  Vei  er  og  Marken,  over  hvilken  vi  rfde,  er 
bedækket  med  mandshøie  Tidsler.  Tilfods  vilde  det 
omtrent  være  umuligt  at  komme  frem  gjennem  de 
stikkende  Torne,  men  siddende  paa  vore  Heste  lade 
vi  disse  bryde  Vei  gennem  Tidslerne  og  skærme  vore 
Ansigter  med  Armene,  hvor  de  bleve  altfor  nærgaaende. 
Omsider  naae  vi  frem  til  en  aaben  Plads,  hvor  Tidslerne 
ere  borte,  og  der  stige  vi  af  Hestene  og  lage  Tell  Hum 
nærmere  i  Øiesyn.  Stedet  er  kun  en  øde  Ruinhob, 
aldeles  ubeboet.  Ingensomhelst  Bygning  sees  endnu 
staaende  opreist.  Alt  er  nedstyrtet,  sønderbrudt,  tildeels 
skjult  og  overgroet  af  de  høie  Tidsler  eller  Græs.  Det 
er  som  en  Virkeliggjørelse  af  Jesu  Ord  over  den  rige 
og  stolte  By,  i  hvilken  han  øvede  saa  mange  Under- 
gjerninger,  talte  saa  mægtige  Ord.  ja  som  derved,  at 
han  en  Tid  lang  kaarede  den  til  sit  Opholdssted,  op- 
høiedes  indtil  Himlen  —  at  den  alligevel,  trods  Alt 
dette,  formedelst  sin  haardnakkede  Vantro,  skulde  ned- 
styrtes til  Underverdenen  (Matth.  11,  23).  Thi  netop 
saaledes  ligger  Staden  nedstyrtet,  henslængt  mellem 
Tidsler  og  Torne,  at  der  nu  ikke  er  mere  tilbage  af 
den  end  netop  saameget,  som  behøves,  forat  det  kan 
siges:  »her  laa  engang  en  Stad1« 

Næsten  alle  Ruinhobene  i  Tell  Hum  bestaae  af 
mørke  Basaltsten.  En  Undtagelse  danner  en  Pragt- 
bygning af  hvidt  Marmor,  hvis  Søilestumper  og  sønder- 
slaaede  Capitæler  ligge   spredte   i  Græsset.     Ifølge  Be- 

skrivelser  af  ældre  Reisende,  da  endnu  Dele  af  Bygningen 
stode  opreiste,  sees  det  at  have  været  en  femskibet 
Marmorhal  med  tre  pragtfulde  Indgangs-Portaler.  Meget 
taler  for,  at  det  har  været  Synagogen  i  Kapernaum, 
hvilken  omtales  i  Luk.  7,  5.  Er  denne  Formodning 
rigtig,  da  er  Jesus  oftere  optraadt  og  har  virket  her, 
(Joh.  6, 53).  Andre  mene  dog,  at  det  har  været  en 
Kirke,  altsaa  først  fra  en  senere  Tid,  dog  turde  dette 
maaskee  snarere  gjælde  om  andre  Bygningslevninger, 
som  findes  i  umiddelbar  Nærhed  deraf.  —  Længere 
nede  mod  Søen  sees  Levninger  af  en  større  Bygning, 
som  dog  neppe  har  været  et  Vaaningshus,  men  mulig- 
vis et  Oplagssted,  Magazin  eller  Lignende.  Naar  hertil 
endnu  føies  et  Par  antike  Gravsteder,  saa  er  der 
nævnet  Alt,  hvad  der  endnu  er  tilbage.  Dog  jo  —  Eet 
maa  endnu  nævnes,  og  det  Noget,  som  betager  Sindet 
med  en  ganske  anderledes  Magt  end  alle  disse  hen- 
smuldrende  Rester  af  gamle  Bygninger:  det  er  den 
mageløse  Udsigt  over  Søen,  der  endnu  glimrer  mod 
samme  Liv,  Friskhed  og  gyldne  Solskin  som  den  Gang, 
Frelseren  og  hans  Apostle  vandrede  her.  Byen  ligger 
ikke  umiddelbart  ved  Søen,  men  paa  en  noget  opad 
skraanende  Flade,  saa  at  man  altsaa  staaer  høiere  og 
har  et  friere  Blik.  Hvilken  vidunderlig  dyb  blaa  Farve 
havde  Søen  dog  ikke  her  ved  den  nordlige  Bred,  hvor 
man  paa  een  Gang  oversaae  den  efter  dens  Bredde  og 
Længde,  medens  Bjergene  til  begge  Sider  fortonedes  i 
lysere  Farver.  Og  hvilken  frisk  Foraarsluft  indaandede 
man  ikke  —  og  hvilken  gylden  Glands  lagde  ikke 
Middagssolen  over  hele  Landskabet!  Intet  Under,  at 
Phantasien  kom  i  Bevægelse,    og  man  i  Tanken  saae 

Marmorhaller  og  talrige  Huse  reise  sig  paa  denne  øde 
Kyst.  en  broget  klædt  Vrimmel  bølge  mellem  dem  i 
Latter,  Skjændsmaal  og  høirøstet  Tale,  ude  paa  Søen 
talrige  Baade  med  hvide,  skinnende  Seil,  og  midt  i 
alt  dette  en  alvorsfuld,  hellig  Skikkelse,  der  samler  de 
Syge  og  dem,  som  hungre  og  tørste  efter  Retfærdighed, 
omkring  sig  og  taler  Ord,  som  siden  den  Tid  atter  og 
atter  have  lydt  fra  Slægt  til  Slægt  og  hver  Gang  fylde 
Menneskeheden  med  ny  Trøst  og  sahg  Forventning! 

Dog  snart  udrives  jeg  af  disse  Drømmerier  — 
Virkeligheden  kalder  i  Skikkelse  af  vor  Dragoman,  der 
opfordrer  os  til  at  stige  til  Hest,  og  af  de  høie  Tidsler, 
gjennem  hvilke  vi  atter  maa  bryde  os  vor  Vei  forat 
komme  bort  fra  dette  Vildnis.  Efter  lykkelig  at  være 
komne  ud  deraf  fortsatte  vi  Reisen  i  nordlig  Retning,  rede 
opover  stenede,  ujævne  Marker,  tabte  Veisporet,  men 
fandt  det  dog  igjen  ved  vor  flinke  Dragomans  Hjælp. 
Nu  gik  det  i  Stigning  opefter,  hver  Gang  vi  vendte  os 
om,  saae  vi  Genezareth  Sø  ligge  dybere  og  dybere, 
indtil  den  omsider  ganske  skjultes  af  mellemliggende 
Høie  og  Bjerge.  Vi  gjorde  Holdt  ved  en  gammel  for- 
falden Khan,  som  fører  Navnet  Khan  Djiibh  Jussuf 
med  Henvisning  til  en  gammel  Tradition,  som  findes 
ogsaa  hos  arabiske  Geographer,  nemlig  at  her  er  den 
Brønd,  i  hvilken  Joseph  blev  skjult  af  sine  forræderske 
Brødre.  Traditionen  er  dog  neppe  rigtig,  da  det  gamle 
Dotan,  hvor  dette  Optrin  foregik  (Gen.  37,  17flg.),  maa 
søges  længere  mod  Syd  ved  Tell  JDotan  i  Samaria.  I 
Skyggen  af  de  forfaldne  Mure  leirede  vi  os  og  indtoge 
vor  Frokost  —  en  Flok  Arabere,  der  vare  ankomne 
hertil  med  deres  Æsler  og  Muldyr,  leirede  sig  paa  den 

anden  Side  af  Khanen.  Vi  brøde  atter  op  og  kom  ud 
paa  Eftermiddagen  forbi  en  prægtig  Ivilde,  AinelHamra, 
overskygget  af  løvrige  Træer,  i  hvis  Ly  vi  toge  et  kort 
Hvil.  En  Mængde  Arabere  havde  samlet  sig  med  deres 
Kvæg  og  Faarehjorde,  som  vandedes  ved  Bækken, 
hvilket  i  det  varme  Sollys  afgav  et  saare  Hvligt  og 
malerisk  Skue.  En  Time  senere  naaede  vi  efter  en 
meget  stærk  Stigning  Safed^).  Denne  gamle  Bjergfæst- 
ning ligger  2500  Fod  over  Havet,  medens  Genezareth 
Sø  ligger  600  Fod  under  Havfladen:  vi  vare  altsaa 
stegne  3000  Fod  i  Løbet  af  Dagen,  hvad  nok  kunde 
kjendes  paa  den  friske  kjølige  Bjergluft,  som  vi  fandt 
heroppe.  Med  stor  Gjæstfrihed  bleve  vi  modtagne  af 
den  engelske  Jødemissionær  Friedmann  og  hans  Hustru. 
Den  engelske  Comfort,  som  vi  her  nøde,  var  velgjørende 
efter  de  foregaaende  Dages  Savn  og  Besværligheder. 
Safed  er  bekjendt  for  det  vide  Rundskue,  som  haves 
herfra;  næste  Morgen,  da  vi  rede  derfra,  hilste  vi  for 
sidste  Gang  Genezareth  Sø  oppe  fra  disse  Høider. 
Opad  Formiddagen  havde  vi  det  Uheld,  at  vor  snurrige 
gamle  Hestepasser  Abu  Hassan  kom  bort  fra  os,  og 
hvad  der  var  værre,  med  ham  tillige  vor  Proviant. 
For  ikke  at  holde  en  ufrivillig  Faste  maatte  vi  tye  til 
den  vidt  berømte  arabiske  Gjæstfrihed.  I  Landsbyen 
Alma  gjorde  vi  Holdt,  vor  Dragoman  førte  os  til  Scheiken, 
der  strax  bød  os  ind  i  sit  Hus.  Vi  foretrak  imidlertid 
at  leire  os  udenfor  i  den  friske  Foraarsluft  under 
Skyggen  'af  et  Valnøddetræ.  Araberne  leirede  sig  i  en 
Kreds  omkring  os,   Størstedelen  at  Landsbyens  Befolk- 

ning  indfandt  sig,  eftersom  den  mærkelige  Nyhed  spredtes 
om  Fremmedes  Ankomst  til  Stedet.  Saa  blev  der  ser- 
veret Frokost  for  os,  bestaaende  af  Surmælk,  Fladbrød 
og  Ost,  derefter  kogtes  Kaffe  til  os.  Piber  og  Ciga- 
retter tændtes,  og  Samtalen  gik  nok  saa  livlig.  Pludse- 
lig hørtes  i  det  Fjerne  høie  Glædesraab,  der  hurtig 
kom  nærmere:  det  var  vor  tabte  Abu  Hassan,  der  om- 
sider havde  fundet  vort  Spor  og  nu  indfandt  sig  paa 
sit  Muldyr  med  sin  store  Oppakning  og  Provianten  og 
blev  hilst  med  stor  Jubel  af  Araberne.  Saa  kunde  vi 
atter  drage  videre  og  skiltes  med  mange  Hilsener  fra 
vore  gjæstfrie  Værter. 

Ud  paa  Eftermiddagen  traf  vi  atter  ved  Landsbyen 
Deschun  et  vandrigt  Kildevæld,  om  hvilket  ligeledes 
mange  Arabere  havde  samlet  sig  forat  vande  deres 
Hjorde.  Fra  Høiderne  heromkring  havde  vi  en  smuk 
Udsigt  over  Jordandalen  og  Søen  Huleh,  i  Oldtiden 
kaldet  Merom  (Josva  11,  5,  7),  hvoraf  en  stor  Deel  om 
Sommeren  bliver  til  en  Sump,  som  er  Opholdssted  for 
en  talløs  Mængde  Vandfugle.  Ved  Meromsøen  var  det, 
at  Josva  vandt  en  glimrende  Seir  over  flere  kananitiske 
Smaakonger,  der  under  Ledelse  af  Jabin,  Konge  i 
Hazor,  havde  forbundet  sig  mod  ham;  ved  denne  Seir 
blev  det  nordlige  Palæstina  underlagt  Israel  (Josva 
Cap.  11). 

Henad  Soldnedgang  vandt  vi  frem  til  Kådes,  til 
hvilken  By  der  ligeledes  knytte  sig  Minder  fra  en  fjern 
Oldtid.  Kådes  er  nemlig  det  gamle  Kedes.  Fra  denne 
By  var  Barak,  den  unge  Helt,  der  paa  Opfordring  af 
Prophetinden  Deborah  reiste  sig  mod  Jabin  og  Sisera 
og  friede  Israels  Folk  fra  det   forsmædelige  Trældoms- 

aag,  hvorunder  det  havde  sukket  i  tyve  Aar  (Domm. 
Cap.  4).  Ogsaa  var  Kedes  en  af  de  sex  Fristæder,  i 
hvilke  den  ufrivillige  Drabsmand  kunde  finde  Asyl  mod 
Blodhævnen,  indtil  Sagen  var  bilagt  i  Mindelighed  (jvfr. 
5  Mos.  19,  1 — 13).  Enkelte  Oldtidslevninger,  som  endnu 
findes  her,  ere  dog  fra  en  langt  senere  Tid  —  saa- 
ledes  nogle  Sarkophager  fra  den  græsk-romerske  Tid. 
Kådes'  Beliggenhed  er  saare  skjøn  paa  en  frugtbar 
Høislette  med  herlige  Marker  og  store  Træer,  særlig  er 
Udsigten  mod  Nord  til  det  snedækte  Hermon  prægtig. 
Det  havde  været  vort  Ønske  at  tage  vort  Nattekvarteer 
paa  delte  vakkre  Sted,  men  vi  gjorde  desværre  den 
Opdagelse,  at  Menneskenes  Bolig  stod  ikke  paa  Høide 
med  Naturens  Herlighed.  Det  Kvarteer,  man  anviste 
os,  var  i  den  Grad  urenligt  og  ubehageligt,  at  vi  fore- 
trak at  drage  videre  og  see,  om  vi  dog  ikke  kunde 
faae  noget  bedre  Kaar  i  den  næste  Landsby.  Da  Solen 
nærmede  sig  sin  Nedgang,  maatte  vi  ride  raskere  til; 
nu  begyndte  Aftendæmringen  at  lægge  sig  over  Markerne 
og  Høiene,  men  det  lykkedes  os  dog,  netop  som  Solen 
sank  bag  Bjergene ,  at  naae  Landsbyen  Mes.  Ogsaa 
dette  Sted,  der  egentlig  bestod  af  to  Landsbyer,  havde 
en  høist  tiltalende  Beliggenhed,  og  over  Bjergene  lagde 
sig  en  gylden  Aftenhimmel.  Ved  Foden  af  Bakken  stod 
en  skyggefuld  Platan,  under  hvilken  der  var  reist  en 
Wely  d.  e.  muhamedansk  Helgengrav,  der  tillige  tjener 
som  et  Slags  Andagtssted.  Det  lykkedes  os  at  faae  et 
renligt  Kvarteer.  men  vi  maatte  rigtignok  atter  denne 
Nat  sove  paa  det  bare  Gulv  med  vore  Beisekapper 
bredte  under  os  og  vore  Tasker  til  Hovedpuder.  Vi 
følte  os  derfor  ikke  meget  styrkede,  da  vi  næste  Morgen 

fortsatte  vor  Reise.  Den  friske  Morgen  og  den  smukke 
Natur  i  de  kratbevoxede  Bjerge  oplivede  os  dog  snart. 
Lige  foran  os  liggende  paa  en  høi  Bjergtop  havde  vi 
de  mægtige  Ruiner  af  Fæstningen  Hunin,  der  ligesom 
Borgen  i  Safed  bleve  sammenrystede  ved  Jordskjælvet 
d.  1.  Januar  1837.  Denne  Fæstning  skriver  sig  tildeels 
fra  Korsfarerne,  men  er  utvivlsomt  fra  en  langt  ældre 
Tid,  idet  Fundamenterne  med  de  store  fugerandede 
Blokke  tyde  paa  phønizisk  Oprindelse.  Nogle  have 
meent  her  at  kunne  eftervise  Hazor,  hvor  den  ovenfor 
nævnte  kananitiske  Konge  Jabin  havde  sin  Residents 
(Josva  11,  1  —  Domm.  4,  2),  dog  er  dette  neppe  mere 
end  en  høist  usikker  Formodning.  Tiden  tillod  os  ikke 
at  besøge  den  gamle  Borg,  fra  hvilken  der  haves  en 
vid  Udsigt,  vi  maatte  nøies  med  i  Forbidragende  at 
see  op  til  de  maleriske  Ruiner  høit  over  vore  Hoveder. 
Snart  aabnede  sig  fra  Rjergskrænten,  hen  ad  hvilken  vi 
rede,  Udsigten  over  en  frodig  Dal  til  Høire,  gjennem- 
strømmet  af  Vandløb,  der  efterhaanden  samlede  sig  i 
Huleh-Søen.  Det  var  Jordankilderne,  hvilke  vi  nu 
nærmede  os. 

Jordanfloden  opstaaer  ved  Forening  af  forskjelUge 
Vandløb,  der  tage  deres  Udspring  paa  Hermon  og  Anti- 
libanon.  Blandt  disse  fremtræde  tre  Hovedarme,  hvilke 
fortrinsvis  kaldes  for  Jordan  kilderne.  Den  længste 
af  disse  ligger  mod  Vest  og  udspringer  langt  oppe  i 
Antilibanon  ved  Byen  Hasbaia,  sørgelig  bekjendt  ved 
Myrderierne  paa  de  Christne  i  Sommeren  1860.  Den 
fører  efter  Byen  Navnet  Nahr  Hasbani,  men  omtales 
hverken  i  den  hellige  Skrift  eller  hos  Josephus;  rimehg- 
vis    er    den    som    for    en    stor   Deel   liggende    udenfor 

Palæstinas  Grændser  ikke  bleven  tagen  i  Betragtning. 
Den  anden  Hovedkilde  udspringer  længere  mod  Øst 
ved  Foden  al"  Hermon  paa  Høien  Tell-el-Kadi,  Bibelens 
Dan.  Den  kaldes  nuomstunder  Nahr  Leddan,  hvori 
man  gjenkalder  det  bibelske  Navn  (sammendraget  af 
el-ed-dan);  hos  Josephus  kaldes  den  lille  Jordan  paa 
Grund  af  sit  korte  Løb.  Den  er  overordentlig  vandrig 
og  kan  vistnok  betragtes  som  den  egentlige  Hoved- 
kilde. Endelig  den  tredie  Kilde,  som  er  den  meest 
kjendte,  fordi  den  er  den  lettest  tilgængelige,  findes 
ved  Byen  Banias,  Oldtidens  Cæsarea  Philippi,  og  kaldes 
efter  den  Nahr  Banias.  Efter  et  længere  eller  kortere 
Lob  forene  disse  tre  Floder  sig  til  een,  Jordanfloden, 
der  først  breder  sig  i  Huleh- Søens  flade  Bassin,  der 
næst  gjennemstrømmer  Genezareth  Sø  og  endelig  efter 
et  langt  Løb  med  mangfoldige  Krumninger  og  idelige 
Vandfald  udgyder  sine  Vande  i  det  døde  Hav. 

Et  langt  Stykke  droge  vi  frem  ad  Bjergskrænten 
stadig  med  vid  Udsigt  til  Høire  over  Jordansletten. 
Flere  Steder  saae  vi  sorte  Teltleire ;  det  var  omvankende 
Araberstammer,  som  om  Foraaret  opslaae  deres  Telte 
paa  disse  vandrige  Steder.  Af  og  til  mødte  vi  Kvinder 
med  store  Krukker  paa  Hovedet,  der  kom  for  at  hente 
Vand.  Endelig  stige  vi  ned  ad  Bjergskraaningen  og 
komme  ned  paa  Sletten.  Solen  skinner  varmt  her- 
nede, og  brænder  os  henad  Middagstide  lige  paa  Ryggen, 
da  vi  endnu  drage  lige  mod  Nord.  Omsider  svinge  vi 
i  østlig  Retning  og  komme  nu  til  de  vandrige  Steder. 
Vi  ride  tæt  forbi  en  Beduinleir  og  derefter  over 
nogle  Smaabække,  der  fle  muntert  rislende  afsted. 
Saa  komme  vi  til  en  Flod  med  skummende  Vand,   det 

Pf  Nahr  Hasbani,  den  første  og  længste  af  Jordan- 
kilderne. En  stensat  Bro  med  en  Buehvælving  fører 
over  den.  Broen  er  gammel  og  forfalden,  men  yderst 
malerisk,  thi  rigt  Løvværk  og  blomstrende  Nerier  dække 
saavel  den  som  de  steile  Skrænter,  mellem  hvilke  Floden 
har  banet  sig  sin  Vei.  Snart  komme  vi  til  mindre 
Smaabække,  gjennem  hvilke  vore  Heste  plaske  og  faae 
Hovene  vædede  i  det  friske  Vand.  Græsset  er  frodigt, 
Krat  og  Buske  skyde  frem  overalt.  Al  denne  Vand- 
rigdom og  frodige  Plantevæxt  virker  dobbelt  forfriskende 
i  et  saa  tørt  og  stenet  Land,  som  Palæstina  nu- 
omstunder  er.  Det  er  fra  Bjerget  Hermon,  at  denne  Vel- 
signelse kommer,  fra  Snemasserne  paa  dets  Top  risle 
utallige  smaa  Vandløb,  der  forme  sig  til  Bække,  Aaløb, 
og  tilsidst  blive  til  en  Flod.  Vi  komme  ned  til  en 
bred  Strøm,  som  vi  ride  over.  Paa  den  modsatte  Bred 
vinkede  et  herligt  skyggefuldt  Egetræ  os  til  at  tage 
Hvile.  Vi  leirede  os  ved  dets  Fod,  indtoge  vor  Fro- 
kost og  hvilede  ud  en  lille  Stund.  Den  brede  Strøm 
er  Naltr  Leddan  eller  den  lille  Jordan,  den  anden  af 
Jordans  Kildefloder,  hvis  Udspring  er  her  tætved.  Jeg 
badede  Hoved  og  Hænder  i  Jordanfloden  og  kunde 
ikke  blive  træt  af  at  betragte  de  skummende,  rislende, 
boblende  Vande,  der  uafbrudt  strømmede  forbi. 

Stedet,  hvor  vi  havde  leiret  os,  fører  Navnet  Tell- 
el-Kadl:  det  er  ubeboet,  men  Murværk  og  Bygnings- 
sten,  der  ligge  skjulte  under  det  frodige  Græs  og  de 
tætte  Buske,  vidne  om,  at  der  engang  har  staaet  en 
By  her.  Det  er  Byen  Ban  eUer  Lais  (Lesem),  som 
dens  ældste  Navn  lyder.  I  Josva  Bog  (19,  47)  fortælles, 
at  Dans  Stamme,  som  havde  faaet  Land  anvist  længere 

mod  Syd  ad  Middelhavet  til,  'fandt  deres  Landemærke 
for  trangt« ,  hvad  enten  nu  Folkemængden  tog  for 
stærkt  til,  eller  hvad  der  er  rimeligere,  at  Philisterne 
trængte  dem  for  haardl.  En  Deel  af  Stammens  Ung- 
dom besluttede  derfor  at  udvandre,  drog  mod  Nord 
og  kom  til  Jordankilderne.  Her  fandt  de  Staden  Lesem 
eller  Lais,  hvilken  de  erobrede  og  >sloge  med  det 
skarpe  Sværd <:v ,  hvorefter  de  selv  bosatte  sig  der  og 
kaldte  Byen  Dan  efter  deres  Stamfader.  Dan  betrag- 
tedes gjerne  som  den  nordligste  'Grændsestad  ligesom 
Beersaba  som  den  sydligste  og  herfra  hidrører  den 
bekjendte  bibelske  Talemaade  >Ava  Dan  til  Beersaba« 
forat  betegne  hele  Landet  fra  Nord  til  Syd.  Nu  er 
Staden  ganske  forsvunden,  og  en  rig  Plantevæxt,  vædet 
af  de  strømmende  Vande,  dækker  over  dens  Grund, 
men  Mindet  om  den  er  bevaret  i  det  nuværende  Navn 
TellelKadL  Dommerhøien.  Kadi  betyder  som  bekjendt 
en  Dommer  og  samme  Betydning  ligger  i  det  hebraiske 
Navn  Dan  (jvfr.  Ordspillet  i  Gen.  -19,  16:  Dan  skal 
dømme  sit  Folk),  saaledes  er  det  gamle  hebraiske  Navn 
hgetrem  blevet  ombyttet  med  det  enstydige  arabiske 
Lvadi*. 

Medens  vi  udhvilede  her,  ankom  et  andet  lille 
Reisetog,  bestaaende  af  to  amerikanske  Damer  og  deres 
Dragoman.  Damerne  reiste  i  Bærestole,  som  bleve 
baarne  af  Muldyr,  et  foran  og  et  andet  bagved.  Jeg 
gik  hen  og  hilste  paa  dem  og  bemærkede  bl.  A.,  at  det 
maatte  være  en.  bekvem  Maade  at  reise  paa.  De  fandt 
dog  ikke  dette,  men  erklærede,  at  den  idelige  Vuggen 
og  Gyngen  i  Længden  var  meget  trættende.  De  brøde 
snart  op  igjen,  og  vi  kunde  see  dem  langt  forude  ar- 
beide  sig  op  imod  Banias. 

Vi  fulgte  efter,  der  var  kun  en  lille  Mil  til  Banias. 
Veien,  der  langsomt  snoede  sig  opad  Hermons  Udløbere, 
løb  imellem  spredte  Trægrupper;  af  og  til  rede  vi 
over  Bække,  der  rislede  muntert  henover  Veien.  Da 
det  endnu  var  tidligt  paa  Dagen,  henad  Kl.  Tre  Efter- 
middag, gjorde  vi  Holdt  udenfor  Byen  i  en  lille  Ege- 
lund, der  tillige  var  muhamedansk  Begravelsesplads. 
Efter  en  Times  Hvil  droge  vi  ind  i  Byen  og  kom  over 
en  gammel  stensat  Bro,  malerisk  dækket  af  Slyngplanter 
og  Buske.  Og  nu  strømmede  Vandet  os  fra  alle  Sider 
i  Møde  som  Bække,  Cascader  og  Vandløb,  overalt 
brusede,  rislede  og  boblede  det  —  og  til  alle  Sider 
saaes  rige  Løvtræer,  der  bøiede  sig  ud  over  Strømmen: 
det  var  Jordankilderne,  der  udgøde  deres  Velsignelse 
over  Stedet.  Men  denne  synes  kun  at  komme  Naturen 
og  ikke  Menneskene  til  Gode;  Banias  er  en  elendig 
lille  By  med  omtrent  150  skrøbelige  Lerhytter,  Befolk- 
ningen saae  fattig  og  pjaltet  ud,  og  Modsætningen  var 
paafaldende  mellem  dens  Fattigdom  og  Naturens  ødsle 
Rigdom  rundt  omkring,  et  ligesaa  sørgeligt  som  talende 
Bevis  for,  hvorledes  selv  under  de  gunstigste  Natur- 
forhold alt  SamfundsHv  vantrives  og  hensygner  under 
det  brutale  tyrkiske  Regimente.  Her  er  Sol,  rindende 
Vand  i  Overflødighed,  frugtbar  Jordbund,  herligt  Khma, 
rig  Plantevæxt,  og  dog  er  Resultatet  af  Alt  dette  kun 
Armod  og  Usselhed! 

Vi  toge  vort  Kvarteer  hos  Scheiken,  og  efterat 
vort  Reisetøi  og  Bagage  var  bleven  bragt  i  Hus,  gik  vi 
ud  i  Byen  blandt  alle  de  lystige  Vandløb  og  Casca- 
teller  forat  see  selve  det  første  Kildevæld.  Vi  vandrede 
et  Stykke  langs  den  strømmende  Bæk  under  en  Fylde 

af  Elletræer,  Poppeltræer,  Nerier  og  blomstrende  Buske, 
kom  forbi  Ruinerne  af  en  gammel  Romerborg,  over- 
ordentlig fast  og  stærkt  bygget,  stege  "lidt  op  ad  Bjerg- 
skrænten og  stode  foran  en  lodret  Kalkstensvæg.  Midt 
i  denne  var  en  Grotte  eller  Hule.  som  tidligere  har 
været  større,  men  som  nu  er  halvt  sammenstyrtet  — 
og  ad  den  kommer  Vandet  i  forskjellige  Strømme,  der 
hurtig  forene  sig.  Dette  er  da  den  tredie  Jordankilde, 
som  her  sprudler  frem  med  rigelig  Vandmængde.  I 
Kalkstensvæggen  sees  flere  Nischer  indhuggede,  i 
hvilke  formodentlig  Gudebilleder  have  været  opstillede, 
under  dem  sees  Indskrifter,  som  dog  i  Tidernes  Løb 
ere  blevne  saa  udviskede,  at  de  neppe  kunne  læses. 
Stedet  var  i  den  græsk -romerske  Oldtid  helliget  Pan. 
og  her  var  et  pragtfuldt  Marmortempel  opført  for  den 
gamle  Naturgud.  et  saakaldet  Paneum,  hvoraf  Byen 
har  faaet  sit  oprindelige  Navn  Paneas.  Fjerdingsfyrsten 
Philip  lod  Byen  udvide  og  forskjønne  og  gav  den  til 
Ære  for  den  romerske  Keisej  og  sig  selv  Navnet 
Cæsarea  Philippi.  Med  sine  stolte  Marmorbygninger, 
sin  skjønne  Beliggenhed,  de  rindende  Vandstrømme 
med  Lunde  og  Haver  maa  det  have  været  et  yndefuldt 
Sted.  I  den  christne  Tid  var  der  et  Bispesæde  her, 
senere  kom  Byen  under  Arabernes  og  Tyrkernes  Herre- 
dømme og  forfaldt  mere  og  mere,  indtil  den  omsider 
blev  til  den  ynkehge  Flække,  som  den  nu  er.  Det 
græsk -romerske  Navn  blev  efterhaanden  fortrængt  og 
maatte  vige  Pladsen  for  det  gamle  Navn  Paneas,  hvilket 
vi  gjenfinde  i  det  nuværende  Navn  Banias. 

Staden  omtales  kun  een  Gang  i  den  hellige  Skrift, 
nemlig  i  Matth.  16,  13  (Mark.  8.  27).     Det  var  i  Nær- 

heden  af  denne  By,  at  Peter  aflagde  sin  Bekjendelse, 
at  Jesus  Christiis  er  den  levende  Guds  Søn,  og  at 
Frelseren  til  Gjengjæld  gav  ham  Tilnavnet  »Klippe- 
manden« med  Tilsagn,  at  han  paa  denne  Klippe  d.  e. 
paa  Peters  Tro  og  Bekjendelse  vilde  bygge  sin  Menig- 
hed. Naar  det  strax  efter  fortælles,  at  Jesus  tog 
de  tre  Apostle  op  med  sig  paa  et  høit  Bjerg,  hvor 
Forklarelsen  foregik  (Matth.  17,  1  flg.),  ligger  det  nær 
ved  dette  høie  Bjerg  at  tænke  paa  Hermon,  ved  hvis 
Fod  Cæsarea  Philippi  var  bygget.  Paa  dette  mægtige 
Bjerg,  der  løfter  sit  snedækte  Hoved  8000  Fod  over 
Staden,  var  der  ensomme  Skovdale  nok,  i  hvilke  hin 
hemmelighedsfulde  Begivenhed  kunde  foregaae  useet  af 
andre  Tilskuere  end  dem,  som  Herren  havde  udkaaret 
dertil. 

Næste  Morgen  aflagde  jeg  atter  et  Besøg  ved  Pans- 
grotten.  Solen  skinnede  klart,  Vandet  boblede  og 
rislede,  Morgenens  Friskhed  laa  over  Træer  og  Buske. 
Jeg  betragtede  Nischerne  i  Klippevæggen ,  tænkte  paa 
Marmortemplet,  som  engang  havde  staaet  her  i  Sol- 
straalerne,  og  paa  den  dunkle  Naturmagt,  som  den 
var  helliget,  og  som  endnu  virkede  her  i  usvækket 
Kraft.  Men  til  samme  Tid  randt  hint  Bekjendelsens  Ord 
mig  i  Hu,  som  har  lydt  her:  »Du  er  Christus,  den 
levende  Guds  Søn!«  Og  det  var  mig,  som  om  de  to 
Verdensanskuelser,  der  endnu  den  Dag  idag  kæmpe 
om  Herredømmet,  havde  sat  hiaanden  Stævne  her  paa 
dette  Sted  mellem  Klipperne,  de  rislende  Kildevæld  og 
den  yppige  Plantevæxt.  Thi  alt  Hedenskab,  det  antike 
som  det  moderne,  hviler  i  sin  sidste  Grund  i  Pan- 
dyrkelsen  efler  Pantheismen ,   der  søger  den.  første  og 

sidste,  Alt  frembringende  og  Alt  styrende  Livsmagt 
i  det  upersonlige  Naturliv.  Men  Christendommen  stiller 
i  Modsætning  dertil  Personligheden  som  Tilværelsens 
Alpha  og  Omega  og  skærper  denne  Forvisning  i  Troens 
Paradox,  at  Gud  er  bleven  Menneske  i  Jesus  Christus. 
Og  medens  Hedenskabet  kæmper  sig  træt  i  en  afmægtig 
Viden  eller  taber  sig  i  dunkle  Anelser  og  ørkesløse 
Drømmerier,  hviler  Christendommen  trygt  i  Troens 
klare  Erkjendelse.  Thi  alt  personligt  Aandsliv,  være 
sig  en  personlig  Gud,  en  personlig  Sjæl,  en  personlig 
Frelser,  gribes  og  fastholdes  kun  i  Troen.  Ingen 
menneskelig  Viden,  den  være  nok  saa  omfattende  og 
nok  saa  indtrængende,  har  nogensinde  naaet  eller  vil 
nogensinde  vinde  frem  til  hine  Aandens  Høider,  hvor 
Personlighedslivet  bryder  frem;  Veien  til  dem  gaaer 
kun  gjennem  Troen.  Og  al  Personlighedstro  samler  sig 
tilsidst  og  vinder  sin  faste  Grund  i  hin  underfulde  Be- 
kjendelse:  >>Du  er  Christus.  den  levende  Guds  Søn!« 

X. 
Ha  uran. 


M< 


Ledens  Egnene  Vest  for  Jordanfloden  fra  de 
første  christne  Aarhundreder  indtil  vore  Dage  ere 
blevne  bereiste  og  beskrevne  af  mangfoldige  Pilgrimme 
og  Reisende,  saa  har  dette  i  langt  ringere  Grad  været 
Tilfældet  med  Landet  Øst  for  Jordan.  For  en  stor 
Deel  er  dette  begrundet  i  den  Usikkerhed,  som  indtil 
de  seneste  Tider  har  hersket  her,  og  som  hidrører  fra 
de  omvankende  Beduinstammer,  der  fra  de  tilgrændsende 
Stepper  og  Ørkener  gjøre  Streiftog  herind  og  ligesaa 
hurtig  forsvinde.  Men  hertil  kommer,  at  Østjordan- 
landet  ei  engang  tilnærmelsesvis  frembyder  en  historisk 
eller  antikvarisk  Interesse,  der  kan  maale  sig  med 
Vestlandets.  Saa  godt  som  hele  den  bibelske  Historie 
saavel  i  det  gamle  som  i  det  nye  Testamente  er  knyttet 
til  dette  sidste,  og  kun  undtagelsesvis  træffe  vi  Be- 
givenheder, der  foregaae  i  »Landet  hinsides  Floden< 
eller  Peræa.  Efterdi  saaledes  Farerne  og  Besværlig- 
hederne ved  Reiserne  her  vare  betydelig  større,  medens 
Udbyttet  var  ringere,  kan  det  ikke  undre,  at  kun 
de  færreste  Reisende  lægge  Veien  heromkring.     Allige- 

vel  frembyde  doji  ogsaa  disse  Egne  Meget,  som  kan 
fængsl^  Opmærksomheden  og  give  rig  Erstatning  for 
Reisens  Strabadser.  Naturen  er  rig  og  smuk,  mellem 
Bjergene  findes  udstrakte  Græsgange  og  betydelige 
Skovstrækninger,  hvilke  næsten  ganske  fattes  i  Vest- 
landet. I  geologisk  Henseende  frembyder  Landet  den 
største  Interesse  ved  sine  forhistoriske  vulkanske  Erup- 
tioner  særlig  i  den  nordlige  Deel,  hvor  der  findes 
Lavaplateauer  af  en  vid  Udstrækning.  Og  endelig  findes 
talrige  Levninger  af  den  græsk-romerske  Oldtidskultur. 
Den  afsides  Beliggenhed  og  Ørkenens  Nærhed  har  be- 
virket, at  hele  Stæder  ere  blevne  deelvis  bevarede  med 
Mure,  Templer  og  Theatre,  saa  at  vi  modtage  et  levende 
Indtryk  af  det  Culturliv,  som  rørte  sig  her  paa  Christi 
Tid,  selvfølgelig  med  den  Forskjel.  at  hvor  der  i  Old- 
tiden var  et  blomstrende  og  stærkt  bevæget  Handels- 
liv, der  hersker  nu  dyb  Ensomhed  og  kun  faatallige 
Araberstammer  have  bosat  sig  mellem  Ruinerne. 

I  særdeles  Grad  gjælder  Alt  dette  om  Landskabet 
Ha  uran.  Endnu  for  en  Snes  Aar  siden  var  det  kun 
saare  lidet  kjendt.  Det  var  i  høieste  Grad  usikkert, 
gjennemstrejfet  af  røveriske  Beduinstammer,  der  hverken 
skaanede  den  Reisendes  Gods  eller  hans  Liv.  Kun 
ganske  faa,  meget  dristige  og  med  Beduinernes  Sprog 
og  Sæder  meget  fortrolige  Reisende  havde  vovet  sig 
did.  Blandt  disse  kan  nævnes  Seetzen^  som  med  Livs- 
fare i  Aaret  1805,  og  Burkhardt,  som  1810  bereiste 
Hauran,  af  Nyere  kan  fremhæves  Wetzstein,  der  som 
preussisk  Konsul  i  Damaskus  gjorde  en  Reise  derind  i 
Efteraaret  1858  og  udgav  en  interessant  Beskrivelse 
(1860)  —   og  endelig   den  fran^e  Grev  de  Vogue,   der 

hai'  nedlagt  Resultaterne  af  sine  Iagttagelser  i  det 
store  Pragtværk:  La  Syrie  centrale  (I — II.  1865 — 77). 

Men  i  de  senere  Aar  have  Forholdene  ganske 
forandret  sig.  Tyrkerne  have  gjort  Alvor  af  deres 
Herredømme  over  Landet,  de  have  anlagt  et  Par  store 
Kaserner  samt  hist  og  her  udsat  Vagtposter  og  ved 
Hjælj)  deraf  holde  de  Beduinerne  i  Tømme.  Fuld 
Sikkerhed  er  vel  ikke  tilveiebragt  og  kan  ifølge  Sager- 
nes Natur  ikke  tilveiebringes,  idet  Landet  hgger  altfor 
aabent  imod  de  store  Ørkener,  hvor  al  Militærvagt  er 
en  Umulighed,  men  man  kan  dog  nu  færdes  der  uden 
overhængende  Fare. 

For  min  Reisefælle  og  mig  var  der  saa  meget 
større  Grund  til  at  besøge  Hauran,  som  det  var  en 
gammel  Aftale  med  vor  Ven,  den  danske  Consul  Løytved 
i  Beirut,  at  han  vilde  ledsage  os  paa  vor  Reise  der- 
igjennem.  En  bedre  Fører  kunde  vi  ikke  ønske  os,  da 
han  tidligere  har  reist  der,  har  personligt  Kjendskab 
til  mange  af  Scheikerne  og  taler  Arabisk  med  stor 
Færdighed. 

Gjennem  Breve  og  Telegrammer  var  det  blevet 
fastsat,  at  vi  Lørdagen  den  27de  April  skulde  mødes  i 
Banias,  det  gamle  Cæsarea  Philippi.  Paa  den  fast- 
satte Dag  vare  vi  ogsaa  ved  Middagstide  ankomne  til 
Banias,  men  vare  nu  i  stor  Spænding,  om  vi  ogsaa 
vilde  træffe  Consul  Løytved ,  thi  vi  vidste ,  at  han  var 
stærkt  optagen  af  Forretninger,  og  at  en  eller  anden 
uventet  Hindring  let  kunde  være  indtruffen.  I  saa  Fald 
maatte  Reisen  i  Hauran  opgives,  thi  uden  ham  hverken 
kunde  eller  vilde  vi  reise  derind,  og  der  vilde  da  ikke 
være   Andet   for   os  at  ^jøre   end   at  drage   lige  op  til 

Damaskus.  Dagen  gik  med  Spørgen  og  Speiden  ud  ad 
Veien  og  op  ad  Bjerghøiderne,  mon  der  hverken  hørtes 
eller  saaes  noget  til  Løytved.  Alt  som  Solen  sank 
dybere,  og  Skyggerne  bleve  længere,  blev  vor  Uro 
større.  Endelig  hen  ad  Aften  lød  det  glade  Raab  os  i 
Møde,  at  Tjenerskabet  var  ankommen,  og  vi  traf  det 
kort  efter  i  Færd  med  at  gjøre  Natteleiet  istand  i 
Scheikens  Hus.  hvor  vi  skulde  overnatte.  Vi  gik  ud  af 
den  lille  By  og  mødte  ved  Solnedgang  midt  imellem  de 
plaskende  Kildevæld  og  Vandstrømme,  som  paa  alle 
Sider  omgive  Banias,  Løytved  selv.  Han  var  bleven 
opholdt  i  Baalbek,  hvor  han  for  Tiden  opfører  en  ny 
Skolebygning,  og  havde  med  to  lange  anstrængende 
Dagsreiser  netop  kunnet  naae  Banias  til  den  fastsatte 
Tid.  Med  ham  fulgte  »to  fremmede  Herrer«,  som  der 
først  blev  sagt  os.  men  som  ved  nærmere  Eftersyn 
viste  sig  at  være  to  Landsmænd  og  Venner,  med  hvilke 
vi  alt  havde  været  sammen  i  Jerusalem,  nemlig  Præsterne 
Stahlfest  Møller  og  Th.  Sørensen  (jvfr.  ovenfor  S.  152). 
Det  var  et  kjært  Møde,  og  vi  tilbragte  en  fornøielig 
Aften  oppe  paa  det  flade  Tag  af  Scheikens  Hus, 
hvor  vort  Aftensmaaltid  var  dækket.  Mørket  faldt 
paa,  men  Foraarsaftenen  var  lun  og  mild,  Vinen 
flød  rigelig  i  Bægrene,  og  vi  havde  tilstrækkeligt  Sam- 
talestof dels  i  gjensidige  Meddelelser  om  vore  for- 
skjellige  Oplevelser  og  dels  i  Reiseplaner  for  de  følgende 
Dage. 

Vi  vare  altsaa  nu  fem  Danske  samlede,  og  med  os 
fulgte  en  hel  lille  Karavane,  saaledes  som  Forholdene 
gjør  det  nødvendigt  i  hine  Egne.     I  Spidsen  for  Toget 

red  gjerne'Kawassen')  Mohamed  med  en  lang  Bøsse 
over  Skulderen,  saa  var  der  Kokken  Joseph,  der  skulde 
besørge  Opvartningen,  fremdeles  vor  Dragoman  fra 
Palæstina,  der  efter  Aftale  skulde  følge  os  gjennem 
Hauran,  endelig  to  eller  tre  Hestepassere  eller  Mukarer, 
samt  en  eller  to  Æselsdrenge.  Af  Bagage  medførte  vi 
Feltsenge  mod  tilhørende  Madratser  og  Tæpper,  end- 
videre Proviant  og  Vin,  da  Saadant  ikke  kunde  faaes 
i  Hauran,  samt  det  luadvendige  Reisetøi.  Derimod 
medførte  vi  ikke  Telte,  hvilke  ellers  ansees  for  nød- 
vendige til  en  Reise  i  Hauran,  idet  vi  gjorde  Regning 
paa  at  kunne  opslaae  vort  Natteqvarteer  hos  de  arabiske 
Scheiker.  Hele  Reiseselskabet  bestod  altsaa  af  11  eller 
12  Personer  med  et  tilsvarende  Antal  Heste  og  Pakdyr.  — 
—  Hauran  er  Navnet  paa  Landskabet  Syd  for 
Damaskus,  Øst  for  Jordankilderne  og  Genezareth  Sø. 
Mod  Øst  og  Syd  begrændses  det  af  Ørkener.  Oprinde- 
hg  bruges  Navnet,  som  forekommer  i  Ezech.  47, 16  og 
18,  forat  betegne  Bjerglandet,  men  er  senere  ogsaa 
blevet  udvidet  over  Slettelandet.  Hele  Landskabet  er 
fra  Vest  til  Øst  ti  eller  tolv  danske  Mil,  fra  Nord  til 
Syd  atten  til  tyve  Mil  i  Udstrækning.  I  geologisk  Hen- 
seende frembyder  det  stor  Interesse  ved  sine  vulkanske 
Dannelser.  Hauranbjergene  i  den  østlige  Deel,  Bjehel 
Hauran,  er  en  Række  nu  udbrændte  Vulkaner,  hvoraf 
navnlig  de  to,  SiJian  i  Nord  og  Kleh  i  Syd,  udmærke 
sig  ved  deres  Størrelse  og  Omfang.  Fra  disse  ere 
uhyre  Lavamasser  flydte  ud  over  det  vestlige  Slette- 
land.  Den  nordlige  Deel  heraf,  den  ?>2L2ikd\åi% El  Ledscha, 

1)    Kawas  er  en  Politisoldat,  der  staar  til   Cousuleas  Tjeneste 
og  skal  beskytte  ham  mod  mulig  Overlast. 

er  vulkanske  Lavamarker,  dækkede  med  en  sparsom 
Vegetation,  og  med  en  Mængde  Revner  og  Kløfter,  der 
gjøre  dem  til  et  ypperligt  Skjulested  og  Tilflugtssted 
for  Enhver,  som  af  en  eller  anden  Grund  er  kommen 
i  Strid  med  Regeringen  og  for  en  Tid  ønsker  at  und- 
drage sig  dens  Myndighed.  Ogsaa  findes  der  i  Ledsehaen 
hist  og  her  enkelte  Brønde  og  et  Par  Smaasoer,  saa 
at  Landet  er  beboeligt,  og  der  findes  ogsaa  flere  mindre 
Byer  her.  Den  vestlige  og  sydlige  Del  af  Hauran,  En 
Xukra,  der  bestaaer  af  hensmuldrede  Lava-  og  Basalt- 
masser, er  derimod  meget  frugtbart  Land  med  ypper- 
lige Græsgange  og  udstrakte  Hvedemarker.  Ogsaa 
Hauranbjergene  selv  afgive  gode  Græsgange,  og  en  Del 
af  dem  er  bevoxet  med  Egeskov. 

Endnu  vildere  er  Egnen  Øst  for  Hauran.  Her 
møde  vi  først  den  store  Lava- Ørken  Harra..  dækket 
med  et  Lag  af  Sten  fra  en  Næves  til  en  Mands  Stør- 
relse, som  synes  udslyngede  af  Vulkanerne.  Ogsaa  her 
findes  en  Række  Hulninger  og  Kløfter,  der  i  Foraars- 
tiden  dækkes  med  Grønt  og  afgive  sparsomme  Græs- 
gange for  Beduinerne,  men  sidst  i  April  afsvides  Alt  af 
Solen,  og  da  maa  disse  søge  over  til  Hauranbjergene 
med  deres  Hjorder.  Om  Sommeren  hersker  en  for- 
færdelig Hede  og  Tørke,  og  da  er  ethvert  Ophold  her 
umuligt.  Det  er  muligvis  denne  glødende  Lava-Ørken, 
til  hvilken  Propheten  Jeremias  hentyder  med  et  Ord- 
spil i  Cap.  17,  V.  6,  hvor  han  taler  om  den  af  Herren 
Forbandede ,  som  skal  bo  i  den  brændende  Ørken 
(Harerim)  ^).    Nord  for  denne  Ørken  ligger  det  egentlige 


')    Wetzstein,    Reisebericht   iiber  Hauran   und    die   Traclionen. 
1860.    S.  21. 

vulkanske  Ceiitruni,  Safa.  Dette  er  et  sort,  mat  glind- 
sende  Lavaplateaii,  fra  hvilket  en  Række  nu  udbrændte 
Kratere  hæve  sig.  Her  findes  ikke  en  Draabe  Vand, 
følgelig  heller  ikke  den  ringeste  Vegetation,  saa  at  det 
Hele  nærmest  har  Udseende  af  en  vældig  sort  Jærn- 
støbning  af  flere  Miles  Udstrækning.  Hverken  Mennesker 
eller  Dyr  kunne  leve  her  i  længere  Tid,  men  paa  Grund 
af  de  mangfoldige  Huler,  Kløfter  og  Revner  i  Lava- 
massen afgiver  Safa  et  fortrinligt  Skjulested  for  dem, 
som  i  et  kortere  Tidsrum  ønske  at  unddrage  sig  mæg- 
tige Fjenders  Forfølgelser.  Endelig  Øst  for  disse  vul- 
kanske Ødemarker  strækker  den  store  Steppe,  Hamad, 
sig  lige  til  Euphrat.  Det  fremgaaer  heraf,  at  Hauran 
mod  Øst  og  Syd  støder  umiddelbart  op  til  store  Ørkener 
og  vidtstrakte  Stepper,  og  denne  Beliggenhed  har  havt 
den  allerstørste  Betydning  for  Landets  Historie  indtil 
den  Dag  idag.  Betingelserne  for,  at  Hauran  skal  blive 
et  frugtbart  og  rigt  Culturland,  er  nemlig,  at  det  ved 
stærke  Militærvagter  maa  være  sikkret  mod  de  røve- 
riske Nomadestammer,  der  fra  Arilds  Tid  indtil  den 
Dag  idag  have  tumlet  sig  i  Ørkenen.  Tages  denne 
Beskyttelse  bort,  vil  Landet  være  prisgivet  for  Plyn- 
dring og  ligge  øde,  som  det  nu  har  gjort  i  over  et 
Aartusind,  lige  siden  det  blev  underlagt  Islams  Herre- 
dømme. 

Det  var  imidlertid  ikke  disse  storartede  vulkanske 
Lavadannelser,  der  drog  os  til  sig;  baade  savnede  vi 
den  fornødne  geologiske  Fordannelse  for  ret  at  kunne 
torstaa  dem,  og  heller  ikke  dristede  vi  os  ind  i  disse 
vilde  og  sønderrevne  Lava- Ørkener.  Det  var  Hauran, 
vi   vilde   gjæste,   ikke    paa   Grund   af  dets  Natur,    men 

paa  Giuiid  af  dets  Historie  og  de  talrige  Oldtidslevnin- 
ger, som  lior  ondnu  findes  og  kaste  nyt  Lys  over  en 
hel  Periode  af  Kultur-  og  Kunsthistorien. 

Hauran  fremtræder  to  Gange  i  Israels  Historie, 
mærkelig  nok  i  dens  første  Begyndelse  og  lige  i  dens 
Slutning,  medens  vi  i  hele  den  mellemliggende  Periode 
af  næsten  halvandet  Aartusind  Intet  høre  om  det.  Paa 
den  Tid,  da  Moses  førte  Israels  Børn  henimod  det  for- 
jættede Land,  var  "den  sydlige  Del  af  Hauran  en  Del  af 
Basan,  og  den  mægtige  Amoriterkonge  Og  havde  her- 
fra udstrakt  sit  Herredømme  helt  op  til  Hermons  Bjerg 
(5.  Mos.  3,  8).  Her  laa  Landskabet  Argob,  det  vest- 
lige Affald  af  Hauranbjergene,  om  hvilket  der  berettes, 
at  der  i  det  laa  60  faste  Stæder  med  høie  Mure,  med 
dobbelte  Porte  og  Stænger  (smst.  V.  4—5).  Det  sees 
heraf,  at  der  allerede  i  hin  fjerne  Oldtid  har  hersket 
en  høi  Grad  af  Cultur,  Landet  var  frugtbart  og  rigt. 
Basans  ypperlige  Græsgange  og  dets  fede  Øxne  nøde 
ikke  mindre  Ry  end  dets  herlige  Egeskove  (jvfr.  Ezech. 
39,  18;  27,6;  Es.  2,  13).  Alt  dette  tilfaldt  efter  blodige 
Kampe  Israels  Folk ,  der  udryddede  den  anioritiske 
Befolkning.  Ved  Landets  Uddeling  erholdt  den  halve 
Manasse  Stamme  det  som  sin  Arvelod.  Men  fra  nu  af 
høre  vi  i  lange  Tider  Intet  videre  om  disse  rige  og 
frugtbare  Landstrækninger:  det  tør  vistnok  antages,  at 
de  her  boende  Israeliter  have  ført  et  Nomadeliv  med 
deres  store  Hjorder  paa  de  yppige  Græsgange,  og  at  der 
under  dette  ensformige  Liv  Intet  har  fundet  Sted,  som 
kunde  henlede  Historieskrivernes  Opmærksomhed  paa 
dem.  Dette  skeer  først  henimod  Christi  Tid.  Landet 
er  nu   blevet  underlagt  Koms   Herredømme    og    delt  i 

lem  Provindser,  hvoraf  vi  gjenfinde  Navnet  Auranitis  i 
det  nuværende  Hauran,  medens  Trachonitis  svarer  til 
Ledschaen,  Batanæa  er  Hauranbjergene,  Gaulonitis  og 
Ituræa  de  tilstødende  Landstrækninger  mod  Vest  og 
Nord.  Alt  dette  skænkedes  af  Romerne  til  Kong  He- 
rodes den  Store  og  gik  fra  ham  over  til  hans  Søn 
Tetrarchen  PhiUp.  Paa  denne  Tid  begynder  Haurans 
egentlige  Blomstringsperiode,  der  varer  henved  et  halvt 
Aartusinde.  Arabiske  Folkestammer  indvandrede,  de 
synes  at  være  komne  fra  Sydarabien,  hvor  der  den 
Gang  blomstrede  en  rig  Cultur.  Det  var  ikke  Ørke- 
nens vilde  Sønner,  men  en  Befolkning,  der  levede  i 
stensatte  Boliger  og  bragte  sin  Byggelyst  og  øvrige 
Levevis  med  sig.  De  oprettede  forskjellige  mindre 
Fyrstendømmer  i  delvis  Afhængighed  af  Rom.  En  af 
disse  arabiske  Fyrster  omtales  leilighedsvis  i  det  ny 
Testamente:  det  er  den  Kong  Aretas,  som  holdt  Da- 
maskus besat,  da  Apostelen  Paulus  kom  dertil,  umiddel- 
bart efter  sin  Omvendelse  (2  Kor.  11,  32).  Romerne 
gjorde  sig  efterhaanden  til  Herrer  over  Alt  dette;  men 
sørgede  ogsaa  forat  sikkre  Landet  ved  at  anlægge  Veie 
og  befæstede  Leire,  som  kuede  de  talrige  Røverbander. 
Den  gamle  Geograph  Strabo  omtaler  dette  paa  en 
Maade,  som  frembyder  en  mærkelig  Parallel  med  de 
nuværende  Forhold  :  »Barbarerne  plyndre  Kjøbmændene. 
Dette  skeer  dog  nu  mindre,  efterat  Zenodorus'  Røver- 
bander ere  blevne  adspredte  ved  Romernes  gode  Ind- 
retninger, og  Sikkerheden  opretholdes  ved  Soldaterne  i 
Syrien <  (16  Bog  2  Gap.).  Under  disse  lykkelige  For- 
hold blomstrede  Handelen,  en  Række  Stæder  reiste  sig, 
blandt  hvilke   Landets   Hovedstad,    Bostra,    indtog   den 

første  Plads.  Handelsveien  mellem  Damas"kus  og  Middel- 
havet paa  den  ene  Side,  Persien  og  Indien  paa  den 
anden,  gik  herigjennem,  hvorved  store  Rigdomme  vandtes. 
De  nye  Borgere  opførte  store  Vaaningshuse  for  sig  selv 
af  Landets  ypperlige  Bygningsmateriale,  den  mørke 
Basalt,  og  dertil  herlige  olTentlige  Pragthygninger,  Temp- 
ler, Triumphbuer,  Thermer  o.  L.  Christendommen  vandt 
hurtig  Indgang  og  satte  sit  Præg  paa  hele  denne  rige 
Cultur,  en  Mængde  Kirker  opførtes  i  eiendommelig 
Bygningsstil.  Saaledes  blomstrede  Hauran  ved  en  stor 
Handelsomsætning  og  sin  naturlige  Frugtbarhed,  og  det 
fattedes  ikke  paa  Midler  for  den  store  Byggelyst,  hvoraf 
den  driftige  og  kunstelskende  Befolkning  var  besjælet. 
Da  kom  der  som  en  ødelæggende  Ørkenvind,  som  i 
Løbet  af  nogle  Aaringer  lagde  al  den  rige  Cultur  øde: 
det  var  Islam,  hvis  fanatiske  Skarer  brøde  frem  fra 
Arabiens  Sandørkener.  Det  var  altsaa  en  ny  Indvan- 
dring fra  Arabien,  men  ikke  som  tidligere  af  et  høit 
udviklet  Culturfolk  med  Kjærlighed  til  Kunst  og  et 
fredeligt  Handelsliv,  men  omvankende  krigerske  Nomade- 
stammer, hvem  en  ny  religiøs  Tro  i  Forening  med 
Lysten  til  Røveri  og  Plyndring  drev  frem  med  uimod- 
staaelig  Kraft.  I  det  syvende  Aarhundrede  væltede  de 
sig  ind  over  Hauran,  hvis  Befolkning  blev  enten  ned- 
hugget eller  fordrevet.  Fra  den  Tid  var  det  forbi  med 
Haurans  Cultur,  og  Landet  ligger  øde  indtil  den  Dag 
idag  som  en  af  de  mærkeligste  Ruinmarker.  Da  Byg- 
ningerne saa  godt  som  udelukkende  vare  opførte  af 
Basalt  og  Lava.  kunde  de  ikke  afbrændes,  heller  ikke 
bleve  de  ombyggede,  thi  den  nye  Befolkning  var  flyg- 
tige Nomadestammer,  der  holdt  sig  fjærnt  fra  Stæderne 

og  søgte  ud  paa  de  gode  Græsgange.  Paa  den  Maade 
bleve  Byerne  staaende  øde  og  forladte,  den  gamle  Be- 
folkning flygtede  eller  fordreves,  og  den  nye  Befolkning 
drog  ikke  ind  i  dem.  Naturligvis  faldt  Adskilligt  sammen 
i  Aarhundredernes  Løb,  og  navnlig  have  Jordskælv 
strakt  mange  stolte  Pragtbygninger  til  Jorden,  man 
træffer  overhovedet  kun  sjældent  noget  Tempel  eller 
Kirke  i  uskadt  Stand.  Men  saare  hyppig  træffer  man 
Søiler  og  Buehvælvinger,  der  mælde  om  Oldtidens  Pragt, 
og  man  vil  uden  Vanskelighed  kunne  i  Tanken  fuld- 
stændiggjøre  Billedet  af  hin  rige,  nu  forsvundne  Cultur. 
Mangfoldige  ere  »de  døde  Byer«  i  Hauran.  De 
staae  fuldstændig  forladte,  man  seer  Huse  og  Mure,  man 
rider  ind  i  dem.  Gade  op  og  Gade  ned,  men  træffer 
ikke  et  Menneske,  Dødens  Stilhed  hersker  derinde, 
tomme  Vinduer  og  aabne  Døre  gabe  En  i  Møde,  og 
ingen  Velkomsthilsen,  intet  Spørgsmaal,  intet  menneske- 
ligt Ord  lyder  En  i  Møde.  Enkelte  af  disse  Byer  ere  i 
de  senere  Aar  blevne  tagne  i  Besiddelse  af  Druser  eller 
omvankende  Arabere,  der  have  tilegnet  sig  Oldtidens 
Paladser  og  ere  flyttede  ind  i  dem  som  i  tomme  Snegle- 
huse. Navnlig  efter  Christenmassacren  i  Libanon  og  i 
Damaskus  1860  ^)  ere  mange  Druser  udvandrede,  som 
paa  en  eller  anden  Maade  vare  indviklede  heri,  og 
have  søgt  Tilflugt  i  Hauran.  Hertil  kommer  saa  Tscher- 
kesserfamilier,  som  efter  1878  udvandrede  fra  Bulgarien, 
misfornøiede  over  den  nye  Ordning  her,  og  som  af  den 
tyrkiske  Begering  faa  Boliger  og  Land  anviste  i  Hauran. 
Disse    bidrage   til   Ilandets   Opdyrkning,    men   paa   den 


^)    Jvfr.  lierom    miii    »Pilgrimsfærd    i    det  hellige    Land-:    1876. 
S.  33t;  fig. 

anden  Side  ogsaa  til  Oldtidsmindernes  Ødelæggelse, 
idet  de  dels  nedrive,  dels  ombygge  dem  efter  deres 
eget  Behov.  Hos  Araber-  eller  Drusescheikerne  af- 
lagde vi  hyppige  Besøg  for  at  hvile  lidt  ud  fra  det 
lange  Ridt  eller  for  at  tage  Nattekvarter.  Consul 
Løytved  var  da  vor  Ordfører;  som  oftest  samledes  en 
Del  af  Byens  Beboere  om  os  for  at  høre  Nyt.  Disse 
»Arabesker,  som  jeg  vel  tør  kalde  dem,  bidrog  i 
væsenthg  Grad  til  at  give  Reisen  Farve  og  Stemning.  — 
—  Søndagmorgen  den  28de  April  brød  vor  Kara- 
vane op  fra  Banias.  Den  første  Dag  frembød  intet 
særligt  Nyt.  Vi  droge  Syd  paa  over  de  græsrige 
Sletter  i  Djolan,  det  gamle  Gaulonitis.  De  enkelte 
kegleformede  Høie,  der  hist  og  her  viste  sig,  gave  Af- 
vexling  i  det  ensformige  Landskab.  Vi  havde  Vanske- 
lighed forat  finde  Vei  mellem  de  mange  Stier,  der 
krydsede  hinanden  over  de  store  Sletter,  men  nogle 
Gedehyrder  hjalp  os  omsider  til  at  finde  den  rette  Vei. 
Forst  efter  Solnedgang,  da  Mørket  begyndte  at  falde 
paa.  naaede  vi  Tell  el  Hara  og  strax  efter  Landsbyen 
Eara,  hvor  vi  toge  vort  Nattekvarter  hos  Scheiken. 
Vi  bleve  gjæstfrit  modtagne,  man  slagtede  endog  et 
Lam  til  vort  Aftensmaaltid,  men  Natteleiet  var  rigtig- 
nok meget  daarligt.  Vi  fik  et  Rum  anvist,  der  havde 
mere  Lighed  med  en  Hule  end  med  en  menneskelig 
Vaaning,  en  Kat  med  sine  Killinger  havde  taget  Leie 
derinde:  den  blev  vel  fordreven,  men  kun  for  i  al 
Stilhed  at  liste  sig  tilbage  igjen,  og  fuldt  op  var  der  af 
Utøi,  saa  det  blev  kun  en  daarlig  Nattero.  Et  Par  af 
Selskabet  foretrak  at  lade  deres  Senge  opstille  i  Gaar- 
den  i  en  Slags  underhge  Baase,  der  vare  opstillede  til 

det  samme  Brug,  og  altsaa  sove  under  aaben  Himmel. 
De  bleve  vel  fri  for  Hulens  Plager,  men  havde  det  til 
Gjengjæld  meget  kjøligt,  navnlig  henad  Morgenstunden, 
da  en  frisk  Vind  blæste  ned  fra  Bjergene.  Nattens 
Besværligheder  vare  dog  snart  glemte  i  den  friske 
Morgenluft  og  det  klare  Solskin.  Efter  at  have  nydt 
vor  Frokost  fortsatte  vi  Reisen.  Nu  vare  vi  inde  i 
Hauran,  Landskabet  var  dog  ikke  meget  forskjelligt  fra, 
hvad  vi  havde  seet  den  foregaaende  Dag:  store  træløse 
Sletter  med  rige  Græsgange  afvexlede  med  øde  Stræk- 
ninger fulde  af  Ste)i,  hist  og  her  reiste  enkelte  isolerede 
Høie  sig.  Desto  større  Eiendommehghed  frembød  Lands- 
byerne, som  vi  droge  forbi. 

Alle  Huse  og  Bygninger  i  Hauran  ere  opførte  af 
det  samme  Materiale,  nemlig  en  vulkansk  Stenart 
Dolerit,  som  er  i  nær  Familie  med  Basalt  og  af  en 
sortladen  eller  graasort  Farve.  Den  tilhugges  i  lange 
Stene,  som  lægges  ovenpaa  hinanden,  Træ  anvendes 
slet  ikke.  Af  denne  graasorte  Dolerit  faaer  Alt  en  trist 
og  mørk  Farve,  næsten  som  en  Slags  Sørgedragt,  hvis 
Virkning  forstærkes  end  yderligere  ved,  at  der  paa  de 
almindelige  Vaaningshuse  hyppig  ikke  findes  Vinduer, 
men  Lyset  modtages  gjennem  Dørene.  Det  melancholske 
Indtryk,  som  herved  fremkaldes,  modvirkes  dog  heldigen 
ved  Omgivelsernes  lyse  og  klare  Farvetoner.  Først  er 
der  de  frodige  Græsmarker  med  deres  saftige  grønne 
Farve,  som  i  al  Fald  i  Foraarsmaanederne  danne  en 
livlig  Indfatning  for  de  mørke  Stenmasser  —  i  Som- 
meren, naar  den  brændende  Sol  afsvider  alt  Græsset, 
bliver  dette  ganske  vist  anderledes.  Saa  er  der  oven- 
til   den    lyse    klare    Himmel    med    sin    gjennemsigtige 


337 

Klarhed.  Hertil  kommer,  hvad  der  særlig  gjorde  Ind- 
tryk paa  mig,  Beboernes  maleriske  Dragter  med  de 
kraftige  røde,  blaa  eller  grønne  Farver,  der  netop  paa 
Husenes  og  Murenes  mørke  Baggrund  virkede  med 
dobbelt  Kraft.  Og  over  alt  dette  maa  man  tænke  sig 
et  glimrende  Lysskær  af  Syriens  straalende  Sol,  der 
hgesom  badede  Alt  i  Ild  og  Lys  og  Glands.  En  Maler 
maatte  her  kunne  gjøre  de  herligste  Lys-  og  Farve- 
studier. Vi  vare  nu  rigtignok  ganske  overordentlig 
heldige  med  Veiret.  Medens  vi  i  Jerusalem  hyi)pig 
havde  været  plagede  af  Chamsin  —  den  hede  Ørken- 
vind, der  er  Ægyptens  og  Palæstinas  Landeplage  især 
i  April  og  Mai,  og  ved  sin  tørre  Lummerhede  danner 
et  Modstykke  til  Paaske-Østen  hos  os  —  saa  vare  vi 
ganske  fri  for  den  i  Hauran  og  havde  det  skjønneste 
Foraarsveir  med  prægtigt  Solskin  og  let  klar  Luft;  om 
Nætterne  og  henad  Morgenstunden  var  det  endog 
temmelig  kjøligt.  Var  Chamsinen  indtruffen  i  disse 
skyggeløse  aabne  Egne,  vilde  den  i  høj  Grad  have  be- 
sværliggjort vor  Reise  og  berøvet  os  meget  af  dens 
Glæde. 

I  Byen  Inchil  traf  vi  det  første  hauranitiske  Monu- 
ment, Levningerne  af  en  gammel  Kirke  fra  det  fjerde 
eller  femte  Aarhundrede.  Over  de  store  Buehvælvinger 
var  Loftet  lagt  af  mørke  Doleritplader:  Facaden  med 
sin  Indgangsport  og  sine  Vinduer  var  ganske  vel  be- 
varet. Kirken  blev  nu  benyttet  til  Oplagssted  eller 
Lignende,  men  dens  eiendommelige  architektoniske 
Former  vakte  i  høi  Grad  vor  Opmærksomhed  og  Lyst 
til  at  see  mere  af  samme  Art. 

Ud  paa  Eftermiddagen  kom  vi  forbi  en  af  de  »døde« 

H.  Scharliug.  l'.cisestudier.  22 

Byer  ved  Navn  ScJiakra.  Da  vi  ikke  havde  nogen  lang 
Dagsreise  den  Dag,  besluttede  vi  at  ride  ind  i  den 
forat  tage  den  nærmere  i  Øiesyn.  Vi  rede  først  langs 
Murene  og  kom  dernæst  ind  i  de  mennesketomme 
Gader.  De  mørke  Basalthuse  stode  Side  om  Side  og 
gjorde  ved  deres  graasorte  Farve  Ensomheden  end 
mere  dyster  og  forladt.  Gjennem  de  aabne  Døre  og 
Porte  kiggede  vi  ind  i  de  tomme  Gaardsrum.  Da  vi 
imidlertid  vare  komne  noget  længere  frem,  viste  det 
sig,  at  Byen  dog  ikke  var  saa  helt  død  endda.  En 
lille  omvandrende  Araberflok  havde  nemlig  taget  den  i 
Besiddelse  og  indqvarteret  sig  i  de  herreløse  Huse. 
De  vare  Christne  og  tilhørte  den  græsk-katholske  Kirke. 
Deres  Præst  talte  ganske  godt  Fransk,  som  han  havde 
lært  paa  et  Seminarium  i  Beirut,  og  han  meddelte  mig 
adskillige  Oplysninger.  Menighedens  Antal  var  omtrent 
150  Sjæle,  de  havde  for  et  Par  Aar  siden  taget  Byen 
i  Besiddelse,  men  Præsten  klagede  bitterlig  over  den 
Fattigdom  og  det  Tryk,  hvorunder  de  levede.  Jorden 
var  haard  og  vanskelig  at  bearbeide,  og  Naboerne 
rundt  om  vare  Muhamedanere,  der  paa  alle  Maader 
plagede  og  trykkede  dem,  uden  at  de  havde  nogen- 
somhelst  Beskyttelse  mod  dem.  Paa  vort  Forlangende 
førte  de  os  ind  i  Byens  Kirke,  der  hidrørte  fra  Old- 
tiden, men  var  tagen  i  Brug  til  et  Magasin,  dog  kunde 
vi  endnu  see  de  høje  Buehvælvinger.  Den  nuværende 
Menighed  holdt  Gudstjeneste  i  en  anden  lille  Kirke. 

En  Time  senere  ankom  vi  i  god  Tid  til  Byen 
Esra  eller  Zora.  Den  ligger  som  de  fleste  Stæder  i 
Hauran  paa  en  lille  Høi,  hvorfra  haves  vid  Udsigt  over 
den  omliggende   Slette.     Her  som  i  andre  Byer  falder 

Veieti  meget  besværlig  gjennem  Gaderne,  hvad  enten 
man  færdes  til  Hest  eller  til  Fods.  paa  Grund  af  de 
mange  nedfaldne  Stenblokke,  over  hvilke  man  maa 
arbeide  sig  frem.  Vi  fandt  en  gjæstfri  Modtagelse  hos 
Scheiken  og  fik  denne  Nat  et  godt  Nattekvarter.  En 
høj  rummehg  Sten-Hal,  hvor  Loftet  bares  af  Buehvæl- 
vinger, anvistes  os,  og  herinde  lode  vi  vore  Senge  op- 
stille. Vort  Aftensmaaltid  indtoge  vi  i  den  aabne  Gaard 
udenfor  —  den  hele  Bygning  havde  et  fornemt  Præg 
og  saae  ud  til  tidligere  at  have  været  et  Palads.  En 
Deel  af  Byens  Befolkning  vare  Christne ,  Rygtet  om 
vor  Ankomst  spredtes  hurtig,  og  efter  endt  Aftens- 
maaltid fik  vi  stort  Besøg  af  de  christne  Arabere,  som 
kom  forat  hilse  paa  deres  Troesfæller,  selvfølgelig  kun 
Mændene,  Kvinderne  saae  vi  Intet  til.  Vi  bad  dem 
tage  Plads,  og  de  leirede  sig  paa  østerlandsk  Vis  i  en 
stor  Kreds  ude  i  Gaarden.  Scheiken  lod  byde  Kaffe 
om  i  de  bekjendte  smaa  tyrkiske  KalTekopper,  der  gik 
rundt  fra  Mand  til  Mand,  medens  Cigaretterne  eller 
Piberne  tændtes  dertil.  Samtalen  kom  istand,  der  paa 
vore  Vegne  fortrinsvis  førtes  af  Løytved.  Mange  af 
disse  Arabere  vare  kraftige  og  høie  Skikkelser  med 
aabne  og  smukke  Ansigter.  Hele  Kredsen  med  deres 
brogede  Kapper  og  Kjortler,  over  hvilke  der  faldt  det 
usikkre  Lys  af  et  Par  tændte  Lygter,  som  blev  stillet 
op  i  Midten,  afgav  et  høist  malerisk  Skue.  Efter  en 
Times  Tid  reiste  de  sig,  bøde  os  venlig  Godnat  og 
forføiede  sig  til  deres  Hjem,  og  vi  vare  ikke  sene  til 
at  søge  vore  Senge  efter  Dagens  Anstrængelser. 

Esra  eller,  som  den  ogsaa  kaldes,  Zora,  var  i  Old- 
tiden en  rig  Handelsstad;  de  mange  Ruiner,  som  endnu 

findes,  bære  Vidnesbyrd  herom.  Navnlig  ere  mange 
Privathuse  bevarede,  som  deels  henstaae  ubeboede, 
deels  ere  tagne  i  Brug  af  den  nuværende  ringe  og 
fattige  Befolkning.  Græske  Indskrifter,  som  findes  i 
enkelte  af  dem,  meddele  os,  at  de  hidrøre  fra  de  første 
Aarhundreder  efter  Christus.  Mange  af  dem  ere  sammen- 
faldne til  uformelige  Stenmasser,  men  der  findes  dog 
ogsaa  adskillige  vel  bevarede.  De  ere  opførte  af  graa- 
sorte  Basalt-  eller  Doleritstene,  Træ  synes  slet  ikke  at 
være  anvendt,  idet  ikke  blot  Væggene,  men  ogsaa 
Lofter  og  Gulve,  ja  selv  Dørene  ere  af  Sten.  De  sidste 
ere  især  mærkelige,  de  bestaae  af  en  eneste  Stenplade, 
eller  hvor  der  findes'  Fløidøre.  af  to  Stenplader,  der 
dreie  sig  om  cylinderformede  Stentapper  foroven  og 
forneden,  som  bevæge  sig  i  tilsvarende  Hulninger  i  Dør- 
tærskelen forneden  og  Dørkarmen  foroven,  hvilke  begge 
ligeledes  ere  af  Sten.  De  ere  tunge  at  bevæge,  og  en 
Mand  maa  stemme  i  med  fuld  Kraft  forat  skyde  dem 
op  eller  i.  Værelserne  ere  efter  Sydens  Skik  lagte 
omkring  et  aabent  Gaardsrum,  saaledes  at  hvert  Væ- 
relse har  sin  egen  Indgang.  Gjennem  denne  gives 
gjerne  Lyset  Adgang,  dog  findes  ogsaa  Vinduer  an- 
bragte; disse  bestaae  af  Stenplader,  gjennembrudte 
med  smaa  kredsrunde  Huller  eller  stundom  mere  kun- 
stige Udskæringer,  gjennem  hvilke  Lyset  falder  ind. 
Husene  bestaae  af  to  Stokværk;  en  Stentrappe,  som  er 
anbragt  uden  paa  Huset,  fører  da  op  til  det  øverste 
Stokværk.  Mange  Steder  saae  vi  Sten-Balustrader  rage 
frem,  paa  hvilke  der  har  været  anbragt  Balkoner,  som 
rimeligvis  have  været  dækkede  med  brogede  Tæpper 
mod  Solen. 

I  store  Rum,  saavol  i  private  som  i  offenllige  Hyg- 
iiinger,  findes  en  Bygningsform  anvendt,  der  er  charak- 
teristisk  for  hele  Hauran;  det  er  den  store  Stenbue, 
som  benyttes  til  Underlag  for  det  flade  Stenloft.  To 
eller  tre  saadanne,  sammenføiede  af  tilhuggede  Basalt- 
stene, spænde  fra  Væg  til  Væg,  ovenpaa  dom  lægges 
der  flade  Slenplader,  ligeledes  af  Basalt  eller  Dolerit, 
og  af  disse  dannes  Loftet.  Paa  denne  Vis  kunde  be- 
tydelige Rum  overdækkes  af  det  tunge  Stenloft;  man 
anbragte  da  en  hel  Række  Stenbuer  parallelt  med  hin- 
anden og  ovenover  dem  lagdes  Stenpladerne,  hvad  vi 
hyppig  saae  Exempler  paa  i  Kirkerne;  Bygningsmaaden 
er  saa  fast,  at  disse  Buehvælvinger  og  tilhørende  flade 
Stenlofter  staae  endnu  efter  halvandet  Aartusindes  Forløb. 

En  af  de  bedst  bevarede  Bygninger  er  den  store 
St.  Georgskirke.  Forat  komme  ind  i  den  maatte  vi 
med  stort  Besvær  kravle  over  en  Mængde  Stenblokke, 
der  vare  væltede  over  hverandre.  Da  vi  havde  arbeidet 
os  over  dem  og  med  Besvær  vare  komne  vel  ned  paa 
den  anden  Side  —  ikke  uden  Fare  forat  forstuve  eller 
brække  en  Haand  eUer  en  Fod  —  bleve  vi  høiligen 
overraskede  ved  Synet  af  det  store  høit  overhvælvede 
Rum,  i  hvilket  vi  kom  ind.  Det  Indre  af  Kirken  be- 
staar  af  to  Kredse  af  Piller,  der  hver  dannende  en 
Ottekant  ere  stillede  den  ene  udenom  den  anden. 
Mellem  den  yderste  Række  og  den  firkantede  Ydervæg 
ere  hine  ovenfor  omtalte  Buehvælvinger  udspændte, 
over  hvilke  Stenloftet  er  lagt.  Den  indre  Række  bærer 
en  saakaldet  Tambour,  over  hvilken  en  mægtig  ægge- 
formet  Kuppel  hvælver  sig.  Denne  sidste  frembyder 
en  høi  Grad  af  architektonisk  Interesse,  idet  den  viser 

Overgangen  fra  Oldtidens  simplere  Kuppelhvælving  til 
den  byzantinske  Stils  dristigere  og  mere  sammensatte 
Kuppelsystemer,  saaledes  som  vi  f.  Ex.  finde  det  an- 
vendt i  Sofiakirken  i  Konstantinopel.  Kirkens  simple 
og  rene  Stil  uden  nogensomhelst  decorativ  Overlæsselse, 
men  med  et  storladent  Præg,  gjør  et  stærkt  Indtryk 
paa  Beskueren.  En  lang  græsk  Indskrift,  som  er  ud- 
hugget i  Stenen  over  den  midterste  Hovedindgang  til 
Kirken,  forkynder,  at  denne  er  opført  paa  Stedet,  hvor 
der  tidligere  stod  et  hedensk  Tempel:  »Dæmonernes 
Mødested  er  blevet  Guds  Hus:  Frelsens  Lys  opklarer 
Stedet,  som  Mørket  fordunklede;  Englenes  Sange  ere 
traadte  istedenfor  de  afgudiske  Offre ;  hvor  man  før 
feirede  en  Afguds  Orgier,  synger  man  nu  Herrens 
Pris«  —  og  Indskriften  slutter  med  den  vigtige  Tids- 
bestemmelse, at  denne  Kirke,  som  er  opført  til  Ære 
for  St.  Georg,  blev  fuldført  i  Aaret  410  (æra  Bostrensis) 
d.  e.  515  eft.  Chr.  Det  er  neppe  rimeligt,  at  Kirken 
har  undergaaet  nogen  Forandring  siden  hin  Tid.  Endnu 
stedse  feire  de  Christne  i  Zora  deres  Gudstjeneste  i 
denne  over  1300  Aar  gamle  Kirke,  med  hvis  Ælde  kun 
yderst  faa  Kirker  i  Europa  kunne  maale  sig. 

Foruden  den  store  St.  Georgskirke  findes  ogsaa 
en  mindre  Kirke  helliget  Profeten  Elias,  som  dog  for 
en  stor  Deel  er  falden  i  Ruiner.  Ogsaa  andre  Ruiner 
kom  vi  forbi,  blandt  hvilke  særlig  maa  fremhæves  to 
prægtige  Buegange,  der  laa  paa  hver  Side  af  et  aabent 
Rum:  saavidt  vi  kunde  skjønne,  var  det  Levninger  af 
en  Klostergaard. 

Hvad  her  er  fortalt  om  Zora,  gjælder  for  største 
Delen  om  Bosra,  Kanawat,  Schubba  og  de  andre  Byer 

i  Hauraii,  som  vi  besøgte.  Bygningstilen  er  den  samme, 
og  overalt  møder  man  de  samme  mørke,  triste,  til- 
dels sammenfaldne  Bygninger,  der  gjøre  et  melan- 
eholsk  Indtryk  paa  Beskueren.  Vil  man  i  Phantasien 
danne  sig  et  Billede  af  Oldtidens  Pragt  og  Herlighed, 
da  maa  man  allerførst  tænke  sig  de  sammenfaldne 
Ruiner  reiste  i  tidligere  uskadt  Stand,  og  dernæst  maa 
man  ved  Siden  af  den  mørke  og  sorte  Farve,  som 
Bygningsmaterialet  afgiver,  tænke  sig  en  rig  Anvendelse 
af  stærke,  levende  og  brogede  Farver,  nemlig  deels  i 
de  Tæpper,  der  have  været  udspændte  over  Balkonerne 
og  anbragte  foran  Dørene  eller  til  Væggepynt.  deels  i 
selve  Befolkningens  Klædedragter.  Tænke  vi  os  en 
saadan  livfuldt  talende  og  gestikulerende  Menneske- 
masse, iført  røde,  grønne  eller  gule  Silkekapper  og 
Uldkjorller,  færdes  mellem  Søilérækkerne  eller  Bue- 
gangene, opfyldende  de  store  Kirker,  udhvilende  sig 
paa  Stenbænkene  foran  Dørene,  og  Alt  dette  badet  i 
den  syriske  Sols  glandsfulde  Lys.  da  faaer  man  et 
prægtigt  Billed  af  et  stort  og  rigt  Gulturliv,  hvoraf  de 
nuværende  Rester  kun  give  en  saare  mat  og  svag  Skygge. 

—  Fra  Zora  fortsatte  vi  vor  Reise  i  sydostlig  Ret- 
ning til  Bosra,  den  gamle  Hovedstad  i  Landet.  Den 
første  Deel  afVeien  gik  gjennem  et  tørt,  ufrugtbart  og 
stenet  Land.  Det  var  en  yderst  trættende  Reise,  hvor 
Øiet  ikke  mødte  Andet  end  de  mange  Sten,  som  over- 
alt vare  spredte  over  Sletterne.  Kun  Synet  af  Dchebel 
Haurans  blaalige  Bjergformer  i  Østen  skaffede  lidt  Af- 
vexling  i  den  trættende  Ensformighed. 

I  Byen  Rachan  spiste  vi  Frokost:  Værelset,  der 
laa  i   øverste  Stokværk  i   et  gammelt  hauranitisk  Hus, 

blev  opdækket  med  Hynder  og  Tæpper  —  et  Solseil 
spændtes  ud  over  os,  saa  det  Hele  fik  et  ægte  orien- 
talsk Præg.  Vi  maatte  her,  som  paa  hele  Reisen  i 
Hauran,  ligge  til  Bords,  thi  Stole  og  Borde  findes  ikke. 
Naar  man  som  Araberne  spiser  med  Fingrene,  kan  det 
være  en  meget  bekvem  og  magelig  Stilling,  men  for 
os,  der  stadig  spiste  med  Kniv  og  Gaffel,  var  den  lig- 
gende StiUing  yderst  ubekvem,  og  det  var  os  en  ikke 
ringe  Nydelse,  da  vi  omsider  naaede  Damaskus,  atter 
at  kunne  sidde  ordentlig  til  Bords  paa  europæisk  Vis. 
Vi  fortsatte  vor  Reise  over  den  store  Slette,  der 
efterhaanden  antog  et  mere  frugtbart  og  venligt  Præg. 
Vi  kom  forbi  vidtstrakte  Hvedemarker,  hvor  den  grønne 
Sæd  bølgede  for  Vinden,  og  henover  frodige  Græs- 
gange. Af  og  til  mødte  vi  en  Faarehjord  eller  en  Flok 
Kvæg,  der  bragte  os  »Basans  fede  Oxer«  i  Erindring, 
men  vi  vare  enige  om,  at  Racen  maatte  være  betyde- 
lig degenereret,  thi  det  var  kun  smaat  og  magert  Kvæg. 
Veien  forekom  os  meget  lang,  og  naar  vi  spurgte 
Hyrderne,  hvor  langt  vi  endnu  havde  til  Bosra,  fik  vi 
forskjellige  Opgivelser  af  Veilængden.  Omsider  kom  vi 
op  paa  et  Høidedrag,  hvorfra  vi  i  det  Fjerne  kunde 
see  en  stor  Fæstning  og  forskjellige  Taarne  rage  op  i 
Horizonten:  det  maatte  være  Bosra.  Vi  havde  endnu 
et  godt  Stykke  Vei  dertil  —  Solen  sank  dybere  og 
dybere ,  og  vi  vilde  dog  gjerne  naae  Reisens  Maal 
inden  Solnedgang.  Heldigvis  blæste  en  forfriskende 
Vestenvind,  Luften  var  let  og  kjølig  —  ja  det  forekom 
os,  alt  som  den  nedgaaende  Sol  kastede  sine  gyldne 
Straaler  henover  de  bølgende  Sædemarker,  at  vi  havde 
et  dansk  Sommerlandskab  udbredt  for  os. 

Saa  gik  Solen  ned,  og  vi  havde  endnu  ikke  naaet 
Bosra.  Længselsfuldt  speidede  vi  efter  Taarnene  og 
den  store  Borg,  hvilken  vi  stadig  rykkede  nærmere. 
Det  blev  halvmørkt,  inden  vi  naaede  Byens  Mure,  og 
saa  havde  vi  endnu  et  Stykke  Vei  tilbage.  Først  rede 
vi  udenom  Byen  langs  de  gamle  Mure  og  derefter 
ind  i  Byens  snævre  Gader,  overalt  var  Veien  som  be- 
saaet  med  store  og  smaa  Sten  —  og  saa  kom  vi 
endelig  til  Scheikens  Bolig,  hvor  vi  toge  Nattekvarter. 
Atter  her  var  en  haurantisk  Pragtbygning  fra  Old- 
tiden. Gjennem  en  Stenport  kom  vi  ind  i  et  meget 
stort  Gaardsrum,  der  var  omgivet  af  Bygninger  og 
Vaaningsrum,  hvoraf  ikke  faa  vare  sammenfaldne, 
andre  stode  ubenyttede.  Alt  var  som  sædvanlig  op- 
ført af  den  mørke  Basalt-  eller  Doleritsten.  Til  Venstre 
var  en  høi  Terrasse,  til  hvilken  en  Stentrappe  førte 
op,  og  her  laa  den  egentlige  Bolig.  I  Midten  var  en 
aaben  Hal,  der  tjente  som  et  Slags  Modtagelsesrum 
for  ankommende  Gæster;  ved  Siden  af  den  fandtes 
en  lukket  buehvælvet  Stenhal,  langs  hvis  Vægge  Di- 
vaner og  Sophaer,  ja  endog  en  Himmelseng,  vare  op- 
stillede —  dette  Rum  anvistes  os  til  Natteqvarter,  og 
i  dette  lode  vi  vore  Senge  opstille.  I  den  aabne  Hal 
indtoge  vi  vore  Maaltider,  og  herfra  havde  vi  den 
næste  Dag  et  saare  livligt  Skue  over  det  store  Gaards- 
rum, der  fyldtes  af  Æsler,  Muldyr  og  Heste  samt  for- 
skjellige  Reisende,  der  kom  eller  droge  afsted,  thi  det 
lod  til,  at  Scheikens  Gaard  var  et  fælles  Mødested 
for  Alle. 

Vi  vare  dygtig  trætte  efter  det  lange  Ridt,  og  mine 
Reisefæller  søgte  snart  Hvile.      Alene  Consul   Løytved 

blev  siddende  ude  i  den  aabne  Hal  for  efter  Sædvane 
at  ryge  sin  Narghile,  og  jeg  satte  mig  ud  til  ham  for 
at  holde  ham  med  Selskab.  Det  var  nu  blevet  ganske 
mørkt,  og  vi  saae  Stjernerne  funkle  paa  Himlen.  Da 
vi  havde  siddet  eller  rettere  ligget  lidt  og  passiaret 
sammen,  kom  Scheiken,  ledsaget  af  sin  ældste  Søn, 
hen  og  hilste  paa  os.  Vi  bad  dem  tage  Plads:  Soheiken 
satte  sig  ned  foran  os  med  korslagte  Been,  medens 
Sønnen  blev  staaende  i  nogen  Afstand  og  viste  i  det 
Hele  stor  Ærbødighed  overfor  Faderen.  Scheiken  var 
en  kraftig  og  vel  bygget  Mand,  han  havde  et  prægtigt 
Ansigt  med  mørke  Øine  og  et  kulsort  Skæg.  Endnu 
smukkere  var  dog  Sønnen,  der  saae  ud  til  at  være 
omkring  tyve  Aar  gammel,  han  var  høi  og  slank  og 
bar  en  høirød  Kappe,  der  gav  ham  et  fyrsteligt  Ud- 
seende. Gjennem  Løytved  som  Tolk  spurgte  jeg  Scheiken, 
om  han  havde  arvet  denne  smukke  Gaard  efter  sin 
Fader.  Han  svarede  Ja  og  fortalte,  at  hans  Fader  var 
død  for  et  Par  Aar  siden  paa  Hjemreisen  fra  en  Pil- 
grimsfærd til  Mekka.  Paa  vore  videre  Forespørgsler 
fortalte  han,  at  der  var  kommen  Budskab  til  ham,  at 
Faderen  laa  dødssyg  et  Par  Dagsreiser  fra  Bosra  — 
»saa  samlede  jeg  70  Ryttere  og  drog  hen  til  ham,  men 
fandt  ham  død,  saa  jeg  kunde  kun  føre  Liget  her  til- 
bage og  jorde  det  .  — Jeg  spurgte  videre,  om  Scheiken 
var  gift  —  jo  han  havde  fire  Hustruer.  Hvormange 
Sønner  har  Scheiken?«  »Fem«.  Og  hvor  mange 
Døtre?«  Det  veed  jeg  ikke.«  Det  sidste  Svar  var 
charakteristisk  —  det  faaer  man  altid  af  en  Araber, 
naar  man  spørger,  hvormange  Døtre  han  har  —  dem 
betragter  han  som  sig  uvedkommende. 

Vi  vare  alle  meget  spændte  paa  at  see  Bosra. 
Den  har  tidligere  været  Landets  Hovedstad,  og  en  stor 
Mængde  Ruiner  vidne  om  dens  fordums  Herlighed. 
Man  har  meent,  at  Rosra  skulde  være  det  i  det  gamle 
Testamente  hyppig  nævnte  Rozra.  som  laa  i  Edom, 
eller  det  i  Jer.  48,  24  nævnte,  som  laa  i  Moab.  Men 
det  nuværende  Rosra  ligger  for  langt  imod  Nord  — 
rimeligere  er  det,  at  der  har  været  flere  Stæder  af 
dette  Navn  (Rosra  betyder  Indhegning:  det  er  beslægtet 
med  »Razar  .  og  kunde  altsaa  godt  anvendes  paa  flere 
Ryer).  Vort  Rosra  omtales  først  paa  den  romerske 
Keisertid  og  skylder  navnlig  Keiser  Trajan  sin  Op- 
blomstring. Den  opkaldtes  efter  ham  som  Nova  Trajana 
Bostra,  og  fra  hans  Tid  regnes  den  saakaldte  Rostraske 
Tidsregning  (106  eft.  Chr.),  der  anvendtes  i  det  om- 
liggende Land.  Rimehgvis  har  paa  denne  Tid  den 
ovenfor  omtalte  Indvandring  af  rigt  udviklede  Cultur- 
stammer  fra  Sydarabien  fundet  Sted  og  hurtig  hævet 
Ryen  til  Magt  og  Anseelse.  Dens  Religgenhed  var 
overmaade  gunstig  som  et  af  de  store  Handelscentra 
mellem  Østen  og  Vesten;  indiske  og  persiske  Handels- 
varer førtes  hertil  og  ombyttedes  med  Vesterlandenes 
Produkter,  og  Rosra  spillede  i  hine  lykkelige  Aaringer 
en  lignende  Rolle  som  Damaskus.  Store  Rigdomme  op- 
hobedes her,  en  Mængde  offentlige  og  private  Pragt- 
bygninger opførtes.  Christendommen  vandt  tidlig  Ind- 
gang i  Rosra.  Korset  og  det  christelige  Monogram 
anbragtes  paa  de  rige  Handelsborgeres  Huse  over  Vin- 
duer og  Døre.  store  Kirker  og  Klostre  opførtes ;  Riskopper 
fra  Rosra  nævnes  som  deltagende  i  de  store  økumeniske 
Kirkeforsamlinger.   I  det  svvende  Aarhundrede  erobredes 

Byen  af  Araberne,  og  fra  den  Tid  begynder  den  lang- 
somt at  synke.  Dog  var  den  endnu  i  Middelalderen 
en  stærk  og  mægtig  By,  hvilken  Korsfarerne  forgæves 
søgte  at  erobre.  Men  da  den  saa  kommer  under 
Tyrkernes  Herredømme,  er  det  snart  forbi  med  den 
tidligere  Herlighed,  den  prægtige  By  synker  hurtig  ned 
i  Armod,  Jordskælv  ryste  Søilerækkerne  og  de  stolte 
Pragtbygninger  sammen;  nuomstunder  er  Bosra  kun  en 
Ruinhob,  i  hvis  sammensunkne  Paladser  henved  50 
Araberfamilier  have  opslaaet  deres  Boliger. 

Bosra  har  altsaa  gjennemlevet  tre  store  Kultur- 
perioder: den  antik  græsk-romerske,  den  christelige 
og  den  muhamedanske.  Fra  alle  tre  Perioder  findes 
betydelige,  om  end  stærkt  ødelagde  Bygningværker,  og 
disse  ere  det,  som  endnu  kaste  en  Straale  af  Fortidens 
Glands  over  Byen  i  dens  nuværende  Usselhed  og 
Elendighed.  — 

—  Paa  en  lille  Morgenvandring,  som  jeg  foretog 
rundt  om  i  Scheikens  Gaard,  steg  jeg  op  paa  et  af  de 
flade  Tage  for  at  vinde  et  Overblik  over  Byen.  For- 
skjellige  Taarne  og  Kupler  ragede  i  Veiret;  men  hvad 
der  mere  end  alt  Andet  fængslede  min  Opmærksomhed, 
var  fire  ranke  Søiler,  som  ragede  op  i  umiddelbar  Nær- 
hed af  Gaarden.  Til  dem  begav  jeg  mig  allerførst  hen, 
ledsaget  af  en  af  Reisefællerne,  og  da  vi  kom  derhen, 
stode  vi  i  et  af  Midtpunkterne  i  det  gamle  Bosra. 
Netop  her  krydsede  de  to  Hovedgader  hinanden,  der 
gjennemskare  Byen  efter  dens  fulde  Længde  og  Bredde, 
den  ene  fra  Vest  mod  Øst,  den  anden  fra  Syd  mod 
Nord.  De  vare  smykkede  med  lange  Søilerækker,  saa- 
ledes   som   det  endnu   kan  sees  i  Palmyra,    men  her 

vare  Søileme  kastede  til  Jorden,  og  vi  saae  kun 
Stumper  og  Stykker  af  dem  liggende  spredte  omkring. 
Disse  fire  Søiler,  som  først  havde  vakt  vor  Opmærksom- 
hed, staae  paa  Skraa  af  Gaden :  de  have  tilhørt  et 
stort  Tempel  eller  en  anden  Pragtbygning,  som  nu  er 
forsvunden.  Men  de  fire  Søiler  staae  endnu,  de  ere  42 
Fod  høie,  Capitælerne  ere  korinthiske  og  ypperlig  ud- 
ført Arbeide.  Ligeoverfor  sees  to  andre  Søiler  staaende. 
der  staae  som  to  Yderposter,  thi  de  mellemstaaende 
Søiler  ere  styrtede  sammen,  bagved  dem  staaer  et 
Stykke  Murværk  med  tre  Rækker  Nischer:  muligvis  et 
Gymnasium,  et  Bibliothek  eller  lignende  Pragtbygning. 
Meget  bedre  bevaret  er  en  romersk  Triumphbue  i  ikke 
lang  Afstand  herfra :  den  bestaaer  af  en  høi  Bue  i 
Midten  og  to  mindre  Buer  paa  hver  Side:  ogsaa  paa 
langs  er  den  gjennemskaaret  af  Buer.  Denne  Triumph- 
bue danner  Indgangen  til  en  Gade,  som  fører  ned  til 
Theatret.  Gaden  var  opfyldt  af  Stenblokke,  som  vi 
kun  med  Besvær  kunde  komme  over,  til  begge  Sider 
ligge  Oldtidens  Husrækker  sammenfaldne  og  i  Ruiner. 
Vi  gik  ind  i  flere  af  dem  og  kunde  iagttage  Døre  og 
Vinduer  samt  Stenbjælkerne,  der  vare  rainmede  ind  i 
Væggen  forat  bære  det  øvre  Stokværk.  Vor  Vandring 
blev  dog  besværliggjort  af  forskjellige  Arabere,  som 
efterhaanden  samlede  sig  om  os  og  endelig  vilde  sælge 
os  gamle  Mønter,  som  de  havde  fundet  mellem  Ruinerne. 
Heldigvis  fik  vi  Øie  paa  det  øvrige  Reiseselskab,  der 
havde  liltraadt  Vandringen  under  Ledsagelse  af  Scheikens 
Søn,  hvis  høirøde  Kappe  tog  sig  prægtig  ud  i  de  øde 
Ruingader.  Han  skaffede  os  af  med  vort  paatrængende 
Følgeskab,   saa  at  vi  i  Ro  kunde   fortsætte  vore  lagt- 

tageiser.  Navnlig  vakte  nogle  Thermer  eller  store  Bade- 
anlæg vor  Opmærksomhed.  Herfra  gik  vi  gjennem  den 
nys  omtalte  Triumphbue  og  Theatergaden  til  Theatret. 
Dette  er  nu  ikke  saa  let  at  faae  Adgang  til,  da  det  er 
bygget  helt  ind  i  en  Fæstning,  som  arabiske  Sultaner 
have  opført  i  det  13.  Aarhundrede.  Da  denne  Fæst- 
ning for  Tiden  gjør  Tjeneste  som  tyrkisk  Castel  og  der 
ligger  tyrkisk  Garnison  i  den,  maatte  der  selvfølgelig 
gjøres  nogle  Ophævelser,  inden  vi  fik  Lov  til  at  komme 
ind^).      Vi  ansaae  det   ikke    for   stemmende    med  vor 


')  Den  tydske  Professor  Euting,  Overbibliothekar  i  Strasburg 
og  bekjeadt  ved  sine  lange  og  dristige  Reiser  blandt  Ara- 
berne, fortalte  mig  senere,  da  jeg  traf  sammen  med  ham  i 
Damaskus,  meget  morsomt  om  sit  Besøg  i  Castellet  i  Bosra. 
Det  var  lykkedes  ham  og  en  Ledsager  mod  en  lille  Bakschisch 
at  slippe  ind  i  Castellet.  De  stode  netop  og  betragtede  de 
interessante  Oldtidslevninger,  da  der  pludselig  hørtes  en 
Tordenstemme  oppe  fra  et  af  Taarnene:  >Død  og  al  Land- 
sens Ulykke!  hvem  har  vovet  at  føre  disse  Fremmede  herind!« 
Soldaterne  bleve  yderst  forfærdede  over  denne  Himmelrøst 
og  forklarede,  at  den  kom  fra  den  tyrkiske  Oberst,  som 
havde  Kommandoen.  Lidt  efter  kom  Obersten  ned  fra  sit 
Taarn  og  gjentog  i  en  barsk  Tone  sit  Sporgsmaal.  Prof. 
Euting  svarede,  at  han  havde  et  Brev  med  fra  Guvernøren  i 
Damaskus,  men  uheldigvis  havde  glemt  det  hjemme  hos 
Scheiken,  hvor  han  boede.  »Ja  den  Snak  kan  jo  Enhver 
komme  med,  men  den  gjælder  ikke  hos  mig,«  svarede  den 
vrede  Oberst,  og  nu  maatte  der  afsendes  et  Ilbud  forat 
hente  Brevet.  Imidlertid  begyndte  det  at  regne,  og  Obersten 
bød  dem  træde  indenfor.  Men  Euting  og  hans  Ledsager 
fandt  sig  fornærmede  ved  hans  Mangel  paa  Tillid  og  mente, 
at  deres  Værdighed  bød  dem  at  blive  staaende  i  Regnen. 
Saa  kom  da  Budet  tilbage  med  Guvernørens  Brev,  Obersten 
læste  det,  og  nu  blev  han  saa  mild  som  Smør.  Ikke  alene 
førte  han  dem  selv  omkring,  men  bød  sine  Soldater,  at  de 
skulde  vælte  de  tunge  Sten  bort.  for  at  de  bedre  kunde  see, 
ja  tog  selv  Haand  i  med,  og  saaledes  endte  Alt  i  Fryd  og 
Venskabelighed. 

europæiske  Værdighed  at  blive  staaende  og  vente  uden- 
for Porten  og  gik  derfor  hen  til  den  store  Vandbeholder 
Syd  for  Byen.  Den  danner  en  RectangeK  hvis  lange 
Side  er  over  600  Fod  lang.  Siderne  vare  omhyggelig 
stensatte,  og  Trappetrin  i  Hjørnerne  førte  ned  til  Vandet, 
Arabiske  Kvinder  vaskede  Tøi  deri,  medens  andre 
hentede  Vand  deraf:  slige  Bagateller  ændse  Araberne 
ikke.  Saadanne  store  Vandbeholdere  eller  aabne  Ci- 
sterner træffer  man  jævnlig  ved  Byerne  i  Hauran:  de 
hidrøre  fra  Oldtiden  og  benyttes  endnu  den  Dag  idag 
til  Byernes  Vandforsyning.  De  kaldes  ■>Birket<  og  ere 
enten  udhuggede  i  Klippegrunden  eller  opsatte  med 
Kvadersten ;  der  er  anvendt  stor  Omhu  paa  deres  Byg- 
ning. Vandet  tilføres  dem  enten  af  Kilder  i  Nærheden 
eller  gjennem  lukkede  Kanaler  fra  Bjergene.  Vi  saae 
oftere  disse  store  Vandbeholdere,  de  vare  gjerne  fulde 
af  Vand  og  gjøre  et  velgjørende  Indtryk  i  det  tørre 
Øde.  som  omgiver  dem.  Befolkningen,  der  lader  alt 
Andet  forfalde,  søger  dog  nogenlunde  at  holde  disse 
Cisterner  vedlige  for  Vandets  Skyld,  som  ikke  kan  und- 
væres. I  Bosra  er  der  ikke  mindre  end  tre  saadanne 
store  Vanddamme :  den  nys  omtalte  Syd  for  Byen :  en 
anden,  som  er  300  Fod  lang  paa  hver  Side,  som  er 
Øst  for  Byen,  og  endelig  findes  inde  i  den  nordvest- 
lige Deel  af  Byen  en  stor  Indsænkning  i  Jorden,  der 
utvivlsomt  hidrører  fra  en  hgnende  stor  Vandbeholder. 
Vi  vendte  atter  tilbage  til  Fæstningen  eller  Slottet 
og  fik  nu  Tilladelse  til  at  komme  ind.  Det  er  bygget 
i  Halvcirkelform.  idet  det  har  bevaret  Formen  af  det 
græske  Theater.  omkring  hvilket  det  er  bygget,  og  som 
danner  den   inderste   Kjærne   deri.     Høie  Taarne  flan- 

kere  det,  og  en  dyb  Grav  omgiver  det.  En  Bro  med 
sex  Buer  fører  over  Graven  og  hen  til  Fæstningsporten. 
Vi  kom  ind  gjennem  denne  og  førtes  derefter  gjennem 
forskjellige  mørke  Gange  og  høie  spidsbuede  Sale.  De 
tyrkiske  Soldater,  som  vi  mødte  herinde,  saae  ikke 
ud  til  at  glæde  sig  ved  noget  særhgt  Velbefindende. 
Uniformerne  vare  pjaltede,  og  navnlig  var  Fodbeklæd- 
ningen i  meget  slet  Stand:  flere  af  dem  spadserede 
rundt  i  de  bekjendte  røde  tyrkiske  Sko  med  spidse 
Snuder,  hvad  just  ikke  bidrog  til  at  forhøie  det  mili- 
tære Udseende.  Omsider  kom  vi  ind  til  vort  egentlige 
Hovedformaal,  nemlig  det  antike  Theater.  Omendskjøndt 
det  til  alle  Sider  er  ombygget  med  og  tildeels  over- 
bygget med  Fæstningsværker,  er  det  ikke  vanskeligt  at 
finde  Grundtrækkene.  De  sex  øverste  Sidder.ækker  ere 
meget  vel  bevarede:  over  dem  løber  et  aabent  Galleri, 
baaret  af  joniske  Søiler,  i  hvilket  Tilskuerne  kunde 
vandre  rundt  og  søge  Skygge  :  Rester  af  denne  Porticus 
og  enkelte  Søiler  ere  endnu  blevne  staaende.  Der  op- 
stod et  Ordskifte  mellem  os,  om  de  nævnte  sex  Sidde- 
rækker, som  ere  bevarede,  vare  de  eneste  (i  hvilket 
Tilfælde  hele  Bygningen  vilde  være  besynderlig  dis- 
harmonisk) eller  om  de  lavere  Sidderækker  skulde 
være  skjulte  under  Grusmasser  og  senere  Tilbygninger. 
Den  sidste  Opfattelse  er  dog  vistnok  den  rigtigste. 
Hele  Gulvet,  det  saakaldte  Orchester,  er  blevet  skjult 
under  vældige  Bygninger  paa  to  Stokværks  Høide, 
hvilke  Araberne  have  opført  til  Magasiner.  Derimod 
er  Scenen,  den  egentlige  Skuei)lads,  vel  bevaret  —  den 
er  150  Fod  lang  og  30  Fod  dyb  --  og  ligesaa  Væggen, 
der   danner  Baggrunden,   med   sine  forskjellige  Ind-  og 

Udgangsdøre  for  Skuespillerne ;  den  er  smykket  med 
joniske  Halvsøiler,  der  danne  en  Fortsættelse  af  det 
før  omtalte  Galleri,  med  Nischer  og  lignende  Prydelser. 
Trods  de  skæmmende  Omgivelser  afgiver  dog  denne 
Bygning  et  godt  Exempel  paa  et  græsk  Theater,  rime- 
ligvis fra  det  2det  Aarhundrede  efter  Christus. 

En  Deel  af  Bosras  gamle  Mure  ere  vel  bevarede, 
ligesom  ogsaa  et  Par  af  de  gamle  Porte.  Blandt  disse 
maa  særlig  fremhæves  den  vestre  Port,  som  kneiser 
for  Enden  af  den  lange  Hovedgade.  Vi  gik  ud  til  den 
om  Eftermiddagen,  en  meget  besværlig  Vei,  da  hele 
den  lange  Strækning  er  dækket  med  Stenblokke,  der 
ere  væltede  over  hverandre.  Dette  maa  dog  væsentlig 
tilskrives  Jordskælv,  thi  Menneskehænder  vilde  ikke 
kunne  afstedkomme  en  saa  forfærdelig  Ødelæggelse. 
Det  Hele  er  et  af  de  vildeste  og  goldeste  Syn,  man 
kan  tænke  sig :  som  et  bølgende  Hav  af  lutter  væltede 
Stenblokke,  og  ikke  et  eneste  Træ  eller  Busk  var  at 
see,  hvis  friske  Grønne  kunde  give  et  Indtryk  af  Liv 
i  al  denne  Død  og  Ødelæggelse.  Omsider  naaede  vi 
ud  til  Porten  og  kastede  et  Blik  ud  over  de  øde  og 
udyrkede  Marker  udenfor.  Den  nedgaaende  Sols  matte 
Straaler  faldt  hen  over  det  vilde  Øde  og  forhøiede  det 
usigelig  melancholske  Indtryk,  som  al  denne  Øde- 
læggelsens Vederstyggelighed  fremkaldte. 

Vi  gik  atter  tilbage  gjennem  den  lange  Gade,  der 
tidligere  har  været  smykket  til  begge  Sider  med  Søile- 
rækker.  hvoraf  enkelte  Stumper  og  Stykker  endnu 
saaes  henslængte  mellem  Stenhobene.  For  den  anden 
Ende  af  Gaden  reiste  atter  en  Triumphbue  sig,  saa- 
ledes  at  altsaa  den  lange  søilesmykkede  Gade  for  begge 

Ender  har  været  afsluttet  med  to  pragtfulde  Porte. 
Naar  Solen,  saaledes  som  vi  netop  saae  den,  i  sin 
Nedgang  har  staaet  udenfor  den  vestre  Port  og  kastet 
sit  Gyldenskær  henover  de  lange  Søilerækker  og  don 
brogede  Folkemasse,  som  færdedes  mellem  dem,  da 
maa  dette  have  været  et  høist  livfuldt  og  glimrende 
Skue.  Nogle  faa  Skridt  herfra  findes  anselige  Lev- 
ninger af  et  meget  stort  Palads  med  store  Gaardsrum 
og  mange  Værelser  i  forskjellige  Stokværk.  Vi  stege 
op  i  et  af  dem  forat  vinde  et  friere  Overblik;  da  vi 
atter  stege  ned,  mødte  vi  en  Hjord  af  sorte  Geder, 
der  mylrede  og  trængtes  op  ad  de  steile  Trapper  for 
at  søge  Nattely  i  en  af  Paladsets  tidligere  Pragtsale. 

Hvad  hidtil  er  beskrevet,  hidrører  utvivlsomt  fra 
det  hedenske  Bosra,  altsaa  fra  de  nærmeste  Aarhun- 
dreder  efter  Chr.  Men  Christendommen  fandt  tidlig  og 
hurtig  Udbredelse  i  disse  Egne,  der  laa  saa  nær  ved 
dens  første  Oprindelse,  og  Bosra  blev  en  christelig 
By.  Blandt  dennes  Mindesmærker  indtager  den  store 
Kathedralkirke,  beliggende  midt  i  Byen,  den  fornemste 
Plads,  den  er  bygget  efter  samme  Grundplan  som  St. 
Georgskirken  i  Ezra:  en  firkantet  Kuppelbygning.  Yder- 
murene danne  en  Firkant,  i  denne  er  en  Cirkel  ind- 
skreven, over  hvilken  den  store  Kuppel  hvælvede  sig. 
Over  den  midterste  Indgangsdør  er  ligesom  paa  Kirken 
i  Ezra  en  græsk  Indskrift  anbragt,  der  meddeler,  at 
Kirken  er  opført  af  Ærkebiskop  Julianus  i  Aaret  407 
(d.  e.  512  e.  Chr.).  Men  Dimensionerne  ere  her  dobbelt 
saa  store  som  i  Kirken  i  Ezra,  og  Architekterne  have 
ikke  kunnet  magte  disse  store  Forhold.  Det  synes, 
som   om   den  store  Kuppel  er  styrtet  ned,    fordi  man 

ikke  havde  evnet  at  give  Pillerne,  der  skulde  støtte 
den,  den  fornødne  Bærekraft,  eller  Kuppelen  den  for- 
nødne Lethed.  Nu  staaer  kun  Ydermurenes  Firkant 
tilligemed  Choret  og  to  Sidekapeller,  hele  Kirkens  indre 
Parti  er  styrtet  sammen.  Alligevel  gjor  endnu  det  store 
Rum  et  grandiost  Indtryk,  og  man  kommer  til  at  tænke 
paa,  at  det  har  været  en  rig  og  anselig  Menighed, 
som  kunde  lade  en  saadan  Bygning  opføre,  selv  om 
man  endnu  savnede  den  fornødne  techniske  Dygtighed 
til  at  tumle  med  saa  store  Masser. 

I  Nærheden  af  Kirken  sees  Ruinerne  af  et  Kloster; 
det  er  bygget  i  en  langagtig  Firkant,  men  ogsaa  her  er 
Taget  og  hele  det  Indre  styrtet  sammen  og  kun  de  fire 
Ydermure  med  deres  Vinduesaabninger  ere  blevne 
staaende.  Klosteret  og  en  lille  forfalden  Kirke  tæt  ved 
fører  Navn  af  Boheiris  Kloster  og  Kirke,  og  her  be- 
gynde de  muhamedanske  Sagn  og  Traditioner  at  gribe 
ind.  Muhamed  skal  nemlig  som  Dreng  være  kommen 
til  Bosra  med  Handelskaravanerne,  inden  han  selv  eller 
nogen  Anden  anede  hans  kommende  Storhed.  Munken 
Boheiri,  hvis  egentlige  Navn  er  Sergius  eller  Georgius, 
skal  da  have  mødt  ham  og  forudsagt  ham  hans  store 
Fremtid ;  senere  skal  han  have  gjort  ham  bekjendt  med 
det  gamle  Testament  og  udpeget  forskjellige  Stykker, 
som  bleve  indlemmede  i  Koranen.  Da  Bosra  efter 
Muhameds  Død  blev  erobret  af  hans  fanatiske  Til- 
hængere, skulle  Boheiris  Kloster  og  hans  Kirke  være 
blevne  skaanede. 

Og  hermed  ere  vi  naaede  frem  til  den  muhame- 
danske Periode  i  Bosras  Historie,  der  endnu  stedse  ved- 
varer  og  vel  kan  siges  at  være  den  fornemste  A årsag 

til  dens  dybe  Fald  og  den  Elendighed,  hvori  den  nu- 
omstunder  befinder  sig. 

Fra  denne  Tid  hidrøre  Bosras  forskjeUige  Moskeer, 
alle  i  mere  eller  mindre  faldefærdig  Stand.  Blandt 
disse  er  Moskeen  El  Mebrak  (d.  e.  Nedknæling)  en 
Gjenstand  for  særlig  Ærefrygt.  Her  skal  nemlig  Cha- 
lilen  Omars  Kamel,  som  bar  Koranen  (efter  Andre 
Muhameds  egen  Kamel)  have  knælet :  paa  en  Stenplade 
vises  endnu  fire  Huller  som  Indtryk  af  Kamelens  Knæer. 
Foruden  denne  kan  fremhæves  Chalifen  Omars  Moskee 
med  sin  udmærket  skjønne  Søilerække,  hvoraf  de  sexten 
ere  af  Marmor,  de  andre  af  Basalt;  muligen  ere  de 
tagne  fra  ældre  Bygninger.  Kirker  eller  Templer,  men 
den  phantastiske  Sammenstilling  af  de  forskjellige  Søile- 
ordener  er  meget  virkningsfuld.  I  det  ene  Hjørne  findes 
et  høit  firkantet  Taarn,  til  hvis  Top  en  vel  tilhugget 
Stentrappe  fører  op.  Heroppe  fra  overskuer  man  hele 
den  store  Ruinmark,  som  Bosra  nu  er:  de  tagløse 
Huse,  de  sammenfaldne  Kirker,  de  revnede  Mure  og 
den  uendelige  Mængde  Stenblokke,  som  ere  henslængte 
overalt  —  udenfor  Byen  de  udyrkede  og  træløse  Marker, 
og  endelig  længst  ude   i   den   fjerne  Horizont  Ørkenen. 

Hvad  der  giver  Bosra  sit  eiendommelige  Udseende 
fremfor  andre  Ruinstæder  i  Syden  og  Østen,  er  Man- 
gelen paa  Vegetation.  Ellers  pleier  Naturen  at  drage 
ligesom  et  Slør  af  levende  Grønt  over  Ødelæggelsen, 
men  dette  er  ikke  Tilfældet  her.  Ingen  Træer,  ingen 
Buske,  neppe  nok  et  Par  Græsstraa  hist  og  her,  men 
overalt  de  nøgne  Stene  i  uhyre  Masser,  op  af  hvilke 
de  enkelte  Søiler  og  Murrester  hæve  sig  i  Veiret.  Netop 
denne  øde  Goldhed  i  Modsætning  til  det  yppige  og  rige 

Kulturliv,  som  tidligere  har  blomstret  her,  giver  Bosra 
Præget  af  den  dybeste  Melaucholi. 

Eli  stærk  Modsætning  hertil  danner  Kanawat,  hvor- 
hen vi  begave  os  fra  Bosra.  Ogsaa  her  er  Ruiner  af 
Theatre,  Templer  og  Kirker,  maaske  fuldt  saa  mange 
som  i  Bosra,  men  her  er  rindende  Vand,  her  er  Træer 
og  Buske,  som  spire  op  mellem  Ruinerne,  og  disse 
faae  derved  et  ganske  anderledes  frisk  og  tiltalende 
Udseende. 

Vi  kom  til  Kanawat  sent  om  Aftenen,  da  det 
allerede  var  mørkt.  Vi  havde  nemlig  gjort  en  lille 
Omvei  fra  Bosra  forat  se  to  andre  mærkelige  Ruin- 
stæder, Kreje  og  Hebrcm.  I  den  første  saae  vi  et  præg- 
tigt Vandbassin  midt  i  Staden,  omgiven  paa  de  to  Sider 
af  en  tredobbelt  Søilerække,  dækket  med  fladt  Tag, 
under  hvis  Skygge  man  kunde  tage  Sæde  og  glæde  sig 
ved  Synet  af  det  klare  Vand  —  en  Indskrift  meddeler, 
at  det  er  et  Værk  af  Romerne.  Hebran  er  en  Druserby, 
liggende  paa  en  fremspringende  Høi  med  vide  Udsigter 
over  Sletterne  rundt  om.  Vi  vare  nu  komne  op  i 
Hauranbjergene  paa  den  østlige  Side  af  Sletten,  her 
findes  en  Del  Trævæxt.  Vi  spiste  vor  Frokost  under 
Søilehallen  af  en  tidligere  Pragtbygning,  halvt  Slot, 
halvt  Kirke,  idet  vi  tillige  nøde  den  herlige  Udsigt,  der 
aabnede  sig  til  alle  Sider.  Lige  for  os  mod  Nord  havde 
vi  den  pyramideformede  Vulkan  Kleb,  der  nu  er  ud- 
brændt, men  hvorfra  engang  vældige  Lavamasser  strøm- 
mede ud  og  dækkede  Sletterne.  Nede  langs  Foden  af 
Bakken  saae  vi  et  langt  Tog  af  unge  Kameler  drage 
forbi:  man  fortalte  os,  at  de  tilhørte  en  omvandrende 
Nomadestamme,   men  vare  blevne   optagne   paa  Byen.s 

Sædemarker,  og  at  Scheiken  vilde  indkræve  Mulkter  for 
dem,  inden  han  atter  tilbagegav  dem  —  en  halvMejiddi- 
(d.  e.  omtrent  halvanden  Krone)  for  hver  Kamel. 

Medens  vi  selv  droge  op  i  Bjergene,  havde  vi 
sendt  Pakdyrene  med  Proviant,  Senge  og  den  øvrige 
Bagage  i  Forveien  aa*en  bedre  Vei  til  Suweidah.  hvor 
vi  skulde  indtræffe  Kl.  2.  Vi  forsinkede  os  imidlertid 
ved  vore  Besøg  i  Kreje  og  Hebran  saa  meget,  at 
Klokken  blev  sex,  inden  vi  naaede  Suweidah,  og  Følgen 
heraf  var,  at  da  vi  gjorde  Holdt  foran  Scheikens  Hus, 
der  er  omgivet  af  en  Søilerække,  Resterne  af  et  Tempel, 
i  hvilket  det  er  bygget  ind,  meddelte  man  os,  at  hele 
Bagagen  var  gaaet  Nord  paa  til  Kanawat.  Saa  vare 
vi  nødte  til  at  følge  bagefter,  skjøndt  vi  grumme  gjerne 
vare  blevne  i  Suweidah,  hvor  der  er  Adskilligt  at  see. 
Vi  maatte  nu  nøies  med  i  største  Hast  at  gjøre  en 
Vandring  gjennem  Byen,  hvor  vi  navnlig  dvælede  ved 
Ruinerne  af  den  store  Kirke  fra  det  fjerde  eller  femte 
Aarhundrede.  Taget  er  styrtet  ned  og  det  Meste  af 
Sidebygningen  er  forsvundet,  kun  Søilestumper  omgive 
Kirkens  Grundplan;  derimod  er  en  stor  Del  af  Yder- 
muren bevaret;  navnlig  gjør  Vestsiden  et  prægtigt  Ind- 
tryk med  sine  tre  Indgange,  ligeledes  Nordmuren  med 
en  Række  af  rundbuede  Vinduer.  Men  der  var  ingen 
Tid  til  lange  Undersøgelser,  thi  Solen  stod  allerede 
lavt  paa  Himlen.  Vi  bestege  atter  vore  Heste  og  droge 
videre.  Udenfor  Byen  saae  vi  en  lille  Bygning  tegne 
sig  skarpt  mod  Aftenrøden.  Det  er  et  Gravmonument 
i  romersk  Stil.  som  ifølge  en  Indskrift  en  arabisk  Emir 
i  det  første  Aarhundred  har  ladet  opføre  over  sin 
Hustru.     Ikke   langt  herfra   mødte  vi    et   Par  Arabere 

med  lange  Bøsser.  Paa  vort  Spørgsmaal,  hvor  de 
skulde  hen,  svared  de:  til  Kanawat;  vi  toge  dem  da 
med  os  som  Veivisere  og  tillige  som  en  Art  Escoi'te. 
Vi  stege  nu  op  i  Dschebel  Haurans  vestlige  Affald  og 
beundrede  den  pragtfalde  røde  Aftenhimmel  ude  over 
Sletten. 

Men  Lyset  svandt  hurtig,  og  det  gjaldt  om  at 
komme  rask  afsted.  Vi  dreve  vore  trætte  Heste  fremad 
og  skyndede  paa,  saa'  meget  vi  kunde.  Vore  Veivisere 
fortalte  os,  at  vi  ikke  vilde  finde  Scheiken  i  Kanawat 
hjemme:  han  var  reist  bort  for  at  mægle  Fred  mellem 
et  Par  Araberstammer  i  Nærheden,  der  vare  komne  i 
Strid.  De  havde  leveret  hinanden  et  formeligt  Slag, 
hvori  tyve  Mand  vare  blevne  dræbte,  og  ligesaa  mange 
saarede.  Dette  var  nu  ikke  videre  beroligende,  thi 
naar  slige  indbyrdes  Feider  udbryde,  vaagner  ogsaa 
Arabernes  Rovlyst,  og  det  gaaer  da  let  ud  over  de 
Reisende.  Vi  rede  gjennem  Skov  og  saae  Krat  og 
Buske  til  begge  Sider;  Mørket  faldt  saa  stærkt  paa,  at 
jeg  ikke  kunde  see  Veien,  der  var  fuld  af  Sten,  men 
maatte  overlade  min  Hest  at  finde  frem,  idet  jeg  styrede 
efter  mine  Reisefællers  lange  hvide  Støvkapper,  der 
lyste  for  mig  som  Spøgelser  i  den  mørke  Skov.  Af  og 
til  plaskede  Hesten  gjennem  Vand,  vi  passerede  da  en 
Bæk  eller  et  Vandløb.  Pludselig  kom  vi  ud  paa  et 
mere  aabent  Sted  og  overraskedes  ved  Synet  af  ranke 
Soiler,  der  reiste  sig  mod  den  lyse  Nattehimmel.  Det 
var  den  første  Hilsen  fra  Kanawat:  Ruinerne  af  et 
Tempel,  der  ligger  udenfor  Byen.  Endnu  et  Stykke 
Vei  havde  vi  at  tilbagelægge  gjennem  Skoven,  saa  kom 
vi  til  lange   Mure,    Huse   og  Bygninger  giede  forbi  os 

som  Skygger,  endelig  kom  vi  op  paa  Toppen  af  en 
FJakke.  Der  gjorde  vi  Holdt  foran  et  lille  Hus,  hvor- 
hen vore  Senge  og  den  øvrige  Bagage  var  bragt.  Paa 
den  Vis  kom  vi  altsaa  til  Kanaicat. 

Som  efter  Bosra,  saaledes  har  man  ogsaa  søgt 
efter  Kanawat  i  det  gamle  Testamente  og  troet  at 
gjenfmde  det  i  Kenath,  som  nævnes  i  4.  Mos.  32,  42. 
Byen  vilde  i  saa  Fald  være  meget  gammel,  men  det 
er  tvivlsomt,  om  det  er  den  samme  By,  og  om  ikke 
Kanawat  ligesom  Bosra  er  af  en  meget  senere  Op- 
rindelse, fra  Romerherredømmels  Tid  henimod  Christi 
Fødsel.  Josephus  omtaler  den  under  Navnet  Kanatha, 
og  de  talrige  Ruiner  samt  forskjellige  Indskrifter  vise, 
at  den  i  den  romerske  Keisertid,  fornemmelig  under 
Antoninerne,  har  staaet  i  fuld  Blomstring.  Christen- 
dommen fandt  tidlig  Indgang  her  som  i  Bosra,  og  paa 
de  store  økumeniske  Concilier  i  femte  Aarhundrede 
nævnes  Biskopper  fra  Kanatha. 

—  Fredag  Morgen  den  3.  Mai  vare  vi  tidlig  oppe, 
da  Natteleiet  ikke  havde  været  det  bedste.  Morgen- 
toilettet blev  af  Mangel  paa  Plads  foretaget  udenfor 
Huset  under  aaben  Himmel  i  Overværelse  af  en  talrig 
Skare  af  Byens  Indvaanere,  som  med  største  Interesse 
fulgte  Paaklædningsscenens  Enkeltheder,  der  for  dem 
syntes  at  være  noget  Nyt  og  Ukjendt.  Saa  gik  vi  ud 
for  at  tage  Byen  og  dens  Ruiner  i  Øiesyn.  Vi  vare 
noget  trætte  og  følte  os  medtagne  af  de  sidste  Dages 
Anstrængelser,  men  den  friske  Luft  og  de  interessante 
Oldtidslevninger  styrkede  os  snart  og  gav  os  nye  Kræfter. 

Staden  er  bygget  paa  begge  Sider  af  Bjergstrømmen 
Kanawat,    der  gjennemskærer   den    som    en    dyb    Dal 

eller  Wadi.  Nuomstunder  er  den  kun  beboet  af  nogle 
faa  Druserfamilier,  modens  en  stor  Deel  af  den  gamle 
By  er  ubeboet,  ja  ligger  tildeels  skjult  under  Egekrattet 
og  maa  opsøges  mellem  dette.  Men  netop  denne  Krat- 
skov i  Forbindelse  med  enkelte  Kilder  og  Vandløb 
giver  Kanawat  et  malerisk  og  langt  mere  tiltalende  Ud- 
seende end  Bosra.  Hele  Staden  er  bygget  paa  en 
Bjergskraaning.  der  langsomt  reiser  sig  i  Veiret  i  Ret- 
ningen fra  Nord  til  Syd,  saaledes  at  den  sydligste  Deel 
danner  en  Art  Akropolis,  oppe  fra  hvilken  man  seer 
Byen  brede  sig  og  danne  et  vidtstrakt  Skue,  gjennem- 
strømmet  af  Wadien,  der  gaaer  i  Retningen  fra  Syd- 
ost til  Nordvest. 

Vi  gik  over  den  temmelig  dybe  og  steile  Wadi, 
over  hvilken  en  gammel  Vandledning  forer,  forbi  en 
Vandmølle  og  kom  først  til  det  antike  Theater.  Det 
er  anlagt  i  selve  Wadien,  udhugget  i  dens  Klippesider, 
der  danne  et  naturligt  Rygstød  for  det.  Ni  Rækker 
Bænke  ere  bevarede,  og  fra  de  øverste  af  disse  haves 
en  herlig  Udsigt  til  det  snedækte  Hermon.  I  Midten  af 
Theatret  var  et  skyggefuldt  Figentræ  voxet  op  og  ikke 
langt  fra  dette  fandtes  en  Cisterne.  I  Omfang  var  dette 
Theater  meget  mindre  end  det  i  Bosra,  med  hvilket  det 
rimeligvis  er  samtidigt,  men  det  friske  Grønne  og  den 
deilige  Udsigt  gjorde  det  til  en  overmaade  yndefuld  og 
tiltalende  Plet,  fra  hvilken  vi  kun  ugjerne  løsreve 
os.  Ikke  langt  fra  Theatret  fandtes  Levninger  af  et 
Nymphæum,  atter  her  udøvede  en  Kilde  og  den  rige 
Plantevæxt  en  høist  velgjørende  Virkning.  I  nogen 
Afstand  saaes  et  høit  Taarn,  der  har  hørt  til  Stadens 
Befæstning.    Vi  stege  langsomt  op  ad  Bjergskraaningen, 

kom  forbi  mange  Huse  fra  Oldtiden,  som  nu  stode 
ubeboede,  gik  tilbage  over  Bjergstrømmen  og  stege  op 
til  Akropolis.  Her  mødte  os  først  Ruinerne  af  et  stort 
Bygningscomplex,  der  nuomstunder  benævnes  Serailet 
eller  Paladset.  Det  bestaaer  af  to  eller  tre  Søilehaller, 
der  ere  byggede  ind  i  hinanden.  Vi  træffe  først  en 
stor  treskibet  Basilika  med  Ghoret  i  Syd.  Anlæget 
minder  i  Meget  om  de  gamle  Kirker  St.  Agnese  og 
St.  Lorenzo  i  Rom  og  synes  at  være  omtrent  fra  samme 
Tid,  det  fjerde  eller  femte  Aarhundrede.  Taget  og 
Loftet  er  styrtet  sammen,  men  de  fleste  af  de  korin- 
thiske  Soiler,  over  hvilke  Rundbuerne  hvælvede  sig, 
staae  endnu.  Foran  denne  Kirke  er  en  firkantet  Søile- 
gaard,  der  har  dannet  en  Forgaard  til  den  og  aabner 
sig  mod  Nord  til  en  Porticus  med  sex  pragtfulde  korin- 
thiske  Søiler.  Umiddelbart  ved  Siden  af  denne  For- 
gaard findes  en  anden  rimeligvis  endnu  ældre  Pragt- 
bygning, som  det  synes  en  Basilika,  der  oprindelig  har 
havt  Ghoret  i  Øst,  men  senere  ved  en  Ombygning  er 
blevet  dreiet  saaledes,  at  Ghoret  kom  til  at  ligge  i 
Syd,  medens  det  ældre  Ghor  blev  gjennembrudt  ind  til 
hin  førnævnte  Forgaard,  ind  til  hvilken  en  tredobbelt 
Bue  fører,  baaren  af  korte  Søiler.  Over  Portalen  i  Vest, 
som  fører  ind  i  Kirken,  er  udhugget  Korset  og  der- 
næst Forziringer  af  Vindruer  og  Ranker.  Det  er  vanske- 
ligt at  danne  sig  en  klar  Forestilling  om  Forholdet 
mellem  disse  Bygninger.  Muligvis  har  den  sidstnævnte 
oprindelig  været  et  hedensk  Tempel,  der  er  blevet  om- 
bygget til  en  christelig  Kirke.  Men  det  synes,  at  man 
senere  har  fundet  den  for  lille  og  opført  en  meget 
større  Kirke,    nemlig   den,    som   først   blev  omtalt,    til 


363 

hvilken  den  ældre  og  mindre  Kirke  blev  et  Slags  Gapel, 
hvorfor  hin  Gjennembrydning  af  Muren  fandt  Sted. 
Andre  holde  for,  at  hin  større  Pragtbygning  har  været 
det  biskoppelige  Palads.  Hvordan  dette  nu  end  for- 
holder sig,  var  det  meget  interessant  her  at  iagttage, 
hvorledes  de  forskjellige  Bygningsstile  blande  sig  mellem 
hverandre:  paa  den  ene  Side  de  rene  strængt  lov- 
bundne classiske  Byggeformer,  paa  den  anden  Side  de 
nye  christelige  Elementer,  der  sammenstillede  med  hine 
tnge  sig  disharmoniske,  stundom  smagløse  ud,  men 
alligevel  varsle  om  en  hel  ny  Kunststil,  der  er  i  Færd 
med  at  arbeide  sig  frem.  Det  Hele  giver  da  et  tro 
Billede  af  hin  urolige  Gjæringstid,  da  den  antike  høit 
udviklede  Cultnr  og  den  nye  christelige  Tro  kæmpede 
med  hinanden  om  Verdensherredømmet. 

Fra  de  sammenbyggede  Basiliker  gik  vi  nogle 
Skridt  hoiere  op  ad  Skraaningen  og  traf  paa  dennes 
øverste  Høide  et  Monument  af  utvivlsomt  hedensk  Op- 
rindelse, nemlig  et  Tempel  med  en  Forhal,  der  bæres 
af  fire  store  Søiler,  hvoraf  de  to  endnu  staae  opreiste, 
indenfor  staae  to  mindre  Søiler,  der  danne  hidgangen 
til  Hallen.  Hele  Bygningsstilen  er  elegant  og  vel 
gjennemført  i  alle  Forhold,  et  Udtryk  for  den  classiske 
Stil  i  dens  fulde  Renhed.  Templet  bærer  tydehge  Spor 
af  i  senere  Tider  at  have  været  omdannet  til  et  Castel, 
hvortil  dets  høie  Beliggenhed,  som  dominerer  hele 
Byen,  der  ligger  nedenunder,  gjorde  det  vel  skikket. 
Ogsaa  Stykker  af  Stadens  gamle  Mure  og  Porte  ere 
bevarede,  ligesaa  forskjellige  Grave  udenfor  Byen,  til- 
deels skjulte  i  Egekrattet,  som  overgroer  og  dækker  dem. 

Vi  stege  ned  fra  Høiborgen  og   gik  rask  gjennem 

Egekrattet,  der  voxer  frodig  heromkring  og  synes  at 
være  den  sidste  Rest  af  Basans  navnkundige  Egeskove. 
Her  traf  vi  i)aa  hint  Tempel,  hvis  Søiler  vi  havde 
seet  rage  i  Veiret  den  foregaaende  Aften.  Ogsaa  det 
tilhører,  ligesom  Templet  oppe  paa  Akropolis,  den 
classiske  Oldtid;  det  bestaaer  af  en  Celle,  omgivet  af 
sytten  Søiler  og  desforuden  en  Porticus,  bestaaende 
af  en  dobbelt  Søilerække,  hver  paa  sex  Søiler.  Cellen 
er  ganske  forsvunden  og  af  Søllerne  staae  endnu  kun 
syv  opreiste.  De  staae  paa  Piedestaler,  ere  22  Fod 
høie  og  tilhøre  den  korinthiske  Orden,  alle  ere  udførte 
med  megen  Elegance.  Ifølge  en  Indskrift,  som  endnu 
er  bevaret,  var  Templet  indviet  til  Solguden;  det  er 
opført  paa  en  Stenterrasse  og  dets  høje  Behggenhed 
frembyder  et  herligt  Rundskue  til  alle  Sider.  Efter  til- 
strækkehg  at  have  nydt  dette  skjønne  Skue  vandrede 
vi  atter  tilbage  til  Byen,  gik  opad  Gader,  hvis  faste 
Brolægning  øiensynlig  skrev  sig  fra  Romertiden,  besøgte 
Scheikens  Hus,  der  er  et  smukt  bevaret  Hus  fra  Old- 
tiden med  tvende  Søiler  foran  Indgangen,  og  naaede 
saa  endelig  atter  vort  Kvarteer. 

Efter  at  have  indtaget  vor  Frokost  og  hvilet  os 
lidt  ud,  bestege  vi  atter  vore  Heste  og  rede  til  de 
store  Ruiner  af  Templet  i  Siah^  som  ligge  en  halv  Mils 
Vei  Syd  for  Kanawat.  Dette  vældige  Tempel  blev  op- 
ført af  idumæiske  Fyrster  i  Tiden  umiddelbart  før  og 
efter  Christi  Fødsel.  I  Nischer  i  Forhallen  vare  Sta- 
tuer opreiste  af  dem,  deriblandt  ogsaa  en  Statue  af 
Herodes  den  Store,  hvoraf  desværre  kun  ubetydelige 
Rester  ere  tilbage,  men  en  græsk  Indskrift  paa  Piede- 
stalen   nævner   hans   Navn.     Templet    var   helliget   til 

den  syriske  Afgud  Baalsamin  og  menes  efter  hele  sit 
Anlæg  at  have  frembudt  Lighed  med  Templet  i  Jeru- 
salem. Vi  vare  meget  spændte  paa  at  tage  dette 
mærkelige  Sted  i  Øiesyn,  men  her  ventede  os  en 
Skuffelse.  Templet  er  anlagt  paa  Toj^pen  af  en  aflang 
Høi,  ad  hvis  bratte  Skrænter  vi  med  Besvær  arbeidede 
os  op.  Omsider  naaede  vi  Toppen  og  saae  —  en  vældig 
Ruinmasse  af  større  og  mindre  Stenblokke  væltede 
over  Høiens  Flade.  Ødelæggelsen  var  fuldstændig,  der 
var  ikke  et  eneste  Murstykke  eller  Søilestykke,  som 
reiste  'sig  over  dette  Chaos.  Atter  her  er  Templets 
Ødelæggelse  rimeligvis  paabegyndt  af  Menneskehænder 
(muligvis  troesivrige  Christne,  der  have  villet  nedbryde 
det  hedenske  Tempel),  men  den  er  bleven  fuldført  af 
Jordskælv.  Thi  kun  et  eller  flere  saadanne  have  for- 
maaet  saa  skaanselløst  at  strække  Alt  til  Jorden,  som 
det  her  er  skeet.  Paa  den  anden  Side  har  dette  havt 
det  Gode,  at  det  Meste  er  blevet  liggende  i  den  Orden, 
hvori  det  er  blevet  nedkastet,  og  da  intet  større  Bygge- 
foretagende har  fundet  Sted  i  Nærheden,  har  det  faaet 
Lov  at  blive  liggende  saa  temmelig  urørt.  Herved  er 
det  blevet  muligt,  at  man  ved  et  omhyggeligere  Efter- 
syn og  ved  at  bortvælte  nogle  af  de  sværeste  Sten- 
blokke kan  eftervise  Grundplanen  og  paa  sine  Steder 
Trapper  og  Murenes  Fundamenter,  som  nu  ligge  skjulte 
under  Ruinhobene.  Grundanlæget  syntes  mig  dog  ikke 
saa  meget  at  minde  om  Templet  i  Jerusalem,  som 
snarere  om  de  store  ægyptiske  Templer.  Ligesom  ved 
disse  findes  der  to  store  Forgaarde  foran  Helligdommen ; 
den  første  er  120  Fod  lang,  den  anden  160,  Bredden 
er  den  samme  for  begge,  nemlig  48  Fod.    De  ere  bro- 

lagte  med  Lavaplader,  og  til  hver  af  dem  har  en 
mægtig  Port,  i  Lighed  med  de  ægyptiske  Pyloner,  ført 
ind,  hvilke  dog  nu  ere  ganske  omstyrtede.  Efter  at 
have  gjennemvandret  disse  to  Forgaarde  skred  man  ad 
en  Række  Trin,  som  for  største  Delen  ere  skjulte 
under  de  nedvæltede  Stenblokke,  op  til  den  tredie  Af- 
deling, liggende  Øst  for  de  to  foregaaende  og  inde- 
sluttende den  egentlige  Helhgdom.  Denne  indledes 
med  en  ny  Forgaard,  der  paa  de  tre  Sider  var  ind- 
hegnet af  Søilegange,  paa  den  fjerde  Side,  mod  Øst,  laa 
Templet').  Dette  var  opført  i  tvende  Stokværk:  i  det 
nederste  var  anlagt  en  Forhal,  i  hvilken  hine  oven- 
nævnte fire  Statuer  vare  opstillede,  en  pragtfuld  Dør 
førte  ind  til  Tempelcellen.  Om  dennes  Udstyr  vides 
endnu  Intet,  men  det  er  sandsynligt,  at  en  Rydning  af 
Pladsen  og  mulige  Eftergravninger  ville  skaffe  Under- 
retning herom. 

Vi  kravlede  omkring  paa  de  store  Stenblokke  og 
søgte  at  danne  os  et  anskueligt  Rilled  af  Tempelanlæget. 
Ogsaa  undersøgte  vi  mange  af  Stenblokkene  og  det 
Billedværk,  som  var  udhugget  paa  dem.  Vi  fandt  Brud- 
stykker af  vingede  Ørne,  af  Vinranker,  Græshopper 
o.  Lign.,  som  have  tjent  til  Decoration.  Ogsaa  et  Alter 
saae  vi  med  to  Bukke  udhuggede  paa  Siderne,  det  har 
formodentlig  været  opstillet  foran  Templet  og  tjent  ved 
Offringer,  som  frembåres  her.  Der  syntes  i  alt  dette 
at  fremtræde  en  særegen  Blanding  af  græsk  Kunststil 
med  en  yppig  og  mere  ubunden  østerlandsk  Phantasi. 
Det  frithggende   Tempel  har  havt   en  herlig   Beliggen- 


')    Grundplaner   og  Tegninger   af  Templet    findes  i  de   Vogiies 
store  Pragtværk:  La  Syrte  centrale. 

hed:  til  alle  Sider  frembøde  sig  frie  Udsigter,  navidig 
til  Kanawat  og  dets  Paladser  og  Tempelbygninger,  som 
reiste  sig  lige  overfor  os  i  nordlig  Retning. 

Vor  Reise  gik  derefter  atter  mod  Nord,  vi  kom 
igjeu  forbi  Kanawat,  hvis  rige  Bygningslevninger  vi 
havde  paa  vor  venstre  Haand,  og  stege  op  paa  det 
vestre  Affald  af  Hauranbjergene.  Tæt  ved  vor  Vei  laa 
et  Par  af  de  pyramideformede  Vulkaner,  som  nu  ere 
udbrændte,  men  hvis  Lavamasser  engang  have  over- 
svømmet Ledscha'en.  Vi  rede  langs  Bjergskrænten  med 
pragtfulde  Udsigter  over  Sletten,  der  bredte  sig  uiider 
os  paa  vor  venstre  Side.  Det  var  en  deilig  solklar 
Eftermiddag,  Ledscha'en  laa  i  en  herlig  Belysning,  langt 
borte  saae  vi  Vand  skinne  i  Sollyset,  det  er  Smaasøer, 
som  findes  derinde.  Maalet  for  vort  Ridt  var  Schubba, 
det  gamle  Philippopolis.  I  denne  By  var  den  romerske 
Keiser  Philippus  Arabs  født,  og  han  hædrede  sin  Fødeby 
ved  at  udsmykke  den  med  en  Række  Pragtbygninger. 
Murenes  Omfang  og  de  betydelige  Ruiner,  som  findes 
indenfor  disse,  vidne  om,  hvor  statelig  og  anselig  denne 
By  engang  har  været.  Nu  er  det  Meste  af  den  ubeboet, 
og  kun  nogle  Druserfamilier  have  taget  Bolig  i  den. 

Schubba  ligger  ved  Foden  af  Bjergene  paa  et 
Lavaplateau  lige  paa  Grændsen  af  Ledscha'en.  Det  var 
blevet  seent  paa  Eftermiddagen,  inden  vi  oppe  paa 
Bjergskraaningen  fik  Øie  paa  den,  og  saa  havde  vi 
endnu  et  godt  Stykke  Vei  at  ride  ned  ad  Bjerget  for 
at  naae  Sletten.  Byens  gamle  Mure  ere  fuldstændig 
bevarede  samt  de  otte  Porte,  hvoraf  hver  fører  ind 
til  en  lang  Gade.  Vi  kom  ind  gjennem  den  søndre 
Port  og  droge  op  ad  en  saadan  lang  Gade,  hvis  antike 

Brolægning  med  de  fast  sammenføiede  polygone  Lava- 
plader var  i  fortræffelig  Stand.  Solen  var  gaaet  ned, 
men  den  vestre  Aftenhimmel  lyste  endnu  med  et  stærkt 
rødligt  Skær,  og  mod  dette  saae  vi  Søiler  og  Buer  af- 
tegne sig  skarpt.  Det  var  overordentlig  stemningsfuldt 
og  storartet  at  see  disse  Rester  af  en  rig  og  pragtfuld 
Oldtidscultur  halvt  omtaagede  af  de  dunkle  Aften- 
skygger, medens  det  svindende  Sollys  jiaa  Himlen  lagde 
hgesom  Erindringens  forklarede  Gyldenskær  over  dem. 

Vi  tog,  som  vi  pleiede,  ind  hos  Scheiken,  der  her 
boede  i  et  Palads  med  et  vældigt  Gaardsrum  og  en 
saadan  Labyrinth  af  Gange,  at  jeg  kun  med  Besvær 
kunde  finde  ind  til  den  høie  Stenhal,  i  hvilken  vore 
Senge  vare  opstillede.  Mine  Reisefæller  gik  ud  forat 
tage  nogle  af  Ruinerne  i  Øiesyn,  men  fik  paa  Grund 
af  det  nu  stærkt  indtrædende  Mørke  ikke  Stort  at  see; 
jeg  foretrak  at  tage  Plads  i  en  aaben  Porticus  med 
Spidsbuehvælvinger,  som  laa  lige  ved  Indgangen  til 
Scheikens  Gaard,  og  hvorfra  man  i  uforstyrret  Ro 
kunde  betragte  den  svindende  Aftenrødme. 

Næste  Dag  havde  vi  Sol  og  Lys  nok  til  at  gjøre 
en  frisk  Morgenvandring  gjennem  Staden.  Som  Bosra 
blev  ogsaa  Philippopolis  gjennemskaaret  af  to  lange 
snorlige  Gader,  der  rimeligvis  have  været  smykkede 
med  Søiler  langs  Siderne.  Den  antike  Brolægning  er 
ypperlig  bevaret.  Hvor  de  to  Gader  skære  hinanden 
under  en  ret  Vinkel,  sees  endnu  fire  meget  store  Posta- 
menter.  Man  har  meent,  at  paa  disse  have  store  Sta- 
tuer været  opstillede,  men  da  der  intet  Spor  findes  af 
saadanne,  vilde  det  maaske  være  rigtigere  at  ansee 
dem  for  Levninger  af  en  firkantet  Buehvælving  i  Lighed 

med  den  bekjendte  Janus  qvadrifrons  i  Kom,  og  som 
altsaa  maa  antages  at  have  staaet  lige  over  Skærings- 
punktet af  de  to  Gader.  Tæt  ved  staae  fire  store  korin- 
thiske  Søller,  rimeligvis  Levninger  af  et  Tempel.  Læn- 
gere borte  i  en  anden  Gade  findes  store  Ruiner  af 
Thermer  eller  Bade,  der  frembyde  Lighed  med  Cara- 
callas  Thermer  i  Rom,  ligeledes  høie  Buer  af  en  Vand- 
ledning, der  har  ført  Vandet  fra  Bjergene  ind  i  Staden. 
Endelig  kan  nævnes  det  antike  Theater,  hvoraf  de  syv 
Sidderækker  ere  tydelig  bevarede  tilligemed  en  Deel  af 
Scenen,  samt  Levninger  af  Templer  og  andre  Bygnin- 
ger, hvilket  Alt  vidner  om  den  fremtrædende  Plads, 
som  denne  By  har  indtaget  i  de  første  Aarhundreder 
efter  Christus. 

Schubba  var  den  sidste  store  Ruinstad,  som  vi 
besøgte  i  Hauran.  Vi  droge  herfra  i  to  trættende 
Dagsreiser  i  nordlig  Retning  op  til  Damaskus.  Veien 
gik  langs  den  østre  Side  af  Ledschaen,  atter  her  kom  vi 
forbi  store  høie  Vulkankegler,  blandt  hvilke  Tell  Schihan, 
paa  hvis  Top  en  lille  muhamedansk  Weli  kneiser,  er 
den  betydeligste.  løvrigt  frembød  Veien  Intet  af  Inter- 
esse, den  gik  for  største  Delen  over  et  stort  udyrket 
Plateau.  Efter  et  langt  Ridt  naaede  vi  Druserbyen 
Bekir,  hvor  vi  gjorde  Rast  hos  Scheiken,  der  anviste 
os  et  Rum  ovenover  et  gammelt  Tempel,  hvis  Søiler 
tildeels  endnu  sees  i  det  lavere  Stokværk.  Vort  Komme 
vakte  stor  Opsigt,  thi  i  denne  By  havde  man  ikke  før 
seet  Mænd  i  frankisk  Klædedragt.  Selvfølgelig  samledes 
lidt  efter  lidt  Størstedelen  af  Befolkningen,  Store  og 
Smaae,  deels  inde  i  vort  Værelse,  deels  i  en  tæt  Klynge 
udenfor  Døren,  og  iagttoge  os  med  største  Opmærksom- 

H.  Scharling,  lleisestudier.  24 

hed,  modens  vi  indtoge  vort  Maaltid.  Derefter  fort- 
satte vi  vor  Reise  Nord  paa ;  vi  havde  ventet  at  kunne 
faae  Nattekvarteer  i  Byen  Siiwaret  el  Kebireh,  men  den 
befandtes  at  være  »død«  eller  i  saa  høi  Grad  forladt 
af  sine  Indbyggere,  at  vi  ikke  kunde  finde  Modtagelse 
nogensteds.  Saa  maatte  vi  drage  videre  og  kom 
temmehg  seent  om  Aftenen  til  Byen  Brak.  Den  var 
ikke  i  stort  bedre  Tilstand,  idet  de  fleste  Indbyggere 
havde  forladt  den  paa  Grund  af  jævnlige  Overfald  af 
Beduinerne.  Vi  fandt  dog  Kvarteer  hos  en  Druse,  der 
netop  var  ankommen  nogle  Dage  forinden.  Han  havde 
tidligere  boet  i  Libanons  Bjergdale,  men  var,  som  han 
fortalte  os,  bleven  indviklet  i  en  Proces,  og  det  var 
begyndt  at  gaae  op  for  ham,  at  denne  Proces  vilde 
ende  med  hans  fuldstændige  Ruin.  Saa  tog  han  en 
rask  Beslutning,  samlede  sin  Familie  og  sine  rørlige 
Eiendele  og  drog  ned  til  Hauran,  hvor  han  nu  havde 
taget  en  af  de  mange  tomme  Gaarde  i  Besiddelse  og 
netop  var  i  Færd  med  at  indrette  sig.  Han  overlod 
os  meget  villig  en  Deel  af  Gaarden  til  fri  Afbenyttelse, 
og  vore  Folk  havde  allerede  tændt  et  muntert  Baal 
samt  opstillet  vore  Senge  ude  i  det  frie  Gaardsrum 
under  aaben  Himmel,  medens  de  havde  sat  Heste  og 
Muldyr  ind  i  en  Stald.  Vi  fandt  det  dog  hensigts- 
mæssigere at  g;iøre  det  omvendt:  vi  lode  Dyrene  drive 
ud  i  Gaarden  og  vore  Senge  flytte  ind  i  Stalden,  efterat 
vi  først  havde  faaet  den  nogenlunde  renset.  Vi  manglede 
i  hvert  Fald  ikke  frisk  Luft  derinde,  thi  Ydervæggen 
og  det  halve  Loft  var  borte,  saa  vi  havde  deilig  fri 
Udsigt  til  Stjernerne,  hvis  der  havde  været  saadanne  at 
see.     Men  det  var  der  uheldigvis  ikke:  en  Chamsin  var 

ifærd  med  at  reise  sig  og  dækkede  Himlen  med  sine 
Skyer.  Natten  var  usædvanlig  lummer  og  trykkende, 
mon  heldigvis  blev  det  ikke  Regn,  i  hvilket  Tilfælde  vi 
vilde  have  været  ilde  farne.  I  Nærheden  var  opført 
en  tyrkisk  Kaserne,  hvori  nogle  Soldater  vare  ind- 
kvarterede; et  Par  af  dem  fik  vi  mod  en  Bakschisch 
til  at  holde  Vagt  for  os  om  Natten,  der  iøvrigt  hengik 
uforstyrret. 

Og  dette  var  den  sidste  Nat  i  Hauran.  I  en  deilig 
frisk  Foraarsmorgen  rede  vi  op  imod  Damaskus  over 
den  store  Slette,  som  i  det  Fjerne  krandses  af  blaa- 
lige  Bjerge,  blandt  hvilke  det  snedækte  Hermon  særlig 
frydede  vort  Øie.  Veien  her  er  fra  gammel  Tid  usikker 
og  fører  Navnet  »Røverveien<  ,  thi  Beduinerne  have 
uhindret  Adgang  fra  de  store  Ørkener,  fra  hvilke  de 
komme  og  atter  forsvinde  med  Lynets  Hurtighed.  Vor 
Dragoman  fra  Palæstina  speidede  ud  til  alle  Sider,  om 
der  pludselig  skulde  vise  sig  Ryttere  i  den  fjerne  Syns- 
kreds. Der  viste  sig  dog  Intet,  som  kunde  vække  Uro ; 
enkelte  fredelige  Reisende  droge  forbi  os,  venlig  hilsende. 
Det  tør  vistnok  antages,  at  Sikkerheden  her  er  afhængig 
af  Aarstiderne,  hvilket  atter  vil  sige  af  Beduinernes 
Vandringer;  I  Foraaret  og  Forsommeren  færdes  de 
længer  Øster  paa,  og  da  vil  der  neppe  være  Noget  at 
frygte  for  et  større  Antal  Reisende.  Men  længer  ud 
paa  Sommeren,  naar  den  brændende  Solhede  afsvider 
Græsset  og  Urterne,  drive  de  deres  Hjorder  længer 
mod  Vest  og  nærme  sig  Damaskus,  og  da  turde  det 
være  mindre  sikkert  at  færdes  her. 

Det  var  et  herligt  Skue,  da  vi  naaede  op  til  Slet- 
tens Høiderand   og  i  det  Fjerne  saae  Damaskus,   om- 

givet  af  sine  Haver,  som  her  i  den  lange  Afstand  viste 
sig  i  et  dunkelblaat  Lys  i  Modsætning  til  de  omgivende 
Bjerges  lysblaa  Baggrund.  Vi  havde  dog  endnu  et 
godt  Stykke  Vei  dertil  og  skulde  i  rigeligt  Maal  føle 
Dagens  Hede  og  Besvær,  inden  vi  naaede  did.  Solen 
brændte  varmt  i  Middagstimerne,  og  en  trykkende 
Lummerhede  leirede  sig  over  de  aabne  skyggeløse 
Sletter.  Først  ud  paa  Eftermiddagen  kom  vi  til  Da- 
maskus' Porte  og  havde  endnu  et  trættende  Ridt  først 
gjennem  den  meget  lange  Forstad  Meidan  og  dernæst 
gjennem  Staden  selv,  inden  vi  naaede  det  engelske 
Victoriahotel,  hvor  vi  kunde  udhvile  os  et  Par  Dage 
og  atter  glæde  os  ved  det  civiliserede  Livs  Bekvemme- 
ligheder efter  at  have  overstaaet  de  Besværligheder  og 
Afsavn,  som  en  Reise  i  Hauran  medfører.  Her  i  Da- 
maskus skiltes  vi  fra  vor  vakkre  Fører,  Consul  Løytved, 
med  en  hjertelig  Tak  for  den  Omhu,  han  havde  viist 
for  os,  og  for  den  Iver  og  Interesse,  hvormed  han 
havde  ført  os  om  i  dette  mærkelige,  af  Fremmede  kun 
lidet  besøgte  Land.  — 

Og  hvad  betyder  saa  dette  Hauran?  kan  man  vel 
tilsidst  spørge  —  hvad  betyde  disse  Templer,  Triumph- 
buer, Kirker,  sønderbrudte  Portaler  og  omstyrtede  Søiler? 
Svaret  kan  gives  ganske  kort:  Hauran  betyder  et  ud- 
fyldt Hul  i  Culturhistorien.  Det  er  et  nyt  Pompeji,  ikke 
under,  men  over  Jorden.  Hvad  Vulkanens  Aske  har 
bevirket  hist,  det  har  Barbarernes  Vildhed  og  Ørkenens 
Ensomhed  bevirket  her,  at  Landet  har  hgget  urørt  og 
ukjendt  i  lange  Aarhundreder.  Ganske  vist,  fuldt  saa 
vel  som  Pompeji   er  Hauran  ikke  blevet  bevaret,  men 

der  er  dog  altid  saa  Meget  tilbage,  at  det  lettelig  i 
Tanken  lader  sig  sammenføie  til  et  Hele.  Ei  heller  er 
det  et  enkelt  Øieblik,  hvori  som  i  Pompeji  Alt  er 
blevet  fæstnet  og  stivnet,  men  en  Række  Aarhundreder, 
næsten  et  halvt  Aartusind,  og  tilmed  en  af  de  vigtigste 
Perioder  i  Historien,  nemlig  den,  da  Hedenskabet  med 
al  sin  rige  Cultur  langsomt  forsvinder,  og  en  ny  Tro 
er  ifærd  med  at  vinde  Hjerterne.  Den  optager  først 
Hedenskabets  Gulturformer  umiddelbart,  saaledes  som 
den  forefinder  dem,  dog  snart  begynder  den  en  Om- 
dannelse, først  ganske  umærkelig,  men  efterhaanden  i 
stedse  større  Fjernelse,  indtil  omsider  en  heelt  ny 
Cultur  er  fremkommen,  den,  som  har  behersket  Verden 
indtil  den  Dag  idag,  den  christelige  Gultur.  Og  denne 
Omdannelsesproces  kunne  vi  følge  i  Hauran  og  Mellem- 
syrien som  intet  andet  Sted.  Ikke,  at  den  har  været 
noget  Enestaaende  for  denne  Landsdel  —  paa  ingen 
Maade.  Hvad  her  er  skeet,  er  slet  ikke  Andet,  end 
hvad  der  er  skeet  i  hele  Sydeuropa,  en  Deel  af  Tydsk- 
land  og  Frankrig,  i  alle  Lande,  hvor  Ghristendommen 
mødtes  med  den  fuldt  udviklede  antike  Gultur.  Men 
af  den  Brydning,  som  herved  fremkaldtes,  er  i  disse 
Lande  Lidet  eller  Intet  tilbage ;  de  nye  Slægter,  som 
voxede  op,  omdannede  eller  nedbrøde,  hvad  Fædrene 
havde  virket,  og  hine  Blandingsformer  maatte  vige 
Pladsen  for  renere  og  skarpere  udviklede  Kunst-  og 
Gulturformer.  Men  i  Hauran  ere  de  blevne  staaende 
paa  Grund  af  de  eiendommelige  Vilkaar,  hvorunder 
dette  Land  blev  stillet,  saaledes  som  det  ovenfor  er 
paavist.  Beskuelsen  af  de  mærkelige  Mindesmærker 
her  fremkalder  et  Indtryk  i  dobbelt  Retning.    Den  rene 

og  ædle  Klassicitet  er  i  Begreb  med  at  forsvinde,  en 
subjectiv  Vilkaarlighed  begynder  at  gjøre  sig  gjældende, 
ofte  med  en  underlig  Smagløshed.  Det  er  Kunstens 
Forfald,  der  her  er  stillet  os  for  Øie,  og  det  virker 
frastødende.  Men  man  vilde  have  høilig  Uret,  om  man 
kun  har  Oie  for  denne  Side  af  Sagen.  En  opmærk- 
sommere og  dybere  Betragtning  vil  vise,  at  vi  her  ikke 
blot  have  Culturens  Efteraar  og  Vinterdvale,  men  at 
her  ogsaa  er  et  spirende  Foraar.  Udaf  den  classiske 
Gulturs  faste  og  lovbundne  Former  er  der  noget  Nyt, 
der  arbeider  sig  frem,  keitet,  usikkert,  famlende,  ofte 
staaende  aldeles  isoleret,  og  det  er,  som  om  de,  der 
føre  det  frem,  ikke  selv  vide,  hvad  de  skulle  gjøre  med 
det,  men  vi  gjenfmde  det  i  en  senere  Udvikling  i  Occi- 
denten udviklet  til  Klarhed,  Bestemthed  og  Harmoni 
med  sine  Omgivelser,  og  vi  forstaae  da,  at  hvad  vi 
saae  i  Hauran.  var  de  første  Elementer  af  en  ny  Kunst- 
stil, der  er  ifærd  med  at  arbeide  sig  frem.  Fornemme- 
lig gjælder  dette  om  Kirkerne,  der  vise  os  en  Over- 
gangsperiode, som  ligger  forud  for  den  fuldendte  Stil, 
hvilken  Middelalderen  viser  os.  Saaledes  med  de  to  oven- 
for omtalte  Domkirker  i  Zora  og  Bosra :  de  ere  byggede 
nogle  faa  Aaringer  før  Sophiakirken  i  Konstantinopel, 
men  det  er  tydeligt  at  see,  hvorledes  det  store  architek- 
toniske  Kuppelproblem,  som  er  heldig  løst  i  den  sidst- 
nævnte, forsøgsvis  arbeider  sig  frem  i  de  to  første. 
Det  bliver  Kunsthistoriens  Sag  at  gjennemføre  dette  i 
Enkelthederne;  her  vil  det  være  nok  at  antyde,  hvilken 
Betydning  de  talrige  architektoniske  Mindesmærker  i 
Hauran  have  for  den  rette  Forstaaelse  af  den  vester- 
landske Kunstudvikling. 

Hertil  kommer  et  Fund  af  en  heel  anden  Art,  som 
har  ikke  mindre  Interesse  for  de  mere  specielle  Forsk- 
ninger, det  er  den  store  Mængde  Indskrifter,  som 
findes  paa  Bygninger  eller  paa  enkelte  Stene.  Netop 
naar  man  kommer  fra  Jerusalem,  hvor  næsten  Alt, 
hvad  der  kan  kaldes  for  Indskrifter,  fattes,  hvorfor  man 
ved  Studiet  af  Jerusalems  Topographi  i  Oldtiden  stadig 
bevæger  sig  paa  usikker  Grund  og  kun  med  den  største 
Forsigtighed  kan  opstille  sine  Gisninger  —  netop  da 
paaskjønner  man  Værdien  af  disse  Indskrifter  i  Hauran 
og  kan  kun  ønske,  at  lidt  af  denne  store  Rigdom 
kunde  være  bleven  Jerusalem  til  Deel,  hvor  ganske  vist 
de  antiquariske  Undersøgelser  bevæge  sig  i  langt 
fjernere  liggende  Tidsperioder.  De  talrige  Indskrifter  i 
Hauran  ere  affattede  deels  paa  Arabisk,  deels  paa 
Græsk  og  Latin :  de  angive  for  en  stor  Deel  Opførelsen 
af  Bygningsværker  eller  Indvielse  af  Tempelgaver,  ud- 
tale Bønner  eller  fromme  Velsignelsesønsker,  mange  ere 
Grav-Indskrifter,  og  de  have  ofte  stor  Betydning  ved 
at  afgive  faste  Støttepunkter  for  Tidsberegningen.  Endnu 
større  Betydning  i  saa  Henseende  have  de  mange 
Mønter,  som  ere  fundne  og  stadig  findes  i  Hauran. 
Consul  Løytved  har  paa  sine  forskjellige  Reiser  efter- 
haanden  samlet  en  betydelig  og  værdifuld  Møntsamling. 
Det  maa  høiligen  ønskes,  at  man  i  Tide  vil  erhverve 
sig  den  her  i  Danmark,  inden  den  gaaer  over  til 
fremmede  Hænder,  Amerikanere  eller  Englændere,  som 
allerede  ere  stærkt  ude  efter  den. 

Og  det  gjælder  ikke  at  forsømme  Tiden.  Er  Ad- 
gangen til  dette  mærkelige  Land  bleven  lettere  og 
Sikkerheden   bleven    større,    saa    at    man    kan   færdes 


376 

uden  at  møde  de  Farer,  hvorfor  tidligere  Reisende 
vare  udsatte  —  saa  er  paa  den  anden  Side  Haurans 
Monumenter  mere  udsatte  for  Ødelæggelse  paa  Grund 
af  den  stigende  Sikkerhed.  Alt  som  Indvandringen 
i  Landet  tiltager  og  Befolkningen  sikkres  mod  Be- 
duinernes røveriske  hidfald  fra  de  omliggende  Ørkener, 
blive  ogsaa  de  forladte  Bygninger  og  Paladser  tagne  i 
Brug,  og  mange  af  dem  nedrevne.  Navnlig  klages  der 
stærkt  over  de  indvandrede  Tscherkesser,  der  vise 
megen  Flid  til  at  opdyrke  Landet,  men  netop  derfor 
ogsaa  megen  Flid  til  at  ødelægge  de  gamle  Monu- 
menter. Slig  Ødelæggelse  af  Oldtidsminderne  truer 
ikke  blot  Hauran ,  men  hele  Palæstina  og  Jerusalem  i 
Særdeleshed.  I  samme  Grad  som  Samfærdselsmidlerne 
gjøre  Reisen  lettere  og  den  stigende  Sikkerhed  gjør 
Farerne  mindre,  i  samme  Grad  tiltager  Usikkerheden 
for  de  gamle  Mindesmærker,  og  de  faa  Rester,  der 
endnu  ere  bevarede,  svinde  bort.  Men  desto  nød- 
vendigere bliver  det  ogsaa,  medens  det  endnu  er  Tid, 
omhyggelig  at  iagttage  og  beskrive,  hvad  der  endnu 
er  at  see,  at  dette  i  alt  Fald  kan  tjene  til  Veiledning 
for  de  kommende  Slægter,  der  muligvis  ikke  mere 
kunne  faa  at  see,  hvad  der  blev  forundt  os  at  skue. 


XI. 

Tyrkiske  Forhold. 


0. 


'rdet  »tyrkisk«  fremkalder  en  dobbelt  Tanke- 
bevægelse hos  os,  som  gaaer  i  lige  modsat  Retning, 
nemlig  Tanken  om  det  Ophøiede  og  Tanken  om  det 
Latterlige.  Som  bekjendt  ligge  disse  tvende  Begreber 
trods  al  anden  Forskjel  hinanden  meget  nær,  ja 
saa  nær,  at  de  stundom  slaae  over  i  hinanden,  men 
det  hører  dog  til  Sjældenhederne,  at  de  begge  frem- 
kaldes samtidig,  saaledes  som  ved  det  nævnte  Udtryk. 
Dette  fremkalder  paa  een  Gang  Tanken  om  -noget 
overordentlig  Stort  og  Mægtigt,  Alvorsfuldt  og  Værdigt, 
og  til  samme  Tid  Tanken  om  noget  Tomt  og  Intet- 
sigende, Bagvendt  og  Forkeert,  der  fremkalder  Latter. 
Undersøge  vi  nærmere  Grunden  til  denne  mærkelige 
Dobbelthed,  ville  vi  finde,  at  den  ligger  i  Tyrkiets  for- 
skjellige  Magtstilling  i  Fortiden  og  i  vore  Dage.  For 
to  og  tre  Aarhundreder  siden  var  Tyrkiet  en  vældig 
Krigsmagt,  som  seirrig  trængte  frem  til  Lands  og  til 
Vands,  en  Skræk  for  det  christne  Europa,  der  stillede 
sig  for  dette  som  selve  Antichristen  og  truede  hele 
Christenheden  med  Undergang.  De  store  Sultaner, 
som  snart  gjennemile  Jorden  i  Spidsen  for  deres  seir- 

rige  Hære,  snart  udhvile  sig  i  deres  Harem,  omringede 
af  de  skjønneste  Kvinder  og  uddelende  Skatte  og  Kost- 
barheder med  en  rund  Haand,  fremkalde  for  Phantasien 
Billedet  af  det  Storartede  og  det  Ophøiede.  Men  Hge 
det  modsatte  Indtryk  fremkalder  Tyrkiet  i  vore  Dage, 
da  det  er  nedsunket  til  et  Skyggerige,  som  kun  bestaaer 
ved  de  christne  Stormagters  Naade  og  maa  kæmpe  en 
frugtesløs  Kamp  mod  den  overlegne  vesterlandske  Cultur. 
Modstræbende  tvinges  det  til  at  bøie  sig  for  denne, 
men  da  det  er  fremmed  for  dens  indre  Aand,  nøies 
det  med  at  antage  de  ydre  Gulturformer,  og  den  komiske 
Virkning  fremkommer  ved  den  Brask  og  Bram,  hvor- 
med disse  overalt  føres  frem,  og  den  indre  Tom- 
hed, som  skjuler  sig  under  dem.  Og  saaledes  skeer 
det.  at  det  Tyrkiske  virker  i  dobbelt  Retning  paa  os: 
forsaavidt  der  nemlig  endnu  er  levnet  Rester  af  hin 
ældre  Tids  Aand,  virker  det  endnu  stedse  paa  os  med 
ophøiet  Ro  og  Værdighed  —  hvor  derimod  den  moderne 
Cultur  er  paaklistret  som  en  ydre  Fernis,  der  staaer  i 
skrigende  Modsætning  til  Aanden  og  Livet,  vil  den 
næppe  undlade  at  fremkalde  vor  Latter. 

Hvor  dybt  Tyrkiet  end  er  faldet  og  hvor  bund- 
raadden  Tilstanden  i  det  hele  er,  besidder  den  tyr- 
kiske Aand  dog  endnu  Egenskaber,  som  fremkalde 
vor  Beundring,  og  som  særlig  hos  os  Nordboer  ville 
finde  Sympathi.  Hertil  hører  den  Ro  og  Værdighed, 
hvormed  Tyrken  optræder,  og  som  danner  en  vel- 
gjørende  Modsætning  til  Arabernes  og  Grækernes 
skrigende  Larm,  fremdeles  hans  Ærlighed  og  Paalidelig- 
hed,  og  endelig  hans  levende  Natursands.  Tyrken  be- 
sidder stor  Kjærlighed  for  en  rig  og  blomstrende  Natur, 

han  elsker  skyggefulde  Træer,  rislende  Vandløb  og 
klare  Søer.  Netop  her  træder  Modsætningen  mellem 
Tyrken  og  Araberen  skarpt  frem  —  den  sidste  er 
Ørkenens  Søn.  der  helst  streifer  i  ubunden  Frihed  om 
paa  de  skyggelose,  vidtstrakte  Stepper.  Hvilken  For- 
skjel  paa  en  arabisk  og  en  tyrkisk  Begravelsesplads: 
hist  stikker  en  Deel  hvide  Stene  og  Støtter  op  af 
Sandet  nøgent  og  bart  under  de  brændende  Solstraaler 
—  her  derimod  høie  Cypresser  og  Plataner,  i  hvis 
dæmrende  Skygger  Fuglenes  melodiske  Fløiten  lyder. 
Og  høist  tiltalende  er  det,  naar  man  har  gjennemreist 
Palæstinas  og  Syriens  træløse  Høider,  da  at  komme  op 
til  Lilleasien,  hvor  en  rigere  Trævæxt  møder  os.  Saa- 
snart  man  kommer  til  en  større  tyrkisk  Stad  f.  Ex. 
Smyrna,  glæder  man  sig  ved  at  see  de  løvrige  Træer 
mellem  Bazarerne  og  Husrækkerne,  ja  man  tænker  med 
et  lille  Suk  paa  sin  egen  kjære  Fødeby  og  ønsker,  at 
dennes  høie  Øvrighed  vilde  gjøre  en  lille  Udflugt  til 
Smyrna  og  Konstantinopel  for  ved  eget  Øiesyn  at  over- 
tyde sig  om,  hvilken  malerisk  Virkning  spredte  Træ- 
grupper fremkalde  i  Gadernes  og  de  lange  Husrækkers 
trættende  Ensformighed, 

Et  herligt  Land  med  store  landskabelige  Skjøn- 
heder  er  nu  tilvisse  Tyrkiet!  Hvilket  lifligt  Syn  at  seile 
op  under  Asiens  Kyster  en  Foraarsmorgen  og  see  de 
prægtigt  farvede  Bjerge  at  reise  sig  af  det  blaa  Hav- 
dyb !  Jo  længere  man  kommer  frem,  desto  skjønnere 
bliver  det,  indtil  endelig  Alt  samler  sig  i  en  betagende 
Skjønhedsvirkning  om  Marmorhavet,  Bosporus  og  Kon- 
stantinopel. 

Med  Rette  nvder  denne  glimrende  Hovedstad  midt 

imellem  to  Verdensdele  Ry  for  sin  henrivende  Be- 
liggenhed. De  mægtige  Husmasser,  over  hvilke  Mo- 
skeernes Kupler  og  slanke  Minareter  hæve  sig  — 
Havet,  der  skyder  sig  ind  mellem  Kæmpestadens 
enkelte  Dele,  et  Mylr  af  Mastetoppe  og  mellem  de 
svære  Skibe  en  Mængde  let  henglidende  Baade  —  Cy- 
presserne og  Platanerne,  den  broget  klædte  Befolkning 
i  tætte  Skarer,  de  herligste  Kyster  og  Smaaøer  i  Stadens 
umiddelbare  Nærhed  —  Alt  dette  vil  ikke  undlade  at 
sætte  Phantasien  i  den  stærkeste  Bevægelse.  Det  kan 
da  ikke  undre,  at  poetisk  stemte  Reisende  have  givet 
deres  Pen  frit  Løb  og  ikke  kunne  blive  trætte  af  at 
udmale  Konstantinopels  Skjønheder  med  de  meest 
glødende  Farver.  Og  heelt  Uret  have  de  ikke,  for- 
saavidt  der  ikke  er  Tale  om  en  grundig  og  dybere 
gaaende  Undersøgelse,  men  kun  om  det  første  umiddel- 
bare Indtryk,  som  kan  vindes  ved  nogle  faa  Dages 
Besøg  under  gunstige  Veirforhold,  thi  saadanne  ere 
rigtignok  absolut  nødvendige.  Her  vil  Konstantinopel 
for  den  Reisende,  som  besidder  Ungdommens  Følelse 
og  Varme,  fremstille  sig  som  en  gylden  Æ ventyr- 
stad  i  Stemningernes  brogede  Farveskær.  Kommer  nu 
hertil  den  ubundne  Frihed,  hvilken  man  nyder  her  som 
andensteds  i  Orienten,  idet  man  bevæger  sig,  hvor  man 
vil,  gjør  og  lader  efter  sine  øieblikkelige  Indfald  uden 
nogensinde  at  hindres  af  kedsommelige  Politibestem- 
melser, ja  da  vil  man  i  den  første  Tid  troe  sig  hen- 
flyttet  i  Phantasiens  Vidunderland,  hvor  alle  Vester- 
landets  trykkende  og  hæmmende  Culturformer  ere  bort- 
tryllede  og  have  givet  Plads  for  et  stemningsfuldt  og 
rigt  Naturlivs  lykkelige  Udfoldelse. 

Dog  et  heclt  andet  Indtryk  modtager  man,  naar 
man  ikke  nøies  med  det  første  flygtige  Indtryk,  men 
gjennem  et  længere  Ophold  eller  gjennem  et  fornyet 
Besøg  faaer  Leilighed  til  en  nærmere  Undersøgelse. 
Det  første  Trylleskær,  som  lægger  sin  magiske  Glands 
over  Alt,  forsvinder  snart,  og  istedenfor  faaer  man  det 
sørgelige  Syn  af  et  hensygnende  Samfundsliv,  som  gaaer 
sin  Undergang  i  Møde,  og  som  ikke  længer  holdes  oppe 
af  nogen  indre  Livskraft,  men  kun  af  de  ydre  Om- 
stændigheders Tryk,  der  forhindrer  det  fra  at  falde 
heelt  fra  hinanden.  Her  er  ingen  Trivsel  eller  Frem- 
gang, men  kun  Stagnation  og  Tilbagegang;  Vold  og 
Uretfærdighed  sidder  i  Herskersædet,  Uvidenhed  og 
Dovenskab  lægger  sit  tætte  Slør  over  Alt. 

Hvad  der  allerførst  vækker  Vesterlænderens  For- 
bauselse,  saasnart  han  begynder  at  faae  Øinene  op 
for  de  virkelige  Forhold,  og  det  brogede  farverige 
Tæppe,  hvormed  Østerlandet  skjuler  sin  Elendighed, 
drages  lidt  til  Side,  er  den  fuldkomne  Retsløshed.  Vi, 
som  fra  vor  første  Barndom  oplæres  om  vore  Rettig- 
heder og  voxe  op  med  Bevidstheden  om  vor  lovlige 
Ret,  som  Ingen  kan  fratage  os,  vi  have  meget  ondt 
for  at  tænke  os  et  Samfund,  hvor  der  aldeles  ingen 
Ret  er  for  den  Enkelte,  og  hvor  han  er  prisgiven  for 
al  Magthavernes  Vilkaarlighed.  Og  saaledes  er  det  i 
Tyrkiet.  Sultanen  eier  alt  Landet  og  al  rørlig  og  urør- 
lig Eiendom  og  kan  tage  det,  naar  han  vil,  ja  ikke  det 
alene,  men  han  kan  ogsaa  tage  en  Mands  Hustru 
og  Børn.  thi  han  er  uindskrænket  Hersker  over  alle 
troende  Muselmænd  og  kan  gjøre,  hvad  han  fmder  for 
godt.      Og  om  Sultanen  ikke  selv  gjør  det,    saa  kunne 

hans  Paschaer  og  høiere  Embedsmænd  gjøre  det,    thi 
de  handle  paa  hans  Vegne. 

Under  mit  Besøg  i  Klosteret  i  Tiberias  ved  Gene- 
zareth  Sø  havde  jeg  en  længere  Samtale  med  en  af 
Munkene.  Han  havde  i  en  lang  Række  Aar  opholdt 
sig  der  og  klagede  bittert  over  Tilstandene.  Skjøndt 
Landet  er  frugtbart  og  godt,  er  Befolkningen  dog  dybt 
nedsunken  i  Fattigdom  og  Elendighed,  og  Intet  vil 
trives.  »Ere  Skatterne  da  saa  høie?«  spurgte  jeg.  Han 
rystede  paa  Hovedet:  »Dem  er  der  Ingen,  som  klager 
over.<  »Eller  er  Jorden  saa  dyr?«  »De  kan  kjøbe 
Land  for  en  Spotpris.«  »Hvad  er  der  da  i  Veien?« 
»Der  er  det  i  Veien,  at  her  aldeles  ingen  Ret  er.  Seer 
De:  De  kan  kjøbe  et  Stykke  Land,  dyrke  det  op  til 
Vinhaver  eller  til  Hvedeavl  —  eller  De  kan  maaske 
anlægge  en  Fabrik  og  bringe  den  i  rigtig  god  Gang. 
Nu  vel,  netop  som  det  Hele  gaaer  allerbedst,  og  De 
har  en  rundelig  Indtægt  deraf,  saa  kommer  en  Pascha 
eller  Guvernør  og  siger,  at  Regeringen  har  Brug  for 
dette  Stykke  Land  og  saa  tager  han  det  Altsammen, 
uden  at  De  faaer  den  ringeste  Erstatning.«  Han  ud- 
bredte sig  noget  videre  herover  og  vedblev  derpaa: 
>0g  saa  har  jeg  saa  inderlig  ondt  af  de  stakkels  Bønder 
heromkring.  Hvert  Foraar.  naar  deres  Smule  Hvede 
kommer  frem,  og  Markerne  love  godt  Udbytte,  komme 
de  store  Skarer  af  Reisende  med  deres  Dragomaner. 
Dragomanerne  ere  ofte  nogle  raa  Karle,  de  slaae  Tel- 
tene op  paa  Bondens  Marker  og  sætte  Hestene  til 
Græsning  midt  i  den  unge  Hvede.  Kommer  Bonden 
saa  og  klager,  bliver  han  modtaget  med  Skældsord,  og 
er  han  ikke  fornøiet  dermed,  faaer  han  Prygl.     Her  er 


383 

Ingen,  som  vil  tage  sig  af  Bonden  og  skalle  ham  hans 
Ret.« 

Munkens  Skildring  var  ikke  i  nogen  Henseende 
overdreven,  man  vil  ofte  faae  Bekræftelse  paa  den. 
Da  jeg  senere  i  Konstantinopel  kjørte  sammen  med 
en  Landsmand,  som  i  mange  Aar  har  opholdt  sig  der 
i  den  østerrigske  Lloyds  Tjeneste,  viste  han  mig  en 
lang  Gade  i  Staden,  som  i  lige  Linie  førte  ned  til 
Havnen.  »Den  Gade  blev  anlagt,«  fortalte  lian,  »for 
nogle  Aar  siden,  da  den  østerrigske  Kronprinds  Rudolph 
besøgte  Sultanen.  Her  var  fuldt  af  Kringelkroge  og 
smaa  Gyder,  men  alt  det  blev  revet  ned,  forat  Kron- 
prindsen  kunde  kjøre  i  lige  Linie  fra  Havnen  op  til  sit 
Hotel.«  »Fik  Huseierne  da  ingen  Erstatning ?<  »Nei 
de  gjorde  ikke— ja  man  gav  dem  jo  nok  nogle  Papir- 
sedler, som  skulde  sikkre  dem  Erstatning,  men  man 
har  aldrig  hørt,  at  Nogen  har  faaet  en  Hvid  udbetalt 
paa  dem.« 

Charakteristisk  for  Forholdene  er  det  ogsaa,  at 
der  i  en  By  som  Jerusalem  ikke  findes  nogen  Bog- 
handler. Ganske  vist  vilde  Stadens  egne  Indbyggere 
ikke  yde  en  saadan  nogensomhelst  Fortjeneste,  men 
den  store  Strøm  af  Reisende,  som  hvert  Aar  gjæster 
Byen,  vilde  nok  skaffe  en  driftig  Boghandler  Afsætning. 
Ikke  desmindre  kan  man  søge  hele  Jerusalem  igjennem 
uden  at  kunne  faae  en  Bog  til  Kjøbs.  Jeg  spurgte  om 
Grunden  og  modtog  den  Oplysning,  at  en  Boghandler 
bærer  Ansvaret  for  alle  de  Bøger,  som  findes  i  hans 
Lade,  og  hvis  nogen  af  disse  muligvis  skulde  indeholde 
Angreb  paa  Sultanen  eller  paa  den  tyrkiske  Religion, 
kan  han  til  Straf  faae  hele  sit  Lager  confiskeret.    Under 

disse  vanskelige  Betingelser  har  naturligvis  Ingen  Lyst 
til  at  forsøge  sig  som  Boghandler  i  Jerusalem. 

Til  enkelte  Tider,  hvor  forskjellige  ydre  Omstændig- 
heder støde  sammen,  kan  denne  Mangel  paa  retshg 
Sikkerhed  hobe  sig  op  til  en  Verden  af  Uretfærdighed, 
der  med  Blod  og  Vold,  F3rand  og  Plyndring  vælter  sig 
frem  over  de  ulykkelige  Indbyggere.  Saaledes  ved  de 
forfærdelige  Massacrer  i  Libanon  og  Damascus  i  Som- 
meren 1860,  hvor  flere  Tusende  Christne  ble  ve  paa 
den  mest  barbariske  Maade  nedsablede  eller  i  egentlig 
Forstand  nedslagtede,  uden  at  den  tyrkiske  Regering 
gjorde  den  ringeste  Mine  til  at  beskytte  dem.  Vel 
tvang  de  europæiske  Stormagter  med  et  energisk  Tryk 
Porten  til  at  straffe  nogle  af  de  værste  Niddingsmænd, 
men  atter  her  var  det  en  Udøvelse  af  tyrkisk  Justits, 
idet  man  uden  nølere  Undersøgelse  lod  Straffen  gaae 
ud  over  Skyldige  og  Uskyldige  og  overhovedet  intet 
Hensyn  tog  til  hvem,  der  blev  straffet,  naar  blot  over- 
hovedet Nogen  blev  straffet,  saa  at  Retfærdighedens 
Krav  kunde  synes  fyldestgjorte.  ^) 

I  denne  Mangel  paa  en  betryggende  Retsorden 
ligger  Hovedgrunden  til  den  store  Elendighed  og  Fattig- 
dom, hvori  disse  af  Naturen  saa  rigt  udstyrede  Landes 
Befolkning  er  nedsunken.  Palæstina,  der  i  Oldtiden 
var  tæt  bebygget  og  befolket,  er  nu  et  øde  og  folke- 
tomt Land,  hvor  man  kan  ride  i  Timer  og  halve  Dage 
uden  at  see  en  menneskelig  Vaaning.     I  Ægypten,  som 

•)  Jfr.  En  Pilgrimsfærd  i  det  hellige  Laud.  1861,  S.  341.,  Da  jeg 
i  Foraaret  1889  atter  gjæstede  Damaskus,  fandt  jeg  hele  det 
afbrændte  Christenkvarteer  paa  Ny  opfort  og  den  tidligere 
Ødelæggelses  Spor  udslettede. 

var  det  rige  Kornkammer  for  det  romerske  Rige, 
møder  man  nu  en  Befolkning  af  Tiggere  fra  Kairo 
til  Landets  Sydgrændse.  Alt  Arbeide,  al  Fremgang 
og  Trivsel  hæmmes  ved,  at  ingen  stærk  Lovens  Arm 
beskytter  det.  Neppe  har  Bonden  skrabet  nogle  Skil- 
linger sammen,  før  Skatteopkræveren  kommer  og  tager 
dem,  og  begynder  der  at  vise  sig  større  Velstand,  saa 
har  en  eller  anden  høiere  Embedsmand  snart  et  eller 
andet  Paaskud  for  at  tilegne  sig  den.  Følgen  er,  at 
der  overalt  kun  arbeides  fra  Haanden  i  Munden,  der 
erhverves  kun  det  allernødtørftigste  Livsophold,  mere 
udøves  eller  arbeides  der  ikke,  thi  man  har  ingen- 
somhelst  Sikkerhed  for,  at  man  kommer  til  at  nyde 
Frugterne  af  sit  Arbeide. 

Denne  sørgelige  Tilstand  kan  vel  i  sidste  Instants 
føres  tilbage  til  det  asiatiske  Despoti,  der  underlægger 
Alt  Vilkaarlighed  og  lunefulde  Indfald  og  derved  suger 
Kraften  af  Folket,  men  den  bliver  i  mange  Henseender 
fremskyndet  ved  den  slette  og  yderst  mangelfulde  Ad- 
ministration. Denne  er  bleven  uddannet  efter  det 
europæiske  Bureaukrati  som  Forbilled  paa  en  saadan 
Maade,  at  alle  dettes  Former  ere  bevarede,  medens 
Aanden  og  Livet  er  borte,  det  Hele  bliver  derved  et 
ørkesløst  Maskineri,  der  virker  med  den  størst  mulige 
Kraftudfoldelse  og  det  mindst  muhge  Udbytte.  Vor 
bekjendte  indviklede  og  skruede  Kancellistil  overgaaes 
langt  af  den  tyrkiske  og  bliver  til  Enfold  ved  Siden 
af  dennes  bombastiske  Phraser;  Østerlænderen  ynder 
som  bekjendt  et  blomsterrigt  og  billedrigt  Sprog,  og 
denne  Tilbøielighed  giver  han  frit  Løb  ved  Udfær- 
digelsen   af   officielle    Skrivelser.      Kunsten   bestaaer   i 

H.  Scharling,  Keisestudier .  25 

at  gjøre  Sætningerne  saa  lange  og  Perioderne  saa  ind- 
viklede som  mulig,  saaledes  at  et  Punktum  med  alle 
sine  Participial-  og  Pronominalsætninger  kan  udfylde 
to  eller  tro  Sider.  Jo  større  Ordenes  Rigdom  er,  des 
vanskeligere  bliver  deres  Mening  at  fatte,  og  den  diplo- 
matiske Smidighed  viser  sig  i  sin  fulde  Glands  ved  at 
faae  det  mindst  mulige  Kvantum  Mening  pakket  ind  i 
det  størst  mulige  Antal  Ord.  Forretningsgangen  i  Mini- 
sterierne er  yderst  langsom,  Dage  og  Uger  regnes  for 
Intet,  man  maa  vente  i  Maaneder  og  Aar  forat  faae 
et  Svar,  og  man  maa  gjøre  mange  Trin,  indfinde 
sig  mange  Gange  forgjæves  og  stundom  anvende  be- 
tydelige Summer  til  Bestikkelse,  inden  man  tør  gjøre 
sig  Haab  om  at  faae  sin  Sag  dreven  igjennem.  Kon- 
torerne ere  opfyldte  af  ventende  Skarer,  som  skulle 
have  deres  Tilgodehavende  udbetalt.  Embedsmænd,  som 
skulle  have  deres  Gage,  Enker,  som  hæve  deres  smaa 
Pensioner,  Kjøbmænd,  som  skulle  have  deres  Regninger 
betalte.  Time  efter  Time  sidde  de  med  korslagte  Ben, 
taalmodig  ventende,  og  komme  saa  igjen  den  næste 
Dag  forat  tilbringe  Tiden  paa  samme  nyttige  Maade. 
Det  talrige  Kontorpersonale  tilbringer  Tiden  med  at 
ryge  Cigaretter,  drikke  Citronvand  og  studere  de  kun- 
stige Aktstykker;  af  og  til  trøste  de  de  Ventende  med, 
at  om  et  Par  Dage  vil  deres  Sag  nok  komme  for. 

Tyrkerne  ville  overmaade  gjerne  være  Embeds- 
mænd, de  faae  derved  Leilighed  til  at  udfolde  den  Vær- 
dighed og  Majestæt,  hvorpaa  de  sætte  saa  høi  Pris, 
men  hertil  indskrænker  ogsaa  hele  deres  Embedsvirksom- 
hed sig;  ogsaa  savne  de  den  nødvendige  Fordannelse 
til  en  indgribende  Ledelse  af  Forretningerne.      De  tyr- 

kiske  Embedsmænds  Uddannelse  er  nemlig  som  oftest 
meget  slet.  Nogle  af  dem  gjennemgaae  de  høiere 
Dannelsesanstalter  i  Konstantinopel,  men  Flertallet  gaaer 
en  langt  lettere  Vei  gjennem  Protection,  Anbefaling  og 
en  rigelig  Anvendelse  af  Bakschisch.  Store  Krav  stilles 
der  nu  heller  ikke  til  deres  Dygtighed,  tværtimod  vil 
denne  altfor  let  kunne  voxe  over  de  tilbørlige  Grændser. 
Der  kræves  nemlig  en  fuldstændig  Oj[)givelse  af  al  Selv- 
stændighed, fremfor  Alt  maa  man  ikke  selv  ville  handle 
eller  tænke,  men  skal  i  blind  Lydighed  efterkomme  de 
Ordrer,  som  gives  fra  oven,  og  besørge  dem  videre. 
Den  tyrkiske  Phlegma  befinder  sig  fortræffelig  ved  denne 
Forretningsgang  og  forstaaer  ypperlig  at  skjule  sin 
Uvidenhed  og  Udygtighed  under  en  paatagen  Værdig- 
hed. Store  Krav  kan  Regeringen  nu  heller  ikke  godt 
stille  til  sine  Embedsmænd,  naar  der  sees  hen  til  den 
ringe  Lønning,  som  ydes  dem,  og  som  endda  ud- 
betales dem  meget  uregelmæssig,  saa  at  der  kan  gaae 
Maaneder  og  halve  eller  hele  Aar,  hvori  de  slet  ingen 
Gage  faae  udbetalt.  De  maa  da  selv  søge  at  hjælpe 
paa  Gageringen  efter  bedste  Evne  ved  en  Forøgelse  af 
Indtægterne  per  fas  et  nefas.  Dette  finder  navnlig  Sted 
ved  Toldvæsenet,  hvor  den  Reisende  meget  hurtig  gjør 
Bekjendtskab  dermed.  Ve  ham,  om  han  i  misforstaaet 
europæisk  Ærlighed  vilde  holde  paa  ikke.  at  give  Told- 
betjenten den  Bakschisch,  som  denne  gjør  Krav  paa! 
hans  Bagage  vilde  i  saa  Fald  faae  en  meget  ilde  Med- 
fart, Tøiet  blive  væltet  ud  paa  Gulvet  eller  paa  Gaden, 
Alt  spredt  fra  hinanden,  Adskilligt  sønderbrudt,  indtil 
det  endelig  gaaer  op  for  ham,  at  Bakschischen  her  an- 
tager   Form    af   et    berettiget    Nødværge.     Naturligvis 

dreier  det  sig  her  kun  om  et  Par  Francs,  hvormed  mao 
løskjøber  sig,  men  værre  stiller  Sagen  sig  for  Kjøb- 
mændene,  som  stundom  maa  betale  ret  betydelige 
Summer  forat  faae  deres  Varer  indførte. 

En  særegen  Plads  midt  i  det  tyrkiske  Bureaukrati 
indtager  Sultanens  Hofpersonale.  Eftersom  dette  staaer 
i  hans  umiddelbare  personlige  Tjeneste,  betragter  det 
sig  som  aldeles  uafliængigt  af  den  øvrige  Embedsstand, 
det  vil  sige  som  staaende  udenfor  Lovens  Forpligtelser, 
der  paahvile  Landets  øvrige  Borgere.  Den  øverste 
Plads  i  Hofstaten  indtager  Kislar  Aga,  den  sorte  Gil- 
ding, som  har  Overopsynet  over  Sultanens  talrige  Harem. 
Han  ansees  for  den  meest  indflydelsesrige  Person  i  hele 
Riget,  da  han  altid  har  uhindret  Adgang  til  Sultanen. 
Under  ham  staaer  det  øvrige  Hofpersonale  med  sin 
Mangfoldighed  af  Tjenere  og  Tjeneres  Tjenere,  hvis 
samlede  Antal  anslaaes  til  henved  3000  Personer.  Alle 
disse  have  til  Opgave  at  sørge  for  Sultanens  personlige 
Velfærd,  og  denne  skulde  derfor  antages  i  alle  Maader 
at  være  saa  sikkret,  at  den  omtrent  maatte  være 
Toppunktet  af  jordisk  Lyksalighed.  Og  dog  er  netop 
det  Modsatte  Tilfældet,  og  for  en  stor  Deel  er  den 
store  Talrighed  Skyld  i  dette  uheldige  Resultat.  Alle 
disse  mange  opvartende  Kavallerer  have  nemlig  ikke 
stort  Andet  at  bestille  end  at  hæve  deres  Lønning: 
for  nu  dog  at  anvende  Tiden  til  Noget  og  tillige  over- 
tyde Sultanen  om  deres  Vigtighed  og  UundværUghed, 
vise  de  den  største  Opfindsomhed  deels  i  at  spinde 
Intriger  for  gjensidig  at  fortrænge  hinanden  deels  i  at 
opfinde  de  vildeste  Rygter  om  Sammensværgelser  og 
fylde  Sultanens  Øren  dermed.     Den  ulykkehge  Hersker,, 

der  allerede  er  svækket  ved  Haremlivets  Glæder, 
svæver  i  en  stadig  Frygt  for  pludselige  Revolter  og 
Oprør  og  kan  forsaavidt  have  god  Grund  dertil,  som 
ikke  faa  af  hans  Forgængere  have  mistet  baade  Throne 
og  Liv  ved  saada  nne.  I  Virkeligheden  lever  han  som 
f»n  Fange  i  sit  prægtige  Palads  og  vover  sig  ikke 
udenfor  dets  Omraade.  Det  nuværende  Sultan-Palads, 
YelcUz -Fsiladsel,  er  bygget  paa  Høideryggen,  som  be- 
hersker Pera,  med  en  prægtig  Udsigt  over  den  herlige 
Omegn.  Haver  og  Lunde  omgive  det,  men  udenfor 
dem  vover  Sultanen  sig  ikke,  ja  der  fortælles  endog, 
at  i  Bosporus,  til  hvilket  en  lang  Gang  fører  ned, 
ligger  altid  et  Dampskib  med  Dampen  oppe,  forat  Sul- 
tanen ved  det  første  Nys  om  et  begyndende  Oprør 
strax  kan  gaae  ombord  og  bringe  sit  Liv  i  Sikkerhed. 
Een  Gang  om  Ugen  er  han  dog  nødt  til  at  forlade  sit 
Palads,  nemlig  om  Fredagen,  da  han  skal  besøge  Guds- 
tjenesten i  Moskeen.  Del  holdes  imidlertid  omhygge- 
lig skjult,  til  hvilken  Moskee  Sultanen  vil  begive  sig, 
og  i  de  sidste  Aar  er  der,  for  ogsaa  at  undgaae 
denne  Udflugt,  bleven  opført  en  Moskee  i  Paladsets 
umiddelbare  Nærhed.  Ved  denne  Leilighed  udfoldes  et 
pragtfuldt  militært  Skuespil,  idet  Pladsen  foran  Moskeen 
som  ogsaa  Veien  dertil  er  besat  med  Militær  til  Fods 
og  til  Hest.  Vi  vare  saa  heldige  at  faae  Adgang  til 
dette  Skue  i  en  Kiosk.  Naar  man  ellers  rundt  om  i 
Tyrkiet  seer  Soldaterne  i  pjaltede  Uniformer,  er  det 
Modsatte  Tilfældet  her,  alle  Soldaterne  vare  godt  uni- 
formerede, og  navnlig  beundrede  vi  de  ypperlige  Heste, 
paa  hvilke  Kavalleriet  tumlede  sig.  En  Mængde  høie 
Rangspersoner    i    gUmrende    Uniformer    indfandt    sig, 

endelig  kom  Sultanen  selv,  kjørende  i  en  aaben  Vogn 
med  Osman  Pascha,  den  bekjendte  Forsvarer  af  Plevna, 
ved  sin  Side.  Sultanen  saae  bleg  og  lidende  ud,  men 
kjorte  saa  hurtig,  at  der  ikke  var  Tid  til  længere 
Iagttagelse. 

En  eiendommelig  Følge  af  den  stadige  Frygt  for 
Oprør  og  Revolution,  som  paa  en  ofte  ubehagelig 
Maade  føles  af  de  i  Konstantinopel  bosiddende  Euro- 
pæere, er,  at  der  ingen  Fodpost  findes  i  denne  store 
Stad.  Man  holder  nemlig  for,  at  der  ved  dennes  Hjælp 
skal  kunne  stiftes  særlig  farlige  Sammensværgelser,  og 
derfor  maa  Enhver  selv  besørge  sine  Breve  enten  ved 
en  Tjener  eller  et  leiet  Bud,  eller  om  dette  falder  ham 
for  kostbart,  ved  selv  at  aflevere  dem. 

Men,  kan  der  spørges,  naar  der  er  saa  ringe  rets- 
lig Sikkerhed  i  Tyrkiet,  og  naar  som  Følge  deraf  Alt 
er  vaklende,  hvorledes  kan  man  da  overhovedet  leve 
og  virke  der?  Ja  det  simple  Folk  lever,  som  vi  have 
seet,  under  yderst  fortrykte  Vilkaar  og  er  glad,  naar 
det  blot  kan  bjerge  Føden  samt  Husly  og  Klæder;  om 
Fremgang  og  Velstand  kan  der  ikke  være  Tale,  men 
som  afgjort  Fatalist  finder  Tyrken  sig  heri  uden  at 
klage.  De  bosiddende  Europæere  ere  bedre  stillede,  da 
de  nemlig  staae  umiddelbart  under  deres  Lands  Kon- 
suler og  hos  disse  kunne  finde  en  stærk  Beskyttelse, 
men  de  maa  ogsaa  være  forberedte  paa,  om  de  ville 
grunde  nye  og  slørre  Foretagender,  at  maatte  kæmpe 
med  idelige  Hindringer  og  alskens  lunefuld  Vilkaarhg- 
hed  hos  de  Styrende,  som  ofte  kun  kan  overvindes  ved 
betydelige  Bakschischer.  Hvad  endehg  de  Reisende 
angaaer,  da  ere  disse  forholdsvis  bedst  stillede.    Ogsaa 

de  staae  under  deres  Konsulers  Beskyttelse  og  nyde  derfor 
særlig  Begunstigelse,  da  Regeringen  helst  vil  undgaae 
diplomatiske  Forviklinger^).  Af  samme  Grund  sørger 
den  for,  at  der  opholdes  en  ydre  Orden  i  de  større 
Stæder;  baade  i  Kairo  og  Jerusalem  kunde  vi  færdes 
om  Aftenen  paa  Gaderne  i  fuld  Tryghed,  hvad  man 
tidligere  ikke  kunde.  Ogsaa  den  almindelige  Reiseroute 
gjennem  Ægypten  og  Palæstina  er  sikker,  selv  Damer 
kunne  reise  uden  Fare.  Anderledes  er  det  i  de  mere 
afsides  Egne:  der  høre  Røverbander  og  Overfald  ikke 
til  Sjældenhederne,  og  her  forholder  den  tyrkiske  Styrelse 
sig  som  oftest  passiv,  saa  Indbyggerne  maa  selv  værne 
om  sig.  Ganske  eiendommehge  fandt  vi  Forholdene  i 
Smyrna.  Her  ligge  Dampskibene  an  ved  de  ny  anlagte 
prægtige  Kaier,  saaledes  at  man  uden  Vanskelighed 
vilde  kunne  gaae  i  Land.  Men  saa  let  slipper  man 
ikke  til  det:  man  faaer  ikke  Lov  til  at  gaae  i  Land 
uden  at  vise  sit  Pas  og  forestilles  for  Toldvagten.  Og 
vil  man  atter  ombord,  gaaer  det  paa  ingen  Maade  an 
at  tage  en  af  de  talrige  Baade,  som  ligge  langs  Kaierne 
og  roe  ud  til  Skibet  —  nei  man  maa  passere  samme 
Vei  tilbage  forbi  Toldvagten,  og  det  er  Baadførerne 
strængt  forbudt  at  roe  udenom  Vagten.  Medens  der 
saaledes  øvedes  et  meget  strængt  Tilsyn  ved  Søsiden, 
gik  det  desto  lystigere  til  paa  Landsiden:  her  er  slet 
intet  Tilsyn,  og  Røverbanderne  husere  lige  ind  til  Byens 
Gader,  hvorfor  man  advarede  os  mod  at  gaae  alene 
ud  til  Pagosbjerget  med  dets  gamle  Borg.    Dette  er  nu 


')  Jvfr.  hvad  ovenfor  S.  153  er  bemærket  om  det  Ønskelige  i 
Oprettelsen  af  et  dansk  Consulat  eller  Viceconsulat  i  Jeru- 
salem. 

ægte  tyrkisk:  hvor  der  ingen  Usikkerhed  er,  føres  en 
skarp  Control,  og  der  hvor  Røveriet  gaaer  i  Svang, 
lader  man  Alt  skøtte  sig  selv.  løvrigt  ere  Klagerne 
over  Usikkerheden  i  Smyrnas  nærmeste  Omegn  gamle, 
og  der  paastaaes,  at  Røverne  have  formaaende  Forbin- 
delser i  selve  Staden.  For  et  Par  Aar  siden  var  der 
en  energisk  Pascha  i  Smyrna,  som  greb  Sagen  an  for 
Alvor.  Han  sendte  Tropper  ud,  fangede  flere  af  Røverne 
og  lod  dem  hænge  og  skaffede  i  Løbet  af  nogle  Maa- 
neder  fuld  Sikkerhed.  Men  nu  indløb  der  saamange 
Klager  over  ham  til  Regeringen  i  Konstantinopel,  at 
denne  maatte  forflytte  ham  og  give  ham  en  mildere 
Efterfølger,  under  hvem  Røveriet  atter  kom  i  sin  gamle 
hyggelige  Gænge. 

Svarende  til  den  slette  Styrelse  og  Forvaltning  er 
Finantsernes  ynkelige  Tilstand.  Om  tyrkiske  Finantser 
kan  man  neppe  tale  uden  at  komme  til  at  tænke  paa 
Danaidernes  Kar.  De  rigeste  og  frugtbareste  Lande 
med  det  herligste  Klima  staae  under  Tyrkiets  Herre- 
domme, og  dog  befinder  det  sig  stadig  paa  Randen  af 
en  Fallit  og  er  mangen  Gang  ude  af  Stand  at  skafte 
Penge  til  Veie  til  de  nødvendigste  Udgifter.  Dette 
grunder  sig  i  en  yderst  uheldig  Skattefordeling  og  i  den 
asiatiske  Ødselhed,  hvormed  de  vundne  Indtægter 
slænges  bort  til  unyttige  Øiemed.  I  første  Henseende 
kan  mærkes,  at  store  Landstrækninger  ere  heelt  fritagne 
for  at  yde  Skat,  nemlig  Alt,  hvad  der  tilhører  Moskeerne, 
det  saakaldte  Vakhuf  og  dernæst  Kronens  Eiendomme. 
Navnlig  de  førstnævnte  ere  af  meget  betydeligt  Omfang 
og  forøges  stadig  ved  Testamenter  og  Gaver,  samt  ved 
den   Bestemmelse,    at   hvor  der  ikke  findes  Børn,   til- 

falder  ved  Eierens  Død  hans  Gods  Moskeen.  Bestemt 
kjendes  ikke  Omfanget  af  Moskeernes  Vakhuf,  men  det 
antages  at  omfatte  henved  en  Trediedel  af  Riget.  Da 
nu  ogsaa  Kronens  Eiendomme  ere  vidtstrakte,  bhver 
der  altså a  en  betydelig  Deel  af  Landet,  hvoraf  der  slet 
ingen  Skat  svares.  Hvad  dernæst  den  øvrige  skatte- 
pligtige Jord  angaaer,  da  betales  der  Tiende  af  den 
in  natura,  hvorved  den  virkelige  Indtægt  i  høi  Grad 
forringes.  Kornet  maa  nemlig  ikke  bringes  i  Hus,  før 
Tiendekræveren  har  været  der  og  taget  sin  Deel.  Da 
han  først  efterhaanden  kan  komme  rundt  til  Bønderne, 
maa  den  afskaarne  Sæd  ofte  blive  staaende  paa  Marken, 
hvor  den  stundom  raadner  af  Fugtighed,  eller  en  Deel 
fortæres  af  Fugle  og  Mus.  Naar  saa  endelig  Tiende- 
Sæden  er  bleven  tagen,  skal  den  sælges,  men  Salget  er 
afhængigt  af  de  vexlende  Kornpriser,  og  der  danner 
sig  gjerne  en  fast  Ring  af  Kornopkjøbere,  som  fast- 
sætte Prisen  paa  Statens  Korn,  selvfølgelig  til  Fordeel 
for  sig  selv.  Forat  undgaae  dette  bortforpagtes  Tiende- 
krævningen,  men  det  gaaer  da  ud  over  de  ulykkelige 
Bønder,  som  udpresses  paa  det  Skammeligste  uden  at 
have  noget  Værn  mod  Skattekrævernes  Vilkaarlighed. 
Og  atter  her  er  der  saa  mange  Hænder,  gjennem  hvilke 
Pengene  skulle  gaae,  inden  de  naae  frem  til  Statskassen, 
at  de  gjerne  formindskes  med  over  en  Trediedeel.  De 
rige  Bjergværker  og  herlige  Skove  ligge  saa  godt  som 
unyttede  hen,  fordi  Tyrkerne  selv  slet  ikke  forstaae  at 
drive  dem,  og  naar  europæiske  Selskaber  ville  overtage 
dem,  gjøres  der  saa  mange  Vanskeligheder  og  lægges 
der  saa  mange  Hindringer  i  Veien,  at  de  atter  maae 
opgive  det.     Ikke  engang  Postvæsenet  kunne  Tyrkerne 


39^ 

selv  drive ,  men  maa  overlade  det  til  Europæere.  I 
Konstantinopel  og  alle  større  tyrkiske  Byer  overraskes 
man  ved  at  træffe  særlige  østerrigske,  tydske,  engelske 
Posthuse,  som  besørge  Brevforsendelsen  til  vedkom- 
mende Lande.  Der  angives  som  Grund,  at  den  tyrkiske 
Brevforsendelse  er  altfor  langsom  og  usikker,  hvilket 
ogsaa  er  sandt,  thi  Breve,  som  jeg  afsendte  til  Hjemmet 
med  den  tyrkiske  Post,  kom  altid  otte  Dage  senere  end 
med  de  andre  Poster. 

Gaaer  det  kun  smaat  med  Indtægterne,  saa  gaaer 
det  desto  flottere  med  Udgifterne.  Overfor  disse  synes 
man  endnu  stedse  at  følge  de  samme  økonomiske 
Principer,  som  gjøres  gjældende  i  »Tusind  og  een  Nat« 
—  der  ødsles  med  en  rund  Haand  med  Guld  og  Ædel- 
stene, som  om  det  kun  var  Sand  og  Glimmer.  Dette 
gjælder  fornemmelig  om  Sultanens  nærmeste  Omgivelser. 
Den  talrige  Hofstat  regnes  at  koste  mellem  40  og  50 
Millioner  Kroner  om  Aaret,  idet  de  mangfoldige  Løn- 
ninger ydermere  forøges  ved  de  kostbare  Gaver,  Sul- 
tanen jævnlig  skænker  sine  Yndlinge  og  sine  Hustruer. 
Hertil  kommer  saa  Sultanernes  Byggelyst,  der  giver  sig 
Vidnesbyrd  i  de  forskjellige  Paladser,  Villaer  og  Kiosker, 
som  man  træffer  langs  Bosporus'  Bredder,  og  hvoraf 
de  fleste  staae  øde  og  forladte.  De  udstyres  af  Byg- 
herren med  den  største  Pragt  og  den  kostbareste 
Luxus  og  forlades  af  den  følgende  Sultan,  der  iler  med 
at  opføre  et  lignende  Fepalads.  Hertfl  kommer  saa  de 
betydelige  Pengesummer,  som  forsvinde,  uden  at  Nogen 
veed,  hvor  de  blive  af.  Snart  er  det  store  Foretagen- 
der, Landbrugsskoler,  Fabrikanlæg  o.  Lign.,  som  sættes 
i   Gang  og   pludselig    standse,    inden  de  ere  førte    til 

Ende  —  snart  er  det  europæiske  Selskaber,  som  stille 
sig  i  Spidsen  for  slige  Foretagender  og  berige  sig 
paa  Statens  Bekostning.  Dette  er  navnlig  Tilfældet 
med  flere  Jernbaneanlæg,  der  have  kostet  uhyre  Summer 
paa  Grund  af  taabelige  eller  letsindige  Contracter. 
Meest  bekjendt  blev  Jernbanen  fra  Konstantinopel 
til  Adrianopel,  det  første  Stykke  af  den  Bane,  som 
skulde  sætte  Sultanstaden  i  umiddelbar  Forbindelse 
med  Vesteuropa.  Her  havde  Regeringen  udsat  en 
Præmie  for  hver  Mil,  der  blev  færdig,  for  derved  at 
fremskynde  Arbeidet,  men  den  havde  ingen  Bestem- 
melser truffet  om  Banens  Længde  og  Retning.  Man 
anlagde  nu  Banen  i  saa  mange  Krumninger  som  mulig 
for  derved  at  vinde  saa  mange  flere  Præmier,  og  Følgen 
blev,  at  Banen  blev  dobbelt  saa  lang  og  dobbelt  saa 
kostbar,  som  den  behøvede  at  være.  Ogsaa  af  de 
Skatter  og  Afgifter,  som  ordenthgvis  betales,  gaaer 
en  betydelig  Deel  tabt  ved  de  mange  Mellemmænd. 
Pengetrykket  forøges  endydermere  ved  den  store  For- 
virring i  Møntvæsenet,  idet  Kursen  er  forskjellig  og 
Pengene  som  Følge  deraf  have  forskjeUig  Værdi.  I 
Palæstina  har  saaledes  hver  By  sin  Møntberegning, 
og  man  maa  altsaa  ændre  sin  Beregning,  eftersom 
man  kommer  fra  den  ene  til  den  anden.  Ulæmpen 
forøges  derved,  at  det  fattes  paa  Smaamønt,  hvilket 
medfører,  at  der  altid  maa  betales  noget  Mere  end 
forlangt,  tordi  der  ikke  kan  gives  Penge  igjen.  Rundt- 
omkring paa  alle  Gader  og  Stræder  i  de  tyrkiske 
Byer  sidde  Vexellerere  med  deres  smaa  Borde  foran 
sig,  hvorpaa  under  et  Staaltraadsnet  er  opstablet 
Guld-,  Sølv-  og  Kobberpenge,    og  til  disse  maa   man 

idelig  henvende  sig  forat  faae  Penge  byttet,  og  selv  om 
man  nøie  kjender  Dagens  Kurs,  maa  man  dog  have 
Øinene  med  sig  for  ikke  at  faae  daarlige  eller  falske 
Mønter.  Naturligvis  trykkes  den  daglige  Handel  og 
Omsætning  i  høi  Grad  ved  denne  stadige  Vexlen  af 
Pengene  og  den  deraf  følgende  Usikkerhed  i  Pengenes 
Værd.  I  Smaat  som  i  Stort  see  vi  derfor  den  samme 
Forvirring  og  den  samme  Uorden,  og  overalt  møde  vi 
den  samme  Pengemangel  og  deraf  følgende  Standsning 
i  Virksomheden.  Truer  saa  pludselig  en  Krig  med  at 
udbryde,  eller  blive  andre  uforudsete  Udgifter  nødven- 
dige, da  veed  Regeringen  ikke  at  hjælpe  sig  paa  anden 
Maade  end  ved  at  pantsætte  et  Stykke  Land  eller  en 
af  de  mange  Øer  i  Middelhavet,  og  da  der  aldrig  viser ' 
sig  Udsigt  til  at  indløse  Pantet,  fremskyndes  herved 
Rigets  Opløsning  og  Undergang. 

Den  samme  Opløsning,  som  møder  os  i  de  offent- 
lige Samfundsforhold,  gjenfinde  vi  i  det  tyrkiske  Familie- 
liv. Dette  faar  sit  Særpræg  ved  det  lovhjemlede  Poly- 
gami, hvorom  der  rigtignok  hyppig  i  Vesten  hersker 
falske  og  barnagtige  Forestillinger.  Den  frie  Kjærlig- 
heds hemmehge  eller  aabenbare  Tilhængere  udmale  sig 
gjerne  det  tyrkiske  Harem  som  et  Slags  muhamedansk 
Paradis,  hvor  den  lykkelige  Tyrk  sidder  omringet  af 
unge  feagtige  Skjønheder  i  letteste  Paaklædning.  Dette 
er  dog  nærmere  Æventyret  end  Virkeligheden.  Poly- 
gamiet er  nemlig  ogsaa  et  Ægteskab,  om  end  en 
ufuldkommen  Form;  det  medfører  ligesaa  vel  som 
Monogamiet  sine  Rettigheder  og  sine  Pligter.  Koranen 
indskrænker  de  lovlige  Hustruers  Antal  til  fire,  men 
tillader  rigtignok  at   holde  Friller  ved  Siden  af  disse. 

Men  den  vigtigste  Bestemmelse  bliver  den,  at  hver 
Hustru  skal  have  sin  særlige  Bolig  og  dertil  svarende 
Husholdning,  ligesom  Loven  kræver,  at  enhver  af  Hustru- 
erne nyder  de  hende  tilkommende  Bettigheder.  Saa- 
ledes  opløser  det  phantastiske  Harem  sig  i  to,  tre  eller 
flere  Husholdninger,  der  kun  deri  adskille  sig  fra  vore, 
at  de  have  en  fælles  Husfader.  Herved  paalægges  der 
Polygamiet  en  betydelig  Indskrænkning  af  reent  øko- 
nomiske Grunde,  idet  kun  de  Færreste  have  Baad  til 
at  underholde  flere  Hjem.  Den  langt  overveiende  Deel 
af  Tyrkerne  leve  derfor  i  Monogami.  Hertil  kommer, 
at  her  som  paa  andre  Omraader  ere  de  vesterlandske 
Ideer  i  langsom,  men  ustandselig  Fremtrængen,  og  selv 
blandt  de  Bige  begynder  den  Anskuelse  at  gjøre  sig 
gjældende,  at  Monogamiet  er  finere  og  fornemmere 
end  Polygamiet.  Denne  Opfattelse  finder  naturligvis 
ivrig  Tilslutning  hos  de  tyrkiske  Kvinder,  som  stadig 
komme  i  hyppigere  Berøring  med  deres  europæiske 
Søstre  og  optage  disses  Tanker  om  Ægteskabet  og 
dets  Betydning.  Ikke  sjældent  hænder  det,  at  Bruden 
stiller  Krav  til  sin  Trolovede  om  ikke  at  tage  flere 
Hustruer,  hvad  han  da  ogsaa  i  sin  første  Elskovshede 
lover  hende. 

Det  er  da  ikke  Polygamiet,  som  ødelægger  det 
tyrkiske  Familieliv,  men  det  er  Ægteskabets  store 
Løshed.  Det  indgaaes  vel  under  religiøse  Ceremonier 
og  afsluttes  af  Imamen,  men  det  har  kun  ringe  bin- 
dende Kraft  for  Manden.  Han  kan,  naar  det  behager 
ham,  sende  Hustruen  bort  fra  sig  med  de  Ord  »Du  er 
fri«,  og  behøver  ikke  at  give  nogensomhelst  Grund 
derfor.    Den  forstødte  Hustru  begiver  sig  da  i  Begelen 

hjem  til  sin  Slægt.  Den  eneste  Sikkerhed,  der  er  stillet 
hende,  er,  at  Medgiften  eller  rettere  Kjøbesummen, 
som  Manden  har  maattet  betale  for  hende,  skal  i  saa- 
dant  Tilfælde  betales  hende  tilbage,  og  da  denne  i 
rigere  Familier  kan  være  meget  betydelig,  lægges  her- 
ved noget  Baand  paa  Manden,  da  han  i  saa  Fald  kan 
have  Vanskelighed  forat  udrede  den.  Ikke  sjældent 
tager  Manden  sin  forstødte  Hustru  atter  tilbage,  hvad 
han  kan  gjøre  to  Gange,  men  gjør  han  det  tredie  Gang, 
indtræder  den  besynderlige  Bestemmelse,  at  hun  skal 
have  indgaaet  Ægteskab  med  en  anden  Mand  og  være 
bleven  skilt  fra  denne,  inden  hendes  første  Mand  faaer 
hende  tilbage.  Denne  Lovbestemmelse  søges  da  gjerne 
omgaaet  ved,  at  man  betaler  en  fattig  KrøbUng  eller 
Blind  til  at  indgaae  et  Skinægteskab. 

Ganske  retsløs  er  Kvindernes  Stilling  dog  ikke.  Ogsaa 
de  kunne  forlange  Skilsmisse,  naar  Manden  ikke  sørger 
for  deres  tilbørhge  Underholdning,  reiser  bort  fra 
dem  ell.  Lign.  De  siges  i  Regelen  at  blive  vel  be- 
handlede af  deres  Mænd,  de  have  megen  Frihed  til  at 
aflægge  hinanden  Besøg  og  til  at  gaae  i  Badet.  Saavel 
i  Konstantinopel  som  i  alle  større  tyrkiske  Byer  møder 
man  Kvinderne  i  store  Skarer  paa  Gader  og  Spadsere- 
gange, altid  dog  tæt  tilslørede  og  tilhyllede.  Men  de 
ansees  i  det  Hele  forat  staae  dybt  under  Manden.  En 
Tyrk  taler  aldrig  om  sine  Hustruer  og  Døtre  og  vilde 
ansee  sig  fornærmet,  om  en  naiv  Fremmed  vilde 
spørge  til  deres  Befindende.  Paa  Spørgsmaalet  om, 
hvor  mange  Børn  han  har,  angiver  han  Sønnernes 
Antal,  men  ikke  Døtrenes  (jvfr.  ovenfor  S.  346).  Paa 
praktisk  Vis  giver  denne  Ringeagt  for   Kvinderne   sig 

Udslag  i  den  store  Uvidenhed,  hvori  de  opvoxe.  De 
lære  saa  godt  som  Intet,  og  Livet  i  Haremerne  er  den 
fuldstændigste  Lediggang,  hvor  det  fattes  paa  al  aande- 
lig  Sysselsættelse.  For  at  faae  Tiden  til  at  gaae,  ud- 
fyldes den  med  Intriger  og  Rænkespil;  mere  uskyldige 
Glæder  ere  et  jævnligt  Gnaskeri  af  Sukkergodt  og  Syltetøi, 
hyppige  Besøg  med  tilhørende  Kaffesladder,  endelig 
Sang  og  Musik,  som  udføres  af  dertil  oplærte  Slav- 
inder. Dog  kan  et  begyndende  Omslag  spores,  ogsaa 
her  bryde  de  europæiske  Ideer  om  Kvindens  Kald  og 
Betydning  sig  Vei:  flere  Steder,  navnlig  i  Syrien,  have 
Englændere  og  Amerikanere  faaet  oprettet  Pigeskoler, 
der  give  den  opvoxende  kvindelige  Ungdom  en  bedre 
Uddannelse.  De  rigtige  Gammeltyrker  see  dog  med 
største  Mishag  derpaa  og  rynke  Panden  derover  som 
over  unødige  Ophævelser,  der  kun  tjene  til  at  gjøre 
deres  Kvinder  oprørske  og  fylde  deres  Hoveder  med 
alskens  Taabeligheder.  løvrigt  leve  de  to  Kjøn  aldeles 
adskilte  fra  hinanden,  den  unge  Mand  har  intet  Kjend- 
skab  til  sin  tilkommende  Hustru,  før  det  i  Brudekamret 
tillades  ham  at  løfte  hendes  Slør  og  for  første  Gang 
see  hendes  Ansigt.  Ved  denne  strænge  Adskillelse 
mellem  de  to  Kjøn  og  ved  den  Uvidenhed  og  For- 
nedrelse, hvori  den  tyrkiske  Kvinde  holdes,  unddrages 
Hjemmet  den  forædlende  og  mildnende  Indflydelse,  som 
under  lykkeligere  Forhold  netop  udgaaer  fra  Kvinden, 
og  Raahed  og  Brutalitet  vinder  videre  Udbredelse.  En 
Undtagelse  herfra  danner  dog  den  dybe  Ærefrygt,  i 
hvilken  Sønnerne  opdrages  overfor  Moderen,  og  som 
de  bevare,  ogsaa  efterat  de  ere  blevne  voxne.  Dette 
er  i  Virkeligheden  det  eneste  Lyspunkt,  som  møder  os 

i  det  tyrkiske  Familieliv,  og  herfra  udgaaer  utvivlsomt 
den  Magt,  som  endnu  formaaer  at  sammenholde  det. 

I  Modsætning  til  den  Opløsning,  hvori  Orientens 
Familieliv  og  Samfundsliv  befinder  sig,  er  det  religiøse 
Liv  tilsyneladende  i  fuld  Blomstring  i  hine  østlige  Lande. 
I  høi  Grad  paafaldende  for  Vesterlænderen  er  den 
aabne  Uforbeholdenhed,  hvormed  det  fremtræder,  og 
den  mere  overfladiske  Iagttager  vil  let  lade  sig  skuffe 
deraf.  Medens  der  i  vore  evangeliske  Lande  vises  Til- 
bageholdenhed og  Sky  for  at  lade  de  religiøse  Følelser 
træde  utilslørede  frem  overfor  Andre,  og  man  ofte  med 
altfor  stor  Ensidighed  har  lagt  sig  Christi  Ord  paa 
Sinde:  »naar  Du  beder,  gak  ind  i  dit  Lønkammer«  — 
saa  træde  i  muhamedanske  Lande  de  religiøse  Livs- 
yttringer  frem  med  den  størst  mulige  Aabenhed  uden 
mindste  Sky  eller  Ængstelse. 

Allerede  paa  Dampskibene  i  Middelhavet  bliver 
man  overrasket,  naar  ved  Solnedgang  de  ombord  værende 
Tyrker  eller  Araber  brede  deres  Tæpper  ud  og  der- 
efter holde  Bøn  med  alle  de  foreskrevne  Bøininger  og 
Kaælinger.  Og  paa  Landjorden  gjentager  det  Samme 
sig,  selv  inde  i  Byerne  vil  man  ofte  i  den  tætte  Folke- 
vrimmel see  den  fromme  Tyrk  træde  lidt  til  Side  forat 
faae  mere  Plads  og  derefter  med  Ansigtet  vendt  mod 
Mekka  forrette  sin  Bøn  og  Andagt.  Ikke  mindre  gri- 
bende er  det,  naar  man  snart  midt  i  Dagens  travle 
Arbeidsliv,  snart  i  Nattens  Stilhed  hører  Muezzinen 
oppe  fra  de  slanke  Minareter  med  høi  Røst  opfordre 
alle  fromme  Muselmænd  til  Bøn  og  Lovprisning  af 
Guds  Almagt  og  Godhed.  Disse  Tilraab  træde  nemhg 
istedenfor  Klokkerne  hos  os,  hvilke  ikke  anvendes  i  de 

muhamedanske  Lande.  Moskeerne  ere  flittig  besøgte ; 
navnlig  om  Fredagen,  Islams  Helligdag,  flokkes  talrige 
Skarer  i  dem.  Fromme  Ønsker  og  Velsignelser  høres 
der  ogsaa  mangfoldige  af,  der  ere  knyttede  til  de  dag- 
lige Hilsener  og  anvendes  i  rigeligt  Maal  af  de  talrige 
Tiggere.  Til  de  mange  Bønner  slutte  sig  Almisser  og 
Faster,  hvorigjennem  den  fromme  Muselmand  lægger 
sin  hellige  Troesiver  for  Dagen.  Blandt  Fasterne  ind- 
tager Barnadunen  den  første  Plads.  Den  varer  en  heel 
Maaned  igjennem,  og  i  denne  maa  der,  saalænge  Solen 
er  paa  Himlen,  hverken  spises  eller  drikkes,  hverken 
nydes  Vaadt  eller  Tørt,  ja  ikke  engang  ryges  Tobak. 
Den  falder  i  Aarets  niende  Maaned,  i  hvilken  Muhamed 
skal  have  erholdt  sin  prophetiske  Kaldelse,  men  da  det 
tyrkiske  Aar  bestaaer  af  Maanemaaneder,  skifte  disse 
bestandig,  og  Bamadanen  kan  saaledes  i  de  forskjellige 
Aar.  falde  paa  meget  forskjellige  Aarstider.  Indtræffer 
den  midt  i  den  hede  Sommer,  er  den  overordentlig 
besværlig,  da  der  ikke  maa  nydes  en  Draabe  Vand  før 
Solnedgang.  Ikke  desmindre  overholdes  Ramadanen 
med  stor  Punktlighed  af  de  lavere  Folkeclasser,  medens 
de  Rige  og  Fornemme  enten  heelt  fritage  sig  derfor 
eller  hjælpe  sig  med  at  sove  det  Meste  af  Dagen  bort. 
Fastes  der  nemlig  om  Dagen,  gaaer  det  saa  meget 
lystigere  til  om  Natten,  thi  da  spises  og  drikkes  der 
saameget  man  vil,  og  ikke  sjældent  vexler  Dagens 
Fasten  med  Nattens  Orgier.  Det  traf  sig  saa  heldigt, 
at  Ramadanen  netop  faldt  under  vort  Ophold  i  Beirut 
og  Konstantinopel,  og  vi  havde  saaledes  Ledighed  til 
at  overvære  den.  Man  maa  i  den  Periode  være  for- 
sigtig i  sin  Optræden,    da   de  fromme  Muselmænd  ved 

den  strenge  Faste  let  blive  pirrelige  og  i  Følelsen  af 
deres  egen  Hellighed  med  endnu  større  Foragt  end 
(^llors  see  ned  paa  de  christne  Hunde,  som  æde  og 
drikke  saa  meget,  de  ville.  Ved  Solnedgang  falder  et 
Kanonskud,  som  tilkjendegiver  Festens  Ophør  for  den 
Dag,  og  det  morede  os  at  see,  hvorledes  de  i  samme 
Øjeblik  gave  sig  til  at  spise  med  den  skjønneste  Appe- 
tit efter  tolv  Timers  Sult.  En  deilig  Maaneskins  Aften 
gjorde  vi  en  Vandring  gjennem  Beirut  og  saae  Liv  og 
Lystighed  overalt  efter  Dagens  Stilhed;  vi  tittede  ind  i 
en  Moskee,  som  vi  dog  ikke  fandt  det  raadeligt  at 
gaae  ind  i,  og  saae  her  de  Troende  ligge  i  lange  Rækker 
under  Knæhnger  og  Bøininger,  men  navnlig  i  de  mange 
Kaféer  og  Beværtninger  var  der  fuldt  op  af  Gæster, 
som  gjorde  sig  til  Gode,  medens  der  andre  Steder  blev 
spillet  Komedie  eller  dreves  forskjellige  Gøglerkunster. 
Og  hgesaa  lystigt  gik  det  til  i  Konstantinopel.  Her  var 
det  prægtigt  at  see  de  mange  Minareter,  som  efter 
Solnedgang  illumineredes  og  speilede  sig  i  det  gyldne 
Horns  stille  Vande.  En  Aften  lykkedes  det  os  at  faae 
Adgang  til  et  af  Gallerierne  i  Sophiamoskeen  og  over- 
være den  muhamedanske  Aften-  eller  Nattegudstjeneste. 
De  mægtige  Lysekroner  vare  tændte  og  lange  Lysrækker 
vare  anbragte  foran  Væggene,  hvorved  de  skjønne 
architektoniskc  Linier  traadte  klart  og  bestemt  frem. 
Det  Hele  afgav  et  prægtigt  Skue  og  fremkaldte  Anelser 
om  den  rige  Pragt,  som  i  tidligere  Dage  udfoldedes  her 
af  den  byzantinske  Cultus.  En  ubehagelig  Forstyrrelse 
var  det  rigtignok  at  høre  de  vilde  fanatiske  Hyl. 
som  jævnlig  udstødtes  til  Allahs  Pris,  og  som  mere 
mindede    om    indianske    Krigshyl    end    om    en    ordnet 

Gudstjeneste.  Bagefter  kjørte  vi  i  en  aaben  Vogn 
gjennem  Stanibul  og  saae  atter  de  lystige  Nattescener: 
et  Steds  i  en  Kafé  saae  vi  Mændene  dandse  i  lange 
Rækker.  Desto  bedre  synes  man  til  Ojengjæld  at  sove 
om  Dagen:  en  Formiddag  henvendte  vi  os  i  Krigs- 
ministeriet forat  faae  Tilladelse  til  at  bestige  det  høie 
Seraskiertaarn,  hvorfra  haves  et  prægtigt  Rundskue  over 
Konstantinopel,  men  vi  kunde  ikke  faae  Nogen  i  Tale. 
thi  paa  Grund  af  Ramadanen  holdt  hele  Ministeriet 
Hvile. 

Allerede  den  Maade,  hvorpaa  Ramadanen  holdes 
under  vexlende  Faster  om  Dagen  og  lystige  Gildeslag 
om  Natten  vækker  Mistanken  om ,  at  dens  aandelige 
Virkninger  ikke  kunne  være  af  meget  indgribende  Na- 
tur. Det  vil  da  ogsaa  for  en  nærmere  Betragtning  snart 
vise  sig,  at  al  den  megen  Fromhed,  som  møder  os  i 
Islam,  mangler  dybere  Rod  og  ligesom  saa  meget  Andet 
kun  er  østerlandsk  Blændværk.  Det  Hele  er  en  tom 
Skal  uden  indre  Kjærne.  I  de  mange  Bønner,  Fasterne 
og  Pilgrimsfarterne  kommer  det  kun  an  paa  at  gjøre 
de  foreskrevne  Bevægelser  og  sige  de  udenad  lærte 
Ord  paa  rette  Maade,  men  der  knyttes  ingensomhelst 
indre  Sindsrørelse  til  dem.  NaturUgvis  kan  der  ogsaa 
indenfor  Islam  findes  virkelig  Fromhed,  thi  saadan  kan 
findes  i  enhver,  selv  den  laveste  og  raaeste  Religion, 
idet  den  fremgaaer  af  den  naturlige  Trang  til  Ærefrygt 
og  Tilbedelse,  som  er  nedlagt  i  Menneskehjertet.  Men 
Islam  er  ude  af  Stand  til  at  give  denne  religiøse 
Naturrørelse  nogen  Veiledning  eller  forædlende  Ud- 
dannelse. Her  er  ikke  Tale  om  nogen  Syndserkjen- 
delse    uden    overfor    de     allergroveste     Overtrædelser, 

følgelig  heller  ikke  om  Omvendelse  og  Helliggjørelse^ 
»)g  Troen  opfattes  kun  som  en  blind  Underkastelse, 
hvorfra  der  ikke  kan  udgaae  nogen  fornyende  sædeHg- 
Indflydelse.  Følgen  heraf  er,  at  det  religiøse  Liv  enten 
ganske  sygner  hen  og  viger  Pladsen  for  en  fuldkommen 
Ligegyldighed,  saaledes  hos  de  rige  og  fornemme  Tyrker, 
eller  der  opelskes  en  glødende  Fanatisme,  som  paa 
Grund  af  sin  store  Uvidenhed  vender  sig  i  bittert  Had 
mod  enhver  anden  religiøs  Tro,  saaledes  i  Regelen  hos 
den  lavere  Befolkning,  der  stadig  opildnes  og  ophidses 
af  det  fanatiske  Præsteskab.  Denne  Fanatisme  vilde 
utvivlsomt  skaffe  sig  Luft  i  en  vild  Ødelæggelseskrig 
mod  Christendom  og  al  vesterlandsk  Cultur,  om  den 
ikke  holdtes  nede  af  de  europæiske  Stormagter.  Men 
den  er  tilstede,  og  den  ulmer- stedse  i  Grunden  og  giver 
sig  af  og  til  Luft  i  vilde  Tumulter  og  blodige  Christen- 
forfølgelser, hvorom  bl.  A.  Mord-  og  Brandscenerne 
i  Damaskus  1860  afgive  et  talende  Vidnesbyrd.  Men 
denne  skjulte  Fanatisme  er  det,  som  holder  Liv  i  Tyr- 
kiet og  lægger  sig  for  Dagen  i  den  begeistrede  Tapper- 
hed, hvormed  den  tyrkiske  Soldat  endnu  stedse  kæmper, 
idet  han  holder  sig  forvisset  om,  at  om  han  falder  paa 
Valpladsen,  gaaer  han  lige  lukt  ind  til  Paradisets  sandse- 
lige  Glæder,  hvor  han  vil  have  Mad  og  Drikke,  kjølende 
Skygge  og  deilige  Haver  i  Overflod  og  favnes  af  skjønne 
Huris.  Den  tyrkiske  Regering  er  sig  vel  bevidst,  hvilken 
Magt  der  ligger  i  denne  Fanatisme,  og  den  har  derfor 
i  de  senere  Aar  bestemt  modsat  sig  ethvert  Forsøg 
paa  at  drive  christelig  Mission  blandt  Muhamedanerne. 
Denne  er  derfor  nu  gaaet  aldeles  i  Staa.  Medens  der 
tidUgere  arbeidedes  af  engelske    og  amerikanske  Mis- 

sionærer.  rigtignok  kim  med  ringe  Fremgang,  saa  er 
dette  Arbeide  nu  ganske  ophørt.  Enhver  Muhammedaner. 
der  lader  sig  døbe,  bliver  uden  Videre  udskreven  som 
Soldat  og  sendt  bort  til  Rigets  tjerneste  Provindser. 
hvor  han  snart  omkommer  i  et  hedt  og  usundt  Klima. 
Christelige  Skoler,  Hospitaler  og  andre  Velgjørenheds- 
stiftelser  bhve  øieblikkelig  lukkede,  saafremt  der  fra 
dem  gjøres  Missionsforsøg  blandt  Muhamedanerne.  Paa 
alle  Forestillinger,  som  gjøres  herom,  lyder  Svaret  be- 
standig, at  Tyrkiet  er  nødt  til  at  opbyde  alle  sine 
Kræfter  forat  kunne  holde  Stand  mod  Stormagterne. 
Kun  blandt  de  gamle  christne  Confessioner  tillades  den 
«vangeHske  Mission,  idet  disses  Tilhængere  nu  engang 
ere  døbte,  og  hvilken  ehristelig  Lære,  de  ville  bekjende. 
er  den  tyrkiske  Regering  ligegyldigt. 

Fra  et  politisk  Standpunkt  er  denne  Betragtning 
ikke  uden  Berettigelse,  thi  Islam  er  ganske  vist  saa 
nøie  sammenhængende  med  den  tyrkiske  Regeringsform 
og  Samfundslivets  Udvikling,  at  en  Ophævelse  af  hin 
utvivlsomt  vil  medføre  en  fuldkommen  Omdannelse  af 
disse.  Men  paa  den  anden  Side  er  det  ligesaa  sikkert, 
at  den  dybeste  Aarsag  til  det  Forfald,  hvori  Tyrkiet 
befinder  sig,  netop  maa  søges  i  Religionen,  i  selve 
Islam  og  intet  andet  Steds.  Vel  har  man  villet  op- 
stille andre  Forklaringer,  men  ingen  af  disse  er  fyldest- 
gjørende.  Nogle  holde  saaledes  for,  at  Aarsagen  til 
det  Forfald,  hvori  dette  store,  engang  saa  mægtige 
og  frygtelige  Rige  befinder  sig.  maa  søges  i  dets  Ælde. 
thi  det  gaaer  med  Stater  og  Folkeslag  som  med  Menne- 
sker, de  ældes  og  svækkes.  Men  herimod  kan  gjøres 
gjældende,  at  de  fleste  christelige  Stater  have  en  meget 

høiere  Ælde,  uden  at  noget  tilsvarende  Forhold  viser 
sig  i  dem.  Andre  svare,  at  Tyrkerne,  som  tidligere 
vare  et  haardført  Krigerfolk,  nu  ere  nedsunkne  i  Blød- 
agtighed og  Vellevnet,  dog  dette  er  intet  Svar,  men 
kun  en  Omgaaen  af  Spørgsmaalet.  Atter  Andre  pege 
paa  den  vesterlandske  Cultur,  som  ustandselig  trænger 
ind  over  Tyrkiet  og  er  uforenelig  med  de  Prineiper, 
hvorpaa  denne  Stat  er  bygget,  og  derfor  umærkelig 
undergraver  det.  Men  hvorfor  er  Tyrkiet  ikke  stærkt 
nok  til  at  stænge  denne  fremmede  Cultur  ude?  og 
hvilke  ere  da  de  Principer,  hvorpaa  det  tyrkiske  Rige 
er  bygget? 

Med  disse  nye  Spørgsmaal  komme  vi  til  at  røre 
ved  den  egentlige  Aarsag,  som  ligger  dybere  skjult  og 
derfor  ikke  sees  ved  første  Øiekast.  Denne  er  ingen 
anden  end  Landets  Religion,  og  her  som  andensteds 
stadfæster  det  sig,  at  den  inderste  Livsnerve  i  Folke- 
livet, hvoraf  Fremgang  saavel  som  Tilbagegang  er  be- 
tinget, ligger  i  den  religiøse  Livsanskuelse. 

Islam  har  som  Folkereligion  to  blivende  Charakteer- 
mærker:  Fanatisme  og  Fatalisme.  Den  er  fra  sin  første 
Oprindelse  en  Kampreligion,  og  dens  hele  Verdens- 
anskuelse hviler  endnu  den  Dag  idag  paa  Kampen  mod 
de  Vantro  d.  e.  mod  alle  dem,  som  ikke  ville  anerkjende 
Allah  som  den  sande  Gud  og  Muhamed  som  hans  Pro- 
phet.  Og  dette  er  ingen  aandehg  Kamp  med  Ordets 
og  Samvittighedens  overbevisende  Kraft,  men  en  raa 
physisk  Magtudfoldelse,  der  brutalt  slaaer  al  Modstand 
til  Jorden.  Paa  denne  Vis  trængte  først  Araberne 
frem,  drevne  af  religiøs  Fanatisme  og  Byttelyst,  og 
kuldkastede  de  brøstfældige  christne  Riger,  indtil  ende- 

lig  Karl  Martel  lærte  dem,  at  Frankernes  Næver  vare 
haardere  og  Frankernes  Arme  stærkere  end  Saracenernes, 
og  dermed  standsedes  disses  Seirsløb.  Ganske  paa 
samme  Maade  brød  senere  Tyrkernes  vilde  Skarer  ind 
over  Lilleasien  og  det  sydostlige  Europa,  indtil  de  ende- 
lig i  Wiens  Mure  fandt  et  Bolværk,  som  de  ikke  mægtede 
at  omstyrte.  Fra  don  Tid  har  Tyrkiets  Magt  været  i 
stadig  Synken,  medens  omvendt  de  christne  Magter 
have  været  i  stadig  Fremgang.  Dette  er  vedblevet 
indtil  den  Dag  idag,  da  Tyrkiet  er  en  Skygge  og  kun 
lever  ved  de  christne  Stormagters  indbyrdes  Skinsyge. 
Men  derfor  har  Islams  religiøse  Livsanskuelse  ikke 
mistet  sit  oprindelige  Præg,  den  er  kun  bleven  omsat 
fra  sin  ydre  Kampiver  til  en  indre  Vredesglød,  der  ulmer 
dybt  i  hver  troende  Muselmands  Hjerte.  Gjenstanden 
for  denne  Vrede  er  Christendommen  og  dens  seirrige 
Cultur.  Islam  er  efter  sit  inderste  Væsen  Fjendskab 
mod  al  Vesterlandets  Cultur,  Jernbaner,  Telegrapher, 
Dampskibe  og  alle  de  andre  store  Opfindelser,  som 
have  givet  Vesterlandet  en  ubetinget  Overvægt  over 
Østerlandet.  Og  dog  kan  OrienteS  ikke  undvære  det, 
men  Følelsen  heraf  gjør  netop  Hadet  og  Fanatismen 
saa  meget  bittrere.  De  rigtige  Tyrker  mene  vel  at 
kunne  hæve  sig  derover  med  stolt  Foragt  og  hovmodig 
Uvidenhed,  saameget  mere,  som  dette  Folk  aldrig  har 
været  begavet  med  nogen  særlig  høi  Grad  af  Intelli- 
gents,  men  de  kunne  dog  ikke  lukke  Øinene  for  den 
Kjendsgjerning,  at  Vestens  Cultur  vinder  større  og 
større-  Fremgang. 

Til   Fanatismen  kommer  Fatalismen,   der  ligeledes 
finder  god  Støtte  i  Tyrkernes  Indolents  og  Magelighed. 


408 

I  Europa  har  Fatalismen  aldrig  kunnet  vinde  ret  Frem- 
gang, dertil  er  Frihedsfølelsen  og  den  til  samme  knyt- 
tede personlige  Ansvarsfølelse,  som  gjennem  Aarhun- 
dreder  er  næret  og  pleiet  af  Christendommen,  altfor 
stærk.  Enkelte  Philosopher  have  udtænkt  et  kunstigt 
sammensat  deterministisk  System,  men  de  have  aldrig 
kunnet  formaae  sig  selv  end  sige  Andre  til  for  Alvor  at 
troe  derpaa,  og  deres  Praxis  befinder  sig  altid  i  Strid 
med  deres  Theori,  saa  stor  er  Opdragelsens,  Tradi- 
tionens og  Omgivelsernes  Magt.  Ganske  anderledes  i 
de  Lande,  hvor  Islam  er  herskende.  Slægt  efter  Slægt 
voxer  op  i  en  blind  Skæbnetro  og  indsuger  Determi- 
nismen med  Modermælken.  Her  bliver  den  gjennem- 
ført  i  Livet  til  sine  yderste  Gonseqventser.  Hver  By. 
hver  Gade  bærer  Vidnesbyrd  om  den  med  nedfaldne 
Huse  eller  sammensunkne  Moskeer.  Paa  Spørgsmaalet 
om,  hvorfor  det  ikke  bygges  op  paa  Ny,  gives  altid  det 
samme  Svar:  »Er  det  Allahs  Villie,  at  det  skal  opbygges 
paa  Ny,  vil  det  ogsaa  skee«.  Med  dette  Svar  slaaer 
man  sig  til  Ro  og  lader  Tingene  gaae  deres  egen  skæve 
Gang.  Kommer  saa  hertil  Despotiet,  der  lammer  al 
selvstændig  Handlen,  og  som  ligeledes  er  begrundet  i 
Islam,  samt  den  fuldkomne  Retsløshed,  i  hvilken  den 
Enkeltes  Interesser  befinder  sig,  saa  vil  man  kunne 
forstaae  Sandheden  af  Ordsproget:  hvor  Tyrkens  Hest 
sætter  sin  Hov,  groer  intet  Græs.  Her  er  Alt  viet  til 
Stagnation  og  langsom  Undergang;  enhver  Friheds- 
rørelse  og  dermed  enhver  Fremadstræben  er  umulig- 
gjort ved  Despotiet  og  Fatalismen,  som  er  Islams 
inderste  Kjærne. 

Her  maa  Grunden  søges  til  det  uforsonlige  og  for- 

bittrede  Had.  hvormed  don  troende  Muselmand  be- 
tragter saavel  Chrislendommen  som  den  fra  samme 
udgaaende  europæiske  Cultur.  Alt  delte  er  for  ham 
formastelig  Trods  og  Oprør  mod  Allah  og  Skæbne- 
troen. Hvis  nu  det  tyrkiske  Rige  laa  inde  paa  Asiens 
Høisletter,  hvorfra  det  oprindelig  stammer,  fjernt  fra  al 
Vesterlandets  Cultur,  da  kunde  det  selv  under  Islams 
jernhaarde  Tryk  fortsætte  sin  Tilværelse  i  uforandret 
Stilstand  som  en  patriarchalsk  Naturstat  endnu  i  Aar- 
hundreder.  Men  dette  er  saa  langtfra  Tilfældet,  at  det 
tværtimod  er  den  yderste  Grændsestat  mod  Vest  for 
Asiens  Barbari,  i  umiddelbar  Berøring  med  den  euro- 
pæiske Culturstrømning,  der  i  stedse  stigende  Magt  og 
Vælde  bryder  ind  over  det  faldefærdige  Rige.  Og  saa- 
ledes  bliver  Tyrkiet,  særlig  Konstantinopel,  Mødestedet 
for  tvende  Culturtrin  med  absolut  uensartede  Prin- 
ciper. Medens  den  vesterlandske  Cultur  bæres  af 
Christendommen,  der  sætter  Livets  P^ormaal  i  en  sæde- 
tig  Frihedsudvikling,  som  skal  omdanne  Naturstoffet, 
saaledes  at  dette  mere  og  mere  gjennemtrænges  af 
Aanden  og  derigjennem  forklares  til  et  Afbilled  af  Gud 
—  saa  bæres  den  østerlandske  Cultur  af  Islam,  som 
nægter  al  Frihed  og  fordrer  blind  Underkastelse.  Der- 
for er  den  i  sit  inderste  Væsen  culturtjendtlig  og  vil  i 
grændseløs  Abstraetion  kun  erkjende  Guddommen  som 
den  uendelige  Almagt,  medens  al  selvstændig  Livsrørelse, 
enhver  Frihedsstræben  allerede  ved  sin  blotte  Existents 
er  en  Haan  og  Trods  mod  Allah,  ikke  bedre  værd  end 
at  slaaes  ned.  Saaledes  komme  Christendom  og  Islam 
til  at  staae  overfor  hinanden  som  Liv  og  Død,  men  af 
disse  tvende  er  Christendommen  ubetinget  den  stærkeste. 

ikke  blot  paa  Grund  af  sin  aandelige  Overlegeniied, 
men  ogsaa  i  physisk  Magtudfoldelse.  Dette  ere  Tyrkerne 
sig  ogsaa  bevidst,  og  det  kunde  da  heller  ikke  godt 
blive  skjult  for  dem.  De  føle  sig  som  Fremmede  i 
Europa,  medens  Asien  er  deres  rette  Hjemstavn :  de 
rige  Tyrker  i  Konstantinopel  bygge  deres  Villaer  og 
Landsteder  paa  den  asiatiske  Kyst,  ligesom  de  ogsaa 
have  deres  Begravelsesplads  her,  fordi  de  ere  forvissede 
om,  at  de  inden  kortere  eller  længere  Tid  ville  blive 
uddrevne  af  Europa.  Samtidig  trænger  den  vester- 
landske Cultur  ustandselig  frem.  Det  europæiske  Marked 
oversvømmer  de  tyrkiske  og  arabiske  Handelsstæder 
med  sine  Frembringelser;  overalt  i  Bazarerne,  end- 
ogsaa  i  de  mindre  Byer,  træffer  man  engelske  og  tydske 
Fabriksvarer.  Haand  i  Haand  hermed  vinde  europæiske 
Sæder  og  Dragter  Indgang  i  alle  større  Stæder.  Da- 
maskus og  Jerusalem  ligge  endnu  noget  afsides,  gjemle 
bag  høie  Bjerge,  saa  her  har  Livet  endnu  saa  temme- 
lig bevaret  sit  østerlandske  Præg.  Alligevel  finder  man 
ogsaa  her  Bazarerne  fulde  af  europæiske  Fabrikvarer, 
som  oftest  lavede  efter  den  bekjendte  Regel:  »billig 
aber  schlecht«,  men  det  finder  god  Afsætning,  naar  det 
blot  glimrer  og  falder  i  Øinene.  Mere  tilgængelig  end 
disse  fjernere  Østens  Stæder  er  Smyrna  formedelst  sin 
Beliggenhed  ved  Søen.  Denne  livlige  Handelsstad  er 
da  ogsaa  i  den  sidste  Snes  Aar  blevet  stærk  europæi- 
seret, navnlig  i  de  prægtige  nye  Kai -Anlæg  langs 
Havnen.  I  Smyrnas  østre  Del  ind  mod  Landet  ligger 
den  saakaldte  Karavanebro,  som  tidligere  afgav  et  ægte 
østerlandsk  Skue,  idet  endeløse  Skarer  af  Kameler,  alle 
med    den  ringende  Klokke  om  Halsen,  vandrede  over 

den,  bringende  Handelsvarer  IVa  det  Indre  af  Asien. 
Jeg  opsøgte  den  paa  Ny,  men  blev  skuflet:  der  saaes 
ikke  en  eneste  Kameel,  Jernbanerne  have  overtaget 
deres  Forretninger.  Allerstærkest  kan  dog  den  vester- 
landske Paavirkning  kjendes  i  Kairo  og  Konstantinopel. 
Medens  Kairo  med  sine  Boulevarder  og  Cafés  chantants 
har  antaget  Præget  af  et  orientalsk  Paris,  uddanner 
Konstantinopel  sig  stedse  mere  til  et  orientalsk  London. 
Sporvogne,  Telegrapher,  selv  en  underjordisk  Jernbane 
gjennemskære  nu  Pera  og  Galata,  ja  driste  sig  endog 
over  i  selve  det  hellige  Stambul,  hvor  de  danne  en 
barok  Modsætning  til  Tyrkernes  lange  folderige  Dragter 
og  uforstyrrelige  Gravitet.  Og  endelig  er  Kronen  bleven 
sat  paa  Værket,  efterat  den  nye  Jernbanelinie  er  bleven 
aabnet  imellem  Konstantinopel  og  Wien,  og  hin  derved 
sat  i  directe  Forbindelse  med  alle  europæiske  Stor- 
stæder. Ustandselig  rulle  nu  de  fyldte  Jernbanewaggoner 
fra  Vesten  ind  i  den  tyrkiske  Hovedstad  og  dermed 
Vestlandets  Cultur  og  Tankesæt  i  alle  mulige  Skikkelser. 
Banegaarden  ligger  i  Stambul  tæt  ved  Serailet, 
og  det  første  Stykke  af  Jernbanen  løber  umiddelbart 
under  de  gamle  Mure  langs  Marmorhavet.  Paa  denne 
Banegaard  tog  jeg  Afsked  med  Orienten,  og  det  en 
Afsked,  hvori  den  tyrkiske  Forvirring  viste  sig  i  sin 
fulde  Glands.  Med  sædvanlig  Sindrighed  have  Tyrkerne 
fundet  paa,  at  den  Reisende  samtidig  med,  at  han  tager 
Billet,  skal  vise  sit  Pas  og  lade  sit  Tøi  visitere.  Dette 
giver  nu  Anledning  til  den  frygteligste  Forvirring.  Pas- 
sagererne trænges  om  det  lille  Hul  i  Billetcontoret, 
Penge  skulle  vexles,  og  der  skal  gives  igjen,  Passet 
kan  kun  med  Vanskelighed  læses  —  Raaben  og  Skrigen, 

af  og  til  Ringen  med  Klokken  eller  Piben  af  Lokomo- 
tivet, hvad  der  sætter  Alt  i  febrilsk  Uro  —  saa  kan 
Tøiet  ikke  findes,  eller  Billetten  er  i  Forvirringen 
kommen  bort  og  findes  først  ved  en  Gjennemsøgning 
af  alle  Lommer  —  endnu  i  selve  Waggonen  fortsættes 
Spektaklet,  idet  Lastdragerne  trænge  sig  ind  og  kræve 
høiere  Betaling,  medens  Jernbanebetjentene  kaste  dem 
ud  igjen,  indtil  endelig  den  sidste  Piben  høres,  og  Toget 
langsomt  sættes  i  Bevægelse.  Sandseløs  og  forvirret 
efterseer  man  sit  Tøi  og  opdager  til  sin  Forbauselse, 
at  man  virkelig  har  faaet  alle  Pakker  og  Reisestykker 
med  sig.  Og  nu  har  man  Tid  nok  til  efterhaanden 
at  komme  i  Ro  efter  den  Ophidselse,  hvori  man  nys 
har  været,  thi  nu  kjøre  vi  uafbrudt  40  Timer,  indtil  vi 
naae  Buda-Pest.  Et  Par  lange  Dagsreiser  med  Hvil 
i  Wien  og  Berlin  førte  mig  til  Hjemmet,  hvor  jeg 
ankom  d.  3.  Juni,  netop  Firemaanedersdagen  efter,  at 
jeg  havde  forladt  det  en  raakold  Vintermorgen.  Nu 
var  det  lyst  og  varmt,  den  danske  Skærsommer  mod- 
tog mig  i  al  sin  Skønhed.  Alt  stod  vel  til  i  Hjemmet, 
og  Glæden  over  de  østerlandske  Reiseminder  forhøiedes 
ved  Tanken  om  at  have  hjemme  i  et  Samfund,  over 
hvilket  Christendommen  og  dens  Cultur  udstrækker 
sin  livskabende  og  bevarende  Magt, 


XII. 
Rom  og  Jerusalem. 

Tale  ved  Universitetets  Reformationsfest 
d.  14.  November  1890. 

l/en  Gang,  da  hin  fromme  og  nidkjære  Munk  fra 
^Klostret  Ny  Corvey  bragte  Christendommens  Velsignelser 
til  vore  vilde  og  hedenske  Forfædre,  da  var  det  ikke 
længer  i  samme  Renhed  og  Inderlighed,  hvori  EvangeUet 
oprindelig  var  blevet  forkyndt  paa  Galilæas  blomster- 
smykkede Bjerge  og  indenfor  Jerusalems  stærke  Fæst- 
ningsmure. Der  var  siden  den  Tid  alt  gaaet  flere  Aar- 
hundreder,  Tidens  Opfattelse  var  bleven  mere  og  mere 
udvortes,  man  opfattede  nærmest  Christendommen  som 
en  Række  ydre  Bud,  hvilke  indlededes  med  Daaben  og 
fortsattes  i  en  Række  Kirkebud,  mod  hvilke  der  skulde 
vises  Lydighed.  Og  ved  Siden  af  al  denne  Værkhellig- 
hed havde  Phantasien  begyndt  sin  Virksomhed  og  deels 
omdannet  EvangeUet  deels  skjult  det  under  et  Skin  af 
broget  og  æventyrlig  Digtning.  Alt  som  Tiderne  gik, 
levede  man  sig  mere  og  mere  ind  i  en  sælsom  Drømme- 
verden med  Helgener  og  Engle,  med  Jomfru  Maria  som 
thronende  over  alle  Himle  og  med  Paven  som  Ihænde- 
haver af  al  Magt  i  Himmel  og  paa  Jord.  Paa  den  Vis 
gik  der  et  halvt  Aartusind  efter  Christendommens  lud- 

førelse  her  i  Norden  og  endnu  et  Par  Aarhundreder  — 
da  lød  der  atter  en  Munkerøst,  som  paa  Ny  satte  hele 
Norden  i  Bevægelse.  Denne  Gang  var  det  ikke  en  fin 
og*ædel  Franskmand,  men  en  djærv  og  stærk  Tydsker. 
Det  var  Munken  fra  Wittenberg,  som  tog  til  Orde  — 
ham  med  det  underlige  grove  Mæle,  men  tillige  med 
det  varme  og  stærke  Hjerte  og  fremfor  Alt  med  hin  for- 
underlig høie  og  klare  Aandens  Oplysning,  der  lod  ham 
see  videre  og  dybere  end  nogen  Anden  siden  Apostlenes 
Dage.  Stor  er  vor  KjærUghed  til  Ansgar,  og  der  er 
ingen  troende  Christen,  ja  jeg  kan  vel  gaae  videre  og 
sige,  at  der  er  ingen  dansk  Mand  eller  Kvinde,  der 
ikke  i  sit  Hjerte  vil  føle  en  dyb  Taknemlighed  og  Ære- 
frygt for  hin  ædle  og  fromme  Mand,  der  dreven  af 
Christi  Kjærlighed  forlod  sit  varme  sollyse  Land  og 
drog  op  til  Nordens  Skygger  og  Kulde  forat  udrive 
Hjerterne  af  Hedenskabets  gruelige  Mørke  og  lade 
Sandhed  og  Retfærdighed  lyse  over  dem  —  men  endnu 
større  er  dog  vor  Kjærlighed  til  Morten  Luther,  som 
ved  Guds  Naade  drog  Evangeliet  op  af  den  Formørkelse, 
hvori  det  var  nedsunket  og  lod  det  lyse  for  os  i  sin 
fulde  uforvanskede  Renhed.  Ansgar  viste  os  Veien  til 
Rom,  thi  længer  rakte  hans  Syn  ikke,  men  Luther  viste 
os  Veien  heelt  tilbage  til  Jerusalem,  det  vil  sige  til 
Evangeliets  første  Forkyndelse  af  Christus  selv  og  hans 
Apostle,  saaledes  som  vi  have  Vidnesbyrdet  opbevaret 
i  vore  hellige  Skrifter. 

Rom  og  Jerusalem!  disse  to  Navne  staae  for  os 
som  Symbol  paa  Ansgars  og  Luthers  forskjellige  Christen- 
domsforkyndelse.  Det  ligger  da  nær,  naar  Universi- 
tetet idag  feirer  sin  aarlige  Reformationsfest,  i  Aanden 

at  gjøre  en  stille  Pilgrimsfærd  til  hine  Christenhedens 
to  Hovedstæder  for  derigjenneni  at  stille  os  for  Øie 
ikke  blot,  hvad  Forskjellen  var  paa  Ansgars  og  Luthers 
Lære.  men  hvad  der  for  os  Nulevende  er  langt  vig- 
tigere, hvad  Forskjellen  er  mellem  de  to  Samfund,  hvori 
Christendommen  endnu  den  Dag  idag  er  spaltet,  og 
som  vi  betegne  med  Navnene  Katholicisme  og  evan- 
gelisk Christendom. 


Lykkelig  den,  hvem  dot  forundtes  at  gjæste  Rom! 
Dobbelt  lykkelig  er  han,  om  det  hændtes  ham  i  Ung- 
dommen, da  Sindet  er  mere  modtageligt  og  Hjertet 
aabent  "til  at  indsuge  al  hin  Poesiens  og  Digtningens 
Skønhed,  som  endnu  stedse  hviler  over  den  syvhøiede 
Stad  ved  Tiberfloden.  Han  vil  derfra  have  samlet 
Minder,  som  høre  til  hans  Livs  gladeste  Eie,  og  tidt  og 
ofte  vil  han  i  senere  Aar,  naar  Dagens  Arbeide  og 
Besvær  tynger  haardt  paa  ham,  atter  vende  tilbage  til 
hine  gyldne  Ungdomsminder,  og  i  dem  finde  en  Kilde 
til  ny  Friskhed  og  ny  Livsglæde.  Keiserpaladsernes 
Ruiner  og  Tempelsøilerne  paa  forum  E:manum  kalde 
Tanken  til  hine  Tider,  da  Rom  sammenknyttede  den 
daværende  Menneskehed  til  et  eneste  Rige  —  end 
stærkere  virker  Synet  af  Pantheons  hvælvede  Kuppel, 
der  ligesom  stiller  os  hin  Alt  forenende  Verdensmagt 
legemligt  og  sandseligt  for  Øie.  I  Vatikanets  og  Kapi- 
toliets  Museer  og  Galerier  fængsles  Blikket  af  de  skjønne 
Marmorstatuer,  og  atter  her  træder  Oldtidens  herlige 
Skønhed    os    Ivslevende    i  Møde.     Vi   gaae   videre   os? 

trælle  en  ny  Tid  med  Christendommens  dybere  og 
inderligere  Kunst  —  i  Raphaels  og  Michel  Angelos 
Billedværker  lyser  en  vidunderlig  Skjønhedsfylde  os  i 
Møde  trods  Forvittringen  og  de  desværre  altfor  tydehge 
Spor  af  Tidens  fortærende  Magt.  Og  trættes  Øiet  af 
den  altfor  overvættes  Rigdom,  saa  aabner  Naturen  sine 
Arme  —  i  Roms  Villaer  med  de  blomstrende  Mandel- 
træer og  de  duftende  Roser  er  Hvilen  dobbelt  sød  i 
Skygge  af  Laurbær-  og  Myrthetræer.  Hvo  har  vandret 
under  Villa  Borgheses  eller  Boria  Fampldlis  Pinietræer 
og  glemt  dem?  Eller  hvo  har  staaet  paa  Monte  Pincio 
og  seet  Solen  synke  luerød  bag  Peterskirkens  vældige 
Kuppel  og  mindes  ikke  atter  og  atter  dette  vidunder- 
lige Skue?  Og  endelig  udenom  Staden  med  dens 
Hundreder  af  Kirker,  dens  Paladser  og  Søilehaller,  dens 
Obelisker  og  plaskende  Vandspring  —  der  strækker 
Campagnen  sig  milevidt,  hvor  Blikket  uhindret  svæver 
om  i  den  store  Ensomhed  og  først  standses  af  de  blaae 
Bjerge  i  det  Fjerne.  Et  herligere  Sted  til  at  tænke 
over  Menneskehedens  vexlende  Skæbner  og  til  at  lade 
disse  i  store  Syner  drage  forbi  Blik  og  Tanke  kan  vel 
neppe  tænkes!  Ja  Rom  er  Phantasiens  Stad,  Digt- 
ningens og  Synernes  Stad  —  intet  Under,  at  Kunstnere 
og  Digtere  i  den  finde  deres  Længslers  Maal,  og  at  ogsaa 
udenfor  disses  Kreds  en  stor  Skare  Reisende  fra  alle 
Europas  Lande  samles  der  forat  tilbringe  kortere  eller 
længere  Tid  og  kvæge  Sind  og  Hjerte  ved  den  rige 
Skønhedsfylde,  som  der  udfolder  sig.  Men  man  vogte 
sig  dog  vel  og  dvæle  ikke  altfor  længe  i  den  herlige 
Stad,  thi  det  kunde  da  let  hændes  En,  hvad  der  for- 
tælles i  vore  Folkesagn    om   dem,    som  af  Elverpiger 

eller  Alfer  drages  ind  i  Høien  og  bjergtages  —  saa- 
ledes  kunde  det  ogsaa  hændes,  at  man  droges  ind  i  en 
Drømmeverden  og  over  dens  Skjonhed  glemte  Virke- 
ligheden og  de  Krav  paa  virksom  og  indgribende 
Handlen,  som  den  stiller  til  os. 

Hint  Phantasiens  lette  og  yndefulde  Slør  har  da 
ogsaa  lagt  sig  over  Christentroen  og  fostret  mange 
dybsindige  og  skjonne  Legender,  der  knytte  sig  til  de 
mange  Kirker  og  Klostre  i  Rom.  Lad  mig  ud  af  den 
store  Mængde  gribe  blot  en  enkelt  Fortælling,  der  altid 
har  grebet  mig  stærkt  ved  sin  rørende  Simpelhed.  Et 
Stykke  udenfor  Roms  sydlige  Port,  St.  Sebastiano.  ligger 
i  dyb  Ensomhed  en  lille  Kirke,  der  fører  det  besynder- 
lige Navn:  'Bomine,  quo  vadis? <-  Til  den  knytter  sig 
følgende  Fortælling.  Apostelen  Peter  sad  i  det  mørke 
Fængsel  og  ventede  Martyrdøden.  Da  blev  han  greben 
af  en  pludselig  Angst,  og  en  Dag,  da  Fangevogteren 
sov,  lykkedes  det  ham  at  slippe  bort.  Med  hurtige 
Skridt  ilede  Apostelen  gjennem  den  larmende  By  og 
ud  af  dens  Port.  Da  han  var  kommet  et  Stykke  videre 
—  netop  der,  hvor  hin  lille  Kirke  staaer  —  mødte  han 
en  kjendt  og  elsket  Skikkelse  —  det  var  den  Herre 
Christus.  Fuld  af  Glæde  ilede  Apostelen  hen  til  ham 
og  udbrød:  Herre,  hvor  gaaer  Du  hen?  {Bomine,  quo 
vadis?)  men  fik  af  Herren  det  alvorsfulde  Svar:  Jeg 
gaaer  til  Rom  for  atter  at  korsfæstes!  Apostelen  for- 
stod Svaret,  bøiede  sit  Hoved  og  vendte  tilbage  til 
Fængslet  og  til  Martyrdøden. 

Nu  vel,  er  dette  ikke  skjønt,  er  det  ikke  dybsindigt  ? 
Er  det  ikke  vort  eget  Hjertes  Historie,  naar  det  stifndom 
i    Livets    haarde  Kamp  kan   hændes,    at  vi  grebne    af 

H.  ScUarlins,   Reisestudier.  *< 

pludselig  Angst  ville  svigte  den  Opgave,  som  er  stillet 
os,  og  Herren  da  selv  i  vor  Samvittighed  kommer  os  i 
Møde  og  taler  sit  Alvorsord  til  os  — ? 

Jo  visselig,  skjønt  og  dybsindigt  er  det,  men 

det  er  kun  Digtning,  kun  Sagn,  det  er  ikke  historisk 
Virkelighed.  Thi  vore  Evangelier  og  hellige  Skrifter 
fortælle  os  Intet  om,  at  den  opstandne  Frelser  nogen- 
sinde har  aabenbaret  sig  for  Apostelen  Peter  udenfor 
Roms  Porte. 

Som  det  nu  forholder  sig  med  denne  lille  Legende, 
saaledes  med  saa  meget  Andet  i  Romerkirkens  Tro  og 
Lære :  det  er  Digtning  og  Phantasi,  men  savner  Histo- 
riens og  Evangeliets  faste  Grund.  Thi  da  Digtningens 
Aand  først  fik  Lov  uhindret  at  brede  sig,  saa  har  den 
i  Aarhundreders  lange  Løb  stedse  skudt  mere  og  mere 
ind  af  egen  Opfindelse  om  Jomfru  Maria  og  Helgener, 
om  Aflad  og  Skærsild  —  ja  heelt  ind  i  vort  Aar- 
hundrede  og  lige  til  vore  Dage  fortsætter  den  sin  Virk- 
somhed og  fastsætter  endog  nye  Dogmer  om  Jomfru 
Marias  ubesmittede  Undfangelse  og  om  Pavens  Ufeilbar- 
hed,  ved  hvilket  sidste  Dogme  Kronen  først  ret  er 
bleven  sat  paa  alle  hine  luftige  Phantasidrømme,  thi 
hvad  nu  Menne.skeaanden  digter  og  drømmer,  derpaa 
har  Paven  Ret  til  at  sætte  den  fuldvisse  Sandheds 
evig  gyldige  Stempel. 

Se  dette  var  det,  som  allerede  for  henved  fire 
Hundred  Aar  siden  hin  Munk  fra  Wittenberg  —  ham 
med  det  grove  Mæle  og  den  høie  Aandens  Oplysning 
—  .saae  klarere  end  nogen  Anden  før  ham  havde  seet 
det.  Og  saa  løftede  han  sin  stærke  Røst,  som  ogsaa 
fandt    Gjenlyd   her   i    Nord :    »Bort   fra   Romerkirkens 

falske  Lære  og  Digtning  —  tilbage  til  evangeliet  og 
dets  historiske  Sandhed!  Bort  fra  Rom  —  tilbage  til 
Jerusalem!« 

Lader  os  følge  Raabet!  lader  os  i  Aanden  fort- 
sætte vor  stille  Pilgrimsfærd  fra  den  syvhøiede  By  ved 
Tiberfloden  til  Østens  Stad,  der  ligger  gjemt  bag 
Bjergene  hinsides  Havet! 

Og  hvad  faae  vi  da  at  see  derovre?  Ja  have  vi 
ventet  at  skue  Phantasiens  Æventyrstad  med  viftende 
Palmetræer  og  skinnende  Marmorslotte,  da  venter  der 
os  en  stor  Skuffelse.  I  ydre  Glands  og  Skønhed  har 
Jerusalem  Intet,  hvori  det  kan  sammenstilles  med  Rom : 
her  er  ingen  Templer  og  Søilehaller,  ingen  Museer  og 
Gallerier  med  Skulpturværker  og  herlige  Malerier,  ingen 
Villahaver  og  duftende  Rosenhække  —  det  eneste  Skøn- 
hedssyn,  som  her  møder  Øiet,  er  Omars  pragtfulde 
Moskee  med  den  fordums  Tempelplads,  men  her  føler 
den  Christne  sig  som  Fremmed,  thi  den  tilhører  Islam, 
og  kun  mod  Erlæggelsen  af  en  Pengesum  tillades  det 
ham  at  vandre  om  herinde  nogle  Timer,  fulgt  af  Tyr- 
kernes hovmodige  Blikke  og  Haansord.  Her  i  den  her- 
lige Moskee  og  under  de  høie  Cypresser  udenfor  med 
Blik  over  til  Oliebjerget  møder  et  virkeligt  Skønheds- 
syn,  men  iøvrigt  er  Jerusalem  nutildags  kun  en  lille 
tyrkisk  Provindsby  i  al  dens  Fattigdom  og  Usselhed. 
Snævre,  mørke,  urenlige  Gader  med  daarlig  Luft,  til- 
stængede Døre  og  tilgittrede  Vinduer,  Bunker  af  Smuds 
og  Murbrokker  —  Alt  dette  fremkalder  et  mørkt  og 
tungsindigt  Indtryk.  Og  udenfor  Byen  er  det  ikke  bedre : 
hede  solbeskinnede  Veie,  fulde  af  Sten  og  fulde  af  Støv 
snoe  sig  omkring  Byen,    hvor  man  overalt  møisomme- 

ligt  maa  stige  op  og  ned  ad  de  steile  Bakker  og 
Skrænter.  Ingensteds  findes  skyggefulde  Lunde  eller 
Haver,  kun  hist  og  her  staae  enkelte  spredte  Oliven- 
træer og  byde  Vandreren  en  sparsom  Skygge,  Uden- 
for Portene  sidde  de  ulykkelige  Spedalske  og  fremvise 
deres  græsselige  Lemmer  —  indenfor  Portene  over- 
faldes man  af  pjaltede  Tiggere,  som  med  en  utrættelig 
Haardnakkethed  begjære  Almisse.  Hjertet  bliver  tungt 
af  al  denne  Elendighed,  og  man  sukker  med  Propheten: 
»Er  det  den  Stad,  hvorom  de  sagde:  »Udmærket  skjøn! 
al  Landets  Fryd ! «  —  ') 

Visselig,  ved  det  nuværende  Jerusalem  er  der  kun 
Lidet,  der  kan  tilfredsstille  det  skuelystne  Øie  eller 
mætte  Skønhedstrangen.  Men  det  er  Rørelser  og 
Tanker  af  heel  anden  Art,  som  flamme  op  i  Sjælen 
og  sætte  den  i  stærke  Svingninger.  Kunst,  Skønhed. 
Poesi  møde  os  ikke  i  denne  fattige  og  smudsige  By. 
men  Noget,  som  er  høiere  end  alt  dette.  Historien  selv. 
Ikke  saaledes  at  forstaae,  som  om  der  ikke  i  Jerusalem 
skulde  findes  Sagn  —  tværtimod,  der  er  fuldt  op  af 
Munkefabler  og  Krøniker,  for  ikke  at  tale  om  de  mu- 
hamedanske Sagn,  der  knytte  sig  til  Omarmoskeen 
og  Harampladsen  og  overbyde  sig  selv  i  vildt  Phan- 
tasteri  —  men  Alt  dette  er  med  Lethed  feiet  til  Side, 
og  saa  staaer  man  paa  Historiens  faste  Klippegrund. 
Thi  her  er  Zions  Bjerg,  hvor  David  byggede  sin  faste 
Borg,  og  hvor  han  rørte  Harpen  til  Guds  Ære  i  Psalmer. 
som  endnu  den  Dag  idag  med  samme  Kraft  klinge  ud 
over    den  ganske  Jord    —    og  her   er  Tempelpladsen, 

•;    Jer.  Klagesange  2.  15. 

hvor  den  pragtfulde  Helligdom  stod ,  et  af  Verdens 
architektoniske  Underværker,  hvor  den  Herre  Christus 
omringet  af  sine  Apostle  vandrede  om  i  den  tætte 
Folkeskare,  hvor  senere  Apostelen  Paulus  blev  om- 
ringet af  den  rasende  Folkehob  og  kun  frelstes  ved  de 
romerske  Soldaters  Mellemkomst  —  og  her  er  Kedrons 
Bæk,  hvor  Jesus  »i  hin  Nat'<  gik  over  med  sine 
Disciple  —  og  her  er  endelig  Oliebjerget,  hvorfra 
han.  omgivet  af  sine  Disciple,  lod  Blikket  hvile  paa  det 
marmorskinnende  Tempel  og  udtalte  det  prophetiske 
Ord,  at  der  ikke  skulde  blive  Sten  paa  Sten  tilbage 
deraf,  hvad  der  en  Menneskealder  efter  hans  Bortgang 
fandt  sin  forfærdelige  Opfyldelse.  Ja  her  staae  vi  paa 
Historiens  Grund  og  overalt  vidne  Høi  og  Bjerg  og  Dal 
tydelig  om  det  gamle  og  nye  Testamentes  hellige  og 
dyrebare  Minder. 

Ville  vi  da  nu  sammenstille  Rom  og  Jerusalem  ud 
fra  den  religiøse  Betragtning,  hvilken  vi  her  følge,  da 
kunne  vi  sige:  Rom  er  Phanlasiens  .og  Legendens  Stad, 
Jerusalem  er  Historiens  og  Sandhedens  Stad. 

Men  nu  reises  et  nyt  Spørgsmaal:  er  da  det,  som 
Jerusalem  byder  os,  virkeUg  historisk  Sandhed,  eller 
er  det  ikke  blot  ny  Digtning,  nye  Drømme?  Og  var 
det,  som  Morten  Luther  gjorde,  egentlig  Andet,  end  at 
han  fra  Vesterlandets  Digtning  førte  os  tilbage  til  Øster- 
landets endnu  mere  phantastiske  Drømme? 

Her  staaer  jeg  overfor  Tidens  store  brændende 
Spørgsmaal,  det,  som  skiller  os  i  to  Leire,  og  for  hvis 
fuldvisse  Besvarelse  mange  Søgende  og  Tvivlende 
gjerne  vilde  give  deres  halve  Liv.  Det  tilkommer  ikke 
mig  her  fra  dette  Sted  at  give  det  afgjørende  Svar,  thi 

dette  gives  ikke  fra  en  Talerstol  eller  et  Katheder,  men 
Svaret  gives  først  gjennem  Livets  Prøvelser  og  Erfarin- 
ger i  Henhold  til,  hvad  Enhver  føler  sig  bunden  til  i 
sin  Samvittighed.  Men  nogle  Bemærkninger  vil  man 
dog  maaskee  tillade  mig,  som  naturlig  frembyde  sig  i 
den  Tankerække,  hvilken  vi  her  forfølge. 

Og  først  vil  jeg  da  sige  dette:  er  Evangeliet  kun 
Digtning  og  Christendommen  kun  en  Drøm  —  nu  vel, 
saa  har  Menneskeslægten  aldrig  havt  en  skjønnere 
Drøm.  Thi  søg  rundt  omkring,  hvor  I  ville,  i  Oldtid 
og  Nutid  —  hos  Plato  og  Sakjamuni,  hos  Homer  og 
Shakespeare  —  aldrig  har  Nogen  havt  en  skjønnere 
Drøm  end  Evangeliets  Tilsagn  om  Syndernes  Forladelse, 
Legemets  Opstandelse,  evigt  Liv  og  Salighed  —  aldrig 
har  der  lydt  mere  trøsterige  Ord  end  hin  Prædiken  paa 
Galilæas  Bjerg  om  den  himmelske  Fader,  som  klæder 
Lilierne  og  føder  Spurvene,  men  elsker  sine  Menneske- 
børn høiere  end  alt  Andet  —  og  aldrig  er  der  hørt 
Ord,  som  gaae  os  saa  dybt  til  Hjertet  som  hine  simple 
Fortællinger  om  den  fortabte  Søn,  der  atter  vender  til- 
bage til  Faderhjemmet,  eller  om  den  gjældbundne  Tjener, 
der  selv  fik  al  sin  store  Gjæld  eftergivet,  men  ikke 
vilde  eftergive  Medtjeneren  hans  ringe  Gjæld.  Er  Alt 
dette  kun  Drøm  og  Digtning,  nu  vel  saa  lad  Menneske- 
slægten vedblive  at  sove  og  drømme  sin  skjønne  Drøm! 
Vi  finde  jo,  at  det  er  Synd  at  vække  den  smertefuldt 
Lidende,  over  hvem  der  falder  et  styrkende  Blund, 
der  for  en  Tid  lader  ham  glemme  Sygdora  -og  Vaande 
—  er  det  da  ikke  ogsaa  Synd  at  vække  Menneske- 
slægten op  af  hine  salige  Drømme  forat  kalde  den 
tilbage   til    Livets  haarde  Tryk    og  Virkelighed,    over- 

for  hvilken  vi  dog  ingen  Trøsl  eller  Lægedom  have  at 
byde  ? 

Men  jeg  gaaer  videre  og  siger:  dette  er  ingen 
Drøm,  det  er  Virkelighed,  det  er  Historie,  det  er  Sand- 
hed. Thi,  spørger  jeg  i  Fortsættelsen  af  den  Tanke- 
række, som  her  er  ført  frem:  hvor  vil  man  sætte 
Grændseskjellet  mellem  Drøm  og  Virkelighed?  Hvad 
.  forvisser  os  om,  at  vort  Liv  i  vaagen  Tilstand  er  Virke- 
lighed, vort  Liv  i  Søvne  kun  lette  og  luftige  Drømme, 
og  at  det  ikke  forholder  sig  omvendt?  Det  hjælper 
ikke  at  henvise  til  Indtrykkenes  Styrke,  thi  det  af- 
giver ingen  paalidelig  Maalestok.  Kan  det  ikke  stundom 
hændes  os,  at  vore  Drømme,  navnlig  naar  de  føre 
vore  kjære  Afdøde  frem  for  os,  have  et  saa  forunder- 
ligt Liv,  at  vi,  naar  vi  atter  vaagne,  undrende  maae 
besinde  os  paa,  at  det  kun  var  en  Drøm  —  og  om- 
vendt, hvor  ofte  udbryde  vi  ikke,  at  meget  af  det,  som 
vi  virkelig  have  oplevet,  bagefter  staaer  for  os  som  en 
Drøm.  Hvad  der  da  skiller  Drøm  og  Virkelighed  fra 
hinanden,  er  ikke  Indtrykkenes  umiddelbare  Liv,  men 
det  er  den  indre  Rækkefølge,  den  lovordnede  Sammen- 
hæng. Derpaa,  at  vore  Drømme  ere  løse  og  usammen- 
hængende, uden  indre  Forbindelse,  kjende  vi,  at  de  ere 
Drømme,  medens  omvendt  det  vaagne  Liv  paa  Grund 
af  dets  indre  Sammenhæng  og  Lovmæssighed  staaer 
for  os  som  virkeligt.  Anvende  vi  nu  dette  paa  Christen- 
dommen i  Forhold  til  de  andre  Religioner  eller  philo- 
sophiske  Systemer,  som  Menneskene  have  udtænkt  sig, 
da  ville  vi  finde,  at  alle  disse  bære  Drømmenes  Mærke, 
medens  Christendommen  alene  bærer  Virkelighedens 
Præg.     Thi  hvad   enten  vi  tage  Hedenskabets  brogede 

mythologiske  Væv  for  os  eller  Buddhismens  tungsindige 
Pessimisme  eller  Islams  phantasirige  Legender  —  Alt 
dette  staaer  for  vor  Bevidsthed  som  Drømme  uden 
indre  Sammenhæng,  medens  Christendommen  udfolder 
sig  som  Guds  Aabenbaring  i  Aartusinders  lange  Levnets- 
løb,  der  knytter  Slægtens  første  Begyndelse  sammen 
med  os,  som  nu  leve  og  tænke  og  arbeide.  Og  hvad 
de  philosophiske  Systemer,  Oldtidens  saavel  som  Nu- 
tidens angaaer,  da  ville  vi  ingenlunde  nægte  Værdien 
af  de  dybe  Sandhedsglimt,  som  de  kunne  indeholde, 
men  som  Helheder  betragtede  staae  de  dog  som 
tomme  Abstractioner  fjernt  fra  Livets  Virkehghed  og 
Fylde  og  derfor  ude  af  Stand  til  at  forstaae  og  for- 
klare Virkeligheden.  Christendommen  derimod  griber 
dybt  ind  i  Menneskelivet,  tager  sit  faste  Tag  i  Sam- 
vittigheden, medens  den  paa  den  anden  Side  viser  sig 
som  den  styrende  og  ledende  Magt  i  Verdenshistoriens 
indviklede  Løb.  Ad  disse  to  Veie,  ved  sin  Magt  over 
Samvittigheden  og  ved  sin  Magt  i  Historien  kundgjør 
Christendommen  sin  Sandhed  som  guddommelig  Aaben- 
baring. 

Forsaavidt  der  da  overhovedet  kan  være  Tale  om 
at  bevise  Christendommens  Sandhed  (thi  den  fuldvisse 
og  afgjørende  Overbevisning  herom  vindes  først  gjennem 
den  personlige  Overbevisning,  som  i  sin  sidste  Grund 
er  og  bliver  en  Guds  Naade),  saa  maa  det  da  ogsaa 
være  ad  disse  tvende  Veie,  at  Bevisførelsen  skal  gaae. 
Medens  en  ældre  Tid  fortrinsvis  valgte  den  første  Vei 
og  søgte  at  bevise  Christendommens  Sandhed  ved  at 
henpege  paa  dens  fuldkomne  Sædelære,  dens  ophøiede 
religiøse   Ideefylde,    saa   foretrækker   derimod  vor    Tid 

med  sin  stærkt  udprægede  historiske  Sands  den  anden 
Vei  og  stræber  at  bevise  Christendommens  Sandhed 
ved  at  henvise  til  dens  Plads  som  betydningsfuldt  Led 
i  Historien  og  derigjennem  godtgjøre,  at  den  selv  er 
ikke  Drøm  eller  et  Foster  af  Phantasien.  Og  derfor 
har  vor  Tids  B'orskning  med  Iver  vendt  sig  mod  den 
historiske  Side  af  Christendommen. 

I  Særdeleshed  er  det  Land,  hvor  Christendommens 
Vugge  stod,  bleven  Gjenstand  for  ivrige  og  ihærdige 
Undersøgelser.  Siden  Christenhedens  første  Dage  har 
Palæstina  og  Jerusalem  været  Gjenstand  for  fromme 
Længsler;  utallige  Pilgrimsskarer  ere  dragne  did  for 
med  egne  Øine  at  see  det  Land,  i  hvilket  Guds  under- 
fulde Aabenbaringer  have  fundet  Sted,  i  Middelalderen 
stige  de  til  en  heel  Folkevandring,  som  kommer  med 
Sværdet  i  Haanden  forat  udrive  de  hellige  Steder  af 
de  Vantroes  Vold.  Nogen  Prøvelse  og  Undersøgelse 
fandt  ikke  Sted,  man  tog  for  gode  Varer  Alt,  hvad 
Munkene  derovre  fortalte.  Den  hellige  Historie  og  den 
fromme  Digtning  voxede  sammen  i  Phantasiens  brogede 
Væv,  uden  at  Nogen  tænkte  paa  at  skille  dem  fra 
hinanden.  Først  i  vort  Aarhundred  med  dets  skærpede 
kritiske  Sands  er  et  saadant  Arbeide  begyndt  og  grund- 
lagt, og  Palæstina-Geographien  har  efterhaanden  ud- 
viklet sig  til  en  selvstændig  historisk-kritisk  Videnskab. 
Det  var  den  amerikanske  theologiske  Professor  Robin- 
son i  New  York,  som  gjorde  Begyndelsen;  den  Reise, 
som  han  i  Aaret  1838  i  Forening  med  sin  lærde  Ven 
Eli  Smith  gjorde  til  Palæstina,  er  bleven  epokegjørende. 
Medens  man  hidtil  i  naiv  Umiddelbarhed  havde  god- 
kjendt  alle  de  gamle  Traditioner,  som  knytte  sig  til  de 

hellige  Steder,  begynder  nu  en  omhyggelig  Prøvelse  og 
Sigtelse.  Fra  alle  Europas  Lande  og  heelt  ovre  fra 
det  fjerne  Amerika  strømme  de  Lærde  til,  Theologer, 
Archæologer  og  Geographer  arbeide  Haand  i  Haand 
med  hinanden,  forskjellige  Selskaber  stiftes  med  det 
Formaal  at  lede  Undersøgelserne  i  bestemte  Retninger, 
kostbare  Udgravninger  foretages  forat  fmde  de  faa  og 
sparsomme  Rester  af  Oldtidens  kæmpemæssige  Rygge- 
arbeider,  der  endnu  findes  bevarede  under  dybe  Grus- 
lag, som  i  Aartusinder  have  dækket  over  dem.  Selv- 
følgelig bliver  Jerusalem,  Landets  gamle  og  engang  saa 
pragtfulde  Hovedstad,  fortrinsvis  Gjenstand  for  disse 
Undersøgelser,  og  medens  Munketraditionerne  og  Pil- 
grimslegenderne  næsten  udelukkende  holde  sig  til  Christi 
Liv,  som  det,  der  har  størst  Interesse  for  den  religiøse 
Tro,  saa  drages  nu  hele  den  tidligere  Historie  under 
Israels  Konger  ind  med  i  Betragtningen.  Faa  Grund 
af  de  faa  og  sparsomme  Meddelelser,  der  ere  os  op- 
bevarede fra  hine  fjerne  Dage,  blive  disse  Under- 
søgelser yderst  indviklede  og  have  fremkaldt  en  Række 
Kampe,  der  ikke  sjeldent  ere  førte  med  et  Liv  og  en 
Varme,  som  grændser  nær  til  Lidenskabelighed.  Den 
Udenforstaaende  vil  undre  sig  herover  og  have  ondt 
forat  forstaae  Betydningen  af  disse  Kampe;  han  vil 
mene,  at  det  for  vor  religiøse  Tro  kan  være  ligegyldigt, 
om  den  ene  eller  den  anden  af  de  stridende  Parter 
har  Ret.  Dette  er  nu  ganske  sandt,  men  med  denne 
Betragtning  vil  man  hurtig  kunne  befordre  alle  theo- 
logiske  ja  alle  videnskabelige  Stridsspørgsmaal  ud  af 
Verden.  Forat  dømme  om  et  videnskabeligt  Spørgs- 
maals  Betydning  og  Rækkeevne,   maa  man  fremfor  Alt 

betragte  det  i  den  Sammenhæng  og  i)aa  den  Plads, 
hvor  det  hører  hjemme,  thi  udrevet  herfra  vil  det  tage 
sig  ud  som  ørkesløst  Pindehuggeri.  Denne  Betragtning 
maa  ogsaa  gjøres  gjældende  her.  For  den  umiddelbare 
religiøse  Tro  kan  det  tilvisse  være  aldeles  ligegyldigt, 
hvor  Jerusalems  Mure  have  staaet,  og  hvor  de  for- 
skjellige  Porte  og  Taarne  skulle  søges,  om  Zions  Bjerg 
laa  paa  Vesthøien  eller  paa  Østhøien.  Men  anderledes 
stille  disse  Spørgsmaal  sig,  naar  vi  betragte  dem  i  den 
Sammenhæng,  hvori  de  høre  hjemme,  thi  her  gjælder 
det  om  at  danne  sig  saa  klart  og  tydeligt  et  Billed  at 
Oldtidens  Jerusalem,  som  det  paa  nogen  Maade  er  os 
muligt.  Paa  samme  Vis  søge  vi  jo  ved  Archæologiens 
og  Videnskabens  Hjælp  at  danne  os  et  tydeligt  og  an- 
skueligt Billed  af  Oldtidens  Athen  og  Rom.  hvis  Cultur 
har  givet  Menneskehedens  Historie  sit  Præg  lige  indtil 
vore  Dage  og  endnu  stedse  er  en  medbestemmende 
Factor  i  vor  aandelige  Udvikling.  Vor  Interesse  kan  da 
visselig  ikke  være  ringere  for  Jerusalem,  fra  hvilken  Stad 
Guds  Aabenbaring  er  udgaaet  over  den  ganske  Jord. 
og  som  derigjennem  har  givet  os,  hvad  der  er  høiere 
end  Cultur  og  Kunst,  nemlig  Moral  og  Religion.  Og 
det  nølere  Kjendskab  til  denne  Oldtidsstad  bliver  atter 
et  Led  i  hin  større  Tankerække,  som  jeg  før  berørte, 
at  nemlig  Jerusalem  er  en  virkelig  historisk  Stad, 
bygget  her  paa  Jorden,  og  ikke  en  Æventyrstad,  bygget 
i  de  gyldne  Aftenskyer.  En  af  mine  Venner  har  engang 
fortalt  mig,  at  i  en  Skole,  hvor  han  underviste  i  Reli- 
gion, yttrede  en  af  Smaapigerne  stor  Forundring  ved 
at  hore,  at  Jerusalem  var  en  virkelig  By  her  paa 
Jorden  med  virkelige  Huse  og  Gader;  hun  havde  altid 

tænkt  sig,  at  Jerusalem  laa  oppe  i  Himlen.  Dette  var 
nu  vel  en  meget  barnlig  Forestilling,  men  er  dog, 
dybere  forstaaet,  et  træffende  Udtryk  for,  hvad  mang- 
foldige Voxne  tænke  i  deres  stille  Sind,  om  de  end 
ikke  vove  at  sige  det  høilydt,  at  nemlig  Christendommen 
slet  ikke  er  sand  Historie,  som  er  skeet  paa  Jorden, 
men  kun  en  gylden  Drøm,  som  har  hjemme  i  Phan- 
tasiens  Verden.  Og  her  ere  vi  da  midt  inde  i  Tidens 
Strid,  som  har  den  allerstørste  Betydning  for  den  reli- 
giøse Tro.  Vel  er  det  nu  langtfra,  at  disse  topo- 
graphiske  Undersøgelser  som  overhovedet  lærde  og 
videnskabelige  Undersøgelser  skulde  kunne  afgjøre  denne 
Strid,  men  de  lægge  dog  et  Lod  i  Vægtskaalen,  de 
blive  ligesom  faste  og  stærke  Ankertoug,  der  knytte 
Herlighedens  oversandselige  Haab  fast  i  denne  Erfarin- 
gens og  Sandselighedens  Verden,  hvori  vi  leve,  idet  de 
føre  det  Hinsides,  der  er  hævet  over  alt  Rum  og  al 
Tid,  ind  i  den  nærværende  af  Rummet  og  Tiden  be- 
grændsede  Verdensorden.  Derfor  bliver  Jerusalem  for 
os  Historiens  Stad  og  Palæstina  Kjendsgjerningernes 
Land,  til  hvilket  vor  Tro  paa  Guds  Naades  Aabenbaring 
er  knyttet,  og  til  hvilket  vi  derfor  atter  og  atter  i  Aand 
og  Tanke  vende  tilbage. 

Saa  dyrebar  som  denne  Historie  er  os,  saa  vig- 
tigt er  det  os  ogsaa  at  bevare  den  reen  og  uforvansket 
af  al  senere  Omdannelse  og  Digtning.  Er  nu,  som  vi 
have  seet,  for  os  Jerusalem  Historiens  og  Virkelig- 
hedens Stad,  medens  Rom  bliver  Digtningens  og  Phan- 
tasiens  Stad,  da  maae  vi  ogsaa  afvise  ethvert  Mæglings- 
forsøg overfor  Rom,  som  mener,  at  vi  kunne  gjerne 
for  Fredens  og  Broderskabets  Skyld  opgive  Noget-  at 

Historien  og  Sandheden  og  i  dens  Sted  tage  Noget  af  deres 
Helgenlabler  og  Pavekrøniker  og  selvlavede  Dogmer. 
Herom  kunne  og  ville  vi  Intet  høre,  thi  vort  Banner- 
mærke er  et  andet  end  deres.  I  deres  Banner  staae 
Pavens  to  korslagte  Nøgler,  hvormed  de  mene  at  kunne 
aabne  sig  Himmeriges  Porte,  men  hvormed  de  i  Virke- 
ligheden kun  aabne  sig  en  Verden  af  Drøm  og  Digt- 
ning —  men  i  vort  Banner  staaer  skrevet  »Jerusalem« 
og  vort  Feltraab  skal  være  »Zions  Bjerg  og  Davids 
Stad!«  d.  e.  vi  s'aae  paa  Evangeliets  og  Aabenbaringens 
faste  og  sikkre  historiske  Grund  og  ville  ikke  vige  en 
Fodsbred  derfra! 

Heller  ikke  frygte  vi  Kampen  med  Rom.  Ikke 
rører  det  os,  naar  de  triumpherende  vise  deres  store 
Antal,  de  200  Millioner,  som  bøie  Knæ  for  Paven  i 
Rom,  thi  skal  Sandheden  maales  efter  Tallene,  da  til- 
kommer vel  Seirskrandsen  Buddhismen  som  den  tal- 
rigste af  alle  Religioner.  Og  beraabe  de  sig  paa  deres 
gamle  Traditioner,  da  svare  vi,  at  vi  have  endnu  ældre 
Traditioner,  thi  medens  hine  tabe  sig  i  Middelalderens 
begyndende  Tusmørke,  da  kunne  vore,  sikkrede  af 
vore  hellige  Skrifters  Vidnesbyrd,  i  Historiens  Daglys 
føres  tilbage  til  Jesus  Christus  selv  og  hans  Apostle. 
Og  komme  de  endelig  med  deres  store  Afgudsbilled, 
Paven  i  Rom  —  da  ville  vi  slaae  dem  med  Guds 
levende  Ord  og  Evangelium,  og  da  skal  det  skee,  hvad 
vor  store  Kirkelærer  synger  i  sin  herlige  Troespsalme: 

-Det  Ord  de  vel  skal  lade  staae 
Og  dertil  Tak  ei  have, 
Thi  nu  vil  Herren  hos  os  gaae 
Alt  med  sin  Aaiid  o^  Gave.' 

Ja  saaledes  har  Herren  vandret  iblandt  os  med  sin 
Aand  og  sin  Gave,  sit  Ord  og  sine  Sakramenter,  og 
saaledes  vil  han  fremdeles  vandre  blandt  os,  om  vi 
holde  fast  ved  hans  Ord,  hans  rene  uforfalskede  Evan- 
gelium. Vore  Fædre  have  holdt  fast  ved  dette  Guds 
Ord  og  kjendt  den  Velsignelse,  som  udgaaer  derfra,  de 
have  i  halvfjerde  Hundredaar  arbeidet  og  kæmpet  mod 
Romerkirken  forat  bevare  det  reent  og  uforfalsket  til 
os.  Og  vi  ville  træde  i  deres  Fodspor,  vi  ville  holde 
vort  Troesbanner  høit  i  Veiret  og  kæmpe  ikke  blot  for 
os  selv,  men  ogsaa  for  vore  Børn  og  for  vore  Efter- 
kommere. Vi  ville  ikke  lade  os  daare  af  nogen  Lokke- 
tale  til  atter  at  vende  tilbage  til  Roms  Phantasier  og 
Fabler  og  Menneske-Lærdomme,  men  vi  ville  bygge  og 
boe  der,  hvor  vi  ved  Guds  Naade  ere  førte  hen,  i 
Aandens  Jerusalem,  Historiens  Sandhed,  paa  Evangeliets 
urokkelige  Klippegrund ! 

